
Præstegaardsliv 

i  Tidsrummet  fra  Reformationen  til  det  syttende 
Aarhundredes  Slutning. 


1  det  jeg  herved  fremkoinmer  med  nogle  Oplysninger 
om  Forhold  i  Præstegaarde  og  om  Præsternes  Liv  og  Levned 
i  omtrent  de. første  halvandet  hundrede  Aar  efter  Reforma- 
tionen, maa  jeg  forudsende  den  Bemærkning,  at  denne 
Skildring  ikke  gjor  Fordring  paa  at  være  mere  end  nogle 
Smuler,  jeg  har  opsamlet  under  min  mangeaarige  Samlen 
af  Stof  til  »den  danske  Bispekrønike  efter  Reformationen«, 
hidtil  paa  Grund  af  Forholdene  saa  godt  som  udelukkende 
efter  trykte  Værker;  men  jeg  har  tænkt,  at  det  dog  kunde 
have  Interesse  at  faa  samlet  paa  ét  Sted  en  Del  af  de 
pjfterretninger,  der  ellers  ere  spredte  mange  Steder  om  den 
danske  (dansk-norsk-skaanske)  Gejstlighed;  anderledes  ønskes 
det  efterfølgende  ikke  betragtet*) 


*)  Jeg  skal  anføre  en  Del  af  de  trykte  Kilder,  af  hvilke  jeg 
mest  har  øst,  raed  Udeladelse  af  de  Værker,  af  hvilke  kun 
en  enkelt  eller  nogle  ganske  faa  Oplysninger  ere  tagne:  — 
Wibergs  Præstehistorie.  —  Pon  t  opp  i  dans  Annaler.  — 
Rørdams  Universitetshistorie.  —  N.  M.  Petersens  Dan- 
marks Litteraturhistorie.  —  Brandt  og  Helvegs  den  danske 
Psalmedigtning.  —  Kirkehistoriske  Samlinger.  —  Historisk 
Tidsskrift.  —  Samlinger  til  jysk  Historie  og  Topografi.  — 
Saml.    til  Fyns  Historie.   —   Cawallins   Ur  skånska  prest- 

Det  er  et  mærkværdigt  Omslag,  der  i  mangfoldige, 
man  kunde  vel  næsten  sige  i  alle,  Livets  Forhold  skete 
ved  Reformationen;  men  selvfølgelig  maatte  dens  Indflydelse 
og  Virkninger  tydeligst  mærkes  i  Præstestanden;  Folket  selv 
var  vel  i  den  katholske  Tid  ikke  rigtig  paa  det  rene  med, 
at  der  var  Trang  til  en  Kirkeforbedring;  men  da  den  viste 
sig,  kommende  syd  fra  som  Tordenvejret,  der  skulde  rense 
Luften,  følte  det  dog  snart,  at  der  var  trykkende  kvalmt  i 
den  katholske  Kirke,  og  da  Stormen  var  forbi,  der  havde 
bortvejret  saa  mange  mørke  Skyer,  og  da  Solen  skinnede 
klarere,  fandt  Menigheden  sig  forholdsvis  hurtig  til  Rette 
i  de  mange  ny  Forhold.  Naturligvis  ble  ve  mange  endnu 
ved  at  holde  af  det  gamle;  især  hang  mange  derved  i 
Stilhed  og  i  Smug,  saa  vi  endnu  henved  et  helt  Aar- 
hundrede  efter  Reformationens  Indførelse  se  nidkjære  Bisper 
og  Præster  føre  Kamp  imod  de  Levninger,  der  hist  og  her 
vare  tilbage  af  det,  som  med  hine  Tiders  Yndlingsudtryk 
kaldtes  »den  papistiske  Surdej«.  | 

I  den  lutherske  Kirke  træde,  i  Følge  Evangeliets  hele 
Aand,  Personlighederne  stærkest  frem,  og  da  i  en  særlig 
Grad  i  Gejstligheden,  medens  de  katholske  Præster  for- 
svandt som  Draaber  i  det  store  Hav  af  gejstlige.  Ind- 
trædelsen i  den  gejstlige  Stand  var  i  den  katholske  Kirke 
efter  dens  Aand  ligesom  et  Brud  med  hele  Fortiden;  men 
Erfaringen  og  Historien  lærer,  at  Bruddet  ofte  kun  var 
tilsyneladende  og  udvortes;  og  det  var  noget,  som  Menig- 


hiisens  hafder.  —  Da  ae 's  gejstliges  Kaldelse  i  den  norske 
Kirke.  —  Biskop  Birkerods  Dagbog.  —  Biskop  Jacob 
Madsen  Vejles  Visitatsbog.  —  Blochs  og  Næraas 
fynske  Gejstlighed.  —    Imm.  Barfods  Falsters  Gejstlighed. 

—  Zwergs  sjællandske  Cleresi.  —  Gje  SS ings's  Jubellærere. 

—  Treschows  Jubellærere  osv.  osv. 

mand  langt  lettere  kunde  faa  Øjet  op  for  end  for  Lærens 
Urenhed. 

Især  skulde  jo  Colibatet  drage  en  Skranke  mellem  den 
gejstlige  Stand  og  de  verdslige  Stænder,  og  derfor  var  det 
ogsaa  en  af  de  Skranker,  som  først  maatte  falde.  Her  i 
Norden  havde  der  altid,  ogsaa  blandt  Gejstligheden,  været 
Uvilje  mod  Fordringen  om  Præsternes  ugifte  Stand.  Deres 
løse  Forbindelser  med  Husholderskerne,  hvis  egentlige  Be- 
skaffenhed Menigmands  skarpe  Blik  snart  gjennemskuede, 
vakte  med  rette  Forargelse  og  Spot;  og  hvad  der  gik  i 
Svang  inden  for  Klostrenes  hellige  Mure,  kom  ogsaa  til 
Folkets  Kundskab  som  Rygter,  der  godtgjorde,  at  det 
tvungne  Colibat  havde  store  Skyggesider;  det  fortaltes,  [at 
det  underordnede  Tjenerskab  i  Klostrene  for  en  stor  Del 
bestod  af  Kvinder,  der  gik  i  Mandsdragt;  og  mere  tenden- 
tiøs end  vel  egentlig  sand  er  Beretningen  om,  at  i  et 
Kloster  laa  Kokken,  Kjældersvenden  og  Portneren  i  Barsel- 
seng paa  samme  Tid;  men  betegnende  er  den  som  ud- 
talende Folkets  Mening.  Og  ligesaa  betegnende  er  det,  at 
den  sidste  katholske  Biskop  i  Ribe,  Iver  Munk,  der  blev 
fængslet  tillige  med  de  øvrige  Bisper,  kun  fik  Fænoslets 
Dør  aabnet  for  sig  paa  den  udtrykkelige  Betingelse,  at  han 
skulde  gifte  sig.  I  Tyskland  gave  Luther  og  de  andre 
Reformatorer  |Exemplet,  i  det  de  tidlig  giftede  sig  trods 
deres  tilforn  aflagte  Løfte  om  Colibat;  og  da  Exemplet 
hurtig  blev  fulgt  jaf  andre  Præster,  og  Munke  og  Nonner 
forlede  deres  Klostre,  saa  snart  disse  aabnedes,  og  ind- 
traadte  i  Ægteskab,  kan  man  ikke  undre  sig  over,  at 
Katholikerne  gjorde  sig  lystige  over  en  slig  Iver  i  at  hylde 
Protestantismen  i  det  mindste  i  det  Punkt.  Den  bekj endte 
Erasmus  af  Rotterdam  ytrede :  »Denne  Tragedie  kommer 
vel  til  at  ende  som  en  Komedie,  i  det  alle  blive  gifte.« 
P^g|Skjønt  det  her  i  Norden  endog  flere  Aarhundreder  efter 
Kristendommens  Indførelse  ikke  hørte  til  Sjældenhederne, 
at  der  fandtes  gifte  Præster,  saa  at  Ærkebiskopperne  gjen- 

■tagne  Gange  raaatte  udstede  alvorlige  Forbud  derimod,  saa 
er  det  dog  først  efter  Reformationen,  at  man  egentlig  kan 
tale  om  Familieliv  inden  for  Præstestanden;  og  det  varede 
næppe  mange  Aar,  inden  saa  godt  som  alle  Præster  om- 
kring i  Laudet  i  Følge  Paulus's  Paamindelse  til  Timotheus 
om,  at  »en  Biskop  skal  være  én  Kvindes  Mand«,  vare 
gifte;  og  hvad  særlig  Biskopperne  angaar,  da  have  vistnok 
alle  de,  der  efter  Reformationen  have  været  ansatte  her  i 
det  egentlige  Danmark,  været  gifte,  og  ikke  saa  faa  af 
dem  have,  efter  at  være  blevne  Enkemænd,  indladt  sig  i 
nye  Ægteskaber,  saa  at  en  enkelt,  Poul  Madsen,  der  efter 
fra  1562 — 69  at  have  været  Biskop  i  Ribe  blev  Biskop  i 
Sjælland  og  døde  som  saadan  1590,  endog  var  lire  Gange 
gift.  Der  er  kun  én  eneste  Biskop,  nemlig  Albert  Hansen, 
som  1591 — 93  var  Biskop  i  Aarhus,  om  hvem  jeg  ikke 
udtrykkelig  har  fundet  angivet,  at  han  var  gift;  men  der- 
for kan  det  alligevel  godt  have  været  Tilfældet,  og  har 
-rimeligvis  været  det. 

Det  var  en  Selvfølge,  al  det  kun  var  smaa  Fordringer, 
der  stilledes  til  de  evangeliske  »Prædikere«  —  saaledes 
yndede  man  at  kalde  dem  i  Steden  for  Præster,  ligesom 
man  ønskede  det  gamle  Navn  »Biskop«  afløst  af  Ordet 
»Superintendent«;  men  de  gamle  Benævnelser  vandt  dog 
snart  Sejr,  de  vare  altfor  sammengroede  med  Folkets  Be- 
vidsthed. Ofte  maatte  man  nøjes  med  ærlige  Haandværks- 
mænd,  der  til  Ned  kunde  læse  en  Prædiken  op  af  en 
Postil,  men  som  vistnok  i  Regt^len  vare  besjælede  af  Iver 
for  Evangeliet,  og  som  vel  ogsaa  stundom  vedbleve  paa 
apostolisk  Vis  at  forene  det  tidligere  Haandværk  med 
Præstegjerningen.  Mange  Steder  var  det  de  fordums  ka- 
tholske  gejstlige.  Præster  eller  Munke,  som  efter  Kirkefor- 
andringen bleve  lutherske  Præster,  men  om  hvis  oprigtige 
Hengivenhed  for  det  nye  der  vistnok  ofte  maa  næres  stærke 
Tvivl.  At  adelige  traadte  ind  i  den  gejstlige  Stand,  havde 
tidligere    ikke   været   saa    sjældent;    det    var   da   mest    de 

yngre  Sønner,  som  paa  den  Maade  bleve  forsørgede,  i  det  de 
kunde  være  sikre  paa  de  stx)re  Præbender,  medens  de  smaa 
Landsbykald  selvfølgelig  ikke  attraaedes  af  dem;  ved  Re- 
form ationstiden  se  vi  ogsaa  heri  en  stor  Forandring,  i  det 
en  Del  af  Adelstanden  steg  højt,  til  Dels  paa  Gejstlig- 
hedens Bekostning;  og  Mænd  iblandt  de  fornemme  adelige 
kunde  det  næppe  falde  ind  at  gaa  Præstevejen,  skjønt  det 
synes,  som  om  den  berømte  og  lærde  Holger  Rosenkrands 
til  Rosenholm,  der  døde  1642,  ikke  har  været  helt  util- 
bøjelig til  at  bestige  Sjællands  Bispestol,  en  Stilling,  i 
hvilken  han  visselig  kunde  have  gjort  Fyldest  saa  godt 
som  nogen;  men  i  Reformationstidens  oprørte  Bølger  kunde 
en  Del  af  de  ringere  stillede  Adelsmænd  ikke  holde  sig 
oven  Vande,  og  vi  se  Exempler  paa,  at  Mænd  af  adelig  Herkomst 
ere  blevne  Præster  kort  efter  Reformationen;  hvad  der  har 
bidraget  dertil,  har  vistnok  for  en  Del  været,  at  flere  af 
disse  Slægter  mistede  deres  adelige  Privilegier,  fordi  de  i 
Grevefejden,  tvungent  eller  frivillig,  havde  sluttet  sig  til 
den  fordrevne  Konges  Parti,  eller  ogsaa  er  det  Tilfælde 
indtruffet,  at  en  Adelsmand  ved  at  gifte  sig  med  en  »ufri« 
h^r  bevirket,  at  Adelsbrevet  blev  kasseret,  og  Sønnerne 
have  da  maattet  tage  til  Takke  med,  og  vel  ,ogsaa  været 
glade  ved,  at  blive  Præster. 

Som  ovenfor  bemærket  have  vistnok  de  allerfleste 
Præster  i  den  første  Tid  efter  Reformationen  været  gifte; 
at  dette  har  været  Tilfældet  med  dem,  der  fra  verdslig 
Stand  bleve  overflyttede  i  den  gejstlige,  er  saa  naturligt, 
og  mangen  Smedekone  eller  Væverkone  er  en  skjøn  Morgen 
vaagnet  op  som  Præstekone;  de  fleste  af  dem,  der  havde  været 
Præster  i  den  katholske  Tid,  lode  sig,  som  anført,  vie  til 
deres  Husholdersker,  »Dejer«,  som  de  kaldtes,  hvorved  de 
tidligere  Børn  bleve  legitimerede;  enkelte  have  dog  ikke 
været  saa  helt  villige  dertil;  det  berettes  saaledes  om  den 
første  Præst  i  Vester- Velling  og  Skjern  i  Viborg  Stift,  Hr. 
Villum,    at   han   var   »ugift,    men  havde    Dej  er«,    og  hana 

Herredsbroder,  Just  Lauridsen  i  Vinkel,  Fader  til  den  som 
Digter  og  især  som  dramatisk  Forfatter  bekjendte  viborgske 
Præst  Hieronymus  Justesen  Ranch,  vilde  heller  ikke  gifte 
sig  med  sin  tidligere  Deje;  »Jeg  er  viet  til  den  hellige 
aandelige  Moder,  og  skulde  jeg  nu  vies  til  din  Hore?« 
sagde  han,  da  enten  hun  selv  trængte  ind  paa  ham  om 
Giftermaal,  eller  han  fik  Paalæg  derom  fra  højere  Ved- 
kommende; thi  man  har  Exempler  paa,  at  en  Biskop  ved 
sin  Visitats  ligefrem  har  stillet  en  Præst  Valget  mellem 
at  blive  viet  af  ham  paa  staaende  Fod  eller  at  takke  af 
fra  sit  Embede. 

Inden  vi  imidlertid  komme  nærmere  ind  paa  Præsternes 
ægteskabelige  og  øvrige  huslige  Forhold,  maa  vi  kaste  et 
Blik  paa  den  Maade,  hvorpaa  de  bleve  kaldede  til  deres 
Embeder;  og  her  se  vi  da,  at  Menighedens  Valgret,  der 
siden  Indførelsen  af  den  frie  Forfatning  har  været  fordret 
mange  Gange  og  paa  mange  Maader,  fandt  Sted  i  hin 
fjærne  Periode;  og  det  turde  maaske  nok  vise  sig,  at 
Skyggesiderne  derved  havde  Overvægten  over  Lyssiderne. 
Naar  et  Præstekald  blev  ledigt,  skulde  Provsten  indfinde 
sig  i  Kirken,  indlede  Vakancen  med  Bøn  om,  at  der 
maatte  beskikkes  en  god  Sjælehyrde,  og  foranstalte  For- 
beredelserne til  Valget,  der  foregik  derved,  at  et  Udvalg 
af  syv  Menighedsmedlemmer  traadte  sammen  med  Provsten 
og  under  hans  Forsæde  valgte  en  Præst,  hvis  Valg  da 
skulde  stadfæstes  af  Lensmanden,  efter  at  han  var  prøvet 
af  Superintendenten;  men  der  var  mange  Indflydelser,  som 
gjorde  sig  gjældende.  Vi  se  saaledes  selv  i  den  første 
Tid  efter  Reformationen  flere  Exempler  paa,  at  Biskopperne 
vilde  søge  at  paatrænge  de  ledige  Kald  en  Mand,  hvem  de 
særlig  ønskede,  ansat;  stundom  er  det  vel  gaaet  i  Orden 
paa  den  Maade,  men  hvor  Sognefolkene  klagede  over,  at 
deres  Valgret  saaledes  berøvedes  dem,  eller  i  alt  Fald  ind- 
skrænkedes, kunde  vedkommende  Biskop  vente  sig  en 
dygtig  Tilrettevisning  fra  Regeringen;   naar  der  i   et  Pa- 

storat  levede  en  Adelsmand,  fik  denne  let  en  stor  Ind- 
flydelse paa  Embedsbesættelserne,  selv  om  han  ikke  just 
var  Kirkens  Patron;  men  var  det  i  et  Sogn,  hvor  Bønderne 
vare  Fæstere,  turde  de  næppe  modsætte  sig  Herremandens 
Ønske  i  saa  Henseende,  det  kunde  let  komme  dem  dyrt  at 
staa.  Naar  Valgmændene  ikke  kunde  enes  om  Besættelsen, 
blev  Sagen  undertiden  indanket  for  Kongen,  der  da  |som 
»øverste  Biskop«  overhuggede  den  gordiske  Knude  ved  selv 
at  udnævne  en  Præst,  ligesom  det  kunde  træffe,  at  han 
skrev  til  et  Pastorat  og  udtalte  Ønsket  om,  at  de  vilde 
vælge  en  af  ham  angiven  Mand,  enten  naar  det  var  i  en 
Egn,  hvor  han  jævnlig  opholdt  sig  f.  Ex.  for  Jagtens 
Skyld,  eller  af  andre  Grunde ;  det  var  saaledes  et  Ønske, 
at  der  altid  skulde  være  en  særdeles  dygtig  Præst  i  den 
lille  By  Rødby,  Isom  ?var  det  sædvanlige  Overfartssted  til 
Tyskland,  for  at  de  fremmede,  der  benyttede  den  Vej, 
kunde  se,  at  »vi  har  ogsaa  Folk  paa  Bjærget«.  Efter- 
haanden  blev  imidlertid  den  frie  Valgret  indskrænket,  især 
under  det  stærke  Tryk,  hvorunder  Bondestanden  levede,  og 
i  Tiden  kort  efter  Suverænitetens  Indførelse  kan  Valgretten 
regnes  at  være  gaaet  fra  Befolkningen  helt  over  i  Adelens 
og  den  øverste  Kirkestyrelses  Hænder,  hvilket  vel  i  alt 
Fald  til  Dels  maa  anses  for  et  Gode,  da  Bondestanden  paa 
mange  Steder  havde  misbrugt  sin  Valgret,  noget  som  for 
den  Sags  Skyld  ogsaa  Adelsmændene  gjorde  sig  skyldige  i, 
baade  før  og  efter  den  Tid,-  saa  Simoni  ikke  sjælden  kom 
til  at  finde  Sted,  enten  ligefrem  eller  under  en  mere  ma- 
skeret Form. 

Tanken  om,  endog  blot  Muligheden  af  Simoni  var  saa 
fjærn  fra  Kirkeordinansens  Forfattere,  at  den  end  ikke  om- 
tales; men  den  sørgelige  Virkelighed  viste  sig  snart;  der 
kom  den  Nødvendighed,  at  undertiden  et  helt  Stifts  Gejst- 
lighed maatte  afgive  edelig  Erklæring  om  ikke  at  være 
kommen  i  Embede  ved  Simoni  eller  hvad  derunder  knnde 
henføres;    en    enkelt   har  da   maattet  tilstaa,    at    han    har 

givet  noget  for  at  faa  sit  Kaldsbrev  udstedt;  men  de  aller- 
fleste have  med  ren  eller  mindre  ren  Samvittighed  nægtet 
det.  Grænsen  mellem  SimOni  og  Ikke-Simoni  er  jo  ikke 
let  at  drage,  i  det  adskillige  ved  det  Begreb  maaske  kun 
have  forstaaet  at  give  rede  Penge  for  Kaldet;  men  de  foi*- 
skjellige  Landemoder  maatte  indskærpe,  at  ingen  maatte 
for  at  blive  valgt  love  Bønderne  at  afstaa  dem  noget  af 
Præstegaardens  Jord;  saaledes  dekreteres  allerede  1567  paa 
Sjællands  Landemode,  at  »ingen  maa  for  at  komme  til 
Kald  give  Bønderne  en  Tønde  01,  drikke  sig  drukken  med 
dem,  love  dem  Ager  og  Eng  osv.«;  1619  blev  Jens  Olesen 
Riber  i  Hunseby  dømt  fra  Kaldet,  fordi  han  havde  faaet 
det  T^ed  at  fraskrive  sig  (d.  v.  s.  Pra^tekaldet)  noget 
Jordegods;  Christen  Schytte,  der  døde  1691  som  Sogne- 
præst i  Vestervig,  maatte  tilstaa,  at  hans  Fader  i  sin  Tid 
havde  maattet  give  Patronen  Jochum  Irgens  til  Vestervige- 
kloster  500  Daler  for  at  faa  Lov  til  at  faa  Sønnen  til  Ka- 
pellan; og  ligeledes  skal  Peder  Pedersen  Bay  i  Brorstrup 
1657  have  faaet  sit  Eald  for  en  Betaling  af  en  Sølvkande 
og  300  Daler;  Præsten  Knud  Jensen  i  Fensmark  blev  1620 
afsat  som  overbevist  om  Simoni,  han  blev  derpaa  Organist 
i  Næstved,  men  var  i  alle  Henseender  en  daarlig  Person, 
som  da  ogsaa  blev  afsat  fra  Organistembedet  for  bespottelige 
Ord  mod  Gud.  Dette  er  kun  enkelte  E?^empler  paa  Simoni 
i  Ordets  oprindelige  Betydning;  men  Simoni  maa  det  vel 
egentlig  ogsaa  kunne  kaldes,  naar  en  Mand  gav  hele  siA= 
Fremtids  huslige  Lykke  bort  for  at  blive  Præst,  saaledes 
som  naar  en  Herremand  benyttede  sin  Kaldsret  til  paa  den 
Maade  at  forsørge  en  Frille;  hvad  Agtelse  en  Præst,  der 
ved  et  saadant  Middel  havde  faaet  et  Kald,  maa  have  havt 
for  Embedet  og  for  sig  selv,  og  hvad  Agtelse  Menigheden 
maatte  komme  til  at  nære  for  ham  og  for  Præstegaarden, 
kan  enhver  let  sige  sig  selv. 

Det,  som  falder  stærkest  i  Øjnene  ved  Betragtningen 
af   Præstekaldene   og    Præstefamilierne  i   hin  Tid,    er   det 

saakaldte  »Konserveringssystem«,  nemlig  at  Embedet  be- 
varedes, »konserveredes«  i  samme  Familie,  enten  derved, 
at  Enken  blev  gift  med  Eftermanden,  eller  at  den  afdødes 
Datter  blev  Præstekone,  eller  at  en  Son  blev  Præst;  1 
sidst  nævnte  Tilfælde  havde  vel  i  Regelen  Eftermanden 
været  sin  Faders  Kapellan  og  endnu  i  Faderens  levende 
Live  efter  Kunstens  Regler  udnævnt  til  hans  Successor,  — 
hvilket  forresten  i  det  smaa  ikke  var  andet,  end  hvad 
Præsterne  havde  lært  af  Kongerne,  der  jo  i  det  daværende 
Valgrige  Danmark  sogte  at  sikre  en  Søn  Tronen  ved  at 
faa  hara,  ofte  i  en  meget  ung  Alder,  udvalgt  til  Efter- 
følger; ofte  er  noget  lignende  sket,  idet  en  Svigersøn  er 
traadt  ind  under  samme  Omstændighed.  At  disse  to  Til- 
fælde ofte  indtraadte,  oftere  end  egentlig  heldigt,  kan  ses 
af^  at  der  endog  1597  udgik  den  rigoristiske  Bestemmelse, 
at  itigen  Præst  maatte  faa  sin  Søn  til  Kapellan,  og  Lande^ 
modet  i  Roskilde  1598  udstedte  Forbud  imod  at  vie  eller 
trolove  Præstens  Datter  med  Kapellanen,  saa  længe  Fa- 
deren eudnu  levede.  Forbudet  var  begrundet  i,  at  de  unge 
Præstesønner,  i  sikker  Forventning  om  Faderens  Kald,  ikke 
brød  sig  om  deres  Studeringer,  men  bengave  sig  til  Ledig- 
gang og  hvad  værre  var.  Men  det  viste  sig  snart,  at  den 
kongelige  Forordning  sigtede  for  højt,  saa  den  skød  ud 
over  Maalet,  og  selv  faa  Aar  efter  træffes  adskillige  Ex- 
empler  paa,  at  Bestemmelsen  ikke  blev  overholdt.  I  hine 
Tider,  da  man  ikke  kjendte  noget  til  Byggelaan  med  aar- 
lige  Afdrag,  men  enhver  Præst,  som  vilde  eller  skulde 
bygge,  selv  maatte  afholde  Omkostningerne,  der  ikke  bleve 
erstattede  hans  Arvinger,  kunde  Billighed  jo  i  høj  Grad 
tale  for,  at  naar  en  Præst  f.  E:^.  Aaret  før  sin  Død,  enten 
efter  lldavaade  eller  ved  anden  Anledning,  havde  opbygget 
Præstegaarden,  hans  Familie  da  fik  Gavn  deraf?  og  da 
Enkerne  i  Regelen  ^tode  hjælpeløse  efter  Forsørgerens  Ded, 
var  det  smukt  og  godt,  naar  Sogneboerne  eller  andre 
Kaldsberettigede  ved  Embedsbesættelsen  kunde  tage  sig  af 

dem  og  de  faderløse.  Uheldigt,  men  dog  vistnok  vel  ment 
fra  Beboernes  Side,  var  det,  naar  henimod  Slutningen  af 
det  16de  A  århundrede  Sognefolkene  i  Hatting  truede  med 
at  afsætte  Præsten  Frands  Lindenborg,  der  i  nogen  Tid 
var  ugift,  dersom  han  ikke  opfyldte  deres  Fordring,  at  han 
skulde  ægte  Formandens  Datter. 

Saaledes  gik  det  da  ofte  til,  at  et  Præstekald  kunde 
siges  at  være  arveligt  i  samme  Familie,  ikke  alene  gjennem 
Generationer,  men  endog  gjennem  Aarhundreder;  i  Døstrup 
i  Sønderjylland  have  saaledes  alle  Præsterne  ligefra  Refor- 
mationen indtil  1865  været  i  Slægt  indbyrdes,  i  Ørum  og 
Ginnerup  ligeledes  til  1803;  i  Gamtofte  paa  Fyn  bestod 
Præsterækken  fra  1537  til  1701  bestandig  af  Sen  og 
Svigersøn;  i  Gjedsted  i  Jylland  holdt  Familien  Brasen  sig 
uafbrudt  til  1702;  i  Haarby  paa  Fyn  ansaa  Familien  Dig- 
smed  sig  i  den  Grad  for  at  have  Privilegium  paa  Kaldet, 
at  da  der  1616  var  kaldet  en  Mand  af  en  anden  Slægt, 
skal  hin  Familie  Digsmed,  der  ved  Præstens  Aaret  efter 
indtrufne  Død  igjen  kom  i  Besiddelse  af  Kaldet,  have  ud- 
slettet hans  Navn  .af  den  malede  Præstefortegnelse  i  Kirken, 
for  saaledes  om  muligt  at  udslette  Mindet  om  det  forhadte 
Faktum;  den  holdt  sig  da  ogsaa  uanfægtet  i  Kaldet  til 
1688  og  har  vel  betragtet  den  fremmede  Præsts  hurtige 
Død  som  en  Gudsdom,  der  yderligere  hjemlede  den  Retten 
til  Haarby  Sognekald. 

Da  saaledes  Præsteembeder  ofte  beholdtes  i  samme 
Familie,  da  Præsterne  gjerne  valgtes  blandt  dem,  der  vare 
hjemmehørende  paa  Egnen,  og  da  Præstedøtre  afgave  et 
meget  søgt  Æmne  til  Præstekoner,  kunde  det  ske,  at  hele 
Præsteskabet  i  en  Egn  dannede  lige  som  én  stor  Familie. 
Men  det  samme  var  egentlig  ogsaa  Tilfældet  med  den 
højere  Gejstlighed,  med  Biskopperne  indbyrdes;  skjønt  og- 
saa deres  Kaldelse  foregik  efter  Valg  af  nogle  Præster, 
dannede  der  sig  efterhaanden  lligesom  et  Slags  gejstligt 
Aristokrati,   saa    det  ikke  vil  høre  til  de  store  genealogiske 

Kunststykker  at  udregne,  at  omtrent  to  Tredjedele  af  de 
Mænd,  der  i  de  første  halvandet  hundrede  Aar  efter  Re- 
formationen bleve  Biskopper  i  Danmark  med  Skaane  og 
Norge,  vare  i  Familie  med  hinanden;  saaledes  vare  alle 
de  ti  Mænd,  der  fra  1590  til  1737  beklædte  Sjællands 
Bispestol,  indbyrdes  i  Slægt,  ligesom  det  indtraf  i  det  18de 
Aarhundrede,  at  Ludvig  Harbo  blev  beskikket  til  Medhjælper 
hos  sin  Svigerfader  Biskop  Peder  Hersleb  med  Løfte  om  at 
blive  hans  Eftermand,  og  da  Harbo  blev  skrøbelig,  blev 
hans  Svigersøn  Balle  ansat  paa  samme  Maade,  hvilket  gav 
Spotterne  Anledning  til  den  Vittighed,  at  hvis  Aron  kunde 
se  det,  vilde  han  harmes  over,  at  Ypperstepræstedømmet 
var  gaaet  over  paa  Spindesiden.  Som  endnu  et  Exempel 
paa,  hvorledes  Giftermaal  med  Formandens  Datter  gjordes 
til  Betingelse  for,  at'  en  Mand  kunde  blive  Præst,  maa 
nævnes  det  Tilfælde,  der.  indtraf  i  det  17de  Aarhundrede  i 
Bjørnør  i  Norge:  den  afdøde  Præsts  Datter  var  forlovet 
med  en  Kapellan  eller  Student;  men  da  han  ikke  fik 
Kaldet,  tilfaldt  ogsaa  Kjæresten  den  foretrukne  Konkurrent; 
da  denne  imidlertid  gik  hen  og  druknede  sig,  kom  Turen 
til  den  den  forrige  Gang  forskudte,  som  nu  tog  baade 
Kaldet  og  sin  fordums  Kjæreste  i  Besiddelse.  '  Naar  den 
nye  Præst  blev  gift  med  Formandens  Datter,  fik  han  under- 
tiden ogsaa  Enken  i  Tilgift  til  at  underholde,  hvilket  let 
kunde  have  uheldig  Indflydelse  paa  Familielivet,  naar  hun 
blev  boende  i  Præstegaarden,  saaledes  som  Tilfældet  var  i 
Rønninge  paa  Fyn,  hvor  Hr.  Lycke  Jensen  1 590  blev  Præst 
under  de  nævnte  Forhold;  han  kunde  ikke  forliges  med 
Svigermoderen  og  var  desuden  haard  imod  sin  Kone;  dette 
var  Klagemaal  mod  ham  til  Biskoppen;  men  han  klagede 
over,  at  hun  lod  sine  Sønner,  to  store  Karle,  bo  hos  sig  i 
Præstegaarden,  hvorved  hvad  hans  var  blev  fortæret,  medens 
hun  sagde,  at  hun  ikke  kunde  faa,  hvad  han  havde  lovet 
hende;    der  bestemtes  da  en  fast  aarlig  Pension,    Præsten 

skulde  yde  hende;  men  de  følgende  Aar  var  Forholdet  lige 
saa  galt. 

Her  er  der  altsaa  dog  Tale  om  nogen  fast  ansat  Pen- 
sion, hvilket  var  yderst  sjældent  i  det  sextende  Aarhundrede, 
og  i  Regelen  har  det  vel  været  i  Følge  en  privat  Overens- 
komst, rimeligvis  indgaaet  efter  Biskoppens  Tilskyndelse. 
Et  vistnok  enestaaende  Tilfælde  af  en  rigelig  Enkepension 
i  det  sextende  Aarhundrede  høre  vi  om  fra  Brenderup  paa 
Fyn,  hvor  Præsteenken  hvert  Aar  skulde  have  3  »Pund«  Rug 
(vistnok  12  Tønder),  3  Pund  Byg,  4  Skpr.  Boghvedegryn, 
4  fede  Svin,  4  Gæs,  et  Slagtehøved,  en  Fjerding  Smør,  men 
saa  i  Penge  kun  halvanden  Daler;  Præsten  klagede  til  Bi- 
skoppen over,  at  den  Afgift  var  for  haard  for  ham,  og  det 
maa  erkjendes,  at  hun  i  Forhold  til  Tiden  har  været  runde- 
lig aflagt.  Det  er  ellers  først  omkring  ved  Aar  1700,  at 
vi  jævnligere  træffe  Tegn  paa,  at  en  Præsteenke  kunde  faa 
nogenledes  god  Pension,  som  da  nogle  Aar  inde  i  det  nye 
Aarhundrede  en  Præst  i  Vester-Bgede  tog  sin  Afsked,  og 
der  da  sikredes  hans  eventuelle  Enke  foruden  fri  Bolig  og 
Brændsel,  samt  Værelse  til  hendes  Broder,  saa  længe  han 
havde  Lyst  til  at  opholde  sig  i  Præstegaarden,  end  videre 
aarlig:  30  Daler,  4  Tdr.  Rug,  8  Tdr.  Byg,  10  Skp.  Havre, 
2  Tønder  Æbler  af  bedste  Gjemmefrugt,  8  Gæs,  8  Lam,  4 
Høns;  men  saa  kommer  den  værste  Klausul:  Eftermanden 
skulde  kjendes  ved  Børnene,  som  om  det  var  hans  egne 
Børn,  især  en  Søn,  der  var  idiotisk. 

Især  kort  efter  Reforaiationen  og  vel  rettere  til  Tiden 
omkring  ved  Suverænitetens  Indf&relse,  var  en  Præsteenkes 
Stilling  meget  sørgelig,  dersom  der  ikke  paa  en  eller  anden 
Maade  kunde  blive  draget  Omsorg  for  hende;  fra  forholds- 
vis gode  Kaar  var  hun  med  Børnene  sunken  ned  i  en  saa 
yderlig  Fattigdom,  at  det  faldt  meget  vanskeligt  at  udrede 
den  Daler,  som  det  var  befalet  skulde  gives  til  Universi- 
tetet af  hver  sjællandsk  Præsts  Dødsbo,  saa  Provsterne  ofte 
maatte  indsende  Begjæring  om,  at  den  Gjæld  maatte  blive 

den  fattige  Præsteenke  eftergiven.  Vel  skulde  i  Felge  Kri- 
stian den  tredjes  Kirkeordinans  Enken  have  Naadensaar 
efter  Mandens  Død,  men  skulde  da,  »om  Sognepræsten  vil 
strænge«,  forlade  Præstegaarden,  og  der  staar  intet  Ord  om 
deres  fremtidige  Ophold;  vel  søgte  et  Landemode  1566  at 
værne  lidt  om  Præsteenkernes  Stilling,  i  det  det  forbed 
nogen  Præst  at  »handle  umildelig  mod  nogen  Enke« ;  og 
undertiden  fandt  Enken  bagefter  Husly  i  Præstegaarden 
eller  Annexgaarden  eller  et  Enkesæde,  som  muligvis  Manden 
eller  en  tidligere  Præst  havde  været  saa  forsynlig  at  bygge ; 
men  ofte  droge  de  til  Kjøbstadeii  og  ernærede  sig  der 
kummerlig  af  en  ringe  Handel,  som  de  drev  under  Bi- 
beholdelse af  deres  Privilegium,  at  være  fritagne  for  Skat 
og  Tynge,  eller  f.  Ex,  som  Jordemødre,  hvorpaa  tiere  Ex- 
empler  haves.  At  Præster  have  efterladt  privat  Formue 
til  deres  Slægt,  er  ganske  vist  ikke  uden  Exempel  fra  de 
Dage;  men  det  herte  dog  til  Sjældenhederne,  naar  en 
Præst  var  saa  velhavende  som  Provst  Svend  Cob  i  Vinsløv 
i  Skaane  (f  1607),  der  testamenterede  sin  Hustru  en  Sølv- 
kande og  en  Del  andre  Sager  samt  to  Køer,  »thi  hun  har 
det  vel  fortjent  af  mig  for  sin  store  Kjærlighed  og  From- 
hed, som  hun  stedse  har  bevist  imod  mig,  allermest  i  min 
store  Svaghed«;  endvidere  tik  den,  der  skulde  holde  Lig- 
prædiken over  ham,  et  Par  Oxer;  til  sin  Kapellan  testa- 
menterede han  sin  Præstekjole;  til  Kapellanens  Hustru,  der 
var  hans  Broderdatter,  to  Køer  og  en  opredt  Seng;  til  sin 
Stifsøn  sine  bedste  Bøger,  og  til  dennes  Hustru  en  Kvie. 
Et  rigt  Dødsbo  var  der  ogsaa  efter  den  berømte  Peder  Syv 
i  Hellested  (f  1702);  ved  Avktionen  efter  ham  solgtes  der 
foruden  mange  andre  gode  Ting  sex  Lysekroner,  en  Sølv- 
kande paa  68  Lod,  28  Heste,  en  Bogsamling,  der  indbragte 
830  Daler  osv.  At  Biskopperne  og  de  højere  gejstlige 
kunde  naa  at  samle  sig  en  Formue,  var  ikke  saa  sjældent, 
saa  at  flere  af  dem  ikke  alene  kunde  efterlade  deres  Børn 
betydelige  Midler,  men   ogsaa  oprette  Legater,  som  endnu 

bestaa,  og  hvorved  de  stadig  mindes  med  Taknemmelighed; 
men  i  Præstegaardene  paa  Landet  var  der  sjældent  mere 
end  »fra  Haanden  og  i  Munden«.  Og  Enkens  Stilling  var 
som  anført  beklagelig,  især  da  noget  saadant  som  Livrente, 
Enkekasse  eller  sligt,  som  vor  Tid  ejer,  aldeles  ikke 
kjendtes,  eller  i  al  Fald  kun  som  en  svag  Begyndelse;  den 
første  egentlige  gejstlige  Enkekasse,  nemlig  Sjællands  Stifts, 
hvis  ældste  Fundats  er  af  1659,  hviler  vistnok  oprindelig 
paa  en  Gave  af  100  Daler  til  fattige  Præsteenker  i  Flakke- 
bjærg  Herred,  hvilke  Penge  1648  i  det  Øjemed  bleve 
overleverede  Biskop  Jesper  Brochmann  af  Præsteu  i  Haars- 
lev  og  Tingjellinge,  Peder  Mortensen  Damphius,  der  havde 
et  for  hine  Tider  mærkværdig  aabent  Blik  for  det  uheldige 
i  det  Konserveringssystem,  som  vi  lige  nu  skulle  betragte, 
nemlig,  at  Præsten  blev  gift  med  Formandens  Enke;  han 
omtaler  i  Gavebrevet  den  bedrøvelige  Tilstand,  hvori  Præste- 
enkerne vare  stedte,  »en  Del  ikke  til  Ægteskab  bekvemme, 
dog  fordi  de  ikke  have  sig  uden  skammelig  Armod  at  op- 
holde med,  nødes  til  om  Ægteskab  at  bede  og  sig  derudi 
med  en  Ungmand  indlade,  ofte  imod  hans  Hjærte  og  Sind, 
sig  selv  til  liden  Glæde«. 

Man  kan  egentlig  ikke  undres  meget  over,  at  Bøn- 
derne for  at  hjælpe  Enken  i  hendes  daarlige  Omstændig- 
heder snart  hittede  paa,  at  den  allernemmeste  Maade  var 
at  faa  hende  gift  med  Eftermanden;  det  var  jo  lignende 
Forhold,  de  kjendte  af  egen  Erfaring:  saaledes  blev  Enken 
siddende  ved  Gaarden,  og  alt  kunde  efter  deres  Mening 
gaa  saa  overmaade  dejlig;  men  det  lader  til,  at  det  ikke 
har  været  alene  Bøndernes  Mening,  men  den  almindelige 
Opfattelse;  thi  det  blev  snart  den  sædvanlige  Praxis,  at 
den  nye  Præst  giftede  sig  med  Enken  og  fik  Kaldet  i 
Medgift,  eller  fik  Kaldet  og  saa  Enken  som  Tilgift,  lige- 
som man  nu  vil  tage  det;  det  var  det  rigtige,  ægte  Kon- 
serveringssystem, og,  i  hvor  høj  en  Grad  det  er  traadt  i 
Kraft,    se    vi    deraf,    at    en    fremmed,    som    1627    besøgte 

Danmark,  udtaler  sig  i  sin  Rejsebeskrivelse  saaledes:  »Døer 
en  Landsbypræst,  ægter  hans  Enke  en  anden  Præst,  som 
dog  ikke  maa  tiltræde  sit  Embede  uden  at  have  faaet 
kongelig  Stadfæstelse«.  Allerede  i  det  16de  Aarhundrede 
træffe  vi  mange  Exempler  derpaa,  men  det  er  dog  forst 
hen  i  det  17de  Aarhundrede,  at  man  kan  sige,  at  denne 
Uskik  er  bleven  fast  Regel,  hvor  den  lod  sig  udføre,  d.  v. 
s.  hvor  der  var  en  Enke;  og  dersom  vi  havde  Præste- 
rækkerne fuldstændig  alle  Vegne  fra  og  nøjagtige  Oplys- 
ninger om  Ægteskaberne,  vilde  vi  formodentlig  træffe  paa 
langt  flere  Tilfælde  af  lignei>de  Art;  men  da  først  de  senere 
Aars  Forskninger  have  bragt  Klarhed,  endog  med  Hensyn 
til  et  Par  Biskoppers  virkelige  Dodsaar,  og  vi  om  nogle  af 
dem  kun  vide,  at  de  vare  gifte,  men  ikke  med  hvem,  er 
det  jo  saa  naturligt,  at  der  mange  Steder  er  Huller  og 
Unøjagtigheder  i  Landsbykaldenes  Præsterækker.  Der  er 
midlertid  Oplysninger  nok  til,  at  vi  kunne  danne  os  et 
klart  Begreb  om  dette  Konserveringssystem. 

I  Fundatsen  for  Sjællands  Stifts  gejstlige  Enkekasse 
1662  hedder  det:  »Dersom  nogen  Enke  efter  sin  salig  Hus- 
bonds dødelige  Afgang  for  vigtige  Aarsagers  Skyld  ikke 
skulde  forblive  i  Kaldet«,  hvilket  Udtryk  tilfulde  viser,  at 
man  ansaa  den  hidtil  fulgte  Praxis  for  at  være  fuldkommen 
forsvarlig  og  naturlig.  Allerede  Biskop  Jens  Nielsen  i 
Oslo  henstillede  1585  til  Kongen,  om  ikke  Kaldene  burde 
staa  ledige  det  hele  Naadensaar  igjennem,  »for  at  den  fat- 
tige Efterleverske  kunde  blive  saaledes  forsørget  med 
Giftermaal,  at  hun  kunde  blive  der  fremdeles«,  med  andre 
Ord,  for  at  Enken  kunde  samle  sig  Bejlere  at  vælge 
imellem.  Biskopperne  synes  i  det  hele  at  have.  haft 
meget  at  gjore  med  at  bringe  Ægteskab  i  Stand;  saaledes 
findes  der  flere  Henvendelser  tra  Præster  i  slig  Anledning 
til  de  fynske  Biskopper  Hans  Mikkelsen  (1616 — 51)  og 
hans  Eftermand  Laurids  Jakobsen  Hindsholm  (f  1663).  I 
1588     klagede    Borgerne    i    Middelfart     til    Biskop    Jakob 

Madsen  over,  at  de  ikke  kunde  forstaa  deres  Præst  Oluf 
Pedersen  Bangs  Prædikener;  han  var  en  lærd  Mand,  men 
naaaske  vilde  han  ogsaa  gjøre  sine  Prædikener  lærde;  de 
bade  Biskoppen,  om  han  vilde  sørge  for,  at  der  blev  ansat 
en  Kapellan;  man  ser  af  hans  Visitatsbog,  at  han  har 
monstret  Børnene,  af  hvilke  der  var  syv,  og  den  ottendes 
Fødsel  var  forestaaende ;  han  skriver  da  bl.  a. :  »En  gifte- 
færdig Datter,  Margarethe,  15  Aar  gammel;  maa  forsøges, 
at  hans  Datter  kan  fange  en  lærd  Person  og  efter  ham 
Kaldet«;  man  kan  faa  helt  ondt  af  den  stakkels  lille 
femtenaarige  Margarethe,  som  Biskoppen  saaledes  vilde  dis- 
ponere over  til  Gavn  for  hendes  Fader;  det  blev  nu  da 
heller  ikke  til  noget  med  hendes  Ægteskab;  Faderen  døde 
fire  Aar  efter,  og  hans  Enke  blev  gift  med  Eftermanden 
Hr.  Sone  Lauridsen,  men  det  var  næppe  noget  lykkeligt 
Ægteskab;  samme  Biskop  noterer  i  sin  Visitatsbog  1595: 
»Hr.  Sone  drukken  med  Hr.  Ejler  i  Asperup;  Hustruen  fik 
af  mig  en  Skrabe,  hun  skulde  tage  vare  paa  sin  Rok,  ikke 
paa  Stevning  at  udgive«.  Et  Brev,  der  er  betegnende  for, 
hvorledes  de  fornemmere  vilde  agere  Forsyn  i  Ægteskabs- 
sager for  de  ringere  stillede,  er  skrevet  af  Professor  Hans 
Vandal  1687  til  daværende  Professor  og  Regentsprovst, 
senere  Biskop,  Birkerod;  det  hedder  deri:  »Er  jeg  tjenst>- 
ligst  begjærendes,  at  dersom  han  kj ender  nogen  fattig  Stu- 
dent i  Kommunitetet,  som  er  skikkelig  og  ædru  og  vil 
være  fornøjet  med  et  temmelig  godt  Degnekald,  hvor  der 
er  en  smuk  halvgammel  Enke,  som  vel  har  Børn,  men  har 
dog  ingen  af  dem  hos  sig,  thi  de  ere  i  Tjeneste  hos  godt 
Folk,  han  da  vilde  vise  samme  Person  til  mig  osv.«  1 1692 
fik  samme  Birkerod  et  Brev  fra  den  som  Digter  bekj endte 
Jørgen  Sorterup,  der  i  Foraaret  var  bleven  Præst  i  Lyders- 
lev; det  var  en  ligefrem  Anmodniug  til  Birkerod  om  at 
skaffe  en  Kone:  »Nobilissimus  vir  véd  vel  selv,  at  jeg  er 
fattig,  og  er  des  foruden  i  et  Par  hundrede  Dalers  Gjæld, 
foruden  f^ræstegaarden,  som  skal  kjøbes;    kunde  nu  Lykken 

føje  det,  at  jeg  kunde  faa  en  ærlig  Mands  Barn,  der  havde 
noget  til  Hjælp  til  dette  for  mig  at  betale,  og  til  min 
Husholdning  at  stille  i  Værk,  da  vilde  jeg  prise  mig  lyk- 
kelig osv.«;  denne  hans  Hensyntagen  til  Penge  godtgjør 
tilstrækkelig  det  berettigede  i,  at  der  føjes  et  lille  »men 
nærig«  til  alle  de  gode  Egenskaber,  hans  Biograf  opregner: 
»en  Mand  med  udmærkede  "Evner,  Kundskaber  og  praktiske 
Indsigter  og  med  en  energisk,  virksom  og  uforfærdet  Ka- 
rakter, nidkjær  for  Dygtighed,  Dannelse  og  Kundskab,  for 
sin  Stands  Agtelse  og  for  Oplysning  i  sit  Kald«  —  »men 
nærig« ;  han  fik  saa  da  ogsaa  en  Boghandlerdatter  fra  Kjø- 
benhavn,  om  ved  Birkerods  Hjælp,  kan  jeg  ikke  sige. 

Der  er  næppe  ret  mange  Kald  her  i  Landet,  hvori  det 
ikke  en  eller  flere  Gange  har  truffet  sig,  at  Præsteenker 
ere  blevne  »konserverede«  ved  Kaldet;  der  er  ikke  saa  faa 
Tilfælde,  hvori  en  Kone  er  gaaet  i  Arv  til  den  tredje 
Præst,  nogle  enkelte,  hvori  4  have  været  gifte  med  den 
samme  Kone  —  i  Lynge  og  Broby  paa  Sjælland  var  der  i 
17de  Aarhundrede  sex  Præster,  af  hvilke  Nr.  1,  2,  3  og  4 
vare  gifte  med  Marie  Andersdatter  Thiegels;  da  hun  var 
død,  blev  hendes  Mand  (Nr.  4)  gift  med  Elisabeth  Hiero- 
nymusdatter  Knopf,  der  efter  hans  Død  blev  gift  med  Nr. 
5  og  Nr.  6;  —  i  Stenløse  paa  Fyn  var  Margrethe  Jakobs- 
datter  1632  bleven  gift  med  Præsten  Niels  Olufsen,  der 
var  Enkemand  og  maa  have  været  en  ældre  Herre,  da  han 
allerede  var  bleven  Stedets  Præst  36  Aar  i  Forvejen;  han 
døde  1646,  og  hun  blev  gift  med  Klaus  Klausen  Bang, 
der  var  født  161H  og  1644  var  bleven  Kapellan  her,  men 
han  døde  allerede  1648;  hun  trøstede  sig  imidlertid  snart 
med  Eftermanden  Jørgen  Ottosen  Seblad,  der  efter  at  have 
lidt  overmaade  meget  i  Krigen  døde  1660;  og  saa  for  ikke 
at  sidde  i  en  altfor  sørgelig  Enkestand  i  Alderdommen  gif- 
tede hun  sig,  men  ventede  dog  tre  Aar,  med  Eftermanden 
Jørgen  Eriksen.  Længere  end  til  Nr.  4  har  jeg  ikke 
fundet,  at  nogen  Præstekone  har  drevet  det;    men  det  er  i 

alt  Fald  ikke  Madame  Marens  Skyld,  som  efter  at  have 
været  gift  med  fire  Præster  i  Sællø  i  Norge,  tilbed  sin 
Haanå  og  sit  gamle  Hjærte  til  Hr.  Peder  Harboe,  der 
1668  havde  faaet  Kaldet;  da  han  imidlertid  takkede  for 
Æren,  som  han  dog  frabad  sig,  blev  hun  saa  vred,  at  hun 
opbrændte  alle  Kaldets  Dokumenter.  Vi  have  i  vore  Tider 
ondt  ved  at  sætte  os  ind  i  den  Art  Forhold;  vor  Tid  fore- 
kommer det  højst  besynderligt  at  tænke,  at  en  Enke  uden 
videre  tilbyder  en  Mand  at  blive  hans  Kone,  skjont  hun 
maaske  for  Alderens  Skyld  godt  kunde  være  hans  Moder 
eller  maaske  endog  Bedstemoder,  og  saa,  naar  Præsten  ikke 
vil  ægte  hende  og  skuifer  den  Forudsætning,  under  hvilken 
han  er  bleven  valgt,  da  bliver  saa  fortrydelig  derover,  at 
hun  giver  sig  til  at  bagtale  ham.  —  Enken  efter  Biskop  i 
Aarhus  Laurids  Bertelsen  (1557—88)  havde,  for  hun  blev 
gift  med  ham,  været  gift  med  Præsten  Mag.  Esbern  Pe- 
dersen i  Aarhus;  nu  var  hun  bleven  en  ældgammel  Kone, 
og  det  maa  derfor  have  faldet  underligt  for  hendes  Sviger- 
søn. Sjællands  Biskop  Peder  Vinstrup,  da  han  en  skjøn 
Dag  1603  fra  en  ung  Mand  Peder  Torkildsen,  der  var 
Præst  i  Aarhus,  fik  Anmodning  om  sit  Samtykke  til  dennes 
Forbindelse  med  den  gamle  Dame;  Biskop  Vinstrup  lod 
som  sædvanlig  sin  Svigersøn,  den  lærde  Professor  Johannes 
Stephanius,  forfatte  Svaret,  der  lød  indvilligende,  skjønt 
Forbindelsen  forekom  ham  noget  besynderlig  paa  Grund  af  For- 
skjellen  i  Alderen;  hun  blev  da  gift  med  ham,  skjønt  hun 
allerede  den  Gang  havde  adskillige  gifte  Børnebørn,  men 
naaede  alligevel  at  gaa  i  sin  Grav  som  Enke.  Samme  Bi- 
skop Peder  Vinstrup  fik  ved  en  anden  Lejlighed  Konser- 
veringssystemet  at  kjende  i  sin  Familie,  i  det  han  1602  fik 
Brev  fra  Præsten  Jørgen  Jakobsen  i  Kallundborg;  denne 
havde  paa  sin  Søns  Vegne  anholdt  om  det  ledige  Præste- 
kald [i  Aarby  tillige  med  Enken  samme  Steds,  der  var  Bi- 
skoppens Søster,  og  som  havde  været  gift  med  de  to  fore- 
gaaende    Præster    i  Embedet;   uagtet   den   store  Forskjel  i 

Alderen  gjorde  Biskoppen  betænkelig,  gav  han  dog  sit 
Samtykke  til  Forbindelsen  af  Hensyn  til  den  unge  Mands 
hæderlige  Karakter.  Og  efter  Vinstrups  Dod  1614  blev 
hans  efterladte  Enke,  hans  anden  Hustru,  gift  med  hans 
Eftermand  paa  Sjællands  Bispestol,  Hans  Povlsen  Resen. 

Forskjel  i  Ægtefolkenes  Alder  var  noget,  man  sjælden 
tog  Hensyn  til,  naar  man  for  den  Opofrelse  at  faa  en 
gammel  Kone  kunde  faa  et  Kald;  Erik  Tuxen  blev  1620 
Præst  i  Errindlev  og  Aaret  efter  gift  med  Formandens 
Enke,  der  da  var  66  Aar,  medens  han  var  34;  man  bliver 
helt  glad  ved  at  erfaie,  at  hun  holdt  ud  i  21  Aar  med 
ham,  og  at  han  døde  et  halvt  Aar  efter,  uden  paa  ny  at 
være  bleven  gift,  hvilket  vel  ellers  næppe  havde  varet 
længe,  og  i  saa  Fald  vilde  hans  anden  Brud  efter  al  Sand- 
synlighed have  været  en  ganske  ung  Pige;  thi  ogsaa  i  den 
Henseende  var  der  ofte  stor  Forskjel  paa  Alderen,  saa  at 
næppe  heller  da  Kjærligheden  er  spurgt  til  Raads,  men  den 
faderlige  Myndighed  har  afgjort  Sagen,  stundom  til  liden 
Baade  for  alle  Parter,  som  da  1730  den  attenaarige  Præste- 
datter Anna  Helene  Hvid  i  Brenderup  af  sin  Fader  blev 
tvungen  til  at  gifte  sig  med  den  fyrgetyveaarige  Præst 
Hornemann  i  Kjerteminde;  men  Følgen  blev  da  ogsaa,  at 
hun  tillige  med  sin  Fætter  og  Elsker  Studiosus  Lars  Pe- 
dersen Mørk  myrdede  Præsten,  men  dem  begge  kostede 
det  Livet  for  Bøddeløxen.  Saaledes  var  ogsaa  Anders  Sø- 
rensen Vedels  første  Hustru  kun  15  Aar  gammel,  da  hun 
blev  gift  med  ham,  der  var  en  Snes  Aar  ældre  end  hun  og 
allerede  var  Hofprædikant.  Naar  en  gammel  Præst  havde 
en  ung  Kone  og  en  Kapellan,  kunde  der  let  opstaa  mislige 
Forhold,  tilmed  naar  Kapellanen  vidste,  at  han  efter 
Præstens  Død  fik  baade  Kaldet  og  Konen;  men  at  det 
vilde  ske,  vidste  de  gamle  Præster  jo  saare  vel,  mange  af 
egen  Erfaring.  Vi  se  saaledes,  at  en  Præst  forudsagde  sin 
Død  for  sin  Eftermand  med  de  Ord :  »Du  skal  følge  mig* 
in    choro   et    in  throno«    (o:  for   Alteret  og  paa   Prædike- 

stolen),  men  en  anden  sagde:  »in  throno  et  in  lecto«,  alt- 
saa  som  Eftermand  i  dobbelt  Betydning.  Præsten  Anders 
Jørgensen  Mand  i  Kjerteminde  overgav  paa  sit  yderste 
(1654)  sin  anden  Hustru,  hvem  han  selv  havde  opdraget 
fra  en  lille  fattig  Hønsepige,  til  sin  Kapellan  »iit  virginem 
intactam«.  Det  værste,  jeg  har  truffet  i  slig  Henseende, 
skete  i  Skaane  henimod  Slutningen  af  det  17de  Aarhun- 
drede,  altsaa  da  Skaane  hørte  til  Sverige,  nemlig  at  en 
Præst  foretog  sig  selv  i  sit  levende  Live  at  trolove  sin 
Hustru  med  sin  Kapellan,  for  at  denne  efter  hans  Død 
kunde  være  aldeles  sikker  paa  Embedet;  men  den  Gang 
gik  det  dog  ikke,  som  de  havde  ventet;  det  var  et  saa 
groft  Brud  paa  den  udvortes  Anstændighed  og  Sømme- 
lighed, at  Kirkestyrelsen  gav  Kapellanen  Tilhold  om,  hvis 
han  vilde  vedblive  at  vandre  den  gejstlige  Vej,  da  at  sege 
Kald  i  et  andet  Stift. 

Det  syttende  Aarhundrede  er  i  det  hele  taget  at  be- 
tragte som  »Konserveringens«  Guldalder.  Men  selv  om  en 
Præst  var  bleven  valgt  under  den  Forudsætning,  og  hvad 
enten  han  har  lovet  det  mere  eller  mindre  bestemt,  at  han 
vilde  gifte  sig  med  Enken,  kunde  det  Tilfælde  jo  indtræffe, 
at  han  sagde  nej,  og  i  saa  Tilfælde  vare  hverken  Enken 
eller  de  kaldsberettigede  til  at  spøge  med,  saa  Præsterne 
maatte  søge  Hjælp  og  Beskyttelse  hos  deres  foresatte,  ja 
endog  hos  Kongen  selv.  Vi  have  set,  at  Bønderne  engang 
truede  med  at  afsætte  Præsten,  der  ikke  lod  til  at  have 
Lyst  til  at  gifte  sig  med  ^Formandens  Datter ;  en  anden 
havde  mest  Lyst  til  at  gifte  sig  med  Datteren,  men  da 
han  saae  Moderen  med  den  store  Børneflok,  sagde  han,  at 
(i et  var  Synd,  at  saa  mange  Børn  skulde  være  faderløse, 
og  —  giftede  sig  med  Moderen;  derimod  syntes  en,  at  det 
var  »næsten  vederstyggeligt«  at  gifte  sig  med  Enken,  da 
hun  havde  tolv  Børn;  han  tog  Datteren  og  sørgede  saa  for 
nogle  at  hendes  Søskende.  I  1577  fik  Bønderne  i  Karls- 
lunde Kongebrev  om  at  antage  den  udvalgte  Præst,   uagtet 


Præstegaardsliv.  21 

ban  ikke  vilde  ægte  Enken:  det  samme  skete  omtrent  sam- 
tidig i  Ulstrup  i  Jylland,  ved  hvilken  Lejlighed  Konge- 
brevet udtaler,  at  »Enken  havde  desuden  levet  længe  nok  i 
Ægtestand  og  ikke  skulde  saaledes  plage  den  stakkels 
Mand«;  og  [1588  maatte  de  regerende  Kigsraader  tage  sig 
af  en  Præst  i  Borbjerg  i  Jylland;  de  [skrev  til  Biskoppen, 
at  da  Enken  var  gammel  og  havde  faaet  femten  Børn, 
skulde  hun  ikke  tvinge  Præsten  ved  Lov  og  Dom.  I  1584 
bortviste  Bønderne  i  Høja  i  Skaane  to  Præster,  som  Bi- 
skoppen havde  foreslaaet,  og  kaldede  en,  som  havde  et 
meget  daarligt  Rygte,  men  havde  det  Fortrin,  at  han  vilde 
gifte  sig  med  Enken.  Kongen  skrev  da  et  alvorligt  Brev 
og  udtalte,  at  »Præsteembederne  ikke  maatte  anses  for  at 
tilhøre  Kvinderne,  i  det  da  uduelige  Personer,  som  vilde 
tage  Kvinderne,  vilde  blive  foretrukne  for  de  dueligere, 
som  ikke  vilde  det,  og  saaledos  vilde  Menneskers  Vilje 
blive  agtet  mere  end  Guds  Ære  og  Sjælenes  Velfærd«. 
Han  udnævnte  da  selv  en  Præst  og  truede  med  Straf  paa 
Liv  og  Ejendom  enhver,  som  med  Ord  eller  Gjerning  voldte 
ham  Bryderier;  men  dermed  kvaltes  dog  ikke  Bøndernes 
Uvilje;  de  myrdede  Præstens  Broder  og  truede'  ham  selv, 
saa  at  han  kun  med  Pr3^gt  og  Bæven  turde  færdes  mellem 
sine  Kirker.  Kristian  den  fjerde  forbød  fiere  Gange  Bi- 
skopperne at  gjøre  Giftermaal  til  Betingelse  for  Præsternes 
Befordring;  men  Forholdene  bleve  alligevel  ikke  forandrede; 
i  1619  udstedtes  Kongebrev  til  Beboerne  af  St.  Peders 
Menighed  i  Slagelse  om,  at  man  ved  Kaldelsen  af  en  Præst 
ikke  maatte  lade  Præsteenkers  Forsørgelse  være  det  af- 
gjørende;  her  var  der  to  Personer,  som  søgte  Kaldet;  Be- 
boerne vilde,  at  Enken  skulde  gifte  sig,  for  at  de  kunde 
slippe  for  den,  om  [end  ikke  juridiske,  saa  dog  moralske 
Forpligtelse,  der  paahvilede  dem,  til  at  forsørge  hende; 
men  da  indtraf  |det  sjældne,  næsten  enestaaende,  Tilfælde, 
at  Præsteenken  »hverken  kan  eller  vil  tages  til  Ægte«;  de 
fik  da  Befaling   til  at  vælge   en   af  de  to  eller  en  anden 

uden  at  tage  det  Hensyn.  I  Aarene  1654 — 58  havde 
Laurids  Hansen  været  Kapellan  hos  den  svage  Præst  paa 
Fejø;  efter  dennes  Død  valgtes  han  af  de  syv  Kaldsmænd, 
og  der  blev  ham  da  foreholdt,  at  »det  er  Øvrighedens  Vilje, 
naar  Præsteenkerne  ustraffelige  og  til  Ægteskab  bekvemme 
ere,  at  de  med  begge  Parters  Samtykke  kunne  paa  Stedet 
forfremmes.  Hvilket  og  Kaldsmændene  efter  lovlig  givne 
Kald  vilde  have  ham  mindet  om.«  »Dertil  var  Hr.  Lau- 
rids beredt  baade  at  svare  og  give  Haand  fra  sig,  at  han 
vilde  forholde  sig  mod  Enken,  at  hun  skulde  være  tilfreds, 
tænkte  og  ikke  andet  end  hende  i  Fremtiden,  om  Gud 
vilde,  at  ægte,  dersom  og  hendes  Hjærte  og  Vilje  dertil 
kunde  falde«.  Som  endnu  et  Bevis  paa,  hvor  fastgroet 
Konserveringstanken  var,  kan  anføres,  hvad  der  skete  i 
Vester- Velling  i  Viborg  Stift;  1630  løb  den  daværende 
Sognepræst  ud  af  Landet  med  sin  Hustrus  Søster,  han  blev 
greben  og  fængslet  paa  Hammershus,  hvor  han  hængte  sig 
i  Fængslet;  man  skulde  jo  nu  egentlig  tænke,  at  Konen 
kunde  have  faaet  nok  af  Ægteskabet,  og  i  det  hun  saae 
tilbage  til  det  passerede,  maatte  sige:  »Vestigia  terrent« ; 
nej  tvært  imod:  efter  Mandens  svigefulde  Bortrømmen 
førtes  der  Proces  angaaeiide  Kaldet,  hvilket  den  forladte 
Kone  vandt,  og  saa  har  hun  formodentlig  faaet  Lyst  til  at 
experimentere  og  undersøge,  om  alle  Præster  vare  lige  saa 
slemme  som  hendes  første  Mand;  thi  hun  giftede  sig  først 
med  hans  Eftermand,  der  døde  20de  Februar  1648;  og  da 
hun  nu  engang  ikke  har  kunnet  fordrage  den  enlige  Stand, 
giftede  hun  sig  allerede  8de  Juni  samme  Aar  med  den  nye 
Præst,  der  rigtignok  var  omtrent  35  Aar  yngre  end  hun, 
og  med  hvem  hun  kunde  have  holdt  Sølvbryllup,  hvis  hun 
blot  havde  levet  et  Fjerdingaar  længere;  endelig  døde  hun 
1673,  kun  89  Aar  gammel,  og  den  54aarige  Enkemand,  der  har 
følt  Sandheden  i,  at  det  ikke  er  godt,  at  "Mennesket  er  ene, 
giftede  sig  syv  Maaneder  efter;  men  da  han  har  hyldet 
Ordet    »Variatio    delectat«      -    og   hvis    han    har   kunnet 

Fransk,  hvilket  jeg  betvivler,  da  det  var  en  meget  sjælden 
Kundskab  i  hine  Tider,  sikkerlig  har  sagt:  Les  extréraes 
se  touchent  —  saa  var  hans  nye  Kone  til  Afvexling  kun 
23  Aar  gammel;  hun  fedte  ham.  3  Sønner  og  2  Døtre,  og 
det  er  vel  egentlig  overflødigt  at  tilføje,  at  hun  efter  hans 
Død  naturligvis  blev  gift  med  Eftermanden. 

Det  er  kun  enkelte  Exempler,  der  her  ere  anførte  paa 
det  System,  som  begyndte  i  det  16de  Aarhundrede,  naaede 
sit  Højdepunkt  i  det  17de,  og  vedblev,  om  det  end  dalede 
noget,  til  henimod  Slutningen  af  det  18de  Aarhundrede;  vi 
have  ondt  ved  at  sætte  os  ind  i  hine  Tiders  Forhold,  og 
det  falder  os  underligt  at  se  en  helt  uug  Mand  gifte  sig 
med  den  gamle  Kone,  alene  for  at  faa  et  Kald;  men  Da- 
tidens Vittighed  bemærkede  ogsaa,  at  der  var  tre  K'er,  dei* 
hørte  sammen,  Kald,  Kjortel,  Kone.  Man  var  saa  vant 
dertil,  at  det  slet  ikke  faldt  besynderligt  for  nogen;  og 
Folk  vare  jo  den  Gang  ikke  saa  romantisk  anlagte  som  nu 
til  Dags,  de  saae  mere  paa  det  solide;  men  i  Stilhed  har 
vistnok  mangen  Præst  med.  et  Suk  sendt  Tankerne  tilbage 
til  sin  Ungdoms  lyse  Drømme,  der  i  mange  Henseender 
kke  vare  gaaede  i  Opfyldelse,  selv  om  han  i  timelig  Hen- 
seende sad  lunt  inden  Døre.  Vi  ere  altid  mest  tilbøjelige 
til  at  dvæle  ved  Skyggesiderne,  der  til  visse  her  falde  stærkt 
i  Øjnene;  men  i  det  hele  maa  det  dog  indrømmes,  at  det 
i  disse  ulige  Ægteskaber  som  oftest  gik  langt  bedre,  end 
det  skulde  ventes;  vistnok  er  der  Exempler  paa,  at  Prær 
ster  ikke  have  bevaret  den  ægteskabelige  Troskab  mod 
deres  gamle  Koner,  og  nogles  Drikfældighed  maa  muligvis 
skrives  paa  samme  Retning,  i  det  de  paa  den  Maade  have 
villet  trøste  sig  over  fejlslagne  Forhaabninger  og  mindre 
gode  huslige  Forhold,  naar  den  gamle  Kone  med  alt  for 
moderlig  Omsorg  har  villet  kjøre  sin  Mand  i  stramme 
Tøjler  og  maaske  har  været  temmelig  tilbøjelig  til  at  rose 
den  afdøde  Ægtefælle  paa  den  levendes  Bekostning.  Der 
fortælles  om  en  Præstekone  i  Ørbæk  paa  Fyn.  at  hi;n  efter 

at  være  bleven  gift  med  sin  første  Mands  Efterfølger,  altid 
talte  om  sin  »salig«  Mand  og  alle  hans  Dyder  og  gode 
Egenskaber,  som  hun  mente,  den  unge  Mand  slet  ikke  var 
i  Besiddelse  af,  indtil  en  Aften  Præsten  kom  kj ørende 
hjem  og  kaldte  Konen  ud  i  Gaarden;  hun  saae  da,  for- 
tælles der,  ,det  ene  Hjul  liggende  bag  i  [Vognen,  og  i 
Hjulets  Sted  "stod  hendes  »salig«  Mand  under  Vognaxlen, 
som  en  fordømt  Aand  gjerende  Tjeneste  som  det  Qerde 
Hjul;  ihun'blev  bag  efter  helt  tam,  saa  hun  aldrig  mere 
nævnede  sin  »salig  Mand«.  I  Regelen  have  vistnok  Præ- 
sterne med  kristelig  Taalmodighed  fundet  sig  i  jat  bære, 
hvad  de  jo  maatte  indrømme,  at  de  i  Forvejen  vidste  blev 
lagtgpaa  dem';  de  have  baaret  over  med  deres  gamle  Kones 
Skrøbeligheder  og  Gnavenhed;  oin  Kjærlighed  "var  der  kun 
sjælden  Tale,  det  var  Fornuftpartier,  men  Vanen  og  det 
daglige  Samliv  traadte  i^^Steden  |for,2og  vi  høre  saaledes 
om  en  Præst  Ascanius  i  Boddum  [i  Thy,  der  var  bleven 
gift  med  Formandens|Enke,  som  rigtignok  passede  ganske  godt 
til  ham  i  Alder,  da  han  var  en  halv  Snes  Aar  ældre  end 
hun,  at  han  elskede  hende  højt,  og  [da  hun  døde  1697, 
sømmede  han  selv  Kisten  til^Jfor  hende,  i  :det  han  sagde: 
»Gud  ske  Lov,  at  hun  ligger,  som  hun  ligger.«  En  enkelt 
kunde  tage  Sagen  helt*gemytlig,  som^Morten  Renberg,  der 
1693  blev  Præst  igStege  og  gift  med  Formandens  aldrende 
Enke,  der  havde  otte  Børn ;  da  en  Ven  jaf  ham  spurgte 
ham,  hvor  han  dog  gad  tage  saadan  en  gammel  Kone, 
sagde  han,  at  det  var  saa  naturligt,  da  han  vilde  fortsætte 
sine  Studier  over  gejstlige  Antikviteter.  Og  til  Ære  for 
Præsterne  maa  det  tilstaas,  at  over  for  Stifbørnene  vare 
de,  saa  vidt  Efterretningerne  ere  naaede  til  os,  i  Regelen 
lige  saa  |samvittighedsfulde,  som  den  rigtige  Fader  vilde 
have  været  det,  sørgede  for  deres  Opdragelse,  som  om  det 
havde  været  deres  egne  Børn,  og  derfor  bleve  i  deres  Grav  vel- 
signede af  Stifbørnene  med  barnlig  Taknemlighed. 

Det  var  i  det  hele  taget  patriarkalske  Forhold  i  mange 

Retninger,  baade  i  Præstegaardene,  hvor  det  jo  ligefrem 
minder  om  Patriarkerne,  naar  det  f.  Ex.  berettes  om  Mads 
Christensen  Schytte,  der  1 658' blev  Præst  i  Karby  paaMors, 
at  han  paa  én  Gang  havde  to  gifte  Dotre  og  19  Børne- 
børn boende  i  Huset  hos  sig ;  og  ligeledes  imellem  Præsten 
og  Sognefolkene,  hvis  stadige  Titel  til  Præsten  var  »Fa' er« 
Og  have  end  ofte  Bønderne  benyttet  sig  af  deres  Magt  og 
foreskrevet  Betingelser,  saa  at  f.  Ex.  Jens  Nielsen  i 
Kundby  i  Sjælland  1558  for  at  blive  valgt  havde  maattet 
forpligte  sig  til  at  [være  sine  Sognefolk  herig  og  lydig, 
i  det  han  tillige  havde  givet  dem  Ret  til  uden  -videre  at 
afsætte  ham,  hvis  han  overtraadte  Forpligtelsen,  saa 
have  Forholdene  dog  gjennemgaaende  været  [gode  mellem 
Præst  og  Menighed,  og  dette  har  jo  da  været  en  med- 
virkende Grund  til,  at  de  benyttede  deres  Valgret  til  at 
sørge  for,  at  de  afdøde  Præsters  efterladte  kunde  blive  for- 
sørgede ;  og  naar  gjennem  fiere  Generationer  Søn  kom  efter 
Fader,  eller  Svigersøn  efter  Svigerfader,  kom  Præsterne  jo 
rigtig  til  at  leve  sig  ind  i  og  med  Menigheden,  der  igjen 
saae  op  til  Præstegaardene,  hvis  Beboeres  Slægtskabsfortin- 
delser  de  alle  kjendte,  glædede  sig  over  deres  gode  Sider 
og  vare  villige  til  at  bære  over  med  deres  naenneskelige 
Svagheder.  Og  naar  saaledes  et  Embede  efter  en  Præsts 
Død  blev  besat  med  hans  Søn  eller  Svigersøn,  skete  det 
ofte  paa  en  Maade,  der  var  lige  saa  hædrende  for  den,  der 
fik  Embedet,  og  for  Familien,  han  tilhørte,  som  for  dem, 
der  kaldede  ham  dertil. 

(Fortsættes). 

Vilhelm  Bang, 

JNaar  maii  under  et  Besøg  i  London  for  en  Snes  Aar 
siden  sejlede  ned  ad  Themsen  fra  Westminster,  kunde  man, 
lidt  før  den  sidste  store  Bro,  gjennem  Røgen  og  Taagen  og 
midt  i  den  forvirrende  Vrimmel  af  Pakhuse  og  Varelagre 
skjelne  en  Strækning  langs  Floden,  hvor  der  knejsede  en 
Del  Vaanings-  og  Pakhuse  paa  flere  Etager;  Husenes  Byg- 
ningsstil, deres  grontmalede  Vinduesskodder,  Løvtræerne  — 
en  sjælden  Prydelse  i  denne  Atmosfære  j— ,  kort  alt  min- 
dede om  mangen  lignende  Plads  i  tyske  Søstæder.  Den 
hele  Kai,  der  begrænsedes  af  tvende  snævre  Gader,  Cosins- 
og  All  Hallows-Lane,  som  førte  ned  til  Floden,  var  i  Virke- 
ligheden ogsaa  en  Plads,  hvor  Tyskerne  havde  færdedes  i 
umindelige  Tider,  og  som  de  ejede  midt  ind  i  dette  Aar- 
hundrede;  det  var  et  ældgammelt  Faktori,  »Stabelpladsen 
for  Kjøbmændene  fra  Kejserens  Lande«,  mere  bekjendt 
under  Navnet  »der  Stahlhof«.  For  faa  Aar  tilbage  blev 
Floden  imidlertid  inddæmmet,  den  storartede  Kai  fra 
Westminster  til  Black-Friars  opførtes,  flere  kæmpemæssige 
Jærnbanebroer  førtes  hen  over  Themsens  brede  Vande,  og 
saaledes  skiftede  denne  Strækning  af  Flodbredden  fuld- 
stændig Karakter.      Den  hele   Kvadrat    fra  Thames-Street 


*)  Oskar  Schwebel:  Deutsches  Biirgerthum.    Berlin  1883. 

ind  ad  Staden  til,  hvor  én  Gang  Porthvælvingen  med 
Dobbeltørnen  knejsede,  er  lige  ned  til  Flodsiden  opfyldt  af 
moderne,  høje  Murstensbygninger,  'Pakhuse  og  Forretnings- 
lokaler; kun  Gaden,  som  fører  ned  til  Værftet,  Downgate, 
har  beholdt  sit  gamle  Navn.  Vi  skulle  her  meddele  vore 
Læsere  et  Par  Træk  af  denne  tyske  Kolonis  Historie. 

Londinium  omtales  allerede  ved  Slutningen  af  det 
første  kristne  Aarhundrede  som  en  Stad,  der  i  en  over- 
ordentlig Grad  »vrimlede  af  fremmede  Kjøbmænd«.  Disse 
talrige  Sømænd  kom  rimeligvis  fra  Maas  og  Rhinen;  thi 
Gallerne  og  Ibererne  kastede  ikke  Anker  her,  men  i  Havnene 
langs  Britanniens  Sydkyst.  Først  i  senere  Dokumenter  fra 
det  tiende  Aarhundrede  høre  vi  om  »en  Koloni  af  tyske 
Kjøbmænd  ved  Themsens  Strand« ;  men  vi  tør  dog  maaske 
herfra  drage  den  Slutning,  at  Tyskerne  langt  tidligere  have 
staaet  i  Handelsforbindelser  med  England;  til  et  sligt  æld- 
gammelt, men  meget  farligt  Samkvem  med  Britterne  hen- 
tydes der  vel  i  det  tyske  Sagn,  hvor  Britannien  opfattes 
som  »Sjælenes  Laud«,  hvor  hen  de  døde  føres  paa  et  Spø- 
gelsesskib. 

De  Folkestorme,  som  hjemsøgte  det  nordlige  Evropa, 
Normannernes  Vikingetog  og  Danskernes  Indfald  have  imid- 
lertid været  Aarsagen  til,  at  vi  savne  al  nøjere  Kundskab 
til  Handelsforholdene  i  London;  men  de  gamle  Handels- 
forbindelser med  England  optoges  dog  vistnok  strax,  saa 
snart  Tysklands  Handelsstæder,  fremfor  alle  den  ærværdige 
Colonia  Agrippina  og  Byerne  ved  Maas  og  Schelde,  under 
de  første  Carolinger  begyndte  langsomt  at  hæve  sig  af 
Gruset.  Særlig  fremblomstrede  Handelssamkvemmet  med  Eng- 
land, da  Alfred  den  stores  Slægt  begyndte  at  besvogre  sig 
med  Ottonerne  i  Tyskland.  Velbekjendte,  gamle  hellige 
Tegn  hilsede  jo  Britterne  velkomne  i  Tyskland  som  Ty- 
skerne i  England.  Hin  hvide  Hest,  som  allerede  Hengist 
og  Horsa  havde  ført  i  Skjoldet,  findes  jo  endnu  den  Dag  i 
Dag  i  nordtyske  Fyrsters  Vaaben  som  i  Grevskabet  Kents 

Skjold.  Maaske  skal  dette  Tegn  minde  om  »Havhestene«, 
det  poetiske  Udtryk  for  de  hejstavnede  Snækker;  maaske 
henpeger  det  hellige  Dyr  til  Bølgernes  hvide,  skummende 
Kam  eller  hentyder  til  Odins  ottefoddede,  rappe  Slejpner. 

■  Fra  Ethelred  II.  (978—1016)  have  vi  det  første  sikre 
Bevis  paa  en  tysk  Kolonis  Existens  i  London.  Englands 
Hersker  holdt  en  stor  Rigsforsamling.  Han  stod  paa  sin 
Trone  og  var  iført  en  prægtig  broderet  Underklædning, 
hvorover  han  bar  den  lange  sachsiske  Skarlagens kaabe,  hvis 
Kanter  vare  smykkede  i  rigt  Maal  med  gyldne  Prydelser 
og  Ædelstene.  Paa  Armene  bar  han  brede  gyldne  Ringe, 
og  en  perlesmykket  Krone  uden  Takker  dækkede  hans  Hoved ; 
i  sin  højre  Haaiid  holdt  han  Rigsæblet,  medens  Scepteret 
hvilede  paa  hans  Knæ.  Ved  Siden  af  ham,  paa  et  lavere 
Sæde,  se  vi  Dronningen,  en  endnu  ungdommelig  Kvinde,  i 
hine  Tiders  yndefulde,  kvindelige  Dragt.  Hendes  rige,  med 
Ædelstene  smykkede  blonde  Haar  bølgede  i  sin  fulde 
Længde  ned  ad  Skuldrene;  fra  den  pyntelige  Krone  faldt 
et  hvidt,  duftende,  guldbroderet  Slør  ned  over  den  mørke- 
røde Overklædning,  under  hvis  nedre  Kant  man  skimtede 
en  søgrøn,  guldbræmmet  Underklædning.  Paa  Tronens 
lavere  Trin  stode  gejstlige.  Rigets  Kanslere  samt,  Kongen 
nærmest,  Abbeden  af  Westminster,  der  overstraalede  alle  i 
Pragt.  Medens  sachsiske  Adelsmænd  fyldte  Salens  Bag- 
grund, stode  tyske  Kjøbmænd,  Borgere  fra  Køln,  i  det  frie 
Rum  foran  Tronen;;  de  vare  iførte  mørke  Underklædninger 
og  Kapper,  bare  det  brede  Sværd,  den  frie  Mands  Udmær- 
kelsestegn,  ved  Bæltet  og  holdt  den  sorte  Baret  i  Haanden. 
Kong  Ethelred  havde  tilstaaet  dem  denne  højtidelige  Av- 
diens. 

»Da  min  høje,  kejserlige  Ven,  Hr.  Otto,  Romernes 
Kejser,  har  lagt  mig  eders  Vel  paa  Hjærte,  da  I  dernæst 
selv  al  Tid  har  lagt  eders  tro  Sindelag  mod  mig  for 
Dagen,  navnlig  den  Gang  de  nordiske  Krigeres  Angreb 
nødte  os  til  at  gribe  Værget,   og  da  vi   endelig  haabe,    at 

vor  Godhed,  om  muligt,  vil  ege  eders  venlige  Sindelag  mod 
os  og  vort  Rige,  have  vi  nu  med  Bitræde  af  vore  ædle  og 
agtbare  Mænd  besluttet  at  give  eder  et  Tegn  paa  vor 
Gunst.  Vi  meddele  altsaa  eder.  Kejserens  Mænd,  som  ere 
komne  her  hid  paa  egne  Skibe,  den  samme  Ret  som  alle 
vore  indfedte  Kjøbmænd.  I  maa  ved  eders  Skibsbord  gjøre 
alle  Slags  Indkjeb  af  Uld,  Fedevarer  og  levende  Kvæg; 
dog  skulle  Borgerne  i  vor  kjære  Stad  London  have  For- 
kjøbsret.  Ved  Juletid  og  vor  Herre,  Frelserens  Opstan- 
delses-Fest skulle  1,  uanset  den  sædvanlige  Told,  udrede 
tre  Stykker  graat  og  et  Stykke  brunt  Klæde,  ti  Pund 
Peber,  fem  Par  Mandshandsker  og  to  Maal  Eddike,  alt  til 
vor  fri  Raadighed.« 

Efter  at  Kong  Ethelred  havde  forkyndt  de  tyske  Kjøb- 
mænd dette,  lagde  deres  Formand  den  aarlige  Skat  i  rede, 
præget  Mynt  for  Fyrstens  Trone.  En  gejstlig,  Kongerigets 
Kansler,  oplæste  dernæst  endnu  engang  det  Dokument,  som 
var  opsat  over  Meddelelsen  og  Forleningen  af  disse  Rettig- 
heder. Ærbødig  bukkede  Tyskerne  for  Herskerparret  og 
modtoge  sammes  naadige  Gjenhilsning.  Vi  behøve  vel 
næppe  at  bemærke,  at  Kejserens  Mænd  allerede  forud 
havde  overrakt  det  kongelige  Ægtepar  glimrende  Gaver: 
prægtige  Sølvkar,  som  Staden  Kølns  fornemme  Slægter 
havde  reddet  fra  den  romerske  Colonia  Aprippinas  Tider, 
og  herlig  Vin,  som  »Kjøbmændenes  Børn«  allerede  den 
Gang  pressede  i  de  berømte  Rhinegne.  »Guds  Naade  være 
med  eder  alle!«  saaledes  sluttede  Kansleren,  og  med  det 
brusende  Raab  »Leve  Kong  Ethelred«  opløstes  Forsam- 
lingen. Efter  angelsachsisk  Skik  fulgte  herpaa  et  ødselt 
Maaltid,  som  baade  Dronningen  og  de  gejstlige  Herrer 
hædrede  med  deres  Nærværelse. 

Det  var  betydningsfulde  Fordele,  Kong  Ethelred  havde 
indrømmet  de  tyske  Kjøbmænd,  »Kejserens  Mænd«.  Ved 
disse  kongelige  Privilegier  vare  de  tyske  Handelsherrer  fri- 
tagne   for   alle    de  besværlige  Indskrækninger,    som  endnu 

paahvilede  t.  E.  franske  Kjøbmænd.  Blandt  de  Afgifter, 
Tyskerne  skulde  udrede,  hentyde  de  fem  Par  Handsker  til 
en  symbolsk  Hjælp  i  hver  Nød  og  et  Fostbroderskab  mellem 
Angelsachserne  og  Kejserens  Folk;  »i  Ve  og  Vel  ville  vi 
følge  hvert  Kald«,  det  var  Meningen  med  denne  Afgift,  og 
Tyskerne  havde  saaledes  muligvis  allerede  den  Gang  den 
Opgave  at  forsvare  Downgate.  Da  i  Tidernes  Lob  Bul- 
værket langs  Themsens  Bred  forfaldt,  fik  Tyskerne  i  Lon- 
don den  Forpligteise  at  holde  »Bispeporten«  i  Forsvarsstand 
og  skytte  den  mod  Overfald.  Denne  Port  var  den  nordøst- 
lige blandt  Citys  sex  Landporte.  Alle  de  øvrige  anførte 
Gaver,  selv  Tøjet  og  Eddiken,  tyde  paa,  at  de  rhinske 
Kjøbmænd  i  hine  Tider  førte  disse  Varer  af  bedre  Be- 
skaffenhed end  de  engelske  Kjøbmænd.  Dette  var  Grunden 
til,  at  det  angelsachsiske  Kongepar  fordrede  visse  Afgifter 
in  natura;  at  skjænke  Hussindet  Klæde  ved  Paaske  tider 
var  gammel,  germanisk  Kongeskik. 

Den  danske  og  den  normanniske  Erobring  fulgte  snart 
efter  den  her  skildrede  Avdiens;  men  de  synes  ikke  at 
have  haft  nogen  Betydning  for  Tyskernes  Forhold  i  London. 
Historieskriveren,  Vilhelm  af  Malmesbury,  bruger  ved  Aar 
1140  omtrent  de  samme  Ord  som  Aarhundreder  forud  den 
romerske  Kilde:  »London  er  overfyldt  med  udenlandske 
Kjøbmænd,  særlig  fra  Tyskland«.  Henrik  II.  Plantagenet 
tog  ved  Aaret  1157  »Kjøbmændene  fra  Køln«  i  sin  særlige 
Beskyttelse;  i  hans  Privilegium  faa  de  udtrykkelig  Til- 
ladelse til  at  falbyde  Rhinskvinen  til  de  samme  Priser, 
hvortil  den  franske  Vin  udbydes. 

Dette  Privilegium  forudsætter  allerede  en  fastsluttet 
Korporation  af  tyske  Kjøbmænd  i  London;  men  ved  Siden 
af  samme  bestod  der  i  det  12te  Aarhundrede  i  Englands 
Hovedstad    ogsaa    en   flamsk    Hansa*).      Denne   flamsk- 


-  *)  „Hansa''  betyder  først   og  fremmest   et  „Gilde^  et  Samfund 
af  Haandværkere  og  Kjøbmænd;   men  Ordet   bruges  dernæst 

nederlandske  Hansa  omfattede  sytten  flamske  Stæder,  der- 
iblandt Ypern,  Lille,  Gent  og  Briigge  og  senere  endnu  syv 
nordfranske  som  Reims,  Chålons  og  St.  Quentin.  Staden 
Briigge  valgte  »Hansagreven«,  det  vil  sige  Formanden  for 
Forbundet.  Cdelukkede  fra  denne  Forening  vare  Oste-  og 
Smørhandlerne,  Overskærerne,  Uldkræmmerne  og  »Mændene 
med  blaa  Negle«,  det  vil  sige  Farverne.  Dette  flamske 
Forbund  omfattede  altsaa  kun  Grossererne;  men  hvad  der 
imidlertid  fuldstændig  skilte  dette  Gildes  Medlemmer  fra  Kej- 
serens Mænd,  var  den  Omstændighed,  at  den  flanderske 
Hansa  i  London  ikke  ejede  Jord  og  Grund,  ja  deres  Med- 
lemmer i  London  maatte  ikke  engang  være  bosiddende; 
erhvervede  en  flamsk  Kjøbmand  Grundejendom  her,  mistede 
han  Gods  og  Ejendom  i  Hjemmet,  ja  han  blev  endog  for- 
vist fra  Flandern.  Det  hele  Samfund  af  flamske  eller 
»westerlingiske«  Kjøbmænd  havde  dog  allerede  i  det  14de 
Aarhundrede  udspillet  sin  Rolle  og  forsvandt  sporløst  i  de 
ølgende,  forvirrede  Tider. 

Ligesom  Briigge  var  Flamlændernes  Hovedstad,  førte 
Køln  fra  gammel  Tid  Forsædet  for  den  tyske  Hansa  i 
London;  dets  Mænd  førte  Forsædet  i  den  tyske  Gildesal, 
Aula  Teutonicorum.  Da  Rikard  Løvehjærte  i  Slutningen  af 
det  12te  Aarhundrede  slap  ud  af  det  esterrigske  Fangebur, 
hvilede  han  ud  i  Køln;  han  lod  læse  en  Messe  i  Dom- 
kirken og  til  Tak  for  den  gode  Modtagelse  eftergav  han 
Borgerne  »den  Leje  af  to  engelske  Skilling,  de  havde  at 
udrede  aarlig  for  deres  Gildehal  i  London«.  Foruden 
Borgere  fra  Køln  indfandt  der  sig  snart  Mænd  fra  andre 
tyske  Byer;  men  Kølnerne  vidste  dog  foreløbig  at  hævde 
Forretten.      Johan  Udenland   tøvede    rigtignok   nogle  Aar, 


hyppig  om  den  Afgift,  der  udredes  for  Adgangen  til  Gildet 
eller  betales  for  at  turde  drive  Handel  paa  et  bestemt  Sted. 
Endelig  anvendes  „Hansa"  ogsaa  som  Betegnelse  for  den 
Straf,  der  betales  for  Overtrædelsen  af  en  Foienings  Love. 

inden  han  bekræftede  Kølnernes  Frihedsbrev;  men  i  1213 
bekvemmede  han  sig  hertil,  dog  med  det  Forbehold,  at 
hans  gode  Londons  Rettigheder  ikke  krænkedes  herved. 
Samtidig  udvirkede  ogsaa  Bremerne  en  Forordning,  hvor- 
efter de  som  »Kejseréns  Mænd«  mod  Erlæggelse  af  de 
almindelige  Afgifter  maatte  passere  alle  Kongerigets  Veje, 
uden  at  hindres  af  de  engelske  Embedsmænd.  Faa  Aar 
senere  tilkæmpede  ogsaa  Kjøbmændene  fra  Liibeck  og 
Visby  sig  de  »samme  Privilegier,  som  de  andre  Tyskere 
have  i  London«,  og  snart  havde  Mændene  fra  Hamburg, 
Wismar,  Stralsund  og  Greifswald  samme  Held. 

Af  stor  Vigtighed  for  den  tyske  Kolonis  Opblomstring 
var  ogsaa  en  Overenskomst  og  en  Haandfæstning  fra  Aaret 
1238.  Gildehallen  ved  Sømandskirken  i  London  indgik  i 
dette  Aar  en  fast  Overenskomst  med  Kjøbmandshallen 
ved  den  tyske  Sognekirke  St.  Maria  i  Visby,  og  de  nor- 
diske Fyrster  gave  Privilegier  af  overordentlig  Vigtighed; 
de  sikrede  nemlig  Tyskerne  paa  Britanniens  og  Skandina- 
viens Kyster  Frihed  for  Strandretten,  saa  snart  blot  én 
Mand  af  Besætningen  kom  levende  i  Land.  Den  15de 
Juni  1265  tilsiger  endelig  Henrik  III.  »Kjøbmændene  fra 
det  Rige  Alemannien«,  der  i  London  »eje  det  Hus,  som 
sædvanligvis  kaldes  Tyskernes  Gildehal«,  sin  Beskyttelse 
og  bekræfter  dem  i  alle  de  Friheder  og  sædvansmæssige 
Rettigheder,  de  have  nydt  i  hans  og  hans  Forfædres  Tid. 
Dette  Dokument  er  paa  en  vis  Maade  »Magna  charta'et« 
for  den  senere  »Staalgaard«  i  London. 

I  sine  farverige  Skildringer  fra  »Gammel-England« 
fortæller  Reinhold  Pauli  os  en  tysk  Familiehistorie,  som 
spiller  i  hin  Periode.  I  Londons  Byarkiv  gjemraes  en 
mærkværdig.  Pergament-Codex ,  »de  gamle  Loves  Bog« 
(liber  de  antiquis  iegibus),  hvori  Forfatteren  som  en  anden 
Cæsar  beskriver  sit  Livs  Historie  i  tredje  Person.  Om  sin 
Slægt  giver  han  følgende  Meddelelser.  Mod  Slutningen  af 
Henrik   Plantagenets    Regering    kom    en    Borger    fra  Køln, 


Hansegaarden  i  London.  33 

Arnold  fra  Greveningen  med  sin  Hustru  Oda  til  London. 
Ægteparret  var  barnløst  og  gik  derfor  i  1170  en  Pilegrims- 
færd  til  den  hellige  Thomas  Beckets  Grav  i  Canterbury  for 
at  paakalde  Martyrens  Forben,  og  den  hellige  Biskop 
bønhørte  den  naive  Bon;  Arnold  fik  en  Søn,  der  naturligvis 
blev  døbt  Thomas,  og  senere  en  Datter  Juliane.  Thomas 
burde  egentlig  være  bleven'  Munk;  det  blev  han  vel  ikke, 
men  han  tog  dog  Korset  i  1203  og  hjalp  Greverne  af 
Flandern  og  Montferrat  med  at  grunde  det  latinske  Kejser- 
dømme i  Konstantinopel.  Her  i  fremmed  Land  forsvandt 
den  brave  Ungersvend,  men  hans  Søster  Juliane  a^'gtede  i 
London  Mester  Thedmar,  en  Kjøbmand  fra  Bremen,  og 
fødte  i  alt  elleve  Bern,  deriblandt  Arnold,'  Forfatteren  til 
bemeldte  Bog.  Denne  »brave  og  ærbare«  (vir  discretus  et 
honestus)  Hr.  Arnold  blev  senere  en  af  Londons  sex  og 
tyve  Oldermænd.  I  Kong  Henrik  Ill.'s  Kampe  mod  de 
oprørske  Baroner  og  de  demokratiske  Elementer  i  Stæderne 
stod  Hr.  Arnold  standhaftig  paa  Kongens  Side,  skjont  han 
flere  Gange  blev  idømt  anselige  Bøder.  Først  i  sin  høje 
Alderdom  —  han  blev  over  90  Aar  —  skrev  han  sin  Bog. 
Med  synlig  Glæde  fortæller  han  os  blandt  andet,  at  han 
personlig  har  kjendt  den  tyske  Kong  Rikard  af  'Cornwal- 
lis*)  og  hos  ham  udvirket  Privilegier  for  Tyskerne  i  Lon- 
don. Højlig  glæder  han  sig  ogsaa  over  Rudolf  af  Habs- 
burgs  Valg  til  Konge  over  Alemannien.  Vor  Hr.  Arnold, 
Thedmars  Søn,  har  ogsaa  foreviget  sit  Navn  ved  Staal- 
gaarden;  det  var  ham,  som  kjøbte  den  Strækning  Land  øst 
for  Gildehallen,  hvor  senere  den  lille  nydelige  Have  i  Aar- 
hundreder  fandt  Plads. 

Vi  hørte  oven  for,  at  de  tyske  Kjøbmænd  havde  paa- 
taget sig  at  bevogte  Bispegaden,  en  Forpligtelse,  de  synes 
ikke  at  have   taget  videre  strængt;   thi  kort  herpaa  udbred 


^j  Henrik  III. 's  Broder,  Skyggekonge  under  den  store  Mellem- 
regering  i  Tyskland. 

der  mellem  dem  og  Staden  London  en  Strid,  som  blev  af- 
gjort i  Aar  1282  ved  en  Dom.  Tyskerne  maatte  udrede 
240  Pund  til  Udbedringen  af  Bispeporten;  de  skulde  ogsaa 
fremtidig  holde  Porten  vedlige  og  stille  en  Tredjedel  af 
Vagtmandskabet;  men  Staden  London  fritog  dem  til  Gjen- 
gjæld  for  yderligere  Bidrag  til  Citys  Mure  og  gav  dem 
Ret  til  at  lade  deres  Korn  henligge  40  Dage  usolgt  i 
Magasinerne  —  en  Bestemmelse,  der  meget  skadede  den 
engelske  Korntilførsel  til  London.  Fremdeles  maatte  Ty- 
skerne vælge  sig  en  af  Stadens  Oldermænd  til  at  varetage 
deres  Interesser,  og  der  indrømmedes  dem  et  Antal  tyske 
Jurymedlemmer  i  alle  Sager  undtagen  de  kriminelle.  For 
deres  egne  Anliggender  havde  Tyskernes  Korporation  natur- 
ligvis en  tysk  Oldermand,  en  Hansa-Borger,  som  senere 
ogsaa  dømte  i  Sager  mellem  Englændere  og  deres  tyske 
Gjæster.  Denne  vigtige  Overenskomst  er  undertegnet  af 
den  tyske  Oldermand,  en  Borger  fra  Køln,  samt  tre  Borgere 
fra  Dortmund,  en  fra  Mtinster  og  en  fra  Hamburg. 

Vi  se,  hvorledes  Tyskerne  forstode  at  bore  sig  ind  i 
London  som  i  de  nordiske  Stæder,  og  Englænderne  fik 
naturligvis  ingenlunde  samme  eller  tilsvarende  Begun- 
stigelser i  de  tyske  Byer;  tvært  imod  netop  ved  denne 
Tid  forbød  Hausaen  Englænderne  paa  det  strængeste  ethvert 
Besøg  i  de  estersøiske  Havne. 

Tyskerne  dreve  i  England  næsten  udelukkende  Spedi- 
tionsforretninger og  overlode  de  egentlige  Pengeforretninger 
til  Lombarderne  og  Jøderne,  for  saa  vidt  de  sidste  over- 
hovedet bleve  taalte.  Tyskerne  kom  stadig  Englands 
Konger  villig  til  Hjælp  under  deres  Penge  forlegenheder  og 
havde  ogsaa  al  Anledning  hertil.  Vi  skulle  kun  omtale 
dette  ene  Faktum:  under  Krigen  mod  Frankrig  overlod 
Edvard  ITL  Tyskerne  hele  Uldexporten  til  Flandern  og  til- 
føjede herved  de  nordfranske  Stæder  et  alvorligt  Tab.  De 
rige  tyske  Huse  i  London,  en  Tydemann  fra  Limberg. 
brødrene  Reule,  Klippingerne  o.   s.  v.  havde  paa  hin|Tid 

en  Betydning  som  Firmaerne  Rothschild  og  Baring  i  vore 
Dage.  De  engelske  Konger  fik  altid  Hjælp  hos  Tyskerne; 
dem  kunde  man  altid  have  Brug  for.  De  vidste  altid  at 
skaffe  Edvard  III.  Henstand  hos  hans  Kelner-Kreditorer, 
Klippingerne  havde  Kongens  Krone  og  Juveler  i  Pant,  og 
Tydemann  Limberg  forpagtede  i  [Aaret  1343  den  Kongen 
bevilligede  Afgift  af  40  Skilling  for  hver  Sæk  Uld;  for 
ydede  Forskud  fik  samme  Pengefyrste  for  en  Række  af 
Aar  de  indbringende  Tingruber  i  Cornwall,  der  tilhørte 
Prinsen  af  Wales  som  et  Regale;  i  Aarene  1348—50  sik- 
redes der  ham  end  yderligere  talrige  Godser  i  syv  engelske 
Grevskaber  som  Pant  paa  tusende  Aar !  Da  Kongen  senere 
maatte  sætte  sin  Krone  i  Pant  til  Kjøbmændene  i  Køln, 
vare  Tyskerne  i  London  højmodige  nok  til  at  indløse  og 
overdrage  Kongen  samme.  Man  kan  derfor  forstaa,  at 
London  i  hine  Tider  kun  fik  sine  Privilegier  bekræftede 
mod  det  Forbehold,  at  de  tyske  Kjøbmænd  fik  deres  Privi- 
legier fornyede  fra  Stadens  Side.  Tyskernes  Afgifter  i 
Englands  Hovedstad  vare  den  Gang  saa  ringe,  at  de  kun 
havde  at  udrede  tre  Penninge  i  Skat  for  hvert  Punds  Værd 
af  deres  Varer. 

Lad  os  nu  kaste  et  Blik  paa  »Staalgaardens«  indre 
Anliggender.  Det  er  ingenlunde  let  at  tyde  dette  Navn, 
hvormed  den  tyske  Koloni  i  London  betegnes  fra  Be- 
gyndelsen af  det  Ude  Aarhundrede.  Det  ligger  nærmest 
herved  at  tænke  paa  de  ophobede  Forraad  af  Jærn  og 
Staal;  men  Ordet  »Steel-yard«  tydes  ogsaa  som  »Vejer- 
bod«, som  »Stemplingssted  for  Klædet«  og  simpelthen 
som  »Stabelplads«,  og  den  sidste  Forklaring  er  muligvis 
ogsaa  den  rigtigste,  da  Ordet  »Stallen«  paa  Plattysk  er 
enstydig  med  »Stapeln«,  og  man  t.  Ex.  ogsaa  kjender  en 
»Stahlgadum«  i  Westfalens  største  By,  Soest. 

Staalgaardens  Beliggenhed  have  vi  alt  lært  at  kjende 
og  skulle  senere  komme  lidt  nærmere  ind  paa  en  Beskrivelse 
af  Bygningerne.       Dens    Beboere    overrakte    ved    Jule-    og 

Paasketid    Lordmayoren     de     sæ  dvansmæssige    Foræringer 
Overhovedet   for   alle  Gildebrødrene   var    den    tyske  Older- 
mand,   som    med    sine    tvende    Bisiddere    eller    »Nennern« 
blev  udnævnt  hver  Nyaarsaften   af  Valgmænd  paa  den  Vis, 
at   hver  Stad   i  Gildeforbundet    havde   én  Stemme.      Tolv 
Mænd    dannede  Kjebmandsraadet.      I    Samraad    med    For- 
mændene for  Hansa-Staalgaardene    i  Lynn-Episkopi,  Boston 
og  York  —  her  fandtes  nemlig  tilsvarende  Faktorier  —  og 
med  de  hanseatiske  Havneforstandere  i  Hull,    Bristol,  Nor- 
wich, Ipswich  og  Yarmouth  fastsatte  dette  Raad  Handels- 
selskabets Statuter.     Fra  det  15de  Åarhundrede  forekommer 
der  ved  Beregninger   og   skriftlige    Udfærdigelser  ogsaa  en 
»Clerk«    som    en    højt    staaende    Embedsmand   ved    Staal- 
gaarden.    Ved  »Morgensammenkomsten«  bleve  Gildets  Love 
debatterede  eller  forelæste.      Den,  som  vilde  leve  i  selve 
Staalgaarden,  maatte  være  ugift,   hvorfor  t.   Ex.    den   oven 
omtalte  Arnold  ved  at  gifte   sig  maatte  udtræde  af  Gildet 
og  blive   engelsk  Borger.      Ikke   engang  Portneren  maatte 
tage  en  Kone.      Den,  som  tillod  sig  Skjældsord   eller  trak 
Kniven  mod  en  Kammerat,  eller  doblede  paa  sit  Kammer 
og  Værtshusene,  uden  Forstanderens    Samtykke   husede    en 
fremmed  eller  vel   endog   indsmuglede   løse  Kvinder,    han 
maatte    betale  alvorlige  Bøder,    som   til  Dels   tilfaldt  An- 
giveren.     Ogsaa  Gaardens  Renligholdelse  var  Gjenstand  for 
den  smaaligste  Omhu,  ligesom   det  var  strængt  forbudt  at 
anvende  den  store  Hal  til  Pakhus.     Ikke  engang  Boxen  og 
Boldspil,  disse  ægte  engelske  Legemsøvelser,    vare  tilladte 
inden  for  Staalgaarden.      Fremdeles  skulde  hver  Kjøbmand 
paa  sit  Kammer  have  et  fuldstændigt  Harnisk  og  en  Staal- 
Armbrest   (senere  hen    en  Bøsse)    for  i   fornødent  Fald    at 
kunne    forsvare    Bispeporten.      Maaltiderne    bleve   nydte   i 
Fællesskab,    dog   vare  Svendenes    og   Mesternes  Borde   ad- 
skilte.     Paa    Orden    og    ydre    Anstand    holdt    man   med 
Strænghed,    og    selv    for    Drikkelaget   fandtes    Forskrifter; 
Herrerne  i  Staalgaarden  lagde  øjensynlig    nok  særlig  Vægt 


Hansegaarden  i  London.  37 

paa  afc  vinde  og  bevare  Englændernes  fulde  Agtelse,  hvor- 
for vi  i  London  ikke  finde  Spor  af  den  modbydelige  og  raa 
Spas,  (»Hånselungen«),  der  gik  i  Svang  i  Hansestæderne, 
eller  hine  plunape  Lege,  hvorved  man  til  det  yderste  prø- 
vede Kraften  og  Udholdenheden  hos  dem,  der  vilde  optages 
i  Gildet.  Ved  slige  Raaheder  og  slig  Spas  vilde  Gilde- 
brødrene sikkert  have  forspildt  de  ærbare  engelske 
Kjøbmænds  Agtelse.  Som  yderligere  Betingelser  for  at 
optages  i  Staalgaarden  kan  anføres,  at  vedkommende  skulde 
være  myndig,  høre  hjemme  i  Hansens  Omraade,  have 
Borgerret  i  dennes  Byer,  nyde  et  godt  Rygte  og  ikke 
handle  med  andre  end  Hausaens  Ejendele.  Enhver,  som 
blev  optagen,  maatte  besværge  at  'Jville  efter  al  Formue 
skytte  Tyskernes  Rettigheder,  melde  alt  retstridigt,  som 
kom  til  hans  Kundskab,  og  lystre  Loven.  En  taalelig  Af- 
gift paa  Ind-  og  Udførselen,  Bøderne  og  de  vedtagne  Af- 
gifter dækkede  Omkostningerne  ved  Bestyrelsen  og  Ud- 
redelsen af  de  prægtige  Foræringer,  som  i  rigt  Maal  bleve 
øste  ud  til  den  mægtige  Korporations  Velyndere. 

De  almindelige  Hanse-Bestemmelser  bleve  her  i  Lon- 
dons Staalgaard  iagttagne  med  endnu  større  Strænghed  end 
hjemme  i  de  tyske  Stæder.  Vi  skulle  anføre  enkelte.  Der 
skulde  tages  strænge  Forholdsregler  mod  Skyldnerne, 
navnlig  da  mod  dem,  der  sejlede  bort  uden  at  udrede  deres 
Tilskud;  fremdeles  holdt  man  strængt  paa  den  nøjagtige 
Opgivelse  af  Fragten,  paa  den  rigtige  Udstedelse  af  Skibs- 
papirerne, paa  Indsendelsen  af  det  Tilskud,  der  skulde  ind- 
betales til  London  af  Tyskerne  i  de  øvrige  engelske  Havne, 
paa  rette|Maal  og  JVægt  og  Klædets  ægte  Farve.  Af 
Skinsyge  over  den  Driftighed,  som  utvetydig  begyndte  at 
røre  sig  i  England,  vedtog  Hausaen  senere  (Aar  1434)  i 
Liibeck,  at  ingen  af  deres  Fæller  noget  som  helst  Sted 
maatte  gaa  i  »Kompagniskab«  med  nogen  Englænder. 
Omvendt  sørgede  Gildebrødrene  paa  det  punktligste  for,  at 
ingen  af  de  tyske  Kjøbmænd  forsømte  i  rette  Tid  at  ud- 

rede  Kongetolden  til  den  engelske  Krone.  Stadig  finde  vi, 
at  Brødrene  i  Staalgaarden  forstrakte  de  engelske  Regenter 
med  betydelige  Forskud  —  Summer  ofte  paa  20 — 30,000 
Pund,  hvad  der  i  vore  Dage  vel  vilde  repræsentere  den 
femtendobbelte  Værdi.  Den  sorte  Prins's  saa  berømmelige 
Sejre  skyldes  nok  saa  meget  tysk  Flid  og  Driftighed  som 
de  engelske  Stridsmænds  Tapperhed. 

Vi  berørte  nylig  den  Gavmildhed,  de  tyske  Gildebrødre 
udviste.  Saaledes  blev  der  t.  Ex.  aarlig  overrakt  Londons 
Lordmayor  15  Guldnobler;  men  for  Anstands  Skyld  ind- 
viklede man  Pengene  i  et  Par  Handsker,  den  sædvansmæssige 
Foræring.  Var  Citys  højt  ansete  Overhoved  særlig  afholdt 
af  Staalgaardens  Medlemmer,  fik  han  vel  ogsaa  et  Fad 
af  den  bedste  Kaviar,  nogle  Tønder  Sild  og  et  Centner 
polsk  Vox,  alt  til  Hobe  gode  Sager,  der  den  Gang  hørte 
med  til  et  vel  forsynet  borgerligt  Hus.  Rigelig  betænkte 
man  fremdeles  Kronadvokaterne,  Højesteretsadvokaterne  (ser- 
geants-at-law),  Ministrene  og  Stadens  Embedsmænd,  længere 
ned  i  Tiden  ogsaa  Embedsmændene  ved  Postvæsenet, 
Admiralitetet,  Statskancelliet,  Toldvæsenet  o.  s.  v.  Som  man 
kan  tænke  sig,  var  der  derfor  budgetteret  et  meget  betydeligt 
Beløb  til  Handskepenge. 

Det  er  saaledes  forstaaeligt  nok,  at  disse  kloge  Easter- 
lings  —  Østmænd,  som  man  i  London  kaldte  disse  Øster- 
søens tyske  Herrer,  —  vare  meget  afholdte  Personer,  der 
aldrig  manglede  ved  offentlige  Optog.  Da  Londons  Myn- 
digheder t.  Ex.  droge  den  unge  Kong  Henrik  VI.  i  Møde, 
efter  at  han  i  St.  Denis  var  bleven  kronet  med  den  hellige 
Ludvigs  Krone,  red  Østmændene,  førte  af  deres  Forstandere 
og  Mestere,  umiddelbart  efter  Byens  Øvrighed.  Ved  be- 
stemte Lejligheder  saae  Staalgaardens  Brødre  ogsaa  Gjæster 
hos  sig;  saaledes  holdtes  der  t.  Ex.  den  4de  December,  den 
hellige  Barbaras  Dag,  Festmaaltid  i  Kjøbmandsgaardens 
store  »Hal.  Da  straalede  Broderskabets  gamle  herlige 
Skue  kar  i  deres  fulde  Glans,  og  Væggene  vare  klædte  med 

de  prægtigste  flamske  Tæpper.  Ved  det  øverste  Bord  sade 
Mestrene,  ved  lange,  lavere  Borde  Svendene,  d.  v.  s.  Bro- 
derskabets uselvstændige  Medlemmer.  ,  Blandt  de  frem- 
baarne  Retter  savnede  man  aldrig  Torsken.  Blandt  Gjæ- 
sterne  savnedes  aldrig  Gildebrødrenes  Sognepræst  og  Port- 
neren ved  den  kongelige  Domstol. 

Lad  os  nu  se  os  lidt  om  i  selve  Staalgaarden.  Den 
stod  paa  samme  Plet,  hvor  »Gildesalen  for  Kejserens  Mænd 
engang  havde  staaet.«  Beliggenheden  var  fortrinlig  valgt, 
kun  lidt  oven  for  Londonbridge,  den  eneste  Bro  i  det  gamle 
London,  og  ikke  langt  fra  Børsen  og  Domkirken.  Staal- 
gaarden dannede  et  særligt  Bykvarter,  hvis  Begrænsning  vi 
omtalte  i  Afhandlingens  Begyndelse.  I  Følge  alle  Afbild- 
ninger kan  man  nærmest  sammenligne  dens  Bygninger  med 
»Artushof«  i  Danzig.  Særlig  prægtig  var  Frontsiden  mod 
Thames  Street;  her  førte  tre  hvælvede  Porte  gjennem  den 
store  FaQade  med  dens  flere  Etager.  Over  Porten  til 
den  rummelige  Gaard  saae  man  forskjellige  Inskriptioner: 
»Dette  Hus  byder  Glæde  og  en  Fylde  af  alle  Goder  — 
ærbar  Lyst,  Fred  og  Ro.«  —  »Penge  er  en  Søn  af  Besværet 
og  Fader  til  de  smigrende  Kunster.«  —  »Hvo,  der  bryder 
Tugten,  ham  venter  Skjændselen,  Straffen.«. 

Paa  Frontsiden  af  Taget  spredte  Rigets  Dobbeltørn 
sine  Vinger.  Høje  Ringmure  omgave  denne  Tyskernes 
Fæstning  i  den  engelske  Hovedstad,  og  det  var  en  Nød- 
vendighed; thi  Londons  Historie  i  Middelalderen  vrimler  af 
Folkeopstande,  og  under  dem  vare  særlig  de  misundte  Ud- 
lændinge udsatte  for  Farer.  Under  Wat  Tylers  bekj endte 
Oprør  i  London  1381  blev  saaledes  den  rige  Guldsmed 
Rikard  Lyons,  en  af  Londons  Sheriffer,  myrdet  i  Staal- 
gaardens  umiddelbare  Nabolag.  Londons  frygtelig  ophidsede 
Socialister  forfulgte  de  fremmede,  Tyskere  saa  godt  som 
Flamlændere,  ind  i  Kirkerne  og  stødte  dem  ned  uden 
Skaansel,  naar  de  ikke  kunde  udtale  Ordene  »Cheese  and 
bread«   paa  ægte  Angelsachsisk.    Dog  Staalgaardens  Mure 

knejsede  skjærmende  og  skyttende  mod  denne  Dønning  af 
Folkets  Masser. 

Hvilke  brogede,  vexlende  Omgivelser,  hvilket  kraftigt, 
bevæget  Kjøbmandsliv  og  hvilke  snævre  klosterlignende 
Former  rørte  sig  ikke  bag  disse  Ringmure !  Den  store  Hal, 
der  tjente  til  Spisesal  og  til  Retslokale,  have  vi  alt  omtalt. 
Over  de  høje  Kaminer  med  deres  pyntelige  Gesimser  straalede 
Lagets  prægtige  Dækkekar,  Sølv-  og  Tintøjet.  Som  i  saa 
mange  tyske  Lavsstuer  fandt  man  vistnok  ogsaa  her  alle 
Haande  Kuriositeter  fra  fremmede  Lande.  I  en  senerr  Tid 
finde  vi  her  tvende  store  Malerier  af  Hans  Holbein,  fore- 
stillende Rigdommens  og  Fattigdommens  Triumf.  Ved 
Siden  af  Hallen  knejsede  et  Taarn,  i  hvis  nederste  Etage, 
Skatkammeret  (die  »Trese«),  man  gjemte  Klenodier  af 
særlig  Kostbarhed,  de  dyre  Malerier  og  Broderskabets  Doku- 
menter. Paa  den  modsatte  Side  stedte  et  rummeligt  Sten- 
køkken til  Hallen;  mellem  denne  og  den  vestlige  Mur  laa 
Haven,  en  grøn  Plads,  som  Tyskerne  ikke  godt  kunne  und- 
være paa  fremmed  Jord;  her  søgte  Gaardens  Beboere  paa 
Sommeraftenerne  en  behagelig  Hvile  ved  Vinkanderne. 
Naturligvis  optoge  Varelagerne  og  Forretningslokalerne  en 
betydelig  Plads  i  Staalgaarden ,  og  det  forstod  sig  af  sig 
selv,  at  der  ogsaa  fandtes  Værfter  og  høje  Kraner  inden  for 
dens  Omraade.  Langt  ud  paa  Strømmen  laa  Tyskernes 
Skibe  med  deres  groteske  Former  for  x4nker;  med  Jærn- 
kjæder  vare  de  fastgjorte  til  Bulværket. 

Staalgaarden  var  et  Centrum  for  Verdenshandelen,  og 
hvilke  Vareforraad  fandtes  ikke  her!  Fra  Skandinavien, 
Rusland,  Polen  og  Østersøprovinserne  indførtes  Jærn,  Tøm- 
mer, Hamp,  Talg,  Vox  og  Pelsværk.  Østersøen  og  Vester- 
havet leverede  Sild  og  Stør,  som  man  den  Gang  satte  høj 
Pris  paa,  samt  den  uundværlige  Stokfisk.  Fra  Norge,  fra 
Livland,  men  især  fra  Preussens  Falkegaarde  kom  hine 
prægtige  Fugle,  der  brugtes  ved  Hejrejagterne,  og  som  den 
engelske  Adel,  bogstavelig  taget,  ofte  opvejede  med  Guld. 

Flanderns  Skatte  bestode  i  Klæde  og  kosteligt  Lærred 
Sydspanien  og  Frankrig  leverede  fyrige  Vine,  og  ogsaa  den 
grønne  Rhinstrøm  ydede  mangt  et  kosteligt  Fad.  Fra 
Levanten  kom  der  Figner,  Dadler,  Mandler,  Kanel,  Læge- 
midler og  Krydderier;  da  Opdagelsernes  Tidsalder  kom,  var 
der  heller  ingen  Mangel  paa  Ædelstene,  Guldstøv  og  Juveler. 
Af  engelske  Frembringelser  fandtes  stadig  Korn  og  ud- 
mærket Fedekvæg,  det  ypperlige  engelske  01  og  den  endnu 
mere  ansete  Ost. 

Særlig  maa  vi  endnu  dvæle  lidt  ved  et  Punkt  paa 
Nordsiden  af  Staalgaarden.  Her  stod  den  oven  omtalte, 
engelske  Kresus,  Rikard  Lyons  Hus,  og  her  laa  senere  det 
berømte  Udsalgssted  af  rhinske  Vine.  Fra  Prins  Henriks 
og  Sir  John  Palstaffs  Dage  —  thi  Henriks  Residenser, 
»Boar's-Head-Tavern«  og  Cold-Harbour«,  stødte  op  til  »All- 
Hallows-Lane«  og  Staalgaarden  —  lige  til  Lord  Herbert  af 
Cherbury,  denne  pedantiske  og  pompes-ridderlige  Repræ- 
sentant for  Jakob  Ls  Æra,  har  det  rhinske  Værtshus  set 
alle  de  vexlende  Tidsalderes  Stormænd:  Biskopper  og 
Abbeder,  Statskanslere  og  Lord-Mayors,  Hausaens  Hugafer, 
Kaptejner  og  Helte,  lige  ned  til  Jørgen  Wullenw;ebers  be- 
kjendte  Kampfælle,  den  trodsige  Markus  Meyer.  Husets 
Delikatesser  vare  Oxetunge,  Lax  og  Kaviar.  Endnu  paa 
Dronning  Elisabets  Tid  siger  Forfatteren  til  Pierce  Penni- 
lesse:  »Lad  os  gaa  til  Staalgaarden  og  drikke  Rhinskvin.« 
Og  hos  Webster  findes  en  Invitation  paa  en  tysk  Kage,  en 
Ret  Kaviar  og  en  Flaske  Rhinskvin  i  Staalgaarden.  Endnu 
ind  i  dette  Aarhundrede  kunde  man  paa  dette  kultur- 
historiske Sted  træffe  et  Værtshus  med  den  gyldne  Drue- 
klase som  Skilt. 

I  vort  Billede  maa  vi  ikke  forbigaa  de  kirkelige  Forhold; 
thi  hos  Hansaens  æventyrlige  Søhelte  og  Kjøbmænd,  der 
saa  hyppig  satte  alt  paa  Spil,  fandt  man,  mærkværdigt  nok, 
en  dyb,  oprigtig  Fromhed.  Paa  større  Sørejser  havde  de 
altid  en  Præst  med   sig  fra  Hjemmet,    og  i  Staalgaarden 

have  Gildebrødrene  sandsynligvis  ogsaa  haft  et  Kapel;  men 
i  øvrigt  hørte  de  til  Alle -Helgenernes  Storkirke  eller 
»Kirken  i  Engen«,  ogsaa  kaldet  »Sømandskirken«.  For 
Londons  store  Brand  saae  man  i  sammes  Vinduer  den 
gammeldags  Rigsørn,  omhyggelig  skyttet  bag  Staaltraads- 
gitre.  De  overtroisk  samvittighedsfulde  Gildebrødre  forbleve 
den  gamle  Lære  og  den  gamle  Kultus  tro,  længe  efter  at 
Reformationen  allerede  havde  vundet  Sejr  i  England.  Sir 
Thomas  Moore  i  egen  Person  holdt  selv  engang  Husunder- 
søgelse  efter  den  »wittenbergske  Gift«,  det  vil  sige,  luthorske 
Skrifter,  men  fandt  ikkun  nogle  Exemplarer  af  Bibelen  og 
nogle  ældgamle  Sangbøger.  Med  god  Samvittighed  kunde 
derfor  Gildebrødrene  endnu  i  Aaret  1530  »ved  Korset  paa 
St.  Pauls  Kirkegaard«  besværge,  at  der  i  deres  Midte  ikke 
fandtes  nogen  Kjætter.  De  ældgamle  udskaarne  Votivtavler, 
brogede  Skiver,  Vaabenskjolde  og  Gravtavler  rundt  omkring 
paa  Kirkens  Ysdgge  forsvandt  imidlertid  alt  til  Hobe  ved 
den  store  Brand  1666.  Tyskerne  søgte  i  øvrigt  ogsaa  til 
Graabrødrene,  »Grey-Friars«  eller  Franciskanerne,  og  som 
en  af  Klosterets  største  Velgjorere  nævnes  atter  vor  Arnold, 
Thedmars  Søn.  Paa  Kristi  Legemsfest  sluttede  Tyskerne 
sig  efter  gammel  Skik  til  Byøvrighedens  store  Procession, 
St.  Hans'  Nat  og  St.  Peter  og  St.  Pauls  Dag  undlode  de 
aldrig  at  oplyse  deres  Hal  paa  det  prægtigste,  og  da  vare 
de  ærbare  Gildebrødre  de  gladeste  blandt  de  glade. 


Tiderne  vexlede  imidlertid,  og  med  Begyndelsen  af  det 
15de  Aarhundrede  begyndte  trods  al  ydre  Magtudfoldelse 
Hausaens  Tilbagegang.  De  skandinaviske  Rigers  Fremvæxt, 
det  burgundiske  Riges  Opblomstring  og  Handelsvejenes  For- 
andring betegne  Begyndelsen  til  den  uafvendelige  Tilbage- 
gang. Det  store  Hansaforbunds  Forhold  til  England  antog 
derhos    en    uvenlig   Karakter;    thi    de    tyske   Kjøbmænds 

Monopolsystem  maatte  mere  og  mere  blive  de  selvfølende 
Britter  en  Torn  i  Øjet.  Dog  de  londonske  Gildebrødre  vare 
paa  deres  Post  og  vidste  for  det  første  at  hævde  deres 
Stilling,  skjønt  det  engelske  og  Hansaens  Flag  ude  paa 
Havet  laa  i  Kamp  med  hinanden.  Brødrene  vare  ærlige, 
men  fremfor  alt  snilde,  og  Lordmayoren  selv  beskyttede 
dem  mod  uretfærdige  Skatter  og  Toldafgifter;  men  mod  det 
15de  Aarhundredes  Midte  brød  den  længe  ventede  Kamp 
alligevel  løs. 

Den  største  Skyld  var  utvivlsomt  paa  Tyskernes  Side. 
Hansaen,  som  i  England  havde  fundet  saa  venlig  en  Mod- 
tagelse, behandlede  deres  engelske  Gjæster,  »Merchant- 
Adventurers«,  højst  ugjæstfrit  i  deres  egne  Havne.  I  Greifs- 
wald,  i  Elbing  og  i  Danzig,  denne  altid  lidet  højmodige 
Kvarterstad,  fordrev  man  de  fremmede,  og  det  samme 
gjorde  de  frygtelige  »Ligedelere«  i  Bergen.  De  engelske 
Kjøbmænd  udviste,  som  enhver  upartisk  Forsker  maa  ind- 
rømme, megen  Taalmodighed ,  men  Tyskerne  kun  ringe 
Maadehold  og  Billighed;  thi  den  tyske  Kjøbmand  i  det 
15de  Aarhundrede  var  stolt,  voldsom,  i  højeste  Grad  selv- 
tillidsfuld, han  var  endnu  kun  halv  Skipper  og, Handels- 
mand, til  Hælvden  Kriger.  Der  gik  Gesandtskaber  frem 
og  tilbage  mellem  Hoffet  og  Hansaen,  men  denne  Gang 
uden  Resultat,  og  i  Aaret  1437  vare  Stridighederne  mellem 
England  og  Hansaen  naaede  saa  vidt,  at  den  engelske 
Kjøbmandsstand  stormende  forlangte  Afskaffelsen  af  de 
fremmedes  samtlige  Privilegier.  Dog  de  tyske  vandt  en 
mægtig  Beskytter  i  Henrik  Beaufort,  Biskop  af  Win- 
chester og  Kardinal  af  England,  og  i  selve  det  kongelige 
Eaad  bleve  Fordringerne  fra  Landets  Bom  tilbageviste  som 
uretfærdige.  Kronens  Raad  frygtede  aabenbart  endnu  Han- 
saens Magt;  man  kunde  ikke  undvære  Forbundets  Penge- 
hjælp, og  den  kloge  Præst  sluttede  endnu  engang  et 
Forlig   med  de  tyske  Stæders  Sendemænd.     Snart   derpaa 

flyttede  han  ind  i  en  prægtig  Bolig  i  Nærheden  af  Staal- 
gaarden  —  en  Foræring  fra  hans  Myndlinge. 

Forholdet  var  altsaa  forblevet  uafgjort,  men  nu  brød 
Kampen  løs  mellem  den  rede  og  den  hvide  Rose,  og  gode 
Raad  vare  dyre.  Hvem  skulde  Hausaen  hylde?  Hvem 
havde  Retten  paa  sin  Side?  Hvem  kunde  yde  de  bedste 
Garantier  for  et  fremtidigt  godt  Forhold?  Det  var  en 
frygtelig  sønderreven  Tid,  og  de  fremmedes  Stilling  var  i 
højeste  Grad  farefuld.  Mændene  fra  Keln  satte  deres  Lid 
til  Huset  Lancasters  Lykke;  de  satte  deres  Haab  til  Hen- 
rik VL's  Hustru,  Margrete  af  Anjou,  medens  Østmændene 
hældede  til  Yorks  hvide  Rose.  Der  herskede  saaledes  en 
skæbnesvanger  Uenighed  i  Hansaen  selv.  Hertil  kom,  at 
engelske  Fribyttere  i  Aaret  1449  opbragte  en  Flaade  paa 
108  Skibe,  der  med  rige  Ladninger  vendte  tilbage  fra  Spa- 
nien, og  som  samtlige  herte  hjemme  i  Ltibeck  og  Riga. 
Skibene  havde  rigtignok  haft  kongeligt  Lejdebrev;  men  Fri- 
bytterne paastode,  at  Tyskerne  dækkede  fjendtligt  Gods 
med  deres  Blag.  Selvfølgelig  kom  det  nu  til  en  lille  Krig 
paa  Havet,  Ltibeck  førte  den,  men  maatte  med  dyb  Harme 
se  Kølns  Banner  vaje  ved  Siden  af  Lancasters.  Denne 
Tvist  inden  for  selve  Forbundet  varslede  ilde  for  vStaal- 
gaardens  videre  Skæbne. 

I  Aaret  1452  syntes  Kølns  Sag  virkelig  at  skulle 
sejre;  Gildebrødrene  i  Staalgaarden  fik  fra  Lancasterne 
de  haardeste  Ord  for  »deres  Frækhed  og  Overmod«. 
Brødrene  bar  denne  Skæbnens  Ugunst  med  Fasthed,  af- 
ventede med  Ho  deres  Tid,  og  den  vaklende  Krigslykke 
nødte  ogsaa  allerede  i  1456  Kongen  til  en  Vaabenhvile 
med  Ltibeckerne.  Man  maatte  dog  ligefuldt  sluge  mangen 
bitter  Pille  —  i  London  som  paa  Havet.  Huset  York 
blev  jo,  som  sagt,  støttet  af  »Østmændene«,  men  ikke 
desto  mindre  troede  Grev  Warwick,  Familiens  mægtige 
Ven,  i  atten  store  Hansaskibe  at  se  Franskmænd  og 
angreb  dem  derfor  i  Kanalen  med  stor  Voldsomhed.     Han- 

saens  Folk  gjorde  vel  Modstand  og  sloge  den  byttelystne 
Greve  tilbage,  men  man  maatte  ligefuldt  bære  frygtelige  Tab. 
Lubeck  alene  beregnede  for  et  Par  Aar  den  lidte  Skade 
til  200,000  Pund  Sterling  og  70  store  Skibe;  syv  vare 
tagne  af  Greven  af  Ross,  den  saakaldte  »Herre  over 
Øerne«,  fire  og  fyrre  af  en  anden  berømt  og  berygtet  Fri- 
bytter, Robert  Chan  og  Resten  af  Grev  Warwick.  Det 
var  næsten  et  Under,  at  Staalgaarden  kunde  holde  sig  i 
denne  mørke,  forvirrede  Tid,  men  dog  fik  den  stadig  sine 
Privilegier  paa  ny  tilsikrede. 

I  Aaret  1469  indtraadte  imidlertid  en  Katastrofe.  Ed- 
vard IV.  benyttede  en  Tvist  mellem  engelske  Kjøbmænd 
og  Tyskerne  til  i  det  kongelige  Raad  at  anklage  Gilde- 
brodrene  paa  det  haardeste,  ja  at  true  ;dem  paa  Liv  og 
Gods;  han  agtede  uventet  at  føre  et  tilintetgj ørende  Slag 
mod  Hausaen,  ;'men  Gildebrødrene  vare  allerede  blevne 
advarede  af  Llibeckerne  og  havde  for  største  Delen  grebet 
Flugten.  Den  gamle  Gaard  stod  øde  og  forladt,  log  saa- 
ledes  gik  den  over  til  de  Forrædere  fra  Køln,  som  nu 
i  Følge  den  kongelige  Befaling  triumferende  toge  samme  i 
Besiddelse, 

Den  Søkrig,  der  nu  brød  løs  mellem  Englænderne  og 
Forbundet,  hører  til  en  af  Middelalderens  mest  forvirrede 
og  savner  enhver  højere  Interesse.  Vaklende  Øjebliks- 
politik  gjorde  sig  uafbrudt  gjældende,  Forbund  og  Brud 
paa  samme  fulgte  Slag  paa  Slag,  og  det  er  næsten  umuligt 
at  følge  Sagernes  Gang.  Der  mangler  dog  ikke  ganske 
dramatiske  Episoder;  saaledes  vare  Overhovederne  for  det 
utaknemmelige  York,  Kong  Edvard  IV.  og  hans  Broder, 
Rikard  af  Gloucester,  under  deres  Flugt  for  Lancasterne 
nær  faldne  i  Hausaens  Hænder  paa  Stranden  ved  Alkmar, 
og  kun  med  Møje  kunde  den  burgundiske  Statholder  Louis 
de  Bruyes  hjælpe  dem  bort.  Paa  Fjendskabet  med  Yorkerne 
fulgte  dog  snart  en  meget  egoistisk  Fredsslutning,  Edvard 
IV,  vendte  tilbage  med  Hausaens  Hjælp,   »med  de  hastige 

Tyskere  og  de  plumpe  Hollændere«.  Dog  snart  viste 
Kongen  sig  lige  utaknemmelig  mod  Østmændene  og  be- 
kræftede atter  de  frafaldne  Kelnere  i  Besiddelsen  af  Staal- 
gaarden.  Altsaa  fortsatte  Hansaen  sin  Krig  mod  York 
med  største  Kraft,  Paul  Beneke  fra  Danzig  vandt  her 
uvisnelige  Lavrbær,  og  hvor  Stadens  mægtige  Orlogsskib, 
det  fra  selve  Englænderne  vundne  »St.  Johan«,  viste  sig, 
dér  veg  St.  Georgskorset,  og  de  engelske  Fribyttere  grebe 
forfærdede  Flugten.  Den  29de  Februar  1474  blev  der 
endelig  i  Utrecht  sluttet  Fred  mellem  Østmændeno  og 
England,  som  tilbageleverede  Tyskerne  de  tre  Staalgaarde 
i  London,  Boston  og  Lynn,  bekræftede  deres  Privilegier  og 
betalte  en  Skadeserstatning  paa  15,000  Pund. 

Saaledes  havde  Østmændene  tilsyneladende  sejret,  den 
frafaldne  Stad  Koln  var  udstødt  af  Forbundet  og  blev  først 
i  Aaret  1476  pas  sin  Bøn  igjen  optagen  i  Hansaen;  men 
til  Trods  for  denne  Sejr  var  de  londonske  Gildebrødres 
Stilling  ingenlunde  glædelig.  Misundelse  omspændte  dem 
paa  alle  Kanter,  og  i  Aaret  1493  søgte  de  forbitrede  Toj- 
magere,  Kræmmere  og  Klædehandlere  at  storme  Staal- 
gaarden.  Pøbelen  var  allerede  trængt  ind  i  «amme,  da 
grebes  Brødrene  af  vild  Harme,  dreve  atter  Fjenden  ud, 
og  nu  indfandt  ogsaa  Lordmayoren  sig  og  lod  Oprørets 
Førere  fængsle.  Ogsaa  i  Staalgaardens  Indre  ændrede  sig 
naturligvis  meget  i  hine  Dage;  den  gamle,  strænge  Tugt 
forsvandt,  nye  Statuter  bleve  udstedte  af  Oldermanden,  de 
ni  Mænds  Udvalg  og  de  tvende  Viceformænd;  men  disse 
Love  »sloge  ikke  igjennem«,  Tudorernes  London  smittede 
ogsaa  de  unge  Svende  med  sin  Yppighed.  Tyskerne  i 
England  kunde  da  heller  ikke  fæste  synderlig  Lid  til 
Karakterer  som  Henrik  VIII.  og  Kardinal  Wolsey;  alt  var 
vaklende  og  usikkert,  og  den  almindelige  Eetsusikkerhed 
var  i  højeste  Grad  fordærvelig  for  Staalgaardens  Brødre. 

Endnu  engang  syntes  der  at  skulle  komme  lysere 
Dage.    Markus  Meyer  søgte  under   sit  Ophold  i  London  at 

vinde  Henrik  VIII.  for  Lubecks  Sag  under  Grevefejden; 
men  ogsaa  denne  sidste  Udsigt  til  at  hæve  Hansaen  til 
dens  gamle  Storhed  strandede,  som  bekjendt,  paa  de  for- 
andrede Tider.  Forholdene  i  Staalgaarden  stillede  sig 
stedse  mere  og  mere  uhyggelig.  Hvem  kunde  vel  sluttelig 
fortænke  Tudorerne  i,  at  de  paa  det  kraftigste  støttede 
deres  »Merchant-Adventurers«,  eller  Hausaen  i,  at  den  vilde 
hævde  sig  i  udelukkende  Besiddelse  af  sine  Privilegier? 
Englands  nationale  Handel  vandt  paa  denne  Tid  i  Sir 
Thomas  Gresham,  Dronning  Elisabets  »kongelige  Kjøb- 
mand«,  en  saa  kraftig  og  bestemt  Forkæmper,  at  Hausaen 
ikke  mere  kunde  opvise  hans  Lige.  Snart  skulde  Englæn- 
dernes Bestræbelser  for  at  knuse  Gildebrødrenes  Monopol 
vise  sig  i  deres  fulde  Omfang.  Allerede  under  Edvard  VI. 
se  vi  Katastrofen  udvikle  sig. 

Først  blev  der  i  Aaret  1551  opdaget  en  Sammen- 
sværgelse blandt  Londons  Borgere  med  det  Formaal  at 
tilintetgjøre  de  saa  stærkt  misundte  fremmedes  Privilegier. 
Støttet  af  Hertugen  af  Northumberland  udviklede  Sir 
Thomas  fremdeles  for  Kongen,  at  Pengekursen  ikke  kunde 
hæve  sig  uden  Staalgaardens  Lukning;  thi  Hansaeng  Told- 
begunstigelser skadede  i  høj  Grad  den  engelske  Handel. 
Snart  derpaa  indløb  kun  alt  for  berettigede  Klager  over 
Mishandlinger  mod  engelske  Kjøbmænd  i  Stralsund  og 
Danzig,  og  nu  bleve  Gildebrødrene  stævnede  for  det  konge- 
lige Raad,  hvor  der  blev  oplæst  følgende,  højst  uretfærdige 
Resolution  for  dem: 

»Hausaen  er  ikke  nogen  lovlig  Korporation,  da  dens 
Medlemmers  Antal,  Navn  og  Herkomst  er  ubekjendt,  og 
den  har  paa  Grund  af  Forfalskninger  af  enhver  Art  og  ved 
Indførsel  af  fremmede  Varer  forbrudt  Edvard  IV.'s  Privi- 
legier.« 

Dette  var  et  yderst  betænkeligt  Tidernes  Tegn.  Ganske 
vist  lykkedes  det  Hausaens  dygtige  Advokat,  Dr.  Henrik 
Sudermann   hos   Dronning  Maria   den   blodige    under   24de 

Oktober  1553  at  udvirke  en  Reces,  som  fornyede  Staal- 
gaardens  Privilegier;  men  Broderskabets  bele  følgende  Hi- 
storie er  dog  kun  en  besværlig  Kamp  mod  de  fuldstændig 
forandrede  Forhold  i  Handelsverdenen  og  Politikken,  en 
haabløs  Modstand  mod  en  højere  Magt.  Man  optog  i 
Aaret  1555  et  Laan  paa  1000  Pund  for  paa  en  værdig 
Maade  at  kunne  fejre  Kong  Philips  Bryllupsindtog  i 
London;  Optagelsen  af  Pantelaanet  synes  næsten  at  have 
været  en  Forsigtighedsregel;  Brødrene  fandt  det  rigtigst 
ikke  at  stille  deres  Formue  til  Skue;  Penge  kunde  de 
umulig  mangle;  thi  ved  denne  Tid  forsendte  Staalgaarden 
aarlig  40000  Stykker  Klæde  fra  England,  de  øvrige  frem- 
mede Kjøbmænd  kun  1100. 

Modsætningen  mellem  den  engelske  og  Hausaens  Handel 
blev  uforsonlig,  da  den  jomfruelige  Dronning  Elisabet 
kraftig  og  bestemt  greb  Tøjlerne.  »Bort  med  de  frem- 
mede!« var  Tidens  Løsning  og  Maalet  for  Thomas  Gres- 
hams  utrættelige  Stræben.  Elisabet  vidste,  hvad  hun  var 
sine  Undersaatter  skyldig,  og  da  engelske  Kjøbmænd  stadig 
bleve  chikanerede  paa  den  mest  snæverhjærtede  Maade  af 
Hansastædernes   Magistrater,    modnedes    hendes  Beslutning. 

1  Aaret  1579  fik  Gehejmeraadet  Befaling  til  fuld- 
stændig at  ophæve  alle  Hansaens  Privilegier  med  Und- 
tagelse af  de  selve  Staalgaarden  indrømmede  Friheder. 
Hansaen  havde  forudset  noget  lignende  og  havde  i  Liibeck 
besluttet  at  bringe  Staalgaardens  Sølvtøj  og  Dokumenter  i 
Sikkerhed.  Imidlertid  vare  tvende,  af  Elisabet  stærkt 
begunstigede  engelske  Faktorier  blevne  oprettede  i  Stade 
og  Elbing,  altsaa  paa  tysk  Jord.  I  Forening  med  Han- 
saen satte  det  spansk-burgundiske  Parti  den  1ste  Avgust 
1597  den  Rigsdagsbeslutning  igjennem,  at  Englænderne 
inden  tre  Maaneder  havde  at  forlade  tysk  Grund,  og  nu 
nølede  Elisabet  heller  ikke;  hendes  Admiraler  Drake  og 
Norris  havde  allerede  udrettet  det  mest  mulige  med 
Hensyn  til  Skibes  Opbringeise,    og   nu    førte  Elisabet  det 

sidste  tilintetgj ørende  Slag  mod  Staalgaarden,  i  det  hun 
den  23de  Januar  1598  lod  offentliggjøre  en  Befaling,  i 
Følge  hvilken  de  tyske  Gildebrødre  havde  at  forlade  Eng- 
land inden  14  Dage.  Denne  Hævn  gjaldt  kun  Tyskerne, 
hvorfor  Polakkerne,  t.  Ex.  Danzigs  Borgere,  vare  und- 
tagne.  Den  korte  Prist  blev  rigtignok  gj  en  tagne  Gange 
forlænget;  men  den  25de  Juli  1598  paalagde  Gehejme- 
raadet  Londons  Lordmayor  og  Sherifferne  at  tage  Staal- 
gaarden  i  Besiddelse  Cg  forjage  Tyskerne.  »Da  det  nu 
ikke  kunde  være  anderledes«,  droge  Gildebrødrene  med 
Oldermanden  i  Spidsen  sørgmodige  ud  ad  Porten,  som  blev 
aflaaset  efter  dem;  »de  have  heller  ikke,  Gud  naade  os! 
kunnet  ønske  at  tilbringe  dér  en  Nat  længere«. 

Saaledes  endte  altsaa  et  Afsnit  af  Tysklands  Kulturliv, 
og  Resten  er  snart  fortalt.  Hansaborgerne  turde  endnu 
blive  boende  i  Lynn  og  Boston;  de  haabede  og  haabede,  at 
Dronningen  igjen  skulde  give  Hansestæderne  deres  Rettig- 
heder og  Ejendele  tilbage;  men  forgjæves,  Staalgaarden 
blev  den  engelske  Admiralitetsbygning.  Ogsaa  Jakob  L 
tøvede  med  Restitutionen;  i  Aaret  1606  gav  han  vel 
Hausaen  deres  Ejendom  tilbage,  men  ikke  deres  gamle 
Rettigheder.  Med  bedrøvet  Hu  gjensaa  de  sidste  af  den 
gamle  Korporation  deres  øde  Yndlingsplet;  Staalgaardens 
Tage  vare  sønderbrudte,  Hvælvingerne  sprængte  og  be- 
røvede« deres  Smykke.  Det  var  aabenbart  et  Tegn  paa 
Klogskab,  men  ogsaa  paa  fuldstændig  Haabløshed,  naar 
Tyskerne  nu  undlode  at  vælge  en  Oldermand  og  nøjedes 
med  en  Forvalter,  der  med  Kone  og  Børn  flyttede  ind  i 
de  ærværdige  Munkehaller  og  bortlejede  de  vidtløftige 
Rum  for  ikke  ubetydelige  Summer.  I  Aaret  1609  blev 
den  sidste  Rest  af  Sølvtøjet  bortsmeltet,  og  den  kloge 
Forvalter,  Herman  Holzschuh  fra  Ltibeck  forsøgte  en  cap- 
tatio  benevolentiæ  over  for  den  kunstelskende  Prins  af 
Wales,  i  det  han  forærede  ham  Holbeins  oven  omtalte 
tvende    berømte    Kunstværker.       Fra    Dag    til    Dag    blev 

Staalgaarden  mere  og  mere  øde,  ja,  den  mistede  sit  gamle, 
hæderkronede  Navn  og  kaldtes  sluttelig  ikkun  det  »rhinske 
Vinhus«.  lAarlHK;  gave  Tyskerne  endelig  Afkald  paa  de 
lange  Rækker  ubenyttede  Kirkestole  i  Alle-Helgenes-Kirken; 
det  var  tydeligt  nok  den  fuldstændigste  Resignation,  og  det 
maa  have  været  den  haardeste  Indrømmelse,  Staalgaardens 
Fæller  maatte  finde  sig  i.  Paa  Kirkens  Vadgge  og  dens 
Gulv  saae  man  de  gamle  hanseatiske  Heltes  og  Sømænds 
Gravstene;  nu  skulde  andre  Slægter,'  Mænd  af  et  fremmed 
Tungemaal,  udslette  deres  Forfædres  Spor.  Saaledes  tog 
Broderskabet  et  ydmygende  Endeligt;  tidligere  havde  Gilde- 
brødrene behersket  Ørigets  Handel;  nu  vare  de  glade  ved 
at  faa  et  Par  Hundrede  Pund  i  Leje;  den  gamle  mægtige 
Hal  var  forvandlet  til  et  Pakhus. 

Det  hele  var  et  nøjagtigt  Billede  paa,  hvad  der  imid- 
lertid var  sket  i  det  tyske  Fædreland;  under  det  17de  Aar- 
hundredes  politiske  Storme  var  Byernes  Forbund  faktisk  op- 
løst, og  hvor  meget  end  patriotiske  Hjærter  trøstede  sig 
med,  at  Hausaen  kun  var  suspenderet,  ændredes  de  faktiske 
Forhold  aldeles  ikke.  Gildebrødrene  i  London  ventede  for- 
gjæves  paa  Hjælp  fra  hinsides  Havet;  den  kom  ikke,  men 
de  bleve  dog  paa  deres  Post  til  det  sidste.  Da  Englænderne 
t.  Ex.  i  Aaret  1632  havde  udfundet,  at  Grundstykket,  hvor- 
paa  Staalgaarden  var  bygget,  egentlig  var  Kronens  Ejendom, 
optraadte  Hausaens  sidste  Repræsentanter  endnu  frimodig 
herimod  og  bevidnede  højt  og  lydelig,  at  »denne  gamle 
Gaard  tilhører  samtlige  tyske  Kjøbmænd,  der  ere  bosiddende 
i  Ansee-Stæderne«  —  som  man  nu  skrev  med  en  forunderlig 
Orthografi.  Natten  mellem  den  2den  og  3dje  Septbr.  1666 
sank  endelig  baade  Staalgaarden,  dens  Gildehal  og  Alle- 
Helgenes-Kirken  paa  faa  Rester  nær  som  et  Rov  for  Luerne. 

Den  engelske  Regering  tøvede  endnu  stedse  med  at  for- 
nye" de  fremmede  Kjøbmænds  Privilegier,  men  Staalgaardens 
Brødre  vedbleve  selv  efter  Branden  at  hævde  deres  gamle, 
gode  Ret,  og  Karl  H.  var  upartisk  nok  til  at  bekræfte  Fri- 

brevet  for  deres  Koloni;  men  den  gamle  Pragt  steg  ikke 
mere  af  Asken.  Kun  Forvalteren  fik  indrettet  sig  en  tarvelig 
Bolig,  det  øvrige  Rum  forvandledes  til  Pakhuse,  til  Værfter, 
til  Varelagre,  der  udlejedes;  som  et  vemodigt  Minde  om 
den  gamle  Tid  laa  endnu  de  ærbare  gamle  Gildebrødres 
grønne  Haveplet  midt  i  hele  dette  Virvar.  De  tre  Hanse- 
stæder Hamburg,  Ltibeck  og  Bremen  havde  overtaget  det 
gamle  Forbunds  Arv ;  men  skjønt  Lejesummen  rigelig  dækkede 
Udgifterne  ved  Staalgaarden,  var  den  nu  kun  til  Byrde,  og 
efter  langvarige  Underhandlinger  blev  »Kejserens  Kjøbmænds« 
Arv  i  Aaret  1853  bortsolgt  til  engelske  Spekulanter  for 
72,500  Pund  Sterling.  Ni  Hupdrede  Aars  vexlende  Historie 
fandt  ved  dette  Salg  sin  endelige  Afslutning;  men  hvor- 
ledes man  nu  end  vil  dømme  om  Staalgaardens  gamle 
Brødre,  ét  maa  man  vistnok  indrømme:  de  repræsenterede 
værdig  deres  Fædreland  paa  fremmed  Jord. 


4* 

I. 

Turnerne. 

Ungdommen  har  til  alle  Tider  tænkt  mere  radikalt 
end  den  modnere  Alder;  thi  den  lever  mere  i  Fremtiden 
end  med  Nutiden  og  vurderer  kun  i  ringe  Grad  den  histo- 
riske Udviklings  konservative  Magt.  Det  bliver  imidlertid 
altid  et  Tegn  paa  en  sygelig  Tilstand,  naar  Kløften  mellem 
de  gamles  og  de  unges  Tankesæt  udvider  sig  alt  for  stærkt, 
naar  Ynglingenes  sværmerske  Begejstring  slet  ikke  har  noget 
til  fælles  med  Mændenes  ædruelige  Virksomhed.  En  slig 
indre  Spaltning  begyndte  at  udvikle  sig  i  Nordtyskland  efter 
den  endelige  Fred  1815.  De  unge  Mænd,  der  under  Vaaben- 
larmen  havde  fejret  deres  Manddoms  Opvaagnen  og  deres 
Fædrelands  Gjenfedelse,  eller  som  paa  Skolebænkene  imed 
bankende  Hjærter  havde  lyttet  til  Efterretningerne  om  Be- 
drifterne under  den  hellige  Krig,  følte  sig  endnu  berusede 
ved  Minderne  om  disse  uforglemmelige  Dage;  de  fortsatte 
i  Aanden  endnu  Kampen  mod  det  vælske  Væsen  og  Tvangs- 
herredomme  og  følte  sig  nu  som  forraadte  og  solgte,  da 
Fredens  stille,  prosaiske  Arbejde  begyndte  paa  ny.     Hvor- 


*)H.  V.   Treitschke:    Deutsche    Geschichte   im   neunzehnten 
Jahrhundert.     IT.    Lpz.  1882. 

ledes  skulde  Ungdommen  kunne  fatte,  hvilke  nagende  Be- 
kymringer for  Udkommet  der  tyngede  de  ældres  Sind?  I 
gamle  Tider  —  saaledes  lød  Ungdommens  noget  summa- 
riske Historiens  Filosofi  — ,  paa  Folkevandringens  og  Kejser- 
dømmets Tider  havde  Tyskland  været  Jordens  Herskerstat; 
derpaa  var  fulgt  Afmagtens  og  Trældommens  lange  Aar, 
Overforfinelsen  og  Forfranskningen  var  brudt  ind,  til 
endelig  Ltitzows  vilde  forvovne  Jagt  bruste  gjennem  Ger- 
maniens Skove,  og  den  stridbare  Ungdoms  hellige  Skarer 
gjenskjænkede  det  tyske  Folk  sin  Selvstændighed.  Og 
hvad  var  nu  Takken?  I  Steden  for  Fædrelandets  [Enhed 
opstod  »das  deutsche  Bunt«,  som  Fader  Jahn  sagde;  men 
de  gamle,  der  dog  ved  Ungdommens  Heltedaad  vare  friede 
for  det  fremmede  Aag,  sank  atter  tilbage  i  Filisterdømmet, 
sade  ved  Skrivebordet  og  i  Værkstedet,  som  om  intet 
var  sket. 

Havde  Fichte  ikke  set  ret,  da  han  engang  varslede: 
den  i  Egenkj  ærlighed  nedsunkne  gamle  Slægt  maa  først 
forsvinde  til  sidste  Mand,  før  Frihedens  og  Lysets  Tid  kan 
bryde  frem  for  Tyskerne?  Og  var  det  ikke  Ungdommens 
Sag  at  give  de  sløvede  gamle  et  Forbillede  paa  sand 
Tyskhed  og  hermed  paa  al  ægte  menneskelig  Dyd?  Den 
alene  besad  jo  allerede  det  »absolut  nye  Selv«,  som  Filo- 
sofen  vilde  vække  hos  sit  Folk,  og  den  fattede  Meningen 
af  hans  stolte  Udtalelse:  »At  have  Karakter  og  være  Tysk 
er  uden  Tvivl  enstydigt«.  Ikke  forgjæves  havde  denne 
Taler  til  den  tyske  Nation  lært:  »Ungdommen  skal  ikke 
spøge  og  le,  den  skal  være  alvorlig  og  ophøjet«.  Stolt 
som  Fichte  selv,  med  knejsende  Nakke  og  Læberne  krusede 
af  et  trodsigt  Smil,  optraadte  denne  unge,  krigerske  Slægt, 
gjennemtrængt  af  Bevidstheden  om  sin  store  Bestemmelse 
og  ligesom  Mesteren  fast  bestemt  paa  ikke  at  lempe  sig 
efter  Verden,  men  at  tilpasse  de  andre  efter  sig.  Ung- 
dommens Længsel  var  Daad,  den  af  fri  Selvbestemmelse 
fremspirende  Daad,  som  Fichte  havde  prist,  og  hvert  Blik 

fra  dens  bebrejdende  Øje  syntes  at  sige:  »Hvad  der  skal 
komme,  maa  komme  fra  os«.  En  saa  varm  religiøs 
Følelse,  saa  megen  sædelig  Alvor  og.  saa  stor  fædrelands- 
kjærlig  Begejstring  har  maaske  ingen  Sinde  besjælet  den 
tyske  Ungdom;  men  denne  rene  Idealisme  var  parret  med 
en  grænseløs  Storagtighed,  en  lidet  ungdommelig,  gammel- 
klog Dydsstolthed,  der  truede  med  at  fortrænge  al  Ko, 
Skjønhed  og  Ynde  fra  det  tyske  Liv.  Den  unge  Slægts 
raa  Sæder  mindede  kun  altfor  stærkt  om  Mesternes  Udsagn: 
»En  Elskværdigheds  Lære  stammer  fra  Djævlen«.  Naar 
disse  Spartanere  kom  paa  Afveje,  kunde  de  Forvildelser, 
der  udgik  fra  denne  overspændte,  sædelige  Selvfølelse,  let 
virke  mere  fordærvelig  end  det  tankeløse,  ungdommelige 
Letsind  med  sin  hulde  Daarskab. 

Hvem  tør  sige,  om  Fichte  under  et  længere  Liv  vilde 
have  forsøgt  at  holde  denne  efter  Daad  tørstende  Ungdom 
inden  for  Beskedenhedens  Grænser,  eller  om  ikke  Friheds- 
tidens  Skuifelser  vilde  have  forbitret  den  radikale  Idealist 
selv?  Han  blev  imidlertid  allerede  i  Januar  1814  bort- 
reven af  Lasaretfeberen :  han  faldt  som  et  Offer  for  den 
Krig,  hvis  Mening  og  Maal  han  havde  opfattet  saa  ren  og 
ophøjet,  og  Ungdommen,  der  altid  kræver  en  Fører,  kom 
nu  under  Paavirkning  af  andre  Lærere,  af  hvilke  ingen 
stod  højt  nok  til  at  tæmme  den  unge  Slægts  Overmod. 
Blandt  Lutzows  Jægere  havde  Turnfader  Jahn  kun  haft 
lidt  at  sige;  thi  den  ustyrlige  Spektakelmager  passede  ikke 
for  den  militære  Tjeneste  med  dens  strænge  Tugt.  Først 
under  Fredsunderhandlingerne  bragte  han  sig  igjen  paa  Tale, 
da  han  til  Gadedrengenes  Fornøjelse  spaserede  omkring  paa 
Parises  Gader  med  en  Knortestok  i  Haanden  og  idelig 
skjældende  og  smældende  mod  den  vælske  Letfærdighed. 
Haaret,  der  efter  Slaget  ved  Jena  var  blevet  graat  paa  en 
eneste  Dag,  hang  langt  og  ukæmmet  ned  ad  Skuldrene; 
hans  Hals  var  bar;  thi  det  slaviske  Halstørklæde  sømmede 
sig  ikke  for  den  frie  Tysker,   saa  lidt  som  den  blødagtige 

Vest;  en  bred  Skjortekrave  gik  ned  over  den  opstaaende, 
lave  Krave  paa  hans  smudsige  Frakke.  Og  denne  tvivl- 
somme Paaklædning  priste  han,  fuld  af  Velbehag,  som  den 
sande,  gammeltvske  Dragt.  Hvilken  Fest  var  det  ikke  for 
ham.  da  Østerrigerne  en  Dag  toge  Lysippos's  Bronceheste 
ned  fra  Triumfbuen  paa  Karruselpladsen  for  at  fore  dem 
tilbage  til  Venedig.  Paa  én  Gang  stod  den  kæmpemæssige 
Skikkelse  ved  Siden  af  Victoria'ens  Broncestette  oppe  paa 
Buen,  holdt  en  Tordentale  til  de  tyske  Soldater  og  slog 
med  kraftige  Næver  \&s  paa  Sejrsgudindens  løgnagtige 
Mund  og  praleriske  Trompet.  Fra  dette  Øjeblik  kj endte 
hele  Staden  ham,  og  Hj ærtet  lo  i  Livet  paa  ham,  hver 
Gang  Pariserne  maalte  ham  med  fjendtlige  Blikke  og 
hviskede  til  hverandre:  Le  voila!  Celui-ci! 

Efter  sin  Tilbagekomst  aabnede  han  igjen  sin  Turn- 
skole:  »Frisch,  frei,  frohlich,  from  ist  der  Turngemein 
Willkomm!«  I  store  Skarer  strømmede  nu  Berlins 
Ungdom  ud  paa  Gymnastikpladsen  paa  Hasenhaide  og  til 
Oberst  Pfuels  Svommeskole  ved  Oberbaum.  Af  Studenterne 
kom  der  rigtignok  kun  en  mindre  Part;  thi  de  fleste,  fandt 
det  stridende  mod  deres  Ære,  at  der  skulde  herske  fuld- 
kommen Lighed  mellem  Turnerne,  at  man  skulde  være 
Dusbroder  med  alle;  heller  ikke  hos  de  lavere  Klasser 
fandt  denne  nye  Kunst  i  Begyndelsen  nogen  Tilslutning; 
thi  den,  som  stadig  har  legemligt  Arbejde,  tror  ikke,  at 
hans  Legeme  behøver  nogen  Uddannelse.  Desto  ivrigere 
Deltagere  var  Smaafolkene  fra  Plamanns  Skole,  hvor  Jahn 
engang  havde  været  Lærer,  og  Drengene  fra  Gymnasierne 
og  de  andre  højere  Skoler.  Disse  unge  Teutoner  havde 
maattet  holde  sig  borte  fra  den  hellige  Krig,  brændte  nu 
af  Længsel  efter  at  indhente  det  forsømte  og  vilde  ved 
trodsigt  Mod  og  kraftige  Næver  bevise  deres  Tyskhed; 
deres  Øjne  straalede,  naar  Jahn  paa  sine  underlige  Stavrim 
skildrede  dem  en  ægte  Turners  Billede:  »Tugendsam  und 
tiichtig,   keusch  und    ktihn,    rein  und    ringfertig,    wehrhaft 

und  wahrhaft!«  De  lode  sig  det  ikke  sige  tvende  Gange, 
at  de  ikke  Imaatte  staa  dér  og  »maabe  som  de  ledige  Drivere«, 
som  de  foragtelige  »Kagebagere  hist«,  hvormed  han  sigtede 
til  de  skikkelige  Borgere,  der  fra  Grøften  om  Hasenhaide 
vare  forundrede  Tilskuere  ved  disse  Ungdommens  Kraft- 
produktioner. Ikke  Leg  og  Fjas,  nej,  Liv  og  Virksomhed 
skulde  herske  ved  Folkefesten,  og  hvilket  Liv  udfoldede 
sig  ikke  paa  Gymnastikpladsen,  naar  Ynglingene,  alle  i 
graa  Trøjer  af  ubleget  Lærred  og  med  bar  Hals  og  langt 
Haar  som  Mesteren,  øvede  deres  uhørte  Kunster,  disse 
Abe-,  Karpe-  og  Rejespring,  og  hvad  det  nu  alt  sammen 
hedder.    Med  Fryd  klang  Sangen  : 

Als  der  Turnermeister  der  alte  Jahn 
Fiir  des  Volks  urheilige  Rechte 
Vortrat  zu  der  Freiheit  Rennlaufbahn, 
Da  folgt'  ihm  ein  wehrlich  Geschlechte. 
Hei  wie  schwungen  sich  die  Jungen 
Frisch,  froh,  fromm,  frei! 
Hei  wie  sangen  da  die  Jungen: 
Juchhei ! 

Naar  Ferietiden  nærmede  sig,  tog  Jahn  gjærne  sin 
Øxe  paa  Skuldrene  og  bred  med  en  lille  Skare  trofaste 
op  til  en  længere  Fodtur.  I  vældige  Marcher  gik  det  da 
fremad  over  Stok  og  Sten,  i  Vind  og  Vejr  til  Riigen  eller 
ind  i  de  schlesiske  Bjærge.  Om  Natten  lejrede  Graa- 
trøjerne  sig  gjærne  under  aaben  Himmel  ved  Vagtilden, 
alt  til  den  fromme  Tyskheds  Formerelse,  og  stolt  lød 
Turnernes  Vandringssang,  forfattet  af  den  brave  Maszmann : 

Stubenwacht,  Ofenpacht, 
Hat  die  Herzen  weich  gemacht. 
Wanderfahrt,  Turnerart 
Macht  sie  frank  und  hart 

Ofte  maatte  man  nejes  med  det  tørre  Brød,  og  sjælden 
drak  man  andet  end  Mælk  og  Vand;  thi  Turnfaderen  reg- 
nede ogsaa  Maadehold  blandt  de  for  Tyskerne  ejendomme- 

lige  Dyder,  hvad  før  ham  sikkerlig  ingen  dødelig  har 
dristet  sig  til  at  paastaa.  Langsomme  Hoveder  maatte 
ikke  knurre,  naar  den  hidsige  Mester  fremmede  deres 
Tankearbejde  ved  en  »Huskeseddel«  (eine  »Dachtel«);  det 
var  ikke  noget  simpelt  Ørefigen,  thi  efter  Jahus  Etymologi 
udlededes  »Dachtel«  af  »denken«  (tænke).  Forsaa  imid- 
lertid en  Person  sig  alt  for  stærkt  imod  Tyskhedens  Grund- 
sætninger, eller  traf  den  vilde  Skare  ellers  paa  noget  ret 
anstødeligt,  f.  Ex.  en  fransk  Indskrift  eller  en  pyntelig 
Modenar,  satte  de  sraaa  Utysker  sig  paa  Hug  omkring 
Gjenstanden  for  deres  Forfærdelse,  pegede  med  Fingre  ad 
den  og  brølede  Æ,  Bæ! 

Hos  tapre  Folkeslag  maa  alle  Skolens  Legemsøvelser 
kunne  fremme  krigerske  Øjemed,  naar  de  ikke  skulle  ud- 
arte til  Barnagtigheder.  Indordnet  i  den  regelmæssige 
Skoleundervisning  maa  Gymnastikken  kunne  byde  en  gavnlig 
Modvægt  mod  Tidens  Overforfinelse  og  lette  Gjennem- 
f øreisen  af  den  almindelige  Værnepligt.  Denne  Opfattelse 
havde  alt  Aar  tilbage  bragt  Gneisenau  til  at  anbefale  hele 
den  opvoxende  Ungdoms  krigerske  Uddannelse;  i  ^amme 
Retning,  om  end  lidt  svulstigt,  udtalte  sig  nu  en  Kaptejn 
V.  Schmerling  i  et  Skrift  »Turnen  und  Landwehr«;  men 
denne  vidunderlige  Helgen,  der  alt  i  levende  Live  ved  sine 
Uglspilstreger  var  bleven  en  sagnagtig  Personlighed,  kunde 
ikke  engang  gjennemføre  det  fornuftige  uden  paa  Narrevis. 
Han  var  opvoxen  i  Had  til  den  gamle  Hærs  Gamache- 
tjeneste og  havde  hverken  Dannelse  eller  Aandslivlighed 
nok  til  at  fatte  Betydningen  af  den  nye  Værnepligtslov. 
Efter  Freden  kom  naturligvis  mange  unyttige  Parade- 
kunster op  igjen,  og  da  Berlins  elegante  Gardeofficerer 
ikke  saae  med  nogen  særlig  Glæde  paa  de  langhaarede 
Lømler  fra  Hasenhaide,  mente  Jahn,  at  Hæren  atter  var 
sunken  tilbage  i  Tilstanden  fer  1807,  og  buldrede  paa 
gammel  Vis  løs  paa  de  »hvervede  Lejeskarer,  som  dresse- 
redes paa  Paradepladsen«,  og  den   tankeløse  Ungdom  faldt 

det  naturligvis  ikke  ind  at  opkaste  det  simple  Spergsmaal: 
Hvor  i  Preussen  man  vel  fandt  disse  hvervede  Lejeskarer? 
men  den  gik  lærvillig  ind  paa  Mesterens  Haan  og  sang 
med  Jubel: 

Es  hat  der  Held-  und  Kraft-Uhlan 
Sich  einen  Schniirleib  angethan, 
Bamit  das  Herz  dem  braven  Mann 
Nicht  in  die  Hosen  fallen  kann. 

Gymnastikpladserne  bleve  de  Steder,  hvor  Partilegen- 
derne frodig  spirede  frem,  og  hvor  Befrielseskrigens  Historie 
grundig  forfalskedes:  det  var  ikke  Korporalstokkens  Kunster, 
men  Landeværnets,  Landstormens  og  navnlig  Friskarernes 
Begejstring,  som  havde  vundet  Sejren.  Alle  de  Bedrifter,  Jahn 
havde  haft  i  Sinde  at  udføre  med  sine  Ltitzowere,  men  desto 
værre  ikke  faaet  i  Stand,  bleve  nu  lidt  efter  lidt  fuldbragte 
i  hans  Turnfællers  pralende  Samtaler.  Hvis  man  skulde 
tro  disse  Kraftmeunesker,  maatte  man  komme  til  den 
Overbevisning,  at  ved  det  næste  franske  Indfald  behøvede 
det  tyske  Turnersamfund  kun  at  gjore  et  eneste  uhyre 
Rejespring  for  at  knuse  Fjenden.  »Vi  kampprøvede  Mænd, 
vi  ryste  ej  for  Lejeskarer«: 

Sold  mag  hinaus  senden  zum  Strausz 

Buntes  Gewiirme: 

Thiirme  und  Stiirme 

Sind  wir,  die  Ziigel  und  Flugel  im  Strausz! 

Jahn  vilde  lige  saa  lidt  have  noget  med  Skolen  som 
med  Hæren  at  gjøre;  hans  Gymnastikpladser  skulde  være 
en  Verden  for  sig,  være  et  Arnested  for  Tyskheden  og 
fuldstændig  gjennemtrængte  af  hans  Aand.  Hvor  ærlig  og 
brav  han  end  var,  var  han  dog  bleven  fortumlet  af  den 
umaadelige  Beundring,  som  mange  begavede  Mænd  havde 
ødslet  paa  ham-  Maatte  han  ikke  blive  fristet  til  at  holde 
sig  for  den  tyske  Ungdoms  Skytshelgen,  naar  Schenkendorf 
over   sit   smukke   Digt:    »Wenn   Alle   untreu   werden,   so 

bleiben  wir  doch  treu«,  havde  sat  den  Overskrift:  »Erneuter 
Schwur  an  den  Jahn!«  Her  stod  det  jo  tydelig  at  læse, 
at  naar  alle  s  vore  til  falske  Guder,  »prtedike  og  tale«  Jahn 
og  hans.  tro  Fæller  »endnu  om  det  hellige  tyske  Rige«. 
To  Universiteter,  Jena  og  Kiel,  sendte  ham  næsten  sam- 
tidig Doktordiplomet  og  priste  med  hele  den  akademiske 
Veltalenhedskunst  ham  som  Grundlæggeren  af  ars  tornaria, 
som  Ungdommens  Opvækker,  det  tyske  Sprogs  "Rednings- 
mand, som  en  anden  Martin  Luther.  Frederik  Thiersch 
dedicerede  ham  sin  Udgave  af  Pindar  og  skildrede  i  en 
begejstret  Fortale,  hvorledes  Gymnastikken  hos  Hellenerne 
og  Tyskerne  var  i  Slægt  med  alle  Menneskehedens  ideale 
Bestræbelser;  de  firskaarne  Skikkelser  paa  Hasenhaide 
mindede  desto  værre  langt  oftere  om  Gladiatorbillederne 
fra  Caracallas  Thermer  end  om  de  lavrbærkronede  Sejr- 
herrer fra  Olympia. 

Naar  aandrige  lærde  kunde  overvurdere  denne  haand- 
faste  Priegnitzer- Bonde  paa  en  saa  sælsom  Maade,  hvor- 
ledes skal  man  saa  kunne  undre  sig  over,  at  Ungdommen 
forgudede  ham.  Alt  efterlignede  man  hos  ham,  og  natur- 
ligvis mest  hans  Unoder:  hans  barbariske  Sprog,  Grovhed 
og  Tølperagtighed.  Hans  Lyst  til  kraftige,  folkelige  Ven- 
dinger blev  snart  til  Maner,  da  han  manglede  al  Selvkritik; 
de  unge  Turnere  og  de  rasende  »Franskmænds-Hadere«  i 
det  »berlinske  Samfund  for  tysk  Sprog«  overgik  endnu 
Mesteren  i  Daarskab;  under  det  Paaskud  at  ville  rense 
Sproget  foranstaltede  de  en  formelig  Jagt  paa  alle  Frem- 
medord, kaldte  t.  Ex.  Universiteterne  for  »Vernunftturn- 
plåtze«,  talte  i  Koncertsalene  om  »Tiefkniippeln«  og  »Tief- 
geigen«  (Basser  og  Violonceller)  og  naaede  saaledes  et 
svulstigt  Kaudervælsk,  der  var  lige  saa  utysk  og  langt 
mere  aandløst  end  det  syttende  Aarhundredes  Sprog  med 
dets  udenlandske  Brokker.  Jahns  Manerer  vare  og  bleve 
endnu  lige  saa  ubehøvlede,  som  den  Gang  han  i  sine 
akademiske  Heltedage  kastede  sine  Modstandere  Kokaser  i 


go  Tyskland  i  det  nittende  Aarhundrede. 

Ansigtet  eller  forskansede  sig  i  en  Hule  paa  Skrænten  af 
Giebichenstein  og  slyngede  Klippestykker  i  Hovedet  paa  de 
fremstormende  Studenter. 

Ungdommen  forvildedes  under  en  Personlighed,  for 
hvem  Oldtiden,  Kunsten  og  hele  Skjonhedens  Verden  var 
en  lukket  Bog.  Med  Mod  og  Kraft  var  den  unge  Tyskhed 
velsignet  i  en  rigelig  Grad;  men  andre,  ikke  mindre  tyske 
Dyder  som  Beskedenhed,  videnskabelig  Sans,  forsagende  Flid, 
Ærefrygt  for  Alderdommen  og  Lovene  kom  i  Miskredit. 
Det  klæder  vel  ingen  godt  altid  at  give  Dydsprædikanten ; 
men  i  umodne  Knøses  Munde  klang  det  lige  saa  taabelig 
som  hele  dette  Praleri  med  deres  Kyskhed.  Alle  for- 
standige Lærere  begyndte  at  beklage,  hvor  uvorne  og  trod- 
sige deres  Elever  bleve,  hvorledes  Kyllingen  stedse  vilde 
være  klogere  end  Hønen.  Hvor  ofte  havde  ikke  Udlæn- 
dingene tidligere  spottet  over  den  besynderlige  Modsigelse, 
at  Tyskerne  nok  havde  langt  højere  Tanker  om  Kvindernes 
Værdighed  end  andre  Nationer,  men  i  deres  Omgangs- 
former lagde  disse  Tanker  i  saa  ringe  en  Grad  for  Dagen; 
først  den  nyere  Litteratur  havde  nogenlunde  tæmmet  dette 
mandhaftige  Væsen,  Kvinden  var  i  det  tyske  Sarafund  atter 
kommen  til  sin  gode  Ret;  og  nu  begyndte  den  plumpe 
germaniske  Bjørn  igjen  brummende  at  strække  sig,  og  de 
unge  Mænd  satte  deres  Stolthed  i  at  vise  sig  utaalelige 
for  Kvinderne. 

Det  mest  vidunderlige  ved  denne  nye  Tyskhed,  der  i 
sine  Drømme  omfattede  det  hele  Fædreneland,  var  dog,  at 
man  strax  atter  faldt  tilbage  til  den  vante,  smaalige  Lavs- 
aand,  at  man  strax  begyndte  med  at  danne  en  stræng  af- 
sluttet Sekt  med  egne  Skikke  og  et  eget  Sprog.  Her  var 
Turnerstaten,  Turnerlivet,  Turnerbekjendelsen,  her  alene 
blomstrede  den  sande  Frihed  og  Lighed: 

So  hegen  wir  ein  freies  Reich, 

An  Rang  und  Stand  sind  Alle  gleich. 

Freies  Reich  I    Alle  gleich!    Heisajuchhe! 

I  Turner  viserne  er  det  sjælden  den  sorgløse,  ung- 
dommelige Munterhed,  der  kommer  til  Orde;  de  fleste  af 
disse  unge  Poeter  tage  strax  Fægterstilling,  fare  udfor- 
drende, skjældende,  smældende  løs  paa  Fjenderne  af  den 
højlovlige  Turnkunst:  »Hvad  kommer  det  Ørnen  vel  ved, 
naar  Spurven  paa  Møddingen  udler  ham?«  Og  Jahn 
nærede  selv  denne  Sektaand  paa  den  mest  taabelige  Maade. 
Enhver,  der  holdt  sig  borte  fra  den  indviede  Kreds,  var  en 
»Meindeutscher,  Siemånnlein,  Zwingherrnknecht« ,  og  af 
Lavsbrødrene  behandledes  han  som  en  Fusker,  en  »Bøn- 
hase« ,  med  den  groveste  Utaalsomhed.  1  sit  syvende 
Turnerbud  befalede  Jahn  ligefrem,  at  enhver  Turner  øje- 
blikkelig skulde  gjøre  ham  en  Meddelelse,  naar  han  kom 
til  Kundskab  om,  »hvad  en  Fjende  talte,  skrev  eller  vir- 
kede imod  Turnkunsten,  at  han  til  Tid  og  Sted  kunde 
med  Skam  og  Skade  blive  mindet  herom.«  I  al  Uskyl- 
dighed voxede  saaledes  lidt  efter  lidt  en  lille  Stat  frem  i 
Staten;  den  uskyldige  Gymnastikforening  optog  mange  af 
den  politiske  Partifanatismes  Unoder,  og  mangt  et  ængste- 
ligt Sind  mindedes  ved  disse  tyske,  langhaarede  Purij;anere 
om  de  engelske  Rundhoveder  og  sammenlignede  de  teuto- 
niske  Barhalse  med  Revolutionens  Sansculotter. 

De  voxne  have  altid  en  Del  af  Skylden  i  de  unges 
Daarskaber.  Ungdommens  Anmasselse  vilde  aldrig  være 
stegen  saa  højt,  naar  ikke  de  gamle  baade  med  Ros  og 
Dadel  havde  overvurderet  det  hele  Barnelegeri  i  en  Grad, 
der  nu  til  Dags  forekommer  os  næsten  ubegribelig.  Det 
offentlige  Liv  i  Preussen  syntes  næsten  uddøet,  det  store 
Arbejde  med  Statens  Nyordning  gik  for  sig  i  Regerings- 
kontorerne, Aviserne  anviste  Fædrelandet  kun  en  beskeden 
Plads  i  Slutningen  af  Bladet  efter  de  udenlandske  Efter- 
retninger, og  ofte  havde  de  hele  Uger  igjennem  intet  andet 
at  berette  end  om  fyrstelige  Besøg,  Manøvrer  eller  om 
»den  i  Sandhed  sjældne  Fest«,  et  Embeds-Jubilæum,  hvor 
Jubeloldingen    modtog   den    rede    Ørns    Orden    og    udgød 

Rørelsens  Taarer  ved  »dette,  visselig  sjældne  Bevis  paa 
Allerhøjstsammes  Naade«.  Kun  Gymnastikpladserne  gave 
endnu  rigeligt  Stof,  Bladene  bleve  aldrig  trætte  af  at  skildre 
denne  stridbare  Ungdom  med  dens  »dybe  Sind  og  barnlige 
Fromhed,  dens  stærke  Mod  og  tankerige  Dybde«,  skjønt 
Flertallet  af  Læserne  i  Stilhed  forbandede  de  »ubehøvlede 
Rækler«.  Gymnastikforeningernes  Ture  med  deres  pralende 
Larm  minde  stærkt  om  Middelalderens  ophidsede,  støjende 
Flagellantskarer;  i  mangen  lille  Stad  modtog  det  samlede 
Byraad  Turnerskaren  ved  Byens  Port  som  en  sejrrig  Hær, 
og  da  Jahn  med  sine  Fæller  første  Gang  kom  til  Breslau, 
var  den  halve  Stad  dragen  dem  i  Møde  paa  Landevejen,  og 
de  sveddryppende  og  ved  det  lange  Udholdenhedsløb  ingen- 
lunde forskjønnede  Helte  skred  timevis  frem  gjennem  de 
gabende  Borgeres  Rækker. 

Ved  Siden  af  slige  Filistre  maatte  de  føle  sig  som 
»den  gode  Sags«  udvalgte  Forkæmpere.  Ganske  vist 
fandtes  der  blandt  de  gamle  ogsaa  enkelte,  »som  ikke  vare 
Aandsinvalider«,  og  ligesom  Turnerne  bekæmpede  det 
vælske  Væsen,  det  franske  »Smuds-  og  Giftsprog«,  saa- 
ledes  t.  Ex.  Juristen  Theodor  Welcker  i  hans  Skrift: 
»Hvorfor  maa  det  franske  bort?«  Saaledes  ogsaa  Willemer 
i  Frankfurt,  der  skrev  et  »Ord  til  Tysklands  Kvinder«  for 
at  fortrænge  Pariserdragten.  Samme  Tanke  udførtes  videre 
af  Hofraad  Becker  i  Gotha  under  heftige  Udfald  mod 
»Pyntedukkerne  og  Moden,  denne  jollede  Lovgiverske«; 
det  net  malede  Mønsterbillede  paa  »en  tysk  Stadsdragt«, 
som  han  vedføjede  sin  Bog,  var  desto  værre  ikke  andet 
end  en  Efterbildning  af  den  sorte  spanske  Dragt  fra  det 
syttende  Aarhundrede.  De  tyske  Kvinder  vilde  imidlertid 
ikke  opgive  de  brogede  Farver,  og  Mændene  ikke  undvære 
deres  Tankeudvexlinger  med  .den  franske  Kultur.  Da  de 
gamle  saaledes  i  Forstokkelse  holdt  fast  ved  deres  »vælske 
Væsen«,  var  Tyskheden  alene  henvist  til  Ungdommen,  og 
her  blev  den  stedse  overmodigere.      Mangen  Fader   sendte 

kun  sine  Sønner  til  Gymnastikpladsen,  fordi  han  vilde 
skytte  dem  mod  deres  Kammeraters  Haan.  Overalt,  hvor 
en  ung  Mand  traf  en  anden,  der  som  han  selv  bar  en 
Dolk  med  en  Staalkjæde  uden  paa  den  luslidte  gammel- 
tyske  Frakke,  fandt  de  tvende  snart  hinanden  som  Med- 
lemmer af  en  usynlig  Kirke  og  sværmede  selv  anden  for 
deres  »Ueberzeugung«  (Overbevisning).  Dette  Udtryk 
havde  hidtil  kun  betegnet  den  gjennem  andres  Vidnesbyrd 
indvundne  Erkjendelse,  nu  fik  det  en  ny  pathetisk  Betyd- 
ning, som  det  hav  bevaret  den  Dag  i  Dag.  Overbevisning 
var  Samvittighedens  Stemme,  Tyskerens  sande  Jeg;  Troskab 
mod  sin  Overbevisning  var  den  højesteaf  alle  Dyder;  at  ændre 
sin  Overbevisning  var  at  forraade  sig  selv  og  Tyskheden. 
I  den  svælgende  Nydelse  af  denne  fælles  Overbevisning 
følte  Ungdommen  sig  sikker  paa  Fremtiden,  og  Sartorius 
fra  Gieszen,  kaldet  Bonden,  sang  i  sin  »Turnleben«: 

Ueber  jede  Schicksalsbeugung 
Schwingt  uns  unsre  Ueberzeugung. 
Diese  macht  uns  Alle  gleicb, 
Stiftet  unser  neues  Reich. 

Hvori  denne  hellige  Overbevisning  da  egentlig  bestod, 
kunde  vistnok  ingen  af  de  unge  Sværmere  fortælle,  aller- 
mindst maaske  selve  Turnfaderen.  Intet  er  mere  latterligt 
end  at  fremsætte  en  Bebrejdelse  om  hemmelige  Sammen- 
sværgelseskunster  mod  ham,  som  kun  følte  sig  til  Pas, 
hvor  der  blev  skreget  og  støjet.  Jahns  Troskab  mod 
Kongen  var  hævet  over  al  Tvivl,  og  selv  i  senere  Aar  har 
han  ofte  nok  belært  sine  unge  Venner  om,  at  Tysklands 
hele  Frelse  kun  kan  komme  fra  Preussen.  Hans  Drøm 
var  og  blev  Fædrelandets  Enhed;  han  følte  og  udtalte  ofte 
i  kraftige  Ord,  at  en  Koalition  skrig  med  et  kummerligt 
Udfald  ikke  var  tilstrækkelig  til  at  vække  den  slumrende 
Nationalstolthed.  »Tyskland  behøver  en  Krig  paa  egen 
Haand  for  at   udfolde  sin  Folkelighed  i   dens  hele  Fylde«. 

I  sine  liuneblade  (1814)  skildrer  han  endnu  mere  efter- 
trykkelig, men  ogsaa  mere  besynderlig  end  tidligere  i  »det 
tyske  Folkevæsen«,  hvorledes  Folkets  Sjæl  tager  Skade  af 
Smaastatsuvæsenet :  »Fædrelandet  maa  vække  høje  Fø- 
lelser, avle  høje  Tanker,  være  en  Helligdom  og  blive  et 
Heltehjem.  Ynkelighed  er  en  Grav  for  alt  stort  og  smukt. 
Rhein  und  Rinnstein,  Berlin  und  Berlinchen,  Wien  und 
Winzig,  Leipzig  und  Lausig«.  Som  Fichte  haabede  han 
paa  en  Tyran  for  Tyskheden:  »Ethvert  Folk  ærer  sin  En- 
hedsskaber  som  Frelser  og  har  Tilgivelse  for  alle  hans 
Synder«.  Dog  om  Formerne  for  og  Midlerne  til  den  tyske 
Enhed  havde  han  aldrig  gjort  sig  nogen  klar  Tanke;  ham 
var  det  ligegyldigt,  om  Kejserdømmet  blev  overdraget  et 
enkelt  Hus  til  Arv  eller  gik  paa  Tur  mellem  de  tyske 
Fyrster,  som  »Bryggeriretten  i  mange  tyske  Stæder«. 

Til  Massen  af  sine  Turnere  talte  han  sjælden  om  Po- 
litik, og  mange  strængt  konservative  unge  Mænd,  t.  E. 
Brødrene  Ranke,  toge  Del  i  Øvelserne  uden  at  lide  nogen 
som  helst  Ærgrelse,  Desto  mere  forsyndede  Jahn  sig  ved 
sine  unyttige  Taler  i  sine  fortrolige  Fællers  Kreds;  her 
skjældte  han  ubændig  løs  paa  Mennesker  og  Ting,  der  gik 
langt  uden  for  hans  Synskreds,  her  pralede  han  med  de 
sig  nærmende  Kampe  mod  ukjendte  Fjender.  Hvad  skulde 
den  unge  Hedspore  Henrik  Leo  vel  tænke  sig,  naar  Turn- 
faderen  udførlig  belærte  ham  om,  at  med  Dolken  skulde 
man  først  sigte  efter  Øjnene  og  derpaa,  naar  Olieret  holdt 
Armene  for  Hovedet,  støde  efter  det  blottede  Bryst?  Frants 
Lieber,  den  mest  aandrige  og  mest  ophidsede  af  de  unge 
Sværmere,  indførte  samvittighedsfuldt  alle  »Guldkorn  fra 
Fader  Jahns  Mund«  i  sin  Lommebog  og  forskjennede  dem 
undertiden  yderligere  med  Visdommen  fra  sit  eget  atten- 
aarige  Hoved;  naar  Mesteren  udtalte  den  vægtige  Sentens:  »Ord 
mod  Ord,  Pen  mod  Pen,  Dolk  m:d  Dolk«,  tilføjede  Eleven 
paa  egen  Haand  Slutningen:  »sætter  man  mig  fast,  lad  saa 
være!«     Og  sligt  meningsløst  Skryderi  lød  som  Løsenet  til 

en  Sammensværgelse.  Med  Franskmændenes  Fordrivelse 
var  Jahns  politiske  Tankeforraad  udtømt;  de  offentlige 
Forelæsninger,  han  holdt  i  Aaret  1817  over  Tyskheden, 
indeholdt,  enkelte  gode  Indfald  fraregnede,  kun  hule  Kraft- 
ord. Helst  vilde  han  mellem  Tyskland  og  Frankrig  plante 
en  stor  Urskov,  beboet  af  Bjørne  og  Uroxer;  men  da  dette 
desto  værre  ikke  gik  an,  maatte  i  det  mindste  alt  Samkvem 
med  de  vælske  hore  op:  »Den,  som  lader  sine  Døtre  lære 
Fransk,  handler  ikke  bedre,  end  om  han  selv  lærer  hende 
Letfærdighed«.  Herimellem  faldt  nu  heftige  Angreb  mod 
den  hemmelige  Retspleje  med  dens  Skriverkarle  og  en  hel 
Ordbog  af  Skjældsord  mod  Hofmændene  og  Statsmændene, 
disse  Forgemaks-Springere,  Skjørtekrebs,  Koblere  og  Vejr- 
haner. Sluttelig  raabte  han:  »Gud  velsigne  Kongen,  for- 
mere Tyskheden  og  skjænke  os  naadig  og  snart  det  ene, 
der  gjøres  os  nødvendigt,  en  vis  Forfatning«. 

Hvad  han  tænkte  sig  under  en  vis  Forfatning,  var 
ham  selv  dunkelt;  men  Ungdommen  tovede  ikke  med  at 
overgaa  Mesteren  i  taabelige  Drøftelser  over  uforstaaede 
Spørgsmaal.  Turnervæsenets  Kyniskhed,  dets  Had  m,od  al 
Glans  og  al  Adel  har  sin  Rod  i  den  tyske  Karakters  dy- 
beste Ejendommelighed;  Længslen  efter  den  første  Men- 
neskeheds formløse  Simpelhed  har  det  tyske  Folk  altid 
bevaret,  og  naar  det  germaniske  Blod  kommer  i  Kog,  har 
det  ofte  givet  sig  Luft  i  tøjlesløs  Raahed,  saaledes  t.  Ex.  i 
det  sextende  Aarhundredes  Grobriansskrifter,  og  senere  i 
den  poetiske  »Sturm-  und  Drangzeit«.  Dog  ogsaa  de  for- 
hadte Jakobineres  politiske  Lighedsfanatisme  øvede  en 
ubevidst  Indflydelse  paa  Turnernes  Tankesæt.  Naar  Buris 
»Turnruf«  viste  de  forfængelige  bort  fra  Kamppladsen  med 
de  Ord:  »Bort  fra  Lighedens  Helligdom,  der  Træl  og  Herre 
hader«,  var  det  uundgaaeligt,  at  de  unge  Hedsporer  kort 
og  godt  overførte  Lighedens  Evangelium  paa  det  politiske 
Liv.  Skjældsord  mod  »de  svælgende  Hoffers  Snyltedyr,  Ko- 
medianter, Horer,  Heste  og  Hunde«,  hørte  med  til  Turner^ 

skik,  Og  i  Skolestuerne  fornøjede  man  sig  over  en  Regne- 
opgave, som  en  »gesinnungstiiclitig«,  teutonisk  Lærer  havde 
stillet:  naar  et  fyrsteligt  Hof  koster  to  Millioner  Thaier^ 
hvad  koste  saa  tre  og  tredive?  Mangen  smuk  Sang  fra 
Befrielseskrigen  fik  nu  i  [Fredstiden  en  anden  Betydning; 
Folkevreden,  som  de  paakaldte,  vendte  sig  nu,  da  den 
fremmede  Tyran  var  styrtet,  uvilkaarlig  mod  de  hjemlige 
Fjender,  og  snart  dukkede  nye  Sange  frem,  der  aabenlyst 
forherligede  det  frie  Turnervæsens  Kamp  mod  Kronerne: 

Noch  ficht  mit  der  Wahrheit  gekronter  Wahn, 
Noch  kåmpt't  mit  dem  Teufel  die  Tugend  .... 
Der  Freiheit  Wiege,  dein  Sarg,  Drångerei, 
Wird  gezimmert  aus  dem  Baume  der  Turnerei! 

Saaledes  blev  Ungdommens  rene  Begejstring  for  Fædre- 
landets Rnhed  lidt  efter  lidt  forstyrret  ved  radikale  Fraser. 
Den  borgerlige  Orden  truedes  vel  kun  i  ringe  Grad  ved 
sligt  Skvalder;  men  den  opvoxende  Slægts  Retsfølelse 
var  udsat  for  Farer,  naar  Ungdommen  saaledes  svælgede  i 
overmodige  Trusler  og  helt  glemte,  at  Ord  dog  bør  have  Me- 
ning. 

Kongen  var  med  sine  strænge  militære  Anskuelser  fra 
første  Færd  en  Fjende  af  Turnernes  Raahed;  men  Harden- 
berg  glemte  i  sin  Velvilje  og  Taknemmelighed  ikke  de 
Fortjenester,  Jahn  havde  indlagt  sig  under  de  hemmelige 
Rustninger,  og  behandlede  hans  Taabeligheder  med  Lempe. 
Han  kunde  ganske  vist  ikke  skaane  ham  for  en  venlig  Ad- 
varsel, da  en  Husfader,  der  lod  sine  Døtre  lære  Fransk, 
besværede  sig  over  Jahns  Forhaanelser.  En  Gjentagelse  af 
hine  offentlige  Forelæsninger  blev  forbudt,  men  i  øvrigt 
foretog  man  sig  ikke  noget  mod  Jahn,  og  han  hævede  sin 
Gage  af  Statskassen.  Ogsaa  Altenstein  anerkjendte  frimodig 
Turnøvelsernes  Nytte  og  syslede  med  Planer  til  deres  Ind- 
førelse i  Skolerne.  Begge  Statsmænd  vare  villige  til  at 
skaffe  Turnfaderen  en  Forsørgelse  f.  Ex.  som  Kromand;  til 

et  akademisk  Embede  som  Lektor  i  det  tyske  Sprog  fandt 
de  ham  derimod  ikke  dygtig  nok. 

Det  første  Angreb  paa  Turnerskabet  udgik  fra  litterære 
Kredse.  Efter  Berlins  Mønster  blev  der  indrettet  Gym- 
nastikkursus først  i  Breslau,  senere  i  mange  andre  Byer; 
Jahns  Bog  over  den  tyske  Turnkunst,  som  han  udgav  med 
sin  Elev  Eiselen,  tjente  overalt  til  Ledetraad  ved  Under- 
visningen. Da  løftede  Steffens  sin  advarende  Rest  mod 
Turnervæsenets  Udartning,  forst  1817  i  sin  Bog:  »Nu- 
tiden og  hvorledes  den  er  bleven«,  senere  i  Karikaturer 
over  det  helligste  og  andre  Skrifter,  og  nu  begyndte  under 
almindelig  Deltagelse  den  store  Strid,  Breslauer-Turnstriden, 
en  af  hine  mere  litterære  end  politiske  Kampe,  hvori  den 
politiske  Lidenskab  under  hin  Overgangstid  plejede  at  give 
sig  Luft.  Steffens  dømte  alt  for  strængt  om  T urnernes 
Unoder;  hans  fine  æsthetiske  Natur  miskjendte,  at  en 
ægte  germansk  Natur  sjælden  naar  frem  til  mandig 
Kraft  og  Holdning  uden  et  Overmaal  af  ungdommelig  Raa- 
hed;  han  manglede  ogsaa  den  rolige  Humor,  der  krævedes 
til  bag  Jahns  Underligheder  at  finde  den  ærlige  Kjærne; 
men  Steffens  havde  utvivlsomt  rigtig  opfattet  Turnvæsenets 
tsore  Skjødesynd,  den  opvoxende  Slægts  stygge  Overmod, 
og  man  kunde  ikke  drage  det  ærlige  Sindelag  i  Tvivl  hos 
den  fyrige  Taler,  der  i  Foraaret  1813  havde  opflammet 
Breslaus  Ungdom  med  Kaad  og  Daad.  Brave  Mænd  stode 
paa  begge  Sider,  Venner  og  Brødre  fjærnede  sig  i  Vrede 
fra  hinanden.  Karl  v.  Raumer  skilte  sig  fra  sin  Svoger  og 
Kampfælle  Steffens;  hans  Broder  Frederik  og  hans  Fag- 
fælle, Historikeren  Karl  Adolf  Menzel  toge  Anklagerens 
Parti.  Blandt  Turnervæsenets  Talsmænd  udmærkede  sig 
særlig  den  lærde  Lexikograf  Passow;  hans  frimodige,  men 
lidenskabelige  Skrift  »Turnziel«  stillede  ligefrem  som  Turn- 
kunstens  Opgave  »den  successive  Udvikling  til  Menneske- 
hedens højeste  Maak ;  det  var  et  ædlere  Øjemed  end  Ud- 
dannelsen   af  »Soldater   og  Lejesvende   til  Vilkaarlighedens 

Slagterbænke«.  Naar  de  gamle  talte  med  en  saa  høj- 
tidelig Alvorlighed  om  Skraastangens  og  Springbrættets 
kulturfremmende  Magt,  kunde  Ungdommen  da  ikke  godt 
drage  i  Tvivl,  at  Verden  drejede  sig  om  dem. 

Enkelte  ængstelige  Folk  i  Berlin,  der  allerede  længe 
havde  sporet  uhyggelige  demagogiske  Formaal  bag  Turner- 
væsenet,  opmuntredes  nu  ved  Steffens'  Optræden  til  nye 
Angreb,  saaledes  Overlærer  Wadzeck,  Forfatteren  Scheerer 
og  ikke  mindst  den  berygtede  Colin,  hvis  Smædeskrift  fra 
Tilsiterfredens  Tider,  »die  Feuerbrånde«,  endnu  stod  i  frisk 
Minde.  Slige  hadefulde  Denunciationer  forgiftede  fuld- 
stændig Ungdommens  frimodige  Sind.  Jahn  buldrede  løs 
mod  den  mangehovedede  Øgleæt,  dette  Utøj,  »das  sich  mit 
Recht  Schriftsteller  nennt,  weil  es  wirklich  Anderer  Sch riften 
nachstellt«.  Hans  Elever  sang  en  Haansang  med  det  nette 
Omkvæd:  »nicht  zecken  und  nicht  scheeren  soli  uns  ein 
fauler  Bauch«,  og  de  Træhoveder,  som  de  paa  Hasenhaide 
nedskød  med  Spyd,  kaldtes  Wadzecks.  En  sygelig,  fuld- 
stændig meningsløs  politisk  Ophidselse  fik  mere  og  mere 
Overhaand  paa  Gymnastikpladserne.  Med  Beklagelse  saae 
Altenstein  denne  Vending;  han  vidste,  at  Kongens  Uvilje 
daglig  voxede  og  skrev  med  Bekymring  til  Rigskansleren: 
»Naar  allerede  Turnervæsenet  misbruges  og  opfattes  saa 
falsk,  taber  man  Haabet  om  det  vigtigere,  den  frie  Forfat- 
ning og  andet«.  Han  bevarede  sin  velvillige  Holdning  saa 
længe  som  muligt;  først  da  den  akademiske  Ungdoms  lar- 
mende Færd  havde  sluppet  Reaktionen  løs,  udbrød  ogsaa 
Forfølgelsen  mod  Turnervæsenet. 


II. 

De  thuringske  Smaastater. 

Turnervæsenet  udgik   fra  Berlin,   Studentersamfundenes 
(die  Burschenschaft)  Vugge   stod  i  Thiiringen;    her  midt  i 

dette  gemytlige  Anarki  blandt  en  patriarkalsk  Folkestump, 
der  aldrig  havde  kjendt  Statslivets  Alvor,  kunde  denne  ro- 
mantiske Studenterstat  ret  udfolde  sig  i  sin  hele  Selv- 
behagelighed og  Tillidsfuldhed  og  føre  sit  naive  Drømmer- 
liv,  uberørt  af  den  raa  Virkelighed.  Blandt  alle  de  skæbne- 
svangre Tilskikkelser,  der  have  vanskeliggjort  Vejen  for 
det  tyske  Folk  frem  til  en  mægtig  Stat,  spiller  den  Om- 
stændighed maaske  ikke  den  ringeste  Rolle,  at  Tysklands 
Midte  har  en  saa  fuldstændig  upolitisk  Historie;  næsten 
alle  andre  tyske  Stammer  have  dog  gjort  et  eller  andet 
Tilløb  til  at  vinde  politisk  Magt,  kun  Thiiringerne  aldrig; 
den  tyske  Kultur  har  dem  uendelig  meget  at  takke  for, 
den  tyske  Stat  derimod  aldeles  intet.  Allerede  i  den  ældste 
Tid  evnede  de  ikke  at  skabe  sig  et  eget  Stammehertug- 
dømme.  Senere  hen  under  deres  Landgrevers  Herredømme 
tilkæmpede  Thiiringen  sig  for  første  Gang  en  glimrende 
Plads  i  Nationens  aandelige  Liv,  ikke  ved  en  Fylde  af 
egne  Talenter,  men  ved  en  vidtstrakt,  forstandig  Gjæst- 
frihed,  som  svarede  til  Landskabets  centrale  Beliggenhed. 
Fru  Aventiure  holdt  sit  muntre  Hof  paa  Wartburg,'  og  de 
ridderlige  Sangere  fra  alle  Eigets  Egne  bejlede  ved  Ri- 
menes Velklang  til  Herman  den  mildes  Gunst;  men  det 
sangrige  Land  tog  kun  ringe  Del  i  de  store  Kampe  i  hine 
Hohenstauffernes  Tider,  og  da  Wettinerne  snart  derpaa  til- 
traadte  Herredømmet,  sank  Thiiringen  ned  til  et  Biland; 
den  sachsiske  Rudekrans  fortrængte  den  gamle  stribede 
Landgreveløve.  Det  politiske  Tyngdepunkt  for  Wettinernes 
Magt  laa  i  Markgrevskabet  Meissen,  i  Kurhertugdøramet 
og  de  østlige  Landskaber,  og  snart  derpaa  blev  den  frem- 
blomstrende tyske  Mellemstat  igjen  forstyrret  ved  den 
skæbnesvangre  Deling,  der  var  Resultatet  af  den  broder- 
morderiske Kamp  mellem  Ernestinerne  og  Albertinerne. 

For  anden  Gang  straalede  den  aandelige  Berømmelse 
over  Thiiringens  Bjærge,  da  Landets  største  Søn  under 
sine   fromme    Fyrsters    Beskyttelse    begyndte    Kampen    for 

Evangeliet,  og  de  ridderlige  Minnesangeres  Borg  saae  den 
tyske  Bibel  blive  til.  Dog  netop  denne  rige  Tid  var  af- 
gj ørende  for  Landets  politiske  Forfald.  Den  tyske  Historie 
kjender  kun  faa  saa  tragiske  Skæbnens  Omvexlinger  som 
dem,  der  ledsagede  den  ernestinske  Magts  pludselige 
Samraensynkning;  ingen  anden  tysk  Fyrsteslægt  har  saa 
bittert  maattet  føle,  at  den  havde  forsømt  sin  store  Tid, 
har  saa  smertelig  maattet  prøve,  at  den  politiske  Magt 
tilhører  den  dristige  Vilje.  Da  Kejser  Maximilian  I.  luk- 
kede sine  Øjne  (1519),  var  Kurfyst  Frederik  den  vise 
Overhovedet  for  hele  Fyrstestanden,  Fører  for  Rigets  Re- 
formparti, og  det  laa  i  hans  Haand  at  skaffe  Nationen  et 
tysk,  et  evangelisk  Kejserdømme;  men  han  viste  Kronen 
tilbage;  thi  »Ravnene  ville  have  en  Ørn«.  En  sælsom 
Lykkens  Gunst  bød  atter  og  atter  hans  tvende  Efterfølgere 
Lejlighed  til  at  indhente  det  forsømte;  paa  hver  Rigsdag 
skuede  Folket  forventningsfuldt  op  til  Ernestinernes  Paa- 
fuglefjer.  Under  Protesten  i  Speyer,  ved  den  augsburgske 
Konfessions  Overleverelse,  overalt,  hvor  der  blot  er  Tale 
om  at  aflægge  et  Vidnesbyrd  for  Guds  Ord,  »møde  de  vel 
paa  Pletten«  og  hævde  deres  ærefulde  Valgsprog:  »Ligeud 
gjør  en  god  Løber«.  1  deres  eget  Land  danner  sig  den 
første  evangeliske  Landskirke,  deres  Navn  er  uadskillelig 
forenet  med  alle  Protestantismens  store  Minder.  Dog  ud 
over  Standhaftighedens  og  Troskabens  passive  Dyder  naar 
deres  Begavelse  ikke.  Den  eneste  Beslutning,  der  kan 
frelse  dem,  en  aaben  Kamp  mod  det  spanske  Fremmed- 
herredømme,  bliver  i  samvittighedsfuld  Betænksomhed  og 
træg  Daadløshed  atter  og  atter  udsat,  til  den  flegmatiske 
Nøler  Johan  Frederik  ved  sin  exempelløse  Udygtighed  yn- 
kelig bukker  under  for  Habsburgernes  og  hans  albertinske 
Fætteres  overlegne  Statskunst. 

Næppe  en  Menneskealder  efter  Kurfyrst  Frederik  den 
vises  forsagte  Resignation  fik  hans  Sønnesøn  den  spanske 
Ørns  skarpe  Klo  at  føle,  Kurhatten  med  de  gamle  v^ettinske 

Stammelande  gik  tabt  til  Albertinerne,  og  i  Steden  for  at 
være  de  tyske  Protestanters  Skytsværn  maatte  Ernestinerne 
efter  den  schmalkaldiske  Krig  nøjes  med  Bekjenderens 
Martyrkrone.  Det  er  ynkeligt  at  se,  hvorledes  det  yd- 
mygede, men  hæderlige  Dynasti  saa  rolig  og  fattet  finder 
sig  til  rette  i  de  nye  kummerlige  Forhold,  ganske  opgiver 
hver  politisk  Tankegang,  helt  gaar  op  i  huslige  Smaasorger, 
og  atter  og  atter  opløser  Levningerne  af  sin  gamle  Magt 
ved  en  endeløs  Række  af  Delinger  og  Ombytninger,  til 
Huset  sluttelig  er  sunket  ned  til  det  laveste  Trin  blandt 
den  tyske  Fyrstestand.  Ogsaa  de  albertinske  Sidelinjer, 
som  bleve  afspiste  i  Thiiringen,  hjemfalde  til  samme  For- 
blindelse. Stadig  nye  Linjer  opstaa  og  forsvinde,  og  de 
thiiringske  Lande  ere  i  evig  Bevægelse  som  Markstumperne 
i  en  Landsbys  Fællesmarker ;  i  Løbet  af  halvandet  Hundrede 
Aar  skifter  Herskabet  Romhild  fem  Gange  Herre,  ved  hver 
ny  Deling  forvirres  og  sammenfiltres  Grænserne;  i  Ruhla 
skiller  en  Bæk  midt  i  Byens  Gade  Weimars  og  Gothas 
Omraade,  og  en  Student  fra  Jena  kan  paa  en  Eftermiddags 
Udflugt  meget  vel  komme  i  Konflikt  med  tre,  fire  fOrskj el- 
lige  Landsherrers  Politi. 

Ved  Siden  af  Schwaben  var  Thiiringen  saaledes  blevet 
det  tyske  Smaastatsvæsens  forjættede  Land,  og  da  den  mo- 
derne Statsidé  endelig  ogsaa  gik  op  for  disse  Dynast- 
familjer,  da  Ernst  August  af  Weimar  indførte  Førstefødsels- 
retten, og  de  Ernestinske  Fættere  lidt  efter  lidt  fulgte  det 
gode  Exempel,  Meiningen  dog  først  1801,  var  Adsplittelsen 
allerede  fuldendt,  og  Smaastatsvæsenet  viste  sig  mere  livs- 
kraftig end  i  Sydvest,  da  der  her  udelukkende  var  Tale  om 
verdslige  Fyrster.  Paa  Wienerkongressens  Tid  vare  de  syv 
Hundrede  Tusende  Mennesker,  som  beboede  Thiiringen  — 
de  preussiske  og  hessiske  Omraader  fraregnede  — ,  fordelte 
mellem  fem  sachsiske  Huse,  to  schwarzburgske  og  tre  reus- 
ziske  Linjer,  af  hvilke  Forbundsakten  desto  værre  kun 
anerkjender  de  tvende.     Og  disse   ni   eller   ti  Linjer  stode 

aldeles  selvstændige  over  for  hverandre  som  suveræne 
Stater;  af  fælles  Institutioner  havde  de  ikkun  Universitetet 
og  den  nye  Landsoverret  i  Jena.  Undertiden  havde  Folket 
vel  en  svag  Anelse  om  denne  Tilstandenes  Jammerlighed; 
i  Egnen  ved  Roth,  to  Mil  fra  Hildburghausen,  sang  man 
Visen : 

Hildburghåuser  Gebot 
Langt  bis  Roth; 
Da  hat's  a  Krtimm 
Und  kehrt  wieder  iim; 

men  i  Grunden  følte  man  sig  lykkelig  i  denne  gemytlige 
Smaalighed,  hvor  Fyrstenaade  og  Svogerskab  behagelig 
jævnede  Vejen  for  ethvert,  blot  nogenlunde  brugbart  In- 
divid. Aldrig,  ikke  engang  i  det  feberagtige  Aar  1848, 
have  Thiiringerne  for  Alvor  tænkt  paa  deres  Smaaherrers 
Mediatisering. 

Her,  som  overalt  i  Mellemtyskland,  findes  en  broget 
Mangfoldighed  af  ejendommelige  Folkesæder  og  Skikke, 
sammenpressede  paa  et  ringe  Omraade.  Den  ensomme  Vej 
»Rennsteg«,  som  følger  Ryggen  af  Thiiringer  Wald  og  fra  æld- 
gamle Tider  var  Grænsevejen  mellem  Thiiringen  og  Franken, 
dannede  endnu  stadig  en  skarp  Adskillelse  mellem  Stam- 
merne; mod  Syd  meder  man  det  frankiske  Landskabsmaal 
i  Henneberg  og  det  aldeles  sydtyske  Folk  i  Coburg,  mod 
Nord  det  egentlige  Thiiringen  mellem  Saale  og  Werra,  og 
dernæst,  øst  for  Saale,  den  afvigende,  med  slaviske  Ble- 
menter blandede  Folkeejendommelighed.  Ogsaai  de  nye,  sent  og 
rent  tilfældigvis  opstaaede  dynastiske  Oraraader  udformedes 
snart  en  sej,  rigtignok  uskyldig  og  filisteragtig  Partikula- 
risme, der  lige  fuldt  dog  var  stærk  nok  til  at  vanskelig- 
gjore  enhver  Ændring.  Alle  brave  Meiningere  følte  sig 
saaledes  lyksalige,  da  deres  trættekjære  Hertug  Anton  Ul- 
rik, for  ,]at  røve  sine  Fættere  i  Weimar  og  Gotha  den 
ventede  Arv,   i    sit  tresindstyvende  Aar  gik  hen  og  giftede 

sig  anden  Gang  og  derpaa  af  ren  Ondskab  fik  hele  otte 
Børn.  Gotha  og  Altenburg,  som  længe  havde  været  for- 
enede *under  én  Hertughat,  hævdede  urokkelig  deres  Exi- 
stens  som  tvende  selvstændige  Stater,  der  ikke  engang 
vilde  anerkjende  hinandens  Mønter,  og  kun  Karl  Augusts 
Viljestyrke  lykkedes  det  at  samle  de  tre  Fyrstendømmer 
Weimar,  Jena  og  Eisenach  til  en  Fællesstat.  Landets 
naturlige  Hovedstad  Erfurt  havde  under  Mainzer- Kurfyrstens 
Krumstav  altid  indtaget  en  Særstilling  midt  i  sine  prote- 
stantiske Omgivelser,  og  efter  at  Universitetet  var  ophævet, 
vegeterede  den  som  en  stille  Fæstning  og  Embedsby. 

Saaledes  pulserede  det  politiske  og  aandelige  Liv  kun 
svagt;  blandt  de  større  Stæder  fandtes  næsten  ingen,  som 
ikke  en  Tid  havde  været  et  Fyrstehus's  Kesidens;  men 
ingen  af  disse  kummerlige  Byer  hævede  sig  over  den  kjøb- 
stadagtige  Smaalighed.  Overalt  fandtes  Tilløb  til  et  rigere 
aandeligt  Liv,  smaa  Samlinger  og  almennyttige  Anstalter, 
syv  offentlige  Bibliotheker  tæt  ved  hverandre,  men  ingen- 
steds noget  helt  og  stort.  Landet  var  oversaaet  med 
Slotte,  Parker  og  Dyrehaver  som  ingen  anden  Egn;  'mangt 
af  disse  Fyrstesæder  havde  betydelige  Minder  gjort  dyre- 
bart for  Folket,  som  Wartburg  og  det  stærkt  omtvistede 
Friedenstein,  som  Altenburg,  hvor  det  sachsiske  Prinserov 
fandt  Sted,  Fæstningen  Coburg,  hvor  Luther  fandt  et  Asyl 
1530,  og  Froliche  Wiederkunft,  hvor  Johan  Frederik  ved 
Jagtens  Glæder  fandt  Lise  for  Ængstelserne  under  den 
spanske  Fængsling.  Mange  andre  mindede  dog  kun  om  en 
ørkesløs  Smaafyrstes  naragtige  Indfald;  her  havde  t.  Ex. 
en  Giinther  fra  Schwarzburg  sin  Hustru  til  Puds  (zum 
Possen)  opført  Jagtslottet  »der  Possen«  ;  hist  havde  Kri- 
stian af  Weiszenfels  for  at  forevige  sin  Cæsarstorhed  først 
ladet  sit  Portræt  udhugge  tre  Gange  i  kæmpemæssigt  Re- 
lief i  Unstrutdalen  paa  Vinbjærgenes  røde  Fjældmure,  om- 
givet af  Fader   Noah    og  hans  Vingaardsmænd,    og  senere 

endnu  engang  rejst  sin  forgyldte  Rytterstatue  paa  Freiburgs 
Torv. 

Underdanige  Penne  kaldte  det  yndige  Land  en  af 
Fyrstehænder  plejet  Guds  Have;  men  de  smaa  Landsfædres 
trolig  flittige  Omhyggelighed  blev  langt  ind  i  det  attende 
Aarhundrede  i  Virkeligheden  meget  ufrugtbar.  Aanden  for- 
hærdedes under  den  haarde  Lutherdoms  langvarige  Herre- 
dømme; enkelte  Fyrster  som  Ernst  den  fromme  af  Gotha 
forstode  vel  at  vække  et  kraftigt,  kirkeligt  Liv;  men  for 
de  fleste  var  Theologien  kun  en  aandløs  Tidsfordriv;  lyk- 
kelig f.  Ex.  det  Hof,  der  blandt  sine  Prinser  kunde  opvise 
»en  durchlauchtig,  otteaarig  Prædikant«  som  Vilhelm  Ernst 
af  Weimar.  Med  den  verdslige  Dannelse  trængte  senere 
ogsaa  mange  af  Absolutismens  Synder  ind;  grov  Usæde- 
lighed var  vel  sjælden  blandt  de  ærbare  Ernestinere;  men 
Soldaterlegeriet  og  Menneskehandelen  tog  stærk  Overhaand, 
og  Fyrsternes  alvidende  Formyndermagt  naaede  i  denne 
lille  Verden  ofte  til  Taabelighedens  Grænser;  endnu  paa 
Frederik  den  stores  Tidsalder  opfandt  Ernst  August  af 
Weimar  de  berømte,  med  kabalistiske  Tegn  bemalede  Ild- 
tallerkener, som  skulde  kastes  i  Eden  og  saaledes  strax 
slukke  enhver  Ildløs,  og  han  tvang  alle  sine  Sogne  til  at 
anskaffe  dette  Slukningsredskab. 

Først  med  Karl  August  kom  der  atter  et  frisk  Vind- 
pust i  Thiiringens  Liv;  for  tredje  Gang  blev  Tysklands 
Midte  Arnestedet  for  dets  nationale  Kultur;  atter  som  i 
Herman  den  mildes  Dage  hidkaldte  et  højmodigt  Gjæste- 
venskab  den  tyske  Digtekunsts  Helte  fra  Nord  og  Syd,  og 
herligere  end  Wartburgs  Ry  straalede  nu  den  lille  Bys 
Navn: 


1 


O  Weimar,  dir  fiel  ein  besonder  Loos, 
Wie  Bethlehem  in  Juda  klein  und  grosz 


Og   det   var   virkelig    »fordelagtigt   at    huse  Geniet«,    som 
Goethe":  havde    sagt   sin    fyrstelige   Ven;    thi   skjønt   Thii- 

ringens  store  Gjæster  tilhørte  den  hele  Nation  og  aldrig 
følte  sig  ganske  hjemme  i  deres  smaa  Omgivelser,  skjæn- 
kede  de  dog  det  Landskab,  som  saa  trohjærtig  havde  op- 
taget dem,  deres  Genius  i  Gave.  Under  Jenaer-Univer- 
sitetets  korte  Blomstringstid  opvoxede  der  en  ny  Slægt  af 
dygtige  Lærere  og  Embedsmænd.  De  fleste  af  de  smaa 
Hoffer  og  den  største  Del  af  Adelen  søgte,  saa  vidt  deres 
Kræfter  evnede,  at  holde  Skridt  med  den  unge  Litteratur. 
I  Gotha  vare  paa  Wienerkongressens  Tider  Døring,  Rost 
og  Wiistemann  Lærere  ved  Gymnasiet,  Stieler  begyndte 
sine  kartografiske  Arbejder,  og  snart  derpaa  aabnede  Per- 
thes  her  sin  store  Boghandel.  Den  store,  menneskelige 
Fyrste,  som  Humboldt  kaldte  ham,  vandt  ved  sin  Virksomhed 
det  ernestinske  Hus  en  ny  Anseelse  i  Verden;  det  berømme- 
lige, men  halvt  forglemte  Dynasti  vandt  paa  ny  Nationens 
taknemmelige  Kjærlighed  og  udsonede  saaledes  paa  det 
ædleste  de  endnu  ikke  glemte  Nederlag  under  den  schmal- 
kaldiske  Krig. 

Smaastatsvæsenets  Skrøbeligheder  lode  sig  nu  ganske 
vist  ikke  læge  ved  den  litterære  Berømmelse.  De  hapo- 
leonske  Kriges  Storme  gik  sporløst  hen  over  disse  Smaa- 
territoriers  gamle  Stænderforfatninger;  ikke  engang  Hertug 
August  af  Gotha,  denne  inkarnerede  Bonapartist,  dristede 
sig  til  at  forgribe  sig  paa  sine  Herrer  Stænder.  Adelen 
var  ved  sin  Kastestolthed  og  mangfoldige  Privilegier  skarpt 
adskilt  fra  Borgerskabet,  hvorvel  den  hverken  udmærkede 
sig  ved  rige  Godser  eller  historisk  Berømmelse.  Paa 
Gothas  Landdag  spillede  de  tvende  Borgmestre  en  yn- 
kelig Rolle  ved  Siden  af  den  stolte  Grevecurie,  som  bestod 
af  en  Repræsentant  for  Huset  Hohenlohe,  og  Ridderskabets 
tætte  Skare:  enhver,  som  besad  Part  i  et  Ridderlen, 
hørte  til  Herrestanden,  saa  at  engang  to  og  tyve  Wagen- 
heimere  mødte  paa  Landdagen.  Ogsaa  det  thuringske 
Krigsvæsens  Ynkelighed,  der  var  bleven  til  et  Ordsprog, 
holdt  sig  uforandret.     Folket  fortæller   endnu   gjærne  om 

Wasungerkrigens   Rædsler,   hvorledes    Gothaerne    og    Mei- 
iiingerne    den  Gang    vare    stedte  fjendtlig    sammen    i    den 
thiiringske  Molbostad  Wasungen,  og  hvorledes  begge  Hære? 
mere  forsis,4ig   end   heltemodig,    havde  trukket    sig  tilbage 
fra  den  vigtige  Plads.      Dog  ogsaa  under  den  seneste  Tids 
alvorlige   Krige    havde   Smaastatsvæsenet    vist   sin  Hjælpe- 
løshed   paa    en    lignende   tragikomisk  Maade.      I  Syvaars- 
krigen  stillede   Hertugen  af  Gotha  mod  engelske  Subsidier 
nogle  Batailloner   til  Ferdinand  af  Brunsvigs  Hær,    medens 
hans   Rigskontingent    kæmpede   mod    Preussen.      I    Aaret 
1813  hørte    en  Del    af  Weimars  Tropper    til  Yorks  Korps, 
medens  en   anden    stod  under  Napoleons  Faner.      Paa  Im- 
peratorens  Magtbud  var   der  endelig  kommet   lidt  Orden   i 
disse  ubetydelige    Kontingenter;    flere    af    de   allermindste 
havde  han  uden  mindste  Ærbødighed  for  Forskjellen  mellem 
Rudolstådternes  og  Sondershausernes  Nationalkarakter  stukket 
sammen  i  en  anonym    »Bataillon  des  Princes«;    men    efter 
Krigen  bleve  største  Delen  af  Tropperne  atter  permitterede 
til    Folkets    Glæde.       For     Landets     Beskyttelse     kunde 
Preussen  sørge;    de   fredsommelige  Thiiringere  glædede  sig 
hellere  ved  det  herlige  Syn   af  de  gothaiske  Garderyttere, 
der  stoltelig  skrede  frem  med  brede  Slagværd,  høje  Rytter- 
støvler og  klirrende  Sporer;    det  var  brave  Haandværkere, 
som    mod   en    billig   Dagløn   besørgede  Vaabenhaandværket 
paa  Tur  og    ved  Afløsningen  trak  i  de  bortdragne  Fællers 
Uniformer;   til  Heste  kjendte    dette  Rytteri    lige   saa   lidt 
som  de   prægtige  weimarske  Husarer.      Til  Overflod  havde 
Gotha    en    Fæstning    oppe    paa    Toppen   af   et   af  de    tre 
Bjærge    Gleichen;    truende    skuede    de    fire    Ildsvælg   fra 
Wachsenburg  over  til    de  tvende  andre  Gleichener-Tinder, 
som   deres   nye  Landsherre,    Preusserkongen,    letsindig   lod 
ligge  aldeles  ubefæstede. 

De  tarvelige  Midler  vare  heller  ikke  tilstrækkelige  til 
Befordringen  af  Samfærdselen,  da  Udbyttet  af  de  rige  Do- 
mæner gik  med  til  Hoffernes  Underhold,     ål  Verden  lo  ad 

de    gothaiske     Landevejes   gyselige    Tilstand,   og   ingen    lo 
mere  end  de  preussiske  Toldembedsmænd  ved  Langensalza; 
thi  Fragtvognene  plejede  regelmæssig  enten  at  blive  stik- 
kende eller  at   vælte  i  det  berygtede  Henningslebener  Hul 
tæt  ved  den    preussiske  Bom,    saa  Toldopsynet  kuude   gaa 
for    sig   med   al  Ko    og  Mag.      Paa  Leipziger-Frankfurter- 
vejen    hævede   de    weimarske    Ryttere    skaansellest   Lejde- 
pengene,   skjønt   Fragtmændene   ikke    i    umindelige    Tider 
vare   blevne   ledsagede    af  harniskklædte  Ryttere.       De    af 
Grundbyrder  stærkt  tyngede  Bønder  dreve  deres  Landvæ'sen 
ganske  paa  Forfædrenes  Vis,  og  kun  Erfurterne,  »det  hellige 
romerske    Riges  Gartnere«,    hævdede    deres    gamle    Ry    for 
ypperlig  Blomsteravl;    men   oVerall  drev   Byhyrden    Lands- 
byens samlede  Hjorde,   Heste  og  Hornkvæg,  Geder  og  Gæs 
i   broget  Forvirring  ud    paa  det  ikke   udskiftede  Overdrev. 
Haand værkerne   arbejdede    udelukkende    for   det   nærmeste 
Nabolags  beskedne  Fornødenheder,    og   kun  Strømperne   fra 
Apolda  og  de   nydelige  Legesager  fra  Skovlandsbyerne,  de 
saakaldte    »Sonneberger -Varer«,    naaede    ud    i    den    store 
Verdenshandel.      I  ukunstlet  Munterhed,  lystige  som  Sang- 
fuglene, der  ikke  turde  mangle  i  noget  Hus  oppe  i  Skoven, 
og    med   uendelig    Nøjsomhed    passede    Smaafolkene    deres 
beskedne  Dagværk,  tilfredse,  naar  de   paa  Dansepladsen  af 
og  til    kunde  gjøre    sig  til   gode   med   tyndt  01  eller   sur 
Naumburgervin.      Den    godmodige    Rationalisme,    der   var 
fremherskende    i   de   højere    Stænder    og    fandt    en    dygtig 
Ordfører  i  Superintendenten  Bretschneider  i  Gotha,  forstyr- 
rede kun  i  ringe  Grad  Folket  i   dets  naive  religiøse  Fø- 
lelser.     Bonifacius,    Thiiringens   Apostel,    var    endnu   ikke 
glemt,  Luthers  Billede   med  Svanen  hang  i  mange  Kirker, 
og   enkelte   afsides    Menigheder    oppe    i    Bjærgene    havde 
endnu    beholdt   den   højtidelige    gamle    lutherske     Liturgi 
med  dens  Kordrenge  og  hvide  Præstedragter. 

Af  sine   Fyrster  forlangte   Folket  fremfor  alt  Venne- 
sælhed.    Højlig  følte  man  sig  æret,  da  Hertugen  af  Mei- 

ningen  ved  sin  Kronprinses  Fødsel  bad  hele  Folket  til 
Fadder  og  gav  den  lille  det  løfterige  Navn  Bernhard  Erik 
Freund;  da  denne  Prins  senere  var  bleven  en  meget  brav, 
lille  Landsherre,  plejede  han  paa  sin  Hustrus  Fødselsdag  i 
Altensteins  yndige  Have  at  foranstalte  en  Folkefest,  hvor 
hver  Mand  turde  bede  Hertuginden  om  en  Dans.  Derfor 
bar  man  ogsaa  i  Ydmyghed  alle  Smaastatsvæsenets  Narre- 
streger. 1  Aaret  1822  døde  den  sidste  regeringsdygtige 
Ætling  af  Huset  Gotha-Alfcenburg,  og  Fætterne  lavede  sig 
alt  til  en  ny  Deling;  men  da  hentede  Ministeren  Lindenau 
pludselig  den  utvivlsomt  aandssvage  Prins  Henrik  frem  og 
lod  ham  hylde,  skjent  det  faldt  vanskeligt  at  holde  den 
stakkels  syge  rolig  paa  Troneft  under  den  højtidelige  Hand- 
ling. Saaledes  fristede  Riget  Gotha-Altenburg  endnu  en 
fireaarig  Tilværelse,  og  Gothaerne  frydede  sig  ved  deres 
fjollede  Landsherre  og  endnu  mere  over  de  skuffede  Nabo- 
hoffers Ærgrelse. 

Det  skikkelige  Folk  tog  inget  Anstød  af  sine  venlige 
Dynasters  latterlige  Storhedssyge.  I  Gothas  Vaaben  pran- 
gede en  og  tyve  Hertugdømmers,  Fyrstendømmers  og  Grev- 
skabers Skjolde;  Schwarz  burgerne  førte  endogsaa  Dobbelt- 
ørnen til  Minde  om,  at  en  af  deres  Stamfædre  i  hele  syv 
Maaneder  havde  været  Karl  IV.'s  Modkejser,  og  de  lode 
Advarselsplakaterne  i  Schwarzadalens  herlige  Dyrehave  trykke 
med  blaa  Bogstaver  paa  hvidt  Papir,  for  at  Undersaatterne 
ikke  skulde  glemme  deres  Landsfarver;  ligesom  her  alt  var 
blaahvidt,  straalede  i  de  reusziske  Fyrsters  Lande  alt  med 
de  sortrødgyldne  Farver.  Ogsaa  denne  lille  Herskerslægt 
havde  engang  spillet  en  historisk  Rolle,  da  de  tvende  mæg- 
tige Henrik'er  af  Planen,  disse  den  tyske  Ordens  mørke 
Helte,  førte  Fortvivlelseskampen  mod  Polakkerne  •,  men  i  den 
lange  følgende  Tid  havde  Verden  rigtignok  ikke  mærket 
synderlig  til  Familiens  Tilværelse.  I  den  fulde  Nydelse  af 
deres  Suverænitet  tyktes  alle  disse  smaa  Dynaster  sig 
imidlertid  enhver  Konges  Ligemand,   medens  deres  Stilling 

blandt  de  tyske  Fyrster  i  Virkeligheden  var  yderst  beskeden. 
Da  en  iblandt  dem  engang  vovede  at  hæve  sine  Øjne  til 
en  Datter  fra  en  mægtigere  Fyrsteslægt,  udbad  han  sig 
først  den  røde  Ørns  Orden  hos  Kong  Frederik  Vilhelm  »for 
at  han  kunde  gjøre  et  bedre  Indtryk  ved  det  storhertuge- 
lige Hof«,  og  han  lod  strax  General  Lestocq,  de  thii- 
ringske  Smaastaters  fælles  Repræsentant  i  Berlin,  begynde 
et  dristigt  diplomatisk  Felttog;  men  skjønt  Sendemanden 
gjorde  sit  bedste,  naaede  den  unge  Suveræn  sluttelig  kun 
Ordenen,  ikke  Prinsessens  Haand. 

Det  var  en  underlig  Skæbnens  Tilskikkelse,  at  netop 
Karl  August  blev  henslynget  i  denne  Smaastatsverden,  hvor 
al  Historie  gik  op  i  Anekdoter.  Hvorledes  bruste  og  kogte 
det  ikke  i  ham,  da  han  allerede  i  sin  tidligere  Ungdom 
tiltraadte  Regeringen  og  strax  hidkaldte  Goethe  og  Herder, 
sprængte  Hoflivets  franske  Former  og  med  en  Frederik  den 
stores  Iver  greb  fremmende  ind  i  Retsplejen,  Skolevæ^senet 
og  Landbruget;  alle  de  Spirer  til  en  friere  Dannelse,  som 
hans  ædle  Moder  Anna  Amalia  havde  udsaaet  under  sin 
lange  Formynderregering,  udfoldede  sig  nu  frit  og  frodig; 
men  med  alt  dette  naaede  den  unge  Fyrste  dog  ingen  indre 
Fred.  Forundret  saae  Folket  hen  til  det  geniale  Overmod 
ved  det  weimarske  Musernes  Hof,  og  alle  Fjender  af  det 
tyske  Parnas,  som  misundte  deres  store  Fæller  det  lune 
Hjem,  kunde  ikke  blive  trætte  af  at  fortælle  om  den  unge 
Hertugs  urolige  Færd;  snart  gik  Nætterne  hen  under  glim- 
rende Maskeballer  eller  vilde  Gildelag,  snart  lyttede  han 
paa  Ettersburgs  Havetheater  til  sin  Vens  Dramer,  snart 
jog  han  i  rasende  Fart  afsted  over  Grave  og  Hækker  eller 
gjorde  Haneben  til  Bønderpigerne,  og  derpaa  kunde  han  til- 
bringe hele  Dage  i  Barkehytten  i  sin  Park,  alene  med  sit 
Hjærtes  uendelige  Længsel.  Hvad  der  den  Gang  drev 
Fyrsten  til  denne  rastløse  Færden,  var  ikke  blot  den  fy- 
rige Ungdoms  naturlige  Utaalmodighed,  men  en  daadskraftig 
Aands  utilfredsstillede  Ærgjerrighed;  det  vanskeligste  syntes 

ham  let  at  naa,  og  bittert  maatte  han  føle  Usandheden  ved 
en  magtesløs  Fyrsteværdighed: 

und  was  ihm  das  Geschick  durch  die  Geburt  geschenkt, 
mit  Miih'  und  Schweisz  erst  zu  erringen  denkt. 

»Ved  Goethes  Hjælp  og  sin  gode  Lykke«  havde  han  slut- 
telig dog  lært  at  finde  sig  til  rette  i  sin  snævre  Verden  og 
at  koncentrere  sin  hele  Kraft  inden  for  dette  ringe  Om- 
raade. 

(Forts.) 


Hemmiiig  &ad. 

Denne  mærkelige  Mand,  der,  skjønt  tilhørende  den 
gejstlige  Stand,  væsentlig  kun  virkede  som  Politiker  og 
Kriger  og  i  disse  Egenskaber  greb  dybt  ind  i  sit  Lands 
Historie,  var  født  i  Kalmaregnen  omkring  Aaret  1450. 
Om  hans  Familie  mangier  sikre  Oplysninger.  I  det  han 
voxede  op  under  de  oprivende  indre  og  ydre  Stridigheder, 
der  stode  i  Forbindelse  med  Danmarks  Bestræbelser  for  at 
vedligeholde  Unionen  med  Sverige,  indsugede  han  fra'  sine 
første  Aar  et  glødende  Had  mod  alt,  hvad  der  var  dansk. 
Han  var  af  Naturen  udrustet  med  ualmindelige  Aandsevner, 
med  stærke  Lidenskaber,  med  en  utrættelig  Virkelyst  og 
med  et  Mod  og  en  Viljekraft,  som  var  i  Stand  til  at 
binde  an  med  og  holde  ud  imod  de  største  Farer  og 
Vanskeligheder  for  at  naa  et  eftertragtet  MaaL  I  alle  de 
Videnskaber,  som  den  Gang  banede  Vej  til  ærefulde  Stil- 
linger —  Theologi,  Lovkyndighed,  Sprog  og  Historie  — 
erhvervede  han  sig  i  sin  Studietid  ualmindelig  grundige 
Kundskaber,  og  hans  Lærdom  i  Forbindelse  med  den  prak- 
tiske Sans,  hvormed  han  ved  alle  Lejligheder  forstod  at 
drage  Nytte  af  sine  aandelige  Hjælpemidler,  henvendte 
tidlig  den  ældre  Sten  Stures  Opmærksomhed  paa  ham. 
Dennes  Tiltro  til  hans  Evner  og  Duelighed  Wev  efter- 
haanden  saa  stor,   at  han  i  1479  betroede  harti  den  vigtige 

Post  som  Sveriges  Sendemand  ved  det  romerske  Hof.  For- 
uden at  varetage  Sveriges  kirkelige  Interesser  i  Alminde- 
lighed bestod  denne  Funktionærs  væsentlige  Opgave  i  at 
modarbejde  den  Indflydelse  til  Skade  for  Sverige  og  Rigs- 
forstanderen personlig,  som  de  danske  Konger  af  al  Magt 
sogte  at  udøve  ved  det  mægtige  Pavehof.  Bandbuller  og 
Paabud  fra  Paven  vare  endnu  den  Gang  af  saa  væsentlig 
Betydning  for  Afgjørelsen  af  Stridigheder  baade  mellem 
Personer  og  Lande,  at  den,  der  kunde  citere  sig  Pavens 
Understøttelse,  havde  en  Overvægt  over  sin  Modstander, 
der  mangen  Gang  var  vanskeligere  at  besejre  end  en  over- 
tallig Hær.  Baade  Kristiern  den  1ste  og  Kong  Hans  vare 
under  deres  Bestræbelser  for  at  faa  fast  Fod  i  Sverige 
meget  virksomme  for  at  have  Paven  paa  deres  Side. 
Begges  Dronninger  foretoge  personlige  Roraerrejser  for  at 
paakalde  Pavens  Indgriben  mod  Sten  Sture,  mod  hvem  der 
ogsaa  1478  blev  udslynget  en  Bandstraale,  hvis  Tilbage- 
kaldelse var  blandt  de  Ting,  Hemming  Gad  skulde  udvirke, 
da  han  Aaret  efter  begav  sig  til  Rom  for  at  overtage  sin 
Gesandtstilling.  Han  lagde  Vejen  over  Paris  for  at  ind- 
hente Oplysninger  om  de  derværende  Universitetsforhold, 
der  kunde  være  til  Nytte  ved  Upsala  Universitets  foie- 
staaende  Organisation,  og  blev  i  Paris  højlig  hædret  af 
lærde  Mænd. 

Først. i  Aaret  1480  naaede  han  frem  til  Rom,  hvor 
han  derefter  forblev  i  henved  20  Aar,  den  hele  Tid 
uafbrudt  beskæftiget  med  at  modarbejde  den  danske  Rege- 
rings omtalte  Bestræbelser  ved  Pavehoffet.  Han  var  en 
diplomatisk  Modstander,  der  med  Hensyn  til  Herredømme 
over  alle  diplomatiske  Virkemidler  næppe  havde  sin  Over- 
mand, og  lige  saa  lidt  skortede  det  ham  paa  Iver  i  Tje- 
nesten; han  viede  den  alle  sine  Kvner  og  Kræfter.  Det 
lykkedes  ham  ogsaa  i  flere  Henseender  at  fremme  Rigs- 
forstanderens Interesser,  bl.  a.  at  faa  hævet  den  omtalte 
.Bandstraale;    men   naar  han  trods  al  sin  Dygtighed  dog   i 

det  hele  ikke  formaaede  at  holde  den  danske  Indflydelse 
Stangen  ved  det  pavelige  Hof,  laa  Grunden  vistnok  deri, 
at  de  danske  Sendemænd  baade  havde  den  Fordel  at  være 
Repræsentanter  for  en  anset  og  mægtig  Konge  og  den 
endnu  vigtigere  at  være  mere  rigelig  forsynede  med  mate- 
rielle Hjælpemidler.  Med  Hensyn  til  at  paavirke  Pave- 
hoffets  Stemning  formaaede  nemlig  Mønten  mere  end 
nogen  diplomatisk  Kløgt,  og  i  denne  Henseende  var  Hem- 
ming Gad  alt  andet  end  gunstig  stillet.  De  Ressourcer,  der 
tilfløde  ham  fra  Hjemmet,  vare  saa  knappe,  at  han  endog 
maatte  gjøre  betydelig  Gjæld  i  Rom  og  laane  sig'  frem, 
hvor  han  kunde.  Personlig  var  han  meget  yndet  af  Paven, 
Alexander  den  6te,  der  udnævnte  ham  til  sin  Kammer- 
herre og  Mathematikus,  og  der  foreligger  mange  Beviser 
paa  den  store  Anseelse,  hvori  han  ogsaa  •  ellers  stod  hos 
Pavestadens  betydelige  Mænd. 

Under  denne  lange,  møjsomme  Kamp  mod  de  danske 
Befuldmægtiges  Rænker  og  Guld,  kan  man  forstaa,  at 
hans  før  indgroede  Had  til  Danmark  tik  yderligere  Næring. 
Der  fortælles  som  Bevis  paa  hans  Sindelag  i  saa  Hen- 
seende, at  han,  naar  han  hørte  fortælle,  at  noget  ulykke- 
ligt var  hændt  i  Danmark,  plejede  at  udtale  det  fromme 
Ønske:  »Give  Gud,  det  saa  i  Sandhed  maatte  være!«  At 
hade  Danmark  var  dog  ikke  det  eneste,  Hemming  Gad 
lærte  i  Rom.  Han  havde  ved  sin  Stilling  her  den  aller- 
bedste Anledning  til  at  udvikle  sine  medfødte  diplomatiske 
og  politiske  Anlæg,  baade  gjennem  grundigt  Kj ondskab  til 
de  specielle  politiske  Forhold,  og  ved  at  tilegne  sig  al- 
sidig Menneskekundskab  og  den  Øvelse  i  at  sno  sig  mellem 
alle  Slags  Mennesker,  hvori  han  siden  viste  sig  som  en 
saa  sjælden  Mester.  Den  Lærdom  i  at  benytte  hvilke  som 
helst  for  et  Øjemed  tjenlige  Midler,  uanset  deres  Be- 
skaffenhed for  øvrigt,  som  Bekjendtskabet  med  Pavehoffets 
principløse,  rænkefulde  Diplomatik  maatte  frembyde,  synes 
han  heller  ikke  at  have  haft  vanskelig  ved  af  tilegne  sig. 

Nogen  stærk  Tro  paa  Pavekirkens  Hellighed  kunde  Op- 
holdet i  Rom  paa  denne  Tid  næppe  vare  skikket  til  at 
give  ham,  og  heri  findes  maaske  en  væsentlig  Aarsag  til 
den  ringe  kirkelige  Ærbødighed,  han  siden  viste.  En  af 
hans  svenske  Biografer  siger  for  øvrigt  om  ham,  at  han  i 
det  hele  var  »foga  bojd  åt  religiosa  och  kyrkliga  angelågeu- 
heter«. 

Da  Kong  Hans  i  1497  var   tagen  til  Konge  i  Sverige, 
myntes  Hemming  Gad  at  have   lidet  mere  at  gjere  i  Rom. 
Han  forblev  der  dog  endnu  nogen  Tid  i  Forventning  om  For- 
holdenes   mulige  Forandring,    men  da   nogen    saadan   ikke 
indtraadte,    vendte   han  i  Aaret   1500   tilbage  til  Sverige. 
Her   optog    han  strax,    om  end    under  nye  Former,    sin    i 
Rom  fratraadte  Funktion  som  de  danske  Unionsbestræbelsers 
aldrig    hvilende  Modarbejder   og   aflagde  i  den   Række    af 
Aar,  hvor  han  som  saadan  var  saa  godt  som  Sveriges  ind- 
flydelsesrigeste Mand,  stedse  nye  glimrende  Beviser  paa  sin 
mangeartede  Dygtighed.     Vistnok  var  Kong  Hans  nu   an- 
erkjendt   som    Sveriges    Konge,    og   de   urolige    Stormænd 
havde   maattet   bøje    sig    under  Aaget;    men  godvillig   var 
det  ikke,  og  det  var  visselig  heller  ikke  deres  Agt  at  bære 
det  længere   end  højst  nødvendigt.      Hemming  Gad  indsaa 
strax,   at  indbyrdes  PJnighed  mellem  Landets  Stormænd  var 
en     fremfor   alt   fornøden    Betingelse    for    at    kunne    bj^de 
Danmark  nogen  virksom  Modstand.      Hans  første  Gjerning 
var  derfor  at  virke  til  Forsoning  og  Sanmienslutning  mellem 
de    mange    urolige,    om    Særinteresser    indbyrdes    stridende 
Adelsmænd,  saa  de  kunde  danne  et   stærkt  og  sluttet  Parti 
mod  udvortes  Fjender.      Det  lykkedes  ham  ogsaa  først  at 
forsone  Landets  to  mægtigste.  Sten  og    Svante  Sture,  med 
hinanden  og  siden  at  faa  en  Del  andre  Herrer  til  at  slutte 
sig   til   dem   og  opsige   Kong  Hans  Troskab  og  Lydighed. 
Dette  skete  i  Begyndelsen  af  Aaret  1501.      Væsentlig  ved 
Hemming  Gads  Indflydelse  valgtes   Sten  Sture   paa  ny  til 
Rigsforstander,  4de  November  samme  Aar.     Og  som  Hem- 

ming  Grad  hjalp  Rigsforstanderen  til  hans  Stilling,  saa  var 
han  ogsaa  den,  der  under  alle  de  kommende  Vanskelig- 
heder holdt  hans  Mod  oppe  og  dermed  tillige  Sveriges 
Modstand  mod  Kong  Hans. 

Ved  at  være  den  ledende  Aand  under  Forhold  som 
de,  der  nu  fulgte,  var  Hemming  Gad  i  sit  rette  Element. 
Hans  rastløse  Natur  fik  her  en  tilfredsstillende  Tumle- 
plads, og  hans  mangesidige  Dygtighed  satte  ham  i  Stand 
til  at  virke  for  sit  Formaal  med  samme  Held  paa  de  for- 
skjelligste  Omraader.  I  Rigsraadet  var  han  en  ypperlig 
Debattant  og  særdeles  behændig  til  at  faa  drevet  igjennem, 
hvad  han  ønskede.  Naar  han  havde  Almuesmanden  for 
sig  i  de  Folkeforsamlinger  (Burspråk),  som  han  i  den 
vanskelige  Krigstid  stadig  sammenkaldte  for  at  opflamme 
Bøndernes  Mod  og  Fædrelandsfelelse,  havde  han  en  mær- 
kelig Evne  til  at  gribe,  hvad  der  stærkest  rerer  sig  i  den 
simple  Mands  Følelser  og  Tankegang,  og  gjennem  sine  ild- 
fulde, skarpe  Ord  at  fylde  sine  Tilhørere  med  de  krigerske 
Følelser,  der  glødede  i  hans  eget  Bryst.  Med  saa  levende 
Farver  vidste  han  at  skildre  det  danske  Herredømmes 
Ulidelighed  og  det  ophøjede  i  Kampen  for  Frihed  og  Selv- 
stændighed, at  Bønderne,  saa  træge  og  uvillige  til  at  bære 
Krigens  Byrder,  de  ofte  vare  mødte  frem,  dog  saa  godt 
som  ufravigelig  endte  med  at  række  Hænderne  i  Vejret  og 
sværge  at  ville  leve  og  dø  med  Rigsforstanderen  og  Hem- 
ming Gad.  Pennen  var  ham  et  lige  saa  villigt  Redskab 
som  det  levende  Ord,  og,  som  vi  ville  faa  at  se,  var  han, 
naar  det  gjaldt,  ikke  mindre  skikket  til  at  bruge  Sværdet 
og  lede  en  vanskelig  Krig.  Og  med  den  sjælden  mange- 
sidige Dygtighed  var  forbundet  en  aldrig  svigtende  Utrætte- 
lighed i  at  sætte  hele  sin  Sjæls  og  Legems  Kraft  ind  paa 
sit  Livs  Maal,  at  befri  Fædrelandet  fra  det  danske  Herre- 
dømme. 

At  det  ene  og  alene  var  Fædrelandsfelelse,  der  be- 
sjælede ham  i  denne  Kamp,   kan  vel  ikke  antages.      Han 

havde  jo  ogsaa  sine  personlige  Interesser,  for  hvis  Fremme 
Sturernes  Rigsforstanderskab  over  et  selvstændigt  Sverige 
frembød  ganske  andre  Udsigter  end  det  danske  Herredømme 
i  Landet.  Til  Len  for  allerede  ydede  Tjenester  havde  Sten 
Sture  for  det  første  maattet  betale  Hemming  Gads  i  Rom 
efterladte  betydelige  Gjæld.  Rigsforstanderens  mægtige 
Indflydelse  formaaede  ogsaa  i  1500,  da  Linkopings  rige 
Bispestol  var  ledig,  at  sætte  hans  Valg  til  dette  Embede 
igjennem,  men  den  pavelige  Stadfæstelse  af  Valget  udeblev 
trods  alle  Bestræbelser.  Paven  skjænkede  tvært  imod  p]m- 
bedet  til  en  spansk  Kardinal,  der  dog  aldrig  kom  til  at 
tiltræde  det.  Uagtet  den  manglende  pavelige  Stadfæstelse 
formaaede  imidlertid  Sten  Sture,  hvad  der  vistnok  var 
Hovedsagen  for  Hemming  Gad,  at  skaffe  ham  Bispestolens 
rige  Indtægter,  da  de  Jordejere,  der  skulde  udrede  disse, 
hørte  til  Sten  Stnres  Tilhængere  og  helst  lode  Ydelserne 
tilflyde  en  af  deres  eget  Parti.  Hemming  Gad  skyldte 
ogsaa  Bispetitelen  sin  Plads  i  Rigsraadet,  hvor  han,  som 
omtalt,  havde  en  meget  betydelig  Indflydelse. 

Da  Rigsforstanderen  og  hans  Parti  ved  deres  Troskabs- 
opsigelse  mod  Kong  Hans  i  1501  havde  foranlediget  et  for- 
nyet Udbrud  af  Fjendtligbederne  mellem  begge  Lande,  be- 
gyndte Hemming  Gads  Virksomhed  som  Kriger.  Med  stor 
Dj^gtighed  ledede  han  den  haardnakkede  Belejring  af  Stock- 
holms Slot,  hvis  Forsvar  Kong  Hans  ved  sin  Afrejse  fra 
Landet  havde  betroet  sin  Dronning  Kristina.  Efter  at  Slottet 
endelig  var  indtaget,  var  Hemming  Gad  blandt  dem,  som, 
i  Forening  med  Rigsforstanderen  selv,  deltoge  i  det  Æres- 
følge,  der  ledsagede  Dronningen  til  Rigsgrænsen  paa  hendes 
Hjemrejse  fra  Landet.  Paa  Tilbagevejen  blev  Sten  Sture 
syg  og  døde  paa  Skallingerød  i  Nærheden  af  Jonkoping. 
For  at  forebygge  nogen  Anledning  for  det  dansksindede 
Parti  til  ved  Valget  af  hans  Efterfølger  at  bringe  Splittelse 
mellem  de  ledende  Adelsmænd  besluttede  Hemming  Gad 
at   holde  Sten  Stures  Død  hemmelig,  indtil  Svante  Stures 

Valg  var  sikret.  Han  lod  en  formummet  Skikkelse  repræ- 
sentere den  syge  Sture  og  forbod  under  Dødsstraf  de  faa 
Medvidere  at  aabenbare  Bedrageriet.  Planen  lykkedes,  og 
med  Svante  Sture  som  Rigsforstander  kunde  Hemming  Gad 
være  tryg  for  at  beholde  sin  hidtilværende  indflydelsesrige 
Plads  i  Landets  Styrelse. 

Efter  en  længere  Vaabenstilstand  med  Danmark  og 
nogle  efterfølgende  paa  de  svenske  Stormænds  Uvillighed 
strandede  Forsøg  paa  fredelig  Overenskomst  brod  Krigen 
paa  ny  ud  i  1506.  De  svenske  faldt  ind  i  de  danske 
Grænselandskaber;  men  de  danske  hærjede  til  Gjengjæld 
Sveriges  Kyster  og  syntes  at  faa  en  faretruende  Fremgang 
i  Landet,  ja  til  Dels  endog  en  Tilslutning  blandt  Almuen, 
der  saae  betænkelig  ud.  Svante  Sture  lagde  da  Krigens 
Ledelse  i  Hemming  Gads  Haand,  som  den  der  baade  paa 
Grund  af  sin  Krigerdygtighed  og  af  sin  Indflydelse  hos 
Bønderne  fremfor  nogen  var  skikket  til  at  mode  Faren. 
Hemming  Gad  drog  da  ned  til  den  sæ^rlig  truede  Kalmar- 
egn og  overvandt  med  sin  vanlige  uimodstaaelige  Vel- 
talenhed de  omboende  Bønders  Træghed  og  Modløshed, 
saa  at  de  ydede  ham  kraftig  Bistand  og  dermed  satte  ham 
i  Stand  til  efter  nogle  Maaneders  meget  møjsomme  Belej- 
ring at  fratage  de  danske  Kalmar  By;  det  stærke  Slot  be-' 
holdt  de  fremdeles.  I  disse  vanskelige  Tider  var  Ind- 
tagelsen af  Kalmar  en  saare  kjærkommen  Begivenhed  for 
Rigsforstanderens  Parti,  især  fordi  man  haabede,  at  dette 
Krigsheld  vilde  formaa  i  betydelig  Grad  at  forøge  Befolk- 
ningens Mod  og  Villighed  til  at  bære  Krigens  Byrder, 
noget  der  just  nu  i  høj  Grad  tiltrængtes,  hvis  man  med 
Kraft  skulde  kunne  fortsætte  Krigen, 

For  Hemming  Gad  personlig  kom  Begivenheden  paa 
et  ikke  mindre  belejligt  Tidspunkt.  Det  er  før  omtalt,  at 
han  paa  Grund  af  Pavens  manglende  Samtykke  aldrig  var 
kommet  i  fuld  sikret  Besiddelse  af  Linkopings  Bispestol, 
skjønt  han  ved  Sturernes  Indflydelse  foreløbig  oppebar  dens 

Indtægter.  Imidlertid  havde  Laudets  Gejstlighed  og  særlig 
Linkopings  Domkapitel  gjort  Vanskeligheder  i  Anledning  af  den 
manglende  pavelige  Stadfæstelse  af  Valget  og  forlangt,  at 
han  enten  niaatte  skaffe  sig  denne  eller  aftræde  Embedet 
til  en  lovlig  valgt  Biskop.  Landets  httjere  Gejstlighed  var 
overhovedet  Hemming  Gad  fjendsk.  De  misundte  ham  den 
indflydelsesrige  Stilling,  hvortil  han  saa  hurtig  havde 
svunget  sig  op,  fortørnedes  tillige  over  hans  Myndighed  og 
Selvraadighed  og  over  i  Raadssalen  at  maatte  beje  sig  for 
hans  Aands  Overlegenhed.  Hans  krigerske  Liv,  saa  lidet 
stemmende  med  hans  gejstlige  Stilling,  var  vel  ogsaa 
mange  en  Forargelse.  Det  var  jo  desuden  naturligt,  at 
Gejstligheden  saa  meget  nødigere  vilde  anerkjende  ham 
som  Biskop,  som  den  jo  derved  udsatte  sig  for  Mis- 
billigelse af  Kirkens  Overhoved,  der  havde  udnævnt  en 
anden  til  Embedet.  Ogsaa  blandt  de  verdslige  Stormænd 
havde  Hemming  Gad  mange  Fjender,  dels  ogsaa  her  af 
personlige  Grunde,  dels  fordi  de,  der  tilhørte  Landets 
talrige  Fredsparti,  i  ham  saae  Sjælen  i  Rigsforstanderens 
efter  deres  Mening  landsfordærvelige  Krigspolitik.  Hem- 
ming Gads  Bispestilling  havde  allerede  paa  et  Par  Herre- 
dage i  1504,  hvor  han  selv  ikke  var  til  Stede,  været 
Gjenstand  for  Forhandling,  og  Rigsraadet  havde  sluttet  sig 
til  Domkapitlets  ovenomtalte  Forlangende  om,  at  han 
skulde  sørge  for,  at  Sagen  blev  lovlig  ordnet.  Hemming 
Gad  lovede  ogsaa  godt,  men  fik  i  den  snart  efter  fornyede 
Krig  og  den  derved  vanskeliggjorte  Forbindelse  med  Rom 
et  velkomment  Paaskud  til  at  udsætte  sin  Henvendelse  til 
Paven,  af  hvilken  han  formodentlig  ikke  ventede  noget 
gunstigt  Resultat.  Imidlertid  oppebar  han  fremdeles  Bispe- 
stolens Indtægter  og  beskæftigede  sig  udelukkende  med 
sine  politiske  og  militære  Forretninger;  men  i  Januar  1506 
udstedte  den  nye  Pave,  Julius  den  2den,  en  Bulle,  hvori 
han  stadfæstede  den  spanske  Kardinals  Udnævnelse  til  Lin- 
k5pings    Bispeembede    og   dømte   Hemming  Gad   til  under 

Bands  Straf  at  afstaa  Stiftet  og  tilbagebetale  de  oppe- 
baarne  Indtægter.  Bullen  var,  som  det  syntes,  nærmest 
en  Frugt  af  Kong  Hans's  Indvirkning  paa  Paven;  Kongen 
var  ogsaa  indsat  til  at  vaage  over  Dommens  Udøvelse  og 
haabede  vel  paa  denne  Maade  at  kunne  ramme  den  ellers 
usaarlige  Modstander.  Erkebispen  lod  den  pavelige  Bulle, 
ledsaget  af  en  dansk  Oversættelse,  trykke  og  fordele  i 
Landet.  Den  undlod  selvfølgelig  ikke  at  indvirke  betydelig 
paa  den  almindelige  Stemning  mod  Hemming  Gad  og  blev 
for  hans  mange  Fjender  et  velkomment  Angrebsmiddel 
imod  ham.  Heller  ikke  Kigsraadet  lod  Bullen  upaaagtet. 
Medens  han  belejrede  Kalmar  —  i  Begyndelsen  af  Aaret 
1506  —  fik  han  en  Skrivelse  fra  Rigsraadet,  undertegnet 
af  dets  samtlige  Medlemmer  —  selv  Svante  Sture  havde 
ikke  kunnet  unddrage  sig  — ,  hvori  det  blev  ham  alvor- 
lig foreholdt  at  efterkomme  Bullens  Paalæg  og  opgive 
Bispedømmet.  Hemming  Gad  lod  flere  Uger  gaa  hen 
uden  at  svare,  men  arbejdede  imidlertid  saa  meget  ivrigere 
paa  Kalmars  Belejring  og  indtog,  som  omtalt,  Byen  i  de 
sidste  Dage  af  Oktober.  Man  kan  forstaa,  at  denn«  Be- 
givenhed kom  i  en  lykkelig  Stund  og  var  som  et  Skjold, 
hvormed  han  kunde  dække  sig  mod  sine  Fjender.  Det  er 
allerede  omtalt,  hvorledes  Svante  Sture  med  al  mulig 
Bram  bekjendtgjorde  Sejren,  og  Hemming  Gad  forlangte 
desuden,  at  Erkebiskoppen  og  alle  Biskopper  i  Landet 
skulde  holde  Messer  og  Takkegudstjenester  til  Ære  for 
hans  Bedrift,  hvad  man  kan  tænke  sig,  de  ikke  vare  meget 
villige  til.  Nu  besvarede  han  ogsaa  Rigsraadets  Skrivelse 
med  en  spydig  Tak  for  dets  Omsorg  for  hans  Vel  og  for- 
sikrer ved  sin  kristelige  Tro  og  Ære,  at  han,  saa  snart 
der  blev  Fred  og  Stilstand  mellem  Rigerne,  skulde  bringe 
Sagen  i  tilfredsstillende  Orden.  For  øjeblikket,  fortsætter 
han,  laa  Fædrelandets  Anliggender  ham  mere  paa  Hjærte 
end  hans  egne  —  efter  at  have  indtaget  Kalmar  By,  var 
han  nu  paa  Tog  til  Øland  — ,    og  han  haabede,    at  Rigs- 

raadet,  i  Betragtning  af  haus  Fortjenester  af  Kiget,  ikke 
vilde  gjøre  fælles  Sag  med  hans  Fjender  til  hans  Fordærv. 
Hemming  Gads  Krigsheld  vendte  Folkestemningen  saa 
meget  til  hans  Gunst,  at  Rigsforstanderen  turde  vove  ind- 
til videre  at  afholde  Domkapitlet  fra  at  unddrage  Hem- 
ming Gad  Bispedømmets  Indtægter,  hvilket  vilde  været 
omtrent  ensbetydende  med  at  berøve  ham  Midlerne  til  at 
vedblive  sin  nuværende  Virkeu  i  'Fa^drelandets  Tjeneste. 
Samtidig  udstedte  Hemming  Gad  og  Rigsforstanderen  i 
Forening  fra  Kalmar  en  højtidelig  Protest  mod  Bandbullen 
og  fandt  heri  Anledning  til  at  opregne  alle  Kong  Hans's 
Synder  mod  Kirken  og  Riget.  Ved  denne  Protest  opnaaede 
de  at  kunne  forlange  den  pavelige  Bulles  Fuldbyrdelse  ud- 
skudt, indtil  Pavens  Svar  paa  Protesten  var  indtruffet, 
hvilket  under  de  daværende  Forhold  ikke  kunde  ventes  at 
ske  saa  snart.  Imidlertid  forblev  Hemming  Gad  paa  tredje 
Aar  i  Kalmar,  forsvarende  den  erobrede  By  mod  Angrebene 
fra  den  danske  Besætning  paa  Fæstningen  og  selv  sam- 
tidig belejrende  denne,  et  temmelig  haabløst  Arbejde,  saa 
længe  Kong  Hans  var  Herre  paa  Søen  og  til  enhver  Tid 
kunde  undsætte  Fæstningen.  Hemming  Gad  udviklede 
under  denne  langvarige  Kamp,  hvor  han  foruden  de  ydre 
Fjender  havde  endnu  vanskeligere  at  overvinde  i  sine  egne 
Troppers  Træghed  og  Trods  og  sine  Hjælpekilders  Util- 
strækkelighed, en  Utrættelighed,  et  Mod,  en  ubøjelig  Vilje- 
kraft og  en  Opfindsomhed  i  at  finde  Udveje,  der  i  højeste 
Grad  maa  beundres.  Trods  de  utrolige  Besværligheder  og 
Vanskeligheder,  hvormed  han  havde  at  kæmpe,  og  saa 
lidet  haabefuld  Stillingen  i  det  hele  syntes,  tabte  han  ikke 
alene  selv  aldrig  Modet,  men  var  ogsaa  den,  der  holdt  det 
oppe  hos  Svante  Sture  og  afholdt  ham  fra  at  indlade  sig 
paa  nogen  Forsoning  med  Danmark.  Den  blotte  Tanke 
om  Eftergivenhed  mod  den  danske  Konge  og  Landets  freds- 
venlige Gejstlighed  bragte  ham  i  Lidenskab  og  fremkaldte 
Udbrud  af  fnysende  Harme. 

Til  sidst  raaatte  dog  Kigsforstanderen,  presset  af  Mis- 
stemningen og  Nøden  i  Landet  og  af  de  ringe  Udsigter  til 
længere  at  kunne  holde  den  danske  Krigsmagt  Stangen, 
bekvemme  sig  til  efter  foreløbig  Vaabenstilstand  at  slutte 
Fred  med  Kong  Hans  i  Avgust  1.509;  men  støttet  af  for- 
skjellige  Begivenheder  mandede  Rigsforstanderen  og  Hem- 
ming Gad  sig  snart  atter  op  og  dels  overtalte,  dels  tvang 
den  største  Del  af  Landets  Stormænd  til  at  slutte  sig  til 
dem  og  i  Januar  1.510  at  deltage  i  Afslutningen  af  et 
formeligt  Krigs  forbund  med  Liibeck  mod  Danmark.  Den 
tyske  Flaade  kom  Sommeren  1510  til  Stockholm,  og  for- 
stærket med  svenske  Skibe  hjemsøgte  den  paa  Hjemvejen 
de  danske  Kyster  paa  det  frygteligste.  Blandt  de  svenske 
Mænd,  der  med  Liv  og  Sjæl  deltoge  i  disse  Hærgninger,  var 
ogsaa  Hemming  Gad,  der  var  fulgt  med  om  Bord  paa 
Flaaden  for  at  begive  sig  til  Liibeck,  hvor  det  vigtige 
Hverv  var  overdraget  ham  som  svensk  Sendemand  at  holde 
denne  mægtige  allierede  fast  i  sit  Forhold  med  Sverige.' 
Da  Kong  Hans  erfarede  hans  Ankomst  til  Liibeck,  blev 
han  ilde  herved;  han  kjendte  godt  nok  baade  Hemming 
Gads  Sindelag  mod  Danmark  og  hans  Dygtighed  til  at  faa 
sine  Formaal  fremmede.  Havde  man  ham  i  Liibeck,  var 
der  al  Sandsynlighed  for,  at  denne  mægtige  Bys  Fjendskab 
vilde  blive  tifold  farligere  end  før  og  tifold  vanskeligere 
at  overvinde  baade  med  Sværd  og  Underhandlinger.  For 
at  faa  ham  bort  der  fra  forsøgte  Kongen  endog  at  udvirke 
et  Faabud  fra  Paven  til  Llibecks  Øvrighed  om  at  gribe  og 
fængsle  den  forbryderske  Biskop  som  bandlyst  og  Ildgjer- 
ningsmand  og  sende  ham  til  Rom,  for  at  han  kunde  faa 
sin  fortjente  Straf.  Paven  foretog  imidlertid  intet  i  Sagen, 
og  først  efter  henved  2  Aars  Forløb,  da  Liibeck  endelig 
havde  sluttet  Fred  med  Danmark,  vendte  Hemming  Gad 
tilbage  til  Sverige. 

Medens  han  var  borte,  var  Svante  Sture  død  og  der- 
med   Forholdene   i    Fædrelandet    betydelig    forandrede    for 

Hemming  Gad.  Han  kom  netop  tilbage  til  Stockholm  i  de 
Dage  i  Juli  1512,  da  Svante  Stures  unge  Sen  Sten  under 
et  stormende  Rigsmøde  blev  valgt  til  Rigsforstander  efter 
en  haard  Kamp  med  Fredspartiets  Kandidat,  Erik  Trolle. 
Sin  Fortid  tro  stillede  Hemming  Gad  sig  strax  paa  Sten 
Stures  Side  og  skal  ved  sin  Indflj^delse  have  indvirket  be- 
tydelig paa  Valgets  Udfald;  men  Lønnen  for  hans  Bistand 
blev  ikke  stor.  Han,  der  havde  været  alt  for  Svante  Sture, 
blev  af  Sønnen  skudt  til  Side  for  yngre  Raadgivere  og  fik 
i  de  følgende  Aar  liden  Anledning  til  at  deltage  i  Rigets 
Styrelse.  Hemming  Gad  tik  ogsaa  paa  det  tydeligste  at 
føle,  at  Sten  Sture  ikke  havde  det  samme  Sindelag  imod 
ham  som  hans  Fader,  i  det  Linkoping  Bispestol  nu  uden 
videre  blev  ham  fratagen,  et  halvt  Aars  Tid  efter  at 
Sten  Sture  var  bleven  Rigsforstander,  og  med  dennes 
Samtykke,  besat  med  Domprovst  i  Linkoping,  Hans  Brask. 
Hemming  Gad  blev  affunden  med  nogle  Biindtægter  af  Em- 
bedet, som  man  ligesom  af  Naade  tilstod  ham.  At  Hem- 
ming Gad  i  sin  Stolthed  og  Lidenskabelighed  højligen  har- 
medes over  den  Maade,  hvorpaa  Rigsforstanderen  behand- 
lede ham,  vil  man  kunne  forstaa.  Rimeligvis  har  hans 
skarpe  Tunge  heller  ikke  sparet  de  ham  foretrukne  Raad- 
givere eller  de  Forholdsregler,  som  kom  fra  den  Styrelse, 
hvorfra  han  var  udelukket,  for  en  bitter  Kritik,  der  vist- 
nok forøgede  Tallet  af  hans  Fjender  og  næppe  blev  uden 
Indflydelse  paa  den  skammelige  Behandling,  der  snart  efter 
blev  ham  til  Del  fra  Rigsforstanderpartiets  Side. 

Da  Rigsforstanderen  i  1518  endelig  fandt  sig  nødt  til 
at  indlade  sig  paa  Underhandling  med  den  danske  Konge, 
var  Hemming  Gad  blandt  de  6  adelige  Herrer,  der  paa 
Kristiern  den  2dens  Begjæring  sendtes  om  Bord  paa  den 
danske  Flaade  som  Gisler  for,  at  han  uden  Fare  turde  be- 
give sig  i  Land  til  Underhandling  med  Sten  Sture.  Som 
bekjendt,  tog  Kongen  Gislerne  til  Fange,  saa  snart  de  vare 
komne  om  Bord,  og  forte  dem  med  sig  til  Danmark  uden 

at  gaa  i  Land  til  nogen  Underhandling.  Nu  opstod  der 
blandt  Rigsforstanderens  Omgivelser  strax  et  almindeligt 
Kaab  om,  at  Hemming  Gad  frivillig  havde  givet  sig  i 
Kongens  Vold  og  forrædersk  lokket  de  andre  Herrer  i 
Snaren,  og  paa  Grundlag  af  denne  aldeles  uberettigede  Be- 
skyldning blev  han  strax  efter  sin  Bortførelse  offentlig  er- 
klæret for  Forræder  og  hans  Gods  lagt  under  Beslag. 
Rigsforstanderen  sendte  Folk  ud  for  at  bemægtige  sig 
Slottet  Kastelholm,  som  Hemming  Gad  havde  i  Forleniug, 
og  da  Besætningen  gjorde  Vanskeligheder  ved  at  overgive 
Slottet  og  sendte  Underhandlere  til  Stockholm,  bleve  disse 
kastede  i  Fængsel  og  Slottet  indtaget  med  Magt.  Kastel- 
holm  blev  derefter  overdragen  til  en  Svoger  til  Sten  Sture. 

Der  siges,  at  Hemming  Gad,  efter  at  han  var  bleven 
udelukket  fra  at  deltage  i  Landets  Styrelse,  skal  have  vist 
Spor  til  at  have  forandret  sin  Opfatning  af  den  uforsonlige 
Krigspolitiks  Gavnlighed  for  Landet.  Hvis  dette  har  været 
Tilfældet,  kan  man  ikke  betvivle,  at  det  er  af  denne,  i  For- 
hold til  hans  Fortid  visselig  meget  paafaldende  Forandring 
i  Anskuelser,  hans  Fjender  have  grebet  Anledning -til  at 
paaføre  ham  den  Mistanke  for  Forræderi,  der  fiemkaldte  de 
nylig  skildrede  Uretfærdigheder  imod  ham. 

Hemming  Gad  tik  snart  Underretning  om,  hvorledes 
hans  Rygte  og  hans  Ejendom  i  hans  Fraværelse  blev  be- 
handlet. Om  de  to  Aar,  Hemming  Gad  tilbragte  i  dansk 
Fangenskab,  véd  man  lidet  andet  end  den  fuldbragte  Kjends- 
gjerning,  at  det  lykkedes  Kong  Kristiern  at  forvandle  den 
fordums  bitre  Fjende  til  en  hengiven  Tilhænger,  hvorefter 
Hemming  Gad  nu  virkelig-  gjorde  sig  skyldig  i  det  Forræderi 
mod  sit  Fædreland,  hvorfor  han  før  uden  Grund  beskyldtes. 

Det  kan  saa  meget  mindre  betvivles,  at  de  ufortjente 
Krænkelser,  der  efter  et  langt  Livs  tro  og  dygtige  Tjeneste 
vare  blevne  Hemming  Gad  til  Del  i  Fædrelandet,  var  den 
væsentlige  Aarsag  til  hans  forbavsende  Omslag,  som  det 
udtales  af  ham  selv  i  Breve,  der  omhandle  •  Sagen.      Han 

skriver  saaledes  bl.  a. :  »Jeg  tror,  at  Kastel  holm  Slot,  som 
jeg  havde  opbygt  paa  ny.  og  li  vor  jeg  havde  alt,  hvad  jeg 
i  Verden  ejede,  saa  og  den  Smule  Fattigdom,  jeg  havde  i 
Stockholm,  og  de  halvtredje  Hundrede  Mark,  jeg  laante 
Hr.  Sten,  før  jeg  for  ud,  det  er  det,  som  har 
gjort  mig  til  Forræder«.  Og  et  andet  Sted:  »Jeg  skal  vel 
vogte  mig  for  at  tjene  en  Herre,  der  lønner  mig  saaledes 
for  min  tro  Tjeneste,  som  er  vederfaret  mig«.  Des  værre 
maatte  han  erfare,  at  den  nye  Herre  lønnede  ham  endnu 
slettere;  men  er  det  end  saa,  at  den  væsentlige  Forklaring 
til,  at  Hemming  Gad  paa  sine  sidste  Dage  forraadte  sit 
Fædreland  og  svigtede  den  Overbevisning,  han  i  et  langt 
Liv  havde  viet  sin  hele  Kraft,  bør  det  paa  den  anden  Side 
til  nogen  Undskyldning  ikke  glemmes,  at  han  nu  rimeligvis 
saae  den  utrolige  Nød  og  Lidelse,  den  endeløse  Krig  paa- 
førte  Fædrelandet,  med  klarere  Øjne  end  før,  og  derfor  nok 
kunde  tænkes  at  slutte  sig  til  Kong  Kristiern,  ikke  alene 
for  at  tilfredsstille  sin  Hævnlyst,  men  ogsaa  i  oprigtig  Tro 
paa,  at  Kongens  Herredømme  vilde  blive  en  Vinding  for 
det  oprevne  Land.  Kristiern  den  2den  havde  jo  den  Gang 
Ry  som  en  sjælden  folkelig  og  god  Konge  og  havde  ikke 
givet  Grund  til  at  ane,  at  han  var  i  Stand  til  at  begaa  en 
Afskylighed  som  det  stockholmske  Blodbad. 

Da  Kristiern  den  2den  i  Sommeren  1520  atter  kom  paa 
Krigstog  til  Sverige,  førte  han  Hemming  Gad  med.  Dan- 
marks og  Unionens  fordums  uforsonlige  Modstander  gjennem 
lange  Aarrækkers  utrættelige,  forbitrede  Kamp  vendte  nu 
tilbage  som  den  danske  Konges  ivrigste  Hjælper  til  at  faa 
Fædrelandet  underkastet  hans  Herredømme.  Kong  Kristiern 
vidste  nok,  hvad  han  gjorde,  ved  nu  at  tage  Hemming  Gad 
med  sig  til  Sverige,  hvor  han  i  mange  Henseender  kunde 
være  ham  til  Nytte  som  ingen  anden.  For  det  første  agtede 
Kongen  at  bruge  ham  til  ved  Overtalelser  at  vinde  den  paa 
mange  Steder  i  Landet  misfornøjede  Almue  for  sig;  han 
haabede,   at  Hemming  Gads   bekjendte  Veltalenhed,   støttet 


HemmiDg  Gad.  95 

af  det  Faktum,  at  en  saadan  Mand,  der  var  bleven  graa  i 
Kampen  mod  Unionen  og  Danmark,  nu  talte  Fredens  og 
Forsoningens  Sag,  maatte  blive  af  afgjerende  Indflydelse  paa 
den  store  Mængde  af  vaklende.  Det  viste  sig  ogsaa,  at 
Hemming  Gad  ikke  havde  tabt  sin  gamle  Magt  over  Bøn- 
derne,  skjent  hans  Overtalelser  nu  gik  i  en  anden  Retning 
end  før;  i  de  nærmest  Stockholm  beliggende  Landskaber,  som 
han  først  begyndte  at  bearbejde,  bragtes  i  kort  Tid  en  hel 
Del  af  Befolkningen  over  paa  Kongens  Side. 

End  videre  var  Hemming  Gad  i  de  forskjelligste  Ret- 
ninger en  ypperlig  Raadgiver  for  Kongen.  Foruden  sin 
rige  Erfaring  om,  hvorledes  den  svenske  Almue  skulde  be- 
han<!les,  havde  han  ogsaa  det  mest  udbredte  Personal- 
kjendskab  til  alle  Landets  indflydelsesrige  Personligheder  og 
dertil  tillige  i  militær  Henseende  en  Erfaring  og  et  Lokal- 
kj  end  skab  som  faa. 

Da  Kongen  mistvivlede  om  i  en  nogenlunde  nær  Fremtid 
med  Vaabenmagt  at  kunne  indtage  Stockholms  Slot,  der  saa 
heltemodig  forsvaredes  af  Kristina  Gyldenstjerna,  Sten  Stures 
Enke  —  Sten  Sture  var,  som  bekjendt,  falden  ved  Bogesund 
i  Begyndelsen  af  Aaret  — ,  var  ogsaa  Hemming  Gad  den, 
som  Kongen  stillede  i  Spidsen  for  de  Underhandlere,  der 
sendtes  ind  i  Byen  for  at  bevirke  Slottets  Overgivelse. 
De  diplomatiske  Overtalelser  vare  jo  en  af  de  Ting,  hvori 
Hemming  Gad  havde  sin  særlige  Styrke,  og  hans  personlige 
Kjendskab  til  Fru  Kristina  og  Byens  ledende  Mænd  maatte 
her  sætte  ham  saa  meget  bedre  i  Stand  til  at  finde  de 
Punkter,  hvor  han  bedst  kunde  liste  sine  Overtalelser  ind. 
Vistnok  havde  han  ogsaa  mange  Fjender  blandt  Byens  Mænd 
og  var  fra  disses  Side  endog  udsat  for  et  voldeligt  Over- 
fald, som  han  kun  med  Ned  kom  levende  fra;  men  her  som 
andensteds  i  Landet,  var  der  mange,  hvem  Krigens  ulide- 
lige Byrder  havde  gjort  misfornøjede  med  Rigsforstander- 
partiets  Styrelse,  og  hos  hvem  hans  Ord  vare  særlig  skik- 
kede til  at  vinde  Lidgang,    fordi   de  i  hans  Færd  fandt  en 

Ketfærdiggjørelse  for  det  Frafald,  hvortil  de  selv  vare  til- 
bøjelige. Man  mangler  Oplysninger  om  de  nærmere  Enkelt- 
heder i  Forhandlingernes  Gang;  men  Resultatet  viste,  at 
Hemming  Gad  ogsaa  her  havde  været  sin  Post  voxen.  Efter 
temmelig  kort  Tids  Forløb  var  et  Overgivelsesdokument 
undertegnet,  hvormed  Kongen  fandt  sig  tjent,  og  han  holdt 
snart  efter  sit  Indtog  i  Byen. 

PJfter  saaledes  at  have  haft  en  væsentlig  Andel  i  Stock- 
holms Erhvervelse  for  sin  nye  Herre,  blev  Hemming  Gad 
af  denne  sendt  til  Finland  for  ogsaa  der  at  gjennemføre  de 
forandrede  Ordninger,  som  Unionen  medførte.  Han  anførte 
en  dansk,  mest  af  fremmede  bestaaende  Hær  og  indtog 
uden  Modstand  Landets  Fæstninger,  som  han  forsynede  med 
nye  Befalingsmænd.  Den  10  Novbr.  1520,  2  Dage  efter 
Blodbadet ,  vides  han  at  være  naaet  til  Wiborg ,  hvor  han 
»som  Kong  Kristierns  fuldmægtige  Sendebud  over  menige 
Finland«  stadfæstede  Byens  Privilegier. 

Dog  nu  var  ogsaa  hans  Løbebane  snart  forbi.  Paa 
Kongens  ved  Ilbud  sendte  Befaling  lod  Befalingsmanden 
paa  Viborg,  Rolf  Mattson,  ham  halshugge  uden  for  Raseborg 
Slot,  16de  December  1520. 

Der  foreligger  ingen  Oplysninger  om,  hvad  der  kan 
have  bevæget  Kristiern  den  2den  til  en  saa  skjændig  Adfærd 
mod  den  80aarige  Mand;  men  det  ligger  jo  nær  at  antage, 
at  han  baade  hadede  ham  for  hans  Fortid  og  mistænkte 
ham  for  Fremtiden,  i  det  han  vel  tæ^nkte  som  saa,  at  den 
Mand,  der  paa  sin  gamle  Alder  var  bleven  en  Forræder 
mod  sit  Fædreland ,  under  forandrede  Omstændigheder 
kunde  være  i  Stand  til  at  være  lige  saa  troløs  mod  ham  og 
da  let  kunde  blive  en  meget  farlig  Mand.  Kong  Kristiern 
var  jo  paa  den  Tid  i  en  Blodtørstens  Rus,  da  der  skulde 
meget  lidt  til,  for  at  han  lod  et  Hoved  falde. 

Saa  sørgelig  endte  da  den  Mand,  der  engang  havde 
spillet  en  sjælden  glimrende  og  betydningsfuld  Rolle  i  sit 
Fædreland.     Den  Medfølelse,  som  denne  ulykkelige  Udgang 


Hemming  Gad.  97 

ellers  maatte  vække,  har  han  selv  væsentlig  tilintetgjort  ved 
sin  uværdige  Færd  i  sit  Livs  sidste  Dage.  Det  Billede  af 
ham,  som  vi  bevare  fra  hans  tidligere  Tid,  viser  vistnok 
alt  for  meget  af  Had  og  Selvsyge  til  at  være  særdeles  til- 
trækkende; men  som  han  den  Gang  var,  staar  han  dog  i 
sin  Overbevisnings  glødende  Ild ,  i  Karakterens  Fasthed 
og  Viljens  Energi  som  en  Personlighed,  der  i  Helstøbthed 
og  Kraft  sjælden  er  overgaaet. 

Saa  lidet  man  end  kan  berømme  Hemiiiing  Gad  fra 
Karakterens  Side,  bør  hans  ualmindelige  Evner  og  den 
Dygtighed,  hvormed  han  udviklede  og  brugte  dem,  ydes 
fuld  Anerkjendelse.  I  al  sin  Mangesidighed  havde  Hemming 
Gad  utvivlsomt  sin  største  Begavelse  i  sin  Veltalenhed, 
en  Begavelse,  han  som  Diplomat,  som  Medlem  af  Rigs- 
raadet  og  som  Folketaler  havde  rig  Anledning  til  at 
føre  til  Nytte.  Særlig  har  han  i  den  sidst  nævnte  Egen- 
skab udøvet  en  betydningsfuld  Mission,  i  det  han  med- 
delte Bønderne  en  hidtil  ukjendt  Forstaaelse  af,  hvorledes 
de  som  frie  Mænd  kunde  og  burde  øve  deres  Indflydelse 
paa  Landets  Anliggender,  og  derved  i  betydelig  Grad  bidrog 
til  at  udvikle  den  svenske  Almues  Frihedsfølelse  og  frem- 
kalde dens  virksomme  Inddragelse  i  det  offentlige  Liv. 

G.  Rygh. 

Den  første  Strid  mellem  Frederik  IL  og  Maria 
Theresia.*) 

(Efter  nye  Dokumenter.) 


Maria  Theresia  i  Ungarn. 

Dreven  af  Frederik  Il.'s  indtrængende  Opfordringer  og 
bange  for  at  se  Baandet  imellem  dem  briste  besluttede 
Belle-Isle  i  egen  Person  at  begive  sig  til  Versailles  i  de 
første  Dage  af  Juli  for  selv  at  paaskynde  Udførelsen  af 
den  Del  af  Traktaten,  der  paabvilede  Frankrig.  Hans 
Rejse  gik  for  sig  med  største  Hurtighed;  i  Paris  standsede 
han  kun  for  at  skifte  Heste  og  gav  sig  ikke  engang  Tid 
til  at  besoge  sin  lille  Son.  Dette  Hastværk  skulde  være 
en  indirekte  Formaning  til  den  langsomme  Kardinal,  og 
desuden  havde  han  ikke  noget  imod  at  gribe,  saa  at  sige 
paa  frisk  Gjerning,  de  Rænker,  som  under  hans  Fraværelse 
muligvis  kunde  være  blevne  smeddede  mod  hans  personlige 
Stilling. 

I  den  Retning  blev  Belle-Isle  dog  snart  beroliget;  han 
fandt  sin  Magt  urokket  og  den  Tillid,  hans  Navn  indgød, 
større  end   nogen  Sinde.      Hans  Veninde,   Madame  de  Vin- 

*)  Jfr.  de  tvende  foregaaende  Bind  (Aarg.  1882). 

timille,  var  i  højeste  Gunst  hos  Kongen  og  stod  i  Begreb 
med  at  bringe  det  Barn  til  Verden,  der  skuJde  koste  hende 
Livet.  Rygtet  om  Traktaten  med  Preussen  og  om  Vanske- 
lighederne ved  at  faa  den  i  Stand  havde  allerede  udbredt 
sig,  og  da  man  tilskrev  Kardinalens  Betænkeligheder  Skylden, 
blev  Belle-Isles  Ære  desto  større.  De  mange,  der  speku- 
lerede i  Oldingens  stadig  forventede  og  stadig  forhalede 
Død,  kappedes  om  at  sikre  sig  den  Mands  Gunst,  der 
syntes  selvskreven  til  at  arve  Magten,  og  Kardinalen  selv 
kunde  ikke  vise  sig  hensynsfuld  nok  mod  den,  som  i 
Steden  for  at  fortrænge  nøjedes  med  at  tjene  ham. 

Enhver  Dør  stod  Belle-Isle  aaben,  og  man  havde  kun 
Øjne  og  Øren  for  ham.  Han  ankom  til  Versailles  den  Ilte, 
og  den  12te  skrev  han  til  sin  Broder,  der  var  bleven  til- 
bage i  Frankfurt :  »Jeg  har  i  Gaar  haft  Konference  ni  Timer 
i  Træk.  hvoraf  jeg  har  talt  i  det  mindste^de  syv,  saa  at 
jeg  i  Dag  er  lidt  hæs  Desuagtet  skal  der  i  Aften  være 
et  Møde,  som  næppe  vil  være  til  Gavn  for  min  Stemme.« 
Og  næste  Dag:  »Hans  Eminenze  førte  mig  i  Gaar  ganske 
ene  ind  til  Kongen,  der  lod  mig  tage  Plads  over  for  liam 
ved  det  samme  Bord,  hvor  han  plejer  at  holde  Baad,  og 
jeg  blev  der  halvanden  Time  sammen  med  Kardinalen;  jeg 
aflagde  Beretning  om  alt,  hvad  der  var  foregaaet  ved  vore 
Møder,  og  meddelte  kortelig  Indholdet  af  vor  Plan,  der 
ikke  manglede  andet  end  Hs.  Majestæts  Samtykke.  Det 
hele  foregik  mellem  Kongen  og  mig;  Kardinalen  sagde 
næsten  intet  og  aabnede  kun  Munden  for  at  synge  vor 
Pris;  Kongen  overvældede  mig  med  Godhed.« 

Den  Plan,  Belle-Isle  forelagde  Kongen,  og  som  Kar- 
dinalen tiltraadte  paa  denne  tavse,  melankolske  Maade,  var 
meget  godt  kombineret.  I  Henhold  til  Traktatens  Betin- 
gelser skulde  en  fransk  Hær  paa  40,000  Mand  ufortøvet 
gaa  over  Rhinen,  slutte  sig  til  de  bayerske  Tropper  og 
stile  mod  selve  Hjærtet  af  de  esterrigske  Besiddelser;  men 
desuden  (og  det  var  Belle-Isles  egen  Idé)   skulde   et  andet 


100      Den  første  Strid  mellem  Frederik  II.  og  Maria  Theresia. 


^ 


Armékorps  marchere  gjennem  den  esterrigske  Del  af  Neder- 
landene og  Bispedømmet  Liittich  og  indtage  en  saadan 
Stilling,  at  det  kunde  rykke  løs  paa  Hannover,  hvis  Kongen 
af  England  gav  efter  for  Maria  Theresias  Opfordringer  og 
besluttede  at  staa  Østerrige  bi.  Denne  fra  et  militært 
Synspunkt  meget  heldige  Plan  havde  desuden  fra  et  diplo- 
matisk Synspunkt  den  Fordel,  at  den  vilde  øve  et  Tryk 
paa  de  smaa  Kurfyrster  ved  Rhinens  Bred,  hos  hvem  Virk- 
ningen af  Ambassadørens  Veltalenhed  og  Løfter  maaske 
allerede  havde  tabt  sin  Kraft. 

Nu  gjaldt  det  om  at  bestemme,  til  hvem  Anførselen 
over  Hæren  skulde  betros,  eller  rettere  sagt,  hvilken  Stil- 
ling Belle-Isle  ønskede  at  beholde  for  sig  selv,  om  han 
foretrak  at  være  Ambassadør  eller  Overgeneral.  Der  blev 
givet  ham  frit  Valg,  men  Belle- Isle  lod  i  sit  Svar  tydelig 
forstaa,  at  han*ansaa  sig  selv  for  lige  uundværlig  i  begge 
Stillinger.  »Da  der  havde  været  Spørgsmaal,«  sagde  han  i 
sine  Memoirer,  »om  det  Værk,  jeg  havde  begyndt  baade 
som  Ambassadør  og  Hærfører,  maatte  jeg  erklære  Hs. 
Majestæt  og  de  forsamlede  Ministre,  at  Underhandlingen 
var  bleven  saa  vigtig,  vanskelig,  indviklet  og  vidtløftig,  at 
jeg  havde  vundet  saa  megen  Indflydelse  og  Anseelse  i 
Riget,  at  jeg,  da  jeg  desuden  vidste  Besked  om  alt  og  var 
inde  i  Forholdene,  ikke  kunde  erstattes  af  nogen,  hvem  det 
saa  var;  paa  den  anden  Side  havde  jeg  i  fyrretyve  Aar 
tjent  med  Iver,  udholdende  Flid  og  et  uendeligt  Arbejde, 
og  med  det  Maal  for  Øje  engang  at  blive  Marskalk  af 
Frankrig  for  i  denne  Egenskab  at  kommandere  de  franske 
Hære;  den  Stilling,  Kongen  nu  tilbød  mig,  var  den  be- 
rømmeligste og  mest  smigrende,  som  tænkes  kunde,  da  det 
gjaldt  om  at  skabe  en  Kejser  og  erobre  Riger,  og  der 
kunde  ikke  være  Tvivl  om,  at  jeg,  naar  jeg  kun  tog  Hen- 
syn til  min  Smag  og  Tilbøjelighed,  uden  Betænkning  vilde 
foretrække  Kommandoen   over  Hæren;    men   da  jeg  vidste, 

at  det  var  nødvendigt  mest  at  tage  Hensyn  til  Statens 
Vel,  maatte  mit  Ønske  ikke  regnes  for  noget.« 

Følgen  af  dette  uegennyttige  Svar  blev,  som  Belle- 
Isle  havde  ventet;  han  opnaaede  den  dobbelte  Værdighed 
at  blive  Overgeneral  samtidig  med,  at  han  beholdt  sin 
Post  ?om  Ambassadør;  dog  skulde  han  ikke  fuldstænrJig 
overtage  sin  militære  Stilling,  før  Valget  var  forbi  og  hans 
diplomatiske  Sendelse  endt.  Indtil  da  blev  Hærens  Ledelse 
overdraget  til  den  første  af  Generalløjtnanterne,  Leuville, 
som  skulde  holde  sig  i  Forbindelse  med  ham  og,  saa  vidt 
muligt,  følge  hans  Ordrer.  Marskalk  de  Maillebois  blev 
stillet  i  Spidsen  for  den  Hær,  der  skulde  operere  i  det 
vestlige  Tyskland.  Da  disse  Bestemmelser  vare  tagne, 
rejste  Belle-Isle  bort  lige  saa  hurtig,  som  han  var  kommen, 
og  den  25de  Juli  kunde  han  fra  Frankfurt  melde  Frederik, 
at  de  to  franske  Hære  vilde  rykke  ud  i  Begyndelsen  af 
Avgust,  og  at  den  ene  vilde  støde  sammen  med  Bayrerne 
før  den  15de.  Med  den  bedste  Vilje  af  Verden  vilde  en 
større  Hurtighed  ikke  have  været  mulig. 

Jeg  tvivler  meget  paa,  at  Frederik  billigede  en  saa 
mangelfuld  Bestemmelse  som  denne  Kommando  paa  Af- 
stand og  ved  Mellemmand;  men  han  indsaa,  at  Belle-Isle, 
hvis  Ære  stod  paa  Spil,  hvis  dette  Foretagende  slog  fejl, 
maatte  finde  sig  i  alt  og  indlade  sig  paa  alt,  for  at  intet 
skulde  gaa  galt,  og  denne  Afhængighed  behagede  ham. 
Han  tøvede  derfor  ikke  med  at  skrive  til  Belle-Isle:  »Jeg 
lykønsker  Kongen  af  Frankrig  til,  at  han  har  udnævnt 
Marskalk  de  Belle-Isle   til  Generalissimus   for  sine  Hære   i 

Tyskland. Jeg  tror  ikke,  der  er  noget  at  tilføje  ved 

de  Forholdsregler,    De  har  taget,   og  jeg   er  overbevist  om, 

at  intet  kan  forhindre   deres  vise  Ordning. Jeg  er 

Dem  uendelig  forbunden  for  den  Ulejlighed  og  det  Besvær, 
De  har  haft  med  denne  Sag,  som  ikke  vil  undlade  at 
skabe  Dem  et  udødeligt  Ry.« 

Imidlertid   var  den    fredelige  Underhandling,    Frederik 

hemmelig  holdt  Øje  med,  avanceret  et  stort  Skridt.  Maria 
Theresia  var  overvunden,  i  det  mindste  tilsyneladende,  og 
besluttede  sig  til  at  indvillige  i,  eller  snarere  lod  sig  fra- 
vriste, en  temmelig  betydelig  Indrømmelse.  Traktaten 
mellem  Frankrig  og  Preussen,  der  ikke  kunde  holdes  hem- 
melig, var  faa  Dage  efter,  at  den  var  bleven  underskreven, 
bleven  hende  meddelt  gjennem  Kongen  af  England.  Da 
det  østerrigske  Raad  modtog  denne  Meddelelse  af  den  en- 
e^elske  Minister,  faldt  de  baglængs  om  i  deres  Stole,  saa 
blege  som  Lig.  Samtidig  lod  Georg  IL,  der  selv  var 
kommen  til  Hannover  for  at  iagttage  Begivenhedernes 
Gang,  dem  vide,  at  han  for  at  rette  sig  efter  Traktaterne 
vilde  stille  til  Dronningens  Disposition  et  Korps  paa  12,000 
Mand,  bestaaende  af  hessiske  og  danske  Lejetropper,  samt 
en  Pengehjælp  paa  300,000  Pund  Sterling;  men  han  lagde 
ikke  Skjul  paa,  at  denne  Hjælp  øjensynlig  ikke  vilde  være 
tilstrækkelig  til  at  sætte  Østerrige  i  Stand  til  at  trodse  de 
forenede  Magter,  hvoraf  Riget  truedes,  og  erklærede,  at 
Dronningen  ikke  kunde  vente  mere  af  ham,  saa  længe  hun 
haardnakket  afslog  at  indlade  sig  paa  den  forstandige 
Overenskomst,  der  var  nødvendig  for  at  forene  hele  Tysk- 
land mod  Frankrigs  Ærgjerrighed. 

I  Følge  sin  Konges  Ordre  fremstillede  Robinson  sig 
altsaa  for  Dronningen  og  talte  til  hende  med  en  Energi  og 
en  Sindsbevægelse,  der  gjorde  ham  næsten  veltalende.  Med 
faderlig  Ængstelse,  næsten  med  Taarer  i  Øjnene  bønfaldt 
han  hende  om  at  undfly  de  Farer,  der  truede  hende;  hun 
lod  ham  i  Tavshed  tale  ud,  og  alle  hendes  Raadgivere  sad 
med  bøjede  Hoveder  uden  at  mæle  et  Ord;  men  derpaa 
gav  hun  efter  for  et  Udbrud  af  Lidenskab.  Naar  man  for- 
langte, at  hun  skulde  skille  sig  fra  sine  trofaste  Under- 
saatter  i  Schlesien,  udbrød  hun  med  Heftighed,  gjorde 
man  ikke  blot  Vold  paa  hendes  Politik,  men  paa  hendes 
Samvittighed;  Schlesien  var  Nøglen  til  hendes  Stater;  naar 
Nedre-Schlesien  var  afstaaet,  vilde  man  forlange  hele  Pro- 

vinsen,  og  Døren  vilde  da  staa  aaben  baade  til  Måhren  og 
Bohmen.  Ganske  vist  var  hun  truet  af  Fare,  men  var  hun 
den  eneste?  Var  ikke  England  lige  saa  udsat  som  Øster- 
rige? Da  den  engelske  Minister  gjorde  hende  opmærksom 
paa,  at  disse  Landes  Stilling  ikke  var  den  samme,  udbryd 
hun:  »Ja  vist,  jeg  véd  nok,  at  der  er  denne  forbandede 
Grøft,  som  skiller  Eder  fra  Fastlandet.  Gud  give,  at  den 
ikke  existerede,  at  I  vare  ligesom  vi,  og  at  Eders  Konge 
havde  alle  sine  Stater  liggende  i  Hjærtet  af  Tyskland! 
Saa  skulde  man  faa  at  se,  om  han  vilde  være  saa  ivrig 
efter  at  afstaa  den  bedste  Del  af  dem,  den,  som  forsvarer 
alt  det  øvrige.  Og  hvorfor  er  det  mig  alene,  som  skal 
bringe  alle  Ofre?  Hvorfor  henvender  Kongen  af  England 
sig  ikke  ogsaa  til  de  andre  tyske  Fyrster,  der  ere  lige  saa 
udsatte  som  jeg?  Hvorfor  henvender  han  sig  ikke  til  Kur- 
fyrsten af  Bayern,  der  maaske  vilde  rejse  mindre  og  i  alt 
Fald  mere  begrundede  Fordringer  end  Kongen  af  Preussen  ? 
Hvorfor  stiller  han  ikke  en  Hær  paa  Benene?  O,  hvis 
Kongen  blot  vilde  lade  sine  Tropper  rykke  ud!« 

Debatten  varede  i  flere  Dage;  med  Fortvivlelsens,  Op- 
findsomhed udtænkte  Dronningen  stadig  nye  Udveje  for  at 
undgaa  den  ene,  som  krænkede  hendes  Stolthed  paa  det 
føleligste.  Hun  vilde  vinde  Kurfyrsten  af  Sachsen  ved  at 
love  ham  Lausitz,  et  Len  af  den  bøhmiske  Krone,  som 
Frederik  ved  sin  Troløshed  havde  forspildt,  sagde  hun,  og 
Kurfyrsten  af  Bayern  ved  at  tilbyde  ham  Toscana  eller 
Milano;  hun  truede  med  at  kaste  sig  i  Armene  paa 
Frankrig  og  afstaa  en  Del  af  Flandern  til  Ludvig  XV. 
Endelig  gik  hun  modstridende  ind  paa  følgende  Indrøm- 
melser: to  Millioner  Daler  skulde  betales  Kongen  af  Preussen 
for  fuldstændig  at  rømme  østerrigsk  Territorium,  og  ingen 
Skadeserstatning  skulde  forlanges  af  ham  for  hvad  Tab, 
han  havde  tilføjet  østerrigske  Undersaatter.  Til  Gjengjæld 
for,  at  han  afstod  fra  sine  foregivne  Rettigheder  paa  Schle- 
sien,    tilbød    Dronningen    ham    Hertugdømmet    Geldern    i 

Nederlandene,  ja  endogsaa,  hvis  det  var  nødvendigt,  Lim- 
burg. Endelig,  hvis  disse  Betingelser  ikke  bleve  modtagne, 
havde  den  engelske  Minister  Bemyndigelse  til  ikke  at  love, 
men  at  stille  i  Udsigt,  at  Dronningen  muligvis  vilde  afstaa 
Hertugdømmet  Glogau  i  Schlesien.  Da  det  kom  til  Stykket 
kunde  Dronningen  imidlertid  ikke  beslutte  sig  til  at  under- 
skrive disse  Forslag  i  hele  deres  Udstrækning,  og  Papiret 
maatte ,  forsynet  med  Rettelser  og  Udstregninger ,  flere 
Gange  sendes  tilbage  til  Kancelliet  for  at  blive  afskrevet 
paa  ny. 

Da  Robinson,  i  det  han  tog  Afsked,  udtalte  nogen  Tvivl 
om,  hvor  vidt  hans  Sendelse  vilde  lykkes,  svarede  Dron- 
ningen: »Jeg  haaber  sikkert,  at  De  ikke  vil  have  Held  med 
Dem.  Jeg  skatter  Deres  gode  Hensigt,  men  det  gjør  mig 
ondt  for,  hvad  der  venter  Dem.  Deres  Underhandlinger  i 
Schlesien  ville  blive  lige  saa  frugtesløse,  som  Grev  Gotters 
i  Wien.«  I  det  han  vilde  gaa,  kaldte  hun  ham  tilbage: 
»Søg  i  det  mindste  at  frelse  Limburg;  jeg  véd  ikke,  om 
jeg  har  Ret  til  at  afstaa  det.  Jeg  har  lovet  Stænderne  i 
Brabant  ikke  at  tage  noget  fra  deres  Territorium.« 

Næppe  var  Robinson  rejst,  før  hun,  i  Haab  om  et 
Afslag  fra  Kongen  af  Preussen,  udforskede  sin  Kusine, 
Kurfyrstinden  af  Bayern,  gjennem  deres  fælles  Bedstemoder, 
Enkekejserinde  Amalie,  for  at  faa  at  vide,  om  man  ikke 
ved  at  tilbyde  Kurfyrsten  ganske  lignende  Fordele  som 
dem,  hun  havde  tilbudt  Frederik,  kunde  bevæge  ham  til  at 
frafalde  sine  Krav. 

Robinson  skulde  mede  Frederik  i  den  lille  By  Strehlen, 
hvor  til  Generalstaben  var  bleven  forlagt.  Øjeblikket  var 
ingenlunde  gunstigt  til  at  indlede  Underhandlinger,  thi 
Efterretningerne  fra  Frankrig  vare  nylig  ankomne,  og 
Frederik  havde  nu  Vished  for,  at  han,  foruden  sin  egen 
Hær,  tillige  havde  tre  andre  at  raade  over.  Valori  var 
desuden,  saa  snart  han  hørte  om  den  engelske  Ministers 
forventede  Ankomst,  kommen  fra  Breslau  for  at  holde  Vagt 

Og  ventede  i  nogen  Uro  paa,  hvilken  Modtagelse  Ambassa- 
døren vilde  faa. 

Nogle  Dage  før  Robinsons  Ankomst  nærmede  Kongen 
sig  til  Valori  under  den  militære  Manøvre ,  hvorved  Mini- 
steren aldrig  undlod  at  være  til  Stede,  og  sagde  hemmelig 
til  ham :  »Jeg  vilde  gjærne  tale  med  Dem,  uden  at  det  ser 
ud,  som  om  vi  gjorde  en  Hemmelighed  deraf.  Driv  om  i 
Lejren  efter  Middag  og  se,  om  De  kan  finde  et  Øjeblik.« 
Efter  Middag  fandt  Kongen  virkelig  Lejlighed  til  at  tale 
med  Valori.  »Robinson  kommer  her  til,«  sagde  han  til 
ham,  »og  Lord  Hyndfort  har  underrettet  mig  om,  hvilke 
Forslag  han  medbringer.  Han  vil  tilbyde  mig  en  Erstat- 
ning i  Nederlandene  for  Schlesien.  Dette  Forslag  er  en 
Fælde  for  at  sætte  Splid  mellem  mig  og  Frankrig;  men 
for  at  give  Deres  Konge  Tid  til  at  handle,  vil  jeg  forlange 
Betænkningstid  og  derpaa  stille  saa  høje  Betingelser,  at  de 
ikke  kunne  gaa  ind  derpaa.  Jeg  vil  forlange  de  katholske 
Nederlande  helt  og  holdent.  Jeg  haaber,  Kongen  vil  være 
mig  taknemmelig  for  denne  Meddelelse.  Han  gjør  for 
Resten  vel  i  at  have  stillet  en  Hær  ved  Maas  for  at  true 
Kongen  af  England,  tlii  denne  Fyrste  bliver  mere  og  mere 
Tyskernes  Afgud,  og  der  udfordres  store  Anstrængelser  fra 
Deres  Side  for  at  krydse  hans  Planer.«  Derpaa  lykønskede 
han  leende  sig  selv  til,  at  han  saa  godt  havde  forstaaet  at 
narre  Englænderne,  og  tilføjede:  »Er  det  min  Skyld,  at  de 
ere  saa  dumme?« 

Ved  nøjere  Eftertanke  har  Frederik  rimeligvis  ment, 
at  det  vilde  være  bedre  at  bruge  Trusler  end  List  mod 
Robinson ;  thi  da  Avdiensdagen  var  kommen,  gav  han  næppe 
Ministeren  Tid  til  at  fremføre  sine  Forslag,  før  han  rejste 
sig  i  en  Stilling,  der  paa  én  Gang  skulde  vidne  om  Over- 
raskelse og  Harme;  det  unægtelig  noget  uheldige  Forslag 
om  at  betale  ham  to  Millioner  for  at  rømme  Schlesien, 
syntes  især  at  bringe  ham  i  Harnisk.  »Er  jeg  en  Tigger,« 
udbrød  han,  »siden  man  tilbyder  mig  Penge?.  Har  jeg  ført 

Krig  for  at  opnaa  dem?  Indbilder  man  sig,  at  jeg  er  til 
Sinds  at  sælge  min  Ære  og  Fordel?  Penge  kan  De  byde 
en  lille  Fyrste  som  Hertugen  af  Gotha  og  hans  Ligemænd. 
Jeg  hører  til  dem,  som  holde  mere  af  at  give  Penge  ud, 
end  at  tage  imod  dem;  men  hvor  skulde  Hoft'et  i  Wien  faa 
nogle  fra  at  give  mig?  Det  er  deres  sædvanlige  Hovmod 
og  Prækhed.« 

Den  tilbudte  Afstaaelse  af  Geldern  blev  ikke  bedre 
optagen.  »Podewils,«  sagde  Kongen  og  vendte  sig  til  sin 
Minister,  som  var  til  Stede  ved  Avdiensen,  »hvor  meget 
har  Østerrige  vel  tilbage  af  Hertugdømmet  Geldern?  — 
»Næsten  intet,«  svarede  Ministeren  med  et  Buk.  —  »Ser 
De,  det  er  igjen  et  pjaltet  Tilbud.«  —  »Hans  Vrede  var 
saa  heftig,«  skrev  Robinson  senere,  »at  jeg  ansaa  det  for 
bedst  at  tilbyde  Limburg.«  —  »Jeg  forstaar  ikke,«  svarede 
Kongen,  »hvorledes  Østerrige  kan  tænke  paa  saaledes  at 
blotte  sin  Grænselinje.  Have  de  Ret  dertil?  Er  der  ingen 
Traktat  med  Holland,  som  forhindrer  dem  deri?«  —  Han 
havde  Ret:  ved  en  Traktat,  som  var  bleven  sluttet  med 
Holland  i  17 IB,  havde  Østerrige  forpligtet  sig  til  paa  den 
nederlandske  Grænse  at  vedligeholde  en  befæstet  Forsvars- 
linje mod  Frankrig,  hvilket  forudsatte,  at  det  aldrig  vilde 
afstaa  sine  Besiddelser  i  Nederlandene.  »Desuden,«  vedblev 
Frederik,  »vil  jeg  ikke  have  noget  at  bestille  med  Holland 
og  Frankrig,  der  aldrig  have  fornærmet  mig,  og  som  vilde 
blive  meget  urolige  over  at  faa  mig  til  Nabo.  Og  endelig, 
hvem  vilde  garantere  mig,  at  disse  Betingelser  virkelig 
bleve  opfyldte?«  Robinson  gjorde  opmærksom  paa,  at  da 
hans  Regering  havde  paataget  sig  at  mægle,  vilde  den  og- 
saa  gaa  i  Borgen  for  Udførelsen  af  Fredsbetingelserne.  ~ 
»Ja  vist!  Garantier!  Hvem  bryder  sig  derom  nu  til  Dags? 
Havde  ikke  Alverden  garanteret  den  pragmatiske  Sanktion? 
Har  De  ikke  selv  garanteret  den?  Hvorfor  kommer  De  da 
ikke  og  forsvarer  Dronningen?«  »Man  kan  ikke  indestaa 
for   alt«,    svarede    Robinson,    »men    hvis    Østerrige    bliver 

dreven  til  det  yderste,  ville  dets  Venner  rejse  sig.«  — 
»Hvad  er  det  for  Venner?«  —  »Der  er  Russerne,  som  ikke 
kunne  undvære  Østerrige  for  at  modstaa  Tyrkiet.«  —  »Jo 
vist!  Russerne!  Jeg  vil  ikke  sige  noget  derom,  men  jeg  har 
Midler  til  at  værne  mig  mod  dem.«  —  »Der  er  ogsaa  andre, 
som  have  Pligter  mod  Østerrige,  og  som  ville  opfylde  dem, 
hvor  besværlige  de  end  kunne  forekomme  dem.«  Kongen 
afbrød  Robinson ,  lagde  Fingeren  paa  hans  Næsetip  og 
sagde:  »Ingen  Trusler,  om  jeg  maa  bede,  behag  at  afholde 
Dem  fra  Trusler!« 

Podewils  afbrød  forskrækket  Samtalen  med  nogle  for- 
sonlige Ord,  og  Robinson,  der  hurtig  gjenvandt  sin  Fatning, 
tog  atter  Ordet:  »Jeg  bruger  ingen  Trusler,  jeg  siger  kun, 
hvad  der  ikke  kan  undlade  at  ske,  og  det  er  Iver  for 
Evropas  Vel,  som  har  ført  mig  hid.«  —  »Evropa  bor  være 
Dem  meget  taknemmelig  derfor,  men  her  nu:  hvad  Rus- 
land angaar,  har  jeg  sagt  Dem  Besked;  jeg  har  intet  at 
frygte  af  Kongen  af  Polen;  Kongen  af  England  er  min 
Slægtning,  han  vil  ikke  angribe  mig,  og  hvis  han  gjor  det, 
har  Fyrsten  af  Anhalt  en  Hær,  der  kan  holde  ham  Stan- 
gen.« —  »Frygter  De  da  ikke,«  udbrød  Robinson,  »at 
Dronningen  i  sin  Fortvivlelse  skal  kaste  sig  i  Armene  paa 
Frankrig?«  Kongen  svarede  intet  herpaa,  men  sagde  med 
løftet  Stemme  og  theatralsk  Pathos:  »Jeg  staar  i  Spidsen 
for  en  uovervindelig  Hær;  jeg  er  Herre  over  et  Land,  som 
jeg  vil  have,  som  jeg  bor  have,  og  jeg  vil  hellere  dø  med 
alle  mine  Folk  end  jages  ud  deraf,  især  ikke  for  Guld. 
Mine  Forfædre  vilde  stige  op  af  deres  Grave  og  bebrejde 
mig,  at  jeg  havde  forraadt  den  Ret,  jeg  har  arvet  efter 
dem.  Og  hvad  vilde  man  sige  om  mig,  hvis  jeg  opgav  et 
Foretagende,  der  har  været  min  Regerings  første  Hand- 
ling, som  jeg  har  begyndt  med  Overlæg,  fortsat  med  Sta- 
dighed, og  som  jeg  vil  fuldføre?  Er  det  passende  for  en 
protestantisk  Fyrste  at  raade  mig  til  atter  at  give  de  stak- 
kels undertrvkte  Protestanter  i  de  katholske  Præsters  Vold, 

som  forfolge  dem?  Og  naar  alt  kommer  til  alt,  er  det 
mig,  som  er  den  sejrende,  og  den  sejrende  har  Ret  til  at 
stille  sine  Betingelser.  Jeg  forlanger  nu  Nedre-Schlesien 
og  Breslau,  og  dersom  jeg  ikke  faar  dem  inden  sex  Uger, 
vil  jeg  forlange  lire  Hertugdømmer  til.«  —  »Er  det  Deres 
sidste  Ord,«  sagde  Kobinson,  »er  det  det  Svar,  jeg  skal 
brino^e  Dronningen?«  —  »Ja,  mit  Hjærte  svulmer  som  en 
frugtsommelig  Kvindes  ved  bestandig  at  høre  det  samme 
Spørgsmaal  blive  gjentaget.«  Og  da  Robinson  trængte  ind 
paa  ham  for  i  det  mindste  at  faa  Lov  til  at  forklare 
Podewils  de  nærmere  Enkeltheder  ved  Dronningens  For- 
slag, sagde  Kongen  kort:  »Nej,  det  kan  ikke  nytte,  De 
tænker  derpaa.«  Dermed  vendte  han  ham  R^^ggon,  tog  sin 
Hat  og  trak  sig  tilbage  bag  ved  det  Gardin,  som  delte 
Teltet.  Robinson  blev  ene  tilbage  med  Podewils,  der  lod 
til  at  være  næsten  lige  saa  bestyrtet  som  han  selv.  »De 
stoler  paa  Frankrig,«  sagde  Ambassadøren,  »men  det  vil 
lade  Dem  i  Stikken.«  »Nej,«  svarede  Podewils,  »Frankrig 
vil  ikke  lade  os  i  Stikken;  —  med  mindre,«  tilføjede  han 
efter  nogle  Øjeblikkes  Betænkning,  »vi  først  lade  det  i 
Stikken.« 

Om  Aftenen  sendte  Frederik  Bud  efter  Valori  og  talte 
med  ham  i  tre  Timer;  han  var  uudtømmelig  i  komiske 
Beretninger  fra  Formiddagens  Avdiens ,  om  Robinsons  for- 
bløffede Mine,  om  hans  deklamatoriske  Væsen,  om  hans 
latterlige  Begejstring  for  Dronningen  af  Ungarn.  »Vil  De 
tænke  Dem,«  sagde  han,  »han  sagde  til  mig,  at  naar  jeg 
blot  saae  hende,  vilde  jeg  blive  forelsket  i  hende  og  snarere 
tænke  paa  at  tilbyde  hende  en  Krone  end  fratage  hende 
en.«  Derpaa  udtalte  han  sig  med  Beundring  og  Venskab 
om  Belle-Isle:  »Sig  ham,  at  jeg  længes  efter  at  staa  ham 
nær,  og  at  vi  skulle  kæmpe  ved  hinandens  Side  som  Eugen 
og  Mariborough.  Jeg  vil  være  den  ene  eller  den  anden, 
ligesom  han  behager.«  Dog  da  Valori  indtrængende  op- 
fordrede ham   til  at  give  sin  Ambassadør  i  Frankfurt  be- 

stemt    Ordre    til    at   stemme    paa    Kurfyrsten    af   Bayern, 
svarede  han:   »Naar  I  ere  gaaede  over  Rhinen.« 

For  at  ingen  mere  skulde  tvivle  om,  at  det  var  hans 
Hensigt  aldrig  at  opgive  Schlesien,  valgte  Frederik  dette 
Øjeblik  til  at  lade  sine  Tropper  rykke  ind  i  Breslau,  tvært 
imod  den  højtidelige  Overenskomst,  han  havde  sluttet  med 
Byens  Øvrighed.  Frederik  fortæller  selv,  hvorledes  han  ved 
List  iværksatte  Byens  Besættelse:  han  havde  forlangt  fri 
Gjennemmarche  for  et  eneste  Regiment;  men  da  Porten  først 
var  aaben,  rykkede  helf*  Divisionen  ind  og  blev  der.  Borg- 
mesteren og  Raadsherrerne  vare  fraværende,  da  de  vare 
blevue  indbudne  af  Kongen  til  samme  Dag  at  overvære  en 
militær  Parade,  hvorved  ligeledes  alle  de  i  Breslau  værende 
Diplomater  vare  til  Stede.  I  Indbydelserne  vare  kun  de  to 
engelske  Afsendinge  forbigaaede,  for  at  de  kunde  være 
Øjenvidner  til  Besættelsen.  Robinson,  der  rejste  Dagen 
efter,  bragte  Efterretning  herom  til  Maria  Theresia,  der 
samtidig  fik  Bud  om,  at  Kurfyrstinden  af  Bayern  havde 
afslaaet  hendes  Tilbud.  Alt  glippede  for  hende  paa  én 
Gang.  »Breslau  er  taget,«  skrev  hun  til  en  af  sine  -Raad- 
givere.  Grev  Kinski,  »vore  Tilbud  afviste  —  alt  er  tabt; 
kom  og  besøg  mig;  jeg  er  meget  nedslaaet;  men  lad  ikke 
min  Gamle  (Bartenstein)  mærke  noget.« 


Krigen  var  altsaa  begyndt;  Kurfyrsten  af  Bayern  havde 
ved  et  uventet  Angreb  gjort  sig  til  Herre  over  Byen  Passau 
i  Øvre-Østerrige  og  oppebiede  dér  de  franske  Tropper,  som 
i  de  første  Dage  af  Avgust  havde  tiltraadt  Marchen.  Det 
var  et  kritisk  Øjeblik,  da  den  franske  Hær  skulde  sætte 
Foden  paa  tysk  Jordbund,  og  for  at  ikke  det  tyske  Folk, 
ihukommende  tidligere  Forurettelser,  skulde  rejse  sig  mod 
sine  gamle  Fjender,  erklærede  Belle-Isle  højtidelig,  at  de 
franske  Soldater  kun  vare  Hjælpetropper  til  Kurfyrsten  af 


1 10     Den  første  Strid  mellem  Frederik  II,  og  Maria  Theresia. 


^ 


Bayern.  For  bedre  at  bevare  dette  Præg  var  Kurfyrsten 
udnævnt  til  Generalissimus  over  de  forenede  Hære,  og  de 
franske  Regimenter  bare  foruden  deres  egne  Faner  tillige 
de  bayerske  Farver. 

Hvad  der  imidlertid  mere  end  noget  andet  bidrog  til 
at  berolige  Tyskerne,  var  den  fortræffelige  Disciplin,  Leu- 
ville  forstod  at  overholde  i  Hæren.  Da  Tropperne  ved 
Kommandanten  i  Strassburg,  Marskalk  de  Broglies  Omsorg, 
uden  Vanskelighed  havde  passeret  Rhinen,  skulde  de  endnu 
for  at  naa  Bayern  marchere  gjennem  flere  smaa  Fyvsters 
Lande,  af  hvilke  de  kun  forlangte,  hvad  der  i  hin  Tids 
diplomatiske  Sprog  kaldtes  »uskadelig  Gjennemmarche« 
(transitus  innoxius).  Denne  Benævnelse,  der  i  Alminde- 
lighed ikke  passede  synderlig,  blev  i  dette  Tilfælde  til 
Sandhed.  Soldaterne  bleve  holdte  strængt  til  ikke  alene 
hverken  at  forulempe  eller  plyndre  Beboerne,  men  tillige 
rigelig  at  betale  alt,  hvad  de  forlangte  af  dem  til  deres 
Underhold.  Det  var  en  behagelig  Overraskelske  for  Befolk- 
ningen, at  de,  i  Steden  for  at  lide  ved  Troppernes  Gjennem- 
marche, havde  Fordel  deraf,  og  de  skyndte  sig  at  bringe 
deres  Varer,  da  de  saae,  at  de  opnaaede  uventet  høje  Priser 
for  dem.  »Vi  have  Overflod  paa  alt,«  skrev  Morits  af 
Sachsen,  der  var  lyksalig  over  at  være  stillet  i  Spidsen  for 
en  af  Hærens  Afdelinger,  »Bønderne  bringe  os  endog  tamme 
Kaniner,  da  de  vide,  at  Franskmændene  spise  saadanne. 
Alle  Officerer  hjælpes  ad  med  at  holde  Disciplin,  og  der 
hersker  en  fortræffelig  Aand  i  Hæren.« 

Under  slige  heldige  Betingelser  gik  Marchen  hurtig 
og  let,  og  allerede  den  lOende  September  kunde  de  forenede 
Hære  slaa  Lejr  ved  Linz,  det  vigtigste  Punkt  i  Øvre-Øster- 
rige, kun  tre  Dagsmarcher  fra  Wien.  Kurfyrsten  holdt  et 
højtideligt  Indtog  i  Byen,  som  uden  Modstand  blev  rømmet 
af  de  østerrigske  Avtoriteter. 

Som  det  kan  hænde,  naar  man  er  i  et  heldigt  Hjørne, 
svarede  de  diplomatiske  Forhandlinger  lige  saa  vel  som  Trop- 

perne8  Fremgang  til  de  allieredes  Forhaabninger.  Man  fik 
samtidig  at  vide,  at  Sverige  var  kommet  i  aabent  Fjend- 
skab til  Rusland,  og  at  Kongen  af  England,  der  ved 
det  blotte  Syn  af  Marskalk  de  Maillebois'  Hær  skjælvede  i 
Hannover,  havde  sendt  en  Ambassadør  til  Versailles  for  at 
bede  om  Naade  for  sin  lille  Stat.  Fleury  tilbed  ham  efter 
Aftale  med  Frederik  at  garantere  Hannovers  Nevtralitet, 
mod  at  han  ophørte  at  modsætte  sig  Kurfyrsten  af  Bayerns 
Valg,  og  Tilbuddet  blev  modtaget.  Dette  Frafald  vakte 
stor  Bestyrtelse  hos  alle  Maria  Theresias  Tilhængere.  For- 
gjæves  forsikrede  Georg  II,  at  det  kun  var  som  Kurfyrste 
og  ikke  som  Konge,  han  underhandlede;  forgjæves  foregav 
det  britiske  Kabinet  med  Walpole  i  Spidsen  ikke  engang 
at  kjende  en  Underhandling,  der  ikke  angik  England;  denne 
mere  nominelle  end  virkelige  Adskillelse  mellem  Egenskaber 
og  Interesser,  der  vare  saa  nøje  forbundne,  narrede  og  be- 
roligede ingen.  At  en  saa  mægtig  Forbundsfælle  svigtede, 
var  Signalet  til  almindeligt  Frafald. 

Under  disse  gunstige  Omstændigheder  kunde  Belle-Isle 
i  Frankfurt  højtideligholde  St.  Ludvigs  Dag  med  ah  den 
Pragt,  hvortil  hans  forventede  Sejre  berettigede  ham.  Hele 
Byen,  hele  Adelen,  alle  Omegnens  smaa  Fyrster  strømmede 
til  for  at  ly  li  ønske  Kongen  af  Frankrig  paa  hans  Navnedag 
i  det  prægtige  Gesandtskabshotel ,  der  havde  Plads  til  at 
rumme  femten  Sekretærer,  tolv  Pager,  halvtredsindstyve  Lakajer, 
fire  Hejdukker,  fire  Kurerer  og  over  hundrede  andre  Tje- 
nestefolk. Festerne  varede  i  flere  Dage;  der  var  Illumina- 
tion i  Haven,  fransk  Komedie  af  Skuespillere  fra  Paris, 
Fyrværkeri  og  Dystleb  til  Vands,  Bal  og  siddende  Souper 
paa  180  Kuverter  i  en  Sal,  der  var  bygget  udtrykkelig  i 
det  Øjemed.  Den  elskværdige  Marskalkinde,  der  var  næsten 
tyve  Aar  yngre  end  sin  Mand,  forestod  disse  Fester  med 
en  Dronnings  Værdighed.  Det  hele  kostede  ikke  mindre 
end  300,000  Francs.  —  »Jeg  er  forskrækket  over  vore  Ud- 
gifter,« skrev  Belle-Isle,    der  i  Aanden  saae  den  Sky,    som 

vilde  lejre  sig  paa  Kardinalens  Pande;  »men  hvis  det 
lykkes  os  at  gjøre  Kurfyrsten  af  Bayern  til  Kejser,  ere 
Pengene  godt  anvendte.« 

Modloshed  er  smitsom ,  og  den  Nedslagenhed,  der 
herskede  blandt  Dronningens  Venner,  meddelte  sig  snart  til 
hendes  Undersaatter.  Især  vare  Indbyggerne  i  Wien,  der 
hvert  Øjeblik  ventede  at  blive  angrebne,  i  den  storste  Be- 
styrtelse; Menigmand  flokkedes  i  Gaderne,  og  de  rige  og 
adelige  toge  Flugten.  Donau  var  bedækket  med  Kasser 
fulde  af  kostbare  Gjenstande ,  som  man  skyndte  sig  at 
bringe  i  Sikkerhed.  Hvis  man  skal  tro  den  franske  Chargé 
d'Aifaives'  Beretning  bleve  endog  Hovedstadens  Beboere, 
der  frygtede  en  Belejring,  vaklende  i  deres  Troskab.  Folk 
begyndte  atter  at  sige,  at  i  Grunden  var  det  kun  for  at 
gjøre  Storhertugen  til  Kejser,  at  Landet  udsattes  for  saa 
store  Farer,  og  at  det  var  haardt  at  lide  saa  meget  for  en 
fremmeds  Skyld.  »De  Udtalelser,  som  nylig  hertes  mod 
Kurfyrsten  af  Bayern  og  den  franske  Nation,«  skriver  den 
nævnte  Chargé  d'Affaires,  »ere  ganske  ophørte.  Det  lader 
til,  at  ogsaa  fornemme  Folk,  i  det  mindste  de,  som  ere 
blevne  her,  i  denne  Retning  have  sluttet  sig  til  Folkets 
Mening;  mange  erklære  uden  videre,  at  det  er  dem  lige- 
gyldigt, hvem  der  kommer  til  at  regere,  naar  det  blot  ikke 
bliver  Storhertugen,    der  er  Skyld  i  alle  Landets  Ulykker.« 

Hvad  der  gjorde  Modløsheden  og  Misfornøjelsen  end 
mere  udbredt,  var  den  Omstændighed,  at  Dronningen,  hvis 
blotte  Nærværelse  udøvede  et  mægtigt  Trylleri  paa  Befolk- 
ningen, ikke  mere  kunde  modvirke  disse  Følelser.  Allerede 
før  Robinsons  Tilbagekomst  fra  den  preussiske  Lejr,  havde 
Maria  Theresia  maattet  forlade  Wien  med  sin  Ægtefælle, 
mindre  for  at  bringe  sin  Person  i  Sikkerhed,  hvad  der 
almindelig  fortælles ,  end  for  højtidelig  at  overtage  den 
Krone,  hvis  Titel  hun  bar.  Maria  Theresias  Besøg  i  Un- 
garn er,  som  man  véd,  den  Begivenhed  i  hendes  Liv,  der 
har  gjort  dybest  Indtryk  paa    hendes  Samtid   og   efterladt 

det  mest  rorende  Minde  hos  Efterverdenen;  de  nye  Enkelt- 
heder, der  skyldes  Arneth,  vise  denne  historiske  Scene  fra 
en  lidt  anden  Side,  end  vi  for  have  kjendt  den;  men  den 
bliver  ikke  mindre  dramatisk. 

Det  Skridt,  Maria  Theresia  havde  foretaget,  manglede 
ikke  Dristighed;  thi  intet  kunde  være  mindre  sikkert  end 
den  Tilflugt,  den  høje  Flygtning  søgte  i  dette  Land.  Der 
udfordredes  unægtelig  et  mærkeligt  Sammentræf  af  Om- 
stændigheder, for  at  Ungarn  skulde  blive  det  forfulgte 
østerrigske  Monarkis  sidste  Haab  og  Tilflugt.  Hidtil  havde 
disse  Folkeslag,  der  boede  paa  Grænsen  af  den  kristne  Ci- 
vilisation, vfst  et  meget  uroligt  og  oprørsk  Sindelag,  og 
den  højere  Adels  utilgængelige  Stolthed,  den  lavere  Adels 
uafhængige  Aand,  deres  Fastholden  ved  en  feudal  Frihed, 
der  var  uforenelig  med  de  civiliserede  Samfunds  nye  Krav, 
de  mange  forskjellige  Racer  og  Religioner,  der  stødte 
sammen  i  deres  stormende  Forsamlinger  —  kort  sagt  alt 
havde  bidraget  til  at  gjore  St.  Stefans  Rige  til  den  Del 
af  Kejserdømmet,  der  var  lettest  tilgængelig  for  Udlandets 
Rænker  og  Fristelser.  I  alle  tidligere  Krige  havde  Un- 
garernes oprørske  Sindelag  været  en  Hjælp,  hvorpaa  alle 
Østerriges  Fjender  havde  stolet,  og  deres  Haab  var  saa 
meget  oftere  blevet  opfyldt,  da  Oprør,  saa  vel  i  Ungarn, 
som  i  Polen,  var  et  lovligt  Foretagende,  der  var  tilladt  i 
deres  Grundlov,  naar  Undersaatterne  troede  deres  Rettig- 
heder krænkede  af  Regeringen. 

Denne  besynderlige  Rettighed,  som,  skjønt  der  flere 
Gange  var  blevet  gjort  Forsøg  paa  at  slette  den,  endnu 
var  indbefattet  i  den  Ed,  Ungarns  Konger  ved  deres  Tron- 
bestigelse maatte  aflægge,  var  nylig,  under  Ludvig  XIV.'s 
sidste  Krige,  bleven  anvendt  i  vid  Udstrækning  af  Op- 
røreren Frants  Rakoczy,  som  havde  grundet  en  virkelig 
Republik,  der  bestod  i  tyve  Aar.  Dette  Misbrug  havde 
imidlertid  fremkaldt  en  Reaktion,  og  da  den  kejserlige 
Myndighed   atter  fik  Overhaand,    afskaffedes  .det   besynder- 

lige  Privilegium  tillige  med  flere  andre  mindre  vigtige; 
det  var  endog  lykkedes  Karl  VI.  at  faa  Rigsdagen  til 
forud  og  uden  Betingelser  at  anerkjende  den  kvindelige 
Arvefølgeret,  som  den  pragmatiske  Sanktion  havde  indfort 
Det  var  imidlertid  et  Sporgsmaal,  om  ikke  Østerriges  svæk- 
kede Tilstand  vilde  bringe  de  gamle  Fordringer  til  at  op- 
staa  paa  ny,  og  om  en  saadan  Forpligtelse  vilde  blive  re- 
spekteret i  et  Land,  hvor  aldrig  nogen  Kvinde  havde 
regeret,  og  hvor  endog  Dronningenavnet  var  ukjendt  i  det 
officielle  Sprog.  Uvisheden  herom  var  saa  stor,  at  da  det 
gjaldt  om  at  forlange  Hjælp  af  Rigsdagen  i  Presburg, 
havde  alle  Maria  Theresias  Raadgivere  holdt  paa,  at  denne 
Hjælp  skulde  bestaa  i  Penge  og  ikke  i  Soldater:  thi,  sagde 
de,  naar  forst  den  ungarske  Milits  havde  grebet  til  Vaaben, 
kunde  ingen  svare  for,  hvortil  de  vilde  bruge  dem. 

Enten  nu  Hengivenheden  for  Kongehuset  i  de  sidste 
Aar  havde  slaaet  dybere  Redder  i  Ungarn,  end  man  ven- 
tede, eller  den  ridderlige  Nation  blev  bevæget  ved  Synet 
af  den  ulykkelige  Fyrstinde,  der  søgte  Tilflugt  hos  dem, 
vist  er  det,  at  Dronningen  blev  langt  bedre  modtagen,  end 
de  mistænksomme  Ministre,  der  ledsagede  hende,  havde 
ventet.  I  Rigsdagen,  som  blev  aabnet  næsten  øjeblikkelig 
efter  hendes  Ankomst,  fremkom  ganske  vist  strax  For- 
dringen om  at  faa  de  tilintetgjorte  Rettigheder  restitue- 
rede; men  begge  Kamre  bleve  tillige  enige  om  at  opsætte 
Debatten  herom,  til  de  havde  givet  et  slaaende  Bevis  paa 
deres  Loyalitet  ved  at  lade  deres  Primas  sætte  St,  Stefans 
Krone  paa  den  unge  Fyrstindes  Hoved. 

Kroningsfesten  der  blev  fejret  en  Sommersøndag  i 
straalende  Solskinsvejr,  under  almindelig  Jubel,  blev  en 
glimrende  og  bevæget  Dag.  Lige  fra  Dagen  gryede,  fyldte 
Folkemængden  Gaderne,  og  Adelen  ilede  til  fra  alle  Egne 
af  Riget  for  at  ledsage  Dronningens  Vogn.  Intet  kunde 
maale  sig  raed  Rytternes  forskjelligartede,  glimrende 
Dragter  og  Hestenes  Sadeltøj;    Øjet  blændedes  af  alle  de 

brogede  Stoffer,  sjældent  Pelsværk  og  funklende  Juveler. 
Dronningen  selv  havde  aflagt  sin  Sørgedragt  og  iført  sig 
alle  de  prægtige  kongelige  Smykker  og  ædle  Stene,  der 
kun  syntes  hendes  Skjønheds  naturlige  Pryd.  Ærkebispen 
ventede  hende  ved  Indgangen  til  Domkirken  og  skred  til 
den  hellige  Handling  uden  at  udelade  nogen  af  de  gamle 
højtidelige  Skikke  og  Ceremonier.  Det  var  et  forunderlig 
rørende  Syn,  da  denne  ædle,  men  svage  Kvinde  uden  at 
smile  og  uden  at  blinke  lyttede  til  den  lange  krigerske 
Kitus,  der  fordum  var  indstiftet  for  at  bevare  Mindet  om 
de  kraftige  Troskæmper,  der  havde  kriget  mod  de  vantro, 
og  opstille  dem  som  et  lysende  Exempel.  Med  en  brudt, 
af  Alder  svækket  Stemme  fremsagde  den  gamle  Prælat 
Edsformularen,  hvorfra  den  urimelige  Klausul,  der  tillod 
Oprør,  var  bortskaaren;  derpaa  lovede  Fyrstinden,  der  knæ- 
lede foran  ham,  med  blid,  men  fast  Stemme  at  forsvare 
Kirken  og  aldrig  krænke  sine  Undersaatters  Frihed.  Hun 
blev  derefter  iført  den  Kappe,  den  hellige  Konge  havde 
baaret,  og  Fæstet  paa  hans  gamle  Sværd  blev  lagt  i 
hendes  fine  Haand,  der  havde  Møje  med  at  omslutte- det; 
det  kongelige  Diadem  blev  sat  paa  hendes  rene  Pande  og 
syntes  i  dette  Øjeblik  mere  end  nogen  Sinde  at  fortjene 
Navnet  »Bnglekrone«,  som  Folkesagnet  har  givet  den. 

Da  Gudstjenesten  var  forbi,  begav  Toget  sig,  stadig 
følgende  det  foreskrevne  Ceremoniel,  efterhaanden  til  alle 
Byens  Kirker  for  endelig  at  standse  ved  Foden  af  en  Høj, 
som  kaldtes  Kongebjærget;  her  ventede  Overhovedet  for 
det  berømte  Hus  Esterhazy,  holdende  ved  Tømmen  en 
sort,  prægtig  opsadlet  Hest ;  Dronningen  svang  sig  i  Sadlen 
med  Ynde,  satte  det  ædle  Dyr  i  Galop  og  naaede  hurtig 
Toppen  af  Højen,  hvor  fra  man  havde  en  vid  Udsigt  over 
Sletten.  Her  trak  hun  Sværdet  af  Skeden  og  udstrakte 
det  mod  de  fire  Himmelhjørner;  saaledes  plejede  Ungarns 
Herskere  at  forkynde  for  deres  Folk,  åt  det  var  deres  Be- 
slutning at  forsvare  det   mod   alle  Fjender,    fra  hvad  Side 

end  Faren  kom.  Under  alle  de  truende  Farer  antog 
det  gamle  Symbol  en  rørende  Betydning,  der  gjorde  et 
dybt  Indtryk  paa  de  tilstedeværende.  Tusender  af  begej- 
strede Stemmer  rystede  Luften  med  deres  Raab:  »Levo 
Maria  Theresia!  leve  vor  Konge!«  og  tusend  dragne  Sværd 
funklede  i  Solen.  Alle  Tilskuerne  vare  rørte;  den  gamle 
Kobinson,  livis  Blik  ikke  var  veget  fra  Gjenstanden  for 
hans  Tilbedelse,  græd  af  Beundring.  »Dronningen  er  for- 
tryllende,« skrev  han,  da  Festen  var  forbi.  »Da  hun  løf- 
tede Sværdet  og  udfordrende  pegede  mod  de  fire  Verdens- 
hjerner,  var  det  let  at  se,  at  hun  hverken  behøvede  dette 
eller  noget  andet  Vaaben  for  at  erobre  enhver,  der  kommer 
hende  nær.  St.  Stefans  gamle  slidte  Kappe  klædte  hende 
lige  saa  godt  som  den  rigeste  Dragt.« 

Til  Trods  for  denne  uventede  Modtagelse  lagde  imid- 
lertid Dronningens  Omgivelser  Mærke  til,  at  hun  hele 
Dagen  saae  bleg  og  nedslaaet  ud;  kun  i  det  Øjeblik,  da 
Folket  tiljublede  hende  Bifald,  farvedes  hendes  blege  An- 
sigt af  en  fin  Rødme,  og  hendes  Øjne  straalede  med  den 
blide  Ild,  der  gjorde  hende  saa  ubeskrivelig  fortryllende. 
Undertiden  saae  det  næsten  ud,  som  om  hun  følte  sig  en- 
som i  sin  Triumf,  og  hendes  Blik  spejdede  ængstelig  i 
Menneskemængden  efter  en  Vens  Aasyn,  som  hun  ikke 
kunde  opdage.  Hvad  der  forst3Trede  hendes  Glæde,  siger 
Arneth,  var  Sorgen  over  ikke  at  kunne  dele  den  med  sin 
elskede  Ægtefælle,  uden  hvem  ingen  Lykke  var  mulig  for 
hende,  og  ikke  engang  Storheden  forekom  li  ende  berettiget. 
Da  hun  kom  og  gav  sig  i  sine  Undersaatters  Vold,  havde 
hun  smigret  sig  med,  at  hun  kunde  faa  dem  til  at  antage 
Storhertugen  som  hendes  Medregent,  hvori  de  andre  Stater 
havde  fundet  sig,  skjønt  meget  mod  deres  Vilje:  men  alle- 
rede ved  de  første  Ord,  hun  ymtede  derom  til  sine  var- 
meste Tilhængere,  indsaa  hun,  at  hun  maatte  give  Afkald 
paa  denne  Plan.  Det  var  allerede  vanskeligt  nok  at  hindre, 
at  der  før  Kroningsfesten  blev  Spørgsmaal  om   de  gamle 

Privilegiers  Gjenoprettelse ;  at  skaffe  en  ny,  ukjendt  og 
fremmed  Magt  Indpas  kunde  der  aldeles  ikke  være  Tale 
om.  Da  Storhertugen  ikke  af  Etiketten  havde  nogen  Pinds 
anvist  ved  Kroningsceremonien,  maatte  han  give  Afkald 
paa  at  være  til  Stede;  hele  Dagen  spaserede  han  ube- 
mærket om  i  Byen  og  stillede  sig  ved  Indgangen  til  de 
Tværgader,  hvor  Toget  skulde  komme  forbi  for  at  kunne 
vexle  et  flygtigt  Blik  med  Dronningen.  Først  om  Aftenen 
indtog  han  sin  Hædersplads  ved  den  Diner,  hvormed  Festen 
sluttede,  og  strax  tik  hans  Hustru  sin  Munterhed  tilbage. 

Hvad  der  havde  syntes  umuligt  den  foregaaende  Dag, 
blev  ikke  lettere  den  følgende.  Saa  snart  man  var  kommen 
til  Ro  efter  den  glimrende  Fest,  begyndte  Kamrene  at  dis- 
kutere Spergsmaalet  om  den  Hjælp,  Dronningen  forlangte 
af  dem,  og  de  Indrømmelser,  man  til  Gjengjæld  kunde 
vente  at  opnaa  af  hende.  Det  viste  sig  snart,  at  et  talrigt 
Parti,  især  i  Underhuset,  hvor  den  ringere  Adel  havde 
Sæde,  var  fast  bestemt  paa  at  benytte  sig  af  Dronningens 
vanskelige  Stilling  til  at  gjenvinde  de  Rettigheder,  Monar- 
kiet i  sine  lykkelige  Dage  havde  frataget  dem.  En  -Liste 
over  de  Privilegier,  der  skulde  tilbageerobres,  blev  for- 
fattet og  efter  nogen  Debat  antagen  af  Magnaternes 
Kammer,  og  disse  Privilegier  vare  saa  mange  og  vigtige, 
at  Ungarn  ved  dem  vilde  blive  en  fuldkommen  uafhængig 
og  næsten  republikansk  Stat.  Den  udøvende  Myndighed 
skulde  overdrages  en  Palatin,  som  skulde  vælges  efter 
Rigsdagens  Indstilling;  Styrelsen  skulde  udelukkende  betros 
ungarske  Embedsmænd,  alle  gejstlige  Embeder  og  Værdig- 
heder tildeles  den  indfødte  Pra^stestand,  og  disse  og  endnu 
flere  Bestemmelser,  affattede  i  samme  Aand,  vilde  have  til 
Følge,  at  den  centrale  Myndighed  i  Wien  kun  beholdt  et 
rent  nominelt  Overherredømme  over  Ungarn.  Da  Dron- 
ningen fik  Kundskab  om  disse  bydende  Fordringer,  følte 
hun  en  Sorg  blandet  med  Harme;  hun  lagde  ikke  Skjul 
paa,    at   det,   som    især    krænkede    hende,    mindre    var  det 

Attentat,  der  gjordes  paa  hendes  Magt,  end  den  Mistillid, 
som  vistes  hende,  og  den  Nytte,  hendes  Undersaatter  søgte 
at  drage  af  hendes  Ulykke.  Efter  sine  Tilhængeres  Raad 
lagde  hun  imidlertid  Baand  paa  sin  Vrede  og  besvarede 
Stændernes  Adresse  med  en  Skrivelse,  hvori  nogle  af  For- 
slagene vare  antagne  og  andre  indskrænkede  saaledes,  at  de 
bleve  taalelige. 

Virkningen  af  dette  Maadehold  svarede  imidlertid  ikke 
til  Forventningen;  Dronningens  Svar  blev  af  de  forenede 
Kamre  modtaget  med  spottende  Udraab  og  efterfulgt  af 
en  sand  Tumult.  Fra  alle  Kanter  af  Salen  hørtes  Stemmer, 
som  raabte  i  Munden  paa  hinanden,  at  det  var  bedst  at 
■gaa  sin  Vej,  naar  man  intet  opnaaede,  at  det  var  en  Skam 
at  kalde  Folk  sammen  for  at  gjere  Nar  af  dem,  og  at 
Dronningen  maatte  rede  sig  ud  deraf  med  sine  tyske  Mi- 
nistre, som  hun  bedst  kunde,  siden  hun  dog  ligesom  sin 
Fader  og  Farfader  kun  stolede  paa  dem.  Flere  Dage 
igjennem  herskede  den  største  Støj  og  Forvirring  ved  Rigs- 
dagens Møder.  Ogsaa  uden  for  vaagnede  den  gamle  op- 
rørske Aand;  Smædeskrifter,  satiriske  Vers  og  Karikaturer 
cirkulerede  i  Byen,  og  skjønt  de  først  ano-rebe  Ministrene, 
varede  det  ikke  længe,  før  de  ikke  skaanede  Dronningen 
selv.  Paa  oifentlige  Steder  holdtes  oprørske  Taler,  og  hvis 
denne  Tilstand  varede  endnu  nogle  Dage,  vilde  Presburg 
ikke  mere  være  et  sikkert  Opholdssted. 

Netop  i  dette  Øjeblik,  i  de  første  Dage  af  September, 
midt  under  al  denne  stigende  Bevægelse,  modtog  Maria 
Theresia  Slag  i  Slag  de  sørgeligste  Efterretninger.  Tre 
fjendtlige  Hære  rykkede  frem.  Østerrige  var  oversvømmet 
af  Fjender,  Wien  truet,  Sverige  greb  til  Vaaben,  og  Eng- 
land svigtede.  Fra  alle  Sider  brød  Uvejret  les  over  den 
ulykkelige  Dronnings  Hoved,  Jorden  syntes  at  vige  bort 
under  hendes  Fødder;  hendes  Helbred  blev  rystet;  skjønt 
hendes  yngste  Barn,  den  lille  Erkehertug  Josef,  endnu  kun" 
var  et  halvt  Aar   gammel,   var   hun   dog  allerede   paa  Vej 

til  atter  at  blive  Moder,  og  hun  udbrød  med  Taarer:  »Jeg 
véd  ikke,  om  jeg  beholder  et  eneste  Sted,  hvor  jeg  kan 
føde  mit  Barn.«  Dog  fattede  hun  hurtig  Mod  igjen  og 
sagde:  »Jeg  er  kun  en  stakkels  Dronning,  men  jeg  har  en 
Konges  Hjærte!« 

Da  fik  Maria  Theresia  en  pludselig  Inspiration;  med 
det  skarpe  Blik,  der  ofte  udmærker  Kvinden,  havde  hun 
opdaget,  at  blandt  alle  de  Krænkelser,  hvorover  hendes 
stridbare  Undersaatter  klagede,  var  maaske  den,  hvorom 
de  mindst  udtalte  sig,  den  mest  saarende;  de  kunde  ikke 
glemme,  at  liun  havde  frygtet  for  at  se  dem  gribe  til 
Vaaben  og  slutte  sig  til  de  kejserlige  Tropper  med  deres 
egen  Organisation  og  under  deres  nationale  Høvdinger.  I 
denne  Retning  holdt  de  tyske  Ministre  ubøjelig  fast  ved 
deres  forsigtige  Kaad,  og  det  oprørske  Skuespil,  de  havde 
for  Øje,  syntes  at  give  dem  Ket.  Dronningen  derimod  ind- 
saa,  at  hun  muligvis  kunde  drage  Fordel  af  Ungarernes 
nationale  ømtaalighed  og  ved  et  stort  Tillidsbevis  vinde 
Folkets  rokkede  Hengivenhed  tilbage.  I  de  gamle  Love 
fandtes  den  Bestemmelse,  at  i  Tilfælde  af  stor  Fare  skulde 
alle  krigsdygtige  Mænd  gribe  til  Vaaben  for  at  forsvare 
Fædrelandet.  Med  Fare  for,  at  Ministrene  skulde  gaa  ud 
af  deres  gode  Skind  ved  Overraskelse  og  Forskrækkelse, 
besluttede  Dronningen  at  gribe  denne  sidste  Udvej. 

Hun  meddelte  først  sin  Plan  til  en  hemmelig  Komité 
af  nogle  udvalgte  fortrolige;  alle  Tyskerne  protesterede  med 
Rædsel,  hvilket  alene  var  nok  til,  at  Ungarerne  modtoge 
den  med  Begejstring.  Kun  udtalte  de  paa  samme  Tid  det 
Raad,  at  Dronningen  skulde  trække  sig  tilbage  med  Tron- 
arvingen til  Fæstningen  Kaab,  som  laa  fjærnt  fra  Grænsen, 
og  hvor  de  vilde  være  i  Sikkerhed,  bevogtede  af  Folkets 
Kjærlighed.  Fyrstinden  modtog  deres  Tilbud  om  Bistand, 
men  opsatte  at  folge  deres  Raad;  hun  havde  ikke  Lyst  til 
at  begrave  sig  i  en  Fæstning  og  maaske  heller  ikke  til  at 
drive  sin  Tillid  saa  vidt.  ♦ 

Den  næste  Dag  samlede  Palatinen,  som  var  indviet  i 
Hemmeligheden,  begge  Kamres  Medlemmer  ved  et  stort 
Gilde.  Skjønt  deres  Antal  var  betydeligt  nok,  var  det  dog 
langt  fra  at  være  fuldstændigt,  thi  de  mest  oprørsksindede 
havde,  enten  af  Vrede  eller  for  at  berede  sig  til  Modstand, 
forladt  Rigsdagen  efter  Oplæsningen  af  Dronningens  Skri- 
velse; der  var  kun  tilbage  de,  som  vare  Kongehuset  mest 
hengivne  og  nødigst  vilde  beslutte  sig  til  at  indlade  sig  i 
aaben  Kamp  med  Regeringen.  Da  der,  efter  at  man  havde 
drukket  dygtig,  begyndte  at  udbrede  sig  et  Rygte  om  Dron- 
ningens Ønske  og  Tyskernes  Opposition,  blev  der  en 'al- 
mindelig Begejstring  og  Glæde.  »Lad  hende  følge  sit 
Hjærtes  Drift,«  raabte  man,  »den  vil  være  hende  en  bedre 
Raadgiver  end  hendes  Ministre!« 

Den  Ilte  September  modtoge  begge  Kamre  en  Til- 
sigelse om  med  deres  Præsidenter  i  Spidsen  at  mede  i 
Slottets  store  Sal  Klokken  1 1  om  Formiddagen.  Alle  fulgte 
Opfordringen,  eller  rettere  sagt,  de  styrtede  der  hen  i  den 
største  Ophidselse  og  Forventning.  Da  alle  vare  samlede, 
traadte  Dronningen  ind,  skred  langsomt  frem  mellem  de 
Deputeredes  Rækker  og  besteg  majestætisk  Tronen.  Hun 
var  sortklædt  uden  anden  Prydelse  end  Kronen  paa  Ho- 
vedet og  Sværdet  ved  Siden;  hendes  Træk  bare  Præget  af 
Sorg,  men  intet  Spor  af  Svaghed  eller  Vaklen.  Hun  gav 
først  Ordet  til  Kansleren,  som  med  faa  Ord  skildrede  Mo- 
narkiets ulykkelige  Tilstand;  derpaa  rejste  hun  sig  og  til- 
talte med  høj  Røst  Forsamlingen  paa  Latin: 

»Vor  ulykkelige  Stilling  gjør  os  det  til  en  Pligt  at  tale 
til  vore  tro  Stænder  i  det  berømmelige  Kongerige  Ungarn 
om  de  Angreb,  der  ere  gjorte  med  væbnet  Haand  paa  vor 
arvelige  Provins  Østerrige,  om  den  Fare,  der  truer  ogsaa 
dette  Land,  og  at  foreslaa  Udveje  til  at  raade  Bod  derpaa. 
Det  gj ælder  Rigets,  vor  egen,  vore  Berns  og  vor  Krones 
Existens.  Forladt  af  alle,  have  vi  ikke  anden  Tilflugt  end 
Stændernes  Troskab    og    Ungarernes   fra    gammel  Tid    be- 

rømte  Tapperhed.  Vi  bede  indstændig  de  forskjellige  Af- 
delinger af  vore  tro  Stænder  om  uden  Tidsspilde  at  be- 
stemme og  bringe  i  Udførelse  de  Forholdsregler,  som  ere 
blevne  nødvendige  ved  den  overhængende  Fare,  hvori  vi 
selv,  vore  Børn,  vort  Rige  og  vor  Krone  ere  stedte.  Hvad 
angaar  de  Ting,  som  afhænge  af  os,  kunne  vore  tro  Stænder 
stole  paa,  at  vi  med  kongelig  Kjærlighed  ville  drage  Om- 
sorg for  alt,  hvad  der  kan  befæste  Rigets  ældgamle  Lykke 
og  Ære.« 

Under  denne  korte  Tale  havde  Dronningens  Stemme 
skjælvet,  hver  Gang  hun  nævnede  sine  Børn,  og  da  hun 
satte  sig  ned,  holdt  hun  Haanden  for  Øjnene  for  at  skjule 
sine  Taarer;  men  da  Ærkebispen  nu  tog  Ordet  for  at  for- 
sikre hende  om  Stændernes  fuldkomne  Hengivenhed,  løftede 
hun  atter  Hovedet  og  lyttede  med  et  Udtryk,  der,  siger  en 
samtidig  Fortæller,  passede  for  en  forfulgt  Uskyldighed. 
Bevægelsen  blev  almindelig,  men  den  lagde  sig  for  Dagen 
paa  en  mindre  støjende  Maade  end  paa  Festdagen;  med 
alvorlig  Stemme  gjentoge  de  Deputerede  enstemmig  efter 
Prælaten  den  loyale  Erklæring: 

»Vitam  et  sanguinem  consecramus«. 

Derpaa  trak  de  sig  tilbage  for  strax  at  afhandle  Dron- 
ningens Forslag. 

Næppe  vare  de  komne  ud  paa  Slotstrappen,  før  den 
letbevægelige  Nations  lette  Sind  atter  fik  Overhaand. 
Deres  Øjne  vare  endnu  vaade  af  Taarer;  men  dog  morede 
de  sig  allerede  paa  de  tyske  Ministres  Bekostning  og  lo 
ad  deres  forbløffede,  forskrækkede  Udseende.  Man  paa- 
stod  at  have  hørt  en  af  dem  hviske  til  sin  Sidemand  i 
det  mest  rørende  Øjeblik:  »Man  maatte  hellere  betro  sig 
til  Djævelen  end  til  disse  Mennesker«;  og  da  den,  hvem 
denne  Ytring  tillagdes,  i  det  samme  kom  forbi,  kunde  han 
nær  være  kommen  til  at  bøde  for  sine  Ord. 

At    gribe    til    Vaaben    laa  Ungarerne  aU  for  meget    i 

Blodet  til,  at  de  skulde  have  Vanskelighed  ved  at  beslutte 
sig  dertil.  Endnu  ved  samme  Møde  vedtoges  det  at  stille 
30,000  Mand  paa  Benene,  delte  i  13  Regimenter,  og  des- 
uden skulde  enhver  Adelsmand  forpligte  sig  til  enten  selv 
at  møde  til  Hest  eller  sende  en  anden  i  sit  Sted.  Ved 
at  rekrutere  Hæren  fra  Kroatien,  Transylvanien,  Ternes- 
var  og  andre  afhængige  Provinser  haabede  man  at  kunne 
bringe  den  op  til  et  Antal  af  100,000  Mand.  Alle  disse 
Bestemmelser  bleve  tagne  med  en  saadan  Lethed  og  Iver, 
og  Glæden  over  at  have  fundet  en  Regent,  som  ikke  delte 
de  sædvanlige  wienske  Fordomme,  var  saa  almindelig,  at 
Maria  Theresias  fortrolige  ansaa  Øjeblikket  for  gunstigt 
til  at  imødekomme  hendes  hemmelige  Ønsker.  De  vidste, 
at  der  var  én  Hyldest,  som  vilde  have  større  Værd  for 
hende  end  alle  Lovtaler  og  alle  Tilbud  om  Bistand,  og  de 
insinuerede  derfor  forsigtig,  at  siden  Dronningen  viste  For- 
kjærlighed  for  Ungarn,  maatte  man  vogte  sig  for  atter  at 
svække  den  ved  at  nægte  hendes  Ægtefælle  den  Rang,  som 
han  allerede  havde  i  Monarkiets  andre  Stater.  Det  er 
mærkeligt,  hvor  letbevægelige  store  Forsamlinger  ere!  Den 
samme  Tanke,  som  den  foregaaende  Dag  vilde  være  bleven 
forkastet  af  alle,  vandt  pludselig  almindelig  Indgang  som 
en  Maade,  hvorpaa  man  kunde  vise  Dronningen,  at  hvis 
hun  intet  kunde  opnaa  af  dem  ved  sine  tyske  Ministres 
Mægling,  kunde  de  til  Gjengjæld  ikke  afslaa  hende  selv  og 
hendes  Familie  noget.  Storhertugens  Medregentskab  blev 
foreslaaet  af  Ærkebispen  og  vedtaget  næsten  uden  Mod- 
stand; for  anden  Gang  blev  Rigsdagen  kaldt  op  paa  Slottet 
for  at  modtage  hans  Ed. 

Man  kunde  have  ft7gtet  for,  at  det  nye  Mode  skulde 
frembyde  en  noget  sørgelig  Modsætning  til  det  tidligere. 
Storhertugens  tvungne,  hovmodige  Væsen  havde  intet  ind- 
tagende ved  sig,  og  (len  sene  Hyldest,  der  blev  ham  til 
Del,  havde  intet  personlig  smigrende  for  ham;  men  Kjær- 
lighedens  Instinkt  er  vidunderligt ;  næppe  var  P]dsaflæggelsen 

fuldbyrdet,  før  paa  et  Tegn  af  Dronningen  den  lille  Ærke- 
hertug blev  bragt  ind  i  Salen  paa  sin  Ammes  Arm.  Dron- 
ningen tog  ham  paa  Armen  og  rakte  ham  frem  mod  For- 
samlingen med  en  Bevægelse,  der  syntes  at  sige,  at  hun 
overgav  al  sin  Slægts  Haab  og  alt,  hvad  hun  havde  kjært, 
i  sine  Undersaatters  trofaste  Hænder.  »Barnet,.«  siger  vor 
ungarske  Krønnikeskriver,  »viste  i  alle  sine  Bevægelser  en 
Livlighed,  der  bragte  ham  til  at  ligne  et  lille  Egern.« 
Rørte  af  Barnets  Ynde  og  Moderens  Tillid,  tiljublede  alle 
de  tilstedeværende  hende  Bifald  og  forlode  henrykte  Modet, 
der  langt  fra  at  kølne  deres  Begejstring  tvært  imod  havde 
opflammet  den. 

Nu  var  der  kun  én  Ting  tilbage  at  afgjøre,  nemlig  det 
endnu  svævende  Spørgsmaal  om  de  gamle  Rettigheders 
Gjenoprettelse.  Saa  snart  alt,  hvad  der  angik  Hæren,  var 
ordnet,  tog  man  atter  fat  paa  Diskussionen  om,  hvad  der 
skulde  svares  paa  Dronningens  Skrivelse,  og  hvilke  nye 
Indrømmelser,  man  skulde  fordre  af  hende;  men  skjønt 
Debatten  endnu  blev  fort  med  Iver  og  Varme  af  en  hel 
Del  forsinkede  Talere,  var  det  dog  tydeligt,  at  den  alminde- 
lige Interesse  havde  tabt  sig,  og  at  Folk  havde  deres  Op- 
mærksomhed rettet  paa  andre  Ting.  Et  Porslag  om  at  op- 
sætte Væbningen,  saa  længe  til  Dronningens  Modstand  var 
overvunden,  som  et  af  Medlemmerne  var  saa  uheldig  at 
fremkomme  med,  blev  forkastet  med  Harme.  Dronningen, 
der  var  tilfreds  med,  hvad  hun  havde  opnaaet,  besluttede  sig 
paa  sin  Side  til  at  bringe  temmelig  store  Ofre,  og  man 
blev  enig  om  et  Kompromis  bestaaende  af  halvfjerdsinds- 
tyve Artikler,  hvori  Stændernes  Rettigheder  udvidedes,  uden 
at  Kongemagten  dog  ganske  blev  til  intet,  og  denne  For- 
fatning har  Ungarn  siden  beholdt  i  over  hundrede  Aar. 

Naar  den  kloge  Fyrstinde  mente,  at  de  Rettigheder, 
hun  raaatte  opgive,  erstattedes  ved  den  moralske  Indfly- 
delse, hun  havde  vundet  over  Folket,  havde  hun  Ret. 
Takket   være    hendes  lige  saa  statskloge   som    ædle    Efter- 

givenhed,  have  Ungarerne  siden  den  Tid  forenet  Hengiven- 
hed for  Kongehuset  med  en  glødende  Frihedskjærlighed,  og 
disse  Følelser  knytte  sig  endnu  til  det  samme  Minde  og 
den  samme  Dag.  Vi  have  i  vore  Dage  set  en  Ætling  af 
Maria  Theresia  være  uklog  nok  til  at  forsøge  paa  at  an- 
gribe Ungarernes  Uafhængighed  for  snart  efter  at  blive 
nødt  til  at  gjongive  dem  den.  At  dette  uheldige  og  af- 
mægtige Forsøg  ikke  ganske  har  undergravet  hans  konge- 
lige Myndighed,  skyldes  hans  ædle  Stammemoder,  hvis 
Minde  endnu  er  levende  og  elsket  i  det  frie  Ungarn. 

(Forts.) 

S.  M. 

III. 

Storhertugen  af  Sachsen -Weimar.  —  Den  thli- 
ringske  Oppositionspresse. 

1  fyrretyve  Aar  havde  den  tyske  Nation  æret  og  høj- 
agtet Storhertug  Karl  August  af  Sachsen-Weimar  som  den 
nyere  Tids  ædleste  Mæcenas.  Hos  en  Lorenzo  af  Medici 
spillede  ved  Siden  af  Kjærlighed  til  Kunsten  ogsaa  bereg- 
nende Klogskab  og  en  kjobmandsagtig  Dynastpolitik  sin 
Rolle;  men  alt  sligt  laa  fjærnt  fra  den  stolte  Ernestiners 
Tanke;  naar  han  med  sikker  Menneskekundskab  samlede  de 
bedste  og  største  af  den  tyske  Litteraturs  Talenter  omkring 
sig,  var  det  ene  og  alene  en  glødende  Begejstring  for  Na- 
tionens Hæder  og  den  reneste  Idealisme,  som  ledede  hans 
modtagelige  Aand,  der  med  glad  Forstaaelse  omfattede  hele 
den  menneskelige  Videns  og  Dannelses  Omraade.  Da  han 
i  sin  Alderdom  fornyede  den  ernestinske  Husorden,  udtalte 
han  endnu,  at  hans  Ærgjerrighed  bestod  i,  »at  Lys  og 
Sandhed  maatte  udbrede  sig  paa  en  grundig  og  for  den 
tyske  alvorlige  Nationalkarakter  værdig  Maade«.  Hans 
levende,  ved  alvorlige  Studier  uddannede  Naturfølelse  satte 
i  Kunsten  blot  Pris  paa  det  naive,  det  simple,  det  fædre- 
landskj ærlige;    al  Mystik,  alt  Kunstleri  var  ham   forhadt, 

selv  om  det  fremtraadte  under  saa  prægtigt  et  Klædebon 
som  i  Schillers  »Bruden  fra  Messina«.  Dog  aldrig  for- 
mastede han  sig  til  at  ville  føre  Genius'eu  i  Ledebaand; 
frit  og  ubekymret  skulde  den  tyske  Kunst  finde  sin  Vej, 
saaledes  som  han  selv  gik  gjennem  Livet,  frimodig,  djærv, 
formløs,  kraftig  i  alt,  selv  midt  i  sine  sanselige  Forvil- 
delser, en  rastløs  fremadstræbende  Aand,  som  højhjærtet 
glemte  hvert  mislykket  Forsøg  for  strax  at  skride  til  et 
nyt  Foretagende.  Kun  en  saa  umiddelbar  Natur  kunde  i 
halvtredsindstyve  Aar  i  sorgløs  Selvstændighed  hævde  sig 
over  for  en  Goethe;  han  vidste  fuldt  vel,  skjønt  der  kom 
Øjeblikke,  hvor  de  stode  fremmede  for  hinanden,  hvad  han 
havde  Vennen  at  takke  for,  og  han  saae  beundrende  op  til 
ham;  dog  fandt  han  det  »possirlich,  wie  dieser  Mensch 
immer  feierlicher  wurde«,  og  lod  ikke  den  aldrende  Vens 
lidt  pertentlige  Væsen  forstyrre  sin  egen  glade  Ubunden- 
hed. Ved  første  Blik  skulde  man  have  antaget  den  fir- 
skaarne  Mand  for  en  simpel  Jæger,  naar  han  skred  gjennem 
Parken  med  sine  Hunde,  iført  sin  gamle,  grønne  Snore- 
frakke, med  Soldaterhuen  og  Cigaren  i  Munden;  dog  over 
den  høje  Pande,  de  store  Øjne  og  den  ernestinske  Slægts 
brede  Kjæver  hvilede  et  ejendommeligt  Udtryk  af  selv- 
bevidst Højhed,  og  den,  der  traadte  ham  nærmere,  følte 
snart,  at  han  stod  over  for  en  født  Hersker,  der  ved  egen 
Kraft  hævdede  sig  paa  Menneskehedens  Højdepunkt;  da 
han  i  en  ældre  Alder  opholdt  sig  en  Tid  lang  i  Milano, 
mindede  han  Italienerne  levende  om  deres  store  Fyrsteslægter 
fra  det  femtende  Aarhundrede,  og  de  kaldte  ham  il  prin- 
cipe  uomo. 

Dog  han  var  mere  pligttro  end  Viscontierne  og  Sfor- 
zaerne  og  vidste  at  forene  Lysten  til  det  skjønne  med  den 
omhyggelige  Landsfaders  stille  Flid;  ingen  Forvaltningssag 
var  ham  for  ringe,  og  hans  lille  Land  har  aldrig  maattet 
lide  under  hans  kunstelskende  Hofs  Glans.  Det  er  hanS 
historiske  Storhed,  at  han  med  aabent  Blik  fattede  tvende 

Tidsalderes  fremherskende  Interesse,  det  attende  Aarhun- 
dredes  litterære  Idealisme  saa  godt  sora  det  nittendes  poli- 
tiske, og  at  han  som  ingen  af  sine  samtidige  forstod  at 
gjøre  dem  begge  lige  Skjel.  Allerede  i  hans  Ungdom 
havde  hans  Lærere  vakt  hans  Forstand  paa  Statssager, 
først  Grev  Gortz,  Frederik  den  stores  ivrige  diplomatiske 
Medhjælper,  senere  hen  Wieland ,  den  eneste  blandt  de 
tyske  Klassikere,  der  med  livlig  Deltagelse  fulgte  Dags- 
politikken.  Og  ligesom  han  med  en  genial  Sikkerhed  havde 
forstaaet,  hvem  der  var  den  tyske  Digtekunsts  ægte  Helt, 
vendte  han  sig  nu  med  samme  klare  Forstaaelse  i  Poli- 
tikken mod  det  sande,  det  levende.  Til  Preussen  havde 
han  sat  alt  sit  Haab,  da  han  sraeddede  sine  dristige  Planer 
om  et  Fyrsteforbund;  i  Aaret  1806  tænkte  han  at  staa 
eller  falde  med  Preussen.  Paa  Tilbagetoget  efter  SJaget 
ved  Jena  sagde  han  engang  med  Ro  til  sine  Kammerater, 
medens  han  sad  paa  en  Tromme  ved  Vagtilden:  »Hertug 
af  Weimar  og  Eisenach  have  vi  vel  nu  været  for  en 
Stund.«  Først  paa  Kongens  udtrykkelige  Forlangende  for- 
lod han  Hæren  og  sluttede  Fred  med  Imperatoren;  Aaringer 
igjennem  var  han  dernæst  i  Stilhed  virksom  for  at  for- 
berede Befrielseskrigen. 

Paa  den  nederlandske  Krigsskueplads  opfyldte  han 
sluttelig  endnu  engang  sin  Pligt  som  Soldat,  og  da  han 
dybt  forstemt  vendte  tilbage  fra  Wienerkongressen,  forekom 
Udførelsen  af  Artikel  13  ham  som  et  Ærens  og  Klog- 
skabens Bud.  Han  havde  vel  ikke  nogen  egentlig  For- 
kjærlighed  for  de  n3^e,  liberale  Theorier;  den  franske  Revo- 
lution begejstrede  ham  aldeles  ikke,  da  Usædeligheden  ved 
disse  Klassekampe  virkede  frastødende  paa  hans  sunde 
Følelse:  »Undertrykkerne  undertrykke  deres  gamle  Beher- 
skere, der  ligger  ikke  det  mindste  moralske  til  Grund  for 
det  hele« ;  men  han  forstod  sin  Tid,  han  forstod,  at  den 
ikke  mere  kunde  undvære  de  konstitutionelle  Former,  og 
hvad  havde  vel  han,    der  ikke  kjendte  til  Frygt,    at  være 

bange  for  over  for  en  lille  Landdag?  Han  turde  vel  endog 
haabe,  at  hans  Exempel  kunde  opmuntre  enkelte  ængste- 
lige blandt  Smaafyrsterne  til  en  nødvendig  Beslutning;  naen 
intet  laa  hans  klare  Forstand  saa  fjærnt  som  Smaastats- 
væsenets  Selvbehagelighed.  De  første  Digteres  Hyldest 
havde  ikke  kunnet  forlede  hans  rolige  Stolthed  til  For- 
fængelighed; hvorledes  skulde  han  da  nu  kunne  lade  sig 
bedaare  af  de  overdrevne  Lovtaler  i  de  liberale  Aviser,  der 
lovpriste  hans  Weimar  som  den  tyske  Kunsts  og  Frihedens 
Vugge?  Jævn  og  ligefrem,  af  Pligtfølelse  og  fuld  af  ærlig 
Tillid  gav  han  sit  lille  Folk,  hvad  han  ansaa  for  nødven- 
digt. 

I  sit  Ministeiium  havde  han  en  hel  Række  dygtige 
Mænd,  næsten  alt  for  mange  Talenter  for  den  lille  Stat. 
Ved  Siden  af  Goethes  Stol,  der  alt  i  Aaringer  stod  tom, 
sad  Digterens  Ven,  den  gamle  Voigt,  en  ædel,  fintdannet 
Mand,  der  ligesom  sin  Ven  længe  havde  betragtet  Frem- 
medherredømmet  som  en  uundgaaelig  Nødvendighed,  men 
nu,  lykkeligere  end  han,  fuld  af  Forhaabninger  glædede 
sig  ved  den  nye  Frihed;  derpaa  fulgte  Fritsch,  den  tredje 
af  den  lange  Række  fortrinlige  Forretningsmænd,  som  denne 
Leipziger  Juristfamilie  stillede  til  de  sachsiske  Huses  Tje- 
neste; han  var  ogsaa  selv  et  Stykke  af  en  Poet  og  vel  an- 
set i  den  litterære  Verden.  Hertil  kom  endnu  den  nylig 
udnævnte,  aandrige  Tysk-Russer,  Grev  Edeling,  og  det 
bedste  politiske  Hoved  blandt  dem  alle,  Lausitzeren  Gers- 
dorff,  der  alt  paa  Wienerkongressen  havde  staaet  paa  Hum- 
boldts  Side  og  ikke  et  Øjeblik  under  sin  lange  politiske 
Løbebane  havde  svigtet  sin  Overbevisning,  at  »Preussen 
havde  gjenfødt  den  tyske  Nationalitet  og  dannede  Grund- 
stenen for  Fremtidens  Tyskland«.  Paa  Gersdorffs  Raad 
besluttede  Storhertugen  ufortøvet  at  tage  fat  paa  Forfat- 
ningens Udarbejdelse. 

I  April  1816  traadte  Stænderne  med  nogle  Deputerede 
fra  de  nys  vundne  Landsdele  sammen  til  en  Landdag;  alle- 

rede  den  5te  Maj  blev  den  nye,  af  Jena- Professoren  Schweitzer 
redigerede  Grundlov  undertegnet,  og  Præsidenten  for  Land- 
dagen fejrede  i  en  hjærtelig  Taksigelse  de  tyske  Smaa- 
fyrsters  bedste  Dyd:  »Stedse  have  vi  i  dette  høje  Hus 
fundet  det  fyrstelige  Sind,  der  vil  enhvers  Vel  og  ikke 
agter  selv  den  ringeste  uværdig«.  Den  liberale  Presse 
jublede  og  udtømte  sig  i  behagelig  Selvros :  naar  Schillers 
og  Goethes  fyrstelige  Ven  optraadte  som  Banebryder  for 
den  forfatningsmæssige  Frihed,  var  det  dog  soleklart  godt- 
gjort, at  kun  raa  Naturer  kunde  modsætte  sig  det  konstitu- 
tionelle Universallægemiddel.  Et  Aar  senere  samledes  den 
første  tyske  konstitutionelle  Landdag  i  et  af  de  tre  Dornburger- 
slotte,  som  fra  den  stejle  Klippevæg  over  Vinbjærge  og 
Haveterrasser  skuer  ned  paa  den  maleriske  Saaledal;  her  i 
denne  landlige  Stilhed,  hvor  Goethe  saa  ofte  havde  segt 
Digterensomhedens  Lykke,  spilledes  nu  gemytlig  Smaastats- 
væsenets  første  parlamentariske  Idyl.  Storhertugen  havde 
med  lykkelig  Takt  forstaaet  at  holde  Middelvejen  mellem 
det  gamle  Stændervæsen  og  det  nye  Repræsentationssystem 
og  indrømmet  Ridderskabet,  Stænderne  og  Landsognene 
hver  deres  særlige  Repræsentanter,  men  samtlige  31  Depu- 
terede dannede  en  eneste  Forsamling  og  gjaldt  som  Repræ- 
sentanter for  det  hele  Land.  Forhandlingerne  gik  ingen- 
lunde glat,  og  Regeringen  maatte  Skridt  for  Skridt  kæmpe 
mod  Folkerepræsentanternes  Posekigeri  og  naive  Uerfaren- 
hed; men  sluttelig  kom  man  dog  overens,  og  da  alt  fore- 
gik bag  lukkede  Døre,  kunde  Aviserne  ustraffet  fortælle 
Vidundere  om  den  ubegribelige  politiske  Visdom  hos  dette 
Mønsterfolk,  der  besad  »en  fuldendt  Statsmand  paa  hver 
1500  voxne  Mænd«.  Mangen  lykkelig  Reform,  som  vilde 
have  været  umulig  uden  Landdagen,  kom  nu  i  Stand;  i 
Steden  for  49  løjerlige  gamle  Skatter  traadte  saaledes  (1821) 
en  Indkomstskat,  en  i  Tyskland  uhørt  Reform.  Mangt  et 
andet  gavnligt  Forslag  strandede  rigtignok,  fordi  Stændernes 
filisteragtige  Ængstelighed   ikke   formaaede  at   følge  deres 

Fyrstes  frie  Tanke;  Landdagstbrhandlingernes  Offentlighed 
kunde  Karl  August  t.  Ex.  aldeles  ikke  sætte  igjennera; 
men  i  det  hele  taget  følte  Landet  sig  vel  til  Pas,  og  alle- 
rede 1818  fik  ogsaa  Hildburghausen  en  Forfatning  efter 
weimarsk  Mønster. 

Kun  Goethe  betragtede  de  nye  Institutioner  med  stille 
Mishag  og  saae  heri  ikke  andet  end  en  næsvis  Indblanding 
af  uvedkommende;  den  gamle  Mester  havde  en  alt  for  indgroet 
Afsky  for  Dilettanteri  af  hvad  som  helst  Art.  Da  han  en  Gang 
ved  en  Fest  for  Landdagen  ikke  kunde  undgaa  at  udbringe 
en  Skaal,  mindede  han  patriarkalsk  Folkerepræsentanterne 
om  deres  Familiepligter: 

Ein  Jeder  sei  in  seinem  Hause  Vater, 
So  wird  der  Fiirst  auch  Landesvater  sein. 

Og  da  de  nu  endogsaa  forlangte  Regnskab  af  ham  selv 
for  de  11,000  Thaier,  han  i  en  Menneskealder  aarlig  havde 
udgivet  for  Kunst  og  Videnskaber,  besluttede  den  gamle 
Herre  at  statuere  et  Exempel,  dikterede  sin  Skriver  tre 
Ord  og  tre  Tal  —  Indtægt,  Udgift,  Kassebeholdning  — , 
satte  majestætisk  sit  Navn  under  samme  og  sendte  denne 
Seddel  til  Landdagen.  Forbitrelsen  var  stor,  men  ved 
nærmere  Overlæg  forekom  det  dog  selv  de  brave  Repræ- 
sentanter for  Neustadt,  Kaltennordheim  og  Gerstungen  løjer- 
ligt, at  de  i  Enkelthederne  skulde  prøve  Goethes  Indkjøb 
af  Antiker  og  Bøger,  og  saaledes  bestemte  de  sig  til  en 
Akt  af  konstitutionel  Selvfornægtelse,  der  staar  alene  i  den 
tyske  Parlamentarismes  pedantiske  Historie:  Forfatningens 
Bogstav  ofredes  for  Pieteten,  den  tre  Linjers  Regning  blev 
stiltiende  bevilliget. 

I  Skyggen  af  den  nye  Pressefrihed  opvoxede  der  nu  i 
Weimar  og  Jena  pludselig  en  Hærskare  af  politiske  Tids- 
skrifter, en  Litteratur,  der  aldeles  savnede  fast  Jordbund, 
og  som  den  kun  kunde  opstaa  blandt  dette  lærde  Folk, 
men  dog  en  Magt,   thi  hermed  begyndte  Professorvæsenets 

skæbnesvangre  Indtrængen  i  den  tyske  Politik.  Luden 
havde  allerede  under  Krigen  grundlagt  sin  »Nemesis«, 
nærmest  for  at  bekæmpe  Fremmedherredømmet,  og  fojede 
nu  hertil  et  »Statsforfatnings-Arkiv«;  derpaa  fulgte  Okens 
»Isis«  og  det  weimarske  Oppositionsblad ;  Bran  begyndte 
en  Fortsættelse  af  Archenholtz's  Minerva;  den  fra  Heidel- 
berg fordrevne  Jurist  Martin  bragte  sin  »nye  rhinske 
Merkur«  med  til  Jena;  Ludvig  Wieland,  Digterens  varm- 
hjærtede,  stilistisk  ovede  Son,  udgav  en  »Folkeven«,  sora 
til  Beroligelse  for  Politiets  Sjæleangest  snart  aflagde  sit 
statsfarlige  Navn  og  udkom  paa  ny  som  »Patrioten«.  Og 
denne  Fylde  af  journalistisk  Virksomhed  trængte  sig 
sammen  i  tvende  smaa  Stæder,  i  en  ren  litterær  Luft,  hvor 
aldeles  intet  mindede  om  Statslivets  Alvor,  og  hvor  Pressen 
hverken  modtog  paalidelige  Efterretninger  om  den  indre 
Sammenhæng  mellem  Dagsbegivenhederne  eller  havde  en 
Støtte  i  et  politisk  Parti  eller  Samfundsinteresser.  I 
lykkelig  Uvidenhed  om  den  virkelige  Verden  kunde  den 
rene  Doktrinarisme  her  glæde  sig  ved  sin  »Ueberzeugung« 
og  med  Ufejlbarhedens  Mine  holde  sine  »Kathedermono- 
loger«.  Alle  disse  Blade  gjorde  Fordring  paa  at  tjene 
hele  Nationen  sora  Lærere  •,  thi  heri  bestod  netop  Professor- 
stoltheden, at  den  praktiske  tyske  Enhed  alene  viste  sig  ved 
Universiteterne,  og  da  nu  det  frie  Ord,  der  lød  ved  lim 
og  Saale,  vakte  Mistanke  ved  Hofferne,  og  det  hele  reak- 
tionære Parti,  som  Luden  udtrykte  sig,  med  Ængstelighed 
rettede  sine  Blikke  mod  det  skjønne  Thtiringens  Høje, 
blussede  de  akademiske  Publicisters  Selvfølelse  snart  op  i 
betænkelig  Grad,  og  de  mente  for  fulde  Alvor,  at  det  tyske 
Athen  var  Midtpunktet  for  den  nationale  Statskunst.  Til 
den  tyske  Lærdoms  grundige  Flid  mærkede  man  rigtignok 
ikke  Spor  i  disse  politiske  Skrifter;  i  Videnskaben  blev  alt 
Fuskerarbejde  foragtet;  over  Statsmændene  turde  derimod 
enhver  sidde  til  Doms,  naar  han  lejlighedsvis  i  en  ledig 
Time  iæste  Aviserne. 

Ludens  »Nemesis«  stod  dybt  under  de  langt  mindre 
udbredte  »Kieler-Blåtter«.  Medens  Dahlmanns  Tidsskrift 
bød  sine  Læsere  en  saglig  Belæring  i  værdifulde  statsret- 
lige og  historiske  Drøftelser,  som  denne  umodne  Slægt 
fremfor  alt  trængte  til,  bragte  Luden  næsten  gjennem- 
gaaende  kun  tomme  Almindeligheder  eller  overfladiske  kri- 
tiske Betragtninger  over  smaa  Dagsbegivenheder,  og  skjent 
han  selv  ikke  hørte  til  Tilhængerne  af  Rottecks  Fornuft- 
ret, men  søgte  at  opfatte  Staten  historisk,  udmundede  dog 
»Nemesis«'s  hele  Statsmandsvisdom  stadig  kun  i  Forbunds- 
aktens  Art.  13,  der  forekom  ham  som  det  eneste  Middel  til 
at  afvende  en  Kevolution  fra  Tyskland.  »Lad  kun  blive 
holdt,  hvad  saa  hellig  blev  lovet!  O,  I  Fyrster!  vilde  I 
dog  blot  øve  denne,  ganske  almindelige  Dyd.«  Alt  i 
Aaringer  havde  Luden  været  den  mest  afholdte  Docent  i 
Jena;  Massen  af  Studenterne  mødte  til  hans  Forelæsninger 
over  den  tyske  Historie  som  tidligere  til  Fichtes  og  Schel- 
lings  Kollegier;  den  elskværdige  Idealisme,  der  udtalte  sig 
fra  hans  hele  Væsen,  hans  Forelæsningers  patriotiske  Varme 
og  flydende  Veltalenhed  vandt  ham  hos  Ungdommen  en 
Anseelse,  der  holdt  sig  urokket  hele  fyrretyve  Aar.  Den, 
der  kun  bedømte  den  rettænkende  Mand  efter  hans  Bøger, 
kunde  næppe  forklare  sig  hans  glimrende  Held  som  Lærer; 
hans  historiske  Skrifter  vare  fattige  paa  nye  Tanker,  endnu 
fattigere  paa  selvstændig  Forskning,  og  han  havde  saa 
liden  Anelse  om  det  strænge  Tankearbejde,  den  politiske 
Videnskab  paalægger  sine  Elever,  at  han  allerede  i  sit  en 
og  tredivte  Aar  (1811)  ganske  rolig  kunde  udgive  en  paa 
forslidte  Talemaader  særlig  rig  Haandbog  i  Statsviden- 
skaberne. 

Langt  anderledes  end  den  ærbar  kjedsommelige  »Ne- 
mesis« gik  »Isis«  i  Tøjet;  det  er  vistnok  det  mest  løjer- 
lige Tidsskrift  i  hele  Tysklands  Historie,  en  uforlignelig 
Prøveklud  paa  lærd  Naragtighed.  Som  Naturforsker  havde 
Ok  en   trods   mange  Besynderligheder  vundet  et  velft)rtjent 


I 

Ry;  til  den  politiske  Kamp  havde  han  ingen  anden  Beret- 
tigelse end  en  grundærlig  lædrelandskjærlig  Begejstring, 
nogle  uklare  demokratiske  Begreber,  en  ubændig  Trætte- 
kjærhed  og  den  barnlige  Indbildning,  at  den  frie  Presse 
ogsaa  igjen  vilde  læge  alle  de  Saar,  den  havde  slaaet. 
»Historien,«  saaledes  udbrød  han  i  sit  Program,  »skrider 
som  en  rædselsfuld  Kæmpe  frem  over  Stremme  og  Klipper, 
over  beseglede  Rettigheder  og  Bomme,  smilende  over  slige 
Indretninger,  der  ville  fængsle  Aand  og  Sanser  og  ved 
Fangsten  tumle  over  Ende.  Alt  er  godt,  og  alt  maa  være 
tilladt.«  Hans  Læsere  skulde  lære  Tidens  Forstand  og 
Daarskab,  Værdigheden  som  Kaadheden  at  kjende;  selv 
Grovheden,  Løgnen  og  Bagtalelsen  udelukkede  han  ikke  og 
befalede  de  angrebne  forud  kun  at  hævne  sig  ad  litterær 
Vej.  Dette  studenteragtige  Opraab  fandt  kun  alt  for  villige 
Tilhørere;  alle  den  lærde  Verdens  Brushoveder  satte  hver- 
andre Stævne  paa  denne  »den  encyklopædistiske  Tidendes« 
store  Kampplads.  Ved  Siden  af  zoologiske  Billeder  og  Af- 
handlinger —  det  eneste  gode,  Tidsskriftet  bragte  —  traf 
man  her  akademiske  Skandalhistorier  og  litterære  Kjæ'vle- 
rier  af  enhver  Art;  selv  en  ondskabsfuld  Artikel  af  Edin- 
burgh Review  over  Goethes  »Wahrheit  und  Dichtung«  blev 
aftrykt  med  aabenlys  Skadefryd;  hertil  kom  fremdeles  po- 
litiske Afhandlinger  saa  vel  som  talløse  Smertensskrig  og 
Anklager  mod  formentlige  administrative  Vilkaarligheder. 
Alt  var  holdt  i  Ølstue- Tonen,  i  »den  okenske  Tone«,  som 
man  snart  plejede  at  sige  —  frækt,  haanende,  smagløst; 
næsten  ethvert  nyt  Nummer  af  »Isis«  fremkaldte  nyt  Kjævl. 
Da  det  rige  Forraad  af  tyske  Superlativer  allerede  ikke 
mere  slog  til,  tog  Oken  Træskærerne  til  Hjælp  og  lod 
sætte  Æselhoveder,  Gæs,  Kannibaler,  Jøde-  og  Paveausigter, 
eller  ogsaa  en  Knut,  en  Stok,  et  til  et  Spark  løftet  Ben 
o.  s.  V.  ved  Siden  af  sine  Modstanderes  Navne,  saa  den 
politiske  Text  undertiden  var  næsten  lige  saa  broget  som 
Kobbertavlerne    med    Billederne    af  Medusaerne  og    Brusk- 

fiskene.  I  de  politiske  Afhandlinger  lagde  en  tølperagtig 
Radikalisme  sig  for  Dagen  ved  Siden  af  den  indbildske 
lærdes  Naivitet;  Weimars  Forfatning  fortjente  slet  ikke 
Navnet  Forfatning,  siden  den  af  ethvert  ægte  Chartes  en 
og  tredive  uundværlige  Grundrettigheder  kun  indrømmede 
en  eneste,  Pressefriheden,  og  —  fordi  den  gav  de  dumme, 
af  »Tingstudene  beherskede«  Borgere  og  Bønder  saa  ubil- 
lige Fortrin  fremfor  Adelen  og  Professorerne,  den  væbnede 
og  den  lærde  Stand.  I  hele  det  uhyre  Sammensurium 
fandtes  ikke  en  eneste  politisk  Artikel,  der  kunde  bolære 
Læserne  eller  rette  deres  Vilje  mod  et  fast  Maal;  stadig 
kun  fanatiske  Anklager  mod  Fyrsterne  og  Diplomaterne, 
der  have  forvandlet  vort  »samlede  Folk  til  pronvincielle 
Smaastats-Hobe« ;  evig  og  altid  kun  Haan  over  den  nu- 
værende Slægt,  »kun  af  Ungdommen  kan  man  endnu  vente 
sig  noget.« 

Det  bedste  publicistiske  Talent  i  denne  Kreds  var 
Kurlænderen  Lindner,  der  ledede  Oppositionsbladet  med 
Dygtighed  og  drev  sit  politiske  Arbejde  som  et  alvorligt 
Livskald;  men  navnlig  i  hans  Artikler  aabenbarede  sig  tyde- 
ligst den  politiske  Daarskab,  der  nu  skulde  drive  den  tyske 
Liberalisme  fra  den  ene  Fejl  til  den  anden:  en  skammelig 
Utaknemmelighed  mod  Preussen.  Det  er  ikke  sandt,  hvad 
Partihistorikerne  fortælle,  at  Bagvaskelserne  fra  liberal 
Side  mod  den  preussiske  Stat  først  skrive  sig  fra  Dema- 
gogforfølgelserne. Strax  efter  Freden,  da  Preussen  næppe 
endnu  havde  stukket  Sværdet  i  Skeden,  satte  disse  Ubetydelig- 
heder den  Stat,  hvem  de  havde  at  takke  for  Friheden,  paa  Ån- 
klagebænken  og  overøste  den  med  Bebrejdelser  paa  en  Tid, 
da  den  ved  sin  Værnepligtslov  og  sin  Toldlov  lagde  den 
faste  Grund  til  Fædrelandets  Enhed. 

1  sin  Haandbog  over  Statsvidenskaberne  havde  allerede 
Luden  stadig  opstillet  det  preussiske  Monarki  som  et  af- 
skrækkende Exempel  og  med  en  engelsk  Hannoveraners 
liberale  Indbildskhed   sat  sig   til  Doms   over  Militærstaten. 

Nu  bragte  hans  »Nemesis«  Digte  til  Huset  Wittelsbachs 
Pris  og  Artikler  til  Forsvar  for  den  sachsiske  Politik  i 
Aaret  1813;  for  Preussen  havde  hans  Tidsskrift  kun  Dadel 
og  en  pralende  Ringeagt,  der  vilde  have  vakt  almindelig 
Latter  hos  ethvert  andet  Folk:  Mod  Thtiringens  Muser 
have  de  brandenborgske  aldrig  evnet  at  holde  Stand;  nu 
skulle  vi  faa  at'  se,  om  den  preussiske  Politik  formaar 
noget  saa  stort  som  den  thuringske!  Derfor  blev  ogsaa 
Benzenberg,  den  ærlige  liberale,  bagtalt  som  en  Obskurant 
blandt  de  tyske  Publicister;  man  kunde  ikke  tilgive  ham, 
at  han  var  en  trofast  Preusser  og  skrev  med  Sagkundskab 
over  Lovene  i  denne  Stat,  som  Jenaer-Professorere  aldrig 
værdigede  et  Blik.  Og  selve  Oken  betragtede  Porhaanelser 
mod  Preussen  som  det  sikreste  Kj endetegn  paa  Prisindethed. 
Medens  han  viste  skaansom  Ærefrygt  over  for  Kejser  Frans 
og  endog  omtalte  Grev  Buols  latterlige  Aabningstale  i 
Frankfurt  med  Ros,  aabnede  han  skadefro  »Isis«'s  Spalter 
for  alle  Preussens  Fjender.  I  Dag  begyndte  en  Rhinlænder 
en  begrædelig  »Rhingraad«  mod  de  mange  Protestanter 
blandt  de  preussiske  Embedsmænd:  »man  vil  kun  skade 
Landet,  vor  Selvfølelse  skal  ydmyges«.  Den  næste  Morgen 
jamrede  en  god  Svensker  fra  Greifswald  over  hans  Fædre- 
land Pommerns  Preussificering.  Saa  hylede  nogle  Læger 
fra  Provinsen  Sachsen  over  den  brutale  Fornærmelse  mod 
deres  lærde  Standsære,  at  de  nu  -maatte  betale  den  preus- 
siske Næringsskat  saa  godt  som  Apothekeriie,  ja  som  de 
simple  Haandværkere.  Napoleon  selv  havde  aldrig  øvet 
noget  saa  oprørende  som  Preussen  ved  Forbudet  mod  den 
rhinske  Merkur;  hvad  havde  vel  Palm  s  Mord  at  betyde  ved 
Siden  heraf?  spurgte  »Isis«.  Angaaende  Universitetet  i 
Bonn,  som  snart  skulde  overgaa  Jena  i  Glans,  dømte  Oken, 
endnu,  før  det  var  blevet  aabnet:  Alt  er  allerede  saa  godt 
som  fordærvet  ved  de  preussiske  Regerings -Individers  brud- 
stykkeagtige Kundskaber  og  mangelfulde  Forretningsdygtig- 
hed.      Dog  den  egentlige  Arne  for  al  preussisk  Ynkelighed 

var  og  blev  Hæren  med  dens  alnoindelige  Værnepligt  Var 
det  ikke  uhørt,  saaledes  udviklede  »Nemesis«  Sagen,  at 
Løjtnanten  kom  saa  meget  hurtigere  til  at  tjene  Brødet 
end  Referendaren?  »Og  var  det  ikke  barbarisk,«  spurgte 
Oken,  »at  man  i  Preussen  anvendte  de  aandelige  Kræfter 
til  Kanonføde  saa  godt  som  de  simple  Soldater  ?« 

Enhver  Usling,  der  fik  de  preussiske  Loves  Alvor  at 
fele,  kunde  gjere  Regning  paa  disse  lærde  Publicisters 
Hjælp,  naar  han  blot  anstillede  sig  som  politisk  Martyr.  I 
Aaret  1817  tilbød  Massenbach*)  den  preussiske  Regering 
et  nyt  Bind  af  sine  løgnagtige  Mindeskrifter  til  Kjøbs  mod 
11,500  Frederiksdorer ;  han  havde  hertil  uberettiget  be- 
nyttet mange  Embedspapirer ,  blev  derfor  med  Senatets 
Tilladelse  fængslet  i  Frankfurt,  efter  Statsraadets  Beslut- 
ning stillet  for  en  Krigsret  som  en  uden  Afsked  permit- 
teret Officer  og  dømt  til  Fæstningsstraf  for  attenteret 
Pengeudpresning  og  Overtrædelse  af  sin  Troskabspligt.  Og 
i  denne  smudsige  Sag,  som  den  preussiske  Statskansler 
strax  offentliggjorde,  tog  Ludens  »Nemesis«  Parti  for  Helten 
fra  Prenzlau:  Den,  der  talte  saa  frimodig  over  for  Tronen 
som  Massenbach,  kunde  dog  ikke  være  skyldig  i  nogen 
Slethed.  Frankfurts  Senat  blev  haardt  angrebet  af  den 
tyske  Enheds  Apostle,  fordi  det  uden  at  hævde  sin  Stats 
Suverænitet  havde  udleveret  en  simpel  Forbryder  til  en 
anden  Forbundsstat. 

Den  gamle  Goethe  følte  sig  som  i  den  forkerte  Ver- 
den, da  han  pludselig  saae  Musernes  fredelige  Hjem  for- 
vandlet til  et  larmende  Forum  og  de  akademiske  Publi- 
cister fejrede  i  Pressen  som  Digter-Dioskurernes  Arvetagere. 


*)  Stabschef  ved  Fyrst  Hohenlohes  Korps,  bar  en  stor  Del 
af  Skylden  for  de  ulykkelige  Kampe  ved  Jena  og  bevir- 
kede, at  Hohenlohes  Korps  overgav  sig  ved  Prenzlau,  skjønt 
man  var  tæt  ved  Stettin. 

Han  havde  en  Anelse  om  de  slemme  Følger  og  advarede 
Luden:  Vi  raade  ikke  over  100,000  Bajonetter  til  at  be- 
skytte eder.  Da  Regeringen  imidlertid  vilde  skride  til  en 
Advarsel  mod  Oken,  fraraadede  Goethe  Hertugen  at  gjøre 
dette:  Slige  Formaninger  vare  unyttige  og  usømmelige 
over  for  en  saa  fortjent  Mand;  det  var  bedre  —  saaledes 
fortsatte  ban  med  suveræn  Ringeagt  for  den  nye  Forfat- 
ning — ,  at  man  lod  den  lærde  Fusentast  helt  ude  af 
Spillet  og  simpelthen  forbød  Bogtrykkeren  at  fortsætte 
dette  »catilinariske«  Foretagende.  Saa  alvorlig  vilde  den 
modige  Karl  August  dog  ikke  tage  sine  lærde  Herrers 
politiske  Fastelavnsløj  er;  han  lod  det  bero  med  nogle  lej- 
lighedsvise Advarsler  og  Beslaglæggelser;  men  ogsaa  han 
imødesaa  stadig  med  Mismod  enhver  »ny  Nedkomst  af 
Monsieur  Oken«;  thi  Besværingerne  fra  de  i  »Isis«  mis- 
handlede Personer  toge  ingen  Ende.  Lydeligst  klagede 
Gehejmeraad  v.  Kamptz  i  Berlin,  en  udmærket  Jurist  og 
dygtig  Embedsmand,  men  bekjendt  som  en  fanatisk  Reak- 
tionær. Han  blev  af  Oken  henregnet  blandt  de  »for- 
slidte Personligheder«  og  nedlagde  truende  Indsigelser  liiod 
denne  »Blaa-Mandags-Tone«.  Enhver,  som  kjendte  den 
haarde  Mand,  vidste,  at  han  ikke  vilde  lade  det  blive  ved 
Ord. 


IV. 

Den  tyske  Studenterstand.  —  Studentersam- 
fundet   (die    Burschenschaft).     —     Tyskeriet   og 
Jøderne. 

Hvorledes  kunde  den  akademiske  Ungdom  vel  forblive 
rolig  i  denne  af  os  skildrede,  saa  underlig  bevægede,  lille 
Verden?  Jenaer-Universitetets  store  Tid  var  allerede  forbi 
med   Aaret  1803;  med  Hensyn  til  videnskabelige   Kræfter 

havde  det  allerede  længe  ikke  kunnet  maale  sig  med 
Heidelberg  eller  Berlin;  dog  Berønimelsen  fra  hin  rige 
Tid  var  endnu  knyttet  til  Jena,  og  Studenterlivets  ubundne 
Frihed  gav  dette  Universitet  et  godt  Ry  hos  den  tyske  Ungdom. 
»Und  in  Jena  lebt  sich'sbene«,  sagde  en  gammel  Studenier- 
vise.  I  ingen  anden  Universitetsstad  herskede  Studenten  saa 
uindskrænket;  endnu  i  Halvfemserne  var  den  glade  Ung- 
dom udvandret  i  store  Skarer  for,  om  fornødent  gjordes,  at 
gaa  til  Erfurt,  og  den  var  først  vendt  tilbage,  da  Myndig- 
hederne, fulde  af  Angest,  gave  efter  for  alle  Studen^.ernes 
Fordringer.  I  skarp  Modsætning  til  det  galante  Leipzig 
bevarede  Studenterlivet  i  Jena  altid  et  djærvt,  uforfinet, 
ungdommeligt  Præg,  der  svarede  til  Landets  jævne  Sæder. 
Ligesom  Ziegenhainer-Knortekjæppen,  der  den  Gang  endnu 
var  den  tyske  Students  uadskillelige  Ledsager,  kun  var  at 
finde  ægte  i  Saaleflodens  Dal,  saaledes  nød  den  righoldige 
Jenaer-Comment*)  en  høj  Anseelse  i  alle  Tysklands  Kipper 
og  Fægtesale;  mangen  ældgammel  Studenterskik,  f.  Ex.  at 
drikke  Blodbroderskab,  holdt  sig  her  ind  i  det  nye  Aar- 
hundrede. Trods  al  denne  Raahed  hvilede  der  dog  et 
idealistisk  Præg  over  denne  larmende  Færd,  en  romantisk 
Tillokkelse,  som  laa  fuldkommen  flærnt  fra  Berliner-Gym- 
nastikvæsenets plumpe  Grovhed.  Mangen  ung  Nedertysker 
er  først  ved  sine  Studenterture  til  Fuchsthurm  og  Leuch- 
tenburg  bleven  indviet  i  det  tyske  Bjærglandskabs  Poesi, 
og  med  taknemmelig,  glad  Begejstring  havde  Jenas  Stu- 
denter i  Weimars  Theater  paa  første  Haand  modtaget 
Schillers  Dramaer.  Under  Fremmedherredømmet  havde 
endelig  Universitetet  saa  uforfærdet  lagt  sit  tyske  Sindelag 
for  Dagen,  at  Napoleon  engang  var  paa  Nippet  at  lade 
denne  forhadte  Ideolog-Rede  brænde  af. 


*)  Comment  er  Indbegrebet  af  alle  de  nedarvede  Skikke,  som 
Studenterne  skulde  følge  ved  deres  Sammenkomster,  særlig 
ved  Drikkelagene,  Commersiren  (Bier-,  Trinkcomment). 

Det  var  uundgaaeligt,  at  denne  Fædrelandskjærlighed 
maatte  flamme  endnu  mere  op,  da  de  unge  Krigere  nu 
vendte  tilbage  til  Læresalene,  mange  smykkede  med  Jærn- 
korset,  næsten  alle  endnu  berusede  af  den  heltemodige 
Vrede  fra  den  store  Kamp,  fulde  af  glødende  Had  mod 
»Fædrelandets  ydre  og  indre  Undertrykkere«  —  sikkerlig 
den  bedste  Studenterslægt  i  mange  Aar,  men  desto  værre 
allerede  alt  for  alvorlig  for  det  uskyldige  Drømmeri  og  den 
overstrømmende  Venskabsfølelse,  der  giver  Studenterlivet 
sit  ejendommelige  Trylleri.  De  forvildede  akademiske 
Sæder  trængte  nødvendigvis  til  en  Reform,  og  denne  Re- 
form kunde  kun  udgaa  fra  en  Slægt,  der  i  Modenhed  langt 
overgik  Gjennemsnittet  af  den  ældre  Studenterstand;  men 
denne  ridderlige  Ungdom  havde  nu  allerede  oplevet  alt  for 
meget  i  tvende  haarde  Krige,  til  at  den  igjen  kunde  finde 
sig  i  Elevens  beskedne  Rolle;  den  maatte  næsten  uundgaae- 
lig  henfalde  i  en  overmodig  Selvfølelse,  der  oven  i  Kjøbet 
laa  i  selve  Tiden.  Lignende  Udbrud  af  et  kristeligt-ger- 
manisk  Sværmeri  vare  allerede  én  Gang  tidligere  dukkede 
op  ved  Universiteterne,  i  den  litterære  »Sturm-  und  Drang- 
zeits«  Dage,  da  de  unge  Poeter  i  det  goettingske  Forbund, 
»der  Hainbund«,  sværmede  for  Klopstocks  Messias  og  Teu- 
toburgerwalds  Helte  og  højtidelig  brændte  Wielands  Bil- 
lede; men  hvad  der  paa  hin  Tid  (1772)  kun  bevægede 
snævre  Kredse,  var  nu  Fælledseje  for  Tusender. 

Den  sædelig  strænge,  unge  Slægt  maatte  med  Foragt 
se  ned  paa  de  forældede  Studenterforbindelser  ved  Univer- 
siteterne. Af  de  ældre  Tiders  Barbari  var  alt  for  meget 
endnu  tilbage,  skjønt  den  nyere  litterære  Dannelse  ogsaa 
havde  forfinet  de  akademiske  Sæder  noget.  Fylderi  og 
Utugt  lagde  sig  ofte  for  Dagen  med  en  Frækhed,  der  nu 
til  Dags  næsten  synes  en  Umulighed,  Hasardspil  blev 
drevet  overalt,  selv  paa  aaben  Gade,  og  den  tyske  Lyst  til 
Slagsmaal  gik  over  alle  rimelige  Grænser,  saa  Jenaer- 
Studenterkorps   paa  350  Mand  i  Sommeren  1815  en  eneste 

Uge  havde  147  Dueller  at  udfægte.  De  friske,  folkelige 
Drikke-  og  Rejsesange  fra  de  sangrige  gamle  Tider  vare 
næsten  glemte;  man  sang  mest  smudsige  Knejpeviser  eller 
grædevorne  Fostre  af  en  plat  Sentimentalitet,  der  hørte 
hjemme  i  en  længst  overvunden,  litterær  Tidsalder.  Med 
det  foregaaende  Aarhundredes  Rosenkreutzere  og  andre 
hemmelighedsfulde  Forbund  svandt  ogsaa  deres  aands- 
beslægtede  Studenterordener.  Landskabsforbindelserne,  »die 
Landsmannschaften«,  der  levede  op  paa  ny,  nærede  en 
jammerlig  Smaastatsaand,  der  indbildsk  afviste  alt  fremmed 
og  dræbte  enhver  kraftig  Selvfølelse  ved  en  brutal  Penna- 
lisme;  Russen,  »der  Fuchs«,  turde  ikke  klage,  naar  en 
gammel  Student,  »ein  altes  Haus«,  for  hvem  det  var  gaaet 
tilbage,  tilbed  at  drikke  dus  med  ham,  og  nu  maatte  han 
»hutsche«  med  ham:  alt,  hvad  Russen  bar  paa  sig,  Klæder, 
Ur  og  Penge  maatte  han  bytte  bort  mod  sin  Velynders 
tarvelige  Pjalter.  Enhver,  som  voxede  op  i  denne  Skole, 
lærte  Kunsten  at  bukke  for  hejerestaaende,  at  kuske  de 
lavere. 

Baade  i  Jena  og  Berlin  havde  Fichte  udtalt  sig  stærkt 
mod  dette  Uvæsen.  Blandt  hans  trofaste  Beundrere  drøf- 
tede man  alt  i  1811  Planen  til  et  Studentersamfund,  et 
»Burschenschaft«  eller  »Deutsch-Jiingerschaft«.  Filosofen 
billigede  denne  Tanke;  men  han  kjendte  sine  Folk  og  til- 
føjede den  betænksomme  Paamindelse:  Kammeraterne  skulde 
vogte  sig  for  at  forvexle  Middelalderligt  med  Tysk,  de 
maatte  ikke  sætte  Midlet,  Foreningen,  højere  end  Maalet, 
Oplivelsen  af  den  tyske  Aand.  Jenaerne  optoge  nu  disse 
Tanker  ;  de  kjendte  Vaabenhaand værkets  Alvor  og  vilde  ved 
Æresdomstole  tæmme  det  raa  Slagsbroderuvæsen ;  de  havde 
i  Krigen  kæmpet  Side  om  Side  med  hverandre  som  Folkets 
Sønner  og  krævede  nu  fuldkommen  Lighed  mellem  alle 
Studenter,  Afskaffelsen  af  »Pennalismen«  samt  alle  de  For- 
rettigheder, mangt  et  Universitet  endnu  indrømmede  Greve- 
standen.    Deres  sidste  og  højeste  Maal  var  imidlertid  Tysk- 

lands  Ended;  Fædrelandets  Magt  og  Herlighed  skulde  re- 
præsenteres ved  et  eneste  stort  Studentersamfund,  som 
skulde  tilintetgjere  alle  særlige  Landskabsforbindelser. 

Arndts  bekjendte  Fædrelandssang  dannede  Studenter- 
samfundets egentlige  Program,  baade  Ven  og  Fjende  be- 
tragtede Digteren  som  den  teutoniske  Ungdoms  Fører, 
skjønt  han  slet  ikke  tog  umiddelbar  Del  i  Ungdommens 
Planer.  Efter  et  langt,  bevæget  Vandringsliv  havde  han 
nu  endelig  slaaet  sig  til  Ro  i  Bonn  og  havde  oppe  paa 
Højderne,  tæt  ved  Rhinen,  bygget  et  beskedent  Landsted 
for  sig  og  sin  unge  Hustru,  Schleiermachers  Søster;  her 
tænkte  han  at  glæde  sig  ved  Rhinbjærgenes  Herligheder 
og  i  rolig  Lykke  at  samle  Kræfter  til  Lærestolens  Ar- 
bejde. Vel  sværmede  han  endnu  troskyldig  som  den  yngste 
Student  for  den  »gyldne,  akademiske  Frihed,  Germanernes 
ældgamle  og  herligste  Frihed«;  men  da  en  Heidelberger- 
student  engang  raadspurgte  ham  om  Reformerne  i  det  aka- 
demiske Liv,  advarede  han  i  Skriftet  »om  den  tyske  Stu- 
denterstat« udtrykkelig  sine  unge  Venner  mod  alle  radi- 
kale Daarskaber:  »Hellere  skulde  man  lade  det  bestaaende 
raade  end  stræbe  efter  det  uopnaaelige  Ideal«.  Han  havde 
for  længst  i  trofast  Kjærlighed  sluttet  sig  til  Preussen  og 
dets  Kongehus,  kun  sit  gamle  Nag  til  Frederik  den  stores 
Tidsalder  kunde  han  ikke  besejre.  Siden  han  engang  i  sin 
forpommerske  Hjemstavn  var  traadt  saa  kjækt  op  for  Op- 
hævelsen af  Livegenskabet,  stod  han  i  reaktionære  Kredse 
i  Ry  som  en  Lighedsmand;  men  det  var  fuldstændig  med 
urette.  Arndts  Ønsker  gik  aldrig  længere  end  hans  Vel- 
ynder, den  berømte  preussiske  Statsmand  Steins;  han  vilde 
en  livskraftig  Adskillelse  efter  Stænder,  altsaa  en  anset 
Adelsstand,  frie  Bønder,  et  kraftigt,  i  Lav  ordnet  Borger- 
skab, og  han  var  ikke  langt  fra  at  betragte  Hardenbergs 
agrariske  Love  med  romantisk  Uvilje. 

Den  politiske  Fanatisme  fandt  ingen  Plads  i  dette 
elskværdige   Hjærte,    i  denne  aabne,  muntre  jSFatur.     Kun 

Ungdommens  Mangel  paa  Dømmekraft  kunde  fejre  »Fader 
Jahn  og  Fader  Arndt«  som  tvende  Brødre,  og  kun  Arndts 
rørende  Beskedenhed  kunde  finde  sig  i  denne  Sammenlig- 
ning. T  Virkeligheden  hørte  disse  tvende  Mænd  hjemme  i 
tvende  helt  forskjellige  Lag  af  aandelig  og  sædelig  Kultur. 
Arndt  raadede  over  en  uudtømmelig  Skat  af  gedigne  Kund- 
skaber, skjønt  han  aldrig  tilegnede  sig  Fagmændenes  strænge 
Methode,  og  han  færdedes  frit  paa  den  menneskelige  Dan- 
nelses Højder,  hvorop  Jahn  næppe  nok  kunde  se.  Han  kaldte 
ofte  sig  selv  en  Bonde  og  kunde  som  Fodgænger  maale  sig 
med  den  bedste  Turner;  om  Sommeren  saae  man  ham  dag- 
lig svømme  over  Rhinen  eller,  iført  en  blaa  Kofte,  rive  i 
sin  Have;  men  han  følte  sig  lige  saa  hjemlig  og  sikker  i 
det  fornemme  Selskab;  alle  Blikke  hang  ved  den  lille  fir- 
skaarne  Mand  med  de  straalende  blaa  Øjne,  naar  han  be- 
gyndte at  tale,  og  han  var  en  uimodstaaelig  elskværdig 
Causeur,  altid  naturlig  og  kraftig,  altid  aandrig  og  ædel. 
En  saa  kjærnesund  Natur  kunde  kun  finde  liden  Behag  i 
Turnernes  kyniske  Natur;  han  formanede  Ungdommen: 
»Tyskerne  burde  ikke  søge  deres  Mønster  i  Spartanernes 
eller  Romernes  Raahed;  spørg  eder  selv:  vare  de  lykkelige? 
gjorde  de  andre  lykkelige?« 

Blandt  Jenaer-Professorerne  stod  Fries  Studenterne 
nærmest;  denne  Ungdom,  som  følte  sig  begejstret  af  Fich  tes 
Ideer,  lyttede  umistænksomt  til  en  Lærer,  der  altid  havde 
hørt  til  Fichtes  Modstandere.  Hegels  nye  Lære  gjaldt  i 
Jena  endnu  for  reaktionær;  den  var  efter  Fries's  Paastand 
ikke  opvoxet  i  Videnskabens  Haver,  men  paa  Kryberiets 
Mødding.  Ogsaa  Fries  var  som  Luden  ulige  virksommere 
som  Lærer  end  som  Forfatter;  den  sværmeriske  Ungdom 
fandt  Behag  i,  at  den  godmodige,  men  uklare  Filosof  sam- 
menblandede Begreber  og  Følelser  og  saaledes  opløste  den 
synlige  Verden  i  en  Hj  ærte  vælling,  hvad  Hegel  haardt, 
men  slaaende  lod  ham  høre.  Ungdommen  følte  sig  styrket 
i  sin  subjektive  Vilkaarlighed,  naar  deres  umistænksomme 

Lærer  i  raangetydige  Ord  stadig  paa  ny  udviklede;  Men- 
nesket skal  blive  sin  Overbevisning  tro,  om  han  ogsaa  gjør 
sig  hele  Verden  til  Fjende.  Særlig  tidssvarende  fandt 
Ungdommen  hans  Historiens  Filosofi;  han  forstod  at  presse 
den  historiske  Verdens  Rigdom  ind  i  et  tarveligt  doktri- 
nært Skema,  som  senere  i  mangfoldige  Former  er  blevet 
eftersnakket  af  talløse  lærde  Publicister  lige  ned  til  Ger- 
vinus;  efter  samme  skal  i  Orienten  Religionen  have  be- 
hersket Menneskehedens  Liv,  i  den  klassiske  Oldtid  var 
Skj enheden,  i  den  kristne  Verden  Erkjendelsen  herskende; 
men  i  den  nyeste  Tid,  efter  Revolutionen,  indtog  Uddan- 
nelsen af  den  oifentlige  Ret  Midtpunktet  af  Historien,  og 
herved  var  ganske  naturlig  Dørene  smækkede  op  paa  vid 
Gab  for  alle  politiserende  Dilettanters  utidige  Indblanding. 
Skjønt  Fries  nærede  den  ærlige  Hensigt  at  værge  Ung- 
dommen mod  lidenskabelige  Forvildelser,  lod  han  sig  dog 
henrive  til  mange  uforsigtige  Ytringer,  og  sluttelig  veder- 
fores det  ham,  hvad  der  næsten  uundgaaelig  maa  indtræde 
ved  et  alt  for  intimt  Forhold  mellem  Professorer  og  Stu- 
denter; han  tabte  Forstaaelsen  med  sine  unge  Venner, -da 
de  dog  ikke  betroede  Læreren  alt,  og  han  bemærkede  ikke, 
hvorledes  Radikalismen  lidt  efter  lidt  fik  Overhaand  i  Ung- 
dommens Rækker. 

Oprindelig  var  en  ubestemt,  patriotisk  Længsel  den 
eneste  politiske  Tanke  hos  Jenaer-Studenterne ;  de  svær- 
mede for  den  abstrakte  Tyskhed,  som  Fichte  engang  havde 
forherliget  i  sine  »Taler  til  den  tyske  Nation« ;  derimod 
havde  de  ingen  Anelse  om,  at  Fichte  mod  sit  Livs  Aften 
med  Varme  var  gaaet  ind  paa  den  preussiske  Statsidé. 
Enhver  Forskjel  paa  Preussen,  Bayern  og  Sachsen  skulde 
forsvinde  i  Tyskhedens  Begreb,  og  da  nu  blandt  alle 
tyske  Enkeltstater  ingen  førte  et  saa  kraftigt  Liv  som  den 
preussiske,  kom  disse  unge  Drømmere,  der  dog  idelig  talte 
om  Befrielseskrigens  Herligheder,  umærkelig  ind  paa  samme 
Afvej  som  »Isis«   og  »Nemesis«;    de  begyndtQ   at   overøse 

den  Stat  med  Anklager,    der  næsten   ene    og    alene  havde 
ført  hin  Krig. 

Blandt  Førerne  for  »Burschenschaftet«  fandtes  kun  en 
eneste  Preusser,  Berlineren  Maszmann,  en  ærlig,  meget 
middelmaadig  begavet  ung  Sværmer,  det  mest  uklare 
Hoved  blandt  alle  Bersærkerne  af  Jahns  snævrere  Kreds. 
Samtlige  andre  vare  Thiiriugere,  Mecklenburgere,  Kur- 
lændere,  Hessere,  bayerske  Frankere,  og  dem  kunde  det  nu 
rigtignok  ikke  falde  saa  tungt  at  lade  deres  Hjemstavn 
simpelthen  forsvinde  i  en  almindelig  Tyskhed.  Paa  de 
preussiske  Universiteter  slog  Studentersamfundet,  »die 
Burschenschaft«,  kun  langsomt  Rod,  forst  dog  i  Berlin.  I 
Breslau  sluttede  forst  de  nypreussiske  Lausitzere  sig  til 
samme;  Schlesierne  kunde  derimod  længe  ikke  faa  i  Ho- 
vedet, at  Frederik  den  stores  Stat  ikke  skulde  være  en 
ærlig  Teutoner  mere  værd  end  Btickeburg  eller  Darmstadt. 
Jenaerne  derimod  og  de  radikale  Giesznere,  der  tidligst 
sluttede  sig  til  »Burschenschaftets»  Bevægelse,  bekæmpede 
ikke  blot  enhver  berettiget  Ytring  af  preussisk  Selvfølelse 
som  »utysk  Preusservæsen«;  de  vege  ikke  engang  tilbage 
for  at  stryge  af  Befrielseskrigens  Historie  alt  særlig  preus- 
sisk, alt,  hvad  der  gav  den  Farve  og  Liv.  »Burschen- 
schaftets« Visebog,  A.  Foliens  »Freie  Stimmen  frischer  Ju- 
gend«, gjengav  kun  i  lemlæstet  Form  alle  de  smukke 
Krigssange,  der  talte  om  Preussens  Hæder;  Preussens 
Navn  forekom  ikke  i  hele  Samlingen.  I  Arndts  Husar- 
sang svor  Blucher  ikke  mere  »dem  Franzmann  zu  weisen 
die  preuszische  Art«,  som  Digteren  havde  sunget;  nu  hed 
det  »die  altdeutsche«  eller  vel  endog  »die  deutscheste 
Art«.  Burschenschaftets  Førere  havde  derhos  for  det  meste 
tjent  blandt  Liitzowerne  og  havde  som  Medlemmer  af  en 
»ren  tysk  Friskare«  vænnet  sig  til  med  Ringeagt  at  se 
ned  paa  den  preussiske  Linje,  der  dog  i  Krigen  havde 
været  langt  heldigere  end  de  selv.  Saaledes  gik  det  til, 
at  disse  Tyskhedens  Enthusiaster  fra  første  Færd  stode  lige 


Tyskland  i  det  nittende  Aarhundrede.  145 

saa  uvenlige  som  Turnerne  over  for  den  nationale  Enheds 
mest  levende  Kraft.  Det  er  begribeligt,  at  den  barnlige 
Tro  paa  »Folkets«  ufejlbarlige  Visdom  og  en  platonisk 
Forkj ærlighed  for  republikanske  Former  fandtes  endnu  hyp- 
pigere hos  Ynglingene  end  hos  Mændene.  Stænderforsam- 
lingerne fandt  Ungdommen  navnlig  af  den  Grund  nødven- 
dige, fordi  den,  ligesom  Flertallet  blandt  de  ældre  liberale, 
ene  søgte  Partikularismen  i  Kabinetterne:  naar  der  først 
findes  en  Forfatning  i  hvert  tysk  Land,  mente  Karl  Sand, 
gives  der  kun  Tyskere,  og  ikke  Bayrere  eller  Hannove- 
ranere. 

Trods  alt  dette  mærkede  man  i  de  første  Aar  ikkun 
lidt  til  nogen  sygelig  Ophidselse  hos  Ungdommen.  Fuld 
af  Anmasselse  spaserede  den  rigtignok  omkring  i  sin  løjer- 
lige, kristelig-germaniske  Dragt  med  Baret,  mørk  Frakke 
og  Damekrave,  og  de  nye  Turnervaner,  som  snart  forplan- 
tede sig  til  Jena,  gjorde  ikke  Ynglingene  mere  elskvær- 
dige; men  under  den  raa  Skal  gjemte  sig  en  sund  Kjærne. 
Øvrighederne  undrede  sig  ligefrem  over,  at  den  bestandige 
Krig  mod  de  akademiske  Love,  hvori  Land skabsforbind ei- 
serne satte  deres  Ære,  nu  pludselig  hørte  op;  hele  Tonen 
i  det  akademiske  Liv  var  nu  bleven  langt  ædlere,  siden 
Arndts  og  Schenkendorfs  Sange  løde  ved  Gilderne,  og  en 
hel  Skare  unge  Digtere  med  Holsteneren  Binzer  i  Spidsen 
stadig  bragte  nye,  kraftige  Studenterviser;  næsten  alle  de 
alvorlige  Sange,  den  tyske  Student  nu  til  Dags  plejer  at 
synge,  ere  først  komne  frem  paa  denne  Tid.  Den  kristne 
Fromhed,  der  rigtignok  blev  baaren  temmelig  pralende  til 
Skue,  var  hos  de  fleste  ægte  og  inderlig;  mangen  af  disse 
unge  Drømmere  syntes  ligesom  forklaret  af  from  Glæde 
over  alle  de  Undere,  Gud  havde  udvist  mod  hans  Folk. 

En  væsentlig  Rolle  i  hele  det  nye  Tyskervæsen 
kom  det  indgroede  Jødehad  til  at  spille.  Da  Befrielses- 
krigen ved  sin  mægtige  Bevægelse  lagde  hele  det  tyske 
Sindelags  inderste  Hemmeligheder  for  Dagen,  kom  den 
gamle  dybe  Uvilje  mod  det  orientalske  Væsen  atter  frem. 
Fra  Luther  ned  til  Goethe,  Herder,  Kant  og  Fichte 
nærede  næsten  alle  store  germaniske  Tænkere  denne 
Følelse,  og  Lessing  stod  ganske  ene  med  sin  Forkj ærlighed 
for  Jøderne.  Umiddelbart  efter  Freden  begyndte  en  heftig 
Pennefejde  om  Jødernes  Stilling,  som  i  fem  hele  Aar 
fyldte  det  tyske  Bogmarked  med  en  Masse  Flyveskrifter, 
og  som  navnlig  Ungdommen  fulgte  med  levende  Deltagelse. 
Siden  Moses  Mendelssohns  velsignelsesrige  Virksomhed  havde 
en  Del  af  de  tyske  Jøder  med  Held  søgt  at  fylde  den 
brede  Kløft,  som  skilte  deres  Stamme  fra  tyske  Sæder  og 
Dannelse;  mange  af  de  ansete  jødiske  Familier  i  de  store 
Stæder  vare  allerede  gjennemgaaende  germaniserede,  i  Ber- 
lins Synagoge  blev  der  fra  Aarhundredets  Begyndelse  præ- 
diket paa  Tysk;  Leipzig  og  andre  Menigheder  fulgte  Ex- 
emplet.  Israel  Jakobsohn,  Stifteren  af  de  store  Seesener- 
Skoler,  sørgede  dernæst  for  en  værdigere  Form  for  Guds- 
tjenesten, og  den  brave  David  Friedlånder  formanede  i  sine 
»opbyggelige  Taler«  sine  Trosfæller:  Kun  naar  de  af 
ganske  Hjærte  tilegnede  sig  den  tyske  Kultur,  kunde  de 
gjøre  Fordring  paa  fuldstændig  Frigj  øreise.  Massen  af  de 
tyske  Israeliter,  navnlig  fra  de  polske  Grænseprovinser, 
kunde  først  langsomt  gjøre  sig  fortrolig  med  disse  Re- 
formtanker; de  sad  endnu  for  dybt  fast  i  Schakreri  og 
Aagren,  i  Talmudtroens  mørke  Fanatisme,  i  alle  en  æld- 
gammel Trældoms  Synder.  Da  Franskmændene  holdt  deres 
Indtog  i  Berlin,  lagde  mangen  jødisk  Familie  en  let  for- 
klarlig Deltagelse  for  Dagen  for  det  Folk,  der  først  havde 
skjænket  dem  fuld  Ligeberettigelse,  og  Napoleon  forstod 
med  Kløgt  at  smigre   for  den  jødiske  Kosmopolitisme;  det 

ivrigste  Kedskab  for  det  franske  Politi  i  Berlin  var  David- 
sohn-Lange, Udgiveren  af  den  berygtede  »Telegraph«. 

Ogsaa  i  Befrielseskrigen  udviste  kun  en  Del  af  Jø- 
derne nogen  patriotisk  Iver.  Sønnerne  af  hine  dannede 
Huse,  der  allerede  fuldstændig  følte  sig  som  Tyskere,  op- 
fyldte hæderlig  deres  Soldaterpligt;  men  legemlig  Svaghed 
og  dybt  indgroet  Afsky  for  Vaabenhaandværket  holdt  mange 
andre  borte  fra  Hæren,  og  den  strænge  kristne  Aand 
skræm  mede  vel  ogsaa  mangen  bort  fra  den  store  Be- 
vægelse. Hos  de  vestpreussiske  Jøder,  der  først  nylig 
med  Møje  havde  arbejdet  sig  op  af  det  polske  Smuds, 
kunde  man  billigvis  endnu  ikke  vente  noget  tysk  Sindelag; 
de  udviste  en  saadan  Skræk  for  Vaabenhaandværket,  at 
Kongen  (29de  Maj  1813)  paa  deres  indstændige  Bønner 
gav  dem  Tilladelse  til  at  kjøbe  sig  fri  for  Værnepligten, 
og  dette  Privilegium  blev  derpaa  benyttet  i  saadant  Om- 
fang, at  en  stor  Del  af  Omkostningerne  ved  Indretningen 
af  det  preussiske  Landeværn  blev  bestridt  af  de  jødiske 
Løsepenge.  Den  eneste  existerende  Rulle  over  de  jødiske 
Soldater  —  den  omfatter  Flertallet  af  de  preussiske  Regi- 
menter —  udviser  forAaret  1813  kun  343  Jøder  i  Hæren, 
og  i  Aaret  1815,  da  Hæren  naaede  sit  største  Tal,  stod 
der  efter  den  højeste  Beregning  ikke  flere  end  731  Jøder, 
et  uforholdsmæssigt  lavt  Tal,  under  Fanerne.  Efter  Krigen 
sank  Tallet  igjen  ned  til  2—300.  Hvad  skulde  vel  og- 
saa lokke  dem  til  Fanerne?  Fra  Officersp esterne  vare  de 
udelukkede  ved  Loven  af  1812,  og  da  Kongen  holdt  strængt 
fast  ved  dens  Forskrifter,  fandtes  der  i  de  følgende  lange 
Fredsaar  kun  en  eneste  jødisk  Linjeofficer,  den  mange- 
aarige  Lærer  ved  Artilleriskolen,  M.  Burg,  en  mønster- 
værdig beskeden  og  dygtig  Soldat.  De  unge  Teutonere 
havde  naturligvis  ikke  noget  Øje  for  de  indviklede  histo- 
riske Kjendsgjerninger,  som  kun  alt  for  let  forklarede  Jø- 
dernes ukrigerske  Sindelag;  men  imidlertid  begyndte  en- 
kelte store  jødiske  Pengefamilier  allerede  at  o  ve  en  meget 

følelig  Magt  i  Wien,  Berlin  og  Frankfurt,  og  den  lagde 
sig  ofte  for  Dagen  raed  opblæst  Overn^od;  Kothschilds  for- 
trolige Omgang  med  Metternich  og  Gentz  vakte  ligeledes 
politisk  Uvilje.  Derpaa  fulgte  Hungersnedsaarene;  rædsels- 
fulde Historier,  sande  og  falske,  om  de  jediske  Aagerkarles 
Grusomheder  lob  gjennem  Landet;  det  gamle  Racehad  rørte 
sig  atter;  Sessas  Lystspil:  »Vor  Handel«,  en  bitter  For- 
haanelse  over  jødiske  Skikke,  holdt  sit  Triumftog  over 
næsten  alle  tyske  Scener. 

I  den  litterære  Kamp,  som  nu  udfoldede  sig,  udvistes 
der  ofte  fra  jødisk  Side  en  forfærdelig  Løgnagtighed  og 
Overmod,  der  langt  bedre  end  alle  Modstandernes  Taler 
godtgjorde,  hvilke  alvorlige  Betænkeligheder  der  endnu 
maatte  gjøre  sig  gjældende  mod  Jødernes  fuldstændige 
Emancipation.  Saul  Ascher  i  Berlin  spottede  den  unge 
Slægts  »Germanomani«  i  en  Række  ondskabsfulde  Skrifter, 
der  røbede  et  fanatisk  Had  mod  alt  Tysk,  navnlig  ogsaa 
mod  Goethe.  Han  udsagde  rosende  om  de  vantro  Jøder, 
at  Verdenshistorien  havde  bestemt  dem  til  engang  at 
føre  al  positiv  Tro  til  friere  Former,  ja,  han  havde  den 
Frækhed  endog  at  tilskrive  sine  Stamfrænder  Hoved- 
fortjenesten af  Befrielseskrigens  Sejre:  »Man  forglemmer, 
at  Tysklands  Hære  bukkede  under  i  Kampen  mod  Frank- 
rig, indtil  Jøderne  blandt  dem  toge  Del  i  samme,  og  man 
husker  ikke  paa,  hvor  heldig  de  kæmpede  i  Aarene  1813 
og  14,  da  Jøderne  fra  Rusland,  Polen,  Østerrige  og 
Preussen  stode  i  sluttet  Række  sammen  med  Tyskerne.«  En 
anden  jødisk  Forfatter,  der  drog  til  Felts  mod  Riihs  og 
Fries,  havde  den  Dristighed,  ét  Aar  efter  det  belgiske 
Felttog,  at  paastaa,  at  ved  Belle  Alliance  var  der  alene 
faldet  55  jødiske  Officerer,  medens  den  preussiske  Hær 
tilsammen  kun  tabte  24  Officerer  sammesteds.  En  tredje, 
der  aabenbart  skrev  i  den  bedste  Mening,  rettede  et  ven- 
ligt Ord  til  »de  kristne«  og  mente  ganske  gemytlig:  de 
egensindige   jødiske    Hoveder    vilde    dog    ikke    Lide    deres 

gamle  Skikke  fare;  klogest  var  det  altsaa,  om  de  kristne 
for  Enighedens  Skyld  forlagde  deres  Søndag  til  Sabbaten. 
Den  jødiske  Lærer  Hesz  i  Frankfurt  erklærede  simpelthen 
alle  sine  kristelige  Modstandere  for  Fantaster  eller  Red- 
skaber for  den  jammerligste  Egenkjærlighed. 

Lige  over  for  sligt  Overmod  kunde  uretfærdige  og 
hadefulde  Ord  fra  den  modsatte  Lejr  heller  ikke  udeblive; 
imidlertid  bevarede  det  store  Flertal  af  kristne  Skrifter 
en  værdig  Holdning;  Lessings  Ideer  havde  dog  i  Stilhed 
banet  sig  Vej;  saa  grusomt  som  Fichte  vilde  dog  ingen 
Tysker  mere  skrive  om  Jøderne.  De  mere  forstandige  gik 
næsten  alle  ud  fra  den  Grundsætning,  at  alene  Opholdet 
i  et  Land  endnu  ikke  gav  noget  Krav  paa  Borgerretten; 
de  vilde  nok  indrømme  Israeliterne  Lighed  paa  Privat- 
rettens Omraade,  men  ikke  —  eller  dog  endnu  ikke  — 
det  fulde  Maal  af  statsborgerlige  Rettigheder.  Og  hvor 
haard  denne  Mening  end  maatte  forekomme  de  dannede 
Jøder,  levede  Massen  af  deres  Stamme  den  Gang  endnu 
utvivlsomt  under  saa  forsømte  Forhold,  at  en  fuldstændig 
Emancipation  ikke  syntes  tilraadelig;  en  Mand  af  deres 
egen  Midte  rettede  jo  endog  den  ydmyge  Bøn  til  de  tyske 
Fyrster  »at  hæve  hans  Nation  af  dens  aandelige  For- 
nedrelse« ved  en  Forbedring  af  det  jødiske  Skolevæsen. 
Den  preussiske  Lov  af  1812,  der  indrømmede  Jøderne  alle 
statsborgerlige  Rettigheder  med  Undtagelse  af  Adgangen 
til  Statsembeder,  gik  langt  ud  over  de  fleste  andre  tyske 
Loves  snæverhjærtede  Forskrifter  og  betegnede  omtrent 
det  Maal,  hin  Tids  liberale  foreløbig  ansaa  for  opnaaeligt; 
Hardenberg  selv,  der  overalt  varmt  antog  sig  Jøderne, 
vilde  aldeles  ikke  overskride  disse  Grænser. 

Omtrent  i  denne  Retning  udtalte  sig  Historikeren 
RUhs,  der  aabnede  Rækken  af  de  antijødiske  Skrifter; 
ham  fulgte  Fries  og  Luden;  men  ogsaa  det  radikale  Oppo- 
sitionsblad sluttede  sig  til  disse  kristelig-germaniske  lærdes 
Anskuelser,   ligesaa  Paulus,   Føreren  for  Rationalismen,  og 


150  Tyskland  i  det  nittende  Aarhundrede. 

den  verdslig  liberale  Publicist  Kliiber.  Blandt  ansete  For- 
fattere viste  Kotzebue  Jøderne  mest  Velvilje ;  han,  de  unge 
Teutoneres  Dødsfjende,  følte  et  indre  Slægtskab  med  Saul 
Ascher;  dog  ogsaa  han  mente,  at  Jødernes  Kultur  maatte 
først  grundig  omdannes  »ved  en  Slags  Omvendelse«,  før  de 
kunde  naa  frem  til  Ligeberettigelse.  Den  ufortøvede  Eman- 
cipation krævede  kun  enkelte,  lidet  bekjendte  kristne 
Publicister  f.  Ex.  Lipo  i  Erlangen,  der  vilde  gjere  den 
tyske  Nation  mere  bevægelig  ved  Iblanding  med  jødisk 
Blod. 

Hadet  mod  Jøderne  var  saa  stærkt  og  almindeligt,  at 
den  offentlige  Mening  næsten  enstemmig  tog  Parti  mod 
dem  i  et  Tilfælde  —  den  hæslige  Frankfurter  Jødestrid  — ,  hvor 
man  gjorde  dem  aabenbar  Uret.  Hvor  stærkt  havde  de 
allierede  Magter  dog  ikke  forbrudt  sig  mod  den  gamle 
Kejserstad,  den  Gang  de  skjænkede  den  Suverænitetens 
uholdbare,  tomme  Titel.  Skjønt  Frankfurt  paa  Kejser- 
dømmets Tid  kaldtes  rigsumiddelbar,  havde  den  dog  altid 
været  Kejserens  Stad,  havde  været  Kejseren  umiddelbart 
undergiven  og  fremfor  alle  andre  tyske  Stæder  hæderlig 
udmærket  sig  ved  et  virksomt,  rigt,  dannet  Borgerskab 
med  en  levende  Almenaand;  nu,  umiddelbart  efter  Krigene, 
bleve  det  Senckenbergske  Institut  og  Stådels  Museum  aab- 
nede,  og  en  Mængde  almennyttige  Foreninger  begyndte  at 
udfolde  en  storartet  Virksomhed.  Den  skjenne  Stad  havde 
under  en  kraftig  Statsmyndigheds  Overhøjhed  kunnet  blive 
et  Mønster  for  en  tysk  Kommune.  Nu  fik  Staden  imid- 
lertid med  sit  Omraade  af  syv  og  et  halvt  Sogn  fuldstæn- 
dig Uafhængighed  som  en  suveræn  Stat;  kun  for  Forfat- 
ningsstridigheder var  der  forbeholdt  det  tyske  Forbund  en 
Voldgiftsmyndighed,  der  stod  langt  tilbage  for  de  gamle 
Kejseres  monarkiske  Rettigheder;  med  Forbundsdagens 
Skare  af  Sendemænd  trængte  dernæst  et  Hofelement  ind, 
som  forfalskede  den  ærbare  Borgeraand  og  indviklede  mange 

af  de  gamle  patriciske  Slægter  og  hele  Børsverdenen  i 
Diplomatiets  Rænkespil. 

Af  slige  unaturlige  Forhold  maatte  der  udvikle  sig  en 
sygelig  Indbildskhed.  Borgerskabet  betragtede  sin  »Fæ- 
drenestad« som  Tysklands  Hovedstad  og  misbrugte  sin 
nylig  vundne  Suverænitet  med  hele  den  hensynsløse  Egen- 
kjærlighed,  der  næsten  altid  forer  det  store  Ord  i  de  Kom- 
muner, som  ikke  holdes  inden  for  Retfærdighedens  Skran- 
ker af  en  monarkisk  Centralmagt.  Den  nye  Forfatning  af 
1816  sikrede  omhyggelig  de  indfødte  Borgere  mod  al 
Konkurrence  fra  Udlændinge;  kun  den,  som  ejede  5000 
Gylden  eller  ægtede  en  Frankfurterinde,  kunde  vinde  Borger- 
ret. Den  samme  smaalige  Snæverhjærtethed  var  ogsaa 
Skyld  i,  at  Jøderne  igjen  mistede  den  Borgerret,  de  havde 
tilkjøbt  sig  af  Fyrst  Dalberg.  De  hævede  strax  et  Jammer- 
skrig herimod,  og  den  unge  Ludvig  Børne  traadte  med  sin 
skarpe  Pen  i  Skranken  for  sine  betrængte  Trosfæller. 
Spørgsmaalet  var  nu  egentlig  ikke  saa  ganske  ligefremt, 
som  Børne  med  det  juridiske  Haarkløveris  hele  Dristighed 
hævdede.  De  440,000  Gylden,  den  israelitiske  Menighed 
havde  betalt  Storhertugen  af  Frankfurt,  kunde  efter  den 
strænge  Ret  kun  betragtes  som  Aflesningssum  for  den 
gamle  Jødeskat  paa  22,000  Gylden,  og  ikke  som  en  Kjøbe- 
sum  for  Borgerrettigheden,  og  da  Forbundsakten  kun  ga- 
ranterede Jøderne  de  Rettigheder,  som  de  tyske  Forbunds- 
stater allerede  havde  indrømmet  dem,  kunde  der  fra  et 
retsligt  Synspunkt  ikke  gjøres  synderlige  Indvendinger  mod 
Frankfurter- Borgerskabets  Fremfærd;  Berlins  juridiske  Fa- 
kultet gav  da  ogsaa  det  Responsum,  at  den  israelitiske 
Menigheds  Klager  maatte  afvises  som  ubegrundede. 

Da  Jøderne  nu  henvendte  sig  til  Forbundsdagen  med 
deres  Besværinger,  traadte  Huset  Rothschilds  politiske 
Magt  første  Gang  for  Dagens  Lys,  og  det  uhørte  indtraf: 
Forbundsdagen  viste  sig  mere  liberal  end  den  offentlige 
Mening.      I  Overensstemmelse    med    de  gamle  Traditioner 

om  Preussens  Tolerance  afgav  Hardenberg  forud  den  Er- 
klæring, at  der  tilkom  de  frankfurtske  Jøder  i  det  mindste 
en  indskrænket  Borgerret,  og  til  de  uindviedes  Forbavselse 
sluttede  Østerrige  sig  til  denne  Mening,  da  Wienerhoffet 
ikke  kunde  undvære  Kothschilds  Penge.  Da  Metternich  og 
Gentz  i  Aaret  1818  kom  til  Frankfurt,  opbode  de  her,  som 
tidligere  paa  Wienerkongressen,  hele  deres  Veltalenhed  til 
bedste  for  deres  rige  Myndlinge.  Med  den  gode  gamle 
Langsomhed  forhandlede  man  nu  videre,  og  i  Aaret  1824 
fik  Frankfurts  Jøder  ved  Forbundsdagens  Mægling  en  Del 
af  sine  Rettigheder  tilbage;  de  ble  ve  anerkj  endte  som  »is- 
raelitiske Borgere«,  men  vare  udelukkede  fra  de  kommu- 
nale Embeder  og  bleve  kun  i  privatretlig  Henseende  stillede 
lige  med  de  kristne  Borgere,  og  selv  dette  kun  med  en- 
kelte smaalige  Indskrænkninger:  saaledes  maatte  de  ikke 
drive  nogen  Frugthandel,  hver  Person  kun  eje  ét  Hus,  og 
der  maatte  aarlig  kun  indgaas  femten  Ægteskaber.  Paa 
faa  Undtagelser  nær  holdt  Pressen  med  det  frankfurtske 
Spidsborgerparti;  thi  Dahlbergs  Love  stode  i  daarligt  Ry 
som  et  Værk  fra  Fremmedherredemmets  Tider,  og  man 
nærede  i  Almindelighed  den  Frygt,  at  Forbundsstaden 
skulde  tabe  sit  tyske  Præg  ved  den  orientalske  Driftigheds 
Overvægt.  Luden  skrev  kort  og  godt:  vox  populi  voxDei, 
Folkets  Stemme  er  ikke  Jøderne  gunstig. 

I  den  akademiske  Ungdoms  Kredse  blev  denne  Tidens 
Stemning  yderligere  skærpet  ved  det  kristeligt-romantiske 
Sværmeri.  Studenterne  følte  sig  som  et  nyt  tysk  Rid- 
derskab og  viste  deres  Jødehad  med  en  saa  grov  Utaal- 
somhed,  at  det  ofte  mindede  om  Korstogenes  Tider.  Fra 
første  Færd  stod  den  Hensigt  fast  at  udelukke  alle  Ikke- 
kristne  fra  det  nye  Studenterforbuud ;  lykkedes  dette,  vare 
de  jødiske  Studenter  i  Virkeligheden  berøvede  deres  akade- 
miske Borgerret,  da  »Burschenschaft'et«  jo  vilde  paalægge 
samtlige  Studenter  sine  Love,  vilde  ophæve  alle  andre 
Forbindelser. 

Allerede  i  Sommeren  1814  havde  der  i  Jena  dannet 
sig  et  Krigerforbund,  som  ved  ridderlige  Øvelser  vilde  for- 
berede sine  Medlemmer  til  Vaabenfærd  for  Fædrelandet;  i 
det  følgende  Aar  traadte  dernæst  Medlemmerne  af  tvende 
Landsmannskaber,  der  vare  kjede  af  den  gamle,  flove  Færd, 
sammen,  og  den  12te  Juni  1815  blev  det  nye  Studenter- 
samfund, »die  Burschenschaft«,  efter  gammel  Jenaer- 
Skik  indviet  ved  et  højtideligt  Optog  over  Torvepladsen.  I 
Spidsen  for  Forbundet  stode  tvende  Theologer  fra  Meck- 
lenburg,  Horn  og  Riemann,  og  en  begejstret  Elev  af  Fries, 
Scheidler  fra  Gotha,  lutter  prægtige,  brave  unge  Mænd, 
som  havde  kæmpet  med  Tapperhed  i  Krigen.  Den  første 
Formand,  Karl  Horn,  der  senere  er  bleven  bekjendt  for 
videre  Kredse  som  Fritz  Reuters  Lærer,  bevarede  til  sin 
høje  Alderdom  sin  Ungdoms  Begejstring  og  døde  i  den 
fromme  Tro,  at  han  ved  at  stifte  Burschenschaftet  havde 
udført  et  »Herrens  Værk«.  Det  nye  Forbund  brød  strax 
med  al  Rusvæsenets  gamle  Uskikke  og  regeredes  efter 
rent  demokratiske  Grundsætninger  ved  et  valgt  Repræsen- 
tantskab og  et  Formandskab;  dets  Æresdomstol  bragte 
Duellerne  ned  til  et  beskedent  Tal  og  vaagede  med  Stræng- 
hed  over  ærbare  Sæder. 

Allerede  et  Aar  efter  Stiftelsen  havde  alle  øvrige  For- 
bindelser i  Jena  opløst  sig,  og  Burschenschaftet  fremtraadte 
nu  i  Virkeligheden,  hvad  det  havde  onsket,  som  et  Forbund 
af  samtlige  kristlig- tyske  Studenter.  I  hine  første  Dage 
herskede  endnu  en  varm ,  fædrelandskjærlig  Begejstring. 
Hvilken  Afstand  var  det  ikke  fra  tidligere  Dages  Raaheder, 
naar  Studenterne  nu  som  Studentersang  istemmede  Arndts 
mægtige  Sang: 

VVem  soli  der  erste  Dank  erschallen? 
Dem  Gott,  der  grosz  und  wunderbar 
Aus  langer  Schande  Nacht  uns  Allen 
In  Flammen  aufgegangen  war, 

Der  unsrer  Feinde  Trotz  zerblitzet, 
Der  unsre  Kraft  uns  schon  erneut 
Und  auf  den  Sternen  waltend  sitzet 
Von  Ewigkeit  zu  Ewigkeit ! 

Til  Banner  for  Samfundet  og  den  tyske  Enighed,  som 
det  jo  symbolsk  skulde  repræsentere,  valgte  Studenterne 
paa  Jahns  Forslag  et  sort-rødt-gyldent  Flag.  Det  var  Ltit- 
zowernes  Uniformsfarver,  og  denne  Friskare  havde  ogsaa 
ført  en  guldbroderet,  sort-rød  Fane.  Enkelte  Medlemmer 
opstillede  rigtignok  den  dristige  Paastand,  at  dette  Banner 
kun  var  en  Fornyelse  af  det  gamle  Riges  sort-gule  Farver, 
forskjønnet  med  Frihedens  eller  Krigens  røde  Farve;  thi 
Rødt  havde  engang  været  de  kejserliges  Krigsfarve;  men 
de  ivrigste  vilde  slet  ikke  høre  noget  om  slige  historiske 
Minder  og  forklarede  Betydningen  kort  og  godt  saalunde: 
Fra  Trældommens  Nat  gjennem  blodig  Kamp  til  Frihedens 
gyldne  Dage.  Af  Studenternes  Drømmerier  fremgik  saa- 
ledes  denne  Tricolore,  der  et  halvt  Aarhundrede  igjeunem 
var  Nationallængselens  Banner,  der  skulde  vække  saa  store 
Forventninger  og  saa  mange  ædle  Tanker,  der  skulde 
bringe  saa  mange  Taarer  og  saa  mange  Synder  over  Tysk- 
land, til  den  endelig,  ligesom  de  italienske  Carbonariers 
sort-blaa-røde  Banner,  nedværdigedes  gjennem  Partikampe  og 
ligesom  dette  fortrængtes  af  den  nationale  Stats  Farver. 

Studenterforbundets  Hensigt  at  samle  alle  Studenter  i 
en  eneste  Forening  havde  sit  Udgangspunkt  i  en  over- 
spændt Idealisme,  medens  slige  Ungdomsforbindelser  skjøn- 
neste  Tillokkelse  jo  dog  ligger  i  det  inderlige  personlige  Ven- 
skab. Tyskerne  vilde  med  deres  utæmmelige  personlige  Stolt- 
hed heller  ikke  saa  let  lade  sig  skære  alle  over  én  Kam.  Ari- 
stokratiske Naturer  var  det  allerede  imod  at  skulle  være 
dus  med  alle,  hvad  »Burschenschaft'et«  anbefalede;  ikke 
blot  de  raa  Svirebrødre  af  den  gamle  Skole,  men  ogsaa 
mange  livsglade  unge  Mænd  kjedede  sig  over  Studenter- 
samfundets   gammelkloge,    alvorlige   Tone,    hvor   man   kun 

kunde  vinde  Anseelse  ved  pathetisk  Veltalenhed  eller  hejst 
ved  en  god  Klinge;  frie,  selvstændige  Naturer  som  den 
unge  Karl  Immermann  i  Halle  vilde  slet  ikke  bøje  sig  for 
Raadet,  da  de  berømte  akademiske  Førere  kun  sjælden  vare 
aandrige  Hoveder.  Mod  slige  Modstandere  hjalp  kun  dik- 
tatorisk Haardhed;  den  Ensidighed,  som  enhver  ny  Retning 
kræver,  især  blandt  unge  Mænd,  steg  i  »Burschenschaft'et« 
snart  til  Terrorisme.  I  Jena  lykkedes  det  foreløbig  at 
bringe  alle  afvigende  Meninger  til  Tavshed,  og  nu  steg 
Studenternes  Overmod  til  det  utaalelige;  med  Vigtighed 
skrede  de  Herrer  af  Repræsentantskabet  og  Forstander- 
skabet hver  Eftermiddag  frem  og  tilbage  paa  Markeds- 
pladsen, medens  de  i  velvalgte  Ord  drøftede  Fædrelandets 
og  Højskolernes  Vel;  de  følte  sig  som  Herrer  i  dette  lille 
akademiske  Rige,  tilmed  da  de  fleste  Professorer  viste  en 
ganske  urimelig,  med  Angest  og  Velvilje  blandet  Ærbødig- 
hed mod  disse  unge  Mennesker;  de  saae  alt  i  Aanden  den 
Tid,  da  hele  Tyskland  vilde  blive  regeret  af  »Burschen- 
schatVets«  Medlemmer. 

De  patriotiske,  stormfulde  og  pompøse  Taler  tøde 
stadig  kraftigere  og  kraftigere  og  sluttede  undertiden  med 
den  Trumf:  Vor  Dom  har  selve  Historiens  Vægt,  den  er 
knusende.  Mange  gamle  Medlemmer  have  lige  til  Graven 
beholdt  den  lykkelige  Indbildning,  at  »Studentersamfundet« 
egentlig  har  grundlagt  det  tyske  Rige;  Arnold  Ruge  skil- 
drede endnu  et  halvt  Aarhundrede  senere  den  nyere  tyske 
Histories  lange  Friheds-  og  Enhedskamp  som  en  eneste 
storartet  fortvivlet  Fægtning,  et  »Pro-patria  Paukerei«, 
mellem  Burschenschafterne  og  Studenterkorpserne,  og  mangen 
ærlig  Ynjjfling  har  sikkerlig  først  paa  Studeuterkip- 
perne  vundet  den  første  Anelse  om  Fædrelandets  Her- 
lighed; men  hine  Tiders  politiske  Idealisme  var  alt  for 
formløs  til  at  fremkalde  nogen  bestemt  Overbevisning;  til 
»Burschenschaft'ets«  første  Generation  hørte  ved  Siden  af 
enkelte  liberale  Partiførere  som  H.  v.  Gagern  ogsaa  mange 

Mænd,  der  senere  sloge  ind  paa  en  stræng  konservativ 
Retning,  t.  Ex.  Leo,  Stahl,  W.  Menzel,  Jarcke,  Hengsten- 
berg:  det  ordrige  Sværmeri,  den  uklare  Længsel  og  den 
bestandige  Forvexling  af  Skin  og  Virkelighed  var  ikke 
gunstig  for  Udviklingen  af  politiske  Talenter,  i  al  Al- 
mindelighed kan  man  maaske  sige,  at  af  »Burschenschaft'ets« 
Rækker  er  der  fremgaaet  flest  lærde  og  Forfattere,  af 
Studenterkorpserne,  dets  senere  Modstandere,  derimod  flest 
Statsmænd. 

For  Tiden  var  »Studentersamfundet«  i  Jena  dog  oven- 
paa,  dets  Berømmelse  forkyndtes  paa  alle  andre  Univer- 
siteter og  lokkede  nye  Kammerater  til,  saa  Studenternes 
Antal  i  kort  Tid  fordobledes. 

Ogsaa  ved  andre  Højskoler  kom  der  Studentersamfund 
i  Stand,  saaledes  i  Gieszen  og  i  Tiibingen,  hvor  Stifterne 
allerede  i  1813  havde  dannet  et  »Dydsforbund«  for  at  be- 
kæmpe den  akademiske  Raahed,  og  ganske  af  sig  selv 
vaagnede  saaledes  Tanken  om  at  befæste  det  nye  Fælles- 
baand  ved  en  højtidelig  Sammenkomst  af  alle  tyske  Stu- 
denter. I  slige  frie  sociale  Forbindelser,  der  række  ud 
over  de  enkelte  Staters  Grænser,  har  blandt  de  udstykkede 
Nationer  Trangen  til  Enhed  altid  fundet  sit  naturlige  Ud- 
tryk; i  Tyskland  som  i  Italien  ere  de  lærdes.  Kunst- 
nernes, de  industridrivendes  Kongresser  som  Stormfugle 
gaaede  forud  for  de  blodige  Kampe  for  Enheden.  Blandt 
Tyskerne  gik  imidlertid  Studenterne  i  Spidsen,  og  intet 
betegner  saa  tydelig  hine  Dages  uskyldige  politiske  »Still- 
leben«. Længe  før  Mændene  søgte  at  komme  til 
Klarhed  over  deres  alvorlige  fælles  Interesser,  rørte  der 
sig  hos  Ungdommen  en  Trang  til  at  udvexle  fælles 
Drømme  og  Længsler,  til  i  fantastisk  Leg  at  juble  over 
Fædrelandets  ideale  Enhed. 

V. 

Wartburgerfeste  n. 

Reformationens  Jubelfest  vakte  en  glad  Følelse  af  tak- 
nemmelig Stolthed  overalt  blandt  Protestanterne ;  ogsaa  Goethe 
sang  i  hine  Dage:  »1  Kunst  og  Videnskab  jeg  vil  som  altid 
protestere«.  Studenterne  bleve  saa  meget  desto  stærkere 
grebne  af  Tidens  Stemning,  som  Befrielseskrigens  kristelig- 
protestantiske Begejstring  endnu  fyldte  deres  Sjæle.  Da 
Tanken  om  en  stor  Broderskabsfest  for  de  tyske  Studenter 
først  var  kommen  frem  i  Jah  ns  Kreds,  besluttede  Jenaer- 
Burschenschaftet  at  henlægge  Mødet  til  den  18de  i  »Sejrs- 
maaneden«  1817  for  saaledes  paa  én  Gang  at  fejre  Refor- 
mationens Jubelfest  og  den  almindelige  Aarsfest  for  Leip- 
zigerslaget.  Armin,  Luther,  Scharnhorst,  alle  Tyskhedens 
mægtige  Førere  mod  det  vælske  Væsen,  flød  i  de  unge 
Brushoveders  Forestillinger  sammen  i  et  eneste  Billede. 
For  de  mere  radikale  stod  Luther  som  en  republikansk 
Helt,  som  en  Forkæmper  for  den  frie  »Overbevisning«;  i 
et  Festskrift  af  Karl  Sand,  der  blev  omdelt  blandt  Studen- 
terne, fremtraadte  den  evangeliske  Lære  om  Kristenmenneskets 
Frihed  i  en  fantatisk  Blanding  med  moderne,  demokratiske 
Ideer.  »Vor  Fests  Hovedtanke  er,  at  vi  ved  Daaben  til 
Hobe  ere  viede  til  Præster,  alle  ere  fri  og  lige;  vort  tyske 
Polkevæsens  Fjender  have  fra  Arilds  Tider  været  trende: 
Romerne,  Munke-  og  Soldatervæsenet.«  Ved  denne  Opfat- 
telse havde  man  imidlertid  ogsaa  fra  første  Færd  forstyrret 
Festens  fællestyske  Præg;  Studenterne  ved  Sydtysklands 
katholske  Universiteter  stode  endnu  ikke  i  nogen  regel- 
mæssig Forbindelse  med  Nordtyskland  og  kunde  nu  ikke 
modtage  nogen  Indbydelse.  Freiburgs  Studenter  maatte 
den  18de  Oktbr.  alene  tænde  deres  Sejrsbaal  paa  Warten- 
berge  ved  Donaueschingen.  Om  de  østerrigske  Højskoler 
var  der  slet  ikke  Tale,  da  de  stode  de  tyske  Studenter- 
skikke aldeles  fjærnt,  og  der,    paa  nogle  Sachsere   fra  Sie- 

benbiirgen  og  no^Ie  Ungarere  nær,  den  Gang  næsten  slet 
ikke  studerede  Østerrigere  i  Tyskland;  men  ogsaa  ved  de 
preussiske  Universiteter  havde  »Burschenschaft'et«  endnu 
saa  ringe  Fodfæste,  at  alene  Berlin  modtog  Indbydelsen. 
Ved  denne  Fest  var  saaledes  netop  Studenterstanden  fra 
de  to  eneste  Stater,  som  virkelig  havde  kæmpet  for  Fri- 
hedens Sag  ved  Leipzig,  omtrent  slet  ikke  repræsenteret, 
og  alle  de  vidunderlige  Historier,  hvormed  de  liberale  fra 
Rhinlandene  saa  gjærne  vilde  udpynte  Befrielseskrigens  Hi- 
storie, fandt  en  frodig  Jordbund. 

Allerede  længe  forud  havde  Pressen  i  mægtige  Basun- 
stød bebudet  den  store  Dag.  En  fri  Sammenkomst  af  Ty- 
skere fra  alle  Kanter  alene  for  Fædrelandets  Skyld  var  en 
saa  forbavsende  Fremtoning  for  denne  Slægt,  at  den  syn- 
tes næsten  endnu  vigtigere  end  de  sidste  Aaringers  verdens- 
historiske Begivenheder.  I  Lobet  af  den  17de  Oktbr.  ind- 
traf henved  500  Burscher  i  Eisenach,  omtrent  Halvdelen 
fra  Jena,  tredive  fra  Berlin,  Resten  fra  Gieszen,  Marburg, 
Erlangen,  Heidelberg  og  andre  af  Smaastaternes  Univer- 
siteter: de  kraftige  Kielere  havde  efter  Turnerskik  tilbage- 
lagt den  lange  Vej  til  Fods.  Ogsaa  fire  Professorer  fra 
Jena:  Fries,  Oken,  Schv^^eitzer  og  Kieser  havde  indfundet 
sig.  Enhver  nyankommen  Skare  blev  allerede  ved  Byporten 
hilset  med  stormende  Jubel  og  maatte  derpaa  for  de  strænge 
Herrer  af  Udvalget  sværge  en  tre  Dages  Gudsfred.  Næste 
Dags  Morgen  i  et  herligt  Høstvejr  skred  »det  hellige  Tog« 
gjennem  Skoven  op  til  Reformatorens  Borg;  forrest  gik 
»Borgfoged«  Scheidler  (se  oven  for  S.  153)  med  Burschen- 
sværdet,  dernæst  fire  Borgvogtere,  fire  Fanevagter,  som 
ledsagede  Grev  Keller  med  den  nye  Studenterfane  —  en 
Foræring  fra  Jenas  Damer  til  deres  sædelig-strænge  unge 
Venner  — ,  og  endelig  fulgte  Studenterne,  Par  efter  Par, 
blandt  dem  mange  smukke  germaniske  Kæmpekarle  med 
fuldt  Skjæg,  hvad  ængstelige  Sind  næsten  toge  for  Tegn 
paa  højforrædersk  Sindelag.      Glæden    straalede  ud  af  alles 

Øjne,  med  Ungdommens  lykkelige  Selvforglemmelse  gik 
man  ganske  op  i  Øjeblikkets  Nydelse ;  Fædrelandets  Her- 
lighed syntes  for  første  Gang  ret  levende  at  aabenbare  sig 
for  dem. 

Storhertugen  havde  gjæstfrit  aabnet  Wartburgs  Ridder- 
sal for  Studenterne,  og  under  Pavkers  og  Trompeters  Lyd 
afsang  man  nu  her  først:  »Vor  Gud  han  er  saa  fast  en 
Borg«,  hvorpaa  Liitzoweren  Riemann  af  sit  Hjærtes  ærlige 
Fylde  holdt  en  Festtale,  der  i  højpathetiske,  svulstige  Sæt- 
ninger fejrede  Luthers  og  Bliichers  Daad  og  dernæst  ved  de 
faldne  Heltes  Manes  mindede  Studenterne  om  at  »stræbe  efter 
enhver  menneskelig  og  fædrelandskjærlig  Dyd« ;  nogle  af  de 
gængse  Slagord  om  det  tyske  Folks  skuffede  Forventninger 
og  om  den  ene  Fyrste,  der  havde  indfriet  sit  Ord,  løb  ganske 
vist  med ;  men  det  hele  var  dog  kun  et  ungdommeligt,  uklart 
og  aldeles  uskyldigt  Stemningsudbrud,  lige  saa  mangetydigt 
og  uklart  som  det  nye  Løsen  V  o  lun  to!  som  Studenterne 
saa  gjærne  førte  i  Munden.  Ogsaa  hvad  Professorerne  og 
Studenterne  senere  talte,  gik  ikke  ud  over  disse  Grænser, 
ja  selv  Oken  talte  med  usædvanlig  Selvbeherskelse  og  ad- 
varede de  unge  Mænd  mod  en  forhastet  politisk  Virksomhed. 

Efter  Middagsmaaltidet  gik  Studenterne  ned  til  Staden 
og  i  Kirke,  hvor  ogsaa  Eisenacher-Landstormen  overværede 
Gudstjenesten;  derpaa  gave  Berliner-  og  Jenaer-Turnerne 
deres  Kunster  til  bedste  for  de  forbavsede  Landsoldater. 
Da  Dæmringen  brød  frem,  drog  man  ved  Fakkelskin  op  til 
Wartenberg  lige  over  for  Wartburg,  hvor  der  var  antændt 
flere  store  Sejrsbaal,  som  hilsedes  med  patriotiske  Taler  og 
Sange.  Indtil  nu  var  Festen  forløben  i  lykkelig  Endræg- 
tighed; men  her  kom  det  første  Gang  frem,  at  der  inden 
for  Burschenschaft'et  allerede  havde  dannet  sig  et  lille  ex- 
tremt  Parti,  hine  fanatiske  Urteutonere  af  Jahns  Skole, 
som  man  kaldte  Gammeltyskerne.  Turnfaderen  havde 
ikke  kunnet  lade  denne  kostelige  Lejlighed  gaa  tabt  til  en 
naragtig  Uglspilstreg ;   han  kom  først  frem  med  den  Tanke 

at  krone  Lutherfesten  ved  at  efterabe  Reformatorens  dri- 
stigste Daad ;  ligesom  Luther  engang  havde  opbrændt  Pavens 
Bandbulle,  skulde  man  nu  kaste  de  Skrifter,  som  fejdede 
mod  den  gode  Sag,  paa  Baalet.  Da  Flertallet  af  Udvalget 
med  mere  Klogskab  end  den  gamle  havde  afvist  dette  For- 
slag, medgav  Jahn  ligefuldt  sine  Berlinere  en  Fortegnelse 
paa  de  Boger,  som  skulde  opbrændes,  og  disse  tro  Fæller, 
med  Maszmann  i  Spidsen,  besluttede  nu  paa  egen  Haand 
at  udføre  Mesterens  Plan,  hvad  Udvalget  for  Fredens  Skyld 
ikke  ligefrem  vilde  forbyde.  Næppe  havde  derfor  Studen- 
terne, der  omringede  Baalene  oppe  paa  Wartenberg,  afsunget 
den  sidste  alvorlige  Sang,  fer  Maszmann  pludselig  traadte 
frem  og  i  en  svulstig  Tale  opfordrede  Brødrene  til  at  skue, 
hvorledes  man  nu  efter  Luthers  Forbillede  i  den  fortærende 
Skærsild  vilde  holde  Dom  over  Skandskrifterne  mod  Fædre- 
landet. Nu  var  den  hellige  Time  kommen,  »da  hele  den 
tyske  Verden  maa  skue,  hvad  vi  ville;  da  den  maa  vide, 
hvad  den  engang  har  at  vente  sig  af  os«. 

(Forts.) 


Grambetta  i  Tours.*) 


Jlifter  Strassburgs  Fald  og  de  forste  Krigsbegivenheder 
foran  Paris  blev  der  gjort  et  dobbelt  og  kraftigt  diplonaa- 
tisk  og  militært  Forsøg  paa  at  redde  Frankrig.  For  dette 
dobbelte  Hverv  ofrede  den  ældste  og  den  yngste  af  Landets 
Politikere  sig:  Thiers  og  Gambetta,  den  Gang  hinandens 
Modstandere  af  den  samme  Grund,  der  senere  førte  dem 
sammen:  deres  Fædrelandskj ærlighed. 

De  vare  hinandens  Modstandere  deri,  at  Thiers  fra  et 
militært  Synspunkt  troede  alt  tabt  og  satte  hele  sit  Haab 
til  en  evropæisk  Intervention,  der  skulde  fremkalde  de 
andre  Staters  Interesse  i  at  standse  Tysklands  umaadelige 
Magtudvikling.  Gambetta  troede  derimod  ikke  paa  en 
evropæisk  Intervention,  han  troede  paa  Frankrigs  Hjælpe- 
kilder, dersom  det  kunde  lykkes  at  fremkalde  og  lede  en 
almindelig  national  Rejsning. 

Thiers  var  uden  at  tage  Hensyn  til  sin  Alder  eller 
Besværlighederne  rejst  fra  Tours  den  20de  September  for 
at  fortsætte  den  lange  og  pinlige  Rejse,  han  havde  begyndt 
med  London.  Han  begav  sig  gjennem  Øvre-Italien  til 
Wien.  Den  østerrigske  Udenrigsminister  v.  Beust  ønskede 
stadig  en  fælles  Optræden  af  Magterne  for  at  mægle;  men 


*)  Efter  Henri  Martin  i  Revue  polit.  &  liter.    Januar  1883. 

han  kunde  ikke  tage  Initiativet,  og  det  engelske  Kabinet, 
der  kunde,  vilde  ikke.  Hr.  v.  Beust  raadede  til  at  hen- 
vende sig  til  Rusland,  hvilket  ogsaa  var  Thiers's  Mening; 
han  satte  sit  Haab  til  sine  personlige  Forbindelser  med 
den  russiske  Premierminister,  Fyrst  Gortschakof,  og  til 
Ruslands  egen  velforstaaede  Interesse. 

Thiers  blev  modtagen  med  Agtelse,  ja  med  Sympathi 
i  St.  Petersborg;  den  offentlige  Mening  betragtede  Preussens 
overdrevne  Udvidelse  med  Uro  og  ønskede  at  standse  den; 
men  den  russiske  Regering  underordnede  alt  under  en 
umiddelbar  Interesse :  Tilintetgjerelsen  af  Krimkrigens  Følger. 
Preussen  havde  lovet  den  Ophævelsen  af  Traktaten  af 
1856,  som  havde  forbudt  Rusland  at  gjenoprette  sin  Or- 
logsflaade  i  det  sorte  Hav.  Den  russiske  Regering  ønskede 
Frankrigs  Samtykke  til  denne  Ophævelse  og  havde  gjærne 
sat  en  Stopper  for  Preussens  overdrevne  Fordringer,  men 
den  vilde  ikke  paa  nogen  Maade  bryde  med  det.  Ligesom 
England  afviste  den  Tanken  om  en  fælles  Optræden  af 
Magterne  og  opfordrede  Frankrig  til  at  underhandle  direkte 
med  Preussen.  Czaren  lovede  Thiers  at  støtte  Frankrig 
under  Underhandlingerne  med  hele  sin  Indflydelse ;  Czaren 
og  hans  Ministre  udtalte  sig  mod  Frankrigs  Sønderlem- 
melse; men  alt  det  var  kun  Ord,  og  hverken  Bismarck 
eller  hans  Konge  vare  Folk,  der  lode   sig  standse  af  Ord. 

Da  Thiers  forlod  Rusland,  nærede  han  dog  endnu 
noget  Haab  om  ved  Ruslands  Bistand  at  erholde  en  mindre 
haard  Fred.  Paa  Gjennemrejsen  fandt  han  som  forhen 
Østerrige  velvilligt,  men  afmægtigt;  han  standsede  ikke  dér, 
men  begav  sig  til  Firenze  og  gjorde  her  en  kraftig  An- 
strængelse  for  at  vinde  et  Forbund  med  Italien.  Hans 
Stilling  var  vanskelig  over  for  dette  italienske  Monarki,  hvis 
Oprettelse  han  havde  modsat  sig;  han  mødte  alligevel  hos 
Kongen  langt  mindre  personlig  Uvilje  end  Taknemmelighed 
og  Hengivenhed  for  Frankrig.  Victor  Emanuel  var  meget 
tilbøjelig  til  at  understøtte  det  republikanske  Frankrig ;  men 

hans  Ministre,  der  vare  bange  for  et  saa  storartet  Fore- 
tagende, modarbejdede  ham.  Udenrigsministeren,  Visconti- 
Venosta,  og  den  indflydelsesrigeste  af  hans  Kolleger,  Sella, 
sluttede  sig  til  Englands  negative  Politik.  Kongen  gav 
efter.  Følgerne  af  en  bevæbnet  italiensk  Intervention 
kunde  have  været  uberegnelige  og  langt  overgaaet  Thiers's 
Forventninger  derom,  i  det  Øjeblik  da  Modstanden  som  en 
Enhed  i  et  umaadeligt  Omfang  var  bleven  ordnet  i  vore 
Departementer.  En  italiensk  Armé,  der  kunde  tjene  til 
Støttepunkt  for  disse  omfattende  Masserejsninger,  havde  i 
høj  Grad  kunnet  forandre  Krigsbegivenhedernes  Gang  og 
som  en  Følge  deraf  Evropas  Tilstand  og  de  internationale 
Forhold. 

Der  blev  intet  deraf;  kun  Garibaldi  besvarede  Frank- 
rigs Appel. 

Thiers  gik  tilbage  over  Alperne  og  kom  til  Tours  den 
21de    Oktober;    han    fandt    der    en   stor    Forandring   med 
Hensyn  til  Personerne  og  Sagerne.     Gambetta  havde  ind-' 
fundet  sig    og   optog   i  Virkeligheden    Delegationen    i   sin 
Person. 

Det  diplomatiske  Forsøg  var  strandet.  Det  militære 
Forsøg  sattes  i  Værk  med  en  overordentlig  Virksomhed  og 
Kraft. 


I. 

I  de  sidste  fjorten  Dage  af  September  og  de  første 
Dage  af  Oktober  havde  Delegationen  i  Tours  (Crémieux, 
Glais-Bizoin  og  Admiral  Fourichon)  ikke  været  ledig;  De- 
legationen havde  mødt  megen  Begejstring  i  Landet,  dog 
ikke  overalt;  paa  forskjellige  Punkter,  navnlig  i  Slette- 
landet, havde  der  vist  sig  sørgelige  Tegn  paa  den  af  det 
attenaarige  Kejserdømme  skabte  Demoralisation. 

Det  var  lykkedes  Delegationen,  saa  godt  den  for- 
maaede,  at  danne  et  første  Armékorps  (det  15de)  ved  Loire 

paa  omtrent  30,000  Mand,  hvis  Kjærne  kom  fra  Afrika; 
hinsides  Loire  havde  den  paabegyndt  Dannelsen  af  et 
andet;  i  Vogeserne  samlede  den  et  andet  Korps  af  omtrent 
samme  Størrelse  som  det  femtende  for  at  prøve  paa  at 
forsvare  det  sydlige  Lothringen  og  Øvre-Elsass.  Mod  Vest 
samlede  den  fra  Chartres  til  Evreux  30,000  Mobilgardister, 
men  meget  daarlig  udrustede;  det  var  endelig  lykkedes  den 
at  bringe  omtrent  hundrede  Kanoner  i  Orden,  ved  sin  An- 
komst havde  den  kun  fundet  et  Batteri  disponibelt. 

En  østerrigsk  Militær- Attaché  blev  slaaet  af,  hvad 
han  saae  syd  for  Loire:  i  Udlandet  havde  man  troet,  at 
der  ikke  mere  var  noget  tilbage  i  Frankrig.  Der  var  dog 
megen  Illusion  i  de  Depecher,  som  Delegationen  i  Tours 
sendte  til  Paris,  Illusioner,  som  man  gjenfinder  i  General 
Leforts  Beretning  under  Undersøgelsen  om  den  4de  Sep- 
tember. Denne  Delegerede  for  Krigen  under  Admiral  Fou- 
richon  havde  gjort  sit  bedste;  men  den  Styrke,  Frankrig 
havde,  var  virkelig  meget  middelmaadig ,  mindre  endnu 
med  Hensyn  til  Antal  end  med  Hensyn  til  Organisation 
og  Disciplin.  Samtidige  Vidnesbyrd  bekræfte,  at  man  ingen- 
steds mærkede  den  uundværlige  Haand  til  at  samle  og  lede 
Virksomheden.  Den  militære  Virksomhed  ordnedes  og 
voxede  ikke  med  den  fornødne  Kraft,  og  den  politiske 
Situation  forværredes;  man  delte  sig,  man  skiltes  ad,  hvor 
man  for  enhver  Pris  burde  have  forenet  sig.  Der  var 
meget  ringe  Enighed  mellem  de  to  Regeringsmedlemmer 
og  Admiral  Fourichon.  Den  3dje  Oktober  indgav  Admiral 
Fourichon  sin  Begjæring  om  Afsked  fra  Ledelsen  af  Krigen 
i  Provinserne  og  beholdt  kun  Marinen. 

Paa  den  Tid  var  Lyon  i  en  stadig  Krise:  man  saae 
der  den  trefarvede  og  den  røde  Fane  ved  Siden  af  hin- 
anden. Byens  Klubber  dekreterede  Kommunernes  Selv- 
styrelse og  Forbund.  Man  følte  en  udenlandsk  Sek- 
terer, Anarkiets  Ypperstepræst,  Bakunins  Haand,  og  han 
indfandt   sig   snart  i  Lyon,    ledsaget  af  to  Tilhængere,   i 

hvem  man  senere  gjenkjendte  to  bonapartistiske  Agenter. 
De  ultrarevolutionære  og  socialistiske  Agitatorer  bemæg- 
tigede sig  den  30te  September  Raadhuset  og  arresterede  de 
republikanske  Avtoriteter.  Nationalgarden  befriede  Raad- 
huset og  arresterede  nu  Cheferne  for  Oprørspartiet;  der 
fandt  ingen  Blodsudgydelse  Sted;  men  Bevægelsen  vedblev, 
og  derpaa  opstod  der  Strid  mellem  den  civile  og  den  mili- 
tære Avtoritet,  mellem  Præfekten  og  Generalen. 

Lyon  var  ikke  forbleven  i  Anarkisternes  Hænder,  men 
Rhonedepartementet  sluttede  sig  i  dette  Øjeblik  sammen 
med  ti  andre  sydøstlige  Departementer  i  et  meget  for- 
uroligende Foretagende.  Disse  Departementer  erklærede, 
at  de  konstituerede  sig  som  Sydens  Liga.  T>e  sagde  ganske 
vist,  at  de  ikke  vilde  være  Modstandere  af  Regeringen  i 
Tours,  men  paa  den  Betingelse,  at  Initiativet  blev  taget, 
som  de  vilde.  Arnestedet  for  denne  Bevægelse  var  Mar- 
seille, hvor  man  udnævnte  Exekutivkomiteer,  Finansko- 
miteer 0.  s.  V. 

Det  vilde  være  overdrevent  at  betegne  et  Forbund,  i 
hvilket  det  forstandige  Dauphiné  tog  Del,  som  seperatistisk. 
Syden  følte  ikke  nogen  Virksomhed  af  en  Regering,  det 
prøvede  paa  at  styre  sig  selv;  men  det  var  desuagtet  et 
meget  foruroligende  Tegn  paa  den  almindelige  Opløsning  i 
Frankrig. 

De  energiske  Folk  vare  i  et  forvirret  Røre;  de  frygt- 
somme vare  modløse  og  laante  Øre  til  Tilhængerne  af 
Freden  til  enhver  Pris,  der  spandt  Rænker  om  Delegationen 
i  Tours.  Under  Paavirkning  af  den  Delegerede  for  de 
udenlandske  Affærer,  de  Chaudordy,  hvem  Jules  Favre  havde 
udsendt,  havde  Delegationen  den  30te  September  fornyet 
Indkaldelsen  af  Vælgerne  til  den  16de  Oktober.  Den  havde 
ikke  modtaget  det  Udsættelsesdekret,  Regeringen  i  Paris 
havde  udstedt  den  24de.  Forbindelserne  vare  blevne  meget 
uregelmæssige  og  kunde  kun  sættes  i  Værk  ved  overordent- 
lige Midler,  Luftballoner  og  Brevduer.      De  Chaudordy  be- 

tragtede  fra  et  diplomatisk  Standpunkt  Valgene  som  meget 
gavnlige,  for  at  give  vor  Styrelse  et  regelmæssigt  Udseende 
i  Udlandets  Øjne.  Valgene  vare  virkelig  ogsaa  meget 
ønskelige;  Sporgsmaalet  var  kmi,  om  de  vare  mulige. 

Saa  snart  man  i  Paris  var  bleven  underrettet  om  det 
Dekret,  der  var  blevet  udstedt  i  Tours,  foreslog  Gambetta 
dets  Ophævelse  i  Statsraadet;  han  paaviste,  at  Valgene 
vare  faktisk  umulige  i  tre  og  tyve  Departementer  og  nød- 
vendigvis maatte  blive  ufuldstændige  i  de  andre.  Kaadet 
var  fuldstændig  enigt,  og  hele  Paris  ydede  det  sit  Bifald. 
Det  var  det  almindelige  Kaab:  »Lad  os  forst  frelse  Landet, 
siden  kunne  vi  stemme«.  —  »Alle  Mennesker  ere  borte  fra 
deres  Hjem,«  sagde  man;  »man  vilde  lade  Frankrigs  Skæbne 
afgjøre  af  Oldinge  og  syge.« 

Det  var  aldeles  nødvendigt  at  sende  et  af  Pariser- 
regeringens Medlemmer  til  Tours.  Man  foreslog  Jules 
Favre  eller  Gambetta.  Jules  Favre  afslog  det.  Uagtet 
Gambetta  strax  fra  Begyndelsen  havde  foreslaaet  at  flytte 
"Regeringen  til  Provinserne,  vilde  han  dog  nu  nødig  skilles 
fra  Pariserne.  Endelig  tog  han  derimod.  Man  indrømmede 
ham  en  afgj ørende  Stemme,  hvilket  var  nødvendigt,  for  at 
han  kunde  faa  Majoriteten  mellem  fire  stemmegivende. 
Indenrigsministeriet  blev  forenet  med  Udenrigsministeriet  i 
Jules  Favres  Hænder.  Forskjellige  politiske  Forholdsregler 
bleve  bestemte  i  Raadet  før  Gambettas  Afrejse;  derimod 
var  der  ikke  Tale  om  militære  Kombinationer  mellem 
General  Trochu  og  ham,  uagtet  Generalen  efter  Jules 
Favres  Vidnesbyrd  allerede  havde  fattet  den  saa  meget 
omtalte  Plan  om  et  stort  Udfald  mod  Vest  ad  Vejen  til 
Rouen.  Man  vidste  ikke  i  Paris,  at  Admiral  Fourichon 
havde  opgivet  Krigsbestyrelsen  i  Tours,  og  Gambetta  tænkte 
ikke  paa  at  faa  sig  dette  Hverv  overdraget. 

Gambetta  fik  ingen  anden  Besked  af  Trochu,  end  at 
man  maatte  hjælpe  Paris  inden  to  Maaneder,  men  to  Maa- 
neder  efter   Belejringens  Begyndelse,  hvilket  kun  vilde  naa 

til  de  sidste  fjorten  Dage  af  November.  Denne  Overbevis- 
ning, som  Gambetta  førte  med  sig,  forklarer  alt,  hvad  der 
paafulgte.  »Jeg  vil  vende  tilbage  med  en  Armé,«  sagde 
han  til  Jules  Favre,  »og  dersom  jeg  har  den  Lykke  at 
befri  Paris,  vil  jeg  ikke  mere  forlange  noget  af  Skæbnen.« 
Det  var  just  ikke  den  simpleste  Sag  at  rejse.  Der 
gaves  intet  Middel  til  at  gjennembryde  de  fjendtlige  Linjer 
og  komme  forbi  de  talrige  tyske  Rytterpatrouiller.  Vejen 
til  Lands  og  til  Vands  var  lukket,  kun  Luften  var  fri, 
Frankrig  havde  ikke  andet  til  Raadighed  end  disse  Be- 
fordringer, som  føre  op  i  Skyerne  og  ikke  lade  sig  styre. 
Et  vist  Antal  Balloner  vare  allerede  afgaaede;  en  af  dem 
var  bleven  forslaaet  til  Norge;  andre  vare  gaaede  tabte. 
Gambetta  steg  den  7de  Oktober  i  Ballonen  Armand-Barbes. 
Luftskibet  var  af  Vinden  nær  blevet  ført  ned  midt  imellem 
Preusserne,  men  kom  dog  over  det  af  Fjenden  besatte 
Omraade  og  foretog  en  farlig  Nedstigning  midt  i  p]pineuse- 
Skoven  i  Nærheden  af  Montdidier,  hvor  fra  Gambetta  naaede 
Amiens.  Beretningen  om  denne  dristige  Rejse  gjorde  et 
stærkt  Indtryk  paa  Lidbildningskraften  og  oplivede  Modet  i 
hele  Picardiet  og  Flandern.  En  anden  Nyhed  bidrog  den 
næste  Dag  i  Forening  med  denne  til  at  sætte  Norden  i 
Bevægelse :  for  første  Gang  siden  Felttogets  Begyndelse 
havde  en  aaben  By  gjort  Modstand,  og  det  heldig  Modstand 
mod  Fjenden.  Den  8de  Oktober  havde  Beboerne  af  Saint- 
Quentin  med  den  ny  Præfekt  for  l'Aisne-Departementet, 
Anatole  de  la  Forge  i  Spidsen  efter  flere  Timers  Kamp 
kastet  et  preussisk  Infanteri-  og  Kavallerikorps  tilbage. 


II. 

Den  Dag,  Fægtningen  ved  Saint-Quentin  leveredes,  var 
Gambetta  rejst  til  Rouen,  hvor  fra  han  den  9de  Oktober 
begav  sig  til  Tours.      Han   debuterede  med  en  veltalende 

Og  lidenskabelig  Proklamation:  han  holdt  Departementets 
Beboere  den  dobbelte  Pligt  for  Øje,  at  afvise  enhver  anden 
Tanke  end  Krig  til  det  yderste,  og  indtil  Freden  broderlig 
at  underordne  sig  den  republikanske  Myndigheds  Befaling, 
der  var  fremgaaet  af  Nødvendigheden  og  Retten. 

»Der  mangler  Tid,«  sagde  han;  »jeg  er  bemyndiget 
til  uden  Hensyn  til  Vanskeligheder  eller  Modstand  —  med 
anstrængt  Kraft  at  raade  Bod  paa  Udsættelserne.  Der 
mangler  ikke  Folk;  det,  der  mangler,  er  Beslutsomhed, 
Bestemthed,  Konsekvens  i  Planernes  Udførelse  .  .  .  Det, 
der  mangler  er  .  .  .  Vaaben.«  Han  meddelte,  at  man  af- 
sluttede Handler  for  at  skaffe  sig  alle  paa  Verdensmarkedet 
disponible  Geværer. 

I  glødende  Træk  afmalede  han,  hvad  der  var  at  gjøre 
for  at  sætte  alle  Frankrigs  Hjælpekilder,  der,  sagde  han, 
ere  umaadelige,  i  Virksomhed  og  for  at  indvie  den  natio- 
nale Krig. 

»Republikken  paakalder  alles  Bistand  ...  det  er  dens 
Tradition  at  skabe  de  unge  Feltherrer;  vi  ville  gjøre  det.« 
Og  han  betonede  alle  Grunde  til  at  haabe.  »Nej,  det  er 
umuligt,  at  Frankrigs  Genius  for  evig  skulde  være  tilsløret, 
at  den  store  Nation  skulde  lade  sig  sin  Plads  i  Verden 
berøve  ved  et  Indfald  af  500,000  Mand!  Lad  os  da  rejse 
os  i  Masse,  og  lad  os  hellere  dø  end  taale  den  Skjændsel 
at  blive  sønderlemmede.«  Han  sluttede  med  dette  Raab, 
som  fik  og  har  beholdt  en  saa  smertelig  og  skrækkelig 
Betydning:  »Leve  Republikken,  den  ene  og  udelelige  Re- 
publik!« 

I  Begyndelsen  var  det  kun  hans  Hensigt  at  give 
Krigen  en  mægtig  Impuls  og  ikke  selv  at  paatage  sig 
Armeens  Administration.  Han  bad  Admiral  Fourichon  om 
at  tage  sin  Afskedsbegjæring  tilbage;  men  han  afslog  det. 
Han  saae  sig  om,  bedømte  Situationen  og  tog  den  modige 
Beslutning  at  gjøre  sig  selv  til  Krigsminister,  ligesom  han 
alt  var  Indenrigsminister. 

Han  paatog  sig  denne  frygtelige  Byrde  under  Om- 
stændigheder, der  kunde  faa  den  mest  uforfærdede  til  at 
vige  tilbage.  I  Tours  havde  han  saa  at  sige  intet  paa 
rede  Haand:  i  Steden  for  Overflødigheden  i  de  ministerielle 
Kontorer  i  Paris,  var  her  Øde  og  Tomhed  baade  med 
Personel  og  Materiel,  ikke  engang  Kort  over  Frankrig, 
ikke  engang  Militærreglementer,  ikke  engang  Tjenestelister. 
Hvorfra  skulde  man  tage  de  mange  Officerer,  de  nye 
Armédannelser  udfordrede?  I  Tours  manglede  alt;  For- 
legenhederne vare  ikke  til  at  rede  sig  ud  af  der;  i  De- 
partementerne i  Syden  herskede  der,  som  vi  have  fortalt, 
Uenighed  og  Forvirring. 

Fra  Krigen  kom  kun  ulykkelige  Efterretninger;  de  faa 
Kræfter,  Gambettas  Forgængere  havde  stillet  paa  Benene, 
knustes  i  dette  Øjeblik.  Armékorpset  i  Vogeserne  var 
kastet  tilbage  til  Besangon  af  den  fjendtlige  Styrke,  der 
havde  erobret  Strassburg.  De  franske  Tropper  ved  Loire, 
det  15de  Korps  under  General  La  Motterouges  Befaling, 
havde  forsøgt  at  tage  Offensiven  og  var  rykket  frem  i  la 
Beauce;  men  efter  en  ubetydelig  Fordel  ved  Toury  den 
15de  Oktober  var  det  blevet  angrebet  af  en  betydelig 
bayersk  og  preussisk  Styrke,  afsendt  fra  Paris  under  Ge- 
neral V.  der  Tanns  Ordre.  Dreven  tilbage  ved  Arthenay 
den  10de  Oktober,  slaaet  foran  Orleans  den  Ilte,  havde 
La  Motterouge  været  nedt  til  at  rømme  denne  By  og  at 
trække  sig  tilbage  til  Sologne  med  sine  halvt  opløste 
Tropper. 

Gambetta  veg  ikke  tilbage  for  noget;  han  afskedigede 
General  La  Motterouge  og  satte  i  hans  Sted  General  Au- 
relio de  Paladine,  der  holdt  udmairket  Disciplin  og  var 
meget  dygtig  til  at  lede  Troppernes-  Organisation.  Med 
Aurelle  og  de  andre  Generaler  traf  han  hensigtsmæssige 
Foranstaltninger  til  at  standse  Fjenden  syd  for  Orleans. 
Alt  maatte  skabes,  medens  Kampen  var  i  fuld  Gang,  man 
maatte  skabe    en   militær  Administration  paa  ny  for  atter 

at  skabe  en  Armé.  Gambetta  sikrede  sig  fortrinlige,  for 
største  Delen  civile  Hjælpere.  Til  Understatssekretær  tog 
han,  under  Titel  af  Krigsdelegeret,  Civilingeniør  de  Frey- 
cinet,  hvis  overordentlige  Virksomhed,  forskjelligartede  PJvner 
og  store  Arbejdsdygtighed  gjorde  ham  til  en  Stedfortræder 
af  første  Rang  for  en  Statsmand  og  Administrator.  Lige 
saa  heldig  var  Gambetta  i  Valget  af  Chefer  for  de  spe- 
cielle Administrationsgrene ;  navnlig  maa  vi  anføre  Oberst 
Thoumas,  der  i  Artilleriets  Ledelse  udviklede  Egenskaber 
af  samme  Rang  som  de  Freycinets.  Heller  ikke  var  Ge- 
neral Loverdo  mindre  virksom  for  Infanteriets  og  Kavalle- 
riets  Vedkommende. 

Gambetta  veHblev,  som  i  sin  første  Proklamation,  at 
henvende  sig  til  Følelsen,  at  vække  alle  ædle  Lidenskaber 
til  samme  Tid,  som  han  Nat  og  Dag  arbejdede  paa  at 
skabe  materielle  Hjælpekilder,  Han  paakaldte  alle  tapre 
Mænds  Bistand  til  at  forsvare  Frankrig,  lige  til  Legiti- 
misterne, ja  lige  til  de  pavelige,  fra  Rom  hjemvendte 
Zouaver,  der  ogsaa  fulgte  hans  Kald  og  stillede  sig  i  Ge- 
led med  Republikanerne.  Der  var  dem,  som  kom  hans 
Kald  i  Forkjøbet;  Sønnerne  af  de  gamle  vendéske  Høv- 
dinger begyndte  at  vise  sig  i  Rækkerne  og  erklærede, 
at  de  kun  vilde  bruge  deres  Vaaben  mod  Frankrigs  An- 
gribere. Arvingerne  til  Navnene  Cathelineau,  Stofflet  og 
Charette  droge  i  Kampen  under  den  trefarvede  Fane.  Det 
var  en  beundringsværdig  national  Bevægelse,  en  Begej- 
string, som  under  meget  forskjellige  Omstændigheder  min- 
dede om  den  berømte  Nat,  den  fjerde  Avgust. 

Gambetta  aabnede  Rækkerne  for  Vestens  Monarkister; 
han  anstrængte  sig  for  atter  at  bringe  Orden  og  Enighed 
til  Veje  mellem  Sydens  Republikanere,  han  bragte  Lyon  til 
Ro  og  fik  Sydens  Liga  til  faktisk  at  opløse  sig  og  igjen 
underkaste  sig  Befalingens  Enhed;  han  satte  en  Grænse 
for  nogle  lokale  Administrationers  overdrevne  Iver,  nødte 
Præfekterne  i  Loire    og  Rhonemundingerne    til   at  ophæve 

de  Kjendelser,  der  havde  suspenderet  de  monarkistiske 
Blade,  fik  i  Marseille  en  anden  Kj endelse  ophævet,  der 
ikke  nok  med  at  lukke  Jesuiternes  Huse  vilkaarlig  havde 
udvist  dem  af  Frankrig.  Det  oprørske  Marseille  var  endnu 
i  Bevægelse,  men  der  var  ikke  mere  nogen  Regering  mod 
Regeringen;  og  hvad  der  navnlig  er  værd  at  lægge  Mærke 
til,  ingensteds  mødte  Udskrivningen  selv  af  gifte  Mænd 
nogen  Modstand.  Aldrig  havde  der  været  færre  Desertører 
i  Frankrig. 

Organisationsarbejdet  skred  frem  med  Kæmpeskridt  i 
de  improviserede  Kontorer  i  Tours.  Naar  man  tager  alt 
det,  der  den  Gang  paabegyndtes  og  udførtes  under  Gam- 
bettas  kortvarige  Styrelse  af  Krigsministeriet  under  ét,  vil 
man  næppe  tro  det.  I  mindre  end  fire  Maaneder  organi- 
serede man  og  stillede  i  Linje  mer  end  600,000  Mand,  om- 
trent 5000  om  Dagen;  af  de  henved  680,000  Mand,  man 
disponerede  over,  derunder  indbefattet  dem,  man  havde 
fundet  under  Vaaben  den  9de  Oktober,  dannedes  tolv  Armé- 
korpser  og  flere  mindre  Troppesamlinger ;  efter  fire  Maa- 
neders  Forløb  var  der  oven  i  Kjøbet  endnu  en  Mængde 
Folk  i  Depoterne  og  Øvelseslejrene.  Artilleriet  udrustede 
paa  sin  Side  to  Batterier  om  Dagen,  i  mindre  end  fire 
Maaneder  1400  Kanoner.  Man  forskrev  Seleløjer  til  Artil- 
leriet alle  Vegne  fra,  endog  fra  Amerika.  En  kundskabsrig 
og  dygtig  Officer,  Oberst  de  Reffye,  opfandt  en  ny  Kanon 
til  at  lade  bag  fra,  ligesom  Fjendens,  og  en  ny  Mitrailleuse. 
Ingeniørkorpset  var  aldeles  utilstrækkeligt;  man  dannede 
et  Hjælpekorps  af  Civilingeniører,  som  man  havde  over- 
ordentlig meget  at  takke  for.  Til  Hjælp  for  det  nationale 
Forsvar  kaldte  man  Mænd  af  alle  de  Professioner,  som 
vedrøre  Vej-  og  Bygningsvæsenet  og  navnlig  Jærnbanekom- 
pagnierne.  Man  anstrængte  sig  for,  saa  godt  som  muligt, 
at  reorganisere  Intendanturen,  og  man  satte  denne  vigtige 
og  vanskelige  Tjeneste  under  dygtige  og  fædrelandskjærlige 
Mænds    Ledelse.      Spørgsmaalet    om   Transporterne  var  af 

højeste  Vigtighed:  man  fik  den  Idé  paa  nogle  Centialbane- 
gaarde  at  indrette  bevægelige  Magasiner  paa  Vaggoner, 
der  stadig  vare  færdige  til  at  afsendes  til  Arméerne  eller 
undfly  Fjenden.  Det  foraarsagede  undertiden  uheldige 
Sammenstuvninger;  men  i  det  hele  taget  var  denne  For- 
anstaltning til  stor  Gavn  for  Arméerne.  Man  gav  Læge- 
væsenet  en  samlet  overordnet  Direktion,  hvis  Savn  paa  en 
følelig  Maade  havde  gjort  sig  gjældende  i  Kejserrigets 
Arméer. 

Den  største  Vanskelighed  af  alle  var  Armeens  Kadrer. 
Hvorfra  skulde  man  tage  Officerer  og  Underofficerer?  Man 
maatte  suspendere  Avancementreglerne  og  ligesom  i  93,  ja 
i  højere  Grad  end  i  93,  lade  de  Officerer,  om  hvem  man 
nærede  grundede  Forhaabninger,  springe  fra  Grad  til  Grad. 
Det  var  ikke  nok.  Man  udnævnte  Reserveofficerer  for 
Krigens  Tid  i  Lighed  med  Nordamerikanerne  under  Op- 
rørskrigen.    Der  blev  truffet  mange  heldige  Valg. 

Forlegenheden  med  Hensyn  til  Vaaben  og  Munition 
var  næsten  lige  saa  stor.  Der  var,  som  vi  have  anført,  kun 
et  lidet  Antal  Chassepotgeværer  uden  for  Paris,  Metz  og 
Strassburg.  Statens  Fabrikker  producerede  kun  15  til 
18,000  om  Maaneden.  Ministeren  for  de  offentlige  Arbejder 
havde  kort  efter  den  4de  September  nedsat  en  Kommission 
til  at  kjøbe  Geværer  overalt;  men  denne  Kommission  havde 
indtil  Gambettas  Afrejse  fra  Paris  ikke  disponeret  over 
mere  end  omtrent  16  Millioner,  og  man  havde  endnu  intet 
modtaget  fra  Ildlandet.  Gambetta  udvirkede,  at  Kommis- 
sionen i  tre  Maaneder  kunde  anvende  200  Millioner  til 
Vaaben  og  Munition;  i  Februar  Maaned  1871  havde  Ar- 
meerne i  Provinserne  ogsaa  til  deres  Raadighed  mere  end 
1,200,000  Geværer,  udenlandske  eller  fremmede,  omdannede 
eller  ikke,  foruden  300,000  Chassepoter. 

Paa  samme  Tid  som  man  reformerede  og  bevæbnede 
Tropperne,  søgte  man  at  sætte  dem  paa  lige  Trin  med 
Fjenden   med   Hensyn   til    Krigsførelsen.       Den   kejserlige 

Militæradministrations  Forsømmelighed  havde  for  at  bruge 
et  Udtryk,  der  er  blevet  et  Ordsprog,  ført  Frankrig  fra  den 
ene  Overraskelse  til  den  anden.  Man  indrettede  et  Efter- 
retningskontor ,  som  meget  forstandig  ordnede  det  hele 
Efterretningsvæsen,  og  dannede  et  Spejderkorps. 

Man  indsaa,  at  det  ikke  var  tilstrækkeligt  at  udkaste 
Operationsplaner  for  Armeerne,  at  hele  Landet  maatte  tage 
Del  i  det  nationale  Forsvar  overalt,  hvor  Fjenden  viste  sig. 
Under  den  Uorden,  i  hvilken  Kejserdømmet  havde  efterladt 
Frankrig,  havde  Modstanden  over  hele  det  besatte  Lands 
Territorium  uden  for  de  befæstede  Pladser  været  saa  godt 
som  ingen.  Et  lille  Antal  Byer  og  Flækker  havde  gjort 
en  Undtagelse  herfra,  som  Saint-Quentin  og  Chateaudun, 
hvor  Forsvaret  med  et  mindre  heldigt  Resultat  end  i 
Saint-Quentin  havde  været  blodigt  og  skrækkeligt.  Be- 
boerne havde  i  Forening  med  Seinedepartementets  Franc- 
Tireurer  under  Polakken  Lipovskis  Befaling  kæmpet  i  hele 
Timer  i  den  brændende  By  (den  l8de  Oktober). 

Der  blev  i  Tours  fastsat  et  Forsvarssystem  for  Landet, 
der  ikke  udsatte  de  aabne  Byer  for  Ødelæggelse,  og  som 
sigtede  til  at  standse  og  harcellere  Fjenden  ved  at  benytte 
alle  Terrænets  tilfældige  Fordele.  Ethvert  Departement, 
der  laa  i  kortere  Afstand  fra  Fjenden  end  100  Kilometre, 
blev  erklæret  i  Krigstilstand;  en  Militærkomité  skulde  lede 
Forsvaret,  disponere  over  Nationalgarden,  hindre  Fjendens 
Forsyning  (Dekret  af  I4de  Oktober).  Andre  Foranstalt- 
ninger af  største  Betydning  fulgte  efter:  Mobilisations- 
dekretet  for  alle  Mænd  under  40  Aar  og  Oprettelsen  af  11 
Øvelses-  eller  regionale  Lejre. 

Ufuldkommenheder,  Mangler  og  Fejltagelser  med  Hen- 
syn til  Enkelthederne  vare  uundgaaelige  under  de  over- 
ordentlige Omstændigheder,  under  hvilke  denne  vidunderlige 
Bevægelse  foregik;  man  bragte  saa  megen  Orden  deri,  som 
muligt.  Krigsministeriets  særskilte  Udgifter  for  de  sex 
Hundrede  og  saa  mange  Tusende  Mand,  man  stillede  mod 

Fjenden,  var  til  Krigens  Slutning  600  Millioner,  derunder 
ikke  indbefattet  de  200  Millioner  til  Udrustning.  Disse 
Udgifter  bleve  til  Dels  dækkede  ved  et  i  England  afsluttet 
Laan  paa  250  Millioner.  Betingelserne  herfor  (6  pCt.  å 
85)  vare  saa  gunstige,  som  man  kunde  opnaa  under  en 
saadan  Situation;  ingen  vilde  kunde  have  faaet  dem  bedre, 
og  de  vidne  om  den  Tillid,  de  engelske  Kapitalister  nærede 
til  Frankrigs  Fremtid.  Det  var  ret  karakteristisk,  at  selv 
Preussere  deltoge  i  dette  Laan. 

Naar  man  gjenuemgaar  disse  heltemodige  og  kraftige 
Anstrængelser,  er  det  umuligt  ikke  at  komme  til  at  tænke 
paa  en  anden  Tid  og  andre  Ledere  af  det  nationale  For- 
svar; men  de  militære  Forhold  vare  langt  mere  ugunstige 
end  paa  den  store  Velfærdskomités  Tid.  Den  nye  Krigs- 
styrelse var  traadt  i  Virksomhed.  Fjenden  havde  ikke  be- 
nyttet sin  Fordel  over  General  La  Motterouge  til  at  rykke 
rask  frem  mod  Bourges,  hvor  Kanonstøberierne  befandt  sig, 
eller  mod  Tours,  Regeringens  Sæde.  Man  benyttede  sig 
modig  af  hans  Tøven.  Det  [5de  Korps,  der  var  slaaet 
foran  Orleans,  blev  samlet  i  Salbris,  bag  ved  den  lille  Flod 
Sauldre,  en  god  Stilling,  hvori  man  dækkede  Vierzon  og 
Vejene  til  Bourges,  Nevers  og  Tours.  Det  næppe  dannede 
16de  Korps  blev  dristig  ført  nord  for  Loire  imellem  Blois 
og  Vendome;  det  besatte  Marchenoirskoven  og  beskyttede 
Tours.  Det  steg  snart  til  35,000  Mand.  Det  15de  i  Sal- 
bris og  Argent,  med  sine  Forposter  ved  Loire  i  Gien,  blev 
en  virkelig  Armé  paa  60,000  Mand.  General  Aurelle 
havde  gjenoprettet  Disciplinen  ved  at  statuere  nogle  Ex- 
empler  og  viste  sig  som  en  fortrinlig  Organisator.  Ar- 
tilleriet blev  dannet.  Man  havde  allerede  200  Kanoner  i 
Batteri. 

Hvilken  Plan  skulde  man  tage?  Det  er  paa  dette 
Tidspunkt,  at  man  finder  de  første  Spor  af  den  Uenighed  i 
Principer,  som  tik  saa  uheldige  Følger,  mellem  den  civile 
Krigsstyrelse,    det  vil  sige  Gambetta,   og  den  første  af  de 

Anførere,  til  hvem  vor  gjenfødte  Armé  var  blevei)  betroet, 
General  Aurelle.  Gambetta,  der  stadig  havde  d«n  natio- 
nale Krise  i  dens  Helhed  for  Øje,  var  optagen  af  en  eneste 
Tanke,  den  at  ophæve  Parises  Belejring.  Dagene,  Timerne 
tyngede  paa  ham,  brændte  ham.  Han  ansaa  Foretagendet 
for  paatrængende  nødvendigt,  og  han  havde  Eet,  ikke  saa 
meget  paa  Grund  af  Parises  Hjælpemidler,  der  kunde  holde 
langt  længere  ud,  end  Trochu  og  selv  Gambetta  havde 
troet,  men  paa  Grund  af  en  anden  bydende  Omstændighed, 
som  vi  ret  strax  skulle  forklare.  Gambetta  vilde  derfor 
for  enhver  Pris  lade  den  nye  Armé  marchere,  saa  snart  det 
var  materielt  muligt. 

Generalerne  stillede  sig  paa  et  andel,  udelukkende  tek- 
nisk og  lokalt  Standpunkt.  General  Lefort,  den  tidligere 
Krigsdelegerede  før  de  Freycinet,  udtrykte  det  paa  en 
meget  slaaende  Maade  i  sin  Forklaring  under  Undersøgelsen 
angaaende  4de  September.  Han  tvivlede  om,  at  denne 
Armé  »blev  kaldet  til  at  tage  Del  i  de  militære  Opera- 
tioner ...  at  gaa  aktivt  frem«.  Han  betragtede  dog  dens 
Dannelse  som  uundgaaelig  nødvendig.  »Dersom,  hvad  vi 
haabe,«  sagde  han  til  Krigsministeren,  »Paris  maa  blive 
befriet  i  Løbet  af  nogle  Maaneder,  ville  vi  have  en  Armé, 
som  maaske  uden  at  have  affyret  et  eneste  Skud  vil  kunne 
lægge  en  betydelig  Vægt  i  Vægtskaalen.«  General  Lefort 
havde  ikke  gjort  sig  selv  Kede  for,  hvorledes  hans  Haab 
om  Parises  Befrielse  skulde  kunne  gaa  i  Opfyldelse,  naar 
Armeerne  i  Provinserne  ikke  bragte  Byen  Hjælp. 

General  Aurelle  førte  ikke  dette  mærkelige  Sprog,  men 
han  vilde  give  sig  den  fornødne  Tid  til  at  danne  den  bedst 
mulige  Armé  og  lade  den  indtage  en  fast  Stilling  ved 
Loire,  før  han  tog  Offensiven.  Hans  strategiske  Grunde 
vare  vist  nok  alvorlige ;  men  han  gjorde  sig  ikke  Rede  for 
den  skrækkelige  Situations  bydende  Krav. 

Gambetta  vilde  øjeblikkelig  gaa  angrebsvis  til  Værks. 
Man   havde   tre    Operationslinjer    at    vælge   imellem:    den 

første  mod  Øst  for  at  kaste  sig  over  Fjendens  Kommuni- 
kationslinjer og  søge  at  naa  Metz.  De  foruroligende 
Kygter,  der  vare  i  Omløb  om  Metz,  bevirkede,  at  denne 
Plan  blev  forkastet.  General  Trochu  havde  ladet  Gam- 
betta foreslaa  en  anden:  han  opfordrede  ham  til  at  føre 
Loirearmeen  mod  Seine-Inférieure  for  at  række  det  store 
Udfald,  han  forberedte  i  Paris,  Haanden.  Udfaldet  kunde, 
saaledes  som  han  havde  lagt  Planen  dertil,  lykkes;  men 
Gambetta  og  hans  Omgivelser  ansaa  det  ikke  for  udførligt 
at  støtte  det  ved  en  lang  Marche  mod  Rouen,  der  vilde 
udsætte  den  nye  Armé,  der  endnu  manglede  det  fornødne 
Sammenhold,  for  de  farligste  Flankeangreb.  Selv  et  hel- 
digt Resultat  vilde  i  denne  vestlige  Egn  ikke  have  afgjort 
noget  og  have  ladet  Fjendens  Kommunikationer  i  Hjærtet 
af  Frankrig  urørte.  Man  foretrak  en  direkte  Marche  mod 
Paris,  efter  først  at  have  taget  Orleans  tilbage  for  at  gjøre 
den  til  en  forskanset  Lejr  og  der  fra  drage  igjennem  Gåti- 
nais  mod  Fontainebleauskoven;  her  vilde  et  Held  være  af- 
gjørende.  Den  2 1  de  Oktober  modtog  man  ved  Ballon  en 
Depeche  fra  Jules  Favre  med  Underretning  om,  at  Trochu 
vilde  gjøre  et  Udfald  mod  Fjenden  henimod  den  6te  No- 
vember, dersom  man  kom  ham  til  Hjælp. 

Man  besluttede  sig  dertil,  under  Forudsætning  af,  at 
Udfaldet  skete  mod  Øst  og  ikke  imod  Vest.  Den  i  Tours 
lagte  Plan  var  først  at  tage  Orleans  tilbage  ved  at  om- 
ringe V.  der  Tanns  Armé,  som  man  nu  var  meget  over- 
legen i  Antal.  General  Aurelle  satte  sig  først  derimod; 
men  de  andre  Generaler  bleve  revne  med,  og  han  gav  efter 
(den  24de  Oktober).  Den  almindelige  Bevægelse  blev  be- 
stemt til  den  29de.  To  nye,  meget  presserende  Depecher 
fra  Jules  Favre  forøgede  Iveren  efter  at  handle. 

III. 

Diplomatiet  lagde  nu  Hindringer  i  Vejen  for  de  mili- 
tære Operationer.  Thiers  var  kommen  tilbage  til  Tours 
fra  sin  store  Rejse  den  21de  Oktober.  Samme  Dag 
havde  Regeringen  modtaget  en  Depeche  fra  Lord  Gran- 
ville. Det  engelske  Kabinet,  der  anede  de  russiske  Planer 
mod  Traktaten  af  1856,  var  blevet  ivrigere  for  at  slutte 
sig  til  Frankrig;  det  havde  forsøgt  at  faa  Rusland  med 
sig  og  havde  ladet  Fyrst  Gortschakof  spørge,  om  England 
og  Rusland  ikke  kunde  blive  enige  om  de  Betingelser,  paa 
hvilke  der  kunde  sluttes  Fred  (den  l6de  Oktober).  Ita- 
lien og  Østerrige  havde  skyndt  sig  med  at  tiltræde  dette 
Forslag,  som  kunde  have  haft  vigtige  Følger;  men  Rus- 
land havde  ikke  taget  derimod,  men  stillet  et  Mod- 
forslag  om  en  Vaabenstilstand,  som  de  nevtrale  Magter 
skulde  anbefale  hver  for  sig  uden  at  tale  om  Freds- 
betingelserne. Det  engelske  Kabinet  opgav  da  Spørgs- 
maalet  om  Fredsbetingelserne,  det  eneste  og  væsentlige, 
og  talte  om  at  rette  en  fælles  Opfordring  til  de  krigs- 
førende Magter  om  at  afslutte  en  Vaabenstilstand,  under 
hvilken  man  kunde  indkalde  Nationalforsamlingen. 

Saaledes  reduceret  havde  Forskjellen  mellem  det  en- 
gelske og  russiske  Forslag  kun  ringe  Interesse.  Englands 
Understøttelse  var  alt  for  lidt  fast,  til  at  den  kunde  føre  til 
noget.  Lord  Granville  havde  vel  i  gode  Udtryk  opfordret 
Kongen  af  Preussen  til  at  slaa  af  paa  sine  Betingelser;  men 
Czaren  havde  gjort  det  samme,  og  den  ene  havde  lige  saa 
lidt  Held  med  sig  som  den  anden.  Bismarck  vidste,  at 
ingen  vilde  paaføre  ham  Krig  for  at  hindre  Frankrigs 
Sønderlemmelse;  han  brød  sig  derfor  kun  lidt  om  Fyrsternes 
og  Diplomaternes  Talemaader. 

Thiers  og  Gambetta  vare  af  en  modsat  Mening  med 
Hensyn  til  disse  Underhandlinger.  Thiers  nærede  endnu 
noget  Haab  til  det  russiske  Diplomatis  Bistand  og  Fjendens 

forholdsvise  Maadehold,  hvilket  drev  ham  til  at  Mge  det 
russiske  Raad  om  direkte  Forhandlinger  in  ed  Preussen.  Paa 
den  anden  Side  troede  han  ikke  paa,  at  vore  militære  An- 
strængelser  skulde  lykkes;  selve  hans  store  Indsigt  i  mili- 
tsere  Sager  fik  ham  til  i  alt  for  hej  Grad  at  dele  de  sag- 
kyndiges Fordomme,  og  han  overdrev  vor  Afmagt. 

Gambetta  derimod  ansaa  en  diplomatisk  Intervention 
for  ufrugtbar,  og  han  havde  Ret,  til  samme  Tid  som  han 
havde  Tillid  til  den  nationale  Begejstring  og  det  heldige 
Udfald  af  Forsvaret.  Han  havde  gjort 'Anstrængelser,  som 
hele  Evropa  ligesom  Thiers  ansaa  for  umulige,  og  de  vilde 
utvivlsomt  være  lykkedes,  hvis  Metz  havde  holdt  sig  som 
Paris.  Gambetta  afviste  Tanken  om  en  Vaabenstilstand, 
som  han  kun  troede  vilde  sleve  vor  Iver,  og  desuden  vilde 
han  kun  gaa  ind  paa  Valgene  paa  et  Vilkaar,  som  hans 
Kolleger  havde  forkastet:  Forbud  mod  enhver  Kandidatur 
for  alle  Kejserdømmets  gamle  Embedsmænd  og  officielle 
Kandidater. 

Han  gav  alligevel  sit  Samtykke  til,  at  Thiers  konfe- 
rerede med  Regeringen  i  Paris  om  Vaabenstilstandsplanen 
paa  den  Betingelse,  at  den  skulde  vare  fem  og  tyve  Dage 
og  indeholde  Tilladelse  til  at  proviantere  Paris ;  men  Thiers 
blev  opholdt  flere  Dage  i  Tours  for  at  vente  paa  Pas,  hvis 
Afsendelse  Bismarck  forsinkede  paa  Grund  af  det,  der  fore- 
gik ved  Metz.  Endelig  rejste  Thiers  den  28de.  Samme 
Dags  Aften  modtog  Regeringen  i  Tours  med  største  Over- 
raskelse en  Depeche  fra  General  Aurelle  om,  at  Vejenes 
daarlige  Tilstand  og  en  Del  af  Mobilgardens  utilstrækkelige 
Udrustning  vilde  gjere  det  voveligt  at  gaa  angrebsvis  frem. 

En  uhyggelig  Nyhed  var  i  Omløb.  Man  forsikrede,  at 
Bazaine  havde  kapituleret  i  Metz.  Man  maa  antage,  at 
dette  Rygte  havde  gjort  et  stærkt  Indtryk  paa  Generalen, 
som  alt  i  Forvejen  kun  havde  liden  Lyst  til  det  Hverv,  der 
var  blevet  ham  overdraget.  Imidlertid,  dersom  Metz  buk- 
kede under,  var  det  en  Grund  mere  og  det  en  Hovedgrund 

til  at  fremskynde  Porsøget  mod  Paris,  imedens  Armeen,  der 
havde  belejret  Metz,  var  langt  borte.  Gambetta  troede  ikke 
at  burde  nøde  Generalen  til  at  kæmpe  mod  hans  Vilje; 
Bevægelsen  blev  standset. 

Nyheden  var  kun  alt  for  sand.  Metz  havde  overgivet 
sig,  og  Carl  Frederiks  Armé  vilde  blive  disponibel  mod 
Loirearraeen.  Sejren  ved  Coulmiers  skulde  kun  være  et 
Lysglimt  under  Uvejret,  og  de  Uheld,  der  paafulgte,  nødte 
snart  Delegationen  i  Tours  til  at  flytte  til  Bordeaux  for 
dér  at  fortsætte  Ledelsen  af  dette  heltemodige  Forsvar,  som 
vil  være  til  evig  Hæder  for  den  Statsmand,  Frankrig  nylig 
har  mistet,  og  den  Kriger,  Gambetta  stillede  i  Spidsen 
for  den  anden  Loirearmé,  og  som  fulgte  ham  i  Døden. 


w 


Februarrepublikkens  første  Tid.*)^ 
I. 

Um  Morgenen  den  25de  Februar  1848  var  Frankrig 
en  Fristat.  Medens  Tusender  af  Sendebud,  Breve  og 
Aviser  bragte  den  overraskende  Efterretning  omkring  i 
Provinserne,  vaagede  den  sejrrige  Opstand  endnu  bestandig 
i  Hovedstadens  Gader,  for  at  den  imod  Forventning  vundne 
Kamppris  ikke  igjen  skulde  blive  frareven  den.  Vistnok 
syntes  Sejren  fuldstændig:  Fjenden  var  mer  end  slaaet, 
han  var  forsvunden,  alle  hans  Stillinger  besatte  af  Sejr- 
herrerne, alle  det  store  Statsnets  Traade  i  deres  Føreres 
Hænder;  men  ingen  tænkte  dog  paa  Hvile,  endnu  mindre 
paa  Afvæbning.  Endnu  bestandig  jublede  Orgien  i  Tui- 
lerierne;  Kvindefængslet  St.  Lazare  havde  aabnet  sine 
Porte,  og  dets  Beboerinder  droge  larmende  gjennem  Ga- 
derne med  deres  hurtig  vundne  Elskere;  Plyndringen  af 
Palais-Royal  varede  op  ad  Formiddagen.  Dog  forekom  der 
kun  faa  Tyverier;  hist  og  her  blev  endog  en  Tyv  stillet 
for  en  Standret  og  skudt,  naar  netop  en  eller  anden  Repu- 
blikaner var  til  Stede,  som  vilde  bevare  sin  Sag  uplettet; 
men  den  nervøse  franske  Ødelæggelseslyst  kunde  ingen 
standse.     Spejle  og  Møbler,  Malerier  og  Statuer  bleve  ede- 


*)  Efter  Karl  Hil  le  brand  (Deutsche  Rundschau  1882). 

lagte,  Vinen  blev  hældt  ud,  naar  man  selv  havde  faaet  nok 
af  den;  Bøsseknaldene  fik  ingen  Ende.  Drukne  Skarer  droge 
til  Jagtslottet  Raincy,  hvor  Hertugen  af  Orleans  fordum 
havde  skjult  sig  i  Julidagene,  og  til  Slottet  Neuilly,  hvor 
Kongemagerne  den  Gang  havde  opsøgt  ham  efter  den 
vundne  Sejr;  begge  bleve  udplyndrede  fra  Kjælderen  til 
Loftet  og  stukne  i  Brand.  Ogsaa  Rothschilds  nærliggende 
Villa  og  Hertugen  af  Aumales  Landsted  Villiers  gik  op  i 
Flammer.  Næsten  alle  Jærnbanestationer  i  Omegnen  bleve 
ødelagte,  Broerne  sprængte,  Skinnerne  oprevne.  T  For- 
stæderne trængte  Arbejderne  ind  i  Fabrikkerne  for  at  udøse 
deres  Harme  over  de  forhadte  Maskiner;  især  vare  Bog- 
trykkerne ivrige  efter  at  sønderbryde  Damppresserne.  Alle 
Oppebørselssteder  for  Accise  og  Bropenge  bleve  ødelagte, 
Kaserner  opbrudte,  Vaabnene  bortførte.  Soldaterne  revne 
med.  Det  samme  forestod  Fængslerne:  to  maatte  frigive 
deres  Beboere,  et  tredje,  som  indesluttede  de  farligste  For- 
brydere, blev  truet.  Der  kom  ogsaa  allerede  Methode  i 
Ødelæggelsesraseriet:  i  selve  Stadhuset  blev  det  foreslaaet 
»at  tilintetgjøre  alle  Residenser,  som  havde  tilhørt  Konge- 
huset, for  at  de  sidste  Spor  af  Monarkiet  kunde  forsvinde«, 
og  Mængden  var  allerede  i  Færd  med  at  drage  mod  Louvre. 
Her  ligesom  i  Versailles  og  St.  Cloud  lykkedes  det  dog  de 
nye  Magthavere  at  redde  de  historiske  Paladser  og  Kunst- 
skattene. Ogsaa  Krigsforraadene  og  Artilleriparken  i  Vin- 
cennes  lykkedes  det  Regeringens  Sekretær,  Flocon,  at  sikre. 
Da  han  ikke  kunde  overtale  Mængden,  der  drog  imod  dem, 
til  at  vende  om,  sluttede  han  sig  til  den,  og  Komman- 
danten i  Fortet  blev  enig  med  ham  om  at  udlevere  nogle 
Tusende  Geværer,  med  hvilke  saa  de  tilfredsstillede  Skarer 
jublende  droge  tilbage  til  Staden. 

Paa  alle  andre  Steder  maatte  Regeringen  se  til:  dens 
bønfaldende  Proklamationer  vare  uden  Virkning,  dens  Mani- 
fester bleve  ikke  læste  eller  revne  i  Stykker.  Forgjæves 
bade  dens  Sendebud  om    Skaansel  for  de  forhen  kongelige 

Bygninger,  som  jo  nu  vare  Nationalejendom;  Folk  befandt 
sig  alt  for  vel  i  Paladserne,  især  i  Tuilerierne,  som  man 
ikke  engang  kunde  faa  temte  ved  at  erklære  Slottet  for  »de 
borgerlige  Invaliders  Hospital«.  Forgjæves  anmodede  man 
ogsaa  Barrikadernes  Besætninger  om  at  nedbryde  deres 
hindrende  Volde;  man  kunde  jo  ophobe  Bygningsmateria- 
lierne  paa  begge  Sider  for  stvax  igjen  at  oprejse  Frihedens 
Bulværker,  hvis  det  blev  nødvendigt.  Ingen  vilde  hore 
noget  derom;  tvært  imod  havde  der  om  Natten  rejst  sig 
nj^e  Barrikader,  og  de  gamle  bleve  stærkere  befæstede. 
Paa  Grévepladsen  var  der  opkjert  talrige  Kanoner,  med 
Svælgene  rettede  mod  Stadhuset,  betjente  af  Blusemænd  med 
brændende  Lunter  i  Haanden.  I  Stadhuset  selv  bølgede 
Mængden  endnu  bestandig  frem  og  tilbage,  Gaarde  og 
Gange  vrimlede  af  væbnede  Mænd,  nogle  svirede  og  lar- 
mede, medens  andre,  overvældede  af  Træthed  eller  Vin,  sov 
paa  Borde  og  Bænke.  Politipræfekturet,  som  en  af  de 
sammensvorne  havde  bemægtiget  sig,  truede  med  at  tilrive 
sig  Hovedstadens  Styrelse,  uafhængig  af  Stadhusregeringen, 
og  advarede  Folket  mod  »at  nedlægge  Vaabnene,  opgive 
sine  Stillinger  og  sin  revolutionære  Holdning;  alt  for  ofte 
var  det  allerede  blevet  forraadt« ;  thi  hvor  raa  Nydelseslyst 
og  vild  Ødelæggelsesdrift  lod  andre  Følelser  komme  frem, 
var  ikke  Glæden  og  Begejstringen  fra  de  solvarme  Juli- 
dage 1880,  men  mørk  Mistænksomhed  den  herskende  Liden- 
skab. En  ^endtlig  Stemning,  mørk  som  det  regnfulde  Fe- 
bruarvejr, besjælede  Sejrherrerne;  de  følte,  at  Borgerne  ikke 
vare  med  dem  som  den  Gang,  og  mente,  at  Sejrsprisen, 
der  saa  let  var  falden  i  deres  Hænder,  ogsaa  hvert  Øjeblik 
igjen  kunde  fravristes  dem. 

I  Regeringen,  der  stadig  var  samlet  i  Stadhuset,  her- 
skede en  lignende  Følelse  af  Usikkerhed;  kun  var  det  ikke 
de  besejrede  Fjender,  men  de  sejrrige  Venner,  som  man 
frygtede.  Nu  da  man  var  i  Besiddelse  af  Magten,  vilde 
man  beholde  den,    02:  man  vidste,  at  allerede  andre  Folke- 

venner  utaalmodige  stode  rede  til  at  indtage  Pladsen.  Des- 
uden viste  sig,  som  det  plejer  at  gaa,  fra  den  ansvarlige 
Stilling,  man  havde  naaet,  Farerne  ved  den  betraadte  Vej, 
som  man  ikke  havde  haft  Øje  for,  medens  man  stod  uden- 
for i  sin  Uansvarlighed.  For  ikke  at  blive  revet  videre 
frem  ønskede  man  naturligvis  saa  snart  som  muligt  at 
slutte  den  revolutionære  Episode,  at  berolige  den  ængstede 
Middelstand,  at  dæmpe  Folkets  vakte  Lidenskaber  og  faa 
det  til  at  nedlægge  Vaabnene.  Fremfor  alt  gjaldt  det  om 
igjen  al  bringe  Mængden  til  at  arbejde.  De  Eevner,  de 
nye  Ministre  selv  sloge  i  Statsbygniugen  med  den  ene 
Haand,  søgte  de  nu  at  stoppe  med  den  anden.  Medens 
den  paalidelige  Municipalgarde  blev  opofret  for  Mængdens 
Fordom  og  Had  og  afskediget  uden  Erstatning,  foreslog 
Lamartine  Oprettelsen  af  en  bevægelig  Borgerva^bning 
(garde  nationale  mobile)  paa  24  Batailloner.  Den  daglige 
Lønning  med  1V2  Francs,  den  forhaabede  vigtig-travle  Le- 
diggang og  den  klædelige  Uniform  tiltrak  Tusender  af  Ar- 
bejderstandens Ungdom  og  forvandlede  farlige  Fjender  af 
Ordenen  til  dens  ivrige  Forsvarere;  thi  ogsaa  de  bleve  nu 
paa  én  Gang  konservative  ligesom  Herrerne  i  Stadhuset. 
Tillige  lokkede  et  andet  Dekret,  som  kaldte  alle  myndige 
Borgere  til  den  faste  Nationalgarde  (garde  nationale  séden- 
taire),  den  i  de  sidste  to  Dage  forsvundne  Borgervæbning 
igjen  frem;  thi  inden  de  nyindkaldte  Kammerater  af  Ar- 
bejderstanden bleve  klædte,  regelmæssig  væbnede  og  orga- 
niserede, maatte  der  gaa  en  Tid. 

Andre  Beslutninger,  som  den  provisoriske  Regering 
fattede  i  sit  første  Mode,  vare  ikke  saa  kloge.  Den  lod 
sig  kun  alt  for  snart  aftrodsø  mer  end  én  Forholdsregel, 
som  udsatte  Fremtiden  for  store  Farer  og  let  kunde  føre 
den  videre,  end  den  havde  villet.  En  almindelig  Frigivelse 
af  alle  politiske  Fanger  skabte  en  Hær  af  besværlige  Em- 
bedsjægere,  ja  Medbejlere,  snart  ogsaa  Fjender,  som  aab- 
nede  deres  Modregeringer   i   utallige  Klubber.       Og  næppe 

var  dette  Dekret  udstedt,  endnu  var  det  ikke  meddelt  den 
belejrende  Mængde  til  dens  Beroligelse,  for  allerede  nye 
Folkehobe  fra  den  overfyldte  Plads  trængte  ind  i  det  over- 
fyldte Hus.  En  af  de  væbnede  Deputationer,  der  fulgte 
hinanden  som  Havets  Bølge  efter  Bølge,  trængte  ind  i 
Regeringens  Forsamlingssal  og  forlangte  Forkyndelsen  af 
»Retten  til  Arbejde«,  »Arbejdets  Organisation«.  Dette  var 
Titelen  paa  et  Skrift  af  Louis  Blanc,  hvis  Ord  havde  be- 
ruset mange  Hoveder,  som  næppe  vare  i  Stand  til  at  forstaa 
den  deri  indeholdte  Tanke.  Lamartine  vægrede  sig  vei  ved 
at  gaa  ind  paa  den  ulykkesvangre  Principerklæring,  og 
hans  Kolleger  med  Undtagelse  af  Blanc  støttede  ham,  men 
forgjæves  forsøgte  han  sine  Tryllekunster  mod  den  trodsige 
Ordfører  for  Deputationen.  »Snak  have  vi  nok  af,«  raabte 
denne  utaalmodig  og  stødte  truende  sin  Geværkolbe  mod 
Gulvet.  Lamartine  gav  efter  og  bad  den  ubændige  om 
selv  at  opsætte  Udkastet  til  det  fordrede  Dekret.  Manden 
forsøgte  paa  at  give  sine  taagede  Tanker  en  Form,  men 
opgav  snart  det  svære  Forehavende  og  fordrede  et  Dekret 
af  Regeringen;  hans  Ledsagere  understøttede  højrøstet  hans 
Fordring.  Saa  gav  man  efter,  og  der  blev  udstedt  en  af 
alle  Ministre  undertegnet  Beslutning,  hvorved  »den  provi- 
soriske Regering  forpligtede  sig  til  at  sikre  Arbejderne 
deres  Existens  ved  Arbejdet,  anerkjendte  Arbejdernes  Ret 
til  at  forbinde  sig  indbyrdes  for  at  naa  Nydelsen  af  deres 
Arbejdes  retmæssige  Udbytte,  og  tilbagegav  Arbejderne, 
hvad  der  tilhørte  dem,  den  forfaldne  Million  af  Civil- 
listen«. 

Bedre  modstod  man  en  følgende  Demonstration,  der 
fordrede  Antagelsen  af  den  rode  Farve  som  Nationalfarve. 
Hele  Optrinnet  var  aabenbart  forberedt  med  stor  Omhu, 
ligesom  overhovedet  alle  Demonstrationer  i  disse  Dage 
havde  et  Præg  af  det  kunstig  lavede,  som  viser  dem  i  et 
ganske  andet  Lys  end  dem  fra  Juli-  og  Oktoberdagene 
1789  eller  »den    store  Uge«   i   1830,   hvor   i    det  mindste 

Opstandens  Hær,  om  end  ikke  Førerne,  handlede  ganske 
naivt.  Allerede  tidlig  om  Morgenen  havde  man  bragt  de 
faldnes  Lig  til  Stad  huset  og  udstillet  dem  i  den  Sal,  hvor 
fordum  Kommunen  havde  holdt  sine  Møder,  og  hvor  den 
og  Velfærdsud valget  d.  9de  Thermidor  havde  opfyldt  sin 
Skæbne.  En  Præst  vaagede  hos  de  døde  og  fremsagde 
Bønnerne,  medens  Lægerne  vare  sysselsatte  med  at  indbal- 
samere dem  til  den  paatænkte  højtidelige  Begravelse.  Hele 
Dagen  igjennem  blev  der,  for  at  gjøre  Skuespillet  endnu 
mere  gribende,  slæbt  Lig  hid  fra  Sygehusene,  ja  endog 
Hesteaadsler,  som  derpaa  bleve  lagte  ved  Siden  af  hin- 
anden paa  Grévepladsen.  Igjennem  disse  skrækkelige 
Kækker  væltede  sig  nu  igjen  en  ny  Strøm  frem  til  Stad- 
huset; røde  Faner  og  Sløjfer,  røde  Kokarder  og  Armbind 
adskilte  dem  fra  den  øvrige  Mængde,  og  intet  modstod 
deres  Tog;  de  forreste  trængte  allerede  ind  i  Regerings- 
salen.  Lamartine  traadte  dem  modig  i  Møde,  og  aldrig 
strømmede  Talen  fyldigere  og  mere  overbevisende  fra  den 
skjønne  Mands  Bryst.  Smigrende,  advarende,  truende,  og- 
saa  vittig,  naar  det  gjaldt  om  at  slaa  pludselige  Indven- 
dinger tilbage,  der  kom  til  Orde  blandt  Mængden,  syntes 
Digteren  i  Dag  at  overgaa  sig  selv,  og  det  lykkedes  ham 
at  bevæge  Skaren  til  at  give  efter  og  vende  om;  men 
uden  for  lod  man  sig  ikke  nøje  med  den  svage  Gjenklang 
af  de  mægtige  Ord.  For  saa  godt  Kjøb  skulde  »Aristo- 
kraterne« derinde  ikke  slippe  fra  det;  man  vilde  ikke  lade 
dem  »escamotere«  Republikken  til  Fordel  for  Bourgoisiet. 
Der  opløftede  sig  et  vildt  Skrig,  Geværsalver  rystede 
Luften,  og  en  ny  Fremtrængen  af  den  frygtelige  Men- 
neskemasse syntes  endog  at  ville  ryste  Murene  paa  den 
gamle  Bygning.  Fem  Gange  traadte  Lamartine  til  Vin- 
duet for  at  besværge  de  oprørte  Bølger.  Forgjæves  ka- 
stede den  af  uafbrudte  Anstrængelser  febersyge  Opstands- 
leder  Lagrange,  som  var  bleven  udnævnt  til  Guvernør  over 
Stadhuset,  sine  hæse  Ord  ind  i  Stormen:  med  stive  Blikke, 

dryppende  af  Sved  leb  han  fra  den  ene  til  den  anden  i  sin 
af  Krudt  sværtede  Kittel,  med  Pistoler  i  Bæltet  og  Sa- 
belen i  Haanden,  ude  af  sig  selv  over  at  staa  afmægtig 
over  for  den  Ild,  han  selv  havde  opflammet.  Klokken 
kunde  være  fire,  da  Lamartine  mere  lod  sig  bære  end  gik 
ned  ad  Trappen  og  stillede  sig  lige  mod  Brændingen.  Fra 
en  halv  sønderbrudt  Rorstol,  som  man  skod  hen  til  ham, 
faldt  hans  Orpheusord  paa  de  ophidsede  Sind:  han  priste 
Folkets  Heltemod  og  Højsind,  som  havde  rystet  Tyranniet 
uden  at  plette  sig,  som  var  enigt  i  Kjærligheden  til 
Fædrelandet,  men  hvem  man  nu  vilde  trykke  Tegnet  paa 
Tvedragt  og  Had,  den  blodige  Standrets  Fane  i  Haanden, 
medens  de  tre  Farver  havde  fyldt  Verden  med  Frankrigs 
Ry.  Mængden  var  bevæget:  Leve  Lamartine!  lød  det  fra 
flere  Sider.  Allerede  troede  han  at  have  sejret,  da  Bande- 
førerne under  Raabet:  »Ned  med  den  Aristokrat!«  trængte 
ind  paa  ham.  Da  viste  sig  pludselig  ved  Siden  af  ham 
paa  Stolen  en  pjaltet,  blodplettet  Tigger,  sluttede  ham  i 
sine  Arme,  bedækkede  ham  med  Kys  og  fremviste  ham 
for  Folket  som  den  af  Gud  udsendte,  og  —  al  Modstand 
hørte  op  ved  dette  Skuespil,  der  syntes  at  fremstille  den 
patriotiske  Aands-  og  Fødselsadels  Formæling  mod  Folket. 
Under  Tusenders  Jubel  blev  Tricoloren  igjen  hejset,  og 
efter  8  Timers  Kamp  syntes  Ordenens  Sag,  som  de  tre 
Farver  betegnede,  endnu  engang  reddet.  Tillige  indfandt 
sig,  medens  Grévepladsen  efterhaanden  tømtes,  600  Yng- 
linge fra  Militærskolen  St.  Cyr  (ved  Versailles),  som  til- 
bøde  Regeringen  deres  Tjeneste  og  med  de  allerede  til- 
stedeværende Polyteknikere  dannede  en  anselig,  vel  væbnet 
og  vel  indøvet  Livvagt.  En  gammel  Militær  blev  udnævnt 
til  Kommandant  i  Stadhuset  i  Steden  for  Lagrange,  der 
som  vanvittig  var  bragt  til  Sygehuset.  Endelig  kunde  man 
hæve  den  provisoriske  Regerings  Møde,  som  havde  varet  i 
30  Timer. 

Mindre  Vanskelighed  end  Stadhusregeringen  havde  Po- 

litipræfekturet  haft  med  at  gjenoprette  Ordenen.  Dér 
havde  den  foregaaende  Aften  en  handelsrejsende  og  tid- 
ligere Kornhandler  ved  Navn  Marc  Caussidiére  egenmægtig 
eller  dog  kun  med  Billigelse  af  de  sammensvorne  af  »Re- 
formes« Redaktion  indrettet  sig  og  trodsede  ligesom  den 
paa  samme  Maade  indsatte  Generalpostmester  Etienne 
Arago,  en  yngre  Broder  af  den  berømte  Astronom  og  nye 
Marineminister,  den  provisoriske  Regering  i  Stadhuset,  som 
med  Undtagelse  af  Ledru-Rollin  og  de  to  Sekretærer,  Louis 
Blanc  og  Flocon,  bestod  af  den  mere  maadeholdne  »Na- 
tionals« Mænd.  Disse  to  Revolutionsmænd,  som  saaledes 
havde  bemægtiget  sig  høje  og  vigtige  Embeder,  viste  mere 
Energi  og  Behændighed  end  dere«  Medbejlere  i  Stadhuset, 
fremfor  hvilke  de  rigtignok  havde  den  Fordel  at  udøve  et 
udelt  Diktatur  og  at  blive  mindre  besværede  af  »Folket«. 
Etienne  Arago,  der  uden  videre  ignorerede  Bethmonts  Ud- 
nævnelse til  Generalpostmester,  lykkedes  det  allerede  om 
Morgenen  den  25de  igjen  rigtig  at  afsende  alle  Poster, 
medens  Caussidiére  strax  samlede  sine  medsammensvorne 
og  Barrikadekæmpere  i  Rue  de  Jerusalem  om  sig  og  orga- 
niserede dem  paa  militær  Vis.  Da  den  af  Stadhusrege- 
ringen  udnævnte  Politipræfekt,  Dr.  Recurt,  viste  sig  om 
Morgenen  den  25de  for  at  tage  sit  Embede  i  Besiddelse, 
blev  han  uden  videre  afvist;  Caussidiére  blev  paa  sin 
Plads,  og  14  Dage  efter  blev  han  da  ogsaa  formelig  ud- 
nævnt til  Politipræfekt.  Han  havde  taget  sin  Embedsvirk- 
somhed meget  alvorlig:  han  lod  saaledes  strax  opkjebe 
Korn  i  Provinsorne,  istandsætte  Kanalerne,  tilføre  Borgerne 
det  manglende  Brænde  og  sikrede  derved  Hovedstaden  dens 
Brød.  Ogsaa  bragte  han  det  endelig  Lørdag  Aften  (den 
26de)  saa  vidt,  at  Barrikaderne,  som  spærrede  Vejen  til 
Hovedmarkederne,  til  Dels  bleve  bortryddede.  Dernæst  lod 
han  hverve  600  Blusemænd:  kun  den,  d^r  kunde  opvise  en 
politisk  Domfældelse  eller  bevise  at  have  kæmpet  med  paa 
Barrikaderne,  blev  antaget  med  en  daglig  Lon  af  2V4  Prs., 


m. 

Og  »Montagiiarderne«,  som  Folket  kaldte  dem,  gjorde  i  det 
hele  deres  Skabers  Valgsprog  »Orden  ved  Uorden«  Ære  som 
Sikkerhedsvagt. 


II. 

Saa  aldeles  dæmpet,  som  Regeringsmedlemmerne  troede, 
var  Stormen  dog  endnu  ikke;  thi  i  samme  Øjeblik,  da  de 
endelig  havde  skilt  sig  ad  og  begivet  sig  til  Ro,  raadsloge 
Lederne  af  den  mislykkede  Bevægelse  for  den  rede  Fane 
allerede  igjen  om  at  forny  denne  Bevægelse  og  for  enhver 
Pris  gjøre  sig  til  Herrer  over  Stadhuset.  Raadslagningen 
fandt  Sted  om  Aftenen  i  Danselokalet  Prado,  hvor  der 
havde  dannet  sig  en  Klub,  den  første  blandt  utallige. 
Allerede  var  Sagen  besluttet,  da  den  blev  standset  af  Blan- 
qui,  hvis  Anseelse  og  Indflydelse  i  de  hemmelige  Selskaber 
den  Gang  endnu  var  almægtig.  Han  var  kommen  ilende 
fra  det  Privatsygehus,  hvori  det  allerede  for  længe  siden 
var  blevet  ham  tilladt  at  afsone  sin  livsvarige  Fængsels- 
straf. Hans  Kj enderblik  havde  indset,  at  et  nyt  Angreb  i 
dette  Øjeblik  ikke  havde  nogen  Udsigt  til  at  lykkes:  Ebben 
var  indtraadt,  og  kun  Floden  kunde  bære  ham  og  hans 
Fæller  i  Havn.  Den  gjenopstandne  blev  hilset  med  Jubel, 
og  haus  Ord  forfejlede  ikke  deres  Virkning.  »Frankrig  var 
ingenlunde  republikansk;  den  stedfundne  Revolution  havde 
været  en  lykkelig  Overrumpling.  Hvis  man  nu  slog  les, 
vilde  man  vække  Provinsernes  og  Borgervæbningens  Harme. 
Det  var  bedre  at  lade  Herrerne  i  Stadhuset  slide  sig  selv 
op  og  imidlertid  at  forberede  alt«.  I  Salen  gav  man  efter; 
men  uden  for  stod  der  andre  talrigere  Skarer,  for  hvilke 
Fanespørgsmaalet  var  et  Formaal  i  sig  selv  og  ikke  blot 
et  Paaskud  til  at  tilrive  sig  Magten.  Dem  lykkedes  det 
at  vinde  Louis  Blanc,  som  lovede  at  tale  deres  Sag.  Saa- 
ledes  fyldtes  Grévepladsen  igjen  om  Morgenen  den  26de  med 
larmende  væbnede  Mænd,    over    hvis  Hoveder   der   flagrede 

Hundreder  af  rede  Faner,  og  denne  Gang  var  der  noget 
mere  Orden  i  Sagen :  man  skreg  og  knaldede  vel  ligesom 
Dagen  fer,  men  stormede  ikke  Stadhuset:  man  havde  jo  nu 
sin  Ordfører  der  inde,  og  Opstandens  Realister  holdt  sig 
flærnt,  som  Blanqui  havde  raadet  dem.  Diskussionen  i 
selve  Regeringens  Skjød  var  heftig:  Louis  Blanc  stod  alene 
ikke  blot  mod  sine  afgjorte  Modstandere  Lamartine  og 
Garnier-Pages,  ikke  blot  mod  »Moderantisterne«  som  Gar- 
net og  Goudchaux,  men  ogsaa  mod  sine  personlige  Vel- 
yndere Arago  og  Dupont  de  l'Eure,  ja  imod  selve  Ledru- 
Rollin,  Jakobinismens  Hovedtalsmand  i  Regeringen;  men 
han  var  sej,  veg  ikke  en  Fods  Bred,  og  hans  Venners 
Bøsser  knaldede  uden  for  som  et  uimodsigeligt  Argument. 
Saa  kom  man  da  til  et  Kompromis :  man  beholdt  de  tre 
Farver,  men  i  den  første  Revolutions  Rækkefølge;  man  be- 
holdt den  galliske  Hane  —  »dette  hædrede  Tegn,  under 
hvilket  Republikken  af  1792  var  grundet,  og  som  var  gjen- 
optaget  i  de  ærefulde  Julidage«  — ,  men  under  den  skulde 
den  røde  Sløjfe  flagre,  og  alle  Embedsmænd  skulde  bære 
den  røde  Kokarde  »til  Minde  om  Folkerevolutionens  sidste 
Daad«.  Herved  tilfredsstilledes  den  uden  for  staaende 
Mængde,  om  end  ikke  alle. 

Medens  nu  Regeringen  der  inde  udstedte  det  ene  De- 
kret efter  det  andet,  hvori  en  ædel  Idealisme  og  ærlig  Tro 
blandede  sig  med  drengeagtig  Leg  og  Jagen  efter  thea- 
tralsk  Virkning,  tænkte  man  der  ude  allerede  igjen  paa  nye 
Fordringer.  Vel  modtog  man  med  Tilfredshed  enhver  af 
de  Beslutninger,  som  strax  bleve  forkyndte  ud  af  Vinduet: 
at  Adelstitler  vare  afskaffede,  Tiltalen  »Borger«  og  »Bor- 
gerinde«  indførte  i  Steden  for  det  aristokratiske  »Monsieur« 
og  »Madame«,  at  alle  Gader  og  Anstalter  skulde  faa  repu- 
blikanske Navne,  Frihedstræer  plantes  paa  alle  Pladser, 
Ordene:  »Frihed,  Lighed,  Broderskab«  indskrives  paa  alle 
offentlige  Bygninger,  samt  ogsaa,  at  der  skulde  aabnes 
offentlige  Værksteder  for  de  arbejdsløse,  at  Septemberlovene 

mod  Pressefrihed  og  Forsainlingsret,  det  i  Kolonierne  endnu 
bestaaende  Slaveri,  endelig  ogsaa  Dødsstraffen  for  politiske 
Forbrydelser  vare  afskaffede.  Den  sidste  Bestemmelse 
skulde  berolige  Nationen  lige  over  for  Frygten  for  et 
Kædselsherredømme;  men  denne  Skranke  mod  sin  Lidenskab 
fandt  Pariser- »Folket«  sig  kun  i  paa  den  Betingelse,  at 
Republikken  af  1792  strax  blev  anerkjendt,  og  Lamartine 
maatte  atter  til  Vinduet  og  oplæse  følgende  Dekret:  »Konge- 
dømmet under  hvilken  som  helst  Form  er  afskaffet;  den 
provisoriske  Regering  har  truffet  alle  fornødne  Forholds- 
regler for  at  gjøre  det  gamle  Dynastis  Tilbagekomst  og 
noget  nyts  Opkomst  umulig.     Republikken  er  udraabt.« 

Den  højtidelige  Proklamation  blev  bestemt  til  den 
næste  Dag,  Søndagen  den  27de,  og  i  det  Dekret,  som  be- 
kjendtgjorde  denne  Festlighed,  viste  sig  for  første  Gang 
Navnene  paa  de  Regeringsmedlemmer,  som  ikke  vare  ud- 
raabte  i  Deputeretkamret,  Louis  Blanc,  Armand  Marrast, 
Flocon  og  Arbejderen  Albert,  blandede  imellem  de  oprinde- 
lige, Dupont  de  TEure,  Arago,  Lamartine,  Marie,  Crémieux, 
Ledru-Rollin  og  Garnier- Pages,  som  lige  berettigede  »Med- 
lemmer af  den  provisoriske  Regering«,  medens  de  hidtil 
havde  været  skilte  fra  de  andre,  om  end  Betegnelsen  som 
Sekretærer  allerede  var  forsvunden  efter  Louis  Blånes  iv- 
rige Fordring.  Henved  Kl.  2  om  Eftermiddagen  saae  man 
den  provisoriske  Regering  bevæge  sig  fra  Stadhuset  til 
Julisøjlen,  hvor  Festligheden  skulde  holdes;  ankomne  paa 
Bastillepladsen  stillede  Ministrene,  prydede  med  trefarvede 
Skjærf  og  rede  Sløjfer,  sig  omkring  Søjlen.  Som  Talere 
optraadte  Crémieux  og  Arago,  der  forestillede  Regeringens 
Formand  Dupont  de  FEure  for  Mængden;  »Borgere,  80 
Aar  af  et  rent,  patriotisk  Liv  tale  til  eder.«  Derpaa  blev 
Dekretet  oplæst,  og  Tusenders  Jubel  hilsede  Republikkens 
Forkyndelse,  hvorefter  et  umaadeligt  Tog  bevægede  sig 
førbi  de  nye  Herskere :  først  Borgervæbningen,  saa  de 
øverste  Myndigheder,    verdslige   og  kirkelige,    Eleverne  fra 

St.  Cyr,  endelig,  under  Afsyngning  af  Sangen  »Qa  ira«, 
Sansculotternes  Kompagni  og  talrige  andre  Foreninger. 
Toget  havde  allerede  varet  næsten  to  Timer,  da  Ministrene 
brøde  op  for  i  forbigaaende  at  monstre  Resten,  og  Mængden 
nedbrød  nu  nogle  af  de  endnu  staaende  Barrikader  for  at 
lette  Gjennemmarchen.  Krigstilstanden  syntes  endt,  Freden 
gjenoprettet;  men  var  det  mere  end  et  Skin? 


III. 

Medens  saaledes  de  nye  Magthavere  maatte  tiltrygle 
sig  deres  Anerkjendelse  af  Hovedstadens  Opstandshær,  slut- 
tede Landet  sig  uden  Toven  til  den  eneste  Magt,  som 
frembød  et  Holdepunkt  for  Nydannelsen  af  Statens  og 
Samfundets  Orden.  Selv  den  i  mange  Henseender  saa  be- 
rettigede, af  Nationens  Flertal  saa  begejstret  modtagne 
Revolution  af  1830  havde  fundet  mere  Modsigelse  end 
denne  for  de  fleste  uvelkomne,  saa  lidet  retfærdiggjorte 
Overrumpling,  som  havde  beredt  en  ikke  rodfæstet  Myn- 
dighed en  uventet  Ende.  Alle  bøjede  sig  for  den  fuldendte 
Kjendsgjerning.  Den  høje  Embedsstand,  Universitetet, 
Frankrigs  Bank,  Paris's  Handelskammer  og  Huset  Roth- 
schild  tilbøde  den  extemporerede  Regering  deres  Bistand 
til  Ordenens  Gjenoprettelse.  Provinsmyndighederne  fulgte 
strax  Exemplet:  Præfekter,  Domstole,  Municipalraad,  Han- 
delskamre og  Fakulteter  kappedes  om  at  anerkjende  den 
nye  Magt,  til  hvilken  den  besiddende  Borgerstand  klamrede 
sig,  da  Proletarierne  i  de  store  Stæder  truede  Ejendom  og 
Orden.  Allerede  den  26de  Februar  havde  Arbejderne  i 
Lyon  begyndt  Ødelæggelsesværket,  stukket  Arbejdshusene, 
i  hvilke  de  saae  Medbejlere,  i  Brand,  sønderbrudt  Tusender 
af  Væverstole,  forjaget  fremmede  Arbejdere.  Paa  lignende 
Maade  gik  det  i  Lille,  men  især  i  Rouen,  som  i  fire  Uger 
beherskedes  af  Arbejderne.  Til  en  Modstand  mod  Revolu- 
tionen manglede   der  et  Middelpunkt,    hvorom   man   kunde 

samle  sig;  thi  Dynastiet  havde  jo  opgivet  sig  selv;  men 
saa  snart  den  Haand,  der  ledede  alle  Statens  Traade,  slap 
dem,  faldt  de  alle  som  livløse  til  Jorden,  og  den  første, 
der  igjen  tog  dem  i  Haandeu,  kunde  trække  og  styre  dem, 
som  han  vilde,  —  saa  længe  der  ikke  kom  en  tredje,  der 
igjen  rev  dem  ud  af  hans  Hænder. 

Ogsaa  Hæren  bøjede  sig  uden  Indvending  for  den  nye 
Magt;  thi  en  øverste  Krigsherre  fandtes  ikke  mere,  og 
Fædrelandet,  som  man  ikke  kunde  nægte  sin  Tjeneste,  blev 
endnu  kun  fremstillet  af  de  Mænd,  der  med  Hjælp  og 
Tilladelse  af  Hovedstadens  Pobel  havde  bemægtiget  sig 
Regeringen.  Allerede  om  Aftenen  den  25de  Februar  havde 
Generalerne  Bedeau  og  Lamoriciére  stillet  sig  til  Disposi- 
tion for  Regeringen,  og  selv  de  Marskalker,  som  havde 
tjent  Borgerkongen  med  størst  Iver,  Soult,  Sebastiani,  Bu- 
geaud,  tilbøde  efter  kort  Betænkning  deres  Tjeneste:  »De 
forefaldne  Begivenheder,«  skrev  den  sidste  den  28de  Februar, 
»den  almindelige  Enigheds  Nødvendighed  for  at  bevare  Or- 
denen i  det  Indre  og  Uafhængigheden  udadtil,  gjør  det 
til  en  Pligt  for  mig  at  stille  min  Kaarde  til  Tjeneste  for 
den  Regering,  som  er  bleven  indrettet.«  Alle  højere  Of- 
ficerer bleve  paa  deres  Post  og  toge  imod  Befalinger  fra 
den  nye  Krigsminister,  General  Subervic.  Endog  i  Algier, 
hvor  der  stod  100,000  Mand,  og  hvor  Efterretningen,  om 
hvad  der  var  sket,  indtraf  den  27de  Februar,  løftede  sig 
ikke  en  Finger  for  den  Herskerfamilie,  som  i  18  Aar  havde 
delt  al  Ære  og  alle  Farer  med  den  afrikanske  Hær;  ja 
Kongesønnerne  selv,  som  kommanderede  Hæren  og  Flaaden, 
underkastede  sig  uden  at  tøve  de  Mænd,  der  havde  sat  sig 
i  Steden  for  deres  Fader  og  deres  Brodersøn.  »Intet  er 
forandret  i  vore  Pligter  mod  Frankrig,«  saaledes  sluttede 
Generalguvernøren  i  Algerien,  den  unge  Hertug  af  Au- 
male,  Ab  del  Kaders  Overvinder,  det  Manifest,  hvorved 
han  forkyndte  Kolonien  og  Hæren  den  provisoriske  Rege- 
rings Dannelse.      »Befolkningen  og  Armeen  vente  i  største 

Ro  paa  Moderlandets  Befalinger.«  Den  2den  Marts  for- 
kyndte han  selv  Republikkens  Proklamation,  og  den  næste 
Morgen  tiltraadte  han  med  sin  Broder,  Flaadens  Anfører 
Prins  Joinville,  Rejsen  til  Gibraltar  og  England,  efter  at 
han  havde  meldt  sin  Efterfølgers  snarlige  Ankomst.  Den 
provisoriske  Regering  havde  nemlig  udnævnt  Generalmajor 
Cavaignac,  en  Søn  af  Konventsmedlemmet  Jean-Baptiste  og 
Broder  til  Julikæmperen  Godefroy  Cavaignac,  en  endnu 
ung  Officer  (født  1802),  som  kun  skyldte  sin  republikanske 
Herkomst  en  saadan  Gunst,  til  Generalguvernør  i  Algerien 
og  tillige  til  Generalløjtenant  —  eller  rettere  fra  Brigade- 
til  Divisionsgeneral ;  thi  Titlerne  fra  den  første  Revolution 
skulde  jo  gjenindføres.  General  Changarnier,  der  skyldte 
Julidynastiet  saa  godt  som  alt,  fulgte  ikke  Prinserne,  men 
overtog  den  midlertidige  Styrelse  af  Guvernementet. 

Naar  alle  af  Centralregeringen  afhængige  Myndigheder 
skyndte  sig  med  at  melde  deres  Underkastelse,  gik  den 
eneste  Magt,  som  endnu  havde  bevaret  sin  Selvstændighed, 
Kirken,  et  Skridt  videre:  den  hilsede  den  sejrrige  Opstand 
som  en  Befrielse  fra  et  utaaleligt  Aag.  Saa  lidt  Nytte 
havde  Kongen  af  sin  sene  Tilnærmelse  og  Forsonlighed: 
han  havde  ikke  bevilget  alle  Gejstlighedens  Fordringer, 
ikke  ubetinget  overgivet  den  Undervisningsvæsenet ;  det 
blev  allerede  betragtet  som  Tyranni,  og  enhver  Forandring 
blev  budt  velkommen,  som  syntes  at  love  videre  Indrøm- 
melser. For  første  Gang  i  Revolutionens  Aarbøger  viste 
ogsaa  Oprøret,  der  ødelagde  kongelige  Paladser,  sig  skaan- 
somt,  ja  ærbødigt  mod  Kirkerne  og  bød  Gejstligheden 
Haanden,  som  denne  da  ogsaa  ivrig  greb.  Allerede  Søndag 
Aften  (d.  27de),  efter  Republikkens  højtidelige  Proklama- 
tion ved  Foden  af  Julisøjlen,  bragte  den  pavelige  Nuntius 
Regeringen  sin  Lykønskning,  overalt  i  disse  Dage,  hvor 
Frihedstræerne  ble  ve  plantede  ved  hvert  Gadehjørne,  hen- 
tede Folket  Sognets  Præster  til  at  indvie  og  velsigne  de 
republikanske  Emblemer,    og   i    alle  Kirker   istemmedes  et 

Te  Deum.  Allerede  den  24de  Februar  om  Aftenen  havde 
Ærkebiskoppen  af  Paris  Msgr.  Affre,  hvem  Kongen  havde 
begunstiget  som  Gallikaner  og  Jesuiterfjende,  befalet  alle 
sine  Præster  at  læse  Messer  for  Dagens  »Ofre«;  nu  op- 
fordrede han  alle  til  at  efterkomme  den  provisoriske  Rege- 
rings Befalinger  og  at  hejse  Republikkens  Fane  paa  alle 
Kirker.  I  et  Hyrdebrev  af  3dje  Marts  forherligede  han 
Paris's  Folk  som  »den  nye  Samson«,  der  havde  omstyrtet 
Tyranniets  Bygning,  og  viste  af  Historien,  at  Republikken 
var  gunstig  for  Kirkens  Frihed.  Samme  Stræng  anslog 
den  ultramontane  Fanatiker,  Kardinal  Bonald,  Ærkebiskop 
af  Lyon,  som  den  27de  Februar  ytrede,  at  Republikkens 
Fane  vilde  vise  sig  som  »en  Skytsfane  for  Religionen«. 
Ogsaa  det  tredje  Parti,  som  havde  dannet  sig  i  Kirkens 
Skjød,  de  frisindede  Katholiker  af  Montalemberts  og  Lacor- 
daires  Farve,  hilsede  med  Glæde  den  nye  Republik  vel- 
kommen. Den  veltalende  Dominikaner  optraadte  allerede 
den  27de  Februar  paa  St.  Merrys  Prædikestol,  paa  det 
Sted,  hvor  Sejrherrerne  15  Aar  fer  havde  lidt  deres  blo- 
dige Nederlag,  og  priste  Folket,  der  havde  været  »saa  her- 
ligt i  sin  Vrede«,  medens  Montalembert  i  Bladet  »Univers« 
(den  25de  Februar)  erklærede,  at  »der  ikke  vilde  gives 
bedre  og  oprigtigere  Republikanere  end  de  franske  Katho- 
liker«. I  samme  Aand  skrev  hans  Ven  Grev  de  Falloux 
samme  Dag  til  en  Provinsavis,  og  allerede  den  1ste  Marts 
forlod  hans  uadskillelige  Kampfælle  de  Coux  Redaktionen 
af  »Univers«  for  i  Forening  med  Ozanam  og  Maret  at 
grunde  et  nyt  Blad  og  »hejse  en  Fane,  i  hvis  Folder  Reli- 
gion, Republik  og  Frihed  uadskillelig  omslyngede  hin- 
anden«. 

Overhovedet  var  Pressen  gunstig  stemt  mod  den  nye 
Regering:  ikke  blot  det  legitimistiske  Partis  og  den  »dy- 
nastiske« Oppositions  Blade,  men  ogsaa  de  forhen  ministe- 
rielle og  konservative  Organer  optraadte  for  det  nye  be- 
staaende,  da  det  gamle  nu  dog  var  uigjenkaldelig  tabt.    De 

demokratiske  og  republikanske  Blade  jublede  naturligvis  og 
fejrede  deres  Sejr,  indtil  de  kun  alt  for  snart  igjen  kom  i 
indbyrdes  Strid.  Til  Pressens  Holdning  svarede  Folke- 
repræsentanternes. Larochejacquelin,  som  allerede  havde 
spillet  en  afgj ørende  Rolle  i  Deputeretkamrets  sidste  Mode, 
var  Fyr  og  Flamme  for  den  nye  Statsorden,  og  selv  de 
maadeholdne  Legitimister  erklærede  gjennem  Berryers 
Stemme,  at  de  vilde  understøtte  den  provisoriske  Regering, 
Ogsaa  den  hos  Odilon  Barrot  forsamlede  Opposition,  der- 
iblandt Thiers  og  hans  tro  Rémusat,  Dufaure,  Duvergier 
de  Hauranne  og  Malleville,  Billault  og  Abbatucci,  sluttede 
sig  til  Republikken.  Allerførst  viste  sig  Familien  Bona- 
parte —  Bonapartister  som  Parti  gaves  der  endnu  ikke  — 
blot  for  at  fordre  deres  Plads  for  Dagens  Lys,  det  øvrige 
maatte  saa  komme  af  sig  selv.  »Dynastiernes  Tid  er 
forbi,«  udraabte  den  forrige  Konge  af  Westfalen  (26de 
Februar);  »men  nu  maatte  Republikkens  Regering  ogsaa 
ophæve  hans  Forvisning,  som  var  en  Fornærmelse  mod 
Frankrig«.  Hans  Søn  havde  endog  ved  sin  Ven  Pietris 
Side  deltaget  i  Kampen,  var  en  af  de  første,  der  vare 
trængte  ind  i  Tuilerierne,  og  havde  allerede  om  Aftenen 
den  24de  fremvist  sin  Profil,  der  ligesom  var  skaaren  ud 
af  Ansigtet  paa  hans  store  Onkel,  i  Stadhuset  for  at  til- 
byde sin  Tjeneste,  medens  hans  Fætter  Louis  Napoleons 
tro  Tilhængere,  Persigny  og  General  Piat  i  skrevne  Pla- 
kater mindede  Folket  om  »Sejrherren  ved  Marengo  og 
Austerlitz's  Arving«.  Af  alle  Kroge  dukkede  der  Bona- 
parter  frem:  Lucians  Sønner  indfandt  sig  pludselig  og  be- 
raabte  sig  paa  deres  Faders  republikanske  Sindelag,  og 
allerede  den  25de  Februar  viste  sig  selve  Manden  fra 
Strassburg  og  Boulogne,  der  siden  sin  Flugt  fra  Ham 
havde  opholdt  sig  i  London.  »Nu  da  Paris's  Folk  ved  sit 
Heltemod  har  udslettet  de  sidste  Spor  af  den  fremmede 
Invasion«,  skrev  han  strax  til  den  provisoriske  Regering, 
»iler  jeg  hid  fra  Forvisningen  for  at  stille   mig  under  Re- 

13* 

publikkens  Banner  —  uden  anden  Ærgj  er  righed  end  den 
»at  tjene  mit  Fædreland«.  I  Stadhuset  vilde  naan  imid- 
lertid ikke  tro  paa  hans  Uegennyttighed  og  bed  Præten- 
denten strax  at  forlade  Paris.  »De  tror,  at  min  Nærværelse 
i  Paris  nu  kan  volde  Forlegenhed,«  svarede  Prinsen  ved 
sin  Afrejse  (29de  Februar).  »Jeg  fjærner  mig  altsaa  for 
Øjeblikket.  De  vil  i  dette  Offer  erkjende  mine  Hen- 
sigters Kenhed  og  min  Fædrelandskj ærligheds  Oprigtighed.« 

IV. 

At  støtte  den  provisoriske  Regering  —  for  af  den  at  opnaa 
Vedligeholdelsen  af  den  ydre  Fred  —  var  ogsaa  det  afgj ørende 
Synspunkt  vedEvropas  Hoffer.  Lamartine,  som  havde  overtaget 
Udenrigsministeriet,  meldte  d.  27de  Febr.  de  i  Paris  tilstede- 
værende Repræsentanter  for  Magterne  Republikkens  Prokla- 
mation. »Den  nye  Regeringsform  havde  hverken  forandret 
Frankrigs  Stilling  i  Evropa  eller  dets  Sindelag  mod  Mag- 
terne«. Tillige  gav  han  den  britiske  Sendemand,  Lord 
Normanby,  de  stærkeste  Løfter  om  ikke  at  foretage  noget  mod 
Belgien.  Herved  beroligedes  Lord  Palmerston,  som  allerede 
Dagen  efter  gav  Lord  Normanby  Ordre  til  at  træde  i  of- 
ficiøs Forbindelse  med  den  nye  Regering,  i  det  han  »for- 
beholdt sig  efter  Begivenhedernes  Gang  at  afgjøre,  om 
Storbritannien  ogsaa  skulde  anerkjende  den  officielt«,  og 
endnu  samme  Dag  skrev  han  til  de  østlige  Magter,  i  det 
han  besvor  dem  »at  afholde  sig  fra  enhver  Handling,  som 
kunde  opirre  den  provisoriske  Regering  eller  udsætte  den 
for  at  blive  styrtet  af  Krigspartiet.  Dette  var  det  eneste 
Middel  til  maaske  endnu  at  forhindre  Forstyrrelsen  af  Ev- 
ropas  Fred«.  Hofferne  i  Berlin  og  V\^ien  fulgte  gjærne 
Englands  Raad  og  Exempel.  Den  preussiske  Sendemand, 
Alexander  v.  Armin,  blev  vel  kaldet  til  Berlin,  men  med 
den  udtrykkelige  Erklæring,  at  det  kun  drejede  sig  om  en 
Kaldelse,  ikke  om  en  Bortkaldelse  (un  appel,  non  un 
rappel),    og   at  hans  første  Legationssekretær  var  bemyn- 


Februarrepablikkens  første  Tid.  197 

diget  til  at  træde  i  officiøst  Forhold  til  den  nye  Regering; 
i  øvrigt  vilde  Preussen  paa  ingen  Maadø  blande  sig  i 
Frankrigs  indre  Anliggender.  Den  osterrigske  Ambassadør, 
Grev  Appony.  blev  endog  i  Paris,  skjønt  ogsaa  han  lod 
Forretningerne  besørge  ved  sin  første  Sekretær.  Mere  af- 
visende forholdt  sig  den  russiske  Chargé  d'affaires  Kisselev, 
som  afventede  sin  Regerings  Bestemmelser.  De  løde  hejst 
fjendtlige.  »Hold  Dem  rede  til  at  stige  til  Hest,«  havde 
Kejser  Nikolaus  sagt  til  sine  Officerer,  da  han  fik  den 
første  Efterretning  om  den  24de  Februar  paa  et  Bal  i 
Vinterpaladset,  og  Dagen  efter  blev  den  russiske  Hær  sat 
paa  Krigsfod.  Derimod  fik  Sardiniens  Sendemand,  Brig- 
nole-Sale,  trods  det  intime  Forhold,  hvori  han  havde  staaet 
til  den  styrtede  Konge,  Befaling  fra  Turin  til  strax  at 
stille  sig  paa  den  bedste  Fod  med  den  n3^e  Øvrighed. 
Paa  en  formelig  Anerkjendelse  kunde  der  naturligvis  fra 
alle  Sider  forst  tænkes,  naar  Frankrig  ved  sine  Repræsentanter 
havde  udtalt  sig  om  den  nye  Regeringsform;  men  da  det 
indtraadte,  var  hele  den  evropæiske  Stilling  aldeles  forandret. 
I  Februar  havde  den  været  meget  spændt.  Allerede 
laa  8000  Mand  i  Toulon  rede  til  at  indskibes  til  Rom 
efter  Aftale  med  Østerrige,  og  den  konservative  Tripel- 
alliance havde  truifet  alle  Bestemmelser  om  en  Interven- 
tion i  Schweiz  og  Italien,  medens  England,  som  endnu  ikke 
havde  glemt  de  spanske  Ægteskaber,  havde  nærmet  sig  til 
Edsforbundet  og  de  nye  konstitutionelle  Stater  paa  Halv- 
øen. Ingen  havde  skarpere  dadlet,  i  mere  veltalende  Ord 
brændemærket  den  sidste  Regerings  Holdning  i  de  uden- 
landske Anliggender  end  den  Mand,  som  nu  havde  over- 
taget deres  Styrelse.  Allerede  hans  Indtog  i  Hotellet  paa 
Boulevard  des  Capucins,  som  Guizot  netop  havde  maattet 
forlade,  var  tilstrækkeligt  til  at  forandre  hele  Stillingen. 
Hverken  Østerrige  eller  Preussen  kunde  et  eneste  Øjeblik 
vente,  at  Lamartine  vilde  byde  sin  Haand  til  en  Interven- 
tion mod  det  liberale  Parti  i  Schweiz    og  Italien.     Imid- 

lertid,  hvordant  ogsaa  hans  Sindelag  var  —  og  det  var  af- 
gjort anti-østerrigsk  — ,  hans  første  Ord  og  Handlinger 
vare  aldeles  fredelige^  thi  han  vidste,  at  »den  maadeholdne 
Kepublik«,  som  han  vilde  grunde,  vilde  gaa  under,  naar 
den  indlod  sig  paa  en  revolutionær  Propagandas  Krig. 
Derfor  advarede  han  ikke  blot  Østerrige,  men  ogsaa  Pie- 
mont  mod  ethvert  Skridt,  som  kunde  føre  til  Krig.  Gj en- 
tagne  Gange  talte  han  i  denne  Aand  med  den  sardinske 
Sendemand,  og  da  Gioberti  forlod  Paris,  lagde  han  ham 
det  indstændig  paa  Hjærtet  at  anvende  al  sin  Indflydelse  i 
Turin  paa  at  forhindre  ethvert  Angreb  paa  Lombardiet;  thi 
derved  vilde  »Haabet  om  Italiens  Uafhængighed  og  Ev- 
ropas  n3^e  Landfordeling  ved  en  Kongres«  blive  tilintet- 
gjort; thi  med  al  Fredsommelighed  delte  han  dog  alle 
Franskmænds  Mening,  hvad  Parti  de  saa  end  hørte  til,  at 
»Traktaterne  af  1 315  havde  trængt  Frankrig  tilbage  inden 
for  Grænser,  der  vare  alt  for  snævre  for  dets  Stolthed  og 
maaske  ogsaa  for  dets  Virksomhed« ;  men  medens  »det 
krigerske  Land«  efter  hans  egen  Tilstaaelse  »ikke  blot  var 
kjed  af  Freden,  men  følte  sig  ydmyget  ved  den,  Eevolu- 
tionen  syntes  at  aabne  alle  Porte  for  Krigen,  Hæren  tør- 
stede efter  den,  Folket  priste  den  i  Sang,  Broderskabet  til 
Befrielse  af  de  undertrykte  Nationer  helligede  den,  de  hef- 
tige Statsmænd  opvakte  Lidenskaberne  for  den,  de  empi- 
riske saa  et  Middel  i  den  til  at  befri  sig  for  Stædernes 
revolutionære  Folkemasser«  — ,  troede  Udenrigsministeriet 
at  kunne  naa  det  samme  Maal,  d.  v.  s.  Rhingrænsen,  Bel- 
gien og  Savoyen,  ad  fredelig  Vej,  ved  en  Kongres  eller 
ved  en  ny  Gruppering  af  Magterne;  thi  ogsaa  han  drømte 
alle  franske  Dilettanters  Yndlingsdrøm,  hvad  enten  deres 
Trosbekjendelse  var  legitimistisk  eller  republikansk:  »For- 
bundet med  Rusland,  dette  Naturens  Kald,  denne  Geogra- 
fiens Aabenbaring,  som  mod  at  overlade  Konstantinopel, 
det  sorte  Hav,  Dardanellerne  og  Adriaterhavet  til  Rusland 
skulde  tillade  Frankrig  at   udvide  sig  i  Italien,    gjenvinde 

Belgien  og  Rhingrænsen  og  øve  siu  Indflydelse  i  Spanien«. 
Maaske  vilde  det  ogsaa  være  muligt  at  bevæge  Preussen 
til  at  aftræde  Rhinprovinsen,  Sardinien  til  at  aftræde  Sa- 
voyen,  naar  man  lod  dem  udvide  sig  i  Tyskland  og 
Italien,  og  da  Krigen  uden  Tvivl  vilde  styrte  det  maade- 
holdne  Parti  i  Regeringen,  som  Lamartine  stod  i  Spidsen 
for,  søgte  han  at  vinde  Tid  for  sine  Kongresplaner.  Han 
havde  strax  hjemkaldt  alle  Sendemænd  og  erstattet  dem 
med  nye  Mænd,  som  han  paalagde  »at  vente  med  Vær- 
dighed paa  England,  imødekomme  Preussen,  iagttage  Rus- 
land, berolige  Polen,  smigre  Tyskland,  undvige  Øster- 
rige, smile  til  Italien,  uden  at  ophidse  det,  berolige 
Tyrkiet,  overlade  Spanien  til  sig  selv«.  Lige  saa  ube- 
stemte og  almindelige  løde  hans  hemmelige  Instruktioner. 
Tydeligere  talte  hans  Kolleger,  hvor  de  fandt  en  Lej- 
lighed til  at  gjøre  det  klart  for  Magterne,  at  de  maatte 
begunstige  den  provisoriske  Regering.  »Søg  at  gjøre  det 
begribeligt  i  Berlin,  at  bag  ved  os  bliver  kun  et  Kaos 
tilbage,«  sagde  Alexander  v.  Humboldts  Ven,  Fr.  Arago, 
til  den  nye  Sendemand,  Grev  Circourt,  ved  hans  Af- 
rejse til  Preussen,  og  lignende  Ytringer  faldt  paa  flere 
Steder. 

Indtil  videre  skulde  efter  Lamartines  Mening  et  aabent 
Brev  fra  Republikken  til  Evropa  berolige  alle;  men  da 
han  den  4de  Marts  forelagde  sit  Udkast  for  den  sam- 
lede Regering,  fandt  Louis  Blanc  og  Ledru-Rollin  det 
alt  for  fredeligt.  Det  var  ikke  det  Sprog,  Konventet 
fordum  havde  vænnet  Evropa  til.  Med  sædvanlig  Hef- 
tighed forlangte  de  Optagelsen  af  nogle  Sætninger,  som 
skulde  varetage  Republikkens  Værdighed,  men  rigtignok 
maatte  klinge  som  en  Trusel  mod  de  andre  Stormagter, 
og  Lamartine  gav  som  sædvanlig  efter.  Manifestet  af 
4de  Marts,  som  mere  lignede  en  Tale  i  Kamret  end  et 
diplomatisk  Aktstykke,  bar  Præget  af  denne  Dobbelt- 
strømning,  som  jo  heller  ikke  blot  rørte  sig  i  Regeringens 

Skjød,  men  ogsaa  i  selve  Forfatterens  Hoved.  »Forkyn- 
delsen af  den  franske  Republik«,  hed  det,  »er  ingen  Angrebs- 
akt  mod  nogen  som  helst  Regeringsform.  —  —  Repu- 
blikken vil  ikke  erklære  nogen  Krig;  men  den  behøver 
ikke  at  sige,    at    den  modtager  den,    hvis    man  paalægger 

det   franske    Folk  Fredsbetingelser. Traktaterne    af 

1815  bestaa  ikke  mere  med  rette  i  den  franske  Republiks 
Øjne,  den  erklærer,  at  den  vil  stræbe  at  hidføre  Forandringer 
i  dem  ad  fredelig  Vej«.  Hvis  Schv^eiz  skulde  blive  for- 
styrret i  sit  Centralisationsværk,  Italien  i  sin  Stræben  efter 
indbyrdes  Forbindelse  for  at  naa  national  Uafhængighed, 
vilde  Republikken  ile  dem  til  Hjælp.  »Republikken  vil  ikke 
danne  nogen  underjordisk  Propaganda  hos  sine  Naboer; 
men  den  maa  tillade  sig  sit  lysende  Exempels  Proselytisme. 
Frihed,  Lighed,  Broderskab  —  naar  Evropa  er  klogt  og  ret- 
færdigt, betyder  ethvert  af  disse  Ord  Fred«.  Et  samtidigt 
Dekret,  som  bragte  Hæren  fra  370,000  op  til  580,000 
Mand,  og  et  andet,  som  bød  at  opstille  en  Hær  paa  150,000 
Mand  ved  Rhinen,  en  paa  50,000  Mand  ved  den  savoyiske 
Grænse,  som  i  Tilfælde  af  en  Krig  mellem  Østerrige  og 
Piemont  skulde  overskride  Alperne,  dannede  Kommentaren 
til  Manifestet  af  4de  Marts;  men  inden  der  endnu  kunde 
følge  et  Svar  paa  Manifest  og  Kommentar,  havde  Opstanden 
sejret  i  Mailand,  Berlin  og  Wien,  og  den  Stilling  i  Evropa, 
som  Manifestet  forudsatte,  var  fuldstændig  forandret. 

(Slnttes). 

V. 

Wartburgerfesten.    —    Pennekrigen,    der   fulgte 

heraf.  —  Stormagterne  og  Studenterne.  — 

Akademiske    Uroligheder.    —    Det    store    tyske 

Studenterforbund.  —  De  ubetingede. 

Jlifter  at  Maszmann  havde  endt  sin  svulstige  Tale*), 
kom  hans  Fæller  frem  med  nogle  Baller  gammelt  Tryk- 
papir, hvorpaa  man  havde  skrevet  Navnene  paa  de  band- 
lyste Bøger.  Fædrelandsforrædernes  Værker  bleve  nu- 
stukne  paa  en  Meggreb  og  under  Hyl  og  Støj  slyngede  ind 
i  Helvedesilden;  det  var  et  underligt,  broget  Selskab  af  to 
Dusin  gode  og  slette  Bøger,  alt,  hvad  der  netop  i  den 
sidste  Tid  havde  fremkaldt  Vrede  hos  »Isis«  og  andre 
lignende  Blade.  Her  brændte  Wadzeck,  Scherer**)  og  for 
Fuldstændighedens  Skyld  strax  »alle  andre  skrivende,  skri- 
gende og  tiende  Fjender  af  den  højlovlige  Turnkunst« ; 
fremdeles  Alemannia  »og  alle  andre  Fædrelandet  skjændende 
og  vanærende  Tidender«;  derpaa  naturligvis  tre  Skrifter  af 
den    forhadte    Schmalz    (»Gaase-,    Svine-    og    Hundefedt«,. 


*)  Se  oven  for  S.  160. 
**)  Se  ovenfor  S.  68. 

brølte  Koret)  og  Gensdarmeriets  Lovbog  af  hans  Fælle 
Kamptz.  Ved  Siden  af  Code  Napoleon,  Kotzebues  tyske 
Historie  og  Saul  Aschers  Germanomanie,  der  blev  ledsaget 
af  et  »Ve  over  Jøderne!«  vandrede  ogsaa  Hallers  Restaura- 
tion i  Flammerne:  —  »den  Karl  vil  ikke  have  nogen  For- 
fatning for  det  tyske  Fædreland«,  led  det  som  en  Forklaring, 
skjønt  næppe  nogen  af  Studenterne  havde  læst  denne  al- 
vorlige Bog.  Dog  ogsaa  de  liberale  Benzenberg  og  Wan- 
genheim  maatte  friste  Ungdommens  Harme,  fordi  Jenaer- 
Litteraterne  ikke  forstode  deres  Skrifter.  Til  allersidst 
opbrændte  man  endnu  et  Ulansnørliv,  en  Haarpisk  og  en 
Korporalstok  som  »Gamachetjenestens  Fløjmænd,  som  en 
Haan  mod  den  alvorlige,  hæderlige  Forsvarsstand«,  og  med 
et  tredobbelt  Pere-Pereat  over  »Schmalz^s  elendige  Kamme- 
rater« skiltes  den  hemmelige  Rets  Medlemmer. 

Det  var  en  uendelig  smagløs  Farce,  i  og  for  sig  vel 
ikke  værre  end  mange  lignende  Udbrud  af  akademisk  Raa- 
hed,  men  betænkelig  ved  det  ubegrænsede  Hovmod  og  den 
jakobinske  Utaalsomhed,  der  lagde  sig  for  Dagen  i  de  unge 
Menneskers  Smædeord.  Derfor  udtalte  Stein  sig  ogsaa  i  de 
skarpeste  Ord  over  »det  Vrængeri  paa  Wartburg«,  og  Nie- 
buhr,  der  altid  saae  graat  i  graat,  skrev  bekymret: 
»Frihed  er  ganske  umulig,  naar  Ungdommen  er  uden  Be- 
skedenhed og  Ærbødighed«;  hans  Sandhedskjærlighed  følte 
Væmmelse  ved  denne  »religiøse  Komedie« :  hist  den  dri- 
stige Reformator,  der  rejser  sig  mod  Tidens  højeste  og 
helligste  Magt,  og  her  en  Bunke  stortalende,  unge  Stu- 
denters uskadelige  Avtodafé  over  en  Række  Skrifter,  hvoraf 
de  næppe  kjendte  en  Linje  —  hvilken  latterlig  Kontrast! 

Paa  Studentermødets  følgende  Dag  talte  Studenterne 
igjen  roligere,  i  det  mindste  mere  forstandig  end  deres 
Lærer  Fries,  som  havde  efterladt  en  skreven  Tale,  der 
svulmede  af  en  utrolig  smagløs,  mystisk  Bibelvisdom  og 
sachsen-weimarske  Prihedsindbildninger :  »Vender  atter  til- 
bage til  eders  Hjem  og   siger:    I  have  været  i  den  tyske 

Folkefriheds,  den  tyske  Tankefriheds  Hjem  .  .  .  Her  tynger 
ingen  staaende  Hær!  et  lille  Land  viser  eder  Maalet;  men 
alle  tyske  Fyrster  have  givet  det  samme  Ord  o.  s.  v., 
o.  s.  V.«  Sandelig,  Stein  vidste  nok,  hvorfor  han  fordømte 
Jena-Professorerne  som  vaasende  Metapolitikere,  og  Goethe 
ikke  mindre,  hvorfor  han  udtalte  sin  Fordømmelse  over  al 
tysk,  politisk  Snak;  thi  hvad  kunde  man  vel  vente  sig  af 
Ungdommen,  naar  dens  fejrede  Lærer  fremstillede  de  ube- 
redne, weimarske  Husarer  som  et  berømmeligt  Forbillede 
for  det  øvrige  Tyskland!  Den  samme  modbydelige  Blan- 
ding af  Religion  og  Politik,  der  allerede  lød  i  Fries's  Tale, 
kom  endnu  engang  frem  om  Eftermiddagen,  da  nogle  af 
Studenterne  fik  det  Indfald  at  ville  gaa  til  Alters.  Super- 
intendenten Nebe  nedlod  sig  virkelig  til  at  række  de  op- 
hidsede og  til  Dels  berusede  unge  Mennesker  Sakramentet, 
et  karakteristisk  Bevis  paa  den  jammerlige  Svaghed,  de 
verdslige  og  gejstlige  Myndigheder  i  Smaastaterne  altid 
have  lagt  for  Dagen  under  urolige  Tider. 

Trods  alle  disse  Taabeligheder  fra  enkeltes  Side  var 
Festen  dog  i  det  hele  løben  heldig  og  uskyldig  af,  og  da 
man  om  Aftenen  skiltes  under  Taarestrømme,  beholdt  de 
fleste  dog  et  Minde  for  hele  Livet,  straalende  som  en  Ung- 
dommens Majdag  —  det  indrømmer  Henrik  Leo;  de  havde 
i  Broderskab  truifet  sammen  med  Fæller  fra  Syd  og  Nord, 
de  mente  allerede  at  kunne  gribe  det  søndrede  Fædrelands 
Enhed  med  begge  Hænder,  og  havde  den  offentlige  Mening 
været  klog  nok  til  at  overlade  de  unge  Brushoveder  til  sig 
selv  og  deres  Taarer,  kunde  de  gode  Forsætter,  mangen 
vakker  Yngling  havde  fattet  i  hine  bevægede  Tider,  endnu 
have  baaret  gode  Frugter. 

Dog  under  den  dybe  Tavshed,  der  hvilede  over  det 
tyske  Norden,  vakte  Studenternes  kjække  Taler  en  alt  for 
lydelig  Gjenlyd;  det  saae  ud,  som  baado  Venner  og  Fjender 
havde  sat  sig  for  at  øge  til  Vanvid  den  sygelige  Overvurdering, 
denne  Ungdommens  Dødssynd,   der  fordærvede  deres  ærlige 

Begejstring;  det  var,  som  enhver  gav  Carové,  en  af  Wart- 
burgertalerne,  Ket,  naar  han  med  pralende  Selvros  priste 
Universiteterne  som  Folkeærens  naturlige  Forsvarere.  Med 
latterlig  Alvor  fejrede  de  liberale  Tidender  denne  første 
Opvaagning  af  Nationens  offentlige  Liv,  »dette  Sølvglimt  i 
vor  Historie,  denne  Blomsternes  Aabning  i  vort  Aarhun- 
drede«; den  tamme  Filisters  gamle  Angest  for  de  med 
Natvægterne  kæmpende  Studenter  iførte  sig  nu  et  politisk 
Klædemon.  En  hel  Litteratur  af  Skrifter  og  Modskrifter 
belyste  det  vidunderlige  Skuespil  fra  alle  Sider  og  hævede 
denne  Studenterkommers  til  en  evropæisk  Begivenhed.  Na- 
turligvis toge  Heltene  med  berettiget  Stolthed  selv  Del  i 
denne  Pennekrig.  Det  bedste  Billede  paa  de  unge  Men- 
neskers taagede  Begejstring  gav  Maszmann  selv  i  en  lang 
Festberetning,  hvis  opskruede,  orakelmæssige  Sprog  rigtig- 
nok ogsaa  samtidig  viste,  hvor  meget  utysk  Væsen  der  laa 
skjult  bag  Jahns  Kraftmenneskelighed:  »Skjønt  Trældom- 
mens mørke  Vinternat«,  saaledes  begyndte  han,  »endnu 
stadig  tynger  paa  det  tyske  Lands  Bjærge  og  Strømme, 
forgyldes  dog  Bjærgenes  Tinder,  den  blodigrøde  Morgen- 
dæmring bryder  frem«.  Den  stakkels  Fyr  maatte  allerede 
nu  tungt  bøde  for  Turnfaderens  Naragtighed;  han  var 
bange  for  en  Undersøgelse,  og  da  han  dog  ikke  vilde  spille 
en  alt  for  sørgelig  Kolle  over  for  Dommerne,  maatte  han 
spilde  et  helt  Vintersemester  for  bag  efter  at  gjennemlæse 
alle  de  Skandskrifter,  han  symbolsk  havde  opbrændt  paa 
Wartburg.  En  anden  Student,  formodentlig  Carové,  dedi- 
cerede sin  Bog  til  sine  rhinske  Landsmænd  med  det  Ønske, 
at  Aandens  Sol  fra  Wartburg  ogsaa  maatte  lyse  for  dem, 
maatte  bringe  dem  Trøst  og  Styrke  i  Modgangen.  Dog 
blev  Flertallet  endnu  saa  taalelig  rolig.  Et  Forslag  om 
Offentliggj øreisen  af  et  politisk  Program  blev  forkastet  med 
den  udtrykkelige  Erklæring,  at  Studentersamfundet  ikke 
havde  at  blande  sig  i  Politikken;  ogsaa  et  lille  Skrift  om 
Wartburgerfesten  af  F.  J.  Frommann,    en   Søn  af   den  an- 

sete  Jenaer-Boghaadlerfamilie,  var  holdt  i  fuldstændig  Be- 
skedenhed og  kun  fuld  af  uskyldig,  ungdommelig  Begej- 
string. 

De  Professorer,  der  havde  overværet  Festen,  bare  sig 
desto  værre  langt  taabeligere  ad  end  deres  Elever.  Fries 
tog  ikke  i  Betænkning  i  en  mønsterværdig  grov  Aviserklæ- 
ring fuldt  ud  at  billige  denne  Autodafé  over  nogle  Skrifter 
af  disse  Schmalz's  Fæller  (»Schmalzgesellen«);  Oken  frem- 
hævede i  »Isis«  Wartburgerforsamlingen  som  et  Ij^sende 
Exempel  for  de  mange,  »der  pleje  Raad  og  lægge  onde 
Raad  op  mod  Tyskland«,  og  han  ødslede  med  sin  hele 
Billedpragt,  alle  sine  Gaase-,  Æsels-,  Jøde-  og  Pavehoveder, 
for  endnu  engang  at  haane  Forfatterne  til  dø  opbrændte 
Skrifter,  hvorpaa  Jenaerstudenterne  i  et  Maskeoptog  paa 
Torvet  gave  en  dramatisk  Fremstilling  af  »Isis«'s  Vræng- 
billeder til  bedste.  Kieser  endelig,  der  trods  sine  Fanta- 
sterier om  den  dyriske  Magnetisme  blandt  Medicinerne  gik 
for  et  godt  Hoved  og  en  dygtig  lærd,  offentliggjorde  et 
Skrift,  der  var  dediceret  »Wartburgeraanden  ved  de  tyske 
Universiteter«  og  formelig  struttede  af  taabelige  Pralerier: 
Wartburgerfesten  var  »en  Begivenhed,  som  Tysklands  Folke- 
slag endnu  om  Aarhundreder  vilde  være  stolte  af;  som  al 
virkelig  Storhed  i  Historien  vender  den  aldrig  tilbage  og 
gjemmer  i  sit  dunkle  Skjød  Spirer,  der  ville  virke  for  Aar- 
hundreder«. 

Modstandernes  smaalige  Ømskindethed  havde  sin  rige- 
lige Skyld  i  disse  Udbrud  af  akademisk  Storhedsvanvid. 
Tiden  var  endnu  kun  lidet  vant  til  de  politiske  Kampes 
Hadefuldhed,  og  næsten  alle  de  forhaanede  Forfattere  følte 
sig  alvorlig  fornærmede  ved  den  kaade  Studenterstreg.  Kun 
Wangenheim*)  bar  sin  Vanskæbne  med  Lune:  hidtil  havde 


*)  Karl  Frederik  v.  Wangenheim,  wurttembergsk  Statsmand, 
Justitiarius  i  Højesteret  og  Kurator  for  Universitetet  i  Tu- 
bingen,    en  kort  Stund  Kultusminister  og   derpaa  Forbunds- 

hans  Kolleger  ved  Forbundsdagen  næret  Mistanke  til  ham 
som  en  Demagog;  nu,  da  hans  Bog  var  bleven  brændt  paa 
Wartburg,  behandlede  de  ham  atter  venligere.  Mange  af 
de  øvrige  besværede  sig  imidlertid  højt  og  lydelig  og  satte 
alle  Haande  mørke  Rygter  i  Omløb:  ogsaa  selve  den  hel- 
lige Alliance  og  Forbundsakten  skulde  de  unge  Højforrædere 
have  opbrændt.  Gehejmeraad  v.  Kamptz*)  var  den  mest 
ubændige  af  dem  alle;  han  greb  med  begge  Hænder  den 
velkomne  Anledning  til  endelig  at  opgjore  Regning  mod  de 
akademiske  Jakobinere.  Hvilken  Lykke,  at  de  uvidende 
Fyre  netop  havde  kastet  hans  Codex  for  Gensdarmeriet  paa 
Baalet;  thi  det  var  en  Samling  af  tyske  Politilove,  næsten 
uden  noget  som  helst  Tillæg  af  Udgiveren:  Altsaa  vare 
fyrstelige  Forordninger,  deriblandt  nogle  af  Karl  August 
selv,  blevne  oifentlig  brændte  paa  storhertugelig  sachsen- 
weimarsk  Grund!  Efter  Quistorps  Kriminalret  forelaa  saa- 
ledes  her  utvivlsomt  en  fuldstændig  Majestætsfornærmelse; 
i  tvende  truende  Breve  til  Storhertugen  og  derpaa  yder- 
ligere i  et  Flyveskrift:  »Om  den  offentlige  Opbrænding  af 
Tryksager«  fremsatte  Kamptz  sin  Opfattelse  og  krævede 
Fyldestgj øreise:  den  tyske  Jordbund  var  vanæret,  Aarhun- 
dredet  vanhelliget  ved  denne  Vandalisme  af  demagogisk 
Utaalsomhed,  ved  disse  dumme  stupide  Redskaber  for  slette 
Professorer. 

Ved  Wienerhoffet  gav  Angest  og  Harme  sig  lydelig 
Luft.  Efterretningerne  fra  Eisenach  bevægede  for  første 
Gang  Metternich  til  alvorlig  at  tage  sig  af  de  tyske  Sager, 
han  hidtil  havde  behandlet  med  saa  stor  Ligegyldighed; 
til  sin  Rædsel  saae  han,  at  bag  Ungdommens  fantastiske 
Færd  skjulte  sig  hans  hele  Systems  Dødsfjende,  den  natio- 


gesandt  i  Frankfurt,   hvor  han  hævdede  de   sydtyske  Staters 
liberale ,   konstitutionelle    Grundsætninger,    hvorfor   han   var 
en  Torn  i  Øjet  paa  Metternich,  som  da  ogsaa  1833  bevirkede 
hans  Tilbagekaldelse. 
*)  Se  oven  for  Side  m. 

nåle  Tanke.  Han  erklærede  strax  til  den  preussiske  Sende- 
mand, at  nu  var  det  paa  Tide  »at  rase  (sévir)  mod  denne 
Jakobinismens  Aand«,  og  anmodede  den  preussiske  Stats^ 
kansler  om  i  Fællesskab  at  gjere  Indsigelser  ved  det  wei- 
marske Hof.  I  den  wienske  Avis:  »Oesterreichischer  Be- 
obachter«  offentliggjorde  Gentz  en  Række  Artikler  mod 
Wartburgerfesten,  en  kunstig  Blanding  af  Skarpsindighed 
og  Taabelighed.  »Kun  med  Bæven,«  udbrod  han,  »kan  en 
Fader  nu  til  Dags  se  sin  Søn  gaa  til  Universitetet«;  til 
slige  nervøse,  ængstelige  Klager  sluttede  sig  imidlertid  en 
overlegen  og  med  Sagkundskab  udarbejdet  Gjendrivelse  af 
de  pralende  Studenterfortællinger  om  Frikorpsernes  og  de 
»hellige  Skarers«  Heltebedrifter. 

I  Berlin  lagde  Kongen  langt  større  Bekymring  for 
Dagen  end  hans  Ministre.  Frederik  Vilhelm  havde  selv 
aldrig  studeret  og  kj endte  ikke  noget  til  Studenterlivets 
djærve  Humor;  han  følte  Væmmelse  ved  de  unge  Fyres 
Støjen  og  Pralen.  Han  var  allerede  om  Foraaret  skredet 
ind  mod  »Teutonia«  i  Halle,  da  Karl  Immermann  paa- 
kaldte hans  Beskyttelse  mod  dette  Burschenschafts  Terro- 
risme; nu  lod  han  strax  ved  alle  preussiske  Universiteter 
anstille  Efterspørgsler,  om  hvem  der  havde  deltaget  i  Wart- 
burgerfesten. Kønigsbergs  Studenter  fik  Ros,  fordi  de 
havde  holdt  sig  derfra,  men  sin  Udenrigsminister  gav  han 
(den  7de  December)  en  stræng  Befaling  til  ufortøvet  at 
forbyde  alle  Studenterforeninger  under  Straf  af  Relegation, 
ligesom  ogsaa  at  fore  et  skarpt  Tilsyn  med  Turnvæsenet. 
»Jeg  vil,«  skrev  Kongen  til  ham,  »ikke  tage  i  ringeste 
Betænkning  at  ophæve  det  Universitet,  hvor  Tøjlesløshedens 
Aand  ikke  kan  udryddes.« 

Ministeren  Altenstein  udførte  dette  Paalæg  med  vel- 
villig Skaansel;  han  havde  ikke  mistet  sin  Tillid  til  Ung- 
dommens sunde  Sans,  han  roste  Storhertugen  af  Weimars 
frygtesløse  Holdning  og  fastholdt  det  Haab,  5>at  ligesom  de 
preussiske    Universiteter    i    hensigtsmæssigt    og    rundeligt 

Udstyr  gik  forud  for  alle  tyske,  saaledes  ville  de  ogsaa 
staa  som  et  straalende  Mønster  paa  en  kraftig,  men  mod 
det  rigtige  rettet  Stræben«.  Hardenberg  gik  derimod  med 
søgt  Iver  ind  paa  Kongens  Anskuelser;  han  delte  vistnok 
ingenlunde  Monarkens  Bekj^mringer ;  men  de  Unge  Dema- 
gogers Taler  truede  med  at  forstyrre  hans  kjæreste  Planer. 
Det  sidste  Maal  for  hans  Politik  var  Forfatningens  Fuld- 
endelse, og  dette  Værk  kunde  aldrig  lykkes,  naar  den  vaag- 
nende  Mistanke  fæstnede  sig  i  Kongens  Sjæl;  derfor  maatte 
enhver  Opbrusning  af  demagogiske  Stemninger  ufortøvet  og 
for  stedse  kues.  Da  en  eller  anden  Øretuder  ved  Hoffet 
havde  mistænkeliggjort  Schleiermachers  strængt  videnskabe- 
lige Forelæsninger:  »iiber  die  Lehre  vom  Staate«,  der  holdt 
sig  fri  for  al  Partiaand,  og  da  Kongen  lod  falde  nogle  for- 
trædelige Bemærkninger,  havde  Hardenberg  ikke  Mod  til 
ved  et  ærligt  Ord  at  aabne  Kongens  Øjne,  men  forlangte 
strax  af  Undervisningsministeren  et  Forbud  mod  disse  Fore- 
drag, »som  uden  at  gjøre  nogen  reel  Nytte  kun  tjene  til 
at  ophidse  Stemningen«,  og  han  opgav  kun  sin  Plan,  da 
endogsaa  Wittgenstein  fandt  sammes  Udførelse  betænkelig. 
Lige  saa  velvillig  stillede  han  sig  over  for  Metternichs 
Forslag;  da  han  netop  vilde  besøge  de  rhinske  Provinser, 
besluttede  han  at  lægge  Vejen  over  Weimar  for  i  Forening 
med  den  østerrigske  Sendemand,  GrevZichy,  at  gjore  Stor- 
hertugen Forestillinger  og  overlevere  ham  tvende  Paamin- 
delsesskrivelser  fra  Kejseren  og  Kongen. 

Midt  under  den  almindelige  Ophidselse  forblev  Karl 
August  alene  munter  og  rolig;  han  selv  havde  engang 
længe  svælget  i  brusende  Ungdoms  Mod  og  tog  ikke  Stu- 
denternes Pralerier  mere  alvorlige,  end  de  fortjente.  Den 
paa  Wartburg  bebudede  »Deutsche  Burschenzeitung«  blev 
forbudt,  nogle  andre  Aviser  fik  Advarsler,  og  mod  Oken 
rejste  man  en  Sag,  der  dog  endte  med  en  Frifindelse,  da 
Anklagen  taabeligvis  lød  paa  Højforræderi ;  for  Injurie- 
klager havde  hine  Artikler  i   »Isis«   rigtignok  kunnet  yde 

Stof  nok.  Ogsaa  mod  Fries  blev  der  anlagt  Sag,  naen  den 
blev  som  ugrundet  atter  stillet  i  Bero,  og  man  nejedes 
med  at  give  ham  en  Irettesættelse  for  hans  taktløse  Tale. 
1  øvrigt  ble  ve  Jenaerne  uforstyrrede,  og  til  den  preussiske 
Regering  lod  Karl  August  sin  Sendemand  sige:  »Den  nu- 
værende Ophidselse  er  almindelig,  den  er  en  naturlig  Følge 
af  Begivenhederne;  Tillid  og  Mod  kunne  dæmpe  denne  Op- 
hidselse, hvorimod  Mistanke  og  voldsomme  Forholdsregler 
ville  forvirre  Tyskland.«  De  tvende  Stormagters  Sende- 
mænd mødte  han  med  sin  vante  muntre  Frimodighed  og 
lovede  at  va^re  behjælpelig  ved  en  almindelig  tysk  Presse- 
lov. Paa  Storhertugens  Ønske  tog  Zichy  selv,  i  Følge  med 
Ministeren  Edling  til  Jena  for  nøjere  at  inspicere  denne 
Oprørets  Rede,  og  da  der  ikke  frembød  sig  noget  særlig 
paafaldende,  afstøde  de  tvende  Stormagter  foreløbig  fra 
videre  Skridt;  men  Mistanken  vedblev  at  være  vaagen,  og 
da  Maszmann  næste  Sommer  blev  kaldet  som  Gymnastik- 
lærer til  Breslau,  dadlede  Kong  Frederik  Vilhelm  dette 
Valg  i  de  skarpeste  Udtryk.  Ogsaa  den  franske  Regering, 
der  allerede  længe  havde  følt  sig  foruroliget  ved  de  Rænker, 
som  bleve  spundne  af  Prins  Vilhelm  af  Oranien  og  de 
franske  Flygtninge  i  Belgien,  kom  med  alvorlige  Forestil- 
linger ved  det  weimarske  Hof.  Czar  Alexander,  der  endnu 
gjærne  vilde  gaa  og  gjælde  for  den  kristne  Liberalismes 
Forkæmper,  nægtede  ganske  vist  at  slaa  Alarm  ved  den 
tyske  Forbundsdag;  men  han  kunde  dog  heller  ikke  ganske 
betvinge  en  hemmelig  Angest  og  formanede  i  et  egenhæn- 
digt Brev  Storhertugen  til  at  vise  Strænghed  mod  Pressen. 
Frygten  for  en  ny  sig  nærmende  Revolution  blev  stærkere  og 
stærkere,  og  da  de  fremmede  Magter  nok  følte,  hvorledes 
de  havde  forbrudt  sig  mod  Tyskland,  betragtede  de  dette 
Land,  hvor  der  dog  kun  paa  faa  Steder  viste  sig  Spor  af 
urolige  Bevægelser,  som  det  evropæiske  Omvæltningspartis 
naturlige  Midtpunkt. 

Denne    Kabinetternes    Ængstelighed    øvede    en    meget 

skadelig  Indflydelse  paa  Studenternes  Stemning:  Studen- 
terne mente  nu  at  staa  paa  Verdenshistoriens  Højde,  siden 
alle  Fastlandets  Stormagter  traadte  op  mod  dem;  demokra- 
tiske Ideer,  som  hidindtil  havde  slumret  under  det  kriste- 
lig-germaniske  Fantasteris  Skjul,  traadte  nu  kjækt  frem; 
ved  Siden  af  Korners  Viser  sang  man  allerede  hyppig  den 
af  gamle  Vosz  fortyskede  Marseillaise : 


Wir  nah'u,  wir  nah'n!     Beb',  Miethlingsschwarm, 
Entfliehe  oder  stirb!  — 


Og  ingen  spurgte  mere  om,  hvad  det  vel  var  for  et  Folk, 
disse  Rouget  de  Lisle's  »Lejeskarer«  egentlig  tilhørte.*) 
»Gammeltyskernes«  radikale  Parti  udsondrede  sig  efter- 
haanden  mere  skarpt  fra  Studenternes  uskyldige  Masse. 
Medens  disse  sidste  vare  kjede  af  den  evige  politiske 
Snakken  og  i  Lichtenhaiu  indrettede  sig  et  lystigt  Ølrige, 
sade  hine  »rolige,  republikanske  Statsmænd«,  som  Arnold 
Ruge  kalder  dem,  højtidelig  sammen  i  deres  Republik 
Ziegenhain  og  undersøgte  i  pathetiske  Taler,  om  Tysklands 
Enhed  bedst  lod  sig  naa  ved  F^Tsternes  Mord  eller  deres 
fredelige  Mediatisering.  En  ny  Sang:  »Dreiszig  oder  drei- 
unddreiszig,  gleichviel!«  udtalte  sig  meget  oprigtig  til  Gunst 
for  den  første  Udvej;  dog  gaves  der  endnu  enkelte  blide 
Naturer,  som  vilde  unde  Kongen  af  Preussen  en  aarlig 
Naadepenge  paa  300  Thaier.  Daarskaben  begyndte  dog  at 
blive  temmelig  tøjlesløs,  det  fik  den  stakkels  Fries  selv 
engang  at  fole,  da  en  af  hans  Studenter  skrev  til  ham: 
»Jeg  tænker,  jeg  skriver  fremtidig  ikke  mere  til  Hr.  Hof- 
raad  Fries,  men  jeg  skriver  til  dig,  min  ældre  Ven  Fries, 
og  du  skriver  til  din  trofaste  Elev  D  .  .     Du  brave,  gamle 


*)  Vore  Læsere  mindes,  at  Marseillaisen  sigter  til  selve  Tyskerne, 
specielt  til  Preusserne  og  Østerrigerne. 

Karl,    ser  du,  vi  ere  unge  Folk,  og  os  er  et  bedre  Liv  be- 
skikket, end  det  faldt  i  din  Ungdoms-Lod.« 

Snart  efter  Wartburgerfesten  gød  en  styg,  litterær 
Strid  ny  Olje  i  Ilden.  Kotzebue  havde  længe  været  Stu- 
denterne en  Torn  i  Øjet;  de  hadede  den  sødladne  Lysten- 
hed i  hans  Dramaer  og  frygtede  ham  som  en  behændig 
Modstander.  I  sit  litterære  Ugeblad,  der  glædede  sig  ved 
Metternichs  særlige  Gunst,  repræsenterede  han  den  oplyste 
Absolutismes  Anskuelser,  fejrede  med  underdanigt  Smigreri 
Kuslands  Ros  og  bekæmpede  saa  lavt  og  ondskabsfuldt 
Ungdommens  Idealisme  som  alt  andet,  der  gik  ud  over 
hans  jævne  Forstand,  at  selv  Goethe  af  Hjærtet  undte  ham 
Forhaanelsen  paa  Wartburg  og  tilraabte  ham: 

Du  hast  es  lange  genug  getrieben, 
Niedertråchtig  vom  Hohen  geschrieben. 
Dasz  Du  Dein  etgenes  Volk  gescholten, 
Die  Jugend  hat  es  Dir  vergolten. 

Dog  den  gamle  Skjælm  havde  ogsaa  bevaret  sit  frække 
Vid  og  sin  smidige  Pen;  han  sagde  mangt  et  træffende 
Ord  over  Ungdommens  utaalsomme  Hovmod,  han  havde  et 
skarpt  Øje  for  dens  Unoder,  og  naar  han  gjennemheglede 
»Isis«  i  sin  lystige  »Empfehlung  der  Eselskopfe«,  blev  han 
Sejrherre,  da  de  opblæste,  uvittige,  unge  Herrer  ikke  for- 
stode at  svare  med  samme  Vaaben.  Kotzebue  levede  som 
russisk  Legationsraad  i  Weimar,  og  allerede  denne  diplo- 
matiske Stilling  vakte  Ærgrelse;  thi  han  var  barnefødt  i 
Weimar,  han  havde  Tyskerne  alene  at  takke  for  sin  litte- 
rære Berømmelse  og  tillod  sig  i  sit  Ugeblad  at  tale  med 
om  Fædrelandets  Anliggender  ganske  som  en  tysk  Stats- 
borger; men  turde  man  vel  vente  en  fin  Nationalfølelse 
hos  denne  Mand?  Det  var  en  offentlig  Hemmelighed,  at 
der  levede  hemmelige  Agenter  for  Petersborgs  Politi  over- 
alt i  Tyskland;  da  den  russiske  Statsraad  Faber  berejste 
Rhinlandene,    ansaa    Grev    Solms-Laubach,    den    preussiske 

14* 

Overpræsident,  det  for  nødvendigt  at  sende  den  tro  Bårsch 
efter  ham  som  Opsynsmand;  det  russiske  Kabinet  kunde 
især  takke  de  fornemme  Russere,  som  levede  i  Vesten  og 
plejede  at  sende  Hoffet  deres  Indberetninger,  for  sin  Kund- 
skab til  de  evropæiske  Forhold.  Ogsaa  Kotzebue  sendte 
fra  Tid  til  anden  Beretninger  til  St.  Petersborg;  dog 
hørte  han  ingenlunde  til  de  farlige  Spioner,  thi  hans  Ind- 
beretninger bragte  ene  og  alene  kritiske  Oversigter  over  de 
nyeste  Fremtoninger  i  den  tyske  Litteratur. 

Da  kom  Kotzebues  Skriver  en  Dag  til  Lindner,  Oppo- 
sitionsbladets Redaktør,  der  boede  i  samme  Hus  som  han, 
og  anmodede  tillidsfuldt  sin  Husfælle  om  at  hjælpe  ham 
med  at  forklare  et  Par  Steder  i  en  fransk  Indberetning  fra 
hans  Herre.  Lindner  saae  strax,  hvad  han  havde  for  sig, 
udbad  sig  Arket  til  Laans  for  en  Times  Tid,  afskrev  de 
vigtigste  Steder  og  ansaa  det  ikke  for  uærligt  strax  at 
gjøre  Luden  bekjendt  med  den  saaledes  tillistede  Indberet- 
ning. Bladet  indeholdt  intet  andet  end  et  Par  flygtige  og 
unøjagtige,  men  efter  Meningen  rigtige  Uddrag  af  »Ne- 
mesis« og  lignende  Skrifter,  derhos  nogle  lidet  smigrende 
Domme  over  Ludens  Forfattervirksomhed,  som  man 
ikke  godt  kunde  vente  sig  anderledes  af  en  politisk  Mod- 
stander; Jenaerne  i  det  mindste  plejede  at  behandle  deres 
Fjender  langt  grovere.  Luden,  som  ikke  manglede  Verdens- 
klogskab, greb  imidlertid  med  Begjærlighed  Lejligheden  til 
at  blotte  en  frygtet  Modstander  og  samtidig  at  rense  sig 
for  Mistanken  for  demagogisk  Sindelag;  han  lod  det  til- 
listede Blad  trykke,  søgte  ved  smaaligt  og  ikke  ganske 
ærligt  Ordkløveri  at  bevise,  at  Kotzebue  havde  forfalsket 
»Nemesis«'s  uskyldige  Ord  og  stemplede  ham  som  en  løgn- 
agtig Bagvasker.  Den  liberale  Presse  rykkede  nu  over 
hele  Linjen  frem  til  Angreb  mod  den  »russiske  Spion«,  der 
dog  aldeles  ikke  havde  udspejdet  nogen  Hemmelighed,  men 
kun  gjort  Indberetning  om  offentlig  udgivne  Tryksager. 
Slag  fulgte  paa   Slag,   en   rasende  Strid  begyndte,  der  var 

til  ringe  Ære  for  begge  Sider,  Domstolene  skrede  ind  og 
dømte  begge  Partier.  Lindner  blev  udvist  og  gik  til  El- 
sasz,  hvor  han  snart  fængsledes  af  Franskmændenes  Dok- 
triner og  forvandledes  til  en  liberal  Forkæmper  for  en  Rhin- 
forbundsstat; men  Studenterne  havde  nu  endelig  fundet  et 
Offer  for  det  indædte  Had,  som  kogte  i  deres  Hjærter;  den 
faunlignende  gamle  Skjælm  i  Weimar  forekom  dem  som  et 
Indbegreb  af  al  Nederdrægtighed,  som  deres  Fædrelands 
onde  Dæmon,  og  truende  lod  det  nu  paa  Studenterkroerne: 

Noch  bellt  der  Kamptz-  und  Schmalzgesell, 
JBell-  und  Kotzebue. 

Saaledes  gj ærede  det  i  Ungdommens  Hoveder;  men 
Nationen  vedblev  med  barnagtig  Nysgjerrighed  at  omtale 
enhver  taabelig  Streg  fra  Studenternes  Side.  I  Sommeren 
1818  droge  Gottingens  Studenter  ud  af  »Musernes  Stad« 
som  en  Følge  af  en  ganske  upolitisk  Strid  med  Borger- 
skabet, erklærede  Georgia  Augusta  (Universitetet)  i  Band 
og  svirede  nogle  Dage  omkring  i  Witzenhausen,  hvor  man 
blandt  andet  bragte  Døden  et  Pereat.  I  gamle  Dage  kunde 
en  slig  Udvandring  godt  have  sat  en  Højskoles  Existens 
paa  Spil;  men  nu,  da  hver  Forbundsstat  forlangte,  at  dens 
Embedsmænd  og  gejstlige  skulde  besøge  Landets  Univer- 
sitet, var  en  slig  Udflugt  kun  en  Latterlighed;  al- 
ligevel fremkaldte  denne  Barnestreg  en  hel  Skare  af  Flyve- 
skrifter. Statsraad  Dabei ow,  den  berømte  Organisator  af 
>Empire  Anhaltin-Coethien«,  der  ogsaa  havde  fristet  de 
wartburgske  Kjætterdommeres  Vrede,  besvor  de  høje  Rege- 
ringer om  at  gaa  frem  med  Alvor  mod  de  unge  Højfor- 
rædere; tilfældigvis  blev  den  dygtige  Jurist  snart  derpaa 
kaldet  til  Dorpats  Universitet,  og  nu  syntes  Studenterne 
det  klart  bevist,  at  Czaren  havde  omgivet  dem  med  Spioner 
paa  alle  Hold.  En  anden  Forfatter  skildrede  Gottinger- 
Tildragelsen  i  en  grundig  Bog  og  smykkede  sit  Værk  med 
Billeder  af  »Studenterne,  der  lægge  Raad  op«,    uhyggelige 

Skikkelser,  der  syntes  at  være  lige  undløbne  fra  Røveren 
Moors  Bande  og  de  bøhmiske  Skove.  Snart  derpaa  leve- 
rede TUbinger-Studenterne  Lustnauerslaget,  en  Kamp  om 
en  Landsbykro,  hvorom  Poeterne  ved  det  schwabiske  Uni- 
versitet synge  og  digte  den  Dag  i  Dag;  derpaa  ble  ve  ogsaa 
Heidelbergerne  grebne  af  Uroens  Aand  og  stormede  Øl- 
huset »zum  groszen  Fasz«.  Ved  alle  disse  Bagateller 
dvælede  nu  Tysklands  Presse  med  højtidelig  Salvelse;  Stu- 
denten vandt  ved  Hove  som  hos  Folket  en  ubegribelig  An- 
seelse, blev  paa  det  ene  Hold  mistænkt  som  en  sammen- 
svoren af  Profession,  paa  det  andet  Hold  fejret  som  en 
født  Tribun,  og  den  franske  Minister  Grev  de  Serre  skrev 
til  sin  Ven  Niebuhr:  »Det  gjør  mig  ondt  for  eders  Stats- 
mænd, de  føre  Krig  med  Studenterne.« 

Kun  den  behj ærtede  Storhertug  lod  sig  ikke  forstyrre 
i  sin  højhjærtede  Tillid.  I  Juli  1818  bragte  Jenaer-Stu- 
denterne  under  H.  v.  Gagerns  Ledelse  ham  et  Fakkeltog  i 
Anledning  af  hans  Sønnesøns  Fødsel;  han  gjorde  da  et 
Gilde  for  dem  i  Slotsgaarden,  kom  selv  frem  paa  Altanen 
og  var  længe  en  glædestraalende  Tilskuer  ved  den  muntre 
Færd  der  nede.  Til  Prinsens  Daab  indbød  han  dernæst 
efter  Ernestinernes  patriarkalske  Sæd  foruden  de  øvrige 
Korporationer  i  Landet  ogsaa  tre  Medlemmer  af  Burschen- 
schaft'et,  og  til  stor  Forbitrelse  erfarede  Wienerhoffet,  at 
disse  farlige  Kammerater  endogsaa  vare  blevne  bedte  med 
til  Taffelet  og  særlig  udmærkede  af  de  nysgjerrige  Hof- 
frøkener. Karl  August  var  domfældt,  han  hed  i  Metter- 
nichs  Kreds  fremtidig  kun  »den  gamle  Student«. 

Imidlertid  spirede  den  paa  Wartburg  udsaaede  Sæd 
op;  ved  fjorten  Universiteter  dannede  der  sig  Studenter- 
samfund efter  Jenas  Monster;  deres  Udsendinge  kom  i  Ok- 
tober 1818  sammen  i  Jena,  og  paa  Aarsdagen  for  Wart- 
burgerfesten  oprettedes  det  almindelige  tyske  Studenter- 
samfund, »die  Allgemeine  Deutsche  Burschenschaft« ;  aarlig 
skulde  der  i  Sejrsmaaneden  finde  et  almindeligt  Studenter- 

møde  Sted  af  Repræsentanter  for  alle  Universiteter.  Lo- 
venes Bestemmelser  angaaende  Forbindelsens  Øjemed  lede 
særdeles  beroligende:  Enhed,  Frihed,  Lighed  for  alle  Stu- 
denter indbyrdes,  en  kristelig  tysk  Uddannelse  af  alle 
Kræfter  i  Fædrelandets  Tjeneste.  Betænkelig  var  kun  den 
terroristiske  Aand,  der  vilde  fremtvinge  Indmeldelsen  i  det 
store  Studentersamfund  og  uden  videre  erklærede  alle  andre 
Forbindelser  for  ildeberygtede,  uden  dog  at  kunne  sætte 
det  umulige  igjennem;  thi  ved  samtlige  Universiteter  paa 
Jena  nær  vedblev  der  at  bestaa  enkelte  Landsmannskaber 
ved  Siden  af  Burschenschaft'et.  Den  blotte  Tilværelse  af 
denne  »Ungdommens  Forbundsstat«,  som  Fries  kaldte  den, 
maatte  i  og  for  sig  være  en  Torn  i  Øjet  paa  Partikula- 
rismen og  dennes  Fører,  Wienerhoffet;  i  det  med  Vold  ad- 
splittede tyske  Folk  dannede  der  sig  her  for  første  G-ang 
en  almindelig  tysk  Korporation.  Den  hele  Fremtoning  var 
noget  saa  nyt,  at  selv  Goethe  bekymret  spurgte,  om  man 
over  hele  Tyskland  kunde  taale  en  Forening,  der  ikke  var 
underordnet  Forbundsdagen. 

Medens  Burschenschaft'et  saaledes  udbredte  sig  videre 
og  videre,  blev  dets  indre  Kraft  og  Renhed  allerede  rystet 
ved  en  vild  Partifærd.  En  Slægt,  der  allerede  med  Begej- 
string sværmede  for  Schillers  Frihedspathos,  var  fra  første 
Færd  modtagelig  for  Rousseaus  Frihedsideer,  og  efter  at 
man  havde  tilbragt  nogle  Aar  med  ophidsende  politisk  Snak, 
maatte  det  demagogiske  Parti  uundgaaelig  vinde  Jordbund. 
Arnen  for  den  demokratiske  Radikalisme  var  Universitetet  i 
Gieszen.  Hist  i  Vesten  havde  den  franske  Revolutions 
Doktriner  alt  længst  slaaet  faste  Rødder;  Bonapartes  vil- 
kaarlige  Embedsregimente,  som  det  udgik  fra  Darmstadt  og 
Nassau,  forbitrede  de  unges  Sind,  og  da  nu  Befrielsestimen 
endelig  ogsaa  slog  for  dette  Land,  vilde  en  uvenlig  Skæbne, 
at  Gieszener-Studenterne,  som  ivrig  samledes  om  Fanerne, 
næsten  aldrig  fik  Fjenden  i  Sigte.  Paa  anstrængende  Mar- 
cher lærte   de  kun  Krigens  Prosa  at  kjende,  maatte  taale 

meget  af  de  grove  Rhinforbunds-Officerer,  der  ikke  forstode 
at  omgaas  med  dannede  Mandskaber,  og  vendte  forstemte 
hjem,  fulde  af  Afsky  for  »Lejetropsvæsenet«  og  uden  nogen 
Anelse  om  den  trofaste  kongeligsindede  Stemning  i  den  preus- 
siske Folkehær,  som  de  aldrig  havde  faaet  at  se;  de  svore 
paa,  at  Tyskland  kun  havde  ført  Krigen  for  Forfatningens 
Skyld,  og  at  alt  Blod  var  flydt  forgjæves.  Ejendommeligt 
for  Gieszener-Forbundet  var  et  hemmeligt  Samkvem  med 
ældre  Mænd,  noget,  Jenaerne  til  deres  Held  holdt  s^g  fri 
for.  Paa  Krigens  Tid  havde  der  i  Lahnflodens  Omraade 
dannet  sig  et  hemmeligt  Forbund,  »Wetterauer-Foreningen«, 
mod  Fremmedherredømmet;  det  blev  vel  ophævet  efter 
Freden,  men  vedligeholdt  gjennem  enkelte  af  sine  Med- 
lemmer Forbindelsen  med  Gieszener-Studenterne.  Hertil 
hørte  Justitsraad  K.  Hoffmann  i  Rødelheim,  Landsdommer 
Snell  i  Dillenburg  og  fremfor  alle  Konrektor  Weidig  i 
Butzbach,  en  veltalende  Apostel  for  »Ligheden«,  for  »l'Ega- 
lité«,  der  rent  ud  erklærede  enhver  Regering  for  syndefuld, 
da  Guds  Bud  foreskrev  alle  Menneskers  fuldkomne  Lighed. 
Disse  Mænds  Indflydelse  og  de  aldeles  usunde  Statsforhold 
i  H essen  gave  snart  Studenterlivet  i  Gieszen  en  besynderlig 
fanatisk  Tone.  En  Forbindelse,  de  »sortes«  Forbund,  dan- 
nedes og  søgte  at  paatvinge  det  samlede  Studentersamfund 
sin  nye,  radikale  Lovbog,  »Æresspejlet«.  Landsmannska- 
berne  gave  paa  deres  Side  Rollen  som  Partikularismens 
Repræsentanter,  pyntede  sig  med  den  hessiske  Kokarde  og 
satte  ved  Angiveri  de  »sortes«  Opløsning  igjennem.  De 
mere  ivrige  Medlemmer  af  det  opløste  Forbund  forbleve 
dog  i  Hemmelighed  sammen. 

I  Spidsen  for  dette  nye  hemmelige  Forbund  stode  de 
ivrig  republikansksindede  Brødre  Adolf,  Karl  og  Paul 
Folien,  alle  tre  fuldendt  smukke,  ranke,  unge  Mænd,  fulde 
af  Ild  og  Liv;  de  vare  Sønner  af  en  Embedsmand  i  Gies- 
zen, hvis  ene  Datter  senere  blev  Karl  Vogts  Moder.  Adolf 
var  i  Besiddelse  af  et  frisk,  lyrisk-musikalsk  Talent,    som 

han  desto  værre  selv  fordærvede  ved  sit  radikale  Kraft- 
sprog  og  sin  unaturlige  Pathos;  ham  og  hans  Venner  Sartorius 
og  Buri  kunde  Turnerne  takke  for  deres  mest  vilde  og 
frække  Viser.  Mere  betydelig  var  hans  Broder  Karl,  en 
haard  Forstandsfanatiker,  i  Grunden  et  ufrugtbart  Hoved, 
men  i  Besiddelse  af  en  sjælden  dialektisk  Skarpsindighed, 
en  tidlig  moden,  fuldstændig  fast  Karakter,  der  paa  radi- 
kale Profeters  Vis  vidste  at  give  sig  et  Skin  af  dæmonisk 
Ugjennemtrængelighed  og  forekom  mange  af  sine  unge 
Fæller  som  den  »gamle  fra  Bjærget«.  Han  var  allerede 
juridisk  Docent  og  fortryllede  Studenterne  med  hin  bevidste 
Sikkerhed,  som  den  uerfarne  Ungdom  gjærne  holder  for  et 
Tegn  paa  genial  Begavelse;  ethvert  af  hans  Ord  var  gjen- 
nemtænkt,  intet  tog  han  atter  tilbage;  fra  Sætningen  om 
alles  ubetingede  Lighed  drog  han  med  ubønhørlig  Logik 
sine  Slutninger,  uden  at  forfærdes  ved  noget  af  sine  Resul- 
tater. Hans  Væsens  gaadefulde  Blanding  af  Kulde  og  Fa- 
natisme, den  sirlige  Nethed  i  hans  hele  ydre  Fremtræden  og 
det  truende  Træk  over  Øjnene  mindede  om  Robespierre; 
kun  var  han  ingen  Hykler,  men  udviste  virkelig  den  strænge 
Sædelighed,  han  prædikede.  Tiibingerne  og  Jenaerne  tænkte 
sig  gjærne  Hohenstaufernes  Krone  paa  deres  Vilhelms  eller 
Karl  Augusts  Hoved;  men  for  disse  uskyldige  Drømmerier 
havde  Karl  Folien  kun  et  Smil;  ogsaa  hines  Frankerhad  og 
Tyskagtighed  forekom  ham  barnagtig;  men  han  tog  sig  vel 
i  Agt  for  at  røbe  sine  kosmopolitiske  Anskuelser,  der  vilde 
have  berøvet  ham  al  Lidflydelse.  Han  var  Jakobiner  i  et 
og  alt,  Jenaer-Studenterne  havde  ham  allerede  fra  1818 
mistænkt  for  skjulte  Forbindelser  med  de  radikale  hemme- 
lige Selskaber,  som  vare  forgrenede  over  hele  Frankrig  og 
beherskedes  af  Lafayettes  Comité  directeur;  fra  1820  var 
han  utvivlsom  i  Forstaaelse  med  sine  franske  Meningsfæller. 
Hans  Tankegang  var,  at  ingen  er  Lydighed  skyldig  mod 
en  Lov,  han  ikke  selv  har  underordnet  sig,  og  at  følgelig 
—   efter   Rousseaus    gamle   Fejlslutning    —   kun  Flertals- 

herredømmet  har  Ret  til  at  bestaa:  »Enhver  Borger  er 
Statens  Hoved;  thi  den  retfærdige  Stat  er  en  fuldkommen 
Kugle,  hvor  der  ikke  findes  noget  oven  og  neden,  da  hver 
Punkt  kan  være  og  er  Spidsen«. 

Naar  man  fraregner  enkelte  teutoniske  Talemaader, 
var  det  Udkast  til  en  tysk  Rigsforfatning,  som  udgik  fra 
Foliens  Kreds  og  i  Efteraaret  1818  blev  forelagt  »Jenaer- 
Burschentag«,  ikke  andet  end  en  fri  Efterligning  af 
den  franske  Republiks  Grundlov.  Alle  Tyskere  ere  fuld- 
kommen lige  i  Rettigheder;  Lovgivningen  sker  af  Fler- 
tallet ved  en  lige  Afstemning  blandt  alle;  det  ene  og 
udelelige  Rige  sondres  i  Grevskaber  (Gauen)  med  lige  An- 
tal Sjæle,  og  disse  Grevskaber  opkaldes  efter  Bjærge  og 
Floder;  alle  Embedsmænd  lønnes  lige  højt  og  have  at  af- 
lægge Ed  til  Folkerepræsentanterne;  der  findes  en  eneste 
kristelig- ty  sk  Kirke,  og  ved  Siden  af  samme  taales  ingen 
anden  Bekjendelse.  Skolerne,  der  samtlige  skulle  være  paa 
Landet,  ere  navnlig  bestemte  for  Agerbruget  og  Haand- 
værket.  Over  det  hele  staar  en  Valgkonge  med  et  Rigs- 
raad.  Det  var,  som  om  St.  Just  selv  havde  ført  Pennen. 
Langt  mere  fordærvelig  for  Ungdommen  end  disse  radikale 
Doktriner  var  den  skamløse  Sædelære,  som  Karl  Folien 
foredrog  med  en  Profets  Ufejlbarhed;  det  var  en  fuldkommen 
bundløs  Moral,  endnu  skammeligere  end  Marianas  og  Sua- 
rez's  Læresætninger.  Disse  Jesuiter  havde  dog  i  det 
mindste  endnu  ladet  Kirkens  Avtoritet  bestaa;  men  af  den 
Kultus,  Ungdommen  drev  med  sin  »personlige  Overbevis- 
ning«, »die  personliche  Ueberzeugung«,  uddrog  Folien  med 
en  rask  Logik  det  mest  krasse  subjektive  System,  der 
lige  ud  benægtede  enhver  objektiv  Regel  i  Menneskeheden. 
For  den  retfærdige  gj ælder  ingen  Lov,  hed  det  kort  og 
godt;  hvad  Fornuften  anerkjender  for  godt,  maa  virkelig- 
gjøres  ved  den  sædelige  Vilje,  strax,  ubetinget,  uden  noget 
som  helst  Hensyn,  lige  til  anderledestænkendes  Tilintet- 
gj øreise;    der   kan    her   ikke    være   Tale    om    nogen   Pligt- 

kollision,  da  Fornuftens  Virkeliggjørelse  er  en  sædelig  Nød- 
vendighed. Denne  Sætning  blev  simpelthen  betegnet  som 
»Grundsætningen«,  og  efter  den  benævnte  Foliens  fortrolige 
sig  »de  ubetingede«.  For  Folkefrihedens  Skyld  troede 
denne  Sekt  alt  tilladt,  Løgn,  Mord,  enhver  Forbrydelse, 
da  ingen  jo  havde  Ret  til  at  forholde  Folket  dets  Frihed. 

Saaledes  fandt  Evangeliet  om  Omstyrtningen  af  enhver 
sædelig  og  politisk  Ordning  for  første  Gang  Indpas  i  Tysk- 
land; det  er  denne  frygtelige  Lære,  som  idelig  vender  til- 
bage under  mangfoldige  Forklædninger,  stadig  foruroliger 
Aarhundredet  og  sluttelig  har  faaet  sin  højeste  Uddannelse 
i  de  russiske  Nihilisters  Doktriner.  Folien  dækkede  imid- 
lertid sin  Nihilisme  med  en  kristelig  Kaabe:  Jesus,  Mar- 
tyreren for  sin  Overbevisning,  var  de  ubetingedes  Helt; 
deres  Samfundssang  lød  formanende:  »Ein  Christus  solist 
Du  werden«.  Lige  saa  dristig  misbrugte  man  de  preus- 
siske Heltes,  navnlig  Scharnhorsts  og  Gneisenaus  Navne; 
nogle  gjorde  det  i  naiv  Uvidenhed,  men  Folien  med  be- 
vidst Beregning;  de  umistænkelige  Ynglinge  skulde  tro,  at 
Tysklands  Krigere  havde  fægtet  for  Demokratiet.  En 
meget  anvendt,  forrykt  Sang  af  Buri,  »Scharnhorsts  Bøn« 
—  for  Trykningens  Skyld  førte  den  en  falsk  Titel,  »Ko- 
sciuszko's  Bøn«  —  lod  den  preussiske  General  sværge: 

Ich   wanke    nicht,    ich    will ,    sei's    auch    in    grummen    blut'gen 

Waffen, 
Der  Menschheit  Sitz,  der  Gleichheit  Freistaat  schaffen! 

Ogsaa  Karl  Folien  selv  smeddede  Sange,  skjønt  hans 
haarde  Natur  savnede  enhver  Begavelse,  men  hans  Digtes 
uhyre  Svulst  og  blodtørstige  Rhetorik  fandt  mange  Beun- 
drere blandt  Ungdommen.  Som  hans  Hovedværk  gjaldt 
»den  store  Sang«,  der  af  Weidig  og  Sand  blev  udbredt 
massevis,  men  i  sine  Hovedpunkter  kun  var  forstaaelig  for 
de  indviede.  Den  begyndte  med  et  Opraab,  »den  tyske 
Ungdom  til  den  tyske  Masse«: 

Menschenmenge,  grosze  Menschenwiiste, 

Die  umsonst  der  Geistesfrlihling  griiszte, 

Reisze,  krache  endlich,  altes  Eis  .  .  . 

Sei  ein  Volk,  ein  Freistaat,  werde  heisz! 

Babels  Herrenthum  und  feile  Weichheit 

Bricht  wie  Blitz  und  Donner  Freiheit,  Gleichheit, 

Gottheit  aus  der  Menschheit  Mntterweh'n. 

Derpaa  følger  en  kjæk  Gadevise,  hvis  Omkvæd:  »Briider, 
so  kann's  niclit  gehn!  Volk  in's  Gewehr!«  endnu  Aaringer 
senere  gjenlød  ved  alle  Pøbeloprør  i  Mellemtyskland.  Der- 
paa følger  et  Nadvermaaltid  af  frie  Borgere,  der  skildrer 
»den  evige  Friheds  hellige  Martyrerorden«,  hvorledes  den 
med  dragne  Dolke  sværger  paa  Hostien: 

Nur  die  Biirgergleiehheit,  der  Volkswille  sei 
Selbstherrscher  von  Gottes  Gnaden  -- 

og  byder  Nationen: 

Dann,  Volk,  die  Molochsgeister  wiirge,  wiirge! 

Endnu  tydeligere  lyder  de  frie  kristnes  Nyaarssag,  der 
blev  sungen  efter  en  rask,  letfærdig  Melodi,  sora  lod  Texten 
synes  endnu  mere  fræk: 

Freiheitsmesser  geziickt! 

Hurrah!     Den  Dolch  durch  die  Kehle  gedriickt! 

Mit  Purpnrgewåndern, 

Mit  Kronen  und  Bandern 

Zum  Rachealtar  steht  das  Opfer  geschmiickt! 

Og  saaledes  gaar  det  videre  stadig  mere  smagløst,  mere 
forvildet  til  Slutningsverset: 

Nieder  mit  Kronen,  Thronen,  Frohnen,  Drohnen  und  Baronen! 
Sturm  I 

Blandt  de  Hundreder  af  unge  Mænd,  som  sang  disse 
rasende  Vers,  have  vel  de  færreste  tænkt  noget  videre  der- 
ved; men  for  Poeten  var  det  ramme  Alvor  med  hans  Ord. 

Han  havde  allerede  udkastet  en  Plan,  som  han  gjen- 
tagne  Gange  drøftede  med  de  ubetingede:  da  en  Revolution 
for  Tiden  var  umulig,  maatte  man  først  og  fremmest  myrde 
nogle  Forrædere  for  paa  en  Gang  at  skræmme  og  ds^ge 
det  forsagte  Folk;  han  selv  vilde  holde  sig  fjærnt  fra  disse 
forberedende  Gjerninger,  ikke  af  Frygt,  men  fordi  han 
tænkte  at  optræde  som  Fører  ved  den  fremtidige  alminde- 
lige Rejsning.  Samtidig  drev  han  rastlos  paa  Ophidselsen 
i  Folket.  Ved  enhver  Petition  om  Udførelsen  af  Art.  13  i 
Forbundsakten  *),  ved  alle  de  Møder,  som  skulde  nøde  Stor- 
hertugen af  Hessen  til  en  Opfyldelse  af  Løftet  om  Forfat- 
ningen, havde  Folien  en  Finger  med  i  Spillet;  men  for 
ham,  den  røde  Republikaner,  kunde  alt  dette  kun  være  et 
Middel  for  større  Formaal;  i  »Spørgsmaal  og  Svar«  præ- 
dikede hans  Fælle,  Løjtnant  Schulz  i  Darmstadt  aabenlyst 
Revolution  for  de  hessiske  Bonder. 

Jenaerne  forholdt  sig  længe  afvisende  over  for  Giesze- 
nernes  demagogiske  Færden  og  forkastede  ogsaa  Foliens 
Rigsforfatning,  rigtignok  kun  mod  en  stærk  Minoritet;  men 
lidt  efter  lidt  fandt  dog  de  sortes  revolutionære  Lærdomme 
Indpas  ved  Saale,  navnlig  ved  Mellemkomst  af  Robert 
Wesselhoft,  en  djærv,  kraftig  Thiiringer  med  et  diktatorisk 
Væsen.  I  Gammeltyskernes  Midte,  men  fuldkommen 
ukjendt  for  Studenternes  Masse,  dannede  der  sig  et  hemme- 
ligt Forbund  af  »ubetingede«,  der  foragtelig  saae  ned 
paa  Burschenschaft'ets  uskyldige  store  Hob  og  ved  paa- 
lidelige  Sendebud  vedligeholdt  en  hemmelig  Forbindelse 
med  ligesindede  ved  andre  Universiteter.  Til  dem  hørte 
Jens  Uve  Lornsen,  en  ubændig  nordisk  Bersærk  fra  de  fri- 
siske Øer;  han  skulde  senere  blive  bekjendt  som  For- 
kæmper for  Schleswig-Holsteins  Rettigheder;  fremdeles  den 
lille,  pigeagtig  smukke  Henrik  Leo  fra  det  Schwarzburgske, 


*)  „1    alle    tyske    Stater    ville    Stænderforsamlinger   blive   ind- 
førte." 

en  født  Romantiker,  der  her  oppe  i  Thiiringerskoven  ind- 
sugede et  glødende  Sværmeri  for  de  ældste  Germaneres 
oprindelige  Levesæt  og  et  dybt  Had  til  den  klassiske  Kul- 
turs strænge  Former,  og  som  kun  ved  sit  utæmmelig  vilde, 
hede  Blod  for  en  kort  Stund  blev  dreven  ind  i  en  moderne 
radikal  Retning,  der  var  hans  inderste  Væsen  fuldstændig 
fremmed. 

Tonen  blandt  disse  sorte  var  ubeskrivelig  fræk;  Ung- 
dommen, det  stod  fast,  havde  givet  de  trælbundne  Folk 
Stødet  og  anvist  Retningen.  Et  vittigt  Hoved  i  Bayern 
en  formentlig  begejstret  Elev  af  Fries,  havde  nylig  offent- 
liggjort et  aabent  Brev,  hvori  han  inddelte  hele  Menneske- 
heden i  »Burscher,  Burschinnen,  Lehr-,  Vor-  og  Nach- 
burschen«.  Satiren  var  saa  træffende,  at  mange  Studenter, 
ja  den  Dag  i  Dag  mangen  Historiker  holdt  Brevet  for 
ægte.  De  sorte  nejedes  alt  ikke  længere  med  slige  Yt- 
ringer af  taabeligt  Overmod,  som  den  Gang  Lornsen,  i  den 
unge  Hertug  af  Meiningens  Overværelse,  udbragte  et  Pe- 
reat  for  de  tredive  eller  tre  og  tredive ;  man  drøftede  allerede 
daglig  og  med  en  uhyggelig  Gemytlighed  det  Spergsmaal, 
hvem  der  for  Frihedens  Skyld  først  skulde  »gjores  kold«; 
da  Metternich  var  saa  vanskelig  at  ramme,  og  ingen  af  de 
tyske  Fyrster  var  særlig  forhadt,  vendte  den  forvildede 
Tale  atter  og  atter  tilbage  til  Kotzebue  som  det  nærmeste 
Offer.  Da  man  i  Efteraaret  1818  paa  Czar  Alexanders 
Gjennemrejse  ventede  hans  Besøg  i  Jena,  sammenkaldte 
Lederne  for  de  »ubetingede«  i  dybeste  Hemmelighed  et 
Møde,  hvori  de  kort  og  godt  spurgte,  om  man  nu  skulde 
vove  Mordforsøget  mod  Despoten;  enhver,  der  under  Svaret 
viste  sig  blot  det  ringeste  vaklende,  blev  fremtidig  stil- 
tiende udelukket  fra  de  indviedes  Raadslagninger.  Czaren 
var  imidlertid  rejst  videre,  og  man  paastod  bag  efter,  at  de 
sortes  Førere  havde  vidst  dette;  men  hvor  vidt  var  det 
ikke  kommet  med  den   tyske  Ungdom,    naar  den   allerede 

betragtede    et  fejgt,   afskyligt  Snigmord  som    en  Prøvesten 
for  et  paalideligt  Sindelag? 

De  unge  Menneskers  Ophidselser  øgedes  yderligere  ved 
Regeringsbladenes  Angestraab,  desto  værre  ogsaa  ved  mangen 
uforsigtig  Ytring  fra  Lærerne.  Luden  plejede  i  sine  Fore- 
læsninger, som  tidligere  i  sin  »Statsvisdom«,  at  udvikle 
den  ubestridelige  Sætning,  at  Statens  Magt  og  Frihed  selv 
ere  uvurderlige  sædelige  Goder,  og  at  følgelig  undertiden 
andre  sædelige  Goder  maa  ofres  for  deres  Skyld;  dog  hans 
aandelige  Dygtighed  evnede  ikke  at  tydeliggjøre  Ung- 
dommen den  dybe  Alvor  i  denne,  let  misforstaaelige  Lære, 
og  flere  af  hans  ophidsede  Tilhørere,  som  Sand,  tik  kun  det 
Indtryk,  at  Øjemed  helliger  Midlet.  Ogsaa  Fries  stod  uden 
Raad  og  Daad  over  for  det  fremvoxende  Demagogi  og  for- 
fejlede ofte  den  rette  Tone;  naar  han  samvittighedsfuldt 
advarede  Ungdommen  mod  hemmelige  Samfund,  mente  han 
at  maatte  forsøde  den  bitre  Pille  ved  radikale  Krafttaler 
og  buldrede  saa  groft  løs  mod  Politimyndigheden,  der 
»binder  de  tyske  Skoves  Ege  og  Graner  til  deres  Humle- 
stager«, mod  »Regeringsvæsenet  ved  højvelbaarne  franske 
Aber  og  Belæringen  ved  velbaarne  latinske  Aber«,  at  hans 
Ord  virkede  mere  opæggende  end  beroligende.  Selv  Arndts 
fri  Sjæl  blev  ikke  uberørt  af  Tidens  Forbitrelse;  det  fjerde 
Bind  af  hans  »Tidens  Aand«,  der  udkom  1818,  stod  langt 
tilbage  for  de  tidligere  Bind;  den  skjønne  Pathos  fra  Be- 
frielseskrigene var  nu  ikke  mere  tilstrækkelig.  Maatte 
Ungdommen  ikke  føle  sig  bestyrket  i  sin  tomme  Indbildsk- 
hed, naar  Arndt  skildrede  Syvaarskrigen  som  et  tomt  Æven- 
tyr,  den  klassiske  Digtnings  Værker  som  smaa  og  sjælløse, 
som  Fostre  af  en  formløs,  ukjærlig,  hæderløs  Tid?  Han 
mente  i  al  Uskyldighed,  at  hemmelige  Sammensværgelser 
kun  da  vare  tilladte,  »naar  et  fremmed  Folk  eller  en  lumsk 
Tyran  stræber  efter  at  fornedre  hele  Slæ.gten  til  Hunde, 
Aber  og  Slanger«,  og  han  havde  ingen  Anelse  om,  at  hans 
unge  Læsere  allerede  længst  troede  sig  beherskede  af  slige 

lumske  Tyranner.  Franskmænd  og  Polakker,  udbred  ha!i, 
have  en  Forfatning,  »og  os  vil  man  i  dum  Aandloshed  be- 
arbejde som  døde  Klodser«;  mod  den  preussiske  Hær  op- 
stillede han  som  Monster  den  svenske  inddelte  Armé, 
skjønt  denne  i  sidste  Krig  aldeles  intet  havde  udrettet. 
Ved  Siden  af  slige  ubetænksomme,  ophidsende  Ord  for- 
glemte man  aldeles  den  ædle  Mands  faderlige  Formaninger 
mod  den  »tyske  ubehøvlede  Naragtighed  og  Ubeskedenhed«. 
Harmen  over  de  Skuifelser,  der  fulgte  med  disse  første 
Fredsaar,  maatte  i  de  lærdes  Kredse  efterhaanden  uund- 
gaaelig  øges  til  sygelig  Ophidselse.  Endogsaa  Schleier- 
macher  talte  i  Sommeren  1818,  som  om  et  nyt  1806 
nærmede  sig,  og  det  paa  en  Tid,  da  den  preussiske  Kege- 
ring  paa  nogle  enestaaende  Misgreb  nær  endnu  slet  ikke 
havde  iværksat  noget  dadelværdigt. 

I  Efteraaret  1818  gik  Karl  Folien  som  Docent  til 
Jena;  han  blev  Studentersamfundets  Banemand,  han  til- 
intetgjorde det  frejdige,  ungdommelige  Præg,  der  fra  Be- 
gyndelsen havde  karakteriseret  samme.  Forgjæves  søgte 
Fries  at  holde  den  ulykkebringende  Mand  Stangen;  i  den 
filosofiske  Forenings  Disputereovelser  viste  den  unge  Docent 
sig  Professoren  langt  overlegen,  og  Studenterne  trak  sig 
mere  og  mere  tilbage  fra  den  maadeholdne  gamle.  Vel 
var  Tallet  paa  Foliens  umiddelbare  fortrolige  meget  ringe, 
da  Ungdommens  sunde  Sans  ikke  ganske  kunde  overvinde 
sin  Gru  for  Snigmordets  Apostel:  til  hans  Elever  hørte 
først  og  fremmest  hans  blindt  hengivne  Slave,  Karl  Sand, 
og  Wit  von  Dorring,  en  liderlig  Æventyrer,  som  senere 
blev  Forræder;  men  hans  Lærdommes  fordærvelige  Ind- 
flydelse strakte  sig  langt  ud  over  denne  snævre  Kreds, 
bestandig  højere  lod  Talen  om  »Tvangsherre- Hovedernes 
Afhakning«.  Da  alt  jo  var  de  ubetingede  tilladt,  besatte 
de  sorte  ved  et  hæsligt  Forræderi  i  Vinterens  Løb  Repræ- 
sentantskabet i  Burschenschaft'et  med  lutter  trofaste;  der- 
paa  dannede  der  sig  et  hemmeligt  Forbund,  hvis   edsvorne 

Medlemmer  efter  Carbonariernes  Exempel  deltes  i  Ventaer 
og  til  Dels  vare  ubekjendte  med  hverandre.  Da  den  aaben- 
hj ærtede  Germaner  nu  engang  ikke  forstaar  sig  paa  Sam- 
mensværgelsens hemmelige  Kunstgreb,  kunde  slige  Forbund 
ganske  vist  ikke  blive  synderlig  andet  end  taabelig  Maske- 
radespøg; men  det  var  dog  ikke  ganske  ubetænkeligt,  at 
saa  mange  unge  Mænd  i  raat  Praleri  legede  med  Tanken 
om  politiske  Forbrydelser,  at  de  af  Folien  ligefrem  fik  den 
Formaning:  Den,  som  vil  ofre  sig,  maa  fuldbyrde  den  be- 
friende Daad  uden  Medvidere.  Da  Snell,  en  af  de  ældre 
sorte,  paa  hin  Tid  blev  afskediget  fra  sit  Embede,  rettede 
Folien  og  Advokat  H.  C.  Hoffmann  i  Darmstadt  et  Opraab 
til  de  »ubetingede«  om  at  understøtte  Vennen,  »for  at 
Ynglen  kan  lære  at  bæve  for  den  højere  Magt,  der,  naar 
Synden  vækker  Hævnens  Dag,  vil  svinge  Hævnersværdet 
lige  saa  stærkt  som  nu  Skjoldet«. 

Megen  Ulykke  havde  endnu  kunnet  forhindres,  naar 
Folien  og  enkelte  af  haus  ældre  Fæller  i  rette  Tid  vare 
blevne  fjærnede  fra  Tyskland;  saaledes  dømte  i  en  senere 
Tid  Mænd,  der  selv  havde  hørt  til  de  sorte;  men  Rege- 
ringerne havde  intet  nærmere  Kjendskab  til  den  urolige 
Færden  og  saae  til  med  sky  Bekymring.  Den  lille  Haand- 
fuld  Demokrater  fortsatte  sin  Virksomhed,  og  engang  maatte 
den  Dag  komme,  da  den  i  rigt  Maal  udsaaede  Sæd  af  for- 
bryderske Ord  skød  frem,  og  en  eller  anden  usalig  Sjæl 
med  Dolken  i  Haand  virkeliggjorde  Læren  om  det  politiske 
Mord. 

VI. 

Frankrigs  Rømning.  —  Partistridighederne 

i  Frankrig.   —   Overenskomsten  om  den  franske 

Gjæld.  —  Omslaget  i  den  russiske  Politik.  — 

Kongressen  i  Aachen. 

I  Forbundspagten  af  20de  Novbr.  1815  havde  de  fire 
Magter  aftalt  fra  Tid  til  anden  at  holde  personlige  Sam- 
menkomster for  at  forhandle  om  Sikringen  af  Evropas  Fred, 
og  allerede  i  Foraaret  1817  mente  Wienerhoffet,  at  det 
rette  Øjeblik  til  en  slig  fælles  Raadslagning  var  kommet. 
Kong  Frederik  Vilhelm  rejste  Modsigelse;  han  forudsaa,  at 
en  højtidelig  Sammenkomst  af  det  firdobbelte  Forbund  vilde 
lige  saa  levende  forurolige  alle  de  Hoffer,  der  ikke  deltoge 
i  samme,  som  den  mistroiske  offentlige  Mening;  det  var 
langt  simplere,  naar  han  selv  og  Kejser  Frans  i  Fælles- 
skab udførte  deres  længere  lovede  Besøg  i  St.  Petersborg 
og  her  uden  videre  Opsigt  aftalte  det  nødvendige  med 
Czaren.  Metternich  holdt  imidlertid  fast  ved  sin  Mening, 
Czar  Alexander  gav  ham  Medhold,  og  imidlertid  foregik 
der  i  Frankrig  et  Omslag  i  den  offentlige  Mening,  som 
ganske  vist  gjorde  en  ny  Forstaaelse  mellem  de  fire 
Magter  tilraadelig. 

Hvad  Preussens  Statsmænd  havde  forudsagt  paa  Pa- 
riserkongressen, gik  nu  i  Opfyldelse:  Frankrigs  Besættelse 
ved  de  forbundne  Magters  Tropper  viste  sig  mere  og  mere 
som  en  Fare  for  den  evropæiske  Fred,  der  jo  skulde  sikres 
ved  samme.  Ganske  vist  var  allerede  Besætningshæren 
formindsket  med  en  Femtedel,  og  Troppernes  Holdning 
svarede  gjennemgaaende  til  den  oprigtige  Velvilje,  de  fire 
Magter  nærede  for  det  gjenindsatte  gamle  Dynasti;  Preus- 
serne i  Bar-le-Duc  og  Sedan  levede  hos  deres  Kvarter- 
værter som  Børn  i  Huset,  og  da  General  Zieten  besværede 

sig  over  den  langsomme  Provianteriiig  af  Fæstningerne, 
formanede  Hardenberg  ham  indstændig  til  Overbærenhed; 
enhver  Strid  mellem  de  allierede  og  de  franske  Myndig- 
heder vilde  blot  komme  Ultrapartiet  til  gode  og  kunde  let 
blive  farlig  for  Regeringens  Bestaaen.  De  fremmede 
Faners  Tilstedeværelse  paa  Hjemmets  Grund  var  og  blev 
imidlertid  en  svær  Krænkelse  for  den  franske  Stolthed. 
Alle  Oppositionens  Partier  larmede  mod  Kongedømmet,  der 
støttede  sig  til  Udlandets  Bajonetter,  ogsaa  Ultrapartiet 
huskede  ikke  længere,  hvor  ynkelig  det  iAaret  1815  havde 
bestormet  de  allierede  Monarker:  »I  ville  dog  vel  ikke 
lade  Kongen  blive  her  alene  i  disse  Morderes  Haand?«  —  nu 
kappedes  det  med  de  øvrige  Partier  i  vrede  Klager  mod  de 
fremmedes  Herredømme. 

Uden  Fædrelandets  Befrielse  kunde  Richelieu  ikke 
gjennemføre  den  forsonlige  Politik,  han  havde  paabegyndt 
med  saa  megen  Klogskab  og  Selvfornægtelse;  denne  sidste 
Tjeneste  vilde  han  endnu  yde  sit  Land  for  derpaa,  træt  af 
de  endeløse  Partikampe,  at  trække  sig  tilbage.  Atter  og 
atter  bestormede  han  de  lire  Magters  Sendemænd  med  sine 
Bønner  og  mindede  dem  om,  at  Sejrherrerne  selv  i  Pa- 
riserfreden havde  forudsat  en  Forkortning  af  Besættelses- 
tiden, saafremt  Frankrig  forholdt  sig  roligt.  I  November 
1817  gik  han  endnu  et  Skridt  videre,  og  ved  Kamrenes 
Aabning  forkyndte  han,  at  der  allerede  var  indledet  Under- 
handlinger om  Frankrigs  Rømning.  Alle  Partier  modtoge 
Efterretningen  med  en  patriotisk  Glædesstorm,  og  alle 
følte,  at  naar  Richelieu  ikke  formaaede  at  fyldestgjøre  de 
Forventninger,  han  havde  vakt,  var  det  ubetinget  ude  med 
hans  maadeholdne  Regering,  hvis  Fortsættelse  de  fire 
Magter  ønskede  lige  saa  levende  som  Kong  Ludvig  selv. 
Blandt  de  fremmede  Sendemænd  fandt  Richelieus  Bønner 
nærmest  kun  aabne  Øren  hos  Pozzo  di  Borgo;  denne  Cor- 
sikaner  var  endnu  stadig  Bourbonnernes  fortrolige  Raad- 
giver  og  havde  paa  ny  saa  fuldstændig  levet  sig  ind  i  sit 

Fødelands  Anskuelser,  at  man  for  anden  Gang  tog  under 
alvorlig  Overvejelse  at  tilbyde  ham  en  fransk  Ministerpost. 
Det  faldt  ikke  Pozzo  di  Borgo  vanskeligt  at  vinde  Czaren, 
der  saa  gjærne  vilde  give  Rollen  som  Frankrigs  ædel- 
modige Beskytter,  for  sin  Opfattelse.  Uden  at  bryde  sig 
om  sine  allierede  lod  Kejseren  afgive  opmuntrende  Tilsagn 
i  Paris,  og  Metternich,  der  i  Begyndelsen  havde  afvist 
enhver  Tanke  om  Forkortelse  i  Besætningstiden,  kom  alle- 
rede i  Foraaret  1818  til  den  Indsigt,  at  al  Modstand  var 
forgjæves.  Den  9de  April  tilstod  han  for  den  preussiske 
Sendemand,  at  han  efter  Talerne  i  de  franske  Kamre  og 
efter  Alexanders  egenmægtige  Fremfærd  med  »Døden  i 
Hjærtet«  forudsaa,  at  Rømningen  dog  vilde  foregaa  før 
Tiden. 

En  Betragtning  af  Frankrigs  indre  Tilstand  skulde 
sikkerlig  heller  ikke  berolige  den  ængstelige  Statsmand. 
Skjønt  det  ultraroyalistiske  Partis  Herredømme  endelig  var 
brudt,  fortsattes  dog  Kampen  mellem  Partierne  med  den 
gamle,  ubegrænsede  Hadefuldhed,  og  det  var  stadig  kun  et 
lille  Mindretal  blandt  Franskmændene,  som  oprigtig  slut- 
tede sig  til  det  nye  konstitutionelle  Kongedømme  som 
Statens  Retsgrundlag.  »Ja  vist!«  sagde  Matthieu  de 
Montmorency,  en  Hedspore  af  det  ultraroyalistiske  Parti,  til 
en  liberal,  »ja  vist!  I  holde  lige  saa  meget  af  Legitimi- 
teten, som  vi  af  Chartet.«  Greven  af  Artois  bekæmpede 
sin  kongelige  Broders  besindige  Politik  med  ethvert  Vaa- 
ben;  Vitrolles,  en  af  Pavillon  Marsans*;  fortrolige,  sendte  i 
Maj  1818  for  tredje  Gang  en  hemmelig  Skrivelse  til  de 
lire  Magter  og  besvor  dem  om  at  afvende  Revolutionen 
ved  at  styrte  Ministeriet  Richelieu.  Fulde  af  blindt  Had 
til   denne    Mands    maadeholdne    Regering  følte    Ultraroya- 


*}  Førerne  for  det  ultraroyalistiske  Parti  samledes  i  en  Klub  i 
Pavillon  Marsan,  hvilket  gik  over  til  at  blive  hele  Partiets 
Navn. 

listerne  ingen  Betænkelighed  ved  lejlighedsvis  at  forbinde 
sig  med  Bonapartisterne  og  de  radikale.  Kabinettet 
fandt  heller  ikke  nogen  Støtte  hos  det  doktrinære  Mellem- 
parti, som  dog  havde  skrevet  Forsoning  mellem  »Arvelighed 
og  Frihed«  paa  sit  Banner;  disse  Montesquieus  formentlige 
Efterfølgere  fulgte  den  ufejlbarlige  Politik,  at  Mistillid  til 
Eegeringen  var  det  oplivende  Element  i  enhver  fri  Stat, 
og  at  der  ikke  var  noget  mere  nedværdigende  end  at 
kaldes  et  ministerielt  Parti.  Blandt  Folket  gik  der  uhygge- 
lige Rygter  om  den  forestaaende  Gjenoprettelse  af  Lavene 
og  Gjenindførelsen  af  Tienden  og  Hoveriet;  Kjeberne  af 
Nationalgodserne  følte  sig  ikke  sikre  paa  deres  Ejendomme, 
da  Emigranterne  stormende  fordrede  deres  Familiebesid- 
delser tilbage,  og  der  endnu  ikke  var  taget  nogen  Be- 
stemmelse om  deres  Skadesløsholdelse.  Hertil  kom  nu  de 
hemmelige  Selskabers  lyssky  Færden  og  den  napoleonske 
Legendes  daglig  voxende  Trylleri.  Slag  i  Slag  vendte  tre 
af  de  trofaste,  O'Meara,  Las  Cases  og  Gourgaud,  fra  St. 
Helena  tilbage  til  Evropa.  Las  Cases  opholdt  sig  længe  i 
Tyskland  og  begyndte  en  mistænkelig  Forbindelse  med 
Familien  Beauharnais;  alle,  blot  ikke  det  bonapartistiske 
Miinchener-Politi,  havde  Nys  derom.  Derpaa  udkom  de 
første  Bind  af  hin  Memoirelitteratur,  der  skulde  indlede 
Napoleons  Tilbagekomst,  umaadelige  Logne,  gigantiske  som 
den  Mand,  hvem  de  gjaldt,  og  med  Forfærdelse  hørte 
Frankrig  nu  de  rædselsfulde  Historier  om  den  fangnes 
navnløse  Lidelser,  medens  der  i  Virkeligheden  ikke  manglede 
ham  andet  end  Friheden,  om  hans  Fangevogter,  Guvernør 
Hudson  Lowes  djævelske  Grusomhed,  skjønt  denne  Mand  i 
Virkeligheden  kun  lidt  pedantisk,  men  ærlig  opfyldte  sin 
Soldaterpligt. 

Siden  Handel  og  Vandel  igjen  blomstrede  op,  vare 
Krigstidens  Ofre  og  Grusomheder  snart  udslettede;  Synet 
af  de  fremmede  Bajonetter  vakte  Mindet  om  de  kejserlige 
Ørnes  Glorie.      Ved  Siden  af  den  hjemvendte  gamle  Adels 

taabelige  Hovmod  fremtraadte  den  kronede  Plebeier  som 
en  demokratisk  Helt,  og  af  de  rørende  Samtaler  fra  Klippe- 
øen erfarede  man  nu,  hvor  inderlig  han  elskede  sit  Frank- 
rig, og  hvor  gjærne  han  ogsaa  vilde  have  skjænket  Na- 
tionen Friheden,  hvis  ondskabsfulde  Naboers  Fjendtligheder 
ikke  atter  og  atter  havde  trykket  den  fredsommelige  Sværdet 
i  Haanden.  Imidlertid  slyngede  Beranger  sine  fyrige  Kej- 
sersange ud  blandt  Folket,  og  det  gik,  som  han  havde 
spaaet:  Bondehytten  kjendte  snart  ikke  nogen  anden  Hi- 
storie, og  i  Nord-  og  Mellemfrankrig  blev  Napoleon  for 
Nationens  Masse  Aarhundredets  eneste  Helt.  Ogsaa  i 
Rhinforbundets  Stater  var  den  forst  nylig  indslumrede  na- 
poleonske Kultus  allerede  vaagnet  paa  ny;  i  hvert  Værts- 
hus i  det  tyske  Syden  hang  der  Billeder  af  napoleonske 
Slag,  og  flere  Gange  maatte  Kong  Ludvigs  Sendemand  ved 
Miinchenerhoffet  føre  Klager  over,  at  Billeder  og  Statuer 
af  Soldaterkejseren  ved  ukjendt  Haand  bleve  fordelte  mellem 
den  bajerske  Hær. 

Den  bedste  og  mest  velgj ørende  Regering,  Frankrig 
havde  set  siden  Revolutionen,  saae  sig  saaledes  truet  paa 
alle  Kanter;  men  de  fire  Magter,  som  indtil  Aaret  1817 
fremfor  alt  havde  næret  Frygt  for  Ultraroyalisternes  Parti- 
raseri, begyndte  nu  at  frygte  de  radikales  hemmelige 
Rænker  og  Bonapartisternes  Krigslyst  som  de  farligste 
Fjender  for  Bourbonnernes  Trone.  Raabet  »Hævn  for 
Waterloo«  lod  sig  virkelig  allerede  lydelig  hore,  og  i  samme 
Øjeblik  som  de  franske  Kamre  fordrede  Landets  Rømning 
af  de  allierede,  vedtoge  de  den  nye  Værnepligtslov  og 
nødte  Krigsministeren  til  at  forstærke  Linjehæren  til 
240,000  Mand,  50,000  Mand  ud  over  hans  egen  Fordring. 
Derpaa  blev  der  igjen  optaget  en  tæt  Skare  kejserlige 
Officerer  i  Linjen,  og  der  blev  dannet  en  stærk  Reserve- 
armé, som  næsten  udelukkende  bestod  af  napoleonske  Vete- 
raner. Begribeligt  nok  bleve  alle  disse  Træk  i  den  preus- 
siske Hær  ansete  som  Forbud  for  den  sig  nærmende  tredje 

puniske  Krig;  Gneisenau  navnlig  var  og  blev  af  den  An- 
skuelse, at  kun  den  bonapartistiske  Hærs  fuldstændige  Af- 
takkelse  nogenlunde  kunde  sikre  den  n3^e  Tingenes  Ord- 
ning. 

Hverken  i  London  eller  i  Wien  og  Berlin  skuffede 
man  sig  med  Hensyn  til  det  bourbonske  Herredømmes 
Svaghed,  man  ventede  endog  dets  Fald  tidligere,  end  det 
virkelig  indtraadte.  Indberetningerne  fra  Wellington,  Over- 
feltherren i  Frankrig,  vare  næsten  haablese;  men  ligefuldt 
erkj endte  alle,  at  det  legitime  Dynastis  Anseelse  kun  var 
endnu  mere  truet  ved  de  fremmede  Troppers  Nærværelse, 
og  allerede  i  Maj  1818  vare  de  fire  Magter  uden  formelig 
Aftale  enige  i  den  Beslutning  at  nedsætte  Okkupations- 
tideo  fra  fem  til  tre  Aar  og  vedtage  det  nærmere  paa 
den  forestaaende  Fyrsteforsaraling.  Det  preussiske  Hof 
faldt  det  ikke  vanskeligt  at  gjere  sig  fortrolig  med  denne 
Tanke,  da  Hardenberg  fra  første  Færd  ikke  havde  lagt 
synderlig  Vægt  paa  Okkupationshæren.  Da  Kongen  af 
Spanien  lagde  sin  Krænkelse  for  Dagen  over  sin  Ude- 
lukkelse, og  heller  ikke  andre  Hoffer  lagde  Skjul  paa  deres 
Forstemthed,  besluttede  man  omhyggelig  at  undgaa  Kon- 
gresnavnet og  talte  kun  om  en  »Reunion«,  en  »Entrevue«. 
Magterne  af  anden  Rang  modtoge  den  25de  Maj  den  For- 
klaring, at  Sammenkomsten  ene  og  alene  havde  det  dob- 
belte Formaal  at  befæste  de  fire  Magters  Forbund  paa  ny 
og  under  hans  allerkristelige  Majestæts  Medvirkning  at 
træffe  Bestemmelse  om  Frankrigs  Rømning;  andre  Suve- 
ræners eller  Statsmænds  Deltagelse  vilde  give  Sammen- 
komsten Præget  af  en  Kongres  og  fremkalde  ny  Uro.  Ikke 
uden  Møje  lykkedes  det  at  stille  Uviljen  hos  de  smaa 
Hoffer,  hvis  Tropper  dog  ogsaa  stode  i  Frankrig.  Til 
Mødested  udsaa  man  Aachen,  fordi  denne  Stad,  som  Metter- 
nich  sagde,  frembød  saa  faa  Ressourcer:  man  var  denne 
Gang   bestemt   paa   at    arbejde    rask   og   energisk,    enhver 

Modsigelse    mod   de   fire    Magters   Diktatur   skulde    kvæles 
ved  de  fuldendte  Kjendsgjerningers  Magt. 

Imidlertid  havde  de  fire  Magter  alt  givet  den  bour- 
bonske  Krone  et  nyt  Bevis  paa  deres  venlige  Sindelag.  I 
den  anden  Pariserfred  havde  Kong  Ludvig  forpligtet  sig  til 
at  fyldestgjøre  alle  de  udenlandske  Privatmænd,  Kommuner 
og  Korporationer,  der  fra  de  napoleonske  Dage  kunde  rejse 
Penge  fordringer  paa  den  franske  Krone.  Da  dette  Tilsagn 
undertegnedes,  havde  ingen  nogen  Anelse  om  dets  Betyd- 
ning; man  tænkte  at  kunne  udjævne  alt  med  100  Mil- 
lioner Francs,  da  de  egentlige  Krigsbyrder  og  Præstationer 
principmæssig  skulde  blive  upaaagtede.  Hvilken  Forfær- 
delse vakte  det  derfor  ikke,  da  det  hele  Omfang  af  de 
napoleonske  Udpresninger  lidt  efter  lidt  kom  frem.  T 
Sommeren  1817  var  der,  foruden  180  Millioner  Francs  alle- 
rede anmeldte  og  til  Dels  fyldestgjorte  Fordringer,  frem- 
kommet nye  Krav  paa  1390  Milioner.  Nogle  letfærdige 
Fordringer  løb  rigtignok  ogsaa  med;  saaledes  forlangte 
Hertugen  af  Bernburg  Sold  for  en  Kytterskare,  en  af  hans 
Forfædre  under  Reformationskrigene  havde  stillet  til  Hen- 
rik IV.'s  Hær;  men  de  allerfleste  Fordringer,  mindst  en 
Milliard,  lode  sig  slet  ikke  retlig  bestride,  og  alt  dette 
havde  Napoleon  udpresset  af  private,  og  for  det  meste  i 
venligsindede  eller  nevtrale  Lande.  Flertallet  af  Reg- 
ningerne kom  fra  Spanien,  fra  de  tyske  Smaastater  og 
navnlig  fra  Preussen,  der  havde  lidt  saa  meget  under  Stor- 
armeens Gjennemmarche  og  alene  havde  at  fordre  mere 
end  en  Fjerdedel  af  det  samlede  Beløb;  Østerrige  og  Eng- 
land vare  medtagne  i  en  uforholdsmæssig  ringere  Grad,  og 
Rusland  næsten  slet  ikke.  De  fire  Magter  kunde  ikke 
dølge  for  sig  selv,  at  den  fuldstændige  Skadesløsholdelse  af 
samtlige  disse  Kreditorer  næsten  var  umulig;  ethvert  fransk 
Kabinet,  som  stillede  en  slig  Fordring  til  Kamrene,  vilde 
øjeblikkelig  bukke  under  for  alle  Partiers  forenede  Storm- 

løb,  Og  hvad  skulde  det  saa  blive  til,  naar  Ultraerne  kom 
til  Roret? 

Paa  den  franske  Sendemands  indstændige  Bonner  maatte 
derfor  selv  Hardenberg  erklære  sig  villig  til  at  indgaa  en 
Overenskomst,  naar  de  paagjældende  tyske  Hoffer  gave 
deres  Samtykke;  kun  maatte  Nedsættelsen  af  Fordringerne 
ikke  overskride  en  billig  Grænse,  da  man  ellers  maatte 
nære  alvorlig  Frygt  for  Utilfredsheden  hos  de  skuffede 
Kreditorer,  særlig  i  de  nylig  vundne  tyske  Lande.  Paa 
sine  Forbundsfællers  Bekostning  havde  Czar  Alexander 
imidlertid  paa  ny  glimret  med  sin  Højmodighed  og  egen- 
mægtig lovet  Hoffet  i  Tuilerierne  en  Nedsættelse  af  Reg- 
ningsbeløbene. Han  satte  igjennem,  at  Afgj øreisen  blev 
lagt  i  Hænderne  paa  Stormagternes  Sendemænd  i  Paris, 
hvorved  Preussen  atter  kom  i  samme  ugunstige  Stilling 
som  under  de  tvende  Fredskongresser ;  den  preussiske  Sende- 
mand stod  atter  ene  mod  tre,  stod  som  den  eneste,  der 
krævede,  mod  lutter  højmodige  Kreditorer,  og  han  kunde 
kun  opnaa,  at  de  allierede  ikke  uden  videre  gik  ind  paa 
Richelieus  Forslag  om  at  betale  200  Millioner.  Ved  Wel- 
lingtons Mellemkomst  kom  der  endelig  (25de  April  1818) 
et  Forlig  i  Stand,  hvorefter  Frankrig  for  alle  endnu  uaf- 
gjorte Fordringer  havde  inden  Aarsfrist  at  betale  240,8 
Millioner  Francs  i  Statsobligationer  (en  Rente  paa  12,04 
Million).  Efter  gammelengelsk  Skik  lagde  Wellington  ved 
Summens  Fordeling  strax  Beslag  paa  den  ene  Fjerdedel  af 
de  tolv  Millioner,  saa  de  engelske  Kreditorer  bleve  næsten 
luldt  ud  tilfredsstillede,  medens  de  tyske  maatte  lade  sig 
nøje  med  en  Sjettedel  af  deres  Krav.  Et  højtideligt  Løfte 
i  Pariserfreden  var  saaledes  for  største  Del  taget  tilbage 
ved  Englands,  Ruslands  og  Østerriges  Magtsprog  mod 
Preussens  Indsigelse  og  uden  nogen  som  helst  Forespørgsel 
hos  de  smaa  Hoffer.  Frankrigs  udenrigske  Kreditorer  lede 
et  Tab  paa  800  Millioner,  de  skadelidende  klagede  højt, 
og  Tysklands   liberale  Presse   udtømte   sig   i   bitre  Bebrej- 

delser  mod  den  »hellige  Alliance«,  som  man  stedse  gjorde 
ansvarlig  for  de  fire  Magters  Handlinger;  atter  og  atter 
maatte  den  tyske  Nation  gjøre  den  Erfaring,  at  Sikringen 
af  dens  Rettigheder  ene  og  alene  afhang  af  dens  egen 
Magt,  ikke  af  de  allieredes  gode  Vilje. 

Hermed  var  Czarens  Hoj modighed  mod  Bourbonerne 
endnu  ikke  udtømt.  Richelieu  havde  længe  næret  det 
Ønske,  at  den  unaturlige,  ydmygende  Stilling,  Frankrig  i 
Virkeligheden  endnu  indtog  blandt  de  store  Magter,  ogsaa 
maatte  hore  op  med  Okkupationen;  han  haabede,  at  den 
forestaaende  Kongres  i  Aachen  ogsaa  vilde  indbyde  Frank- 
rig til  Deltagelse  og  saaledes  gjenoprette  den  gamle  lige- 
lige Stilling  mellem  Stormagterne.  Alexander  var  uden 
Betænkelighed  villig  til  at  i  modekomme  dette  Ønske,  og 
som  det  saa  ofte  gik,  den  russiske  Politiks  Interesser  gik 
fortræffelig  Haand  i  Haand  med  hans  ædle  Hj ærtes  Til- 
bøjeligheder. Naar  Tuilerierhoffet,  der  fuldstændig  beher- 
skedes af  Pozzo  di  Borgo,  nu  traadte  ind  i  Evropas  høje 
Raad,  raadede  Czaren  i  Virkeligheden  over  tvende  Stemmer 
og  behøvede  saaledes  kun  at  vinde  endnu  et  af  de  tre 
andre  Hoffer,  da  var  han  sikker  paa  Flertallet,  sikker  paa 
den  ledende  Rolle  i  hele  Verdensdelen.  Dog  netop  af 
samme  Grund  vakte  Richelieus  Ønsker  alvorlige  Betænke- 
ligheder i  Wien,  Berlin  og  London,  ja,  i  sin  første  Skræk 
erklærede  Metternich  dem  ligefrem  for  uantagelige.  De 
tre  Hoffer  imødesaa  Kongressen  med  levende  Bekymring, 
de  vilde  i  det  mindste  holde  Pozzo  selv  borte  fra  samme, 
og  deres  Sendemænd  i  Pariser- Konferencen  besluttede  der- 
for, med  tre  Stemnier  mod  Rusland  alene,  at  de  fire 
Magters  Sendemænd  under  Raadslagningerne  i  Aachen 
skulde  blive  i  Paris. 

Da  viste  der  sig  pludselig  i  Czarens  Politik  et  paa- 
faldende  Omslag,  der  for  det  første  endnu  var  en  Gaade 
for  de  fremmede  Magter.  Den  ophøjede  Forkæmper  for 
den    kristelige    Liberalisme    var    nylig   kommen    hjem   fra 

Polen,  endnu  ganske  berust  af  sine  folkevenlige  Ideer;  selv 
Forhandlingerne  paa  den  polske  Rigsdag,  der  strax  igjen 
lagde  den  polske  Adels  ulægelige  politiske  Daarskab  for 
Dagen,  havde  ikke  rystet  Alexanders  glade  Selvtillid. 
Hjemme  ventede  ham  en  ny  Glæde;  hans  elskede  Sviger- 
inde, Storfyrstinde  Charlotte,  som  nu  førte  Navnet  Alex- 
andra Feodorovna,  havde  i  April  1818  skjænket  sin  Hus- 
bond en  Søn,  Huset  Gottorps  Tronarving,  den  senere  Alex- 
ander II;  nogle  Uger  senere  brød  Frederik  Vilhelm  III.  op 
for  at  hilse  sit  første  Barnebarn;  han  kunde  undervejs 
glæde  sig  ved  sine  trofaste  Østpreusseres  Hyldest;  de 
gjensaa  nu  for  første  Gang  deres  Konge  siden  hine  tunge 
Tider  i  Konigsberg  (1807).  I  Rusland  blev  den  preussiske 
Konge  modtagen  med  orientalsk  Pragt,  Pest  fulgte  paa 
Fest,  de  tvende  Hovedstæder  og  de  rige  Bojarer  kappedes 
i  Glans  og  Pragt  og  søgte  at  overbyde  hverandre  ved  at 
lægge  deres  dynastiske  Sindelag  for  Dagen.  Og  netop  nu 
midt  under  Glædestummelen  fik  Czaren  hemmelige  Med- 
delelser og  uomtvistelige  Beviser  paa,  at  hans  egne  Garde- 
officerer under  deres  Ophold  i  Frankrig  ikke  forgjæves 
havde  smagt  de  revolutionære  Lærdommes  forbudne  Frugter, 
at  der  allerede  siden  1816  havde  bestaaet  hemmelige  de- 
magogiske Forbund  ved  hans  eget  Hof,  og  at  de  havde 
uophørlig  Tilgang.  Det  var  det  afgj ørende  Vendepunkt  i 
hans  sidste  Livsaar.  Altsaa  han  selv,  Folkeslagenes  høj- 
hjærtede  Velgjører,  hvem  endog  de  besejrede  Franskmænd 
priste  som  Verdensdelens  Befrier,  han  saae  sig  omgiven  af 
sammensvorne  og  Rebeller  i  sit  eget  Hus,  han  blev  be- 
lønnet med  sort  Utaknemmelighed  af  det  samme  liberale 
Parti,  der  havde  skullet  ære  ham  som  sin  Beskytter.  Han 
var  rystet  til  Marv  og  Ben,  og  atter  maatte  han  mindes 
de  rædselsfulde  Begivenheder  i  sin  Ungdom,  Mordet  paa 
Faderen  og  de  strafløse  Drabsmænds  frække  Overmod. 

At  straffe  vovede  han  heller  ikke  nu;  h^n  skjulte  om- 
hyggelig  sin  Hemmelighed  for  Alverden;    men   hans  stolte 

Sikkerhed  var  borte,  og  man  hørte  fremtidig  ikke  et  Ord 
mere  om  den  russiske  Forfatning,  han  nylig  i  Varszava 
havde  bebudet  til  Evropas  Forbavselse.  I  sine  unge  Dage 
havde  han  følt  Begejstring  for  Speranskis  liberale  Keform- 
tanker  og  Czartoryskis  polske  Planer;  nu  blev  Fyrst  Alex- 
ander Galitzin  hans  fortrolige,  en  blid,  mystisk  Sværmer, 
der  paa  sin  Vis  fortsatte  Fru  v.  Kriideners  Bodsprædikener. 
Endnu  hyppigere  end  tidligere  følte  Czaren  sig  overmandet 
af  Tungsind,  af  Modbydelighed  over  dette  Livs  Løgn;  han 
havde  Timer,  da  han  alvorlig  tænkte  paa  at  nedlægge 
Kronen  og  trække  sig  tilbage  i  beskuende  Ensomhed;  i 
Aaret  1819  omtalte  han  engang  for  Styrfyrst  Nikolaus 
denne  sin  Hensigt  og  tilføjede,  at  han  havde  i  Sinde  at 
foretrække  ham,  den  trtdje  Broder,  som  den  kraftigste 
Mand  i  Familien,  fremfor  den  uduelige  Konstantin,  at  han 
vilde  hæve  ham  op  paa  Tronen.  Saa  radikale  Beslut- 
ninger evnede  Alexanders  bløde  Natur  nu  ganske  vist  ikke 
at  fastholde;  han  blev  ved  Roret  og  opgav  heller  ikke 
ganske  sin  hulde  Drøm  om  et  kristeligt-liberalt  Verdens- 
herredømme; Wienerhoffet  havde  ofte  nok  Lejlighed  til  at 
klage  over  Ruslands  betænkelige  Tilbagefald;  men  Rædsels- 
billedet af  den  truende,  revolutionære  Verdensbrand,  der 
saa  vedholdende  vendte  tilbage  i  alle  Metternichs  Breve 
til  Nesselrode,  forekom  nu  ikke  mere  Selvherskeren  som  et 
Fantom;  han  smilte  ikke  mere,  naar  den  osterrigske  Mi- 
nister forsikrede,  at  Frankrig  nok  var  og  blev  Revolutionens 
Arne,  men  at  den  urolige  Bevægelse  ved  de  tyske  Univer- 
siteter i  Grunden  var  endnu  mere  betænkelig,  da  Tyskerne 
drive  alt,  selv  den  politiske  Forbrydelse,  med  Udholdenhed 
og  Ærlighed;  de  wienske  Statsmænd,  hvem  han  hidtil 
havde  foragtet  saa  dybt,  begyndte  han  lidt  efter  lidt  at 
betragte  med  andre  Øjne  og  holdt  sig  overtydet  om,  at 
kun  Østmagternes  hensynsløse  Enighed  formaaede  at  sikre 
Verdens  Rolighed. 

Da  Alexander  i  September  kom  til  Tyskland,   forekom 

han  sin  preussiske  Rejseledsager,  General  Borstell,  vid- 
underlig forandret.  Der  var  ikke  mere  Tale  om  liberale 
Institutioner,  om  Forsoning  mellem  Friheden  og  Ordenen; 
nu  gjaldt  det  om  at  forsvare  det  monarkiske  System  og 
Verdensfreden  i  den  hellige  Alliances  Forstand  mod  Revo- 
lutionens Magter;  derfor  alene,  erklærede  Czaren  højtidelig, 
holder  jeg  en  Million  Soldater  paa  Benene,  for  at  kunne 
knuse  enhver,  som  vover  at  forstyrre  mit  System.  Sit 
sædvanlige  Praleri  med  imaginære  Tal  kunde  han  altsaa 
heller  ikke  nu  lade  fare;  men  han  anstrængte  sig  ivrig  for 
at  fjærne  Preussens  Mistillid  mod  Ruslands  ærgjerrige  Planer, 
ja  kom  endog  med  Undskyldninger  for  sin  Adfærd  ved  Til- 
siterfreden  og  Erhvervelsen  af  Bialystock.  Da  hans  konge- 
lige Ven  i  Berlin  lagde  GrundstenIBn  til  Sejersmindesmærket 
paa  Kreuzberg,  bekræftede  han  i  Folkets  Paasyn  endnu  en- 
gang sin  uforanderlige  Troskab  og  herte  med  Tilfredshed, 
hvorledes  Stagemann  i  en  pompøs  Ode  fejrede  ham  som 
Sjælen  i  det  evropæiske  Fredsforbund : 

Und  Heil  Dir  dreimal.  Heil  dem  versohnenden, 
Dem  Bundeshort!     Der  Konige  Stimen,  oft 
Berauscht  vom  Lorbeer,  sind  nicht  allzeit 
Fromme  Bewahrer  des  milden  Oelzweigs. 

Ogsaa  i  Weimar,  i  Darmstadt,  i  Frankfurt,  overalt  hvor  hen 
hans  Rejse  forte  ham,  formanede  han  Fyrsterne  og  Stats- 
mændene til  Aarvaagenhed  mod  Demagogerne  og  mindede 
dem  med  Eftertryk  om  det  hellige  Forbunds  konservative 
Grundsætninger. 

Imidlertid  vare  Metternich  og  Gentz  i  Karlstad  trufne 
sammen  med  Kapodistrias.  Den  lille  By  i  Tepels  Skovdal 
var  den  Gang  Tysklands  mest  elegante  Modebad  og  blev  af 
Gentz  rost  som  et  »for  os  højst  nyttigt  Sted«.  Her  strøm- 
mede aarlig  den  fornemme  Verden  fra  de  tyske  Hoffer  sammen 
og  kvægedes  ved  det  aristokratiske  gamle  Østerriges  sær- 
lige Glæder;  der  var  ikke  en  eneste  smuk  Bygning  i  hele 
Dalen,   men  derimod  henrivende  Kvinder  og  prægtige  Toi- 

letter,  saa  meget  Hjærtet  begjærede,  Koncerter,  Gjæstebud 
og  Baller  i  Overflod  og  en  Kavaller-Allé,  hvor  enhver  Rytter 
betalte  en  Dukat  i  Adgangspenge.  Her  optraadte  Metter- 
nich  som  Husets  Herre,  fortryllede  enhver  snart  ved  sin 
hemmelighedsfulde  Værdighed,  snart  ved  sin  forbindtlige 
Nedladenhed,  indbod  vel  ogsaa  af  og  til  enkelte  begun- 
stigede Personligheder,  navnlig  Preussere,  til  det  nær- 
liggende Konigswart,  hvor  han  havde  sit  eget,  hæslige 
Slot,  som  han  havde  udstyret  paa  sin  Vis,  fuldstændig 
smagløst,  men  paa  det  mest  glimrende.  Han  lovede  sig 
ikke  noget  godt  af  sine  Samtaler  med  Kapodistrias,  da  han 
kort  og  godt  henregnede  Philhelleneren  til  de  »vrovlevorne 
Statsmænd«.  Hvor  stor  var  derfor  ikke  hans  Forbavselse, 
da  han  fandt  Grækeren  fuldstændig  konservativsindet  og 
vandt  den  Overbevisning,  at  Alexander  i  det  mindste  ube- 
tinget an erkj endte  »Grundsætningen  om  Rolighedens  Be- 
varelse«. Med  Tilfredshed  tilskrev  han  sin  Mouark,  hvad 
Kejser  Frans  altid  holdt  mest  af  at  høre:  Alt  vil  dog  vel 
blive  ved  det  gamle.  Det  Rusland,  mod  hvem  han  nylig 
havde  paatænkt  en  defensiv  Alliance  med  Preussen,  syntes 
nu  virkelig  ganske  frivillig  at  slaa  ind  paa  den  eneste  sande 
stabile  Politiks  Baner. 

Efter  dette  uomtvistelige  Omslag  i  den  russiske  Po- 
litik turde  Metternich  gjere  sig  Haab  om,  at  Østerrige 
inden  kort  Frist  vilde  kunne  optræde  som  Leder  af  det 
evropæiske  Forbund.  Paa  Torykabinettets  Venskab  kunde 
han  trygt  forlade  sig,  hvorvel  Lord  Castlereagh  dog  maatte 
tage  noget  Hensyn  til  Whiggernes  forstærkede  Opposition 
og  derfor,  om  muligt,  ønskede  at  undgaa  enhver  ligefrem 
Overenskomst,  der  kunde  vække  Anstød  i  Parlamentet. 
Ogsaa  i  Preussen  kunde  man  allerede  spore  de  sagte 
Bølgeslag  af  Tidens  reaktionære  Bevægelse.  Wartburger- 
festen  havde  øvet  en  dyb  og  skadelig  Indflydelse  paa 
Kongen,  og  ikke  uden  Bekymring  forlod  Hardenberg  Hoffet 
for   at   tilbringe    de   første  Maaneder   af  Aaret    1818    paa 

Slottet  Engers  ved  Rhinen;  han  ønskede  personlig  at  lære 
Stemningen  i  denne  vanskelige  Provins  at  kjende.  Hans 
største  Bekymring  var  og  blev  Forfatningen ;  han  vidste,  at 
dette  Poretagende  var  lige  saa  uhyggeligt  for  de  andre  Stor- 
magter som  den  preussiske  Værnepligtslov.  Angaaende 
Wienerhoffets  Opfattelse  herskede  ingen  Tvivl,  hvorvel 
Metternich  endnu  ikke  havde  udtalt  sig  tydelig.  Fra 
Paris  kunde  Goltz  allerede  i  April  1817  og  derpaa  stadig 
senere  melde,  hvor  indstændig  Wellington  og  Kichelieu  ad- 
varede ham  for  det  ubetænksomme  Vovestykke  med  en 
preussisk  Forfatning;  og  hvad  der  var  det  mest  betænke- 
lige, begge  Statsmænd  repræsenterede  nøjagtig  den  samme 
Anskuelse,  som  næredes  af  Ancillon  og  det  reaktionære 
Parti  i  Berlin;  de  mente,  at  en  Stat  med  en  saa  broget 
Sammensætning  som  Preussen  burde  nøjes  med  Provincial- 
stænder.  Selv  Czar  Alexander  gjorde  aldeles  intet  for  at 
fremme  den  preussiske  Forfatning,  ikke  engang  da  han 
endnu  proklamerede  den  kristelige  Liberalisme  for  Verden; 
man  erfarede  kun,  at  han  nærede  stærk  og  bekymret  Tvivl 
om  det  preussiske  Landeværns  Paalidelighed.  Saaledes 
vare  alle  Tegn  gunstige  for  Wienerhoffet.  Endnu  mod 
Slutningen  af  forrige  Aar  havde  Metternich,  af  Sky  for  de 
smaa  Hoffers  Pirrelighed,  undgaaet  ethvert  skarpt  Indgreb 
i  den  tyske  Porbundspolitik ;  nu  syntes  Tiden  ham  kommen 
for  et  Felttog  mod  Demagogerne.  Var  først  Kvadrupel- 
alliancen  paa  ny  befæstet  paa  Kongressen,  skulde  den  tyske 
Presse,  Universiteterne,  Turnanstalterne,  om  muligt  ogsaa 
Landdagene,  nok  faa  Forbundsrettens  Strænghed  at  fole. 

For  at  stemme  Forbundsdagen  mere  gunstig,  lagde 
Metternich  og  Gentz  deres  Vej  over  Frankfurt  og  fandt 
her  en  glimrende,  over  alle  Forventninger  gaaende  Mod- 
tagelse hos  de  tjenstfærdige,  smaa  Diplomater,  som  Gentz 
i  de  fortroliges  Kreds  kort  og  godt  betegnede  som  noget 
Pak.  Metternich  meldte  triumferende  sin  Kejser,  at  siden 
hans  Ankomst  til  Frankfurt    »var  der  foregaaet  en  moralsk 

Revolution  paa  Forbundsdagen;  det  er  aldeles  utroligt,  paa 
hvilken  moralsk  Højde  det  kejserlige  Hof  nu  staar.«  Til 
sin  Gemalinde  skrev  han  endnu  mere  pralende:  »Jeg  er 
bleven  en  Art  moralsk  Magt  i  Tyskland  og  Evropa;  jeg  er 
kommen  til  Frankfurt  for  som  Messias  at  forløse  Synderne« 
—  og  han  forsikrer  dernæst,  at  de  tolv  Dage  under  hans 
Tilstedeværelse  have  været  tilstrækkelige  til  paa  Forbunds- 
dagen at  fremme  alt,  hvad  der  aldrig  syntes  at  kunne 
blive  færdigt.  I  Virkeligheden  lod  Forbundsdagen  sig  dog 
aldeles  ikke  forstyrre  i  sin  sunde  Søvn,  og  Sendemændene 
fortsatte  muntert  den  yndede  »Legen  Skjul«  ved  at  ind- 
hente nye  Instruktioner. 

Hvor  ringe  end  det  praktiske  Resultat  saaledes  var, 
havde  Metternich  ganske  vist  ved  sit  Ophold  i  Frankfurt 
befæstet  sin  Anseelse;  han  gjaldt  almindelig  for  det  vise 
Hoved  blandt  de  tyske  Statsmænd,  selv  Wangenheim  kaldte 
ham  en  Heros  i  Politikken.  Og  da  nu  Kejser  Frans  selv 
rejste  ned  langs  Rhinen,  lød  der  i  de  forhenværende  »Krum- 
stavs-Lande« en  Jubel,  som  uimodsigelig  godtgjorde,  at 
Rhinlændernes  Preusserhad  ikke  havde  deres  Rod  i  Li- 
beralismen, men  i  deres  klerikale  Sindelag.  Milevidt  vare 
Kølnerne  dragne  Kejseren  i  Møde,  han  modtog  med  slet 
dulgt  Skadefryd  Befolkningens  Hyldest,  under  en  Indberetning 
fra  Metternich,  der  fortalte  ham  om  Rhinlandenes  Kejsertro- 
skab, skrev  han  med  Tilfredshed  sit:  »Dient  zur  angenehmen 
Wissenschaft«,  og  i  det  bigotte  Aachen  blev  Østerrigeren 
hilset  med  stormende  Leveraab,  hvor  han  viste  sig,  medens 
ingen  brød  sig  om  Kongen  og  Czaren.  (Forts.) 


■ 

Tidsrummet  fra  Retormationen  til  det  syttende 
Aarhundredes  Slutning. 


II. 

JJaar  en  Mand  var  bleven  Præst,  havde  »faaet  Kald«, 
enten  det  nu  var  sket  paa  den  ene  eller  paa  den  anden 
Maade,  maatte  han  se  at  indrette  det  for  sig  saa  godt  som 
muligt;  thi  i  det  Kald,  hvor  en  Præst  engang  var  havnet, 
blev  han  i  Regelen,  indtil  han  kom  ind  i  den  sidste  Havn. 
Forflyttelser,  som  vor  Tid  kjender  saa  meget  til,  vare 
næsten  aldeles  ukjendte  i  hine  Dage,  og  det  betragtedes 
ikke  med  gunstige  Blikke,  hverken  af  Avtoriteterne  eller 
af  Sognefolkene,  naar  en  sjælden  Gang  det  Tilfælde  ind- 
traf, at  en  Sognepræst  vilde  søge  at  komme  et  andet  Sted 
hen;  det  var,  som  om  den  bibelske  i3ebrejdelse  kunde 
rettes  imod  vedkommende:  »Jeg  har  dette  imod  dig,  at 
du  har  forladt  din  første  Kjærlighed«.  Der  skulde  gives 
særlig  Tilladelse  til  at  sege  Forflyttelse,  og  der  findes  ad- 
skillige misbilligende  Ytringer  af  Biskopperne  derom;  1563 
dekreterede  Sjællands  Landemode,  at  »enhver  Præst  skal 
blive  i  sit  Kald  og  ikke  stræbe  efter  Forflyttelse,  før  han 
kaldes  andensteds  hen«;  dog  undtages  ved  en  anden  Lej- 
lighed   det  Tilfælde,    naar   en  Præst   kunde    naa    at    blive 

forflyttet  fra  et  Landsby-  til  et  Kjøbstadkald,  hvilket  altid 
blev  anset  for  at  være  finere;  enkelte  Gange  er  det  hæn- 
det, at  en  Landsbypræst  enten  ved  sine  fremtrædende 
Gaver  eller  ved  tilfældige  Omstændigheder  har  gjort  sig 
bemærket  og  fra  Landsbyen  er  bleven  kaldet  til  en  høj 
gejstlig  Stilling  som  kongelig  Konfessionarius  eller  som 
Biskop;  Protektion  har  jo  netop  ved  saadanne  Lejligheder 
tit  gjort  sig  gjældende,  og  det  stundum  en  Protektion 
af  en  hejst  uheldig  Art,  som  den  Gang  Præsten  i  Høje- 
Taastrup,  Søren  Glud,  1673  blev  Biskop  i  Viborg;  men 
han  var  jo  rigtignok  gift  med  en  Søster  til  Kristian  den 
femtes  bekjendte  Frille  Sofie  Amalie  Moth.  En  anden 
Bispeudnævnelse,  ved  hvilken  ogsaa  en  kongelig  Kjærlig- 
hedsforstaaelse  spillede  en  Rolle,  fandt  Sted  i  Kristian 
den  fjerdes  Dage,  i  det  1617  den  daværende  Præst  i  Hel- 
singør, Niels  Simonsen  Glostrup,  blev  udnævnt  til  Biskop 
i  Oslo,  til  Tak  fordi  han  var  saa  villig  at  afstaa  til  Hans 
Majestæt  sin  Kjæreste  Karen  Anders d atter ,  paa  hvem 
Kongen  havde  kastet  sine  Øjne;  Biskoppen  lod  imidlertid 
ikke  til  at  tage  sig  denne  skuffede  Kjærlighed  videre  nær, 
men  trøstede  sig  ved  at  gifte  sig  med  en  Søster  til  sin 
Karen.  I  1663  bad  Jakob  Hansen  Toxværd  i  Vester- 
Egede,  som  »af  kristelig  Medynk«  (d.  v.  s.  naturligvis  for 
at  faa  Kaldet)  »havde  paataget  sig  1659  at  forsørge  sin 
Formands  Enke  og  mange  faderløse  Børn«,  for  sit  Kalds 
»ulidelige  Ringheds«  Skyld  om  Tilladelse  til  at  lade  sig 
høre  paa  andre  Kald;  Konen  var  rigtignok  død  Aaret  efter 
Ægteskabets  Indgaaelse,  og  1665  blev  han  befordret  til 
Hasle  og  Braahy,  men  havde  ikke  megen  Glæde  af  denne 
Forflyttelse,  da  han  allerede  Aaret  efter  døde. 

Det,  som  paa  en  Maade  træder  i  Steden  for  vor  Tids 
»Entledigelse  med  Pension«,  bestod  den  Gang  i,  at  Præsten, 
naar  han  følte  sig  svag  og  aflægs,  »oplod«  sit  Kald  til  en 
anden,  yngre  Mand,  enten  Søn  eller  Svigersøn  eller  ogsaa 
en  Mand  udenfor  Familien;   den  gamle  Præst  blev  da  ved 

at  være  Sognepræst  af  Navn,  men  havde  sædvanlig  ikke 
noget  at  gjere  med  Embedet,  skjønt  han  blev  boende  i 
Præstegaarden ;  den  unge  Mand,  for  hvem  Kaldet  var 
blevet  opladt,  var  i  Virkeligheden  den,  paa  hvem  alt 
hvilede.  At  en  saadan  »Opladelse«  ofte  har  fundet  Sted 
under  mislige  Omstændigheder  —  oftere  end  det  er  kommet 
til  Efterslægtens  Kundskab  — ,  kunne  vi  slutte  af  det  for- 
argelige Optrin  i  Verst  Præstegaard  1687,  da  Broderparret, 
Præsterne  Jens  og  Peder  fSering,  havde  indfundet  sig  hos 
Søren  Nielsen  Gamst  for  at  faa  ham  til  at  oplade  sit  Kald 
for  en  Kandidat  Elias  Biner;  men  da  Hr.  Søren  sagde,  at 
han  ikke  turde  gaa  ind  derpaa,  før  han  havde  talt  med 
Bispen  og  Provsten,  tog  Jens  Bering  en  stor  Slump  Penge, 
som  han  lagde  paa  Bordet,  i  det  han  sagde:  »Her  staar 
Bispen« ;  derpaa  tog  han  en  stor  Plaske  Brændevin,  som 
an  satte  paa  den  anden  Ende  af  Bordet,  med  de  Ord: 
»Her  staar  Provsten« ;  midt  imellem  disse  to  Højærvær- 
digheder lagde  han  Papiret  og  sagde:  »Nu  ville  vi  først 
tale  med  Provsten,  derpaa  ville  vi  nok  komme  til  rette  med 
Bispen« ;  saa  drak  de  da  saa  Ij^stig  med  Hr.  Søren,  indtil 
de  fik  ham  overtalt  til  at  underskrive ;  men  det  mærke- 
ligste er,  at  uagtet  Sagen  blev  indberettet  til  højere  ved- 
kommende, blev  dog  virkelig  i  det  Aar  Hr.  Elias  Biner 
Kapellan  med  Sukcession  i  Verst  og  Bække,  og  døde  der 
som  Sognepræst  1717. 

At  den  Omstændighed,  at  Sognefolkene  i  Regelen  kunde 
være  visse  paa  at  beholde  deres  Præst  til  hans  Død,  virkede 
til  at  knj^tte  Baandet  mellem  Præst  og  Menighed  fastere 
er  en  Selvfølge.  I  Regelen  var  det  vel  ude  paa  Landet 
Præstegaardene  og  Præstefamilierne,  der  gik  i  Spidsen  med 
Hensyn  til  Forbedringer,  baade  af  Bygninger  og  af  Haven, 
hvor  det  mest  var  Familiens  kvindelige  Medlemmer,  der 
syslede,  og  da  deres  Sans  for  det  hyggelige  bragte  dem 
til  at  nære  Ønsket  om,  at  Haven  skulde  være  noget  mere 
end  en  blot  og  bar  »Kaalgaard«,  have   de  efter  fattig  Lej- 

lighed  set  at  skaffe  sig  Blomsterfrø  til  »Urtegaarden«  og 
Træer  til  Abildgaarden« ;  at  Frugttræer  dyrkedes  i  en  ikke 
ringe  Grad  i  Præstegaardshaver,  i  alt  Fald  i  enkelte  Egne, 
have  vi  Bevis  paa  af  den  ovenanførte  Pension*),  der  var 
sikret  en  Enke  omtrent  ved  Aar  1700,  og  hvori  der  ud- 
trykkelig nævnes  2  Tønder  Æbler  af  bedste  Gjemmefrugt. 
Det  er  vel  ikke  alene  i  aandelig  Henseende,  at  man  kan 
sige,  at  mangen  god  Podekvist  er  kommen  fra  Præste- 
gaarden  til  Bønderne;  og  naar  en  Bondekone  har  været 
oppe  at  besøge  Præstemadamen,  har  hun  set  i  Præste- 
gaardens  Have,  at  der  dog  er  lidt  mere  at  arbejde  for  end 
det  blot  materielle;  hun  har  faaet  Blomsterfrø  og  i  de  kom- 
mende Sommere  med  venlig  Tak  -tænkt  paa,  at  den  eller 
den  Blomst  stammede  fra  Præstens  Have. 

Ogsaa  med  Hensyn  til  Avlsvæsenet  er  Præstegaarden 
ofte  gaaet  i  Forvejen,  og  vi  se  i  denne  Henseende  en  stor 
Forsk] el  imellem  før  og  nu;  nu  ere  vel  Halvdelen  af  Lan- 
dets Præstegaarde  bortforpagtede,  men  den  Gang  var  det 
yderst  sjælden  Tilfældet,  og  det  betragtedes  som  ulovligt 
og  utilladeligt  at  udleje  Præstegaardsjorden,  som  et  Lande- 
mode 1560  ytrede,  »for  at  den  ikke  skal  komme  i  Hævd 
og  blive  tagen  fra  Gaarden  i  Fremtiden«,  ligesom  det  syv 
Aar  senere  indskærpedes,  at  »Præsten  er  forpligtet  til  selv 
at  holde  sin  Ager  og  Eng  ved  Magt  og  ikke  leje  den 
bort;  formaar  han  ikke  at  besaa  den,  maa  han  lade  den 
ligge  usaaet«.  I  1595  fik  Præsten  i  Søndersø  paa  Fyn  en 
Irettesættelse,  fordi  han  imod  sin  Kollats  og  imod  Ordi- 
nants«n  havde  fæstet  Præstegaarden  bort  til  en  Bonde; 
han  maatte  love  snarest  muligt  at  faa  Bonden  ud  og  selv 
drive  den.  Der  er  flere  Exempler  i  lignende  Retning,  og 
det  maa  for  upraktiske  Præster,  der  alene  ønskede  at  leve 
for  stille  Lærdomssysler,  og  som  brød  sig  saa  lidt  om 
Avlsvæsenet,    at  de  ikke  engang  kjendte  deres  egne  Heste, 


*)  Se  S.  12. 

have  været  højst  ubehageligt  at  skulle,  hvad  enten  de  vilde 
det  eller  ej,  dog  selv  drive  Avlingen.  Mange  have  der- 
imod kastet  sig  over  den  med  største  Iver,  og  da  til  liden 
Gavn  for  deres  præstelige  Virksomhed,  naar  Studehandelen, 
eller  hvad  andet  Avlsbruget  førte  med  sig,  lagde  Beslag 
paa  deres  Tid  og  Kræfter;  men  ofte  er  dog  vistnok  her 
den  rette  Middelvej  bleven  fulgt,  og  der  kan  ingen  Tvivl 
være  om,  at  Præsterne  mange  Steder  ved  deres  Exempel 
have  faaet  Bønderne  bort  fra  en  forældet  Methode  og  lært 
dem  et  mere  rationelt  Landbrug. 

1  den  nærmeste  Tid  efter  Reformationen  havde  Præsterne 
det  meget  smaat;  men  deres  Indtægter  bleve  betydelig  forøgede 
af  Frederik  den  anden,  saa  deres  Vilkaar  under  ham  og 
hans  Efterfølger  maa  anses  for  at  have  været  temmelig 
gode,  naar  man  tager  i  Betragtning  den  herskende  Simpel- 
hed i  Sæder  og  Levevis,  indtil  Krigene  1629,  1643 — 45 
og  især  1657 — 60  gjorde,  at  mangt  et  forholdsvis  vel- 
havende Hjem  nedstyrtedes  i  den  yderligste  Fattigdom. 
Herefter  kom  saa  den  Befaling,  Hans  Svane  havde  faaet 
udvirket  for  at  skaffe  Penge  i  Kongens  Kasse,  men  som 
ikke  var  nogen  Venskabstjeneste  mod  Præsterne,  at  hver 
Præst  skulde  kjøbe  sin  Præstegaard  for  500  Daler,  der  jo 
i  hine  Tider  var  en  meget  betydelig  Sum  —  det  er  der- 
fra, at  den  nuværende  saakaldte  »Indlosningssum«  stammer. 
Nogle  Præster  fik  rigtignok  Fritagelse  for  den  »Naade«, 
som  det  kaldtes,  at  kjøbe  Præstegaarden,  da  de  kunde 
godtgjøre,  at  deres  hele  Ejendom  ikke  nær  beløb  sig  til 
den  forlangte  Sum.  Og  senere,  naar  Regeringens  Kasse 
var  tom,  vistes  der  ofte  den  Hensynsløshed  mod  de  stak- 
kels Præster,  at  det  blev  dem  paalagt  at  laane  Kongen 
Penge;  Biskopperne  maatte  tit  til  at  tale  de  betrængte 
Præsters  Sag,  som  da  1700  den  sølle  Palle  Hansen  i  Sin- 
dal kom  til  Biskop  Birkerod,  grædefærdig,  fordi  han  havde 
faaet  Brev  om  at  laane  Kongen  800  Daler,  ekjønt  det  var 

enhver  vitterligt,  at  hans  Tilstand  var  saa  slet,  at  han  alt 
i  alt  ikke  ejede  for  300  Dalers  Værdi. 

Præsternes  meste  Indkomst  bestod  selvfølgelig  af  Na- 
turalydelser, baade  fra  Præstegaarden  og  af  Tienden,  der 
leveredes  i  Kjærven  •,  Penge  vare  sjældnere  i  de  Dage, 
baade  i  Almindelighed  og  da  i  Særdeleshed  mellem  Hæn- 
derne paa  Præsterne;  men  de  levede  næsten  udelukkende 
af  og  klædtes  saa  godt  som  kun  af  Husets  egne  Produkter; 
Urtekræmmer-  og  Manufakturhandler  -  Regningerne  have 
næppe  sat  Præsterne  mange  graa  Haar  i  hin  Tid.  De 
fleste  rede  Penge,  de  fik,  vare  vistnok  Offeret,  men  de 
holdt  rigtignok  ogsaa  standhaftig  paa,  at  ingen  maatte 
gjøre  dem  noget  Indgreb  i  Forretningerne,  der  kunde 
bringe  Formindskelse  i  Offeret;  Sognegrænserne  fordredes 
respekterede,  og  der  var  stundum  Strid  mellem  Præsterne, 
naar  de  gjorde  Indgreb  i  hverandres  Sogne ;  ligeledes  havde 
Provsterne  den  Forret  at  besørge  Brudevielser  og  Begra- 
velser i  Præstefamilierne,  og  da  faa  Offeret,  og  en  Provst 
tog  det  meget  fortrydeligt  op,  at  en  Præst  selv  vilde  vie 
sin  Datter  til  hendes  Fæstemand;  da  Faderen  efter  Vielsen 
laa  paa  Knæ  for  Alteret,  listede  Provsten,  der  var  tilstede 
i  Kirken,  sig  der  op  og  streg  Pengene  til  sig.  Biskopperne 
havde  næsten  Privilegium  paa  at  holde  Ligtaler  over  de 
adelige,  der  døde  i  deres  resp.  Stifter,  og  det  var  Forret- 
ninger, der  kastede  godt  af  sig,  da  det  sædvanlige  Honorar 
for  en  saadan  Ligtale  var  en  Sølvkande  paa  100  Lod  med 
100  Speciesdaler  i.  Af  Hans  Mikkelsen,  der  1616—51  var 
Biskop  i  Fyn,  haves  35  trykte  Ligprædikener;  men  det  er 
vel  kun  faa  imod  alle  dem,  der  ikke  bleve  trykte;  han 
efterlod  da  ogsaa  10,000  Daler  til  hver  af  sine  tre  Sønner, 
foruden  Sølvtøjet,  der  var  i  hans  Dødsbo  i  saadan  Mængde, 
at  det  blev  baaret  bort  i  store  Bærekurve;  og  dog  havde 
han  i  hele  sit  Liv  vist  en  rundhaandet  Godgjørenhed. 

Vi  se  ogsaa  Tilfælde,  hvor  Præsterne,  naar  de  paa 
anden   Helligdag  skulde   »takke  for  Offer«,  benyttede  Lej- 

ligheden  til  at  stikle  paa  dem,  der  ikke  havde  ofret  saa 
meget  som  tidligere,  ligesom  ogsaa,  at  en  Præst,  der  var 
misfornøjet  med  det  Offer,  en  Mand  havde  ydet  ham,  gav 
det  tilbage  med  de  Ord:  »Det  kunde  du  have  givet  en 
Stodder«,  og  en  Præst,  Johannes  Trænov  i  Vinding  i  Jyl- 
land, lyste  endog  Forbandelse  over  dem,  der  havde  for- 
ringet deres  Offer;  han  blev  da  heldigvis  afsat  1692. 
Undertiden  kunde  det  træffe  sig,  at  det  var  Konen,  som 
helt  tog  sig  af  Husvæsenet  og  Pengevæsenet,  og  da  ogsaa 
annekterede  Offeret  som  vedkommende  sig;  saaledes  var 
det  i  Grindsted,  hvor  Ellen  Henriksdatter,  der  for  sin 
Strænghed  kaldtes  »Mester  Ellen«,  var  gift  med  to  Præster 
i  sidste  Halvdel  af  det  17de  Aarhundrede;  hver  Gang  der 
var  ofret  paa  Alteret,  gik  hun  altid  sidst  op  og  lod,  som 
om  hun  vilde  ofre,  men  skrabede  alt,  hvad  der  var, 
til  sig. 

Som  før  bemærket,  vare  Sognepræsternes  økonomiske 
Vilkaar  som  oftest  højst  ringe  i  Kristian  den  tredjes  Tid; 
Kapellanerne  vare  vistnok  hele  Tiden  meget  fattige;  Jens 
Sørensen  Kock  blev  1692  Sognekapellan  i  Skovlænge  paa 
Lolland;  hans  hele  Len  var  80  Slettedaler;  det  var  jo 
temmelig  lidt  til  en  Familie,  hvorfor  han  paa  det  just 
ikke  efterlignelsesværdige  fandt  paa  at  tage  en  Fløjte  med 
sig  i  Kirken,  naar  der  skulde  ofres,  og  i  den  fløjtede  han, 
medens  der  blev  ofret;  han  brugte  sin  Fløjte  til  at  gjøre 
Menigheden  lidt  livlig,  ligesom  man  ved  Piskesmæld  kan 
muntre  en  stædig  Hest.  1  1660  ansøgte  Bent  Pedersen 
Laholm,  som  i  16  Aar  havde  været  Kapellan  i  Tikjøb 
Sogn  med  en  Løn  af  24  (fire  og  tyve!)  Daler  om  at 
maatte  faa  Løfte  om  Kaldet  efter  den  gamle  Sognepræ-sts 
Død;  det  var  da  ikke  andet  end  billigt,  at  han  tik  Løftet, 
dog  med  det  Forbehold,  at  han  skulde  rettelig  kaldes  efter 
Ordinantsen;  dog  maatte  han  endnu  tjene  syv  Aar,  inden 
den  gamle  Præst  døde,  saa  fik  han  ogsaa  baade  Kaldet  og 
Enken,  men  døde  allerede  tre  Aar  efter.    I  Norge  var  i  det 

16de  Aarh.  sædvanlig  en  personel  Kapellans  aarlige  Len, 
foruden  frit  Ophold  i  Præstegaarden,  12  Rdl.  og  en  Støvlehud. 
Fra  Skaane  berettes  om  en  Sognepræst  i  Midten  af 
det  sextende  Aarhundrede,  at  han  selv  pløjede,  harvede, 
kjørte  Gødning,  tærskede  og,  som  han  selv  siger,  »slæbte 
værre  end  en  anden  stakkels  Træl«,  støbte  Fade,  Skaale  og 
Tallerkener  og  kjørte  dem  til  Staden  som  en  anden  Potte- 
mager for  at  sælge  dem  for  at  faa  Brød  til  at  føde  sig  og 
Hustru  og  Børn.  Hans  Efterfølger  var  ikke  vant  til  sligt 
Arbejde,  og  derfor  nødtes  han  til,  naar  Lønnen  var  for- 
tæret, at  gaa  omkring  i  Menigheden  og  tigge  Mad.  Skjønt, 
som  sagt,  Præsternes  økonomiske  Vilkaar  i  det  hele  taget 
forbedredes  i  sidste  Halvdel  af  det  sextende  Aarhundrede, 
vare  Forholdene  jo  selvfølgelig  meget  forskjellige  i  de  for- 
skjellige  Kald.  Dog  selv  om  en  Præstefamilie  sad  i  for- 
holdsvis gode  Kaar,  kunde  der  ved  Ildebrand  indtræffe  det 
sørgelige  Forhold,  at  Fattigdom  pludselig  kom  til  at  ind- 
træde; thi  Brandassurance  kjendte  man  lige  saa  lidt  til 
som  til  Enkepension.  Naar  Ildsvaade  overgik  en  Præst, 
vilde  han  derfor  i  Regelen  blive  aldeles  ødelagt,  hvis  han 
ikke  blev  hjulpen  ved  frivillige  Gaver,  dels  fra  andre 
Præster,  der  i  Regelen  ved  hvert  Landemode  opfordredes 
til  at  komme  de  brandlidte  Brødre  til  Hjælp,  dels  ved  en 
tvungen  Skat  af  1  Daler,  som  ydedes  fra  hver  Kirke  i 
Stiftet,  dels  ogsaa  ved  »Bækkener«,  der  sattes  for  Kirke- 
døren til  Indsamling  af  milde  Gaver  til  en  af  Stiftets 
brandlidte  Præster,  hvilket  ogsaa  skete  ved  andre  Anled- 
ninger, f.  Ex,  til  at  løskjøbe  en  kristen  Slave  fra  Tyrkerne, 
stundum  til  en  forarmet  Adelsmand.  For  Resten  kan  det 
ikke  skjules,  at  de  ærede  Præster  selv  ofte  have  haft 
Skyld  i  Ildebrande,  i  det  de  paa  en  aldeles  utilbørlig 
Maade  have  brugt  de  Besser,  de  fik  i  Hænder;  der  er  saa- 
ledes  flere  Beretninger  om  Præstegaardes  Brand,  opstaaet 
ved,  at  Præsten  har  skudt  efter  Duer,  der  sad  paa  Taget; 
og  i  det    hele  taget  have  de  lit  haft    den    slemme  Vane 

at  gaa  og  hjaske  med  Skydevaaben ;  saaledes  kom  Præsten 
Jakob  Andersen  Cuningham  i  Horslunde  1657  af  Vaade  til 
at  skyde  Byfogdens  Sen  fra  Nakskov;  han  blev  dømt  til 
at  lade  sit  Embede  bestyre  ved  en  Kapellan,  og  først  tyve 
Aar  efter  fik  han  Tilladelse  til  selv  at  prædike  og  kate- 
kisere. En  ulykkelig  Ildebrand  indtraf  6te  Maj  1663  i 
Gyrstinge  Præstegaard,  i  det  Præsten  Jens  Poulsen  Sasce- 
rides  og  Provsten  Henrik  Tygesen  fra  Bringstrup,  der  den 
Dag  havde  taget  ham  til  Alters,  samt  Præstens  Kone, 
hendes  Broder,  to  Tjenestepiger  og  et  lille  Barn,  i  alt  7 
Mennesker,  indebrændte  ved  Middagstid;  Præstekonen  kom 
til  at  vælte  en  Kjedel  med  Fedt  om  i  Køkkenilden,  hvoraf 
Luen  f6r  op  i  Skorstenen,  antændte  i  et  Øjeblik  Køllen, 
Taget  og  Loftet,  saa  hele  Huset  blev  omspændt  af  Luerne, 
før  man  mærkede  det,  og  da  de  i  den  Skynding  løb  om 
for  at  redde  noget,  styrtede  Huset  sammen  over  dem,  før 
de  toge  sig  i  Agt. 


Det  kan  vel  ikke  være  Tvivl  underkastet,  at  ogsaa 
med  Hensyn  til  Bygninger  og  Boligens  Indretning  have 
Præstegaardene  mange  Steder  staaet  som  Mønstre,  de  mere 
velhavende  Bønder  have  stræbt  at  efterligne;  og  dog  vare 
Stuehusene  i  Præstegaardene,  i  alt  Fald  paa  Landet,  vist  i 
Regelen  saa  tarvelig  udstyrede  i  Forhold  til  vor  Tids  For- 
dringer, at  Præsterne  i  Nutiden  sikkert  vilde  føle  sig  helt 
utilfredse,  hvis  de  skulde  bo  i  slige  Boliger;  men  mon  ikke 
vor  Tids  Præstegaarde  og  deres  Indretninger  om  et  Par 
Hundrede  Aar  ville  bringe  de  dalevende  Præster  til  at 
trække  paa  Smilebaandet  med  en  Blanding  af  Medlidenhed 
og  Spot?  Hvad  man  ikke  kjender  eller  er  vant  til,  savner 
man  ikke:  »Den  græd  aldrig  for  Guld,  som  aldrig  Gnid 
aatte«.  De  gode  Mænd  maa  jo  til  visse  have  kunnet  finde 
sig  i  meget  og  nøjes  med  lidet,  som  naar  Præsten  Laurids 
Nielsen  i  Sandager  (f  1561)  i  nogle  Aar  maatte  bo  i  en 
Svinesti    af  Mangel    paa    anden  Plads,    og    endnu    et   helt 

Aarhundrede  efter  Reformationen  skriver  en  fransk  rej- 
sende 1634  i  sin  Dagbog  over  sin  Rejse  i  Norden,  at 
Præstegaardene  vare  meget  lave  og  lignede  udvendig  et 
Oaase-  eller  Hønsehus.  Skjønt  Forholdene  i  Skaane  og 
paa  Øerne  ogsaa  med  Hensyn  til  Bygninger  maa  antages 
at  have  været  bedre  end  i  Jylland  og  i  Norge,  klagedes 
dog  omtrent  IGOO  fra  Skaane  over,  at  der  fandtes  Præste- 
gaarde i  en  saa  daarlig  Forfatning,  at  man  ikke  i  dem 
var  skjærmet  mod  Regn  og  Sne.  Adskillige  Præster  have 
selv  været  Bygmestre  og  have  selv  taget  fat  med  paa 
Bygningens  Opførelse,  som  Kristen  Madsen  Nørskov  i 
Taagerup  paa  Lolland,  (f  1571),  der  selv  tækkede  sine 
Huse,  ligesom  han  ogsaa  selv  gjorde  sine  Spader  og  Skovle, 
og  en  Præstekone  i  Værum  i  Jylland  i  Midten  af  det 
syttende  Aarhundrede  skildres  som  en  særdeles  dygtig  Bro- 
læggerske. Det  er  ikke  mange  Præstegaarde,  der  ere  til- 
bage fra  det  syttende  Aarhundrede,  og  de  fleste  have 
undergaaet  tidssvarende  Forandringer,  hvorved  vel  ofte  det 
karakteristiske  ved  dem  til  Dels  er  blevet  udvisket;  det 
sædvanlige  var,  foruden  de  smaa  lave  Vinduer  i 
Stuerne,  hvor  der  var  lavt  til  Loftet,  at  Bygningen  var 
uforholdsmæssig  smal  i  Modsætning  til  senere  Tiders  Byg- 
ninger; en  lang  smal  Gang  indtog  den  største  Del  af 
Husets  Længde;  fra  den  Gang  gik  der  Døre  ind  til  Væ- 
relserne; hen  imod  Enden  af  Bygningen  var  der  en  stor 
Sal,  som  gik  gjennem  hele  Husets  Dybde,  men  som  vel 
aldrig  brugtes  undtagen  ved  Familiehøjtideligheder,  eller 
naar  f.  Ex.  ved  en  Bispevisitats  eller  ved  et  Kalentegilde 
mange  Mennesker  vare  samlede.  Yderst  i  Huset,  lige  i 
Gavlen,  var  der  et  Par  smaa  Kamre,  der  brugtes  som 
Gjæste værelser  eller  Forraadskamre.  Den  daglige  Be- 
boelseslejlighed var  meget  indskrænket,  og  i  Dagligstuen, 
der  tillige  benyttedes  som  Spisestue,  var  der  ogsaa  en 
Seng  eller  to,  ligesom  Præsten  ofte  har  benyttet  den  til 
Studereværelse,    uden    at    lade    sig    forstyrre    af  Rokkens 

Snurren  eller  Børnenes  Leg.  Det  var  vistnok  de  færreste 
Præster,  der  vare  saa  godt  forsynede,  at  de  havde  et  sær- 
skilt Studerekammer,  og  det  er  saaledes  med  Selvfølelse, 
at  Erik  Kristensen  Humble,  der  1641 — 74  var  Præst  i 
Tryggelev  paa  Langeland,  skriver  i  Kirkebogen:  »I  1645 
lod  jeg  opbygge  mit  Læsekammer  med  Skorsten  og  tegl- 
lagt«. Siden  lod  han,  som  han  selv  videre  skriver,  gjere 
en  liden  Kjælder  derhos  mod  Norden.  »Er  svalt  til  01,  3 
eller  4  Tender,  om  Sommeren  at  sidde  og  studere,  eller  og 
om  Konen  driver  dig  ud  en  Gang«.  Man  kunde  jo  fristes 
til  at  tro,  at  han  paa  de  varnie  Sommerdage  var  glad  ved 
at  have  Ølkjælderen  i  saadan  Nærhed  af  sig,  at  han  kunde 
kvæge  sig  under  sine  Studeringer  ved  et  Krus  køligt  Øl, 
eller  at  han  tyede  der  hen  for  at  trøste  sig  ved  Øllet,  naar 
Konen  gjorde  ham  det  for  broget;  men  det  var  dog  ikke 
Grunden;  han  anfører  den  egentlige  Grund  ved  at  henvise 
til  Salme  127  og  128,  hvor  det  blandt  andet  hedder:  »Se, 
Børn  ere  en  Arv  fra  Herren,  Livsens  Frugt  er  en  Len« ; 
»din  Hustru  er  som  et  frugtbart  Vintræ  paa  Siderne  af 
dit  Hus,  dine  Børn  som  Oljekviste  omkring  dit  Bord«.  — 
Malerier  og  andre  Billeder  til  at  smykke  Væggene  med 
kjendtes  næppe  meget  i  Præstegaardene ,  det  skulde  da 
være  »vor  Fa'er«  selv  i  hans  gejstlige  Dragt  eller  en  af 
Familien,  eller  maaske  ogsaa  et  Billede  af  en  af  de  tid- 
ligere Præster,  hvilket  da  er  fulgt  med  Kaldet.  Naar  det 
skulde  være  fint  i  en  Præstegaard,  kunde  det  træffe,  al  der 
paa  selve  Væggene  blev  malet  enten  allegoriske  P^igurer 
eller  Navne  med  tilsvarende  Billeder  og  tarvelige  Vers 
under.  I  Skaane  lod  saaledes  en  Præst,  der  byggede  en 
ny  Bolig  1606,  sin  Skorsten  pryde  paa  den  Maade;  som  en 
Antydning  af,  at  den  daværende  Biskops  Fornavn  var  Mo- 
gens, var  Præsten  saa  smagfuld  under  hans  Navn  at  lade 
male  en  Kat,  og  da  Provsten  hed  Mikkel,  tik  han  natur- 
ligvis en  Ræv  som  Attribut.  I  1693  blev  Morten  Reen- 
berg,   der   døde    som    Stiftsprovst    i    Kjøbenhavn,    og   hvis 

Navn  ikke  er  ukjendt  i  den  danske  Kirkes  og  Litteraturs 
Historie,  Præst  og  Provst  i  Stege;  han  lod  da  male  In- 
skriptioner paa  Væggene  i  Stege  Præstegaard;  de  ere  alle 
opbevarede,  nogle  danske,  andre  latinske,  saaledes  f.  Ex. 
over  Døren  ind  til  Jomfruernes  Kammer:  »Hvo  der  har 
hvide  Katte  i  Huset,  skal  ej  byde  Skindere  til  Gjæst« ; 
over  en  Dør  i  Dagligstuen:  »Bliv  til  9,  du  est  min  Ven; 
til  10,  det  kan  gaa  hen;  men  til  11,  est  Du  min  Fjende; 
til  12,  min  Bøddel;  til  1,  min  Død«;  over  Køkkendøren: 
»Den  Fugl  bliver  sjælden  fed,  som  har  mange  Unger«; 
og  paa  Køkken  væggen  var  der  malet  med  store  sorte 
Bogstaver:  »Ny  Tyende  har  Naal  i  Rumpen,  gamle  har 
Torne  i  Fødderne.  Præstesvende,  Enkesvende  og  Foged- 
svende ere  halv  Husbonde;  de  æde  til  de  svede,  og  arbejde 
til  de  fryse«.  Over  Døren,  der  førte  ind  til  den  Stue, 
hvor  han  modtog  Folk,  der  skulde  tale  med  ham,  havde 
han  været  saa  forsigtig  at  sætte  Indskriften  paa  Latin; 
der  stod:  »Odi  profanum  vulgus«  (jeg  hader  den  raa  Hob). 
Men  der  var  ogsaa  andre  Indskrifter,  som  pegede  opad; 
saaledes  over  Indgangsdøren  fra  Kirkegaarden :  »Hæc  do- 
mus  bonum  håbet  vicinum«  (dette  Hus  har  en  god  Nabo), 
og  neden  under  dette  stod:  »Vi  behøve  tre  Boliger,  en  her 
for  Skrøbelighed,  en  der  for  Dødelighed,  en  hisset  for  Sa- 
lighed«;  i  Storstuen  over  Køkkendøren:  »Mennesket  lever 
ikke  af  Brød  alene«. 

Det  ensomme  Liv  i  Præstegaardene  paa  Landet  blev 
undertiden  afbrudt  af  rejsende,  som  lagde  sig  ind,  og  det 
kunde  træffe  at  væ^e  meget  fine  fremmede,  for  hvem  en 
Præst  pludselig  skulde  være  Vært;  saaledes  toge  Kon- 
gerne tit,  naar  de  kom  paa  en  Egn,  hvor  der  var  langt 
til  nogen  Herregaard,  ind  i  Præstegaardene ;  og  paa  enkelte 
af  disse,  f.  Ex.  Jællinge  hvilede  der  udtrykkelig  den 
Forpligtelse,  at  der  skulde  staa  et  Gjæstekammer  (et 
saakaldet  »Barfred«)  ledigt,  for  at  Kongen  dér  kunde  være 
sikker  paa  at  finde  Natteleje,  og  at  der  skulde  være  Stald- 


Præstegaardsliv.  253 

rum  til  hans  Heste.  Ogsaa  Biskopperne  toge  ind  til  Præ- 
sterne, ikke  alene  i  deres  eget  Stift,  men  ogsaa,  naar  de 
vare  paa  Rejse  uden  for  Stiftet;  det  omtales  oftere  i  Bi- 
skop Birkerods  Dagbøger,  hvorledes  han  tog  ind  hos  Præ- 
sterne og  blev  vel  modtagen  af  dem,  ligesom  de  fynske 
Præster  jævnlig  vare  ham  til  Hjælp  med  Forspand,  naar 
han  fra  Aalborg  til  Kjebenhavn  gjorde  den  besværlige 
Landrejse  Jylland,  Fyn  og  Sjælland  igjennem.  Naar  man 
tænker  paa,  hvorledes  Krostederne  efter  al  Sandsynlighed 
vare  i  den  Tid,  kan  man  ikke  undre  sig  over,  at  en  Biskop 
hellere  lagde  Beslag  ])aa  Præsters  Gjæstfrihed,  end  han 
vilde  søge  Nattely  i  dem,  naar  han  var  i  en  Egn,  hvor 
han  ikke  kunde  naa  til  Kjebstad,  og  i  Jylland  er  der  jo 
mange  Steder  langt  mellem  Kjobstæder-,  og  saa  tage  man 
tilmed  Datidens  Veje  i  Betragtning;  de  vare  simple,  og 
over  Aaerne  var  der  enten  ingen  Broer,  eller  disse  vare  af  en 
saa  daarlig  Beskaffenhed,  at  det  kunde  være  livsfarligt  at 
passere  dem,  og  mere  end  én  Præst  er  i  den  Tid  druknet 
ved  paa  sine  Sognerejser  at  skulle  kjøre  igjennem  Aaerne, 
naar  stærk  Regn  eller  Tøbrud  havde  bragt  dem  til  at 
stige  over  deres  sædvanlige  Bredder.  Naar  Præsterne 
boede  ved  den  almindelige  Landevej,  kunde  en  saadan 
tvungen  Gjæstfrihed  let  blive  for  besværlig,  thi  det  har 
ikke  alene  været  saadanne  pæne  Folk  som  Konger  og  Bi- 
skopper, der  i  en  snæver  Vending  tyede  ind  i  Præste- 
gaardene;  der  har  formodentlig  dannet  sig  den  Regel  hos 
de  vejfarende  at  benytte  Præstegaardene  som  Steder,  hvor 
de  kunde  og  skulde  optages,  som  i  den  katholske  Tid  i 
Klostrene  og  endnu  til  Dels  i  Hospitierne  paa  Alperne. 
Det  kan  jo  nok  tænkes,  at  for  adskillige  Præster  have  de 
rejsende  ikke  alene  været  en  fornøjelig  Afbrydelse  i  det 
daglige  Livs  Ensformighed;  men  i  de  trange  Tider  kunde 
der  jo  ogsaa  falde  en  Skilling  af  derved;  og  det  er  for- 
modentlig nærmest  med  Hensyn  dertil,  at  saadanne  Lande- 
modsdekreter  bleve  udstedte,    som  f.  Ex.    i  Sjælland  1562, 

at  »Præster  og  Degne  maa  ikke  være  Kromænd  eller  holde 
Øludsalg  og  ikke  tillade  Drikkelag  i  deres  Huse«,  hvilket 
Forbud  adskillige  Gange  maatte  gj  en  tages  for  rigtig  at 
blive  banket  fast.  At  de  Præster,  der  boede  ved  Lande- 
vejen, havde  ubehagelige  Følger  deraf,  i  det  alle  fremmede 
mente  at  have  Ret  til  at  tage  ind  hos  dem,  ses  af,  at  det 
1560  befaledes  Lensmanden  at  beskytte  mod  Overlast  af 
slige  vejfarende  Præsten  i  Skjern  (mellem  Varde  og  Bing- 
kjøbing).  Naturligvis  lede  de  Præster  mest,  der  boede  ved 
Landevejen,  naar  Krigens  Rædsler  kom;  men  de  havde  vel 
ogsaa  de  sædvanlige  daglige  Ulemper  af  Landevejene,  ved 
hvilke  de  ellers  i  anden  Henseende  have  prist  sig  glade; 
i  Aaret  1685  fik  saaledes  Præsterne  i  Malt,  Vejen  og 
Brørup  Fritagelse  for  Skat,  da  de  vare  komne  i  Armod  i 
Krigens  Tid,  »fordi  de  boede  paa  alfar  Vej  og  deres  Svin 
vare  ringe« ;  der  skulde  da  paalægges  de  andre  Præster 
saa  meget  desto  mere  at  betale. 

Bohavet  og  hvad  der  ellers  herte  til  Husenes  Ud- 
styrelse, var  vel  i  Præstegaardene  ikke  videre  forskjelligt, 
fra  hvad  der  fandtes  i  Borgernes  Huse  eller  hos  Bønderne; 
Præsterne  lærte  snart  at  assimilere  sig  med  deres  Om- 
givelser, vistnok  til  Gavn  for  disse,  men  ofte  til  liden 
Baade  for  stg  selv.  Et  Møbel,  om  man  saa  maa  kalde 
det,  var  der  dog,  som  næppe  fandtes  mange  Steder  uden 
for  Præstegaardene,  men  som  Præsterne  ofte  have  haft 
staaende  i  Huset  for  paakommende  Tilfælde,  nemlig  en 
Ligkiste;  det  har  maaske  endog  hørt  med  til  et  vel  ind- 
rettet Præstehus  at  have  haft  en  saadan  altid  staaende  til 
Rede  som  et  alvorligt  talende  »Memento  mori«.  Da  Bi- 
skop Henrik  Gerner,  der  er  mere  bekjendt  som  Patrioten  i 
Svenskekrigen  end  som  Biskop  i  Viborg,  den  13de  Maj 
1700  havde  faaet  et  Stykke  Kjød  siddende  fast  i  Halsen 
og  mærkede,  at  det  vilde  volde  hans  Død,  lagde  han  sig 
selv  i  Kisten,  trak  Nathuen  ned  over  Øjnene,  anbefalede 
sin  Sjæl  Gud   i  Vold    og   sov   hen.       Præsten  i  Torslev    i 

Aalborg  Stift  havde  1698  en  ganske  besynderlig  Bordplade, 
nemlig  sin  egen  Ligsten,  paa  hvilken  han  havde  ladet  ud- 
hugge en  Gravskrift;  men  da  han  jo  endnu  ikke  havde 
Brug  for  den  til  det,  han  egentlig  havde  bestemt  den  til, 
brugte  han  den  indtil  videre  som  Spisebord;  det  var  saa- 
ledes  paa  en  Maade  at  forene  det  nyttige  med  det  fornøje- 
lige, eller,  om  man  hellere  vil,  Alvor  med  Gammen.  I 
Regelen  havde  Præsterne  ogsaa  deres  Ligklæder  liggende 
færdige,  men  det  var  for  Resten  Tilfældet  mange  Steder, 
og  tinder  endnu  Sted  hist  og  her  hos  Almuen. 

Den  Klædedragt,  Præsterne  bare  og  endnu  bære  som 
Embedsdragt  i  Embedsforretninger,  stammer  egentlig  fra 
den  Dragt,  der  paa  Luthers  Tid  var  den  almindelige  dag- 
ligdags Klædning  og  saaledes  ogsaa  var  Luthers  alminde- 
lige Husdragt,  som  vi  kjende  af  Lucas  Cranachs  berømte 
Billede  af  Luther.  Præstekjolen  blev  da  snart  det  Klæd- 
ningsstykke, som  man  altid  tænkte  sig  Præsterne  iførte; 
og  til  Kjolen  hørte  jo  da  Kraven  som  det,  der  først  satte 
Kronen  paa  Værket;  derfor  betyder  jo  ogsaa  Udtrykket  »at 
dømmes  fra  Kjole  og  Krave« :  fuldstændig  at  dømmes  fra 
Udførelsen  af  Embedet  og  den  deraf  følgende  Ret  til  at 
bære  den  gejstlige  Dragt.  For  Resten  var  denne  Klæd- 
ning ikke  meget  forskjellig  fra  den,  som  den  højere  Borger- 
stand brugte  til  Stads;  medens  Adelsmændene  foretrak  de 
mere  farvede  og  spraglede  Klæder,  hørte  Præsterne  jo  til 
»den  sorte  Skole«,  og  Borgerne  nærmede  sig  disse  i  Klæde- 
dragt; især  vare  Pibekraverne  meget  almindelige,  og  det 
gjør  et  komisk  Indtryk,  naar  man  paa  gamle  p]pitafier  i 
Kirkerne  kan  se  en  saadan  hel  Borgemester-  eller  Præste- 
familie, Mand  og  Kone,  eller  Koner,  og  Børn  afmalet  i 
samme  Dragt,  med  de  største  og  ældste  i  Midten,  og 
nedad  til  begge  Sider  indtil  de  mindste,  og  saa  endogsaa 
Barnet  i  Svøb  udrustet  med  en  Pibekrave  om  Halsen.  Nogen 
Tid  varede  det,  inden  den  lange,  mørke  Kjole  ligesom 
delte  sig  i  den  gejstlige  Embedsdragt,  der   vedblev  at  naa 

omtrent  til  Fødderne,  og  den  mere  borgerlige,  der  efter- 
haanden  blev  kortere.  I  Midten  af  det  16de  Aarhundrede 
var  der  i  Fanefjord  paa  Møen  en  Præst  ved  Navn  Anders, 
med  Tilnavnet  »Buxelos«,  fordi  hans  Fattigdom  var  saa 
stor,  at  han  ikke  havde  Raad  til  at  holde  det  Klædnings- 
stykke, som  vor  Tid  dog  anser  for  at  være  aldeles  nødven- 
digt; hans  lange,  tætsluttende  og  tætknappede  Præstekjole 
maatte  da  raade  Bod  paa  Savnet.  Naar  Præsterne  viste 
sig,  vare  de  næ^steu  altid  i  Embedsdragten,  og  det  ansaas 
1  det  hele  for  ikke  at  være  i  Overensstemmelse  med  deres 
Stand,  naar  de  viste  sig  i  andre  Klæder;  om  nogle  for- 
tælles det,  at  de  altid,  ogsaa  naar  de  vare  hjemme,  gik  i 
Præstekjole  og  aldrig  lode  sig  se  af  nogen  af  Menigheden, 
inden  de  tillige  havde  taget  Kraven  paa.  Det  var  først 
henimod  Slutningen  af  det  attende  Aarhundrede,  da  Ratio- 
nalismens og  den  franske  Revolutions  nivellerende  Ten- 
denser rakte  hinanden  Haanden,  at  det  gik  af  Brug  for 
Præsterne  altid  at  vise  sig  iførte  den  gejstlige  Dragt;  men 
€ndnu  under  Bombardementet  1807  gik  gamle  Biskop 
Balle,  iført  sit  Ornat  og  med  Parykken,  der  allerede  da 
var  bleven  gammeldags,  paa  Hovedet  og  sin  trekantede 
Hat  i  Haanden,  omkring  paa  Volden  og  opmuntrede  de 
kæmpende.  Egentlig  maa  Præsterne,  hvis  det  skulde  gaastrængt 
efter  Lovens  Ord,  ikke  vise  sig  undtagen  i  Præstedragt,  thi 
den  Bestemmelse  i  Danske  Lov  2 — 11—2,  at  Præsterne 
»skulle  altid  gaa  i  rette  Præsteklæ.der,  som  kan  sømme  en 
Ouds  Ords  Tjener«,  er  aldrig  nogen  Sinde  blevet  ophævet; 
men  det  er  dog  en  Bestemmelse,  som  faktisk  har  mistet 
sin  Betydning.  Anderledes  var  det  tidligere,  som  da 
Præsten  Svend  Lauridsen  Lemvig  i  Jetsmark  1693  blev 
mulkteret  for  at  have  været  set  paa  Lerup  Marked  i  Vend- 
syssel »ikke  i  sin  sædvanlige  Præstehabit,  men  i  stakkede, 
mørkegraa  Klæder« ;  og  det  var  ogsaa  et  af  Klagepunkterne 
mod  Biskop  Anders  Arrebo,  at  han  ved  et  Bryllup  havde 
aflagt  sin  Præstekjole  og  danset  Jægerdansen  i  almindelige 

borgerlige  Klæder.  At  det  gamle  Ord  om,  at  »Klæderne 
gjøre  Manden«  paa  en  vis  Maade  omsattes  til,  at  det  er 
»Kjolen,  der  gjer  Præsten«,  kunne  vi  se  af  Beretningen 
om  den  Præst,  som  nogle  Adelsmænd  vilde  have  til  bedste, 
i  det  de  stolede  paa,  at  hans  gejstlige  Dragt,  der  tillige 
var  Tegnet  paa  hans  Stilling,  vilde  forbyde  ham  at  give 
sig  i  Slagsmaal  med  dem;  men  han  forstod  Sagen  ander- 
ledes; »der  ligger  Præsten,«  sagde  han,  i  det  han  tog  sin 
Præstekjole  af,  »og  her  staar  Manden;  kom  nu  hid.«  I 
1566  indskærpede  et  Landemode,  at  »ingen  Præst  maa 
holde  Tjeneste  i  stakkede  Klæder  eller  anden  usædvanlig 
Klædedragt« ;  at  adskillige  Præster  gjærne  have  villet 
emancipere  sig  fra  de  anordnede  Klæder,  muligvis  for  der- 
ved samtidig  at  slippe  for  den  Tvang,  disse  og  Oprethol- 
delsen af  Embedets  Værdighed  paalagde,  se  vi  allerede 
1558,  da  Sjællands  Landemode  saae  sig  nødsaget  til  at 
minde  om,  at  Klædedragten  ikke  maa  være  »hofmands- 
mæssig  eller  gjegleragtig«!  og  1560  indskærpedes,  at  »alle 
Præster  og  Degne  skulde  fere  side  og  skikkelige  Klæder 
og  Dragt,  som  det  sømmer  saadanne  aandelige  Personer 
og  Guds  Ords  Tjenere«,  hvilket  gjentages  to  Aar  efter, 
i  det  de  formanes  til  at  vogte  sig  for  »uskikkelig  Klæde- 
bon«; 1564  toges  den  detaillerede  Bestemmelse,  at  »Præ- 
sterne skulde  bruge  Rykkelin  og  ikke  Kiltesærke«,  og  til 
Roskilde  Landemode  1593  var  der  af  den  høje  Øvrighed 
indgivet  Klage  over  Præsternes  Letfærdighed  i  Klædedragt 
med  høje  Hatte,  store  Huer,  vide  Buxer,  store  Knive  paa 
Siden  og  lignende;  somme  Præster  havde  Skjortekraver, 
der  stode  om  Halsen  som  en  Krave,  og  mange  vidste  ikke 
andet,  end  at  det  lod  dem  vel  og  gjorde  sig  selv  dermed 
til  Vidundere;  samt  over  deres  Vingesko  med  Knapper  i 
og  ahden  mer  Uskikkelighed.  Dog  det  var  ikke  alene 
Præsternes  Klædningsdragt,  de  overordnede  toge  sig  af, 
naar  Præsterne  ikke  selv  kunde  eller  vilde  rette  sig  efter 
det,    som    stemmede    overens    med  Tidsalderens  Tankegang 

Og  Sædvaner;  ogsaa  Præstekonerne  og  Præstedøtrene,  der 
stundum  have  haft  mere  Tilbøjelighed  til  at  følge  Modens 
Fordringer,  end  Datiden  egentlig  syntes  var  passende  for 
Præsternes  kvindelige  Omgivelser,  maatte  finde  sig  i,  at 
Landemoderne  mange  Gange,  baade  i  det  sextende  og  det 
syttende  Aarhundrede,  maatte  tage  Haand  i  denne  Sag  og 
indskærpe,  at  Præstekonerne  skulde  undgaa  Yppighed  og 
Overdaadighed  i  Klædedragt,  de  maatte  f.  Ex.  ikke  bære 
Flojelskrave  eller  Damaskestrøjer;  det  er  saaledes  mærke- 
ligt, at  der  paa  en  Tid,  da  Gejstlighedens  Vilkaar  næppe 
have  været  glimrende  (1577),  var  en  saadan  Overdaadighed 
i  Klædedragt  hos  Præsten  Kristoffer  Jørgensen  i  Halsted 
paa  Lolland,  og  især  hos  hans  Hustru,  at  Fyns  Stifts 
Landemode  (Lolland- Falster  hørte  indtil  1803  under  Fyns 
Stift)  i  Anledning  af  dette  Ægtepar  maatte  dekretere,  at 
»Præstekonerne  ikke  maatte  bære  Kjoler  af  Kamelot,  Da- 
maskes Pelse,  Silkekraver  eller  høje  krumme  Kraver, 
Præsterne  ikke  bruge  dobbelte  Kruser  i  deres  Halskraver 
under  fire  gamle  Dalers  Straf«;  og  i  den  ovennævnte  Pa- 
ragraf af  Danske  Lov  staar  der  ligeledes,  at  Præsternes 
»Hustruer  og  Børn  skulle  klæde  sig  tarvelig,  som  den 
Stand  sømmer,  uden  al  Overdaadighed«. 

I  Eegelen  ville  vel  slige  Paamindelser  have  været  overflø- 
dige, da  Præstefamiliernes  kvindelige  Medlemmer,  selv  om  de 
havde  Lyst  til  Stads,  dog  paa  Grund  af  de  magre  Penge- 
indtægter maatte  gjøre  en  Dyd  af  Nødvendighed  og  mest 
klæde  sig  i  Husets  egne  hjemmegjorte  Produkter.  Den 
Farve,  Præsternes  Klæder  sædvanlig  have  haft,  selv  naar 
de  undtagelsesvis  ikke  vare  i  Præstekjole,  har  selvfølgelig 
været  den  sorte  eller  meget  mørk  i  alt  Fald;  Tanken  om, 
at  det  var  den  nødvendige  Farve  for  Præsterne,  har  været 
saa  indgroet,  at  Bønderne  ved  et  Præstevalg  paa  Mors 
1658  raabte:  »Ladnr  os  ikke  faa  ham  med  de  røde  Klæder, 
han  røver  os  vor  Salighed  fra«;  og  unægtelig  vilde  selv  i 
vor  friere  Tid    en  Kandidat,    der   aspirerede  til  et  Præste- 

embede  og  mødte  for  de  kaldsberettigede  i  røde  Klæder, 
næppe  faa  gode  Chancer  for  sig;  men  Rødt  falder  jo  i  for- 
skjellige  Nuancer,  og  rimeligvis  har  den  Farve,  der  stak 
de  gode  Morsingboere  saa  fælt  i  Øjnene,  været  brunagtig; 
det  er  jo  en  Mellemting  mellem  Rødt  og  Sort ;  for  øvrigt 
fik  de  ham  dog  trods  hans  røde  Klæder,  og  de  havde  ingen 
Grund  til  at  klage  over  ham;  tvært  imod.  Det  var  lige- 
ledes en  Klage,  der  rettedes  imod  en  forsømmelig  Præst, 
at  han  havde  ladet    en  dertil  formentlig  uberettiget  Person 

prædike  »i  en  rød  Filemultes  Vest«. 

(Forts.) 

(Slutning). 


V. 

Den  Kamp,  som  Lamartine  den  4de  Marts  maatte 
udkæmpe  i  Regeringens  Skjød  for  sit  Fredsmanifest,  for- 
nyedes hver  Dag  og  om  hvert  Spergsmaal;  thi  den  nye 
Magts  dobbelte  Herkomst  skulde  aldrig  ganske  udslettes  i 
de  2V2  Maaneder,  i  hvilke  den  samledes  i  Stadhuset  (24de 
Februar  til  Ilte  Maj).  Den  i  Deputeretkamret  udraabte 
Regering  bestod,  med  Undtagelse  af  Lamartine,  hvem  kun 
hans  store  Popularitet  og  den  vigtige  Rolle,  han  havde 
spillet  ved  Regentskabsplanens  Tilintetgjorelse,  havde  skaffet 
et  Sæde  i  den,  af  lutter  Mænd  af  »National«,  d.  v.  s.  den 
maadeholdne  Republik.  Af  det  fremskredne  republikanske 
Parti,  som  traadte  frem  i  »Reforme«,  og  som  allerede  en 
Maaned  fer  Revolutionen  havde  brudt  med  hint,  var  kun 
Ledru-Rollin  indtraadt,  men  rigtignok  i  en  Indenrigs- 
ministers indflydelsesrige  Stilling,  fordi  han  var  det  eneste 
Parlamentsmedlem  af  dette  Parti,  og  man  i  Palais  Bour- 
bon  endnu  havde  følt  Betænkelighed  ved  at  kalde  Mænd 
uden  noget  som  helst  Mandat  til  den  provisoriske  Rege- 
ring. Af  de  fire  senere  indtraadte,  som  derpaa  om  Aftenen 
den   24de  havde  indfundet   sig   i  Stadhuset   for   at    fordre 

deres  Part,    og  som  havde   forstaaet  at  tiltrodse  sig  Sæde 
og   Stemme  i  Ministerraadet,    skjoat  uden  bestemte  Porte- 
feuiller,   herte  derimod   kun  Armand  Marrast,   der  selv  var 
Hovedredaktør  af  »National«,  til  den  maadeholdne  Retning, 
medens  de   tre  andre,    Louis  Blanc,    Arbejderen  Albert    og 
Hovedredaktøren    af    »Reforme«,     Plocon,    sluttede    sig    til 
Ledra-RoUin.      Ja  de  to  første  gik  endnu  videre  i  Revolu- 
tioustankerne  end  Indenrigsministeren,    som  i  Grunden   kun 
brød    sig  om    sit    eget   tribuniciske  Diktatur  under  Ordene 
og  Formelerne    fra   1793,    medens    hine  to  allerede  nærede 
socialistiske  Planer    og  ingenlunde  vilde   blive  staaende  ved 
Demokratiets    politiske   Erobringer.      Louis    Blånes    Energi 
og  Popularitet  i  Arbejderstanden  vare  imidlertid  saa  værdi- 
fulde for  Tribunen,  at  han  gjærne  gav  noget  efter  for  den 
yngre  Mand  for  at  vinde  hans  Bistand  i  og  uden  for  Rege- 
ringen.     Ogsaa  de  Mænd,   som   havde  bemægtiget  sig  Po- 
litipræfekturet   og  Posthuset  og  vægret    sig  ved  at  aftræde 
dem  til    de  i  Stadhuset   dertil   udnævnte  Mænd    fra   »Na- 
tional«,  Recurt  og  Bethmont,    nemlig  Caussidiére    og   Eti- 
enne  Arago,    vare  Venner  af  »Reforme«,    men  syntes  ikke 
at  ville  erkjende  nogen  Magt  over  sig.       Paa  Gaden   støt- 
tede de  imidlertid  Ledru-Rollins  Parti,  og  i  de  fleste  Sager 
gjorde  Gaden    endnu  Udslaget;    thi    skjent  Lamartine,    der 
var  Sjælen  i  det  maadeholdne  Parti  i  Regeringen,    og  som 
hele   Frankrig    betragtede    som    den   sidste  Støtte    for    den 
indre    Fred    og    den    eneste  Beskytter    af  Ejendommen    og 
Familien,  i  Ministerraadet   havde   et    betydeligt  Flertal    for 
sig,    var    dog  Frygten    for   de    endnu    ikke   afvæbnede  Op- 
rørere   saa  stor,   at  i  alle  hine  daglig  gjentagne  Sammen- 
stod det   mindre  Parti    næsten   hver   Gang   vandt  Sejr,    for 
det  meste   i   det   det,    naar  andre  Argumenter   ikke    mere 
sloge  til,  paakaldte  Bossens   ultima  ratio.       »Med   200,000 
Mand  til  sin  Raadighed  kan  |man  vove  alt,«    mente  Ledru- 
RoUin,  og  det  endte  gjærne  med  et  Kompromis. 

Ugen  fra  den  28de  Februar  til   den   5te  Marts  havde 

begyndt  med  en  saadan  Kamp,  i  hvilken  Lamartine  og 
hans  Tilhængere,  Dupont  de  l'Eure,  Fr.  Arago,  Crémieux, 
Carnot,  Goudchaux,  Marie,  Garnier-Pagés,  Bethmont,  Su- 
bervic,  Armand  Marrast,  bukkede  under.  Allerede  hele 
Søndag  Formiddag  (27de  Februar)  var  gaaet  hen  med  hef- 
tige Stridigheder,  og  kun  med  Møje  var  det  lykkedes  Fler- 
tallet at  skille  sig  af  med  deres  Kollega  L.  Blånes  mest 
paatrængende  Venner  og  at  naa  hen  til  Julisøjlen,  hvor 
Republikken  skulde  forkyndes;  thi  den  ene  Deputation 
efter  den  anden  havde  indfundet  sig  i  Stadhuset  og  truende 
fordret  Oprettelsen  af  et  Fremskridtsministerium  for  Louis 
Blanc  og  et  nyt  Regeringsprogram,  som  skulde  bestemme 
»Arbejdets  Organisation«.  Det  grønne  Bord,  som  endnu 
alene  adskilte  Regeringsmændene  fra  de  larmende  Hobe, 
drønede  af  Pistolkolber  og  Sabelgreb;  men  Lamartine  gjorde 
Modstand  som  altid,  naar  han  stod  lige  over  for  den  fy- 
siske Magt.  »Borgere,«  raabte  han,  »om  I  saa  binde  mig 
foran  de  Kanonsvælg,  I  der  ude  se  rettede  mod  os,  aldrig 
ville  I  faa  mig  til  at  underskrive  disse  to  Ord  »Arbejdets 
Organisation« !  Efter  en  lang  henrivende  Tale  skød  han 
rolig  Dekretet,  man  havde  forelagt  ham  til  Underskrift,  til 
Side  og  rejste  sig,  med  ham  hans  Kolleger;  men  Arbej- 
derne sluttede  sig,  halvt  vundne,  halvt  tvivlende,  til  Toget 
til  Bastillepladsen. 

Dog  allerede  næste  Dag  (Mandag  den  28de)  begyndte 
Stormen  paa  ny,  og  denne  Gang  underskrev  Lamartine, 
om  end  ikke  Ordene  »Arbejdets  Organisation«,  saa  dog 
Ord  af  samme  Betydning,  uden  at  man  behøvede  at  binde 
ham  for  Kanonen.  De  3000  Arbejdere,  som  havde  ind- 
fundet sig  paa  Pladsen,  lode  sig  ikke  spise  af  med  saa 
lidt  som  Dagen  før,  og  Louis  Blanc  vilde  ikke  lade  sig 
overstemme.  Da  man  ikke  vilde  tilstaa  ham  det  fordrede 
Fremskridtsministerium,  forlangte  han  sin  Afsked,  og  Al- 
bert fulgte  hans  Exempel.  Det  virkede;  man  fandt  som 
altid    en    Middelvej :    »i   Betragtning   af,    at    det   var   paa 

Tide  at  gjøre  en  Ende  paa  Arbejdernes  lange  og  uretfær- 
dige Lidelser«,  blev  der  indsat  et  Regeringsudvalg  for  Ar- 
bejderne, hvis  Formand  blev  L.  Blaiic,  Næstformand  Albert. 
Det  forkyndte  saa  Sejrherren  selv  sin  Hær  der  ude,  som 
jublende  istemmede  Marseillaisen  og  drog  bort  for  allerede 
næste  Dag  at  komme  tilbage.  Denne  Gang  ilede  Rege- 
ringens Medlemmer  selv  ud  og  gik  fra  den  ene  Gruppe  til 
den  anden  med  beroligende  Ord;  selv  L.  Blanc  opfordrede 
nu  Folket  til  at  vise  »Ro  i  sin  Styrke«  og  bad  om  at  lade 
den  provisoriske  Regering  faa  »den  til  Raadslagning  nød- 
vendige Aandsfrihed«.  »Louis  Blanc  leve!«  lød  det  fra 
fusende  Munde,  og  den  lille  Mand,  som  de  fleste  ikke 
kunde  se,  blev  løftet  paa  Skuldrene  af  to  kraftige  Karle 
og  baaren  i  Triumf.  Han  og  hans  Udvalg  fik  derpaa 
Luxembourg-Palaiet,  hvor  hidtil  Pairskamret  havde  holdt 
sine  Møder,  til  Residens  (Dekret  af  29de  Februar).  Alle- 
rede Dagen  efter  (1ste  Marts)  fandt  det  første  Møde  Sted, 
i  hvilket  de  forsamlede  200  Arbejdere  begyndte  deres  lov- 
givende Virksomhed  med  Arbejdstidens  Indskrænkning  til 
10  (i  Provinserne  !l)  Timer.  De  kunde  imidlertid  ikke 
tilfredsstille  deres  ubeskæftigede  og  brødløse  Kammerater, 
som  belejrede  dem  fra  Morgen  til  Aften  og  snart  fordrede 
de  fremmede  Arbejderes  Fordrivelse,  snart  et  Forbud  mod 
Maskiner,  i  Dag  et  Minimum  for  Daglønnen,  i  Morgen 
Løftet  om  Beska^ftigelse,  hvor  der  ikke  var  noget  at  gjøre, 
og  det  varede  ikke  længe,  førend  »Arbejderkongen«  lige 
saa  ydmygt  maatte  bede  om  Taalmodighed  som  Regeringen 
i  Stadhuset,  til  hvilken  han  stillede  sig  lige  saa  uafhængig 
som  Politipræfekturet. 

Medens  man  saaledes  i  Luxembourg-Palaiet  forberedte 
Indkaldelsen  af  Arbejder-Parlamentet,  som  skulde  give  de 
arbejdende  Klassers  Kaar  en  hel  ny  Ordning,  vare  de  om 
Søndagen  (26de  Februar)  dekreterede  Nationalværksteder, 
som  skulde  afhjælpe  de  arbejdsløses  øjeblikkelige  Nød,  alle- 
rede i  fuld  Gang.     Enhver,  der  kunde  udvise  sig  som  Be- 

boer  af  Seinedepartementet,  fik  et  Adgangskort  til  de  unyt- 
tige Jordarbejder,  man  havde  fundet  paa  for  at  have  et 
Paaskud  til  at  give  de  nødlidende  en  Understøttelse.  Der 
fik  den  paagjældende  2  Francs  og,  naar  der  ikke  var  nogen 
Plads  tilovers,  1^2  Franc  om  Dagen;  12  Arbejdere  dan- 
nede en  Escouade,  hvis  selvvalgte  Chef  fik  en  halv  Franc 
mere  end  de  andre;  i  Spidsen  for  5  Escouader  stod  en 
Brigader,  som  fik  3  Francs,  4  Brigader  dannede  en  Lieute- 
nance,  4  Lieutenancer  et  Kompagni.  Lieutenanterne  og 
Kompagnicheferne  ligesom  de  talrige  Inspektører.  Tællere 
0.  s.  V.,  mest  ubeskæftigede  Kunstnere  og  Litterater,  fik  Løn 
i  opstigende  Forhold.  Imellem  de  antagne  Arbejderes 
Børn  blev  der  uddelt  Brod  uden  Betaling.  Arbejdstiden 
skulde  være  9  Timer,  men  var  i  Virkeligheden  næppe  3, 
hvilket  jo  ogsaa  i  Grunden  var  ligegyldigt,  da  det  kun 
drejede  sig  om  en  Slags  Bygninger  af  Sand  i  det  store, 
saadanne  som  Bern  pleje  at  lave  dem  ved  Stranden.  Man 
kan  derfor  ikke  undre  sig  over,  at  de  5000  Mand  fra  1ste 
Marts  i  April  allerede  voxede  til  næsten  120,000,  og  at 
maaske  4 — 500,000  Kvinder  og  Born  bleve  bespiste.  De 
saaledes  forenede  Statspensionærer  trykkede  igjen  paa  Fa- 
brikarbejderne og  fik  dem  til  at  forlade  deres  Arbejdsgivere, 
i  det  Haab,  at  Fabrikkerne  skulde  blive  overtagne  af  Rege- 
ringen, d.  V.  s.  udleverede  til  Arbejderne  selv;  thi  disse 
følte  sig  allerede  som  Herrer.  Nationalværkstedernes  store, 
paa  militær  Vis  organiserede  Hær  uddannede  sig  Dag  for 
Dag  mere  til  et  mægtigt  Værktøj  i  Stadhusregeringens  og 
særlig  i  Arbejdsministeren  Maries  Hænder  mod  Louis  Blanc 
og  hans  Modregering  i  Luxembourg;  men  hvis  den  uu  slap 
ud  af  disse  Hænder? 

Der  gaves  endnu  farligere  Folk  end  de  ubeskæftigede 
Arbejdere,  og  ikke  for  alle  sammensvorne,  Folketalere  og 
revolutionære  Forfattere  kunde  der  skabes  Embeder  i  Stats- 
tjenesten  eller  i  Nationalværkstedernes  Stab;  det  gjaldt 
ogsaa  om    at  tilfredsstille  de  politiske  Fanger,    man   havde 

maattet  sætte  i  Frihed,  og  de  den  24de  Februar  saarede, 
som  ikke  havde  kunnet  indstille  sig  tids  nok  ved  Byttets 
Fordeling.  Aldrig  var  Embedsjægeriet  drevet  mere  paa- 
trængende og  i  større  Omfang.  Saaledes  blev  der  da 
under  Alberts  Forsæde  dannet  et  »Udvalg  for  National- 
belønninger« (1ste  Marts),  som  skulde  stille  Republi- 
kanerne tilfreds,  hvilket  rigtig  nok  ikke  var  saa  kostbart 
som  Nationalværkstederne,  der  daglig  fortærede  fiere  Hun- 
drede Tusende  Francs.  Disse  Penge  skulde  skaffes  til  Veje ; 
men  Statens  Finanser  udtømtes  lige  saa  hurtig  som  Stadens. 
Accisen  var  i  Gjerningen  ophævet,  siden  Barriererne  den 
24de  Februar  vare  nedrevne.  Forgjæves  besvor  Mairen  af 
Paris  Befolkningen  om  at  lette  ham  Gjenoprettelsen  af 
denne  Stadens  næsten  eneste  Indtægtskilde;  ingen  hørte 
paa  hans  Ord,  og  han  raadede  ikke  over  nogen  Magt. 
Paa  samme  Tid  flygtede  Pengene  fra  Markedet.  Alle  For- 
retninger standsede,  de  fremmede  havde  forladt  Paris,  Be- 
stillingerne og  Forbruget  af  Luxusartikler ,  som  udgjore 
Stadens  Hovedindustri,  hørte  op.  De  forfaldne  Vexler 
maatte  forlænges  paa  10  Dage.  Børsen  var  forladt  og 
vedblev  trods  alle  Regeringens  Bestræbelser  at  være  det 
til  den.  7de  Marts.  Ved  dens  Gjenaabning  var  3  pCt.s 
Renten  falden  fra  74  til  47,  5  pCt.s  Renten  fra  117  til 
75  —  saa  stor  var  den  Panik,  som  den  Laffitte'ske  Han- 
delsbanks Fallit,  L.  Blånes  socialistiske  Reformplaner,  Fi- 
nansministeren Goudchaux's  Entledigelse  og  hans  Efter- 
følger Garnier- Pagés's  første  Forholdsregler  vakte. 

Republikkens  første  Finansminister  havde  haft  en  for- 
færdelig Opgave.  Der  gaves  næppe  en  Statsind tægt,  som 
ikke  blev  gjort  tvivlsom:  Folkemasserne  forlangte  Op- 
hævelsen af  den  forhadte  Skat  paa  Drikkevarer  og  truede 
med  at  hænge  »Kjælderrotterne«,  som  de  paagjældende 
Skatteembedsmænd  kaldtes,  naar  de  viste  sig ;  Journalisterne, 
der  i  faa  Dage  vare  voxede  til  en  hel  Hær,  fordrede  Af- 
skaffelsen af  Avisstemplet,    denne   »Skat  paa   Tanken«,    og 

begyndte  med  ligefrem  ikke  at  bruge  det,  ligesom  de  utal- 
lige nye  Blade,  der  skøde  op  som  Paddehatte,  vel  toge 
sig  i  Agt  for  at  betale  nogen  Kavtion  i  Statskassen; 
Husejerne  protesterede  mod  Dør-  og  Yindueskatten, 
Grundejerne  mod  Grundskatten,  hele  Befolkningen  mod 
den  trykkende  Saltskat.  Goudchaux  optraadte  med  den 
største  p]nergi  imod  alle  disse  særlige  Interessers  let- 
sindige Samvittighedsløshed  og  fik  sat  igjennem  (den 
29de  Februar),  at  der  ikke  maatte  træifes  nogen  Fi- 
nansforholdsregel  uden  hans  Samtykke.  Saaledes  blev 
der  igjen  udstedt  et  Dekret  og  en  Proklamation,  hvori  vel 
de  bestaaende  Skatter,  som  Accise,  Told  paa  Tanke  og 
Skat  paa  Luft  og  Lys  (saaledes  kaldte  den  revolutionære 
Rhetorik  Dør-  og  Vindueskatten),  bleve  erklærede  for  uret- 
dige,  og  en  Reform  blev  lovet,  men  det  tillige  bestemt 
blev  udtalt,  at  for  Øjeblikket  alle  Forpligtelser  maatte  op- 
fyldes; Nationen  kunde  alene  ved  sine  lovlig  valgte  Re- 
præsentanter træife  Afgjørelse  om  Afgifterne ;  altsaa  maatte 
alle  opkræves,  indtil  de  afskaffede  dem.  Det  satte  ondt 
Blod,  og  de  tankeløseste  vare  netop  »Tankens«  Mænd. 
Udgiverne  af  alle  Hovedstadens  Blade  med  Undtagelse  af 
»Journal  des  debats«  samlede  sig  Dagen  efter  (1ste  Marts) 
og  besluttede  at  gjøre  Modstand:  »over  Pengesporgsmaal 
skulde  vistnok  Folkeforsamlingen  alene  træffe  Bestemmelse, 
men  »Tanken«  maatte  staa  over  Loven«.  Regeringen  gav 
naturligvis  efter  og  afskaffede  Stemplet  tillige  med  Sep- 
temberlovene mod  Pressen,  Foreninger  og  Forsamlinger. 

Finansministeren,  som  man  slet  ikke  havde  spurgt, 
var  oprørt.  Det  var  saa  langt  fra,  at  Statskassen  kunde 
taale  Eftergivelse  af  Skatter,  at  han  tvært  imod  maatte 
tænke  paa  Midler  til  at  forhøje  Indtægterne.  De  sidste 
Aars  temmelig  letsindige  Finansforvaltning  kunde  under 
uforstyrret  indre  og  ydre  Fred  endnu  været  fortsat  længe; 
men  det  første  Stod,  som  rystede  den  offentlige  Kredit, 
maatte  have    de  betænkeligste  Følger;    den  udækkede  svæ- 

vende  Gjæld  udgjorde  alene  en  Milliard.  Næppe  var  nu 
Tronen  styrtet,  før  Indehaverne  af  Fordringer  paa  Staten 
trængte  paa  Betaling,  og  Sparekasserne,  hos  hvilke  Staten 
havde  gjort  Laan,  belejredes  af  de  fattige,  medens  alle  vel- 
havende søgte  at  sælge  deres  Papirer,  førend  de  faldt 
endnu  mere;  thi  Paniken  var  almindelig,  og  hvad  man 
vidste  om  Statskassens  Stilling,  skulde  ikke  virke  be- 
roligende: Budgettet  for  1847  sluttede  med  et  Underskud 
af  257  Mill.,  for  1848  var  det  beregnet  til  245  Mill,  og 
Kassebeholdningen  den  2odé  Februar  var  kun  ringe.  Goud- 
chaux  havde  Dagen  fer  klart  fremstillet  den  næsten  haab- 
løse  Stilling  for  den  forsamlede  Regering  og  havde  ytret, 
at  man  maaske  for  at  overvinde  den  værste  Fjende,  Pa- 
niken, kunde  betale  de  til  den  22de  Marts  forfaldne  Renter 
den  6te. 

Denne  Forholdsregel  faldt  ret  i  Regeringens  Smag,  og 
den  forkyndte  strax  med  de  sædvanlige  Trompetstød:  »De 
forbigaaende  Vanskeligheder  indgøde  den  ingen  Bekymring. 

Republikken    behøvede,    for    at    udrette   store  Ting, 

ikke  de  Penge,  som  Monarkiet  slugte  for  at  gjøre  jammer- 
lige Ting«.  Uden  at  sige  et  Ord  til  Finansministeren  traf 
man  den  omtalte  Forholdsregel,  hvorefter  han  strax  ind- 
gav sin  Afsked.  Man  besvor  ham  at  blive  paa  sin  Post 
og  tilbød  at  inddrage  de  kongelige  Godser  for  at  skaffe 
Penge;  men  han  afslog  det  og  gjorde  Regeringen  opmærk- 
som paa,  at  den  ikke  havde  Ret  til  at  træffe  nogen  endelig 
Bestemmelse  derom.  Man  nøjedes  da  med  indtil  videre  at 
stille  Louis  Philips  Privatgodser  tillige  med  Domænerne 
og  Civillisten  under  Armand  Marrast's  Forvaltning,  medens 
den  republikanske  Boghandler  Pagnerre  og  Hellenisten 
Barthelémy  St.  Hilaire  afløste  ham  i  Sekretariatet.  Dagen 
efter  maatte  Ministerraadet  modtage  den  kyndige  Finans- 
mands Afskod  (5te  Marts).  Garnier-Pages,  som  aldrig 
havde  givet  sig  af  med  Finansvæsenet,  og  til  Gunst  for 
hvem  man  havde  gjenoprettet  det  revolutionære  Mairie  for 

Paris,  blev  hans  Efterfølger.  Dog  blev  hans  General- 
sekretær, Buchez,  ved  Mairiet,  som  Armand  Marrast  overtog 
foruden  sine  andre  Embeder.  Efterretningen  om  Goud- 
chaux's  Bntledigelse  og  hans  Efterfølgers  første  Forholds- 
regel at  tilbyde  Sparekassernes  Kreditorer  5  pCt.  i  Steden 
for  4,  naar  de  vilde  lade  deres  Penge  ligge,  rystede  hvad  der 
endnu  var  tilbage  af  Tillid,  og  Børsen  aabnedes  den  7de 
Marts  med  det  store  Fald  af  alle  Værdipapirer,  som  vi 
oven  for  omtalte. 

Imidlertid  havde  Timon-Cormenin  den  2den  Marts 
forelagt  Regeringen  et  Udkast  til  en  Valglov,  som  den 
havde  krævet  af  ham.  Det  var  en  Gjenindferelse  af  den 
almindelige  Valgret  fra  1793  med  direkte  Afstemning  og 
havde  saaledes  den  dobbelte  Fordel,  at  det  var  umuligt  at 
gaa  videre,  saa  der  ikke  blev  noget  Paaskud  til  Agita- 
tioner, og  at  det  appellerede  til  den  store  Revolution.  Ud- 
kastet blev  antaget,  og  med  et  Pennestrøg  var  saaledes 
Valgretten  fra  250,000  rige  overført  til  10  Millioner,  af 
hvilke  den  største  Del  var  besiddelsesløs  og  hverken  kunde 
læse  eller  skrive.  Valgloven  blev  bekjendtgjort  den  4de 
Marts,  Valgene  fastsatte  til  den  9de  April,  Nationalforsam- 
lingens Aabning  til  den  20de  April.  Den  skulde  fastsætte 
en  Forfatning  for  Frankrig  og  bestaa  af  900  »Repræsen- 
tanter«, hvilke  der  bevilgedes  Diæter,  for  at  Adgangen  ikke 
længer  skulde  være  en  Forret  for  de  rige.  Afstemningen 
skulde  være  hemmelig,  og  alle  Franskmænd  over  21  Aar 
være  valgbare.  For  at  undgaa  den  lange  og  besværlige 
Inddeling  af  Landet  i  900  Valgkredse  foreslog  A.  Marrast 
at  lade  hvert  Departement  stemme  paa  en  Liste  af  8—12 
Repræsentanter,  og  saaledes  indførtes  det  siden  til  en  po- 
litisk Theori  ophøjede  Listevalg.  De  maadeholdne,  som 
Arago  og  Carnot,  Marie  og  Garnier- Pages,  Dupont  og  Cré- 
mieux,  hvis  dristigste  Drømme  aldrig  vare  gaaede  ud  over 
de  højestdannedes  Valgberettigelse  ved  Siden  af  de  højest- 

beskattedes,   lode  alt  ske,   saa  længe  de  ved  saadanne  Ind- 
rømmelser kunde  vinde  et  kort  Pusterum. 


VI. 

Alle  de  dybtindgribende  Forholdsregler,  den  republi- 
kanske Regering  forkyndte  i  de  første  8  Dage  af  sin  Til- 
værelse, bleve  ikke  blot  trufne  ganske  uden  Forberedelse, 
men  ogsaa  i  den  Overilelse  og  Uro,  der  endnu  herskede  i 
som  uden  for  Stadbuset;  thi  den  revolutionære  Feber  havde 
endnu  langtfra  raset  ud,  og  til  Dobbeltheden  i  Regeringen 
svarede  Dobbeltheden  i  Hovedstadens  Befolkning.  Medens 
Borgerne  meldte  sig  til  den  faste  Nationalgarde  for,  hvis 
det  blev  nødvendigt,  at  kunne  modsætte  sig  Samfunds- 
ordenens Fjender,  og  den  bevægelige  Nationalgarde  under 
General  Duviviers  kloge  Ledelse  bestandig  mere  uddannede 
sig  til  en  paalidelig  Garde  for  Stadhusregeringen,  hvilede 
Modstanderne  heller  ikke.  Den  formelige  Afskaffelse  af 
Septemberlovene,  der  i  Virkeligheden  vare  traadte  ud  af 
Kraft  siden  den  24de  Februar,  havde  fremkaldt  Hundreder 
af  Aviser,  Flyveskrifter  og  Plakater,  Dannelsen  af  lige  saa 
mange  Klubber  -—  den  15de  Marts  talte  man  132  saa- 
danne —  og  uophørlige  Folkeforsamlinger.  Paa  Gaderne 
og  Pladserne,  i  Kirkerne  og  Kaifehusene  tordnede  extem- 
porerede  Politikere  mod  den  nye  Regering ;  selv  Kvinderne 
havde  deres  Klubber,  hvor  de  klagede  over  Mændenes  Ty- 
ranni, Gymnasiasterne  deres,  hvor  de  revsede  Lærernes 
Despoti;  de  landflygtige,  som  Louis  Philips  Regering 
havde  været  godmodig  nok  til  at  underholde,  og  som  ud- 
gjorde Kjærnen  ved  alle  Gadebevægelser,  ligesom  For- 
bryderpakket udgjorde  Halen,  bleve  fra  Dag  til  Dag  besvær- 
ligere; thi  alle  Nationers  Flygtninge  holdt  nu  deres 
Sammenkomster  offentlig,  lagde  offentlig  Planer  til  væbnet 
Indfald  i  deres  Fødelande  og  søgte  at  tiltrodsé  sig  Frank- 
rigs Hjælp,  medens  de   fra  Fængslerne  løsladte  Forbrydere 

vare  ilede  tilbage  til  deres  Gjerningers  gamle  Skueplads. 
Politi  gaves  der  saa  godt  som  ikke,  og  Caussidiéres  Mon- 
taguarder  i  deres  blaa  Bluse,  med  det  rede  Bælte  og  det 
røde  Armbind  indgode  trods  deres  gode  Vilje  Borgerskabet 
næsten  lige  saa  stor  Angest,  som  de  Folk,  mod  hvem  de 
skulde  beskytte  det;  i  alle  Tilfælde  vare  de  en  højst  tvivl- 
som Støtte  for  Stadhusregeringen.  Det  gamle  Politi, 
navnlig  den  prøvede  Munici palgarde,  havde  de  nyo  Herskere 
jo  selv  opløst;  Geiisdarmeriet  havde  de  fja-rnet;  Hær^^n  var 
adspredt,  Officererne  holdt  sig  misfornøjede  tilbage  og 
kunde  ikke  glemme  Ydmygelsen  af  25de  Februar;  blandt 
de  menige  var  DesertioDon  saa  almindelig,  at  der  i  Paris 
næsten  ingen  Soldater  var  at  se,  medens  alle  Landeveje 
vrimlede  af  dem,  der  vendte  hjem.  Vel  blev  der  gjort 
Skridt  til  Hærens  Reorganisation:  der  blev  dannet  et  Ud- 
valg for  det  nationale  Forsvar,  hvori  vel  prøvede  Generaler, 
som  Oudinot,  Vaillant,  Lamoriciére,  tik  Sæde,  men  hvis 
Formand  og  Sekretær,  Fr.  Arago  og  Charras,  vare  Poli- 
tikere og  Partimænd;  thi  den  berømte  Astronom  var  ikke 
kaldet  til  Marineministeriet  paa  Grund  af  sin  videnskabe- 
lige Fortjeneste,  Julihelten  ikke  bleven  Oberstlieutenaut 
paa  Grund  af  sin  militære  Dygtighed;  men  Aragos  Opposi- 
tion i  Kamret  og  Charras's  Rolle  i  Julirevolutionen,  under 
hvilken  han  som  nittenaarig  Polytekniker  havde  ført  sin 
Klasse  ned  paa  Gaden,  havde  skaffet  dem  deres  Stillinger. 
Forsvarsudvalget  kaldte  nu  strax  de  permitterede  Folk  til- 
bage, søgte  at  hverve  frivillige,  lod  Tropper  komme  fra 
Algier,  forøgede  hver  Bataillon  med  et  Kompagni,  og 
lovede  inden  6  Uger  at  stille  247,000  Mand  til  Disposition, 
medens  nu  efter  Bedeaus  og  Lamoriciéres  Angivelser  næppe 
60,000  Mand  vare  disponible  af  de  882,000,  der  stode  paa 
Papiret.  Dog  alle  disse  Forholdsregler  gjaldt  Grænsen;  til 
Hovedstaden  vovede  man  ikke  at  kalde  en  eneste  Mand; 
ja  selv  fra  Omegnen  maatte  Besætningerne  lægges  længere 
bort;  saaledes  forlangte   de  Regissører  det,  som  vilde  have 

frit  Spil   i  Paris   til   deres   farlige   og   ophidsende   Forestil- 
linger.      Hele  Bevægelsen    var    kunstig:    ikke    engang    hin 
ubevidste  Exaltation  til  theatralsk  Enthusiasrae,  som  næsten 
er  naturlig  for  det  franske  Temperament  og  i  de  nærmest 
følgende  Aar  var  traadt  i  Steden   for   den  spontane  Begej- 
string af  1789,    endnu  mindre    den  almindelige  Rus,    som 
1830  havde  grebet  hele  Nationen,  men  bevidst  Efterligning 
af  den   store  Kevolution,    dens   Former,    Kostumer  og  Høj- 
tideligheder,   ligesom    deus    Følelser,    Tanker    og    Ord.       1 
Aaret  1830  havde  1793  kun  været  nogle  faas  Religion;  nu 
havde    18    Aars    Revolutionskultus,    Buchez's,    Lamartines^ 
Michelets  og  Louis  Blånes  Værker  ligesom  Bladene  i  »Re- 
formes« Stil    gjort  det    til    alle  Ynglinges  Religion.       Om 
det.  Had  og  den  Hævnfølelse,  som  i  hin  Tid  havde  optyldt 
de   undertryktes    og    hungrendes  Sind,    kunde    der  jo    ikke 
være  Tale    hos    denne  Ungdom,    som    aldrig    havde    kjendt 
Tryk  og  Savn,  men  endnu  mindre  om  hin  naive  Begejstring 
for  en  Frihed  og  Lighed,  som  forlængst  vare  vundne;   men 
nye  Idealer  vare  ikke  dukkede  op,  alt  indskrænkede  sig  fra 
de  meniges  Side  til  en   blind  Sværgen   paa   Ord,  et  barn- 
agtigt Velbehag   ved  Attituder,  i  det  højeste  en  feberagtig, 
indholdsløs    ophidset   Stemning,    fra  Ledernes    Side    til   en 
forud    betænkt,    koldblodig    Iscenesættelse    af    deres    eget 
Herredømme  ved  Hjælp  af  Gadehæren. 

Saaledes  saae  man  da  fra  Morgen  til  Aften  Optog 
med  revolutionære  Faner,  under  idelig  Brølen  af  Marseil- 
laisen  og  »les  Girondins«.  Utallige  Deputationer  strømmede 
uophørlig  til  Stadhuset,  enten  for  at  bringe  Regeringen 
dens  Hyldest  eller  true  den  og  fremføre  de  besynderligste 
Klager.  Snart  var  det  Sypigerne  og  Vaskerkonerne,  snart 
Opvarterne  og  Gaardskarlene,  der  optraadte ;  kun  med  Møje 
afholdt  man  Skoledisciplene  fra  at  klage  over  den  lange 
Skoletid,  Barbererne  fra  at  protestere  mod,  at  Folk  bare 
Skjæg.  Saa  kom  Tyskerne,  Belgierne,  Polakkerne,  Irlæn- 
derne  og   bade  om  Vaaben   for   at   befri  deres  Fædreland 

fra  Tyranniet,  og  Regeringen  modtog  alle  med  venlige 
Ord,  som  bleve  optagne  meget  ilde  i  London  og  St.  Pe- 
tersborg. De  samme  Spektakler  gjentoge  sig  i  hvert 
Kvarter  af  den  store  Stad;  hver  Aften  droge  larmende 
Skarer  gjennem  Gaderne  under  Raabet:  »Ud  med  Lam- 
perne, ud  med  Lamperne!«  og  tvang  Borgerne  til  at  op- 
lyse deres  Huse  for  saa  igjen  at  til  trodse  sig  Illumina- 
tionens Slukning  med  nye  Raab.  Ofte  troede  Regeringen 
at  burde  deltage  i  den  Slags  Demonstrationer  og  spIv  at 
sætte  de  theatralske  Optrin,  som  Folket  fandt  saa  stort 
Behag  i,  i  Scene.  Saaledes  førte  Armand  Marrast  den 
2den  Marts  en  Skare  Nationalgardister,  til  hvilke  der  snart 
sluttede  sig  Tusender  af  Blusemænd,  til  Saint  Mande 
Kirkegaarden  for  at  hylde  sin  fordums  Chefredaktør  Ar- 
mand Carrels  Minde.  Indtrykket  af  denne  Scene  for- 
højedes, da  Emile  de  Girardin,  hvis  Kugle  for  tolv  Aar 
siden  havde  gjort  Ende  paa  Carrels  Liv,  traadte  hen  til 
sit  Ofters  Grav,  talte  for  Afskaffelsen  af  Tvekamp  og  til 
sidst  kastede  sig  i  Armene  paa  sin  Modstander  Armand 
Marrast.  To  Dage  efter  (den  4de  Marts)  foretoges  Bisæt- 
telsen af  »Februarofrene«,  som  man  havde  indbalsameret 
til  denne  Højtidelighed.  Efter  Sørgegudstjenesten  i  Made- 
leinekirken, hvor  fra  den  22de  Februar  det  første  Signal  til 
Opstanden  var  givet,  fulgte  det  højtidelige  Tog  til  Ba- 
stillepladsen :  Udvalg  af  alle  Slags  Korporationer,  Stats- 
myndigheder, Nationalgardister  til  Fods  og  til  Hest,  Gejst- 
lighed, Skoler,  Sangforeninger,  »Julikæmperne«,  de  »poli- 
tiske Ofre«,  som  en  Indskrift  paa  deres  Vogn  betegnede  de 
løsladte  Journalister  og  Medlemmer  af  hemmelige  For- 
eninger, Sansculotternes  Korps,  en  Statue  af  den  med  den 
frygiske  Hue  smykkede  Republik  paa  en  taarnhøj  Vogn, 
der  blev  trukket  af  8  Skimler,  endelig  12  Liktorer  med 
Pasces  droge  foran  Ligvognen,  om  hvilken  Ministrene  og 
de  saarede  havde  samlet  sig.  Tre  Timer  varede  det,  førend 
hele  Toget  havde  samlet  sig  om  Julisøjlen,  under  hvilken 

»Februarofrene«  skulde  begraves  ved  Siden  af  de  i  Juli 
faldne.  Kranse,  Sange,  Taler  og  Taarer  fattedes  natur- 
ligvis ikke:  alt  syntes  kun  at  aande  Enighed  og  Broder- 
lighed. 

I  Virkeligheden  vare  de  fleste  Barrikader  endnu  ikke 
skatfede  af  Vejen  efter  14  Dage,  og  ingen  vovede  at  tænke 
paa  en  Gjenoprettelse  af  Acciseboderne.  Endnu  færdedes  i 
Tuilerierne  de  ubudne  Gjæster,  som  siden  den  24de  Fe- 
bruar fejrede  deres  Orgier  der,  og  forst  den  6te  Marts 
lykkedes  det  Caussidiéres  Moutagnarder  at  faa  det  drukne 
Pak  ud  under  Løfte  om  ikke  at  undersøge  deres  Lommer 
og  i  deres  Sted  at  anbringe  de  saarede  i  Slottets  gyldne 
Sale;  dog  bleve  endnu  omtrent  150  væbnede  Mænd  af 
Folket  tilbage,  indtil  endelig  Nationalgardens  Generalstab 
under  General  Courtais  indrettede  sig  der. 

For  det  meste  vidste  Folk  selv  næppe,  i  hvis  Tjeneste 
de  stode,  og  i  hvis  Interesse  man  søgte  at  holde  deres 
Ophidselse  vaagen.  De  gamle  Hoveder  for  de  hemmelige 
Selskaber,  som  vare  gaaede  tomhændede  bort  fra  Embeds- 
fordelingen,  navnlig  Blanqui,  havde  snart  igjen  forstaaet  at 
rive  Tøjlerne  til  sig.  Selv  Barbes,  som  man  dog  havde 
gjort  til  Guvernør  over  Luxembourg-Palaiet,  herte  ikke  op 
med  at  konspirere.  Blanqui  havde  opslaaet  sit  Hoved- 
kvarter i  Konservatoriet  og  dér  indrettet  en  tredje  Mod- 
regering mod  Stadhuset,  som  rigtignok  ogsaa  forligtes 
daarlig  med  Politipræfekturet  og  Luxembourg.  De  fleste 
af  hine  Deputationer,  som  belejrede  Stadhuset  fra  Morgen 
til  Aften,  udgik  fra  ham.  Hans  Folk  var  det,  som  fik 
truet  Lamartine  og  Dupont  til  at  sætte  Guizot  under  An- 
klage. Den  7de  Marts  mødte  han  endog  selv  i  Spidsen 
for  et  uendeligt  Tog  og  fordrede  alle  Dommeres  øjeblikke- 
lige Afsættelse,  Fjæ ruelsen  af  de  sidste  Tropper  fra  Om- 
egnen, fremfor  alt  Udsættelse  af  Valgene.  Dermed  berørte 
han  Livsspørgsmaalet,  af  hvis  Besvarelse  i  Virkeligheden 
alt  afhang;  thi  at  Frankrig,   naar  det  kom   til  Orde,    vilde 

gjøre  Ende  paa  Uvæsenet  i  Paris,  derom  kunde  ingen, 
mindst  Blanqui,  være  i  Tvivl.  Herrerne  i  Stadhuset  vare 
ikke  i  Stand  dertil:  »Folket,«  sagde  senere  en  af  dem,  »var 
mere  Herre  over  Kegeringen,  end  Regeringen  var  Herre 
over  Folket«. 


VII. 

De  mest  afgjorte  Tilhængere  af  den  republikanske 
Statsform  vare  ogsaa  de,  som  mindst  skuffede  sig  med 
Hensyn  til  de  Følelser  af  Mistro  og  Frygt,  den  indgød 
Nationen.  Ingen  var  derfor  ivrigere  bestræbt  for  at  om- 
gaa  eller  opsætte  Nationens  Udtalelse  end  Ledru-Rollin  og 
Louis  Blanc  indenfor  Regeringen,  Blanqui,  Barbes  og 
deres  Fæller  udenfor  samme.  Medens  de  maadeholdne  Re- 
publikanere levede  i  den  Tro,  at  det  vilde  være  tilstrækkeligt 
i  Virkeligheden  at  gjenoprette  Fristaten  for  at  forsone  Na- 
tionen med  det,  der  nu  engang  var  sket  —  og  alle  Myn- 
digheders og  saa  mange  uafhængiges  Tiltrædelseserklæring 
syntes  at  bekræfte  denne  deres  Overbevisning  — ,  havde 
den  lille  Gruppe  af  revolutionære  Republikanere  altid  været 
af  den  Mening,  at  den  Statsform,  de  ønskede  at  indføre, 
maatte  paatvinges  Nationen,  som  saa  bag  efter  skulde  op- 
drages til  den.  Allerede  efter  at  det  sidste  Forsøg  paa  at 
omstyrte  Monarkiet  i  Maj  1839  var  slaaet  fejl,  havde  Flygt- 
ningekomiteen i  London  udkastet  det  Program,  man  skulde 
følge  ved  en  tilkommende  heldigere  Opstand.  Derefter 
skulde  en  provisorisk  Regering  af  revolutionære  Fremskridts- 
mænd udvælges,  ikke  af  Folket,  men  af  selve  Opstandens 
Ophavsmænd.  Denne  Regering  skulde  strax  udraabe  Re- 
publikken, »sikre  Arbejderne  deres  Livsophold  ved  selv  at 
opkaste  sig  til  den  første  Fabrikant  og  indrette  Arbejds- 
huse,  som  man  kunde  kalde  National  værk  steder,  men  frem- 
for alt  selv  udkaste  den  nye  republikanske  Forfatning,  aftale 

den  med  Klubberne  for  vel  at  forberede  de  tilkommende 
Konventsmedlemmers  Valg  og  forud  at  sikre  sig,  at  den 
Forfatning,  som  dette  Konvent  skulde  vedtage,  kom  til  at 
svare  til  Tidens  Tanker  og  Fordringer«. 

Med  vel  beraad  Hu  havde  Ledru-Rollin,  hvis  Ærgjer- 
righed,  som  han  selv  sagde,  gik  ud  paa  at  virkeliggjore 
»Rædselsherredommet  uden  Guillotinen«,  overtaget  Inden- 
rigsministeriet, som  gav  ham  Midler  i  Hænde  til  at  handle 
i  Overensstemmelse  med  dette  Program,  d.  v.  s.  forberede 
Valgene  og  indrette  Klubber  i  Provinserne,  som  skulde 
lede  dem.  Det  første,  han  gjorde,  var  at  afsætte  alle  Præ- 
fekter og  sætte  Folk  af  sit  Parti  i  deres  Sted.  Disse 
»Regeringskommissærer« ,  som  han  kaldte  dem  med  det 
revolutionære  Navn  fra  1793,  bleve  udnævnte  aldeles  »uden 
Valg«;  man  tog  de  første  de  bedste  dertil.  Da  Partiet 
hidtil  næsten  udelukkende  havde  bestaaet  af  Litterater  og 
sammensvorne  af  Haandværk,  kunde  Ministeren  selv  med 
den  bedste  Vilje  ikke  sende  Mænd  med  politisk  eller 
administrativ  Erfaring;  hans  Valg  maatte  falde  paa  Blad- 
skrivere og  Medlemmer  af  de  hemmelige  Selskaber,  som 
naturligvis  ikke  kunde  vække  Befolkningens  Tillid  til  den 
nye  Regering.  Vistnok  blev  der  ogsaa  udsendt  nogle 
Ikke-Republikanere,  naar  de  under  Louis  Philip  havde  hørt 
til  Oppositionen;  men  det  var  sjældne  Undtagelser.  De 
Departementer,  som  fik  videnskabelig  dannede  Advokater 
og  Læger,  som  Jules  Grévy  eller  Victor  Lefranc,  som  Tré- 
lat  og  Guépin,  eller  Sønner  af  bekjendte  Mænd,  som  Em- 
manuel Arago  og  den  unge  Emile  Ollivier,  kunde  prise  sig 
lykkelige.  I  Lille  herskede  Ch.  Delescluze,  i  Bourges 
Felix  Pyat,  i  Lyon  og  St.  Etienne  Martin  Bernard,  hvis 
Navne  allerede  den  Gang  havde  opnaaet  en  lidet  misundelses- 
værdig Berømthed  i  Sammensværgelsernes,  Opstandenes  og 
de  politiske  Forbrydelsers  Historie,  og  senere  ere  blevne 
indskrevne  med  blodige  Bogstaver  i  Historiens  Aarbøger. 
Endnu  værre  var  Valget  af  visse  Frihedshelte,  hvis  Privat- 

liv  ikke  var  pletfrit :  saaledes  erfarede  man,  at  en  af  Kom- 
missærerne var  en  løsladt  Straffefange,  der  stod  under  Po- 
litiets Opsyn,  medens  en  anden  endnu  i  samme  Aar  blev 
dømt  til  Tvangsarbejde.  De  allerfleste  vare  udygtige  og 
støttede  sig  paa  den  lille  Skare  Provinsrepublikanere,  og  den 
ængstelige  Mistillid,  disse  indgøde  Befolkningens  Masse  saa 
vel  som  de  dannede  og  besiddende  Klasser,  var  saa  meget 
større,  som  det  republikanske  Parti,  der  siden  har  erhvervet 
sig  mange  Tilhængere  i  den  rolige  Middelstand,  den  Gang 
endnu  saa  godt  som  ingen  Partigængere  havde  vundet  i 
Borgerstanden.  De  nye  Prokonsulers  Hovedforretning  be- 
stod i  »Municipaliteternes  Organisation«,  d.  v.  s.  Opløs- 
ningen af  Menighedsraadene  og  deres  Nydannelse  af  »paa- 
lidelige«  Folk,  ligesom  i  Indretningen  af  Valgkomitéer  og 
republikanske  Klubber,  som  skulde  træde  i  et  Slags  Filial- 
forhold til  dem  i  Hovedstaden,  ligesom  Døtreselskaberne  af 
1793  til  det  store  Moderselskab  i  Jakobinerklosteret:  alt 
med  Hensyn  til  Valgene,  thi  af  disse  afhang  jo  den  af  Pa- 
rises Pøbel  indsatte  Landsregerings  Tilværelse. 

En  hemmelig  Rundskrivelse  af  8de  Marts  anbefalede 
Kommissærerne  at  besætte  alle  Embeder  med  Republikanere 
fra  forhen,  ikke  fra  bag  efter  (hommes  de  la  veille  et  non 
du  lendemain).  Den  var  forfattet  af  Jules  Favre,  hin  vel- 
talende og  forholdsvis  maadeholdne  Forsvarer  for  Lyoner 
Oprørerne  fra  April  1834,  hvem  Ledru-Rollin  havde  valgt 
til  sin  Understatssekretær.  Endnu  mere  afgjort  var  en 
anden  Rundskrivelse  af  Ilte  Marts,  hvori  Ministeren  lige- 
frem forsikrede  Kommissærerne,  at  »deres  Fuldmagt  var 
uindskrænket«.  Selv  uafsættelige  Statsembedsmænd  kunde 
de  suspendere  for  en  Tid.  »Valgene,«  siger  han,  »ere 
eders  Hovedanliggende.  Forsamlingen  maa  være  besjælet 
af  revolutionær  Aand.  I  maa  lede  Landet;  thi  det  er 
endnu  ikke  opdraget.«  Denne  Skrivelse  blev  aftrykt  i  den 
nye  »Bulletin  for  Republikken«,  som  Indenrigsministeren 
sendte    omkring    til    alle  Kommuner.      Mest    forskrækkede 

vare  Ledru-Rollins  Kolleger,  som  først  erfarede,  hvad  der 
var  sket,  ved  Politiets  Beretninger  om  det  Indtryk,  Rund- 
skrivelsen havde  gjort  i  Middelstanden  og  Finansverdenen. 
Det  kom  til  et  stormende  Optrin  i  Stadhuset:  Lamartine 
erklærede  lydelig,  at  han  ikke  havde  nogen  Del  i  saadanne 
Kundgjorelser,  og  truede  med  at  træde  ud  af  Regeringen, 
hvis  Cirkulæret  ikke  blev  tilbagekaldt;  Ministrenes  Flertal 
sluttede  sig  til  ham. 

Kun  Louis  Blanc,  Flocon  og  Albert  holdt  med  Ledru- 
Rollin;  Louis  Blanc  mente  endog,  at  Valgene  burde  udsættes 
et  Aar,  for  at  Regeringen  imidlertid  med  diktatorisk  Magt 
kunde  udføre  de  nødvendigste  Reformer  og  bearbejde  Fol- 
kets Aand  før  Konventets  Sammenkaldelse.  Det  kom  som 
sædvanlig  til  et  Kompromis:  Sporgsmaalet  om  Valgenes 
Udsættelse  blev  for  Øjeblikket  uafgjort,  medens  man  blev 
enig  om  ved  Lejlighed  at  tilbagekalde  eller  i  det  mindste 
formilde  den  betænkelige  Rundskrivelse.  Virkelig  erklærede 
ogsaa  allerede  Dagen  efter  et  af  Lamartine  forfattet  aabent 
Brev  fra  hele  Regeringen,  at  den  ikke  vilde  beholde  Magten 
en  eneste  Dag  længere  end  nødvendigt.  »Vi  tælle  Dagene,« 
hedder  det,  »og  ere  utaalmodige  efter  at  lægge  Republikken 
i  Nationens  Hænder.  De  gamle  Partier  ere  i  3  Dage  blevne 
et  Hundredaar  gamle.  Republikken  vil  vinde  dem,  naar 
den  er  retfærdig  imod  dem.  Skaf  kun  Sikkerhed,  Frihed, 
Agtelse  for  alle;  giv  de  andre  den  Uafhængighed,  som  I 
selv  gjøre  Fordring  paa.«  Det  var  velklingende  Ord;  men 
hvem  troede  dem?  og  hvem  handlede  i  deres  Aand?  I 
alle  Tilfælde  ikke  Kommissærerne,  som  kun  adløde  deres 
umiddelbare  foresatte,  Indenrigsministeren,  og  hans  Instruk- 
tioner, der  løde  ganske  anderledes.  Og  hvad  skulde  Folk 
tænke,  naar  allerede  den  15de  Marts  »Republikkens  Bul- 
letin« bragte  et  Manifest  fra  et  Udvalg,  som  Ministeren 
derved  gjorde  til  sit,  og  hvori  det  hed:  »Borgere!  Vi  fordre 
Opsættelse  af  Valgene  i  Nationalgarden  ligesom  til  den 
konstituerende  Forsamling. Hvis   de  finde  Sted  nu, 

ville  de  faa  et  reaktionært  Udfald.  Paa  Landet  tilhører  al 
Indflydelse  Aristokraterne. Betænker,  at  Modstan- 
dernes Triumf  betyder  Borgerkrig !  Paris,  Frankrigs  Hjærne 
og  Hjærte,  vil  ikke  vige  tilbage.  Lad  Landet  først  blive 
republikansk!  Valgenes  Opsættelse!  Det  er  Pariser-Fol- 
kets Raab.« 

Aldrig  var  Provinsernes  Bevægelse  mod  Paris  heftigere 
og  mere  afgjort  end  efter  disse  Kundgjørelser,  og  i  selve 
Hovedstaden  begyndte  Middelstanden  ogsaa  at  rejse  sig  fra 
sin  Panik.  Tidens  behændigste  Journalist,  Emile  de  Gi- 
rardin,  stillede  sit  indflydelsesrige  Blad  »la  Presse«  til 
Ordenspartiets  Eaadighed;  et  nyt  Blad  med  det  betegnende 
Navn  »Nationalforsamlingen«  (første  Nummer  den  1ste  Marts) 
gav  med  lige  saa  meget  Talent  som  Mod  Borgerstandens 
Anskuelser  et  Udtryk;  der  dannede  sig  en  Klub  »for  Val- 
genes Frihed«  (den  13de  Marts)  af  Medlemmer  af  det 
legitimistiske  Parti,  den  forrige  dynastiske  Opposition  og 
Højre  Centrum,  og  en  Deputation  fra  denne  Forening  til- 
bød Lamartine  sin  Understøttelse.  Tillige  begyndte  Na- 
tionalgarden, d.  V.  s.  den  organiserede  Middelstand,  at  røre 
sig  og  forlangte  Troppernes  Tilbagekaldelse,  da  Tjenesten 
var  for  besværlig  for  dem  alene.  Den  Morgen  (den  16de 
Marts),  da  de  heftige  Optrin,  som  Ledru-Rollins  Rund- 
skrivelse havde  givet  Anledning  til,  forefaldt  i  Stadhuset, 
forsamlede  henved  30,000  Nationalgardister  sig  for  uvæb- 
nede  at  drage  til  Grévepladsen,  efter  Foregivende  for  at 
forlange  Bibeholdelsen  af  Bjørneskindshuen  for  deres  Elite- 
kompagnier (Grenadererne),  men  i  Virkeligheden  for  at  vise 
Regeringens  maadeholdne  Flertal,  at  den  kunde  byde  over 
en  organiseret  Hær.  Dog  deres  egen  Overanfører,  General 
Courtais,  behandlede  dem  som  Oprørere,  og  snart  blandede 
Folkemassen  sig  imellem  de  vaabenlose  Borgersoldater, 
overvældede  dem  ved  deres  Mængde  og  nødte  dem  til 
Tilbagetog;  de  faa,  der  trængte   frem   til  Stadhuset,   bleve 

tilretteviste  af  Garnier-Pages  og  Arago:  deres  Demonstra- 
tion kunde  let  faa  slemme  Pølger. 

Den  blev  da  ogsaa  et  Paaskud  for  Modpartiet  til  at 
udfolde  sin  Magt.  Endnu  samme  Aften  gave  Medlem- 
merne af  Mindretallet  deres  Vink,  Ledru-Kollin  i  Politi- 
præfekturet, Louis  Blanc  i  Luxembourg,  medens  Blanqui 
og  Barbes  gave  Ordrer  til  Klubberne.  Kl.  9  om  Morgenen 
(17de  Marts)  var  saaledes  hele  Folkehæren,  med  Und- 
tagelse af  Nationalværkstederne,  samlet  paa  Revolutions- 
pladsen,  som  man  havde  døbt  Concordepladsen  (Ludvig 
den  15des  Plads)  efter  Exemplet  fra  1793.  Fanerne  ud- 
foldedes, og  under  Afsyngning  af  Marseillaisen  og  »Qa  ira« 
drog  det  umaadelige  Tog  paa  næsten  150,000  Mennesker 
til  Grévepladsen.  »Det  er  vor  20de  Juni,«  raabte  Lamar- 
tine,  »den  10de  Avgust  vil  ikke  udeblive«;  men  han  vo- 
vede lige  saa  lidt  som  fordum  Ludvig  XVI  at  forebygge 
denne  10de  Avgust  ved  en  bestemt  Holdning.  Buchez, 
den  katholske  Republikaner,  som  ved  sit  Værk  om  Re- 
volutionen havde  bidraget  saa  meget  til  at  gjenop vække 
Revolutionskultus'en,  og  som  under  Marrast  stod  i  Spidsen 
for  Stadens  Styrelse,  foreslog  ham  kun  at  indlade  Førerne 
og  saa  uden  videre  at  arrestere  dem.  Lamartine  gik  ikke 
ind  paa  hans  Forslag,  og  Blanqui,  Barbes,  Gabet,  Raspail 
o.  a.  kunde  uhindrede  forelægge  Regeringen  »Folkets«  For- 
dringer: fuldstændig  Fjærnelse  af  Tropperne,  Opsættelse  af 
Officersvalgene  til  Nationalgarden  til  den  5te  April  og  af 
de  almindelige  Valg  til  den  31te  Maj.  Ordførernes  trodsige 
og  bydende  Tone  viste  endog  Louis  Blanc  og  Ledru-RoUin, 
at  de  allerede  vare  overfløj  ede,  og  de  sluttede  sig  derfor  til 
deres  Kolleger  mod  de  Folkemænd,  som  de  selv  havde 
sluppet  løs,  men  som  nu  havde  faaet  andre  Høvdinger. 

»Du  er  altsaa  ogsaa  en  Forræder,«  raabte  en  af  de 
indladte  til  Louis  Blanc,  da  denne  overtog  Forsvaret  for 
Regeringen  og  dens  Frihed.  Det  lykkedes  dog  at  faa  be- 
vilget en   Frist,    i   hvilken  Regeringen   skulde   raadslaa  for 

saa  at  meddele  det  uden  for  samlede  Folk  Resultatet.  De 
indladte  Forere  vendte  tilbage  til  deres  Skarer,  som  ventede 
paa  Pladsen.  Et  stort  Bord  blev  opstillet,  ved  hvilket  Rege- 
ringen tog  Plads.  Om  dem  opstillede  Barbes  og  Etienne 
Arago,  der  hørte  til  Ledru-Rollins  og  »Reformes«  Parti,  til 
Beskyttelse  for  Ministrene  paalidelige  Mænd  af  deres  Klubber; 
thi  de  frygtede  for,  at  Blanqui  vilde  forsøge  en  Overrump- 
ling. Ministrene  indsaa,  for  hvilke  Farer  de  vare  udsatte, 
og  da  de  kom  ned,  styrtede  virkelig  en  Partigænger  af 
Blanquis  Folk  sig  med  blank  Klinge  mod  A.  Marrast, 
medens  en  anden  greb  Garnier-Pagés  i  Kraven.  Det  lyk- 
kedes dem  begge  at  slippe  ud  af  de  rasendes  Hænder,  og 
de  bestege  med  de  øvrige  Regeringsmedlemmer  en  Estrade, 
hvor  fra  Louis  Blanc  talte  og  søgte  at  berolige  Folket  ved 
Løfter  og  Smigrerier.  Hans  Popularitet  og  Folkets  Uviden- 
hed om,  hvad  der  var  forefaldet  der  inde  mellem  ham  og 
Blanqui,  skaffede  ham  en  let  Triumf.  Flertallet  af  Arbej- 
derne var  netop  kommen  for  at  beskytte  ham  og  Ledru- 
RoUin  mod  det  maadeholdne  Flertal,  og  kun  Blanqui,  Gabet 
og  Raspail  havde  tænkt  paa  at  benytte  Lejligheden  til  selv 
at  bemægtige  sig  Styrelsen.  Jublende  drog  den  umaadelige 
Menneskemasse  igjen  bort  i  et  ordnet  Tog.  Derpaa  ilede 
Ministrene  til  et  hemmeligt  Møde,  hvori  Flertallet  for 
største  Delen  gav  efter;  thi  det  havde  erfaret,  hvor  Magten 
var.  Nationalgardens  Valg  bleve  opsatte  til  den  5te  April, 
og  en  Proklamation  til  Folket  blev  udstedt,  hvori  Arbej- 
derne bleve  roste  for  deres  Maadehold.  »Borgere!  Rege- 
ringen  takker    eder    for    den    imponerende    Demonstration, 

hvis  heriige  Skuespil  I  have  givet. Den  har  set  sin 

Magt  stadfæstet   af   200,000  Borgere. I    have   vist 

lige  saa  megen  Storhed  i  denne  saa  vel  ordnede  Demon- 
stration som  Mod  paa  Barrikaderne.«  Dagen  efter  begav 
Regeringen  sig  højtidelig  til  Luxembourg  for  at  takke  Ar- 
bejdernes udvalgte.  Derpaa  opsatte  den  de  almindelige 
Valg,  dog  kun  til  den  23de  April. 


I 

Ledru-RoUin  og  Louis  Blanc  havde  naaet  deres  Maal: 
de  vare  fra  nu  af  Herrer  over  Regeringen,  og  den  øjeblik- 
kelige Fare  for  selv  at  blive  overfløj  ede  af  de  endnu  videre 
gaaende  Revolutionsmænd  var  fjærnet.  Caussidiéres  ende- 
lige Udnævnelse  til  Politipræfekt  var  Lønnen  for  hans  Bi- 
stand mod  Højre  og  Venstre.  »Regeringens  Flertal,«  til- 
stod Lamartine  selv,  »hyklede  Tilfredshed  og  Taknemmelighed; 
men  den  saae  vel,  at  det  havde  lidt  et  Nederlag,  og  at  de, 
som  kaldte  sig  dets  Støtter,  i  Virkeligheden  vare  deis  Ty- 
ranner. Thi  Folkehæren  tyngede  paa  alles  Sind  og  sagde 
alle  Øjne,  at  Paris  var  i  Proletariernes  Hænder.«  Og  Sejr- 
herrerne af  17de  Marts  vidste  vel,  at  det  maadeholdne 
Flertal  i  Regeringen  var  knækket:  »Vel  var  der  endnu  7 
Stemmer  paa  den  ene,  kun  4  paa  den  anden  Side,  men 
bag  ved  de  fire  viste  Erindringen  om  den  1 7de  Marts  altid 
en  femte  Stemme,  Folkets.«  Snart  indfandt  der  sig  ogsaa 
Overløbere,  først  Crémieux,  dernæst  Lamartine  selv.  Gar- 
nier-Pages vedblev  at  være  usikker;  kun  Arago,  Marrast, 
Marie  bleve  Ordenens  Sag  tro. 

VIL 


Kongressen  i  Aachen.  —  Frankrigs  Rømning.  — 
Frankrigs  Indtrædelse  i  Stormagternes  Raad.  — 
Kvadrupelalliancens  hemmelige  Fornyelse.  — - 
Alliancens  Diktatur  i  Evropa.  —  Katterkronen. 
—  Saarflodens  Departement.  —  Kniphausen.  — 
Stourdzas  Skrift  om  de  tyske  Universiteter.  — 
Metternichs  Advarsler  mod  den  preussiske  For- 
fatning. 

Jc  orhandlingerne  paa  Kongressen  skulde  vel  ikke  for- 
lebe  ganske  uden  Kampe;  men  dog  vare  Menings forskj el- 
lighederne  aldrig  stærke  eller  farlige,  da  alle  Magter  i  lige 
høj  Grad  fr3^gtede  et  nyt  Udbrud  af  Revolutionens  Krater 
i  Frankrig.  Vel  havde  Czaren  trods  den  trufne  Aftale 
egenmægtig  kaldet  Pozzo  di  Borgo  til  Aachen;  men  Met- 
ternich  mærkede  snart,  at  Alexander  ingenlunde  delte  sin 
Sendemands  franske  Sindelag.  Kejseren  betragtede  Frank- 
rigs indre  Tilstande  med  tung  Bekymring  og  lod  sig  ikke 
omvende  ved  Richelieus  Forsikringer;  trods  al  sin  Velvilje 
mod  Bourbonnerne  vilde  han  dog  ikke  fuldstændig  opgive  de 
fire  Magters  Forbund,  hvis  Spids  var  rettet  mod  Revolu- 
tionen  i   Frankrig.      Bevarelsen   af  Freden,   Ordenen,    de 

kristelige  Sæder  og,  om  nødigt  gjordes,  fælles  Kamp  mod 
Kevolutionens  Hydra  —  det  var  hans  Program,  som  han 
til  Metternichs  Lettelse  atter  og  atter  udviklede  i  salvelses- 
fulde Taler.  Tilmed  tog  Pozzo  ikke  Del  i  de  diplomatiske 
Møder.  De  fuldmægtige  Underhandlere  vare  Castlereagh 
og   Wellington,    Metternich,    Hardenberg   og    Bernstorff*), 


*)  Bernstorff  var  en  Søn  af  den  berømte  danske  Minister  An- 
dreas Peter  Bernstorff,  men  besad  hverken  Faderens  eller 
Grandonkelen,  Johan  Hartvigs,  Dygtighed  eller  Lykke;  han 
havde  ikke  kunnet  forebygge  Englændernes  Røvertog  1807 
til  Kjøbenhavn,  og  senere,  da  han  var  traadt  ud  af  Uden- 
rigsministeriet og  bleven  Gesandt,  havde  han  heller  ikke 
kunnet  skaffe  sin  af  alle  Stormagter  prisgivne  Monark  nogen 
bedre  Lod  paa  Wienerkongressen.  Trods  disse  Uheld  gjaldt 
han  for  en  modig  og  klog  Diplomat  og  for  en  Mand  afÆre. 
Han  havde  i  længere  Tid  været  dansk  Sendemand  i  Berlin, 
og  paa  Storkansleren  Hardenbergs  Forslag  tilbød  den  preus- 
siske Konge  ham  i  Løbet  af  Sommeren  1818  at  overtage  Le- 
delsen af  det  preussiske  Udenrigsministerium,  hvad  der  ganske 
vist  kom  Bernstorff  højst  overraskende;  men  efter  at  have 
indhentet  Frederik  VL's  Tilladelse  gik  han  dog  ind  herpaa, 
og  den  16de  September  —  altsaa  næppe  14  Dage  før  Aachener- 
kongressen  —  paafulgte  Udnævnelsen.  I  sin  personlige  Om- 
gang lagde  Bernstorff'  en  værdig,  men  dog  behagelig  Op- 
træden for  Dagen,  som  det  faldt  i  Kong  Frederik  Vilhelms 
Smag;  han  havde  et  vindende  Væsen,  som  udgik  fra  et  ædelt 
Hjærte.  I  den  smukke  Have  ved  hans  Embedsbolig  i  Wil- 
helmsstrasze  samlede  han  ved  Sommertider  en  munter  Kreds 
af  aandrige  Mennesker  omkring  sig.  Ministeren  var  ved  sine 
Onkler,  Greverne  Stolberg,  tidlig  bleven  indført  i  Littera- 
turen, havde  selv  et  behageligt  poetisk  Talent  og  viste  sig  i 
Kunst  og  Videnskab  som  en  fin  Kjender;  men  af  den  fødte 
Statsmands  djærve  Ærgjerrighed  og  rastløse  Virksomhed  ejede 
han  kun  en  ringe  Part. 

Med  Bernstorff  begyndte  en  ny  Generation  i  det  preus- 
siske Diplomati.  I  Steden  for  hine  kjærnesunde,  arbejds- 
hærdede  Politikere,  som  engang  med  Liv  og  Sjæl  tjente  den 
store  Kurfyrste  og  den  store  Konge,  optraadte  nu  i  den 
slappe  Fredstid  mere  og  mere  hyppig  hine  aandrige,  elsk- 
værdige, litterære  Dilettanter,  for  hvem  Staten  ikke  var  ét 
og  alt.     Allerede  ved  Tiltrædelsen   af  sit  nye  Embede  følte 

Kapodistrias  og  Nesselrode.  Protokollen  blev  ført  af  Gentz, 
der  svømmede  i  et  Hav  af  Henrykkelse  og  ikke  kunde 
finde  Ord  nok  til  for  sin  Ven  Pilat  at  skildre  den  glæde- 
lige Forandring  i  Czarens  Opfattelse  eller  Kabinetternes 
mønsterværdige  Endrægtighed  og  den  rige  Ros,  man  ydede 
hans  Pen,  og  de  6000  Dukater,  der  tilfiøde  hans  bundløse 
Lomme.  Den  franske  Sendemand  Ftichelieu  mødte  fore- 
løbig kun  i  enkelte  Forsamlinger  og  efter  særlig  Ind- 
bydelse. 

Angaaende   Frankrigs  Rømning  kom   man  allerede   til 


Grev  Bernstorff  sig  træt  og  udslidt,  skjønt  han  endnu  ikke 
havde  naaet  sit  halvtredsindstyvende  Aar,  og  snart  efter  blev 
han  saa  stærkt  hjemsøgt  af  den  adelige  Standssygdora,  Po- 
dagraen, at  han  næppe  havde  en  eneste,  fuldstændig  rask 
Dag.  Til  Preussens  indre  Tilstande  havde  han  foreløbig 
kun  et  saa  stort  Kjendskab,  som  en  fremmed  Diplomat  for- 
maar  at  tilegne  sig,  og  til  alt  Uheld  havde  han  allerede 
længe  vænnet  sig  til  navnlig  at  lade  Anc?llon  belære  sig 
om  den  tyske  Politik.  Det  gaadefulde  Helgenskin,  der  om- 
svævede denne  lærde  Hofmand,  blændede  endnu  fuldstændig 
den  nye  Minister,  og  Badens  Sendemand,  General  Stockhorn, 
var  sikkert  paa,  det  rette  Spor,  naar  han  meldte  sit  Hof,  at 
Ancillon  og  Wittgenstein  (Ministeren  for  det  kongelige  Hus) 
i  Fællesskab  havde  bevirket  Bernstorffs  Udnævnelse.  Bern- 
storffs Brevvexling  med  Ancillon  er  for  største  Delen  be- 
varet og  viser  tydelig,  at  den  nye  Minister  endnu  et  helt 
Aar  med  troende  Andagt  lyttede  til  sin  skrivesalige  Mentors 
Lærdomme,  Først  da  det  var  for  sent,  først  mod  Slutningen 
af  Aaret  1819  havde  Bernstorff  fundet  sig  til  rette  i  de  tyske 
Anliggender  og  lært  at  se  med  egne  Øjne;  fra  nu  af  fjærnede 
han  sig  Skridt  for  Skridt  fra  Mesterens  reaktionære  Dok- 
triner  og  viste,  at  han  i  Temperament  og  Sindelag  hørte  til 
de  maadeholdne  konservative;  men  i  hine  kritiske  halvandet 
Aar,  der  hidførte  et  Omslag  i  Forbundspolitikken,  var  Bern- 
storff' en  Fælle  af  Ancillon.  Bernstorffs  Udnævnelse  var 
saaledes  en  Sejr  for  det  reaktionære  Parti;  uden  at  han  selv 
anede  det,  fremmede  han  de  Mænds  Planer,  som  hemmelig 
tragtede  efter  at  forpurre  Statskanslerens  konstitutionelle 
Planer,  og  for  en  Stund  gik  hele  det  preussiske  Forfatnings- 
arbejde i  Staa. 

Enighed  paa  Kongressens  tredje  Dag  (1ste  Oktbr.),  og  alle- 
rede den  9de  Oktober  afsluttedes  der  med  Richelieu  en 
Overenskomst,  i  Felge  hvilken  Besætningshærens  Afmarche 
skulde  tage  sin  Begyndelse  den  30te  November.  »Jeg  har 
levet  længe  nok,  siden  jeg  har  set  Frankrig  frit,«  skrev 
Kong  Ludvig  taknemmelig  til  sin  Minister.  Til  Udbeta- 
lingen af  de  resterende  Krigsomkostninger  —  265  Millioner 
Francs  —  fastsatte  man  Tuilerierne  en  Frist  paa  ni  Maa- 
neder;  forgjæves  havde  Hardenberg  fordret  en  øjeblikkelig 
Betaling,  da  det  fuldstændig  udtømte  Preussen  næppe  kunde 
vente  længere  og  stadig  maatte  sælge  de  forfaldne  franske 
Obligationer,  saa  snart  de  indløb,  til  ugunstige  Kurser. 
De  tre  andre  Magter  forkastede  dette  Forslag,  da  man  ikke 
vilde  ægge  den  olfentlige  Mening  i  Frankrig,  og  Bour- 
bonnerne  havde  virkelig  ogsaa  vanskelig  kunnet  fyldestgjere 
de  franske  Fordringer.  De  tvende  nye  Laan,  tilsammen 
paa  120  Millioner,  som  Frankrig  rejste  for  at  afdrage  de 
første  Kenter  af  sin  Gjæld,  vakte  en  panisk  Skræk  i 
Forretningsverdenen,  og  endnu  medens  Kongressen  var 
samlet,  udbrød  der  forst  i  Paris,  senere  i  Amsterdam  en 
saa  betænkelig  Pengekrise,  at  Magterne  paa  Richelieus 
Bønner  og  ved  Wellingtons  Mellemkomst  endnu  tvende 
Gange  bevilgede  en  Forlængelse  af  Betalingsfristen  — 
sidste  Gang  til  Juni  1820.  Begge  Gange  rejste  Preussen 
forgjæves  Modstand. 

Vanskeligere  stillede  Sagerne  sig  ved  Forhandlingerne 
om  Frankrigs  fremtidige  Stilling  til  de  fire  Magter.  Riche- 
lieu ønskede  kort  og  godt  sit  Lands  Optagelse  i  de  fire 
Magters  Forbund,  saaledes  at  det  evropæiske  Pentarchi, 
som  det  faktisk  havde  existeret  i  de  tre  A årtier  for  Revo- 
lutionen, nu  blev  fornyet  som  en  retlig  anerkjendt  Ordning; 
han  forsikrede  gjentagne  Gange,  at  Frankrig  kun  kunde 
anse  Kvadrupelalliancens  fortsatte  Bestaaen  som  en  Be- 
skæmmelse, og  at  dette  Forhold  vilde  hidføre  Krigen  eller 
Revolutionen.      En  Tid  lang  saae   det  ud  til,   at   Rusland 

vilde  imødekomme  disse  Ønsker ;  i  fortrolige  Sarataler  kaldte 
Kapodistrias  Kvadriipelalliancen  en  Bonaparte  med  fire  Ho- 
veder, hvis  Tyranni  maatte  brydes.  Den  8de  Oktober 
overleverede  de  russiske  Underhandlere  en  Memoire,  der 
efter  Bernstorffs  træffende  Dom  i  Bredde,  Uklarhed  og 
Svulst  overgik  alt,  hvad  der  nogen  Sinde  var  kommet  fra 
St.  Petersborg;  Skrivelsen  fejrede  i  et  apokalyptisk  Sprog 
det  nye,  af  Forsynet  selv  grundlagte  Fredssystem,  der  lige- 
som Sandheden  aldrig  igjen  kunde  tabe  sin  Magt,  naar  det 
engang  var  erkjendt  og  indgravet  i  Menneskenes  Hjærter; 
derpaa  fordrede  Memoiren  Frankrigs  Indtrædelse  i  det  fir- 
dobbelte Forbund,  der  »kun  var  Midtpunktet  i  det  alminde- 
lige Forbund  eller  det  evropæiske  System«.  Ved  Siden 
heraf  fandtes  imidlertid  truende,  ja  fjendtlige  Ytringer  mod 
Frankrig;  naar  denne  Magt  nogen  Sinde  atter  hjemfaldt  til 
Kevolutionen,  udskilte  det  sig  selv  frivillig  af  det  alminde- 
lige Forbund. 

Dette  sælsomme  Dokument  gav  et  nøjagtigt  Billede 
paa  de  modsigende  Ønsker,  som  beherskede  Czarens  be- 
vægelige Aand  siden  det  store  Omslag  i  den  sidste  Sommer: 
Den  hellige  Alliances  Skaber  vilde  tydelig  nok  gjærue  blive 
det  anerkjendte  Overhoved  for  et  almindeligt,  evropæisk 
Forbund,  men  han  vilde  dog  heller  ikke  ganske  give  Slip 
paa  det  prøvede,  firdobbelte  Forbund,  som  holdt  Revolu- 
tionens Magter  i  Skak.  Lige  over  for  denne  russiske  Tanke- 
gang vare  Evropas  tvende,  strængt  konservative  Magter, 
Østerrige  og  England,  fremfor  alt  betænkte  paa  at  opret- 
holde det  bestaaende,  Kvadrupelalliancen,  maaske  med 
Frankrigs  lejlighedsvise  Tilkaldelse;  Metternich  og  Castle- 
reagh  kunde  ikke  opgive  deres  Mistillid  til  Ruslands  Ær- 
gjerrighed  eller  deres  Frygt  for  enhver  Forandring.  Der- 
hos var  Lord  Liverpool  bange  for  heftige  Kampe  med 
Whiggerne,  i  Fald  hans  Embedsbrødre  undertegnede  en 
ligefrem  Traktat,  og  skjulte  sin  Angest  bag  den  højtravende 
Formaning:   »De  allierede  maa  ikke  forglemme,   at  den  al- 

mindelige  og  evropæisk  Drøftelse  af  disse  Spergsmaal  vil 
finde  Sted  i  det  engelske  Parlament.«  I  hans  eget  Ka- 
binet løftede  sig  allerede  en  Stemme  til  Modsigelse;  Mini- 
steriets yngste  Medlem,  Georg  Canning,  repræsenterede 
allerede  den  Anskuelse,  at  Øriget  skulde  holde  sig  borte 
fra  Fastlandets  Anliggender,  saa  vidt  de  ikke  berørte  den 
engelske  Handel.  Preussen  stod  mellem  begge  Partier  og 
søgte  at  tilvejebringe  en  Overenskomst,  hvis  Betingelser  i 
Virkeligheden  laa  nær  for  Haanden.  Det  firdobbelte  Forbund 
bestod  utvivlsomt  endnu  med  retsligt  Grundlag;  at  ophæve 
det  var  endnu  ikke  tilraadeligt,  da  Frankrigs  Tilstande 
vakte  saa  ringe  Tillid,  og  der  i  Kongeriget  Nederlandene 
allerede  var  udbrudt  en  Strid  mellem  Norden  og  Syden, 
som  bebudede  Opløsningen  af  denne  kunstige  Statsdannelse. 
Omvendt  kunde  man  billigvis  ikke  nægte  Tuilerierhoffet  at 
deltage  i  Kaadslagningen  mellem  de  evropæiske  Magter,  da 
det  jo  havde  opfyldt  alle  Fredsbetingelserne.  Gaves  der 
da  intet  Middel  til  at  naa  begge  Formaal,  baade  at  optage 
Frankrig  i  den  evropæiske  Koncert  og  dog  samtidig  paa 
ny  at  befæste  de  fire  Magters  Forbund? 

Preussens  Mægling  var  rettet  paa  dette  dobbelte  Øje- 
med, og  allerede  efter  nogle  Dages  Forløb  havde  de  tvende 
Partier  nærmet  sig  hverandre.  Den  14de  Oktober  foreslog 
Kapodistrias  i  en  ny  Memoirer  Det  firdobbelte  Forbund 
skulde  atter  bekræftes  ved  en  hemmelig  Protokol  mellem 
de  fire  Magter,  og  man  skulde  i  Enkelthederne  træffe  Af- 
taler om  Rustninger  til  en  mulig  Krig  mod  Frankrig;  der- 
paa  skulde  Frankrig  indbydes  til  at  slutte  sig  til  Magternes 
Union,  og  den  fuldbyrdede  Tilslutning  skulde  endelig  meldes 
Evropas  øvrige  Stater  som  et  Bevis  paa  »Enighed,  broderligt 
og  kristeligt  Venskab«  mellem  Monarkerne.  Hermed  vare 
Grundtrækkene  for  en  Forstaaelse  allerede  angivne;  men 
imidlertid  gik  Forhandlingerne  for  nogle  Dage  i  Staa,  da 
Czaren  og  Preusserkongen  paa  Richelieus  indstændige  An- 
modning gjorde  en  Afstikker  til  Paris;   den  aldrende  Bour- 

bon  vilde  vise  sin  Nation,  at  de  allierede  betragtede  ham 
som  en  fuldkommen  jævnbyrdig  Forbundsfælle.  Undervejs 
holdt  man  en  Revue  over  det  preussiske  Besætningskorps 
paa  det  samme  Terrain,  som  den  sorte  Ørn  skulde  gjense 
efter  halvtredsindstyve  Aars  Forløb.  T  Tuilerierne  lagde 
Czaren  atter  sit  Skuespillertalent  for  Dagen;  han  opholdt 
sig  her  kun  en  Dag,  og  saa  snart  hans  preussiske  Ven  var 
kjørt  til  Theatret,  havde  han  en  lang,  højtidelig  Samtale 
med  Kong  Ludvig  og  sparede  hverken  paa  pathetiske  Ord 
eller  beskyttende  Velvilje;  men  bindende  Lofter  gav  han 
ikke,  og  da  han  den  31te  Oktober  vendte  tilbage  til  Aachen, 
fandt  han  Statsmændene  i  en  Stemning,  der  ikke  lovede 
Frankrig  noget  godt. 

De  udfyldende  Valg  til  de  franske  Kamre  vare  nemlig 
nylig  gaaede  for  sig  og  havde  ikke  bragt  en  eneste  Ultra- 
royalist  ind  i  Forsamlingen;  tvært  imod,  selv  i  det  legiti- 
mistiske  Partis  faste  Borge,  Bretagne  og  Vendée,  var  der 
valgt  deciderede  Demokrater,  som  Lafayette  og  Manuel; 
hertil  kom  nu  de  foruroligende  Efterretninger  fra  Pariser- 
børsen. Frankrigs  Fremtid  syntes  usikrere  end  nogen 
Sinde,  og  med  Eftertryk  fremhævede  Metternich  i  en  Me- 
moire  af  1ste  November,  at  dette  Land  endnu  ikke  befandt 
sig  i  samme  Stilling  som  de  øvrige  Magter.  Ingen  vilde 
true  det  rolige  og  konstitutionelle  Frankrig;  men  denne 
Stat  var  fremgaaet  af  en  Revolution  og  sønderreven  af 
Partier;  mellem  de  fire  Magter  bestod  der  en  Forpligtelse 
til  at  iagttage,  om  det  igjen  skulde  hjemfalde  til  revolu- 
tionære Trækninger,  »en  Forpligtelse,  som  ikke  bestaar 
mod  nogen  anden  Stat«,  derfor  kunde  Frankrig  ikke  ind- 
træde i  noget  formeligt  Forbund,  da  der  tilmed  ikke  fandtes 
nogen  casus  foederis;  men  det  kunde  kun  opfordres  til 
at  deltage  i  de  fire  Magters  Raadsl agninger.  Denne  An- 
skuelse trængte  igjennem,  skjønt  Rusland  rejste  nogle  Ind- 
vendinger, mere  dog  mod  Formen  end  mod  Realiteten,  og 
herpaa  blev  den  »allerkristeligste  Konge«  ved  en  smigrende 

Note  (4de  Novbr.)  fra  de  fire  Magter  til  Richelieu  indbudt 
til  fremtidig  at  deltage  i  Raadslagningerne  med  dem.  Den 
12te  udviklede  den  franske  Minister  i  en  Svarnote  sin 
Konges  levende  Taknemmelighed  for  dette  nye  Bevis  paa 
Tillid  og  Venskab  og  lovede,  at  Frankrig  vilde  slutte  sig 
til  Magternes  Union  med  »sin  vante  Ærlighed.« 

Den  15de  undertegnede  derpaa  de  fem  Magter  en 
Protokol,  hvori  de  højtidelig  udtalte  Frankrigs  Tilslutning 
til  det  almindelige  Fredssystem  og  samtidig  forpligtede  sig 
til  fia  Tid  til  anden,  efter  nærmere  Aftale,  at  afholde  per- 
sonlige Sammenkomster  til  nærmere  Drøftelse  af  deres  An- 
liggender; skulde  paa  disse  Sammenkomster  andre  Magters 
Interesser  komme  til  Forhandling,  vilde  dette  kun  ske  efter 
udtrykkelig  Opfordring  og  under  paagj ældende  Magters 
Medvirkning.  Denne  Protokol  blev  meddelt  alle  evropæiske 
Hoifer  tillige  med  en  Deklaration  (af  15de  Novbr.),  der  er 
et  Mesterværk  af  Gentz's  Stil,  men  hvis  tarvelige  Indhold 
dog  kun  til  Nød  dækkes  bag  den  glimrende  Form.  »Øje- 
medet for  denne  Forbindelse,«  hedder  det,  »er  lige  saa 
velgj ørende  som  stort.  I  sin  faste  og  rolige  Gang  til- 
stræber den  kun  Fredens  Opretholdelse  og  en  Garanti  for 
alle  de  Forhandlinger,  hvorved  Freden  er  bleven  indgaaet 
og  bekræftet.  Suverænerne  erkjende  højtidelig,  at  deres 
Pligt  mod  Gud  og  mod  de  Folkeslag,  de  beherske,  byder 
dem  at  give,  saa  vidt  det  staar  til  dem,  et  Bevis  paa  Ret- 
færdighed, Endrægtighed  og  Maadehold.« 

Saaledes  var  Frankrig  da  tilsyneladende  optaget  i  de 
fire  Magters  Forbund,  og  den  vakre  Richelieu,  hvis  ridder- 
lige Holdning  vakte  almindeligt  Bifald  paa  Kongressen, 
havde  den  Tilfredsstillelse,  at  den  uvidende  Presse  overøste 
ham  med  Ros,  fordi  han  ikke  blot  havde  befriet  Frankrigs 
Jordbund,  men  ogsaa  fornyet  det  evropæiske  Pentarchi.  I 
Virkeligheden  havde  Frankrig  imidlertid  ikke  høstet  andet 
end  et  temmelig  værdiløst  Bevis  paa  diplomatisk  Høflighed. 
Bourbonnerne  kunde  fremtidig  gjore  Regning  paa,    at  deres 

Sendemænd  vilde  blive  indbudte  til  de  fire  Magters  Sammen- 
komster, men  et  Forlig  var  ikke  sluttet,  Navnet  »det  fem- 
dobbelte Forbund«  havde  man  forsætlig  undgaaet.  Der- 
imod samledes  de  fire  Magters  Kepræsentanter  den  selv 
samme  15de  November,  de  havde  udsendt  Deklarationen 
til  de  evropæiske  Hoffer,  i  et  fortroligt  Mode  og  erklærede 
i  en  hemmelig  Protokol,  at  deres  i  Chaumont  afsluttede 
og  i  Paris  paa  ubestemt  Tid  fornyede  Forbund  endnu  be- 
stod uforandret;  kun  skulde  Kvadrupelalliancens  fortsatte 
Bestaaen  holdes  hemmelig,  for  ikke  at  skræmme  Frankrig 
og  de  øvrige  Stater.  De  fire  Magter  bleve  følgelig  for- 
pligtede til  strax  at  understøtte  hverandre,  hver  med  mindst 
60,000  Mand,  saafremt  der  i  Frankrig  udbrød  en  Revolu- 
tion, Bonaparte  vendte  tilbage,  eller  der  i  øvrigt  maatte 
vise  sig  nogen  Krigsfare.  De  forbeholdt  sig  i  fornødent 
Fald  i  særlige  Sammenkomster  (reunions  speciales)  at  træffe 
de  Forholdsregler,  »som  kunde  forekomme  de  skæbne- 
svangre Følger  af  en  ny  Omvæltning  i  Frankrig.« 

Saaledes  kom  ganske  vist  ikke  alle  Planer,  de  allie- 
rede Magter  monne  have  næret,  til  Fuldbyrdelse;  men  det 
væsentlige  var  naaet ;  Kvadrupelalliancen  forblev  opretholdt, 
bestod  mere  fast  og  enigt  end  nogen  Sinde  tidligere,  og 
Frankrig  vedblev  at  staa  under  de  fire  Magters  Politi- 
tilsyn.  Saa  snart  Partikampene  i  Frankrig  syntes  at  blive 
truende,  kunde  de  fire  Magters  Raad  træde  sammen  og 
efter  den  aftalte  Plan  strax  skride  til  en  væbnet  Interven- 
tion. Richelieu  fik  kun  en  fortrolig  Meddelelse  om,  at 
Kvadrupelalliancen  ikke  var  opløst  og  vogtede  sig  vel  for 
at  røbe  denne,  for  den  franske  Selvfølelse  saa  pinlige 
Hemmelighed.  Derimod  havde  han  ingen  Anelse  om  de 
trufne  Foranstaltningers  Alvor  eller  Omfang;  lige  saa  lidt 
kjendte  han  noget  til  det  forandrede  Sindelag  hos  Czar 
Alexander,  hvem  han  viede  al  sin  Taknemmelighed.  Hen- 
rykt skrev  han  om  den  russiske  Monark :  »man  burde  kysse 
Sporene  af  hans  Fod« ;    han    vidste  ikke,    at   netop    denne 

Frankrigs  Velgjører  først  havde  foreslaaet  de  allierede  at 
indsætte  et  Militærudvalg  og  ved  Siden  af  Preussen  havde 
vist  sig  allerivrigst  ved  Forhandlingen  om  Koalitionens 
Hærmasser. 

Hvor  mange  Ydmygelser  maatte  det  stolte  Frankrig 
ikke  finde  sig  i  under  denne  Kongres!  Selv  efter  at  den 
franske  Minister  var  opfordret  til  regelmæssig  Deltagelse, 
ophørte  ikke  de  fire  Magters  Samlinger;  af  Kongressens  47 
Møder  fandt  de  15,  altsaa  omtrent  en  Tredjedel,  Sted  uden 
Kichelieus  Deltagelse.  A  årsdagen  for  Leipzigerslaget  for- 
anstaltede de  allierede  en  glimrende  Fest,  som  den  franske 
Minister  og  hans  Følge  kun  kunde  unddrage  sig  ved  en 
pludselig  Rejse;  og  hvilken  besynderlig  Rolle  spillede  ikke 
Kongens  Brodersøn,  Hertugen  af  Angouléme,  da  han  en 
kort  Stund  incognito  optraadte  i  Aachen  for  at  besvare  de 
tvende  Monarkers  Besøg  i  Paris?  Frankrigs  uværdige 
Stilling  i  Evropas  høje  Raad  var  en  naturlig  Følge  af  de 
hundrede  Dages  Synder;  hvem  turde  vel  tage  de  fire 
Magter  det  ilde  op,  naar  de  ved  ethvert  Middel  søgte  at 
forebygge  en  Forstyrrelse  af  Verdensfreden,  der  forekom 
denne  dødstrætte  Slæ'gt  som  det  mest  absolute  Gode? 
Dog  i  Længden  kunde  en  stor  Nation  umulig  taale  en  saa 
beskæmmende  Behandling. 

Under  Underhandlingernes  Gang  afsløredes  ogsaa  det 
sidste  Maal,  der  havde  foresvævet  Czaren  under  alle  hans 
Politiks  gaadefulde  Vendinger.  Foruden  Kvadrupelalliancens 
Fortsættelse,  hvis  Virksomhed  Alexander  ønskede  at  ind- 
skrænke til  Krigsforholdene,  ønskede  Kejseren  ogsaa  Afslut- 
ningen af  en  almindelig  evropæisk  Garantitraktak.  Dette 
Indfald  skyldtes  et  svulstigt  Skrift  af  Ancillon,  et  Privat- 
arbejde,  som  den  underdanige  Skribent  formodentlig  havde 
overrakt  Czaren  allerede  under  Gjennemrejsen  i  Berlin. 
Ancillon  forherligede  heri  den  hellige  Alliance,  »denne 
Overenskomst,  der  for  sig  alene  vilde  være  tilstrækkelig  til 
at   gjøre    den   nuværende   Periode  udødelig«,    og    skildrede 

derpaa  med  sædvanlig  Vidtløftighed,  hvorledes  d^r  efter 
Ligevægtens  og  det  revolutionære  Verdensriges  tvende 
Epoker  nu  endelig  var  fulgt  den  lykkelige  Tid,  der  havde 
fattet  »den  lige  saa  simple  som  ophøjede  Idé  om  det  evro- 
pæiske  Familiesarafund«.  For  at  forherlige  denne  Idé 
burde  de  fem  store  Magter  solidarisk  garantere  alle  evro- 
pæiske  Stater  deres  nuværende  Besiddelsesstand  mod  enhver 
voldsom  Forstyrrelse  og  paa  regelmæssige  Kongresser  fra 
Tid  til  anden  fredelig  fastslaa  de  nødvendige  Ændringer  i 
de  hestaaende  Forhold.  »Det  kommer  an  paa,«  tilføjede 
Bernstorff  som  Forklaring,  »at  give  den  hellige  Alliances 
gjennemsigtige  Sjæl  et  fast  Legeme  eller  at  formæle  denne 
kjønsløse  Psyche  med  den  sande  befrugtende  Kjærlighed 
og  Retfærdighed.« 

Saaledes  skulde  altsaa  hint  Drømmebillede  om  den 
evige  Fred,  der  beherskede  den  udmattede  Verden,  indføres 
i  Livet  under  Stormagternes  fælles  Protektorat,  og  den 
evropæiske  Union  skulde  ved  de  fem  Monarkers  regelmæssig 
tilbagevendende  Sammenkomster  linde  en  fast  Centralmagt; 
under  slige  Forhold  havde  Verdensdelen  faaet  Form  af  en 
Forbundsstat,  en  Forfatning,  der  ikke  stemte  med  de  en- 
kelte Staters  berettigede  Uafhængighed.  Til  dette  betænke- 
lige Forslag  føjede  Ancillon  dernæst  et  andet,  fuldstændig 
forkasteligt,  der  ligefrem  forfalskede  den  fælles  Freds- 
garanti og  truede  med  at  nedværdige  det  evropæiske  Pro- 
tektorat til  et  Værk  for  reaktionær  Partipolitik.  Ancillons 
Skrift  forlangte,  at  Stormagterne  skulde  forpligte  sig  til 
overalt  at  opretholde  den  legitime  Suverænitet,  og  for- 
klarede Sætningen  saaledes:  En  Forfatningsforandring  ved 
Suverænen  kan  aldrig  give  Anledning  til  en  Intervention 
af  Stormagterne  ;  men  denne  kan  nok  foranlediges  ved  en 
Omstyrtning  eller  Trusel  mod  den  legitime  Suverænitet. 
Altsaa  skulde  det  store  Fredsforbund  ikke  sørge  for  Rettens 
eller  Fredens  Bevarelse  mod  alle  og  enhver,  men  forsvare 
Tronerne  mod  Folkene.     Hermed  var  der  udtalt  et  skæbne- 

svangert  Ord,  som  Metternichs  Politik  kun  alt  for  snart 
skulde  tilegne  sig. 

For  Øjeblikket  blev  en  saa  fuldstændig  Triumf  for  det 
reaktionære  Parti  endnu  en  Umulighed;  Østerrige  og  Preussen 
viste  sig  ganske  vist  villige  til  at  gaa  ind  paa  en  gj ensidig 
Garanti  for  de  evropæiske  Landfordelinger;  thi  ethvert 
Middel,  som  kunde  garantere  det  bestaaende,  var  denne 
fredsommelige  Verden  velkommen,  og  Metternich  haabede 
i  al  Hemmelighed,  at  den  almindelige  Garanti  vilde  kunne 
lægge  en  Tomme  paa  de  tvende  Ærgjerrigheder,  han  var 
mest  bange  for,  Czaren  og  den  preussiske  Hær.  Dog  Lord 
Castlereagh  rejste  bestemte  Indsigelser;  med  en  saa  vidt 
rækkende  Overenskomst  turde  han  ikke  mede  for  Parla- 
mentet; Planen  gik  ud  paa  at  befæste  den  hellige  Alliance 
og  kunde  altsaa  kun  komme  dennes  Stifter,  der  alt  længst 
var  Britterne  for  mægtig,  til  gode.  Ogsaa  de  regelmæs- 
sige Kongresser  syntes  Øriget  ikke  at  kunne  gaa  ind  paa; 
kun  lejlighedsvise  Sammenkomster,  alt  efter  Tid  og  Lej- 
lighed, vilde  Britterne  indlade  sig  paa.  Lorden  blev  urok- 
kelig, og  da  ogsaa  de  tvende  tyske  Magter  maatte  ind- 
rømme, at  den  solide  Kvadrupelalliance  med  sine  klare, 
haandgribelige  Forpligtelser  sikrede  den  evropæiske  Fred 
paa  en  ulige  mere  virksom  Maade  end  det  taageagtige 
hellige  Forbund,  blev  Raadslagningen  om  Garanti-Overens- 
komsten foreløbig  udsat;  men  Czaren  fastholdt  sit  Haab,  at 
hans  Yndlingsværks  fine  Psyche  nok  engang  vilde  faa 
Legeme,  i  en  Rundskrivelse  mindede  han  atter  sine  Sende- 
mænd om  Grundsætningerne  i  den  helliofe  Alliance,  og  ved 
Afskeden  erklærede  han  udtrj^kkelig,  at  Rusland  var  villigt 
til  at  slutte  sig  til  enhver  Garantitraktat,  som  en  af  de 
fire  Magter  maatte  foreslaa  paa  Grundlaget  af  Ancillons 
Skrift. 

Ogsaa  ved  mange  andre  Spørgsmaal  brod  den  gamle 
Modsætning  mellem  engelsk  og  russisk  Politik  skarpt  frem 
paa  ny.     Da  Negerhandelen  paa  den  brasilianske  Kyst  ikke 

hørte  op,  forlangte  England  Ret  til  at  lade  sine  Krigsskibe 
overalt  gjennemsøge  alle  Skibe,  der  vare  mistænkte  for 
Slavehandel;  men  Rusland  og  de  øvrige  Magter  fandt  denne 
Fordring  alt  for  anmassende,  og  Castlereagh  maatte  slaa 
sig  til  Taals  med ,  at  de  •  tre  Monarker  i  egenhændige 
Skrivelser  formanede  Kongen  af  Portugal  til  at  hindre 
dette  Uvæsen.  Omvendt  kunde  Rusland  og  Preussen  ikke 
gjennemføre  en  fælles  Optræden  mod  Barbareskerne,  da 
England  ikke  vilde  se  russiske  Skibe  i  Middelhavet.  Lige 
saa  resultatløst  blev  et  Nødraab  fra  Madriderhoffet ;  de 
spanske  Bourbonners  gamle  Velyndere,  Rusland  og  Frankrig, 
ønskede,  at  England  skulde  overtage  Mæglingen  mellem 
Kongen  og  hans  oprørske  Undersaatter  i  Sydamerika  samt, 
om  muligt,  afholde  de  forenede  Stater  fra  at  anerkjende 
de  nye  kreolske  Republikker ;  men  Wellington  afviste  denne 
Anmodning.  Han  indsaa,  at  Kong  Ferdinand  ikke  ønskede 
nogen  ærlig  Mægling,  men  ene  og  alene  GjenOprettelsen  af 
sit  Herredømme  i  Sydamerika,  og  naar  alt  kom  til  alt, 
turde  selv  denne  Toryregering,  der  kun  lidet  forstod  sig 
paa  statsøkonomiske  Sporgsraaal,  ikke  ganske  unddrage  sig 
den  britiske  Handelspolitiks  Traditioner.  England  havde 
vundet  et  indbringende  Handelsomraade  ved  Sydamerikas 
Frafald  og  kunde  umulig  ønske  Koloniernes  Gjenforening 
med  det  spanske  Moderland. 

Trods  slige  Rivninger,  der  ikke  ganske  kunde  udeblive 
under  de  mangfoldige  evropæiske  Interesser,  var  Aachener- 
kongressen  dog  vistnok  den  mest  endrægtige  i  den  nyere 
Historie;  Trangen  til  Fred  og  Frygten  for  Revolutionen 
holdt  Magterne  fast  sammen.  Og  det  var  virkelig  en  ev- 
ropæisk  Kongres,  skjønt  man  undgik  Navnet.  Stolt  og 
sikkert  kløvede  det  firdobbelte  Forbunds  mægtige  Orlogs- 
skib Tidens  Vover  med  den  franske  Chaluppe  paa  Slæbe- 
tovet. Wellington  fik  nu  ogsaa  Marskalkstaven  af  Preussen 
og  Østerrige,  beklædte  saaledes  i  alle  betydelige  evropæiske 
Hære,   paa   Frankrig  nær,   den  højeste   militære  Værdighed 

Og  fremtraadie  paa  en  Maade  som  det  allierede  Evropas 
Generalissimus.  Monarkerne  vare  fast  overtydede  om,  at 
deres  Formynderskab  var  Verdensdelen  til  Velsignelse ;  uden 
Betænkning  inddroge  de  ethvert  evropæisk  Spergsmaal  for 
deres  Forum,  skjent  de  ganske  nylig  havde  forsikret  Mag- 
terne af  anden  Rang,  at  deres  Sammenkomst  kun  skulde 
afvikle  de  franske  Anliggender,  og  lode  de  engang  et 
Spørgsraaal  henstaa  uafgjort,  var  Aarsagen  ikke,  at  de  an- 
saa  sig  for  ukompeteute,  men  at  de  ikke  kunde  komme  til 
Enighed. 

Da  Czaren  ønskede,  at  den  evropæiske  Union  skulde 
bevare  Karakteren  af  et  stort  kristeligt  Familieforbund  i  den 
hellige  Alliances  Forstand,  uddelte  Kongressen  hyppig  sine 
Anvisninger  til  de  smaa  Stater  ved  faderlige  Haand- 
skrivelser  fra  de  tre  Monarker.  Ligesom  det  var  gaaet 
Kongen  af  Portugal  paa  denne  Maade  ved  Sporgsmaalet  om 
Slavehandelens  Afskaffelse,  saaledes  modtog  Kongen  af  Sverige 
nu  lignende  Haand billetter  med  Paamindelse  om  at  opfylde 
sine  Pligter  mod  Danmark.  Kong  Frederik  Vilhelm  min- 
dede alvorlig  sin  nordiske  Nabo  om  »de  kristelige  Broder- 
skabsbaand,  som  bestaa  mellem  alle  Fyrster  og  deres  Folk«. 
Det  nye  Hus  Bernadette  følte  sig  endnu  meget  usikkert  i 
dette  legitime  Statsforbund;  Karl  Johan  havde  allerede  i 
nogen  Tid  ved  det  bayerske  og  andre  Hoffer  søgt  en  Ge- 
malinde for  sin  Tronfølger,  men  stadig  forgjæves,  og  han 
var  ikke  uvidende  om,  at  Monarkerne  i  Aachen  nylig  havde 
dannet  et  Dotationsfond  for  de  fordrevne  Vasaer.  Derfor 
skyndte  han  sig  med  at  efterkomme  Paamindelsen,  og  efter 
heftige  Kampe  opnaaede  han  endelig,  at  det  norske  Stor- 
ting, som  billigt  var,  overtog  en  Del  af  Danmarks  tidligere 
Statsgjæld.  Det  faldt  ham  imidlertid  haardt  nok.  Engang 
forsøgte  han  endog  at  protestere  mod  Kvadrupelalliancens 
Tyranni  og  skrev  (7de  Januar  1819)  med  en  Gascogners 
Ordgyderi  til  Kejser  Frans:  »Sire,  maatte  man  i  Sandhed 
ikke  beklage  den   Ulykkens  Afgrund,   hvori  Folk  og  Rege- 

ringer  af  anden  og  tredje  Kang  vilde  styrte,  dersom  Magten 
vilde  hæve  sig  over  Fornuftens  og  Retfærdighedens  billige 
Grundsætninger  og  tro  sig  beføjet  til  at  træde  i  Steden 
for  Folkeretten,  ja  endog  efter  Behag  at  danne  en  Dom- 
stol for  Nationernes  Stridigheder,  og  naar  der  saaledes  op- 
stod et  System,  saa  lidet  overensstemmende  med  hine 
Grundsætninger  for  politisk  Frisind,  hvorfor  der  er  udgydt 
saa  meget  Blod,  og  som  for  sex  Aar  siden  forenede  os 
mod  Erobreren,  der  havde  fattet  den  Plan  at  grunde  en 
suveræn  Myndighed  paa  en  almindelig  og  fuldstændig 
Trældom?!«  Metternich  mente  kort  og  godt,  at  det  var 
tomme  Diskussioner,  og  da  de  fire  Magter  som  Garanter 
for  Kielerfreden  jo  kun  forlangte,  hvad  der  var  ret  og  bil- 
ligt, maatte  Svenskeren  give  efter.  Med  Fyrsten  af  Mo- 
naco gjorde  man  endnu  mindre  Omstændigheder,  Richelieu 
fik  det  Paalæg  i  den  store  Alliances  Navn  eftertrykkelig 
at  formane  den  usle  lille  Despot  til  en  kristelig  Vandel. 

Saaledes  skaltede  og  valtede  de  store  Magter,  skaan- 
somme  i  Formen  og  for  Tiden  endnu  retfærdige  og  fred- 
sommelige i  deres  Hensigter;  men  det  var  dog  altid  et 
Diktatur,  som  blev  besværligt  for  alle  Ikke-Deltagere.  Uden 
at  værdige  de  mindre  Kabinetter  en  Forespørgsel,  beslut- 
tede Kongressen  en  ny  Rangforordning  for  Diplomatien  — 
Ambassadører,  Gesandter,  Ministerresidenter,  Chargé-d'af- 
faires  — ,  og  denne  Forskrift  blev  uden  videre  iagttagen  af 
alle  Hoffer.  Ogsaa  om  den  fangne  Imperator  forhandlede 
man,  og  her  viste  netop  Czarens  Ministre  sig  mest  skrappe; 
de  forkastede  enhver  Skaansel  mod  »det  Individ,  hvori  Re- 
volutionens Magt  havde  legemliggjort  sig« ,  forklarede 
Fangens  Besværinger  for  »lige  saa  falske  som  barnagtige« 
—  hvad  i  Virkeligheden  ogsaa  var  Tilfældet  — ,  billigede 
ubetinget  alle  Hudson  Lov^^es  Forholdsregler  og  forlangte 
Napoleonidernes  Udvisning  fra  farlige  Steder,  særlig  fra 
Rom,  hvor  »disse  Individer«  kun  gjøre  Ulykke«.  Saa  vidt 
vilde   de  andre  Magter   ikke  gaa;    man    fornyede    kun  den 

gamle  Aftale  om  strængt  Polititilsyn  med  denne  farlige 
Familie.  Til  sidst  kom  ogsaa  de  uundgaaelige  Jøder  paa 
Bane.  Rusland  anbefalede  et  Skrift  af  en  kristen  gejstlig, 
som  udtalte  sig  for  en  fuldstændig  Emancipation;  dog  da 
Czaren  aldeles  ikke  var  til  Sinds  at  virkeliggjøre  disse 
menneskevenlige  Grundsætninger  i  sit  Rige,  kom  der  ingen 
Beslutning  i  Stand. 

Naar  alt  kom  til  alt,  maatte  Metternich  betragte  denne 
Kongres  som  et  heldigt  Udfald.  Der  var  ingen  Tvivl  om, 
at  Czaren  var  omvendt,  og  gik  han  end  undertiden  sine 
egne  Veje,  fik  han  dog  ikke  mere  liberale  Anfægtelser. 
Kun  Kapodistrias  var  og  blev  endnu  mistænkelig  for  Wie- 
nerhoifet,  og  da  han  efter  Kongressen  berejste  Italien,  blev 
han  Skridt  for  Skridt  bevogtet  af  Politiet.  Ogsaa  Riche- 
lieu  havde  til  ^Afskeden  givet  trøstelige  Forsikringer  og 
endog  stillet  en  Forandring  i  Valgloven  i  Udsigt;  Metter- 
nich haabede  det  bedste,  da  han,  som  de  fleste  af  sine 
samtidige,  langt  overvurderede  Valglovens  Betydning;  men 
den  franske  Minister  kunde  ikke  indløse  sit  Ord ;  hans  egen 
Kollega  Decazes  traadte  op  imod  ham,  det  kom  til  et 
Brud,  og  henimod  Juletider,  nogle  Uger  efter  sit  Held  i 
Aachen,  traadte  Richelieu  tilbage,  og  Hertugen  af  Decazes 
dannede  et  nyt  Ministerium,  der  søgte  at  stille  sig  paa  en 
venligere  Fod  med  de  liberale  Partier.  Efter  at  den  første 
Skræk  havde  fortaget  sig,  fandt  Metternich  sig  rask  i  de 
forandrede  Forhold;  thi  ogsaa  den  nye  Minister  maatte 
vide,  at  han  stod  under  Kvadrupelalliancens  Sværd  og  ikke 
turde  være  alt  for  imødekommende  mod  ludependenterne. 
Det  firdobbelte  Forbund  blev  blot  paa  ny  fæstnet  ved 
Efterretningerne  fra  Paris.  Uzar  i^lexander,  der  under  sin 
Hjemrejse  modtog  den  første  Melding  i  Wien,  ilede  strax 
glødende  af  Vrede  til  Kejser  Frans,  lovede  øjeblikkelig  at 
sætte  sine  Regimenter  paa  Krigsfod  og  lod  sig  kun  med 
Møje  stille  tilfreds.  Paa  Hardenbergs  Raad' enedes  de  fire 
Magter  om  vel  at  undgaa  enhver  umiddelbar  eller  middel- 

bar  Indblanding  i  Frankrigs  indre  Anliggender,  men  blot  at 
befæste  deres  Forbund  saa  meget  desto  stærkere;  thi  det 
var  den  eneste  Dæmning  mod  den  rasende  Strøm,  som  paa 
ny  rev  Aanderue  i  Frankrig  med  sig.  Under  saadanne 
Forhold  var  en  revolutionær  Kejsning  ikke  sandsynlig. 
Jublende  skrev  Gentz  til  sine  Venner:  »Verdensfreden  er 
sikret  for  lange,  lange  Tider«.  Med  overmodig  Haan  knuste 
han  dernæst  i  »Oesterreichischer  Beobachter«  Ærkebiskop 
de  Pradts  Skrift  om  Aachenerkongressen,  ganske  vist  et 
meget  fadt  Makværk  af  den  skrivelystne  liberale;  og  da 
Independenterne  i  »Pariser  Minerva'en«  spottede  over  Stor- 
magternes Uenighed,  gjensvarede  han  dem  (Januar  1819) 
truende  —  hvad  der  kom  det  store  Publikum  som  et  Lyn 
fra  klar  Himmel  — :  De  kunde  have  godt  af  at  høre  det;  Kvadru- 
pelalliancen  bestod  endnu,  for  saa  vidt  som  den  var  rettet 
mod  Revolutionen. 


Blandt  de  mangfoldige  Stridsspørgsmaal ,  som  Kon- 
gressen gjorde  færdig  ved  nogle  Ugers  anstrængt  Arbejde, 
fandtes  naturligvis  ogsaa  mange  tyske  Anliggender.  Flere 
af  disse  tyske  Tvistigheder  hørte  ad  Rettens  Vej  under 
Kvadrupelalliancens  Tribunal,  fordi  de  skreve  sig  fra  evro- 
pæiske  Overenskomster  under  Krig-saarene ;  men  mange 
andre  kom  blot  ind  for  Kongressen  ved  de  tyske  Smaa- 
fyrsters  indgroede  Mangel  paa  Fædrelandskj ærlighed.  Preus- 
sen og  —  tvunget  ved  dette  Lands  Exempel  —  Østerrige 
værnede  dog  med  Ære  om  det  tyske  Forbunds  Uafhæn- 
gighed; de  tvende  Magter  indrømmede  kun  Kvadrupel- 
alliancen  en  Indblanding  i  de  tyske  Anliggender,  naar  denne 
Indblanding  hvilede  paa  et  uangribeligt,  traktatmæssigt 
Grundlag.  Strax  i  Begyndelsen  af  Kongressen  indfandt  der 
sig  en  kurhessisk  Agent  for  at  overlevere  de  tre  Monarker 
egenhændige  Breve  fra  Kurfyrsten  og  mundtlig  meddele  de 

tvende  andre  Magters  Sendemænd:  hans  Suveræn  var  til 
Sinds  at  antage  Navnet  »Katternes  Konge«  og  udbad  sig  i 
Ydnayghed  Evropas  Anerkjendelse*);  Kurfyrsten  havde  alle- 
rede i  Kassel  paabegyndt  Bygningen  af  en  »Kattenburg« 
og  hemmeligholdt  omhyggelig  Omkostningerne  ved  dette 
kæmpemæssige,  aldrig  fuldendte  Byggeforetagende  for  sit 
ulykkelige  Land.  Samtidig  indtraf  imidlertid  ogsaa  en 
kraftig  Protest  fra  Darmstadt;  skulde  Kurfyrsten  have 
Kongetitlen,  gjorde  hans  Fa3tter  Fordring  paa  samme  Vær- 
dighed. Magterne  afviste  imidlertid  kort  og  skarpt  det 
paagjældende  Ønske,  »da  hans  kgl.  Højheds  Bon  ikke  ret- 
færdiggjordes ved  nogen  som  helst  gyldig  Grund«.  Den 
dybt  krænkede  Hesser  ansaa  det  imidlertid  for  beskæmmende 
at  følge  den  forstandige  Karl  Frederik  af  Badens  Exempel 
og  ombytte  den  nu  fuldkommen  meningsløse  Titel  »Valg«- 
eller  »Kurfyrste«  med  Titelen  af  Storhertug ;  han  bibeholdt 
den  gamle  Titel,  og  da  Tyskerne  ikke  fik  noget  at  vide 
om  den  forulykkede  Katterkrone,  fandtes  der  nok  af  gode 
Sjæle,  som  beundrede  Kurfyrsten,  fordi  han  udviste  en  saa 
rørende  Pietet  mod  det  hellige  Riges  ærværdige  Minder. 

Afvisningens  skrappe  Form  skyldtes  Preussen,  da  Kong 
Frederik  Vilhelm  fandt  sig  krænket  i  sin  personlige  Ære 
ved  Kurfyrstens  tyranniske  Regimente.  Under  Krigen 
havde  Kurfyrsten  faaet  sit  Land  tilbage  ved  en  Overens- 
komst med  de  fire  Magter;  de  allierede  havde  imidlertid 
desto  værre  ikke  paalagt  ham  nogen  udtrykkelig  Forplig- 
telse, men  antaget  det  som  en  selvfølgelig  Sag,  at  han 
ikke  ligefrem  vilde  træde  Folkerettens  Grundsætninger 
under  Fødder.       Og  nu  kom  det  skandaløse  Bedrageri  mod 


*)  Katterne,  Catti,  vare  en  germansk  Folkestamme,  som  beboede 
Landstrækningerne  mellem  Rhinen,  Taunus  ogWerra;  det  er 
vel  sandsynligt,  at  Hesserne  vare  stammebeslægtede  med  Kat- 
terne; men  deres  Navn  er  ikke  identisk  med  Katternes,  ja 
kan  ikke  engang  udledes  deraf. 

Kjøberne  af  de  westfalske  Domæner.  Den  preussiske  Konge 
var  til  Mode,  som  han  var  gaaet  i  Borgen  for  en  Gavtyv; 
allerede  undervejs  i  Kassel  havde  de  mishandlede  bestormet 
ham  med  Bønner,  i  Aachen  indløb  endnu  andre  Besvæ- 
ringer. Bernstorff  indgav  en  Beretning  til  Kongressen,  han 
kaldte  den  smudsige  Handel  en  Skandale,  forlangte,  at 
Kurhessen  »efter  Preussens  gode  Exempel«  skulde  aner- 
kjende  den  westfalske  [legerings  lovmæssige  Handlinger  som 
retsgyldige,  og  endelig  henstillede  han,  at  forst  skulde  de 
fire  Monarker  foreholde  Kurfyrsten  hans  Traktatbrud;  var 
dette  forgjæves,  maatte  Preussen  og  Østerrige  i  Fællesskab 
skride  ind  ved  Forbundsdagen.  Da  England  og  Kusland 
gav  sit  Samtykke,  turde  Østerrige  ikke  gjøre  Indvendinger, 
og  Kong  Frederik  Vilhelm  sendte  nu  Kurfyrsten  en  skrap 
Haandskrivelse:  »Vi  handle  kun  i  Kraft  af  en  Pligt,  som 
synes  vor  Samvittighed  bydende«.  Paa  lignende  Maade 
skrev  Kejser  Frans.  Desuagtet  blev  det  endnu  meget 
tvivlsomt,  om  Østerrige  virkelig  vilde  gjøre  Alvor  af 
Sagen  paa  Forbundsdagen,  og  ganske  sikkert,  at  denne 
Kurfyrste  kun  ved  Trang  kunde  bringes  til  Fornuft*). 

Preussen  skulde  selv  faa  et  nyt  Bevis  paa  de  tyske 
Smaafyrsters  utrolige  Anmasselser.  Ved  Wienerkongressen 
var  Preussen  bleven  forpligtet  til  at  afstaa  69,000  Sjæle 
af  det  tidligere  Saardepartement  (Biflod  til  Mosel,  altsaa 
indlemmet  i  Frankrig  til  1814)  til  Oldenburg,  Strelitz,  Ko- 
burg,    Homburg   og    Pappenheim,    samtidig   havde    de   fire 


*)  Napoleon  havde  i  1807  til  Fordel  for  sin  yngste  Broder  Je- 
rome  oprettet  Kongeriget  Westfalen,  for  største  Delen  af 
preussiske  og  kurhessiske  Lande.  Den  westfalske  Regering 
havde  bortsolgt  eu  stor  Del  af  Domænerne,  og  efter  sit 
Riges  Gjenoprettelse  drev  Kurfyrsten  Restavrationen  af  det 
gamle  saa  vidt,  at  han  lod  Domænekj»5berne  fratage  deres 
lovlig  erhvervede  Ejendomme,  uden  endog  at  vederlægge  dem 
Kjøbesummen,  altsaa  et  aabenbart  Ran,  der  stred  mod  de 
simpleste  Retsbegreber. 

Magter  tilsagt  disse  fem  Dynaster  deres  gode  Tjeneste  for 
at  muliggjore  en  Ombytning  af  dette  Landstrøg  paa  venstre 
Rhinbred  eller  en  eller  anden  Skadesløsholdelse,  naar  Om- 
stændighederne tillode  det.  Strelitz  og  Pappenheim  havde 
været  saa  fornuftige  at  lade  sig  fyldestgjore  af  Preussen 
med  Penge  og  Krongodser;  men  Oldenburg,  Koburg  og 
Homburg  havde  ikke  villet  give  Afkald  paa  denne  Forstør- 
relse af  deres  Riger  og  i  Virkeligheden  faaet  anvist  tre 
Stumper  af  Saarlandet  med  det  traktatmæssige  Sjæletal. 
I  det  tyske  Forbunds  righoldige  Kabinet  for  politiske  Ku- 
riositeter prangede  nu  saaledes  Tvillingerigerne  Oldenburg- 
Birkenfeld ,  Koburg-Lichtenberg  og  Homburg-Meisenheim, 
tre  Statsomraader,  som  en  Daarehuskandidat  vel  ikke  havde 
kunnet  udklække  mere  sindrig;  men  Overenskomsten  var 
bleven  samvittighedsfuldt  opfyldt,  og  en  Ombytning  var 
ikke  mere  mulig,  da  der  ingensteds  i  hele  Tyskland  var 
en  herreløs  Bid  Jord  tilovers.  Ikke  desto  mindre  kom 
disse  tre  Stater  med  den  Anmodning  til  Kongressen,  at 
Kvadrupelalliancen  skulde  forraaa  Preusserkongen  til  igjen 
at  modtage  de  saa  ubekvemme  Saarlande  og  derfor  ud- 
levere dem  nogle  mere  bekvemt  liggende  Stumper  preus- 
sisk Omraade,.  Oldenburg  forlangte  et  godt  Stykke  af 
preussisk  Westfalen,  Homburg  et  Landstrøg  ved  Wetzlar, 
Koburg  en  Del  af  Grevskabet  Henneberg,  og  Prins  Leopold 
af  Koburg,  den  engelske  Kronprinsesses  Enkemand,  en  af 
hine  aandrige  Tyskere,  der  forstod  at  skifte  Nationalitet 
som  en  Kappe,  rettede  den  Opfordring  til  Lord  Castlereagh, 
at  England  skulde  antage  sig  »hans  stakkels  Broders«  ret- 
færdige Sag.  Denne  Anmodning  var  dog  selv  den  lang- 
modige Hardenberg  et  for  stift  Stykke.  I  en  harmfuld 
Skrivelse  udtalte  han  sin  Forundring:  Preussen  var  sande- 
lig udstykket  nok  og  ingenlunde  i  en  saadan  Stilling,  at 
»den  skulde  lade  sine  Grænser  forandre  og  ombytte  efter 
sine  Naboers  Behag  og  Bekvemmelighed« ;  hans  Konge  følte, 
som  det  var  de  allierede   vel  bekjendt,   »religiøse  Samvit- 

tighedsskrupler«  ved  enhver  Adskillelse  fra  trofaste  Under- 
saatter.  Selvfølgelig  bleve  de  tre  Smaafyrster  afviste,  og 
Huset  Koburg  skulde  senere  endnu  opleve  megen  Hjærte- 
sorg  af  sine  10,000  Sjæle  i  Lich tenberg. 

Nu  kom  ogsaa  hin  ulyksalige  Dynast,  Grev  Bentinck, 
Herre  til  det  frie  Herskab  Kniphausen,  hvem  Wienerkon- 
gressen skammelig  havde  forglemt  saa  godt  som  Land- 
greven af  Homburg.  Ved  de  tvende  Stormagters  Gunst 
havde  Homburg  dog  bag  efter  faaet  Stemmeret  ved  For- 
bundsdagen, men  Knipliauseren  var  det  gaaet  værre;  han 
maatte  opleve,  at  Oldenburg  retsstridig  besatte  haus  Land, 
han  barrikaderede  sit  Slot,  som  »immediatus  Imperii 
dynasta«  udsendte  han  den  ene  rasende  Protest  efter  den 
anden  og  vakte  en  Larm,  der  var  en  sterre  Sag  værdig. 
Her  forelaa  uomtvistelig  et  evropæisk  Sporgsmaal,  da  der 
endnu  ikke  var  truffet  nogen  Bestemmelse  om  Kniphausens 
Tilslutning  til  det  tyske  Forbund.  Det  frie  Herskab  havde 
i  Aarhundreder  været  rigsumiddelbart,  skjont  uden  Stemme- 
ret paa  Rigsdagen,  og  dets  Skibe  havde  sejlet  under  eget 
Flag;  det  havde  derpaa  en  Stund  været  indlemmet  i  det 
napoleonske  Rige,  men  aldrig  underordnet  nogen  tysk  Stat,  og 
man  skyldte  den  kamplystne  gamle  Herre  Bentinck  en 
Smule  Hensyn,  da  han  ogsaa  i  Kampen  mod  Franskmæn- 
dene havde  lagt  sit  hidsige  Mod  for  Dagen.  Det  syntes 
imidlertid  dog  betænkeligt  at  oprette  en  ny  Forbundsstat 
paa  lidt  over  ^U  Kvadratmil;  selv  Beundrerne  af  det  tyske 
Statslivs  skjønne  Mangfoldighed  maatte  indrømme,  at  en 
tysk  Folkestamme  for  at  udfolde  sin  nationale  Ejendomme- 
lighed i  det  mindste  maatte  have  et  lige  saa  stort  Omraade 
som  Liechtenstein  med  sine  tre  Kvadratmil.  Magterne  be- 
sluttede derfor,  at  Preussen  og  Rusland  skulde  overtage 
Mæglingen  mellem  Oldenburg  og  Kniphausen  og,  om  mu- 
ligt, bevæge  Greven  til  et  Mageskifte-Bytte;  dog  Knip- 
hausens Vilje  var  stærkere  end  Evropas  Ønsker.  Efter  et 
otteaarigt  Arbejde  bragte  Mæglerne  et  Forlig  til  Veje,  som 

skulde  berige  Forbundsretten  med  en  ny  Kostelighed.  Knip- 
hausen  var  fremtidig  en  »særlig  Stat«  under  det  tyske 
Forbunds  Beskyttelse,  en  halvsuveræn  Stat  med  eget  Flag, 
og  underordnet  Hertugen  af  Oldenburgs  Højhed  ganske  paa 
samme  Maade  som  tidligere  det  tyske  Rige.  Denne  Over- 
enskomst avlede  naturligvis  strax  ny  Strid,  den  »særlige 
Stat«  lagde  en  ganske  særlig  Trættekjærhed  for  Dagen  over 
for  sin  oldenburgske  Skytsherre,  og  til  Gammen  for  alle 
Statsretslærere  opvoxede  snart  den  store  Bentinckske  Rets- 
strid,  en  Rottekonge  af  juridiske  Kontroverser,  der  trivedes 
bedre  og  bedre  i  Forbundsdagens  Kjældermørke  og 
næsten  tredive  Aar  igjennem  atter  og  atter  forstyrrede 
Frankfurterforsamlingen  med  sin  utilbørlige  Larm,  til  Ben- 
tinckernes  Rige  endelig  i  Aaret  1854  ved  en  ny  Overens- 
komst blev  forenet  med  Oldenburg,  og  Kniphausernes  Flag 
forsvandt  fra  Verdenshavet. 


Gjennem  alle  de  her  omhandlede  Beslutninger  udtalte  sig 
uomtvistelig  den  redelige  Hensigt  overalt  at  opretholde 
Evropas  Fred  ved  at  sikre  Retten;  men  Tyskland  og  Frank- 
rigs liberale  Presse  var  dog  alligevel  ikke  saa  ganske  paa 
Vildspor,  naar  de  fortalte  deres  Læsere  vidunderlige  Histo- 
rier om  Aachener-Forsamlingens  reaktionære  Planer.  1 
Monarkernes  og  Statsmændenes  fortrolige  Samtaler  blev  der 
ganske  vist  truffet  de  første  Aftaler  mod  det  tyske  Be- 
vægelsespar ti.  Alle  Udlændinge  vare  forfærdede  over  den 
feberagtige  Tilstand  i  Tyskland;  Wienertraktaternes  hele 
Bygning  hvilede  paa  denne  Nations  politiske  Ubetydelighed, 
og  Ideen  om  Tysklands  Enhed,  selv  om  den  kun  kom  til 
Udtalelse  gjennem  tyske  Studenters  Taabeligheder,  forekom 
dem  alle  som  en  fælles  Fjende.  Alle  fremmede  vare  enige 
med  Gentz  i  den  Opfattelse,  at  »Reaktionen  af  1813« 
ganske  vist  havde  tvunget  den  revolutionære  Bevægelse  i 

Frankrig  til  en  øjeblikkelig  Stilstand,  men  først  ret  havde 
vakt  denne  dæmoniske  Magt  i  andre  Stater,  og  navnlig  i 
Tyskland.  Med  levende  Deltagelse  diskuterede  man  en 
»Memoire  over  de  nuværende  Tilstande  i  Tyskland«,  som 
Czaren  lod  omdele  paa  Kongressen.  Sammes  Forfatter, 
Stourdza,  en  blid,  tungsindig,  ung  Valak,  havde  nylig  over- 
rakt den  russiske  Kejser  et  fantastisk  Skrift  til  den  græske 
Kirkes  Forherligelse  og  havde  i  Mellemtiden  set  sig  en 
Smule  om  ved  de  tyske  Universiteter.  Den  højrøstede  Fri- 
modighed ved  det  akademiske  Liv  forfærdede  den  ængste- 
lige; han  troede  i  hele  Tyskland  at  spore  en  krampagtig 
Urolighed,  hos  Studenterverdenen  endog  en  revolutionær 
Bevæ'gelse,  der  ligefrem  var  rettet  paa  Enhedsstaten,  og 
han  fordrede  i  Keligionens  og  Sædelighedens  Navn  strænge 
Forholdsregler  mod  Universiteterne,  disse  »gothiske  Ruiner«; 
disse  Stater  i  Staten  skulde  berøves  deres  gamle  Forfat- 
ning, Studenterne  simpelthen  behandles  som  mindreaarige 
Borgere  og  tvinges  til  at  følge  faste  Lærekursus-,  da  man 
desto  værre  ikke  ganske  kunde  undertrykke  Pressefriheden, 
maatte  man  i  det  mindste  unddrage  Ungdommen  de  slette 
Bøger  og  Tidsskrifter.  Det  ærlig  mente,  men  meget  ubetyde- 
lige Arbejde  fandt,  om  end  ikke  i  alle  Punkter,  Bifald  hos 
Czaren  og  de  østerrigske  Statsmænd;  Preusserne  derimod 
mente,  at  den  unge  Sværmer  talte  som  en  blind  om  Far- 
verne. 

Da  blev  det  hemmelige  Skrift  pludselig  offentliggjort 
hos  en  Pariser-Boghandler,  rimeligvis  ved  Hardenbergs 
mindre  fine  Omgivelser,  og  nu  brød  der  ved  Universiteterne 
en  Storm  løs,  som  var  endnu  mere  højrøstet  og  vild  end 
det  foregaaende  Aars  Raseri  mod  Kotzebue.  Det  var  alt 
den  tredje  Halvrusser,  som  rejste  sig  mod  den  tyske  Stu- 
denterherlighed! Leipziger-Professoren  Krug,  en  ovet 
Pennehelt,  traadte  i  Skrankerne  som  litterær  Modstander, 
og  Jenaer-Burschenschaftet  besluttede  at  tugte  Valaken  og 
lade  ham  udfordre  paa  Pistoler  af  tvende  unge  Grever,  for 

at  hau  ikke  skulde  kunne  dække  sig  bag  Standshensyn ;  Stourdza 
afslog  dog  lige  fuldt  Tvekampen,  da  hans  Memoire  var  et 
Embedsskrift,  og  skyndte  sig  at  forlade  Tysklands  ugjæstfri 
Jordbund;  men  ved  Hoiferne  vakte  denne  Studenternes  ter- 
roristiske Adfærd,  der  efter  gammel  Studenterskik  dog  slet 
ikke  var  noget  usædvanligt,  ny  Skræk;  Gentz  troede  frem- 
tidig fuldt  og  fast,  at  der  i  Jena  fandtes  en  hemmelig 
Domstol,  der  udsendte  sine  Assassiner  over  hele  Tyskland, 
og  til  alt  Uheld  fik  Kotzebue  Striden  endnu  engang  til  at 
flamme  op,  i  det  han  ikke  utydelig  gav  at  forstaa,  at 
Stourdzas  Skrift  udtalte  Czarens  egne  Anskuelser.  Fra 
denne  Stund  troede  Studenterne  fuldt  og  fast,  at  den  tyske 
Reaktion  havde  sit  Udgangspunkt  i  St.  Petersborg,  Bur- 
schernes  Had  mod  Rusland  kjendte  ikke  mere  nogen  Grænse, 
og  den  trivielle  Spotter  i  Weimar,  hvem  Jenaerne  paadig- 
tede en  mægtig  Indflydelse  paa  den  moskovitiske  Politik, 
blev  i  den  Grad  forfulgt  med  Forhaanelser  og  Trusler,  at 
han  besluttede  at  flytte  til  Mannheim. 

Ungdommens  Mistanke  savnede  al  Grund.  Kejser  Alex- 
ander afholdt  sig  paa  Kongressen  omhyggelig  fra  alle  For- 
slag for  det  tyske  Forbunds  Vedkommende  og  ytrede  blot 
lejlighedsvis,  ligesom  Richelieu  og  Wellington,  sin  Angest 
for  den  tyske  Revolution.  Siden  hans  pludselige  Omven- 
delse var  Ledelsen  af  Kvadrupelalliancen  faktisk  gaaet  over 
til  Wienerhoffet,  skjont  de  kloge  osterrigske  Statsmænd 
gjærne  endnu  lode  Czarcn  af  og  til  at  spille  Førerens  Rolle 
for  Verdens  Øjne.  Metternich  var  Reaktionens  Hoved,  i 
Tyskland  som  i  Evropa,  og  han  opbod  allerede  i  Aachen 
alt  for  at  drage  Preussen  bort  fra  Liberalismen.  I  ven- 
skabelige Samtaler  forestillede  han  Statskansleren,  hvor- 
ledes en  hensynsløs  Kritik  greb  mere  og  mere  om  sig  i 
den  preussiske  Embedsstand;  hertil  kom  nu  Ungdommens 
Overmod  og  Pressens  Hensynsløshed.  Hardenberg  konfe- 
rerede derpaa  med  Bernstorff  og  Altenstein,  der  vare  kal- 
dede til  Aachen,    og   da  de  begge   ikke   ganske  kunde  be- 

nægte    hine    mislige    Forhold,    lovede    han    sin    esterrigske 
Ven,  at  Kronen  selv  vilde  skride  ind  herimod. 

Mindre  heldig  var  Metternich,  da  han  søgte  at  for- 
purre den  preussiske  Toldreform,  inden  den  endnu  var 
traadt  i  Live;  de  tvingende  statsøkonomiske  Grunde,  som 
havde  fremkaldt  den  nye  Toldlov,  gik  fuldstændig  ud  over 
den  østerrigske  Statsmands  Forstand;  hans  Uvidenhed  i  alle 
nationaløkonomiske  Ting  var  i  Sandhed  forbavsende,  og  han 
følte  aldrig  denne  Mangel,  da  efter  Wienerhoffets  gamle 
Traditioner  slige  simple,  borgerlige  Forretninger  laa  dybt 
under  en  østerrigsk  Cavaliers  Værdighed. 

Ogsaa  Metternichs  gjentagne  venlige  Advarsler  mod 
Gjennemførelsen  af  Forfatningsreformen  faldt  i  daarlig 
Jordbund  hos  Statskansleren ,  og  Østerrigeren  mærkede 
snart,  at  det  var  fuldt  Alvor  med  Hardenbergs  konstitu- 
tionelle Planer.  Desto  ivrigere  søgte  han  derfor  at  vinde 
Kongens  Gunst.  Frederik  Vilhelm  havde  hidindtil  altid 
betragtet  ham  med  stille  Mishag,  han  forglemte  ikke,  at 
Metternich  havde  bedraget  den  preussiske  Stat  for  Sachsen, 
den  tyske  Nation  for  Elsasz;  men  her  i  Aachen  viste  han 
for  første  Gang  en  fortrolig  Tilnærmelse  til  den  mistænke- 
lige. Kongen  havde  en  uklar  Fornemmelse  af,  at  en 
uhyggelig  Aand  gjærede  i  den  tyske  Ungdom,  og  da  han 
ikke  kunde  overse  Farens  Omfang,  saae  han  sig  om  efter 
en  paalidelig  Belæring,  en  sikker  Støtte.  Hos  sin  russiske 
Ven  kunde  han  ikke  finde  noget  Eaad,  da  Czaren  var 
greben  af  samme  usikre  Bekymringer,  og  hans  aldrende 
Statskansler  frembød  et  sørgeligt  Billede  paa  legemlig  og 
moralsk  Tilbagegang;  han  spillede  en  underordnet  Rolle 
paa  Kongressen  og  overlod  det  meste  af  Forretningerne  til 
Bernstorff.  Kun  Metternich  syntes  sikker,  fast,  ganske  paa 
det  rene  med  sig  selv;  han  alene  vidste,  hvad  han  vilde; 
hans  Holdning  udtalte  den  Bevidsthed,  at  han  regerede 
den  roligste,  den  bedst  sikrede  Stat  i  Evropa.  Gjærne 
gjentog  han  nu  Talleyrands  Udsagn:   »Østerrige  er  Evropas 

Overhus;  saa  længe  det  ikke  er  opløst,  tvinger  det  Under- 
huset til  Maadehold«.  Af  Sky  for  de  tyske  Kroners  Suve- 
rænitet havde  han  endnu  i  forrige  Aar  villet  overlade  den 
konstitutionelle  Bevægelse  til  sig  selv;  men  nu  var  der  ikke 
mere  Tale  om  slige  Betænkeligheder:  de  tyske  Jakobinere 
havde  siden  Wartburgerfesten  ladet  Masken  falde,  nu  gjaldt 
det  en  aaben  Kamp. 

I  gjentagne  Samtaler  med  Kongen  erklærede  Metter- 
nich  højtidelig,  at  efter  hans  inderste  Overbevisning  havde 
det  revolutionære  Parti  sin  fasteste  Borg  i  Preussen;  den 
forgrenede  sig  lige  op  til  de  højeste  Kredse  i  Hæren  og 
Embedsstanden;  i  Kongens  Haand  laa  følgelig  Evropas 
Skæbne;  Oprøret  vilde  ufejlbarlig  rase  gjennem  hele  Ev- 
ropa,  naar  Preussen  fulgte  de  smaa  Hoffers  Exempler  og 
gav  Folket  en  »demagogisk  Forfatning«  i  bayersk  Stil. 
Hans  Ord  gjorde  vel  noget  Indtryk  paa  Kongen;  men  hos 
sin  Kejser  klagede  Metternich  dog  over  Frederik  Vilhelms 
betænkelige  Svaghed;  Sagen  var,  at  Kongens  sunde  Men- 
neskeforstand ikke  strax  vilde  gaa  ind  paa  hans  hele  Hjærne- 
spind  og  Østerriges  Spøgelsefrygt,  og  Metternich  tyede  nu 
til  sin  paalideligste  preussiske  Ven,  Fyrst  W^ittgensteins 
Hjælp  og  tilstillede  ham  tvende  store  Aktstykker:  »Om 
Forholdene  i  de  preussiske  Stater«;  de  vare  bestemte  til  i 
et  gunstigt  Øjeblik  at  forelægges  Kongen  af  W^ittgenstein, 
hvorvel  Hardenberg  for  Anstands  Skyld  fik  en  fortrolig 
Meddelelse  derom.  Fra  Aachen,  sagde  Metternich  senere, 
vil  man  engang  datere  det  preussiske  Monarkis  Kodning ! 

I  Enkelthederne  indeholdt  den  østerrigske  Ministers 
Forslag  et  saadant  Lavmaal  af  statsretlige  Kundskaber,  at 
ingen  Student  i  Preussen  havde  kunnet  bestaa  sin  juridiske 
Examen  med  samme;  men  naar  han  anbefalede  Ophævelsen 
af  Burschenschaft'et,  den  fuldstændige  Fjærnelse  af  hele 
Turnervæsenet  —  den  Giftbyld,  som  Gentz  plejede  at  kalde 
det  —  og  en  fælles  Optræden  af  begge  Stormagter  ved 
Forbundsdagen  for  at  indskrænke  Pressefriheden,  kunde  han 

vente  at  vinde  Øre;  men  navnlig  vidste  Metternich,  hvor 
levende  Kongen  interesserede  sig  for  sin  Hærs  Krigsdyg- 
tighed, og  gjentagne  Gange  vendte  han  derfor  i  sit  Arbejde 
med  højtideligt  Eftertryk  tilbage  til  den  ingenlunde  ugrun- 
dede Advarsel:  Det  liberale  Parti  hader  de  staaende  Hære, 
det  vil  ikke  hvile,  fer  den  preussiske  Rigsdag  har  for- 
vandlet Hæren  til  en  Folkemilits.  Han  hengav  sig  til  den 
Forhaabning,  at  hans  Ord  ikke  vilde  forfejle  sit  Maal;  men 
Hardenberg  troede  for  en  Stund  at  kunne  felge  Metteriichs 
Politik  for  senere  efter  egen  fri  Vilje  at  bøje  af.  Alt, 
hvad  det  osterrigske  Hof  maatte  ønske,  vilde  han  ind- 
rømme. Strænge  Forholdsregler  mod  Turnerne,  Studen- 
terne, Pressen,  ja  selv  mod  de  preussiske  Embedsmænd. 
Blot  én  Ting  skulde  man  lade  ham  beholde  i  Fred:  hans 
Forfatningsarbejde.  Den  gamle  Statsmand  anede  ikke,  at 
han  selv  i  Wien  af  nogle  alt  længst  blev  regnet  for  et  ud- 
slidt Vrag,  medens  andre  mistænkeliggjorde  ham  som  Ho- 
vedet for  de  preussiske  Jakobinere.  Hjalp  han  nu  selv 
med  til  at  aabne  Sluserne  for  Reaktionens  højt  opstuvede 
Bølger,  kunde  de  let  ogsaa  skylle  baade  ham  og  hans  For- 
fatningsplaner  bort. 


VIII. 

Den  begyndende  preussiske  Reaktion.  —  Karl 
Sand.  —  Mordet  paa  Kotzebue.  —  Attentatet  paa 

Ibell. 

Da  det  skæbnesvangre  Aar  1819  brød  frem,  var  Wiener- 
hoffet fast  bestemt  paa  at  indlede  en  Tilintetgjørelseskamp 
mod  den  konstitutionelle  Bevægelse;  »denne  skrækkelige 
Kejser  Alexander,«  saaledes  skrev  Metternich  til  sin  Hustru, 
stod  nu  ikke  mere  i  Vejen  herfor;  om  det  vilde  lykkes  at 
rive  den  preussiske  Stat  og  de  smaa  Hoffer  med  sig,  var 
endnu  meget  tvivlsomt  over  for  de  tyske  Interessers  uover- 

skuelige  Mangfoldighed  og  Forbundsdagens  Træghed.  De 
liberale  gjorde  imidlertid  deres  for  at  fremme  deres  Fjenders 
Planer;  Nationens  sunde  Sans  bukkede  under  for  et  af  hine 
Feberanfald,  som  skrive  sig  fra  en  galdesyg,  kritisk  For- 
trædelighed og  siden  fra  Tid  til  anden  regelmæssig  ere 
vendte  tilbage,  og  altid  til  Skade  for  Tysklands  sunde  Ud- 
vikling. Uhyggelige  Rygter  løb  omkring  og  fandt  almindelig 
Tiltro,  medens  der  endnu  ikke  var  krummet  et  Haar  paa 
nogen  Liberals  Hoved;  Pressen  udtømte  sig  i  uhyggelige 
Skildringer  over  Tysklands  haabløse  Trældom  og  blev  ikke 
træt  af  at  male  Reaktionens  Djævel  saa  længe  paa  Væggen, 
til  han  fremtraadte  lyslevende. 

Den  hovmestererende  Dadel  fandt  nyt  Stof  for  fanatiske 
Anklager  i  enhver  Bagatel:  da  to  preussiske  Løjtenanter  i 
Vrede  lode  sig  henrive  til  Haandgribeligheder  mod  nogle 
Landeværnsmænd,  og  denne  ubetydelige  Udskejelse  senere 
fik  sin  tilbørlige  Straf  for  Krigsretten,  hylede  »Isis«  :  »O, 
hvilken  Skændsel!  Vinkede  ikke  en  bedre  Verden  hist  i 
Vesten,  hvo  vilde  da  længere  tøve  med  stolt  at  følge  Catos 
Exempel?«  Enhver,  som  blot  paa  en  eller  anden  Maade 
traadte  i  Forbindelse  med  Regeringerne,  blev  mistænkelig- 
gjort som  Forræder.  Ved  Juletid  1818  kaldte  Statskans- 
leren  i  dybeste  Hemmelighed  Steffens  til  Berlin,  og  han 
blev  her  i  Fortrolighed  raadspurgt,  om  han  kjendte  noget 
til  Gymnastiksalenes  politiske  Færd;  som  ærlig  Mand  sva- 
rede Steffens,  at  hans  Angreb  kun  havde  været  rettede 
mod  Turnernes  sædelige  Forvildelser,  deres  Overmod  og 
Raahed;  politiske  Sammensværgelser  tiltroede  han  dem 
ingenlunde.  Hans  Besøg  hos  Statskansleren  rygtedes  imid- 
lertid dog,  og  han  saae  sig  overost  af  Turnfællerne  med 
rasende  Bebrejdelser  og  udelukket  af  Patrioternes  Kreds, 
uden  at  man  blot  havde  hert  ham;  hele  sit  Liv  igjennem 
kunde  han  aldrig  mere  ganske  afvaske  denne  uretfærdige 
Mistanke,  selv  med  sin  gamle  Ven  Schleiermacher  kom 
han  aldrig   mere  paa  nogen  god  Fod.      En  mørk,  ugrundet 

Og  hensynsløs  Mistanke  trængte  sig  saaledes  ind  mellem 
Folket  og  Kronen,  der  nylig  med  ridderlig  Troskab  i  For- 
ening havde  udkæmpet  en  hellig  Kamp;  en  ny  Krig  havde 
med  sit  friske  Vindpust  let  kunnet  sprede  disse  Misstem- 
ningens Skyer,  men  i  de  sløvende  Fredsdages  tætte  Luft 
tiltog  denne  Fortrædelighed  Dag  for  Dag. 

Imidlertid  havde  Statskansleren  alt  gjort  det  første 
Skridt  for  at  indløse  de  Løfter,  han  i  Aachen  havde  givet 
sin  tvivlsomme  østerrigske  Ven;  den  Ilte  Januar  1819 
overraskede  Hardenberg  Statsministeriet  ved  Tilsendelsen  af 
en  kongelig  Kabinetsordre,  et  omfangsrigt  Aktstykke,  der 
paa  nitten  Foliosider  vidnede  om  Monarkens  velvillige  Hen- 
sigter, men  ogsaa  om  hans  tunge  Bekymringer.  Hidtil,  er- 
klærede Kongen,  havde  han  altid  kunnet  forlade  sig  paa 
sin  Nations  faste,  prøvede  Troskab  og  Hengivenhed;  men 
nu  krævede  hans  Regentpligter  »at  gribe  kraftige  For- 
holdsregler« mod  den  Uroens  Aand,  som  var  vakt  ved  Krigs- 
aarenes  lange,  politiske  Spænding,  endnu  stadig  vedblev  at 
virke  og  ytrede  sig  i  hensynsløs  Utilfredshed,  i  en  »liden- 
skabelig Forfølgning  af  ubestemte  Formaal«. 

Kabinetsordren  skildrer  dernæst  videre,  hvorledes  Em- 
bedsmændenes personlige  Kjævl  og  Partistridigheder  havde 
taget  Overhaand,  hvorledes  nedsættende  Udtalelser  over 
Tjenesten  bleve  hyppigere,  endog  med  Krænkelse  af  Em- 
bedshemmeligheder  —  en  velberettiget  Bebrejdelse,  thi  alle 
og  enhver  vidste,  at  mange  af  de  Avisartikler,  der  med 
lidenskabelig  Overdrivelse  paatalte  den  preussiske  Stats 
Skrøbeligheder,  skreve  sig  fra  preussiske  Embedsmænds 
Penne.  »Ministeriet  véd,  at  det  er  min  Hensigt  at  give 
en  passende  Stænderforfatning«,  men  hertil  udkræves,  »at 
Forvaltningen  nyder  Agtelse«.  Ogsaa  Ministeriet  selv  bar 
nogen  Skyld,  Ministerraadet  samler  sig  for  sjælden,  For- 
retningsgangen bliver  slæbende,  »et  Ministerium  maa  være 
enigt  i  Hovedgrundsætningerne«.  Derpaa  vender  Ordren 
sig  til  den  falske   Retning  ved  den  offentlige  Opdragelse, 

der  forleder  Ungdommen  til  en  forhastet  Deltagelse  i  det 
offentlige  Liv.  »Alt,  hvad  der  tidligere  kun  var  unge 
Menneskers  Unoder,  bærer  nu  Præget  af,  at  man  søger  at 
gribe  ind  i  Verdensbegivenhederne«.  Kongen  kræver  der- 
for et  strængere  Tilsyn  med  Undervisningsvæsenet,  et  om- 
hyggeligt Udvalg  af  Lærerne  for  Universiteterne;  Gymna- 
stikundervisningen skal  forbindes  med  Skolerne  og  indskrænkes 
til  Legemets  Hærdelse  alene.  Sluttelig  udtaler  han  sig 
fuldkommen  hensynsfuldt  og  rolig  om  Pressen:  »Det  er 
højst  skadeligt,  naar  Iveren  for  at  fremme  Reformer  i  det 
indre  benævnes  Nyhedssyge,  og  man  underlægger  den  en 
revolutionær  Tendens« ;  dog  i  Betragtning  af  Avisernes 
mangfoldige  Udskejelser  og  det  usandsynlige  i  en  Forbunds- 
reform  synes  en  preussisk  Presselov  uundværlig.  Paa  alle 
disse  Spørgsniaal  afventer  Kongen  nu  sine  Ministres  For- 
slag saa  vel  som  et  Udkast  til  en  Kundgj øreise  til  Na- 
tionen; enhver  enkelt  Minister  skal  indlevere  sin  Afstem- 
ning skriftlig. 

Kongen  havde  saaledes  for  første  Gang  af  sine  Ministre 
krævet  en  Vurdering  af  hele  den  indre  Tilstand ;  han  hand- 
lede umiskjendelig  i  den  redelige  Hensigt  at  afvende  en 
voldsom  Reaktion  fra  sit  Folk;  ingen  af  de  Misligheder, 
han  paatalte,  kunde  ganske  benægtes,  intet  af  de  Læge- 
midler, han  antydede,  var  absolut  forkasteligt.  Ganske  vist 
lagde  der  sig  en  overdreven  Bekymring  for  Dagen  i  enkelte 
af  Kabinetsordreus  Sætninger;  men  naar  Ministrene  virk- 
somt vilde  berolige  samme,  maatte  de  besvare  Kongens  og 
Statskanslerens  Opfordring  med  bestemte,  hensynsfulde, 
praktiske  Forslag,  og  en  rask  Beslutning  var  saa  meget 
mere  nødvendig,  som  enkelte  af  dem  vidste  Besked  med, 
hvor  lidet  Kabinetsordreus  Tanker  endnu  svarede  til  Wiener* 
hoffets  hemmelige  Planer.  Dog  Ministrenes  Erklæringer 
indløb  meget  langsomt,  og  deres  Vota  frembøde  et  højst 
forvirret  og  forvirrende  Billede;  blandt  Ministrene  fandtes 
ingen,  som  kunde   paavirke  sine  Medbrødre,  saaledes  at  de 

afvigende  subjektive  Anskuelser  bleve  sigtede,  og  at  der 
blev  forelagt  Kronen  en  fælles  Beslutning,  et  ministerielt 
Kesponsuin.  Dette  vigtige  Arbejde  blev  liggende,  Kongen 
fik  i  syv  Maaneder  intet  Svar,  og  hans  Bebrejdelse,  at  Mi- 
nisteriet savnede  Enhed,  blev  saaledes  fuldt  ud  bekræftet. 
I  sin  Raadvildhed  forsømte  Ministeriet  saaledes  det  gunstige 
Øjeblik,  da  man  maaske  endnu  havde  kunnet  afvende  For- 
følgelses- og  Undertrykkelsespolitikken  ved  enkelte  Forholds- 
regler af  retfærdig  Strænghed. 

Da  Ministrene  ikke  lede  hore  fra  sig,  gik  Hardenberg 
selvstændig  frem.  Allerede  den  Ilte  Januar  —  samme 
Dag,  som  Kabinetsordren  udstedtes  —  havde  Altenberg 
faaet  Befaling  til  at  give  Forfatteren  af  »Tidens  Aand«  en 
Advarsel  for  Værkets  nyeste  Bind.  Grev  Solms-Laubach, 
Overpræsidenten  for  Rhinpreussen,  udførte  kun  højst  ugjærne 
og  saa  skaansomt  som  muligt  det  givne  Paalæg;  men  Arndt 
indrømmede  i  et  kjækt  Brev  til  Statskansleren,  at  »vel 
maatte  han  beklage  enkelte  »upassende  og  utidige«  Bemærk- 
ninger i  sin  Bog,  men  hans  Hensigter  vare  rene,  hans  Tro- 
skab urokkelig,  og  Advarselen  skyldtes  kun  hans  Dødsfjende, 
Gehejmeraad  Kamptzs  Angiveri. 

I  Marts  Maaned  paafulgte  dernæst  Gymnastikforenin- 
gernes foreløbige  Lukning  over  det  hele  Monarki,  et  Skridt, 
der  var  uundgaaeligt  efter  de  sidste  Maaneders  forargelige 
Uvæsen  og  ingenlunde  tilsigtede  Gymnastikkens  Undertryk- 
kelse, men  blot  Gymnastiktimernes  Henlæggelse  til  den 
regelmæssige  Undervisning,  hvorpaa  Gymnastiklokalerne 
atter  skulde  aabnes;  et  Udkast  i  denne  Retning  var  alle- 
rede udarbejdet  i  Undervisningsministeriet  og  forelaa  Mo- 
narken til  Underskrift.  Hardenberg  fortsatte  i  øvrigt  ufor- 
trødent sine  Forarbejder  til  et  almindeligt  Grundlovsudkast, 
men  kom  herved  samtidig  i  en  ærgerlig  og  meningsløs 
Uenighed  med  den  nylig  udnævnte  Minister  Vilh.  Humboldt. 
Da  Ministrene  fremdeles  fastholdt  deres  Tavshed,  befalede 
Hardenberg  den  30te  Marts  Udnævnelsen  af  en  Kommission 

til  Udarbejdelsen  af  en  ny  Presselov;  men  da  var  allerede 
den  Begivenhed  indtraadt,  som  skulde  slaa  alle  Hoifcr  med 
en  panisk  Rædsel  og  danne  et  Vendepunkt  i  det  tyske  For- 
bunds Historie. 


Den  2ode  Marts  1819  blev  Kotzebue  myrdet  af  Je- 
naer-Studenten  Sand,  Ven  og  Fjende  havde  strax  en  Fø- 
lelse af,  at  denne  blodige  Daad  ikke  hidrørte  fra  Enkelt- 
mands Ryggesløshed,  men  var  Udslaget  af  det  længe  op- 
samlede Partihad  blandt  de  radikale  Sekter  i  Studenter- 
verdenen. Ubegribelighedens  dæmoniske  Tillokkelse  forfører 
let  Verden  til  at  søge  et  Træk  af  Storhed  hos  Ophavs- 
mændene til  svære  Forbrydelser;  men  denne  Morders  Liv 
frembød  vel  mange  sygelige  Træk  og  mangen  Anledning 
til  menneskelig  Medlidenhed;  beundringsværdig  var  imid- 
lertid kun  den  mørke,  koncentrerede  Viljekraft,  der  skaber 
Fanatikeren. 

Karl  Sand  var  en  Søn  af  en  forhenværende  preussisk 
Embedsmand  og  opvoxen  i  Fichtelgebirge  blandt  trofaste, 
brandenburgske  Frankere,  i  et  Land,  hvor  Alverden  brum- 
mede over  den  nye  Anordning  af  tyske  Forhold.  Hans 
stirrende  Øjne  og  hans  lave,  af  langt,  mørkt  Haar  om- 
sluttede Pande  røbede  en  indskrænket  Aand,  der  trods 
jærnhaard  Flid  kun  langsomt  fattede  og  derpaa  trods  al 
Indsigelse  med  sej  Ensidighed  fastholdt  det  vanskelig  til- 
kæmpede Resultat.  En  dydigstolt  Moder  havde  tidlig 
fyldt.  Drengens  Aand  med  en  ubarnlig  Følelse  af  Selv- 
retfærdighed. Saaledes  forberedt  traadte  han  som  Student 
ind  i  hine  teutoniske  Kredse,  hvor  den  grønne  Ungdom 
saa  tillidsfuldt  brystede  sig  i  Bevidstheden  om  egen  Kraft 
og  Kyskhed  og  tordnede  løs  mod  den  gamle  Slægts  let- 
færdige Slaphed;  alle  hans  Kammerater  mindedes  ufor- 
glemmelig,  med   hvilket  haanende  Hovmod  han  plejede  at 

synge  de  Linjer:  Du  muszt  dann  unter  seidenen  Decken, 
unter  Mercur  und  Lattwergen  verrecken!  Denne  hedenske 
Selvgodhed,  denne  rationalistiske  Stolthed  over  den  uplet- 
tede Værdighed  hos  det  frie,  sig  selv  hævdende  Jeg  kunde 
imidlertid  i  hans  stakkels  Hoved  forliges  med  et  mystisk 
Sværmeri,  der  henrykt  skuede  op  til  Jesu  Forbillede  og 
mente  at  se  Guds  Finger  i  hver  ubetydelig  Dagsbegiven- 
hed,  med  Bon  og  fromme  Betragtninger  forberedte  han  sig 
selv  til  Studenternes  uskyldige  Duellegeri,  og  efter  et  ube- 
tydeligt Ordkjævl  stæ^vnede  han  ofte  sin  Modstander  høj- 
tidelig for  Guds  Domstol. 

Den  indesluttede,  i  personligt  Samkvem  venlige  og  god- 
modige Yngling  gjorde  dog  et  uhyggeligt  Indtryk  paa  er- 
farne Menneskekjendere ;  da  Wangenheim,  hans  gamle  Vel- 
ynder fra  TUbingen,  fik  at  høre,  at  Karl  Sand  havde  villet 
besøge  ham  paa  Gjennemrejsen,  fik  ban  strax  en  Anelse 
om,  at  der  var  noget  rædselsfuldt  i  Gjærde,  kastede  sig 
paa  en  Hest  og  ilte  ad  Bjærgvejen  efter  den  rejsende  uden 
dog  at  indhente  ham.  Sand  havde  som  bayersk  frivillig 
deltaget  i  Felttoget  af  1815,  men  aldrig  faaet  Fjenden  i 
Sigte  og  fuld  af  Foragt  mod  Soldatervæsenet  igjen  aflagt 
Uniformen  strax  efter  sin  Hjemkomst.  Desto  ivrigere 
kastede  han  sig  nu  med  Liv  og  Sjæl  ind  i  Studentervæsenets 
Færden;  deres  Forbindelse  var  hans  Stat  og  Kirke,  Hus  og 
Kjærlighed,  ét  og  alt;  hele  Verden  saae  han  dele  sig  i 
tvende  store  Lejre:  her  de  rene,  frie,  kyske  Burscher,  hist 
Tvangsherredommets  kjøbelige  Banditter.  I  Tlibingen,  i 
Erlangen,  endelig  i  Jena,  overalt  var  han  med,  hvor  ild- 
fulde Teutonere  vexlede  Riitli-Eder  og  svæ^rmede  for  St. 
Georgs  Bedrifter,  han  var  en  ubehjælpsom  Taler,  kun  lidet 
anset  blandt  Kammeraterne  og  blot  afholdt  som  en  kraftig 
Turner;  men  hvad  Sværmen  tankeløs  pludrede  efter,  rystede 
denne  tunge  Natur  i  Marv  og  Ben,  for  ham  var  det  intet 
tomt  Ord,  naar  Studenterne  sang: 

Und  in  der  Widerischen  Herzen  tauclien, 
Thut's  noth,  das  deutsche  Schwert! 

Da  han  i  Erlangen  saae  en  kjær  Ven  drukne  lige  for 
sine  Øjne,  og  Landsmannskaberne  vægrede  sig  ved  at  vise 
den  døde  den  sidste  Ære,  svandt  den  sidste  Gnist  af  ung- 
dommelig Munterhed  fra  hans  formørkede  Sind;  han  saae 
sig  omringet  af  en  Verden  af  Fjender  og  erklærede  i  sit 
Hjærte  denne  fordærvede  Verden  aaben  Fejde:  »I,  Tysk- 
lands Fyrster!  hvorfor  maatte  I  skræmme  mig  op  af  min 
Fred?«  Had,  glødende  Had  mod  ukjendte  Modstandere  af 
Studentersamfundene  og  den  ene,  udelelige  tyske  Fristat 
fyldte  hans  Sjæl,  og  nu  udpegede  Luden  ved  sine  Artikler 
Kotzebue  som  et  bestemt  Maal  for  hans  Hjærtes  vilde 
Trang;  den  letfærdige  Spasmager  forekom  den  dydigstolte 
Sværmer  som  en  Type  paa  alle  den  gamle  Slægts  Synder, 
skjønt  Sand  ikke  kjendte  andet  af  ham  end  et  Par  Lystspil 
og  nogle  Ugebladsartikler.  I  denne  Stemning  gik  den  ulyk- 
kelige til  Jena,  kom  her  strax  under  Karl  Foliens  Aag  og 
indsugede  med  Begjærlighed  de  sorte  Brødres  Mordtanker. 
Nu  endelig,  skrev  han,  strax  efter  at  have  lært  Folien  at 
kjende,  nu  endelig  havde  han  fundet  et  Maal  for  sit  Liv: 
»Med  ubetinget  Vilje  at  leve  efter  egen  inderste  Overbevis- 
ning, paa  sin  egen  Vis,  paa  Liv  og  Død  at  ville  forsvare 
mod  ethvert  Menneskepaafund  den  rene  Retstilstand  i  Fol- 
ket, d.  V.  s.  den  eneste  gyldige,  som  Gud  selv  har  indsat.« 
Hans  aandelige  Evner  formaaede  ikke  at  gjennemskue  den 
Grundfejl,  som  laa  til  Grund  for  Foliens  Moralsystem.  Han 
magtede  det  Kunststykke  ligesom  at  dele  sin  Samvittighed; 
han  var  i  det  daglige  Liv  trofast,  sanddru,  hjælpsom,  kun 
mod  Tyrannerne  syntes  ham  alt  tilladt.  Hans  theologiske 
Studier  havde  han  rigtignok  skubbet  slemt  til  Side  for  sit 
Foreningsliv;  men  de  bøde  ham  dog  Midler  til  at  støtte 
sin  Lære  om  Samvittighedsløsheden  paa  religiøse  Grunde; 
af  Biblen  og  Thomas  a  Kempis  indbildte  han  sig  at  kunne 

udlede  den  Lære:  »Naar  Mennesket  har  erkj endt  Sandheden 
saa  vidt,  at  han  kan  si^e  for  Gud:  det  er  sandt  —  saa  er 
det  ogsaa  Sandhed,  naar  han  handler  saaledes!«  Og  da 
han  nu  daglig  hørte  »Mesteren  for  Fædrelandets  Rednings- 
mænd«, Karl  Folien,  med  veltalende  Mund  prise  Snig- 
mordets sædelige  Nødvendighed,  faldt  den  Tanke  ham  ind 
at  ofre  sig  selv  for  den  gode  Sag,  at  prøve,  om  han  ved 
en  hellig  Morddaad  kunde  skræmme  Folket  op  af  dets 
Slummer. 

Kold,  sikker,  fuldstændig  enig  med  sig  selv  traf  han 
sine  Forberedelser;  han  havde  alt  længst  vænnet  sig  til  at 
betragte  enhver  Repræsentant  for  den  modsatte  Anskuelse 
som  en  Dødsfjende;  han  levede  paa  Krigsfod  med  Volds- 
herskerne  og  deres  Hjælpevshjælpere,  han  var  berettiget  til 
at  straffe  Kotzebue  med  Dolken,  »fordi  han  vil  undertrykke 
det  guddommelige  i  mig,  min  Overbevisning.«  Den  usle 
Fejghed  ved  en  slig  Voldsdaad  mod  en  værgeløs  Olding  faldt 
ham  lige  saa  lidt  ind  som  den  meningsløse  Daarskab  ved 
en  Forbr3^delse,  der  aldeles  afgjort  ikke  kunde  forbedre  den 
bestaaende  politiske  Ordning.  Ogsaa  det  nittende  Aarhun- 
dredes  Dødssynd  spillede  en  Rolle  med,  hint  magtesløse 
Storhedsvanvid,  der  har  været  medvirkende  ved  alle  beryg- 
tede Forbrydelser  i  den  nyere  Historie.  Sand  var  ikke  blot 
opblæst  af  sin  Sekts  sædelige  Hovmod;  han  var  personlig 
forfængelig.  Medens  han  ruger  over  sine  ryggesløse  Tanker, 
tegner  han  paa  et  Blad  sit  eget  Billede;  han  ligger  knæ- 
lende paa  Tærskelen  til  en  Kirke  og  trykker  Dolken  i  sit 
Hjærte,  men  paa  Kirkedøren  hænger  Kotzebues  Dødsdom, 
fæstnet  med  en  anden  Dolk.  Det  usalige  Menneske  har 
sikkerlig  selv  troet,  at  han  har  fattet  sin  Beslutning  med 
fuld  Frihed ;  thi  kun  den  af  egen  Overbevisning  udsprungne  Gjer- 
ning  lod  han  gjælde ;  det  er  imidlertid  psychologisk  umuligt,  at 
den  menneskekyndige  Karl  Folien,  der  med  sit  Hasiliskblik 
fuldstændig  beherskede  den  skjørhovedede  Person  og  kunde 
læse   i    denne    tarvelige  Sjæl    som    i    en   aaben  Bog,    ikke 

skulde  have  bemærket  og  fremmet  Mordplanen.  Saa  vist 
som  Axet  fremspirer  af  Sædekornet,  saa  vist  maa  ogsaa 
Prædikanten  af  det  politiske  Mord  for  Historiens  sædelige 
Dom  staa  som  Ophavsmanden  til  Mordet  paa  Kotzebiie. 
Om  Karl  Folien  ogsaa  i  stræng  juridisk  Betydning  kan 
betragtes  som  Anstifter,  vil  vel  for  stedse  blive  en  Hemme- 
lighed; men  utvivlsomt  var  han  Medvider  i  den  fattede 
Beslutning,  han  skaffede,  som  Undersøgelsen  udviste,  Mor- 
deren Rejsepenge  til  Mannheim.  Ogsaa  Wit  v.  Dørring  og 
sandsynligvis  endnu  en  Tredjemand  af  hin  mest  radikale 
Sekt  blandt  de  ubetingede,  man  kaldte  de  »haarskarpe«? 
vare  med  i  Hemmeligheden,  men  næppe  noget  stene  Tal-, 
thi  Karl  Folien  underviste  sine  trofaste  i  alle  Kriminal- 
processens  Snigveje  og  Kneb,  gav  dem  en  nøjagtig  Belæ- 
ring om  deres  Forhold  over  for  Undersøgelsesdommeren  og 
indskærpede  dem  navnlig,  at  Fædrelandets  Redningsmand 
ikke   maatte  bringe  sine  Fæller  i  Fare. 

Med  den  gode  Samvittigheds  Ro  tiltraadte  Sand  sin 
Rejse  og  betragtede  undervejs  med  Videbegjærlighed  alle 
Seværdigheder.  I  Mannheim  fik  han  uden  Møje  Adgang 
til  sit  umistænksomme  Offer,  og  efter  nogle  ligegyldige  Ord 
stødte  han  pludselig  med  et  vildt  Udraab  Dolken  i  Stru- 
ben paa  den  gamle  Mand.  Han  var  fattet  paa  ved  Selv- 
mord at  unddrage  sig  Straffen;  men  ogsaa  Flugten  holdt 
han  sig  aaben  til  det  sidste,  og  først  da  Kotzebue  svøm- 
mede i  sit  Blod,  og  den  myrdedes  lille  Søn  styrtede  hen 
til  Faderens  Lig,  blev  Morderen  et  øjeblik  greben  af  Skam 
og  førte  med  usikker  Haand  et  Dolkestød  mod  sit  eget 
Bryst  —  »Sønnen  til  en  Slags  Erstatning«,  som  han  senere 
tilstod.  Da  man  fængslede  den  haardt  saarede,  raabte  han 
endnu  højt:  »Længe  leve  mit  tyske  Fædreland  og  i  det 
tyske  Folk  alle,  som  stræbe  at  fremme  den  rene  Menneske- 
heds Tilstand.«  Ved  Liget  fandtes  et  Dokument:  »Døds- 
stødet for  A.  V.  Kotzebue«,  hvori  de  Ord:  »Et  Tegn  maa 
jeg  give  eder,  jeg  maa   erklære  mig   mod  denne  Slaphed; 

jeg  véd  intet  ædlere  at  udrette  end  at  nedstøde  dig,  A.  v. 
Kotzebue,  mit  P'olks  Ødelægger  og  Fordærver,  dig,  Træl  og 
Afbillede  af  denne  usle  Tid«  —  og  derpaa  fulgte  Foliens 
blasfemiske  Vers:  »Ein  Christus  kannst  Du  werden«.  I  et 
Brev,  som  Sand  havde  efterladt  i  Jena,  og  som  først  blev 
fundet  efter  Udaaden,  havde  han  udmeldt  sig  af  Burschen- 
schaft'et,  fordi  han  nu  maatte  drage  ud  og  eve  Folkehævn. 
Paa  sit  Smertensleje  i  Fængslet  udviste  han  den  højeste 
Standhaftighed,  urokkelig  Koldblodighed  og  intet  Spor  af 
Anger.  Som  en  trofast  Elev  af  Folien  lej  han  i  Forhørerne 
med  Frækhed;  thi  mod  Tvangsherrernes  Trælle  var  alt  til- 
ladt; for  at  dække  Folien  beskyldte  han  endog  falskelig  en 
af  sine  bedste  Venner,  Asmis,  for  at  have  laant  ham  Rejse- 
pengene, og  ikke  engang  den  uskyldiges  bevægelige  Bønner 
kunde  bringe  ham  bort  fra  denne  Ryggesløshed,  til  endelig 
Sandheden  blev  opklaret  ved  andre  Vidner. 

Undersøgelsen  blev  ført  med  Mildhed  og  Skaansel,  men 
samtidig  med  en  latterlig  Udygtighed,  saaledes  at  de  sortes 
gjennemtænkte  Løgnsystem  fandt  det  frieste  Spillerum. 
Ansete  Dommere  gad  ikke  nedlade  sig  til  det  forhadte 
Haandværk  som  Demagogforfølgere ;  derfor  maatte  man  næsten 
overalt  betro  Undersøgelsen  til  uduelige,  juridiske  Haand- 
langere,  og  af  den  Smule,  der  overhovedet  havde  kunnet 
bevises,  kom  intet  for  Dagen.  Da  Folien,  det  mest  mis- 
tænkte af  Vidnerne,  blev  konfronteret  med  Morderen,  for- 
søgte han  ved  et  betænkeligt  Spørgsmaal  den,  alle  Krimina- 
lister velbekjendte  List:  han  klagede  over  sin  svage  Hu- 
kommelse, skjønt  han,  denne  kolde  beregnende  Mand,  der 
ikke  sagde  et  uoverlagt  Ord,  vistnok  næppe  igjen  forglemte 
noget;  han  bad  Vennen  først  neje  berette  ham  den  hele 
Sammenhæng,  saa  vilde  det  forglemte  vistnok  atter  rinde 
ham  selv  i  Hu.  Undersøgelseskommissionen  gik  virkelig  i 
denne  plumpe  Fælde,  man  tillod  den  anklagede  at  fortælle 
sit  Æventyr  i  Udførlighed,  og  nu  levede  de  udslukte  Er- 
indringer pludselig  op  igjen  i  Foliens  Hukommelse,  og  han 

erklærede,  at  Sands  Fremstilling  vel  maatte  være  den  rig- 
tigste. Den  anklagedes  Forældre  og  Broder  nægtede  at 
aflægge  Vidnesbyrd,  og  da  man  i  Baden  ikke  kj endte  noget 
til  Partidannelserne  inden  for  Jenaer-Burschenschaft'et,  blev 
af  Foliens  snævre  Kreds  kun  endnu  en  enkelt,  R.  Wesselhoft, 
forhørt,  og  han  var  ogsaa  en  klog  og  forsigtig  ung  Mand. 
Under  slige  Omstændigheder  kunde  Undersøgelserne  ganske 
vist  ikke  fuldstændig  naa  sit  Øjemed,  som  Kommissionens 
Præsident,  Statsraad  v.  Hohnhorst,  selv  indrømmede  i  sin 
strax  offentliggjorte  Beretning. 

Efterretningen  om  Straffedommen  over  Spottefuglen  i 
Mannheim  blev  optagen  med  ufordulgt  Skadefryd  i  de  ube- 
tingedes Kreds.  De  unge  Mænd  vare  feberagtig  ophidsede 
og  raadsloge  hemmelig  om  nye  Dumheder;  nu  var  det  paa 
Tide  at  følge  Formaningen  i  Karl  Foliens  Forbundssang: 

Nieder  reiszt  der  Bosheit  Damm, 
Der  Gewaltherrn  ganzen  Stamm! 

Dog  hver  Gang  der  dukkede  et  bestemt  Forslag  op,  rørte 
ogsaa  Samvittighedens  Stemme  sig.  Karl  Folien  raadede 
sine  Jenaer-Venner  til  mandstærke  at  drage  til  Mannheim, 
tænde  Ild  paa  Byen  og  befri  den  fangne  Martyr;  men  Fler- 
tallet udtalte  sig  herimod.  Ved  Pinsetider  kom  Studenter 
fra  Jena,  Gieszen  og  Gottingen  sammen  i  Fritzlar  og  paa 
Bloksbjærg,  for  at  forhandle  om  en  ny  Voldsdaad.  Man 
blev  ikke  enig;  de  bedre  som  Henrik  Leo  vare  kjede  af 
den  aabne  Frækhed  og  droge  sig  tilbage,  fulde  af  Modbyde- 
lighed. Og  da  Skadefrohedens  første  Rus  var  forbi,  be- 
gyndte Sands  meningsløse  Daarskab  at  falde  selv  de  mere 
raa  Personligheder  tungt  paa  Sinde;  de  saae,  hvorledes  Re- 
geringerne rustede  sig  til  Forsvar,  hvorledes  Burschen- 
schaft'et  selv  var  truet  med  Undergang;  det  gamle  Over- 
mod veg  Pladsen  for  en  dyb  Modløshed. 

Kun  i  Gieszen,  de  sortes  faste  Borg,  slukkedes  den 
revolutionære   Lidenskabs  Flammer  ikke  saa  hurtig.     Her 

fortsatte  Paul  Folien,  understøttet  af  de  ældre  Venner  Wei- 
dig  og  Hofmann,  sin  Broders  slette  Haandværk.  For  at 
fuldbyrde,  hvad  der  var  mislykket  paa  Pinsemøderne,  traf 
han  en  Nat  sammen  i  en  Landsbykro  med  en  Præst  fra 
Wetterau  og  en  ung  Apotheker  Loning  fra  Nassau.  Præ- 
sident Ibell  i  Wiesbaden  skulde  være  det  næste  Offer. 
Hvad  brød  disse  rasende  Mennesker  sig  vel  om,  at  Ibell 
var  den  dygtigste  og  i  Grunden  ogsaa  den  mest  liberale 
blandt  de  nassauske  Embedsmænd?  Han  tjente  Voldsher- 
skerne  og  havde  tilmed  nylig  ægget  de  ubetingedes  Vrede 
ved  den  sorte  Medbroder  Sneils  Afsked.  De  tre  Mord- 
kammerater kastede  Lod;  da  krævede  Loning  som  Ibells 
nærmeste  Landsmand  Bloddaaden  for  sig  selv.  Han  var 
et  aandløst,  uvidende  Menneske,  der  først  for  kort  Tid  siden 
i  Heidelberg  var  optagen  blandt  de  sorte,  og  raa  nok  til  at 
tage  det  klare  Evangelium  om  det  politiske  Mord  efter 
Bogstaven.  Den  1ste  Juli  lod  han  sig  efter  Sands  Exempel 
melde  i  Besøg  hos  Ibell  og  kastede  sig  derpaa  pludselig 
med  vildt  Raseri  over  sit  Offer.  Stødet  fejlede,  Ibell  blev 
kun  let  saaret,  hans  tapre  Hustru  og  andre  Hjælpere  red- 
dede hans  Liv;  men  den  pludselige  Skræk  lammede  den 
kraftige  Mand  i  den  Grad,  at  han  snart  derpaa  maatte  tage 
sin  Afsked  og  først  Aaringer  senere  kunde  vende  tilbage  til 
Statens  Styrelse.  Morderen  lagde  i  Fængslet  den  samme 
dæ^moniske  Kraft  for  Dagen  som  Sand;  for  at  sikre  sine 
Fæller  gav  han  sig  selv  Døden  paa  den  rædselsfuldeste 
Maade,  han  slugte  Glasskaar. 

(Sluttes.) 

Jl  aa  Place  de  la  Comédie  i  Arras,  næsten  lige  over 
for  Skuespilhuset,  udmunder  den  uanselige  Rue  des  Rap- 
porteurs. Gaar  man  op  ad  denne  Gade,  har  man  snart 
paa  sin  venstre  Haand  en  endnu  uanseligere  Tværgade, 
petite  Rue  des  Rapporteurs ;  Hjørnestedet  paa  venstre  Haand 
og  længst  borte  fra  Theaterpladsen  er  et  lille,  gammeldags, 
borgerligt  Hus,  med  to  ulige  heje  Stokværk,  med  sex  Fag 
Vinduer  i  hver  Etage  ud  mod  Gaden  des  Rapporteurs  og 
kun  et  eneste  Vindue  ud  mod  Sidegaden;  en  Stentrappe 
paa  tre  eller  fire  Trin  fører  op  til  Husets  eneste  Indgangs- 
dør, en  Slags  Frise  over  Vinduerne  i  øverste  Stokværk 
bærer  Aarstallet  1730. 

I  dette  Hus  blev  Maximilien-Marie-Isidore  de  Robes- 
pierre  født  den  sjette  Maj  1758.**) 

Familien  Derobespierre  stammede  fra  Flækken  Carvin, 

*)  Michelet, HenriMartin,Wallono.a.  —  Memoireforfattere 
fra  Revolutionstiden,  navnlig  Carnot  og  Charlotte  de  Ro- 
bespierre.  —  Hovedkilden  er  imidlertid  Ernest  Hamel: 
hist.  de  Robespierre,  Paris  (1880),  3  voU.  in  fol.,  der  dog 
maa  benyttes  med  Kritik  og  Forsigtighed,  da  Forf.  ikke 
alene  er  Jakobiner  af  reneste  Vand,  men  ogsaa  —  siges  der 
i  det  mindste  —  arriére-petit-neveu  af  Robespierre. 
**)  Den  Ude  Juli  1880  om  Aftenen  kom  Forf.  af  denne  Afhand- 
ling til  Arras.  Byen  straalede  i  Skinuet  af  tusende  Hlurai- 
nationslys,  Musikkorps  droge  gjennem  Staden,  en  jublende 
Menneskemængde   bølgede  frem  og  tilbage   gjennem  de  fest- 

HistoiJok  Arkiv      1.^83.     1.  21 

to  eller  tre  Mile  fra  Arras,  paa  Vejen  til  Lille,  og  i  Car- 
vin  leve  enduu  Medlemmer  af  denne  Slægt.  Derimod  har 
Traditionen  næppe  Ret,  naar  den  lader  Familien  være  af 
irsk  Oprindelse  og  emigreret  til  Frankrig  under  Religions- 
urolighederne  i  Henrik  VIII.'s  og  Edvard  VI.'s  Tid;  thi 
allerede  i  Begyndelsen  af  det  syttende  Aarhundrede,  altsaa 
kun  et  halvt  Sekulum  efter  disse  Kongers  Dage,  var  der  i 
Artois  talrige  Grene  af  Slægten  Derobespierre.  Mulig  er 
denne  Tradition  forst  opstaaet,  da  Prætendenten  Carl  Ed- 
ward i  1757  stiftede  en  Frimurerloge  i  Arras,  —  hvor 
samme  Loge  endnu  existerer  under  Navnet  loge  de  la 
Constance,  —  og  gav  den  et  Medlem  af  Familien  Derobes- 
pierre, nemlig  den  senere  saa  navnkundige  Revolutions- 
mands Farbroder,  til  Præsident. 

I  Slutningen  af  det  16de  Aarhundrede  var  en  af  Max- 
imilien  Robespierres  Forfædre  Notar  i  Flækken  Carvin,  og 
i  over  et  Hundrede  Aar  beklædte  denne  Notars  Ætmænd 
samme  Stilling  i  den  nævnte  Flække,  undertiden  i  Forening 
med  Embedet  som  Kongens  Lieutenant  i  Fyrstendømmet 
Epinoy.  Der  existerer  et  Dokument  af  22de  Maj  1688, 
hvori  Robert  Derobespierre,  Notar  i  Carvin  og  Kongens 
Lieutenant  i  det  nys  nævnte  Fyrstendomme,  gifter  sin  Søn 
Martin  Derobespierre  med  Demoiselle  Antoinette  Martin, 
Datter  af  Postmesteren  Claude  Martin.  Af  dette  Ægteskab 
fremgik  Maximilien  Derobespierre,  Advokat  ved  Konseillet  i 
Provinsen  Artois  og  den  forste  af  Slægten,  der  bosatte  sig 
i  Arras. 

Nogle    lade   denne  Familie    være    af  Adel.      Dette    er 


lig  smykkede  Gader,  hvor  utallige  Flag  vajede  fra  Husene. 
Man  fejrede  Mindefesten  for  Bastillens  Indtagelse.  Midt  i 
al  denne  Jubel  og  Glæde  var  kun  el  eneste  Hus  mørkt  og 
tavst,  øde  og  mennesketomt:  det  var  den  gamle  Bygning  paa 
Hjørnet  af  lille  Rapporteurgaden,  Robespierres  Hus !  Vin- 
duerne vare  tilspigrede  med  Brædder,  Indgangsdøren  lukket 
med  Stænger  og  Laase,  og  Muren  bar  en  Plakat  med  saadan 
Indskrift:  Maison  å  louer  ou  å  vendre. 

dog  en  Vildfarelse,  skjent  Navnet  i  de  talrige  Familie- 
dokumenter, der  existere,  rigtignok  undertiden  skrives  »de 
Robespierre«,  og  skjont  den  store  Revolutionsmands  ældste 
Søster  til  sin  Død  lod  sig  kalde  Charlotte  de  Robespierre; 
men  Faderen  og  Bedstefaderen  skreve  sig  »Derobespierre«, 
—  som  man  bl.  a.  kan  se  paa  den  senere  saa  navnkundige 
Revolutionsmands  Fødselsattest  — ,  og  det  samme  var  Til- 
fældet med  mange  andre  af  Slægten;  Navnet  »Derobes- 
pierre« er  lige  saa  uadeligt  som  Dubois  eller  Devienne 
eller  Desmoulins,  og  Partiklen  de  foran  et  Navn  er  ingen- 
lunde noget  absolut  Bevis  for,  at  Navnets  Bærer  er  af 
adelig  Byrd.  Og  hvad  Robespierre  selv  angaar,  bortkastede 
han  —  ligesom  senere  Béranger  —  Partiklen  de  eller 
Forstavelsen  »De«,  ventelig  for  at  ingen  skulde  falde  paa 
at  antage,  at  han,  Adelens  og  Adelsvældens  svorne  Fjende, 
selv  skulde  være  Adelsmand,  Desertør  fra  Aristokratiets  Sag. 

Familien  Derobespierre  var  altsaa  i  Begyndelsen  af 
det  attende  Aarhundrede  bosiddende  i  Arras.  Dens  Med- 
lemmer vare  uformuende,  men  agtede  for  Kundskaber,  Ret- 
sind og  hæderlig  Vandel.  Maximilien-Barthélemy-Frangois 
Derobespierre,  der  ligesom  sin  Fader,  den  nys  nævnte 
Maximilien,  var  Advokat,  ægtede  i  en  Alder  af  omtrent 
26  Aar,  som  det  synes  ikke  uden  Modstand  fra  sin  Fa- 
milies Side,  en  ung  Pige  af  borgerlig  Byrd,  Jacqueline- 
Marguerite  Carrault,  Datter  af  en  Brygger  i  Forstaden 
Rouville.  Hun  blev  nogle  Maaneder  senere  Moder  til  en 
Søn,  der  skulde  spille  en  stor  og  frygtelig  Rolle  i  den 
uhyre  Omvæltning  af  alt  det  bestaaende,  som  var  i  An- 
marche,  til  Maximilien  Robespierre. 

Dette  Barns  Fødsel  synes  at  have  hidført  Forsoning 
mellem  den  gamle  Advokat  Derobespierre  og  hans  Søn; 
thi  den  gamle  Bedstefader  holdt  den  nyfødte  over  Daaben; 
det  andet  Daabsvidne  var,  som  det  hedder  i  Døbeattesten, 
»Demoiselle«  Marie-Marguerite  Cornu,  Bryggeren  Jacques- 
Frangois  Carraults  Hustru. 

21* 

I  Løbet  af  de  fem  følgende  Aar  blev  Madame  De- 
robespierre  Moder  til  tre  andre  Børn :  to  Døtre  og  en  Søn. 
Den  ældste  af  Døtrene  hed  Marie-Marguerite-Charlotte; 
hun  var  født  1760  og  levede  stedse  ugift;  hun  var  af  en 
temmelig  stridbar  og  uelskværdig  Karakter,  bar  med  Af- 
fektation aristokratisk  Væsen  og  aristokratiske  Manerer  til 
Skue  og  udtalte  jævnlig  paa  utvetydig  Maade  sit  Had  og 
sin  Foragt  for  Folkepartiet  og  dets  Ledere ;  hun  gjorde  der- 
for undertiden  sine  Slægtninge,  navnlig  sin  navnkundige 
Broder,  Livet  surt.  De  Memoirer,  der  gaa  under  hendes 
Navn,  og  som  ere  lidet  paalidelige  og  upartiske,  ere  efter 
hendes  Erindringer  redigerede  af  Laponneraye.  Mademoi- 
selle  Charlotte  de  Robespierre  opnaaede  en  høj  Alder;  hun 
afgik  ved  Døden  den  første  Avgust  1834  i  Gaden  Lafon- 
taine  Nr.  3,  Forstaden  St.  Marceau  ved  Paris. 

Den  anden  Datter  hed  Henriette,  var  to  Aar  yngre 
end  Søsteren,  men  døde  allerede  som  Barn,  i  en  Alder  af 
femten  Aar. 

Sønnen  hed  Augustin-Bon-Joseph  Robespierre 
og  var  født  den  21de  Januar  1763.  Ogsaa  han  var  be- 
stemt til  at  spille  en  ikke  ubetydelig  Rolle  i  den  store 
franske  Revolution. 

Madame  Derobespierre  var  en  fortræffelig  Hustru  og 
en  kjærlig  og  forstandig  Moder  for  sine  Børn,  og  det 
gamle  Hus  paa  Hjørnet  af  petite  rue  des  Rapporteurs  var 
i  nogle  Aar  Vidne  til  et  lykkeligt  og  kjærligt  Familieliv; 
men  pludselig  ramte  Ulykken  Slag  i  Slag  denne  hæderlige 
og  agtede  Familie.  Moderen  blev  angreben  af  en  Bryst- 
sygdom, som  lagde  hende  i  Graven,  og  Faderen,  der  var 
en  bisar  og  noget  overspændt  Karakter,  og  som  nu  hensad 
i  trange  Kaar  med  de  fire  moderløse  Børn,  af  hvilke  det 
ældste  kun  var  syv  Aar,  henfaldt  af  Sorg  over  sin  Hustrus 
Død  i  en  uhelbredelig  Tungsindighed.  Hans  talrige  Venner, 
som  med  Bekymring  saae  ham  hentæres  Dag  for  Dag,  for- 
maaede  ham  endelig  til  at  søge  Lindring  for  sin  Sorg  ved 

Rejser  i  Udlandet.*)  Han  besøgte  England  og  Tyskland, 
hvor  han  i  nogen  Tid  holdt  Skole  i  Køln,  men  snart  efter 
vendte  han  dog  efter  sin  Families  Ønske  tilbage  til  Arras 
for  at  gjenoptage  sine  Forretninger  som  Advokat.  Opholdet 
i  denne  By  var  ham  imidlertid  uudholdeligt,  pint  af  den 
sorteste  Tungsindighed  forlod  han  paa  ny  sine  Børn  og  sit 
Fædreland,  som  han  aldrig  gjensaa  mere.  Han  døde  kort 
efter  i  Miinchen. 

Ved  Faderens  Død  var  Maximilien  Robespierre  lidt 
over  ni  Aar  gammel.  Hidtil  havde  han  været  en  livfuld 
og  støjende  lille  Vildkat,  som  Børn  er  det  i  den  Alder; 
nu  blev  han  pludselig  alvorlig,  stille  og  mediterende,  thi 
Ulykken  bortskræmmer  den  barnlige  Munterhed  og  modner 
hurtig.  Naar  man  imidlertid  har  paastaaet,  »at  hans  Hjærte 
siden  den  Tid  aldrig  lo  mere«,  er  dette  en  Overdrivelse; 
tvært  imod  bevarede  han,  endog  i  sit  politiske  Livs  frygte- 
ligste Kriser,  en  vis  rolig  Hilaritet,  der  rigtignok  kun  for- 
raadte  sig  ved  Smil  og  ikke  ved  Latter,  og  som  han  synes 
at  have  arvet  efter  sin  Moder.  Naar  det  end  videre  er 
blevet  sagt  om  ham,  at  han  viste  sig  haard  og  barsk  mod 
sine  yngre  Søskende  og  aldrig  lod  nogen  Lejlighed  gaa 
forbi  til  at  ydmyge  og  fornærme  dem,  er  dette  kun  en 
Bagvaskelse,  som  hans  Sorg  over  Søsteren  Henriettes  Død, 
mangfoldige  Steder  i  Charlotte  Robespierres  Memoirer,  Bro- 
deren Augustin«  Hengivenhed  for  ham  og  Troskab  til  det 
sidste  o.  a.  m.  gjendrive  paa  det  fuldstændigste. 

Slægtninge  baade  paa  fædrene  og  mødrene  vSide  traadte 
til  for  at  tage  sig  af  de  fire  fader-  og  moderløse  Bern. 
Den  afdøde  Derobespierre  havde  to  Søstre:  Eléonore-Eula- 
lie  og  Aldegonde-Henriette;  den  første  af  disse  ægtede 
senere,  i  1776,  en  forhenværende  Notar,  Hr.  Frangois  Des- 
horties,    den    anden ,    i    1777,    Gabriel    Durut,     Doktor    i 


*)  Efter  andre  Beretninger  drog  han  udenlands  for  Gjæld  eller 
af  Ærgrelse  over  at  have  tabt  en  Sag,  han  førte. 

Medicinen  ved  Fakultetet  i  Montpellier;  men  ved  deres 
Broders  Død  vare  disse  to  Søstre  endnu  ikke  gifte;  de 
boede  sammen  og  vare  bekj endte  for  deres  store  Fromhed. 
De  to  forældreløse  Smaapiger,  Charlotte  og  Henriette,  fandt 
nu  venlig  Optagelse  i  disse  deres  Tanters  Hus,  som  de 
senere  forlede,  da  de,  uden  Tvivl  paa  Foranledning  af 
Bispen  i  Arras,  Monseigneur  de  Conzié,  der  yndede  og  be- 
skyttede den  Robespierreske  Familie,  optoges  i  Klosteret 
les  Manarres  i  Tournay,  hvor  de  fik  en  meget  omhyggelig 
Opdragelse,  og  hvor  de  endnu  opholdt  sig  begge  i  1776. 

Hvad  de  to  forældreløse  Drengebørn,  Maximilien  og 
Augustin,  angaar,  tog  deres  Bedstefader  paa  mødrene  Side, 
den  gamle  Brygger  i  Forstaden,  sig  af  dem  og  sørgede  for 
deres  Opdragelse  og  Undervisning.  Maximilien  var  alle- 
rede i  den  Alder,  at  han  kunde  begynde  at  studere;  man 
sendte  ham  derfor  til  Latinskolen  i  Arras,  hvor  han  snart 
paa  det  fordelagtigste  udmærkede  sig  ved  Intelligens,  an- 
strængt  og  vedholdende  Flid  og  mønsterværdig  Opførsel. 
Det  varede  ikke  længe,  før  han  var  Nummer  Et  i  sin  Klasse, 
afholdt  og  agtet  baade  af  sine  Lærere  og  sine  Meddisciple. 
Ernest  Hamel  har  kjendt  en  96aarig  Olding,  som  havde 
gaaet  i  Latinskolen  i  Arras  sammen  med  Eobespierre; 
efter  denne  Oldings  Udsagn  bestod  den  senere  Revolutions- 
mands Adspredelse  fra  hans  anstrængte  Studier  i  at  bygge 
smaa  Kirker  og  Kapeller  af  Pap  eller  Karton,  —  ganske 
karakteristisk  for  den,  som  en  Gang  skulde  tilintetgjere 
Fornuftens  latterlige  Dyrkelse  og  dekretere  Troen  paa  det 
højeste  Væsen. 

Desuden  samlede  han  paa  Billeder  og  Kobberstik  og 
opdrættede  Fugle.  Den  gamle  Bryggers  Hus  ude  i  For- 
staden var  snart  helt  fuldt  af  Dueslag  og  Volierer  og  gjen- 
lød  uafladelig  af  Kurren  og  Kvidren  og  Pippen.  Hver 
Søndag  bragte  man  de  to  Smaapiger  i  Besog  hos  Bedste- 
faderen, og  saa  var  der  Fryd  og  Glæde:  Maximilien  viste 
dem  sine  Billeder,   sine  Kobberstik,   sine    Siskener   og  Ka- 


Robespierres  Ungdom.  327 

narifugle  og  gav  dem  sine  elskede  Duer  at  kysse.  Hvor 
gjærne  vilde  dog  ikke  de  to  smaa  Piger  have  haft  en  af 
de  dejlige  Duer  at  lege  med  hjemme  hos  Tante!  Ofte 
bade  de  deres  Broder  forære  dem  en  af  disse  uskyldige 
Fugle;  men  han  afslog  det  stedse,  da  han  frygtede  for,  at 
Søstrene  ikke  i  Længden  vilde  passe  og  pleje  det  lille  Dyr 
tilbørlig.  En  Gang  lod  han  sig  dog  overtale  og  forærede 
dem  en  af  sine  smukkeste  Duer,  med  mange  Formaninger 
til  at  elske  den  som  deres  Øjesten  og  sørge  moderlig  for 
den;  men  ak,  en  Aften  glemte  Smaapigerne  Buret  med 
Duen  i  deres  Tantes  Have;  om  Natten  rasede  der  et 
frygteligt  Uvejr,  og  næste  Morgen  laa  den  stakkels  Fugl 
død  i  sit  Bur.  Maximilien  var  utrøstelig,  da  han  erfor 
denne  sørgelige  Begivenhed,  han  græd  hede  Taarer,  og  det 
varede  mange  Dage,  inden  han  kunde  forvinde  Sorgen  over 
den  arme  Dues  Død.  Endnu  60  Aar  senere  kunde  den 
gamle  Charlotte  ikke  fortælle  denne  lille  Begivenhed  uden 
at  faa  Taarer  i  Øjnene  ved  at  mindes  Broderens  Sorg  over 
Fuglens  Død. 

Tiden  gik,  og  den  unge  Robespierre  gjorde  saa  store 
Fremskridt  ved  Latinskolen  i  Arras,  at  alle  forbavsedes 
derover.  Man  besluttede  derfor  at  sende  ham  til  Kollegiet 
Louis-le-Grand  i  Paris;  men  dertil  behøvedes  Penge  eller 
i  alt  Fald  en  eller  anden  Stormands  Protektion.  Rige  paa 
jordisk  Gods  vare  det  unge  Menneskes  Slægtninge  ikke, 
derimod  kunde  Familien  glæde  sig  ved  Bispen  i  Arras, 
Msgr.  de  Conziés  Gunst.  Ved  denne  Prælats  Indflydelse 
lykkedes  det  at  faa  en  Friplads  til  den  unge  Robespierre  i 
det  nævnte  College.  Der  var  nemlig  paa  den  Tid  i  Arras 
et  navnkundigt  Abbedi,  hvis  Overhoved  paa  en  Maade  var 
hele  Byens  Suveræn,  og  som  ejede  langt  større  Magt  og 
Rigdom  end  selve  Bispen.  Dette  gamle  Abbedi  hed  St. 
Waast;  dets  uhyre  Hovedbygning  existerer  endnu  i  Arras, 
tæt  ved  Kathedralkirken,  og  indeslutter  inden  sine  ærvær- 
dige Mure  Bispens  Residens,  Domherrernes  Boliger,  De- 

partementet  Pas  de  Caiais's  Arkiver,  Bibliotheket  og  Byens 
Museum;  i  fordums  Dage  ejede  Abbeden  af  St.  Waast 
vidtstrakte  Domæner  i  Picardiet  og  fransk  Flandern,  og 
hans  Indkomster  vare  mere  end  fyrstelige. 

I  Begyndelsen  af  det  fjortende  Aarhundrede  havde 
Nicolas  le  Candrelier,  Abbed  af  St.  Waast,  stiftet  og  rigt 
doteret  et  College  i  Paris  og  givet  det  Navn  efter  den 
By,  hvis  Herre  han  var.  Da  denne  Stiftelse  midt  i  forrige 
Aarhundrede  blev  forenet  med  Kollegiet  Louis-le-Grand, 
blev  det  ved  Transaktion  af  5te  Juli  1761  bestemt,  at 
Abbeden  af  St.  Waast  for  Fremtiden  skulde  kunne  dis- 
ponere over  fire  Fripladser  ved  Kollegiet  Louis-le-Grand. 
Paa  Familien  Robespierres  Andragende  og  Msgr.  de  Con- 
ziés  varme  Anbefaling  skjænkede  nu  Abbeden  af  St.  Waast 
en  af  de  fire  Fripladser,  han  havde  at  bortgive,  til  den 
elleveaarige  Maximilien  Robespierre. 

Det  var  saaledes  gejstlige  Personers  Gunst  og  Velvilje, 
denne  skyldte,  at  han  blev  admitteret  til  Paris's  ypperste 
Skole,  og  om  han  end  ikke  fandt  Lejlighed  til  direkte  at 
vise  sine  Velgj ørere  sin  Taknemmelighed,  kan  man  dog 
ikke  andet  end  indrømme,  at  han  paa  hele  sin  store  og 
frygtelige  politiske  Bane  mindst  af  alt  var  flendsk  mod 
Gejstligheden,  til  Gunst  for  hvilken  han  mange  Gange 
midt  i  Revolutionens  hylende  Stormvind  hævede  sin 
Stemme. 

Han  var  lidt  over  elleve  Aar  gammel,  da  han  første 
Gang  forlod  sin  Fødeby  for  at  drage  til  Verdensstaden  ved 
Seinens  Bred  og  der  fortsætte  sine  Studier  ved  den  tit- 
nævnte  Undervisningsanstalt.  Det  var  i  Begyndelsen  af 
Skoleaaret  1769—1770.  Afskeden  fra  Broder  og  Søstre  og 
Slægt  og  Venner  havde  været  tung  og  rig  paa  Taarer; 
sine  smaa  Skatte,  Billeder,  Kobberstik  o.  s.  v.,  havde  han 
uddelt  til  sine  Søskende  og  Barndomsvenner,  de  kjære 
Fugle,  Stillidserne,   Siskenerne  og   Duerne,  bleve  betroede 

til  en  ældre,  paalidelig  Persons  Varetægt  og  anbefalede 
denne  meget  varmt. 

I  Kollegiet  Louis-le-Grand  viste  han  sig  snart,  ligesom 
i  Arras,  som  en  af  de  intelligenteste,  flittigste  og  i  alle 
Maader  mønsterværdigste  Elever ;  men  som  fattig  og  Ihænde- 
haver af  en  Friplads  kan  det  ikke  fejle  —  hvad  end  Er- 
nest Hamel  siger  — ,  at  han  oftere  er  bleven  overset  og 
hovmodig  behandlet  af  mere  velhavende  og  lykkeligere 
stillede  Elever,  og  at  han  ofte  har  felt  og  faaet  at  føle, 
at  han  var  en  fattig,  fader-  og  moderløs  Dreng,  som  kun 
kunde  takke  andres  Barmhjærtighed  for  sin  Plads.  Børn 
kunne,  som  bekjendt,  være  store  Tyranner,  og  Skoledrenge 
have  langt,  større  Respekt  for  den  rige  og  fornemme  Mands 
Søn  end  for  en  Kammerat,  der  er  kommen  fra  et  fattigt 
Hus  og  gaar  i  en  luslidt  Kjole,  og  den  stærkeste  Dreng  i 
Klassen  er  i  Regelen  en  langt  betydeligere  Person  i  deres 
Øjne  end  den  intelligenteste,  flittigste  og  dygtigste.  Det 
er  derfor  ikke  umuligt,  at  han  ofte  har  følt  sig  forknyt  og 
overset,  at  han  ofte  har  anstillet  bitre  Sammenligninger 
mellem  sig  og  andre  lykkeligere,  ja  at  der  i  hans  Sjæl 
kan  være  nedlagt  Spiren  til  Had  og  Misundelse. 

En  Abbé  de  la  Roche,  Domherre  ved  Notre-Dame- 
Kirken  i  Paris,  var  i  Slægt  med  Familien  Robespierre,  og 
i  Begyndelsen  af  sit  Ophold  i  Frankrigs  Hovedstad  fandt 
Maximilien  en  Ven  og  Støtte  i  den  værdige  Abbé.  Ulykke- 
ligvis døde  denne  efter  en  halvanden  Aars  Forløb,  og  den 
unge  Robespierre  stod  nu  fuldstændig  ene  i  den  store,  frem- 
mede By.  En  anden  stor  Sorg  ramte  ham  noget  senere: 
hans  yngste  og  mest  elskede  Søster  Henriette  afgik  ved 
Døden,  knap  femten  Aar  gammel;  han  udgød  mange  Taarer 
over  den  stakkels  Søsters  Død  og  glemte  hende  aldrig. 

Hans  Ophold  i  Kollegiet  var  i  øvrigt  saa  ensformigt 
som  vel  muligt,  og  de  høje  Mure  om  Bygningen  vare  om- 
trent det  eneste,  han  fik  at  se  af  den  store,  fremmede 
Stad.    De  andre  Elever  havde  alle  Fader  og  Moder,  Slægt, 

Venner,  paarørende,  og  to  Gange  om  Maaneden  flagrede  de 
bort,  som  muntre  Fugle,  fra  Anstaltens  skumle  Mure  for 
at  glædes  og  forfriskes  i  lykkelige  og  kjærlige  Hjem  og 
Familiekredse;  kun  han  blev  tilbage,  ene  og  forladt,  ham 
kjendte  ingen  i  hele  den  store  By,  ham  elskede  ingen, 
ham  interesserede  ingen  sig  for,  for  ham  aabnedes  intet 
gjæstfrit  Hus,  intet  hyggeligt  Hjem,  ingen  venlig  Familie- 
kreds. Tavs  og  indesluttet  sad  han  der,  naar  de  andre 
fløj  bort  til  Glæde  og  Adspredelse,  bøjet  over  sine  Bpger, 
søgende  Trøst  for  Sorg  og  Savn  i  Arbejde  og  Studium, 
eller  han  spaserede  ensom  frem  og  tilbage  under  de  store 
Træer  langs  Muren,  der  skilte  hans  Fængsel  fra  Omver- 
denen, alt  imedens  hans  Tanker  fløj  tilbage  til  de  lykke- 
lige Dage  i  det  beskedne  Hus  der  hjemme,  da  Fader  og 
Moder  og  Søster  endnu  levede  og  elskede  ham  og  kjær- 
tegnede  ham. 

Iblandt  hans  Kammerater  i  Kollegiet  Louis-le-Grand 
nævne  vi  Camille  Desmoulius,  den  senere  saa  navnkundige 
Cordelier  og  Skribent,  som  i  Terrorismens  Dage  maatte  be- 
stige Skafottet  ved  sin  Ven  Dantons  Side,  og  Fréron,  Søn 
af  Journalisten  Fréron,  hvem  Voltaire  har  udødeliggjort  ved 
sine  blodige  Sarkasmer,  senere  en  af  Thermidorianernes 
Hovedmænd.  Af  Lærerne  har  Abbé  Proyart,  der  senere 
proskriberedes  under  Republikken,  fældet  en  saare  ugunstig 
Dom  over  ham:  han  var  som  Barn,  siger  Abbéen,  for- 
fængelig, misundelig,  skummel  og  herskesyg;  men  denne 
haarde  Dom  fortjener  ikke  Tiltro,  og  det  er  en  afgjort 
Sag,  at  ikke  alene  de  øvrige  Lærere  ved  Stiftelsen,  men 
ogsaa  Proyart  selv,  nærede  den  største  Interesse  for  deres 
saa  meget  lovende  Elev,  og  at  denne  endnu  i  1778  stod 
Sig  saa  godt  med  Abbé  Proyart,  at  han  skriftlig  kunde 
anholde  denne  om  et  højst  nødvendigt  Pengelaan.  Det 
maa  være  Abbéens  senere  Ulykker,  der  have  forbitret 
hans  Sind  og  fyldt  ham  med  Uvilje  mod  hans  fordums 
Elev,    der    nu   var    bleven  Frankrigs  første    og   mægtigste 

Mand.  Læreren  i  Rhetorik,  den  lærde  og  for  Oldtiden  be- 
gejstrede Hérivaux,  nærede  den  mest  levende  Interesse  for 
den  unge  Mand,  der  som  Lærling  sad  ved  hans  Fødder. 
Hérivaux,  der  var  opfyldt  af  den  varnaeste  Beundring  for 
Athens  Kunst  og  Videnskabelighed,  for  Spartas  strænge 
og  værdige  Sæder,  for  Roms  berømmelige  Gjerninger  og 
republikanske  Dyder,  havde  gjort  sig  til  Apostel  for  en 
ideal  Regeringsform,  en  Slags  Republik  efter  Oldtidens 
Mønster,  og  stræbte  i  sine  Forelæsninger  at  fylde  sine 
Tilhørere  med  sin  egen  Begejstring  og  levende  Overbevis- 
ning. Vistnok  have  Camille  Desmoulins  og  Robespierre 
været  de  af  det  unge  Avditorium,  der  begj ærligst  tilegnede 
sig  Lærerens  Maximer,  og  i  hvis  Bryst  de  af  ham  udsaaede 
Sædekorn  spirede  frodigst  frem,  og  Robespierre,  hvis  skrift- 
lige Udarbejdelser  snart  aandede  stoisk  Moral  og  glødende 
Frihedsbegejstring  —  dels  vel  spontant  opstaaet  hos  ham, 
dels  indpodet  ham  af  Læreren  og  udviklet  ved  flittig  Læs- 
ning af  Jean  Jacques  og  Voltaire  —  fik  af  Hérivaux  Til- 
navnet »Romeren«.  En  anden  af  Lærerne,  Abbé  Royou, 
Professor  i  Filosofi,  søgte  forgjæves  at  modarbejde  disse 
nye  Ideer  om  Frihed  og  Lighed  og  Menneskerettigheder, 
der  ligesom  laa  i  Luften  og  trængte  ind  alle  Vegne-,  det 
lykkedes  ikke  Abbéens  kolde  Ræsonnementer  og  skolerette 
Bevisførelser  at  reducere  disse  Ideer,  den  frembrydende 
Nytids  store  Forløbere  og  Bærere,  in  absurdum,  og  aller- 
mindst lykkedes  det  ham  for  Robespierres  Vedkommende. 

Medens  Maximilien  studerede  ved  Kollegiet  Louis-le- 
Grand  hændte  det  sig,  at  den  unge  Konge,  Ludvig  XVI., 
paa  Tilbagevejen  fra  Rheims,  hvor  han  var  bleven  kronet, 
besluttede  at  aflægge  et  Besøg  i  den  nævnte  Undervisnings- 
anstalt. Det  var  paa  selve  Indtogsdagen  i  Hans  Majestæts 
gode  Stad  Paris,  at  dette  Besøg  fandt  Sted.  Monarken 
forlod  Notre-Dame-Kirken  for  at  begive  sig  til  St.  Gene- 
viéve;  paa  Vejen  mellem  disse  to  hellige  Steder  var  det, 
at  han  besøgte  den  navnkundige  Anstalt,  der  bar  den  store 

Konges  Navn.  Her  var  man  alt  længe  i  Forvejen  under- 
rettet om  Monarkens  Hensigt,  og  de  lærde  Doktorer  og 
Professorer  havde  udarbejdet  saare  skjenne  og  loyale  Taler 
til  Hans  Majestæt  Kong  Ludvig  XVI.'s  Pris.  Det  var  Skik 
ved  saadanne  og  lignende  Lejligheder,  at  ikke  alene  An- 
staltens Dignitarier,  men  ogsaa  den  ypperste  af  dens  Elever 
skulde  holde  Tale  til  Landsfaderen,  og  dette  Hverv  blev 
ved  denne  Lejlighed  overdraget  til  den  unge  Robespierre. 

Hans  Tale  var  alt  andet  end  virakduftende,  fattig  paa 
Lovprisninger,  men  rig  paa  kun  alt  for  vel  begrundede 
Paavisninger  af  og  Forestillinger  mod  de  utallige  Misbrug 
og  Mangler,  hvorunder  det  daværende  avtokratiske  Regime 
led.  Før  den  højtidelige  Dag  oprandt,  blev,  som  man  vel 
kan  tænke  sig.  Talen  i  Manuskript  forelagt  Kollegiets 
Principal  eller  Rektor  og  af  ham,  som  man  ligeledes  vel 
kan  tænke,  særdeles  betydelig  modificeret.  Hans  Majestæt, 
siges  der,  syntes  tilfreds  med  den  af  den  unge  Sieur  de 
Robespierre  holdte  Harangue.  Hvilket  Bisarreri  af  Skæbnen 
saaledes  at  stille  disse  to  lige  over  for  hinanden,  den  ene, 
Arvingen  af  en  mere  end  tusendaarig  Krone,  den  anden  en 
fattig,  ukjendt  og  navnløs  Yngling,  den  ene  bestemt  til  at 
miste  Krone,  Trone,  Scepter,  Rige,  Liv  som  Offer  for  sine 
egne  og  sine  Forgængeres  Synder,  til  at  knuses  til  Støv 
under  Revolutionens  Kæmpefod,  den  anden  til  for  en  Stund 
at  være  Frankrigs  største  og  mægtigste  Mand,  til  at  fylde 
Verden  med  sin  frygtelige  Navnkundighed  og  til  endelig, 
som  den  styrtede  Konge,   at  lægge  sit  Hoved  under  Øxen! 

Saa  snart  Robespierre  havde  endt  sine  klassiske  Stu- 
dier, begyndte  han  —  endnu  stedse  under  Kollegiet  Louis- 
le-Grands  Avspicier  —  paa  Retsvidenskaben.  Som  Student 
var  hans  Liv  lige  saa  flittigt,  men  ogsaa  lige  saa  glæde- 
løst, som  i  hans  Skoletid.  Hans  Fattigdom  var  saa  stor, 
at  han,  som  fortalt,  maatte  bede  sin  fordums  Lærer,  Abbé 
Proyart,  om  et  Pengelaan  til  at  kjøbe  en  Klædning  for, 
for  at  kunne  fremstille  sig  sømmelig  paaklædt  for  Bispen 

af  Arras,  Msgr.  de  Conzié.  Han  fik  vel  en  ringe  Penge- 
understøttelse  fra  sine  Tanter,  men  synes  at  have  anvendt 
denne  til  at  skaffe  sig  privat  Vejledning  i  det  juridiske 
Studium.  Hans  Manuduktør,  til  hvem  han  efter  Dagens 
anstrængende  Arbejde  begav  sig  hver  Aften,  var  Juristen 
Ferriéres,  en  nær  Slægtning  til  Oversætteren  af  Justinians 
institutiones.  Han  havde  saaledes  næppe  synderlig  andet 
at  leve  af,  end  hvad  han  fortjente  hos  en  Parlam  en  tspro- 
kurør  Nolleau,  paa  hvis  Kontor  han  arbejdede  som  anden 
Clerc  eller  Skriver.  Den  nævnte  retslærdes  første  Skriver 
var,  ligesom  Eobespierre,  bestemt  til  inden  kort  Tid  at 
spille  en  mægtig  Rolle  i  Revolutionens  Historie,  det  var 
Brissot  de  Warville,  den  senere  saa  navnkundige  Giron- 
diner. 

Saaledes  gik  endnu  en  rum  Tid  for  ham,  strængt  Ar- 
bejde, ivrigt  Studium,  stor  Fattigdom.  Endelig,  efter  tolv 
lange  Aar,  tilbragte  i  rastløs  Flid  og  rastløst  Studium, 
fattige  paa  Glæder,  endnu  fattigere  paa  Nydelser,  havde 
den  unge  Robespierre  taget  alle  sine  Grader.  Da  han  for 
sidste  Gang  forlod  Kollegiet  Louis-le-Grand ,  inden  hvis 
skumle  og  uvenlige  Mure  han  havde  tilbragt  sine  glæde- 
løse Ynglingsaar,  men  hvor  han  var  modnet  til  Mand,  be- 
gav han  sig  til  Abbeden  af  St.  Waast  for  at  tolke  sin  Tak 
og  Erkjendtlighed  for  den  ham  af  Abbediet  ydede  Under- 
støttelse. Den  gamle  Abbed,  hans  Velgjører,  var  død ;  den 
nye  Abbed,  der  modtog  Takken  for,  hvad  den  afdøde 
havde  gjort  for  Robespierre,  var  hans  Eminence  Kardinalen 
af  Rohan,  der  i  den  berygtede  Halsbaandsproces  opnaaede 
en  saa  herostratisk  Navnkundighed,  Ved  Avdiensen  hos 
denne  Prælat  udbad  Maximilien  sig,  at  den  ham  forundte 
Friplads  maatte  gaa  over  paa  hans  yngre  Broder  Augustin, 
og  Kardinalen  opfyldte  dette  Ønske,  i  det  han  tillige 
ytrede,  at  han  i  Augustin  Robespierre  haabede  at  gjøre 
Kollegiet  Louis-le-Grand  en  ny  Foræring. 

Før   Maximilien    forlod    Kollegiet,    fik    han    endnu    et 

tydeligt  og  tilmed  officielt  Vidnesbyrd  om,  at  hans  fore- 
satte med  Anerkj endelse  betragtede  hans  Flid,  Talenter  og 
hæderlige  akademiske  Bane.  Samme  Maaned  som  han 
fuldendte  sine  Studier,  —  det  var  den  19de  Juli  1781,  — 
resolverede  Administrationen  for  Kollegiet  Louis-le-Grand 
som  følger: 

»I  Betragtning  at  den  af  Hr.  Principalen  afgivne 
Erklæring  om  Stipendiario  fra  Arras -Kollegiet*),  Sieur 
de  Robespierre,  som  staar  i  Begreb  med  at  fuldende  sine 
Studier,  hans  eminente  Talenter,  hans  gode  Forhold  udi 
de  tolv  Studie-Aar,  hans  Held  udi  sine  Cursus,  saa  vel 
ved  Universitetet  som  og  ved  Examinerne  udi  Filosofi  og 
Jura,  —  haver  Bureauet  enstemmigen  accorderet  samme 
Sieur  de  Robespierre  en  Gratifikation  af  den  Summa 
600  Livres,  som  vil  være  at  udbetale  ham  af  Hr.  Kas- 
sereren for  Kollegiet  Arras  imod  Kvittering  af  bemeldte 
Sieur  de  Robespierre  .  .  .  .« 

Robespierre  var  den  Gang  tre  og  tyve  Aar  og  stod 
paa  Springet  til  at  blive  Advokat.  Alt  imedens  han  med 
den  største  Flid  og  Grundighed  havde  helliget  sig  til  Ju- 
risprudensen, havde  han  tillige  med  spændt  Opmærksomhed 
fulgt  Tidens  aandelige  Rørelser,  lyttet  til  de  stærkere  og 
stærkere  gjenlydende  Røster  om  Menneskeværd  og  Men- 
neskerettigheder, om  Frihed  og  Lighed,  om  Samfundets 
Emancipation  fra  Kongevælde  og  Adelstyranni  og  følt  den 
sociale  Regenerations  vældige  Idé,  hvis  Nødvendighed  han 
allerede  i  Kollegiet  Louis-le-Grand  havde  forstaaet,  røre 
sig  med  stedse  større  og  større  Kraft  i  sit  Bryst. 

Voltaire  og  Rousseau  vare  nys  bortkaldte,  men  den 
Sæd,  de  havde  udsaaet,  var  ikke  død  med  dem.  Robes- 
pierre havde   været   til  Stede   ved  Voltaires  Apotheose    og 


*)  o:  de  fire  Fripladser  ved  Kollegiet  Louis-le-Grand,    som  de- 
penderede af  Abbeden  af  St.  Waast  i  Arras. 

hilset  ham  med  enthusiastiske  Bifaldsraab  den  Dag,  da  et 
helt  Folk  i  Théatre  fran^ais  satte  Kronen  paa  Patriarken 
fra  Ferneys  Hoved,  som  om  det,  to  Maaneder  før  man 
førte  hans  Støv  til  Graven,  i  Perspektivet  vilde  vise  ham 
den  Udødelighed,  der  ventede  ham.  Voltaires  Spottesyge 
og  hensynsløse  Sarkasmer,  den  kvalme  Virak,  han  ikke 
kan  frikjendes  for  nu  og  da  at  have  ofret  paa  Tronernes 
Fod  eller  for  Fødderne  af  Døgnets  Stormænd,  —  alt  svandt 
for  den  unge  Robespierres  Øjne  bort  for  Mindet  om  de 
mangfoldige  Tjenester,  den  store  Skribent  havde  vist  Men- 
neskehedens Sag,  om  de  talløse  Misbrug  og  Utilbørligheder, 
hans  hvasse  Pen  havde  bekæmpet,  om  de  mægtige  Raab 
om  Ret  og  Retfærdighed  for  de  svage  og  underkuede,  der 
havde  lydt  fra  hans  Læber.  Han  bevarede  til  sin  sidste  Stund 
Filosofen  fra  Ferney  i  agtelsesfuld  og  taknemmelig  Erindring. 

Endnu  mere  tiltrukken  følte  han  sig  dog  af  Jean  Jacques 
Rousseau.  Forfatteren  til  Contrat  social  var  i  hans  Øjne  den  yp- 
perste af  alle  Filosofer,  Skribenten  par  excellence.  Hvem  havde 
nogen  Sinde  ladet  Verden  høre  saa  stolte  og  værdige  Ord 
som  han  ?  Hvem  talt  om  Menneskeværd  og  Menneskeret  med 
større  Sandhed  og  Overbevisningens  Magt  end  han?  Hvem 
tilkastet  Despotiet  Handsken  med  større  Mod  og  Be- 
stemthed end  han?  Hvem  vist  større  Kjærlighed  for 
det  underkuede,  elendige,  retsløse  Folk?  Hvem  skildret 
Naturens  Ynde,  Dydens  Skjønhed,  Lastens  afskrækkende 
Hæslighed  med  mere  glødende  Farver  end  han?  Hos  ham 
var  der  ingen  kold  Skepticisme,  ingen  bitter  Ironi,  ingen 
skærende  Sarkasmer,  kun  den  strængt  logiske  Fornuft,  der 
for  at  overbevise  klædte  sig  i  et  exempelløst  skjønt,  liden- 
skabeligt og  hjærtegribende  Sprog.  Rousseau  var  i  hans 
Øjne  Retfærdighedens  ypperste  Apostel,  den  sande  og  op- 
højede Aabenbaring  af  Menneskerettighederne  i  deres  reneste 
Udtryk. 

Det  er  ikke  sjældent,  at  unge  Mennesker  ved  deres 
Indtrædelse    i  Videnskabens  Verden    søge    at   træde   i   Be- 

kjendtskab  med  lærde  eller  Skribenter,  der  have  opnaaet 
Navnkundighed  paa  den  Bane,  de  selv  staa  i  Begreb  med 
at  vove  sig  ud  paa,  som  om  de  ønske  af  dem  at  mod- 
tage en  litterær  Daab,  en  aandelig  Knæsætning.  Hyppig 
modtages  den  unge  da  med  nogle  banale  Opmuntringer 
eller  med  et  insolent,  overlegent  Beskytterraad  om  ikke  at 
vove  sig  ud  paa  en  saa  vanskelig  og  farlig  Vej  som  For- 
fatterbanen, —  som  om  ikke  enhver  Vej  her  i  Livet  havde 
sine  Vanskeligheder  og  sine  Farer;  men  undertiden  kan 
det  dog  ogsaa  hænde,  at  den  ældre,  Manden  med  Erfaring 
og  skarptskuende  Blik,  modtager  den  unge  med  et  varmt 
Haandtryk,  horer  med  Godhed  paa  hans  tillidsfulde  Hen- 
vendelse, staar  ham  bi  med  Raad  og  Daad,  skjænker  ham 
sin  Beskyttelse,  sin  Gunst,  undertiden  endog  sit  Venskab. 
Robespierre  følte  sig  greben  af  denne  Ærgjerrighed  at  staa 
Ansigt  til  Ansigt  med  en  stor  Mand,  betræde  hans  Hus, 
indaande  samme  Luft  som  han,  lytte  til  hans  Ord,  se  ham 
ind  i  Øjet,  sidde  ved  hans  Side,  trykke  hans  Haand.  En 
Dag  begav  han  sig  med  bankende  Hjærte  til  Ermenonville, 
hvor  Jean  Jacques,  overvældet  af  legemlige  og  sjælelige 
Lidelser,  hensukkede  sine  sidste  kummerfulde  Dage.  Mødet 
mellem  disse  to  Mænd  fandt  vel  sagtens  Sted  i  den  gamle 
Park  med  de  mægtige  hundredaarige  Træer.  Hvad  foregik 
der  her  mellem  Læreren  og  Disciplen?  Det  véd  ingen,  og 
ingen  har  aabenbaret,  hvad  Filosofen  har  sagt  til  det  unge, 
ubekjendte  Menneske,  der  fremstillede  sig  for  ham  i  hans 
Ensomhed:  men  det  er  rimeligt,  at  Rousseau,  rørt  over 
Ynglingens  Begejstring  og  sværraerske  Beundring,  har  mod- 
taget ham  med  Venlighed,  hørt  paa  ham  med  Velvilje, 
svaret  ham  med  faderlig  Godhed;  thi  Robespierre  regnede 
sig  det  bestandig  til  Hæder  at  have  staaet  Ansigt  til  An- 
sigt med  Rousseau,  og  den  store  Mands  Minde  var  ham 
bestandig  i  højeste  Grad  dyrebart. 

Da  Robespierre  som  ung  Advokat  ved  Pariserparla- 
mentet vendte  tilbage  til  sin  Fødeby,  fandt  han  lier  den 
bedste  Modtagelse.  Man  kjendte  her  allerede  den  ud- 
mærkede Maade,  hvorpaa  han  havde  tilendebragt  sin  akade- 
miske Bane,  man  lod  hans  grundige  Kundskaber  og  Ta- 
lenter vederfares  fuld  Retfærdighed  og  betragtede  ham  som 
en  Mand,  der  upaatvivlelig  vilde  gjøre  en  stor  og  be- 
rømmelig Karriere.  Hvilket  forfærdeligt  Ey,  der  en  Gang 
skulde  omgive  hans  Navn,  var  der  ingen  den  Gang,  som 
anede. 

Hans  gamle  Onkel,  Lægen,  modtog  ham  som  en  Sen, 
og  hans  Barndomsvenner  flokkedes  om  ham  med  Glæde  og 
Hengivenhed.  Han  opslog  tillige  med  sin  Søster  Charlotte 
sin  Bolig  i  sit  Fædrenehus  paa  Hjørnet  af  store  og  lille 
Rapporteurgaden,  det  eneste  —  næst  et  hæderligt  og  plet- 
frit Navn  — ,  han  havde  arvet  efter  sine  Fædre.  Efter  at 
have  aflagt  den  befalede  Ed  for  Provincialkonseillet  i  Arras, 
et  Slags  Provinsparlament,  der  havde  det  Privilegium  at 
modtage  saadan  Ed  af  de  Advokater,  der  vilde  plædere  for 
dets  Skranke  eller  ved  de  lavere  Domstole  i  Artois,  be- 
gyndte han  sin  Virksomhed  som  Sagfører  og  vandt  i  kort 
Tid  ved  sin  uomtvistelige  Dygtighed,  Retskaffenhed  og 
sjældne  Uegennyttighed  et  talrigt  Klientel  og  et  godt 
Navn. 

Om  hans  Leveraaade  paa  dette  Tidspunkt  af  hans  Liv 
giver  hans  Søster  Charlottes  Memoirer  os  Oplysning.  Han 
var  næsten  bestandig  i  sit  Arbejdskabinet,  Hjørneværelset  i 
første  Stokværk  af  hans  foran  beskrevne  Pædrenehus.  Han 
havde  bevaret  sin  Barndoms  Kjærlighed  til  alskens  Smaa- 
fugle,  og  i  et  Rum  lige  oven  over  Studerekammeret  havde 
han  ladet  indrette  Bure  og  Volierer,  hvis  fjedrede  Beboere 
dog  nu  ikke  passedes  og  plejedes  af  ham' selv,  men  af 
Søsteren  Charlotte.    Han  var  meget  glad   og  taknemmelig, 

naar  man  forærede  hain  Fugle,  og  der  existerer  en  Del 
Taksigelsesskrivelser  fra  ham  til  forskjellige,  navnlig  Damer, 
der  havde  tilsendt  ham  saadaune.  Han  stod  op  mellem 
Klokken  sex  og  syv  om  Morgenen  og  satte  sig  strax  til  sit 
Arbejde.  Klokken  otte  kom  Friseren  for  at  rage  og  pudre 
ham.  Som  man  véd,  var  hans  Person  og  Paaklædning 
bestandig  meget  soigneret,  ikke  fordi  han  var  eller  vilde 
være  nogen  petit-maitre  eller  Kavaller  de  Fancien  regime ; 
men  fordi  en  renlig  og  proper  Dragt  er  sømmelig  o^^'  paa 
sin  Plads  under  enhver  Regeringsform,  under  Republikken 
lige  saa  vel  som  under  Monarkiet,  fordi  han  havde  Agtelse 
for  sig  selv  og  andre,  og  fordi  han  holdt  af  at  foregaa  de 
ringere  og  fattigere  Stænder  med  et  godt  Exempel  paa 
Renlighed  og  Anstændighed  i  Dragt,  Person  og  Optræden. 
Derpaa  ned  han  sin  Frokost,  som  kun  bestod  af  et  Glas 
Mælk,  kigede  endnu  et  Kvarterstid  i  sine  Akter  og  begav 
sig  derpaa  til  Domhuset.  Naar  Forhandlingerne  her  vare 
forbi,  vendte  han  hjem  for  at  spise  til  Middag.  Han  var 
overordentlig  maadeholdende,  spiste  kun  lidt  og  drak  kun 
Vand  med  et  Par  Draaber  Vin  i.  Han  var  en  stor  Elsker 
af  Frugt  og  kunde  paa  ingen  Maade  undvære  en  god  Kop 
Kaffe  eller  to.  Efter  Middagsmaaltidet  gik  han  en  lille 
Spaseretur  eller  besøgte  en  eller  anden  Ven.  Efter  en 
Times  Tids  Fraværelse  vendte  han  hjem  og  satte  sig  der- 
paa til  at  arbejde  i  sit  Kabinet.  Naar  Mørket  faldt  paa, 
var  hans  Dagvæ^rk  til  Ende^  han  kom  da  ned  fra  sit  Stu- 
derekammer og  tilbragte  Aftenen  i  sin  Søsters  eller  en 
og  anden  Vens  Selskab.  Kun  sjælden  modtog  han  Ind- 
bydelser til  om  Aftenen;  undertiden  gik  han  hen  til  sine 
Tanter,  hvor  der  spilledes  Kort,  i  hvilken  Adspredelse  han 
dog  aldrig  deltog.  Han  var  i  det  hele  noget  tavs  og  kun 
lidet  meddelsom,  dertil  meget  distrait.  Paa  Gaden  gik  han 
ofte  forbi  sine  Slægtninge,  Venner  og  Bekj  endte  uden  at 
se  dem  og  uden  at  hilse  dem  og  undgik  som  en  Folge 
heraf  ikke  Beskyldningen   for   at  være  stolt,   en  Anklage, 

der  saa  ofte  og  saa  ugrundet  rettes  mod  aandsfraværende 
Personer.  Eii  Aften  fulgte  han  sin  Søster  Charlotte  hjem 
fra  et  Besøg.  Midt  paa  Gaden  fik  han  pludselig  en  Idé, 
slap  hendes  Arm  og  ilede  med  lange  Skridt  til  sit  Hus, 
hvor  han  indesluttede  sig  i  sit  Kabinet.  Faa  Øjeblikke 
efter  kommer  Søsteren  forpustet  hjem  og  finder  sin  Broder, 
iført  Slobrokken,  siddende  ved  Lampen,  fordybet  i  Arbejde. 
Han  spørger  hende  meget  forbavset,  hvor  hun  kommer  fra 
saa  silde,  thi  han  havde  i  sin  Distraktion  allerede  glemt, 
at  han  nys  havde  sluppet  hendes  Arm  paa  Gaden.  I  øvrigt 
var  han,  deri  samstemme  alle,  som  stode  ham  nær  og  kom 
i  Berøring  med  ham,  med  Søsterens  Memoirer  og  Familien 
Lebas'  Erindringer,  mild  og  venlig,  høflig  og  artig  mod 
alle  uden  Undtagelse.  »Det  er  en  Engel,«  sagde  de  to 
gamle  Tanter  om  ham,  »men  han  er  skabt  til  at  tages 
ved  Næsen  af  slette  Mennesker!«  Hans  urbane  Optræden 
og  fine  Dannelse  bragte  ham  snart  i  Forbindelse  med  mange 
af  de  mest  udmærkede  Personer  i  Arras,  og  snart  talte  han 
blandt  sine  fortroligste  Venner  de  fleste  af  Byens  mest 
fremragende  Magistratspersoner,  som  Briois  de  Beaumetz, 
Præsident  for  Provincialkonseillet  i  Artois,  Generaladvokaten 
Foacier  de  Ruzé,  Advokaterne  Buissart,  Leducq,  Langlois, 
Charamant,  Ansart  o.  fl.,  og  endelig  en  ung  lugeniørofficer, 
der  laa  i  Garnison  i  Arras,  og  som  tillige  med  sin  Broder 
beboede  et  lille  Hus,  der  endnu  er  at  se  i  denne  By. 
Denne  unge  Ingeniør  hed  C  ar  not;,  han  skulde  siden  som 
Robespierres  Kollega  tage  Sæde  i  Velfærdskomiteen, 
mægtig  bidrage  til  at  frelse  Frankrig  i  den  Fortvivlelsens 
Kamp,  Republikken  efter  Ludvig  XVL's  Henrettelse  førte 
mod  det  monarkiske  Evropa,  og  vinde  det  hæderfulde  Til- 
navn »Sejrens  Organisator«. 

Der  var  den  Gang  i  Arras  et  nystiftet  Selskab,  hvis 
Medlemmer  plejede  at  samles  for  ved  det  fyldte  Bæger  og 
munter  Sang  at  hylde  Venskab  og  Glæden,  -som  man  den 
Gang  sagde,      »Den  tolvte  Juni   1778,«    hedder   det   i   et 

Brev  til  Abbed  Ménage,  »samledes  en  Del  unge  Mennesker 
i  en  Løvhytte  af  Ligustre  og  Akacier  for  at  fejre  Rosernes 
Fest,  og  de  svore  at  modes  hvert  Aar  paa  samme  Dag  til 
Ære  for  Blomsternes  Dronning.«  Medlemmerne  af  dette 
Selskab  kaldte  sig  derfor  Rosati,  og  alle  de  mest  frem- 
ragende Personer  i  Arras  søgte  og  fandt  efterhaanden  Op- 
tagelse i  denne  Rosatiklub.  Selskabet  var  helliget  de 
muntre  og  livsglade  Digtere  Lafontaine,  Chapelle  (f  1686) 
og  Chaulieu  (f  1720),  Temples  Anakreon,  som  man  k'ildte 
ham,  fordi  hans  Bolig  laa  i  Nærheden  af  Temple;  som 
disse  hyldede  Rosatierne  Vin  og  Skj enhed,  Sang  og  Poesi, 
Munterhed  og  Glæde,  frisk  og  frejdig  Livsnydelse;  derimod 
havde  de  aldeles  intet  med  Rosenkreuzere  eller  Frimurer- 
ordenen at  gjøre,  hvad  adskillige  Forfattere  have  antaget. 
I  dette  Selskab  herskede  der  den  fuldstændigste  Lighed, 
og  i  Optagelsesdiplomerne  fremhævedes  det  udtrykkelig,  at 
alle  Rosati  skulde  betragte  hverandre  som  Brødre.  Politik 
gav  Selskabets  Medlemmer  sig  ikke  af  med,  med  mindre 
man  vil  kalde  det  at  drive  Politik,  at  de  lavede  Calem- 
bourgs  og  Vers,  gode  og  slette,  over  Regeringens  Fejl, 
Misgreb  og  Miserer,  hvad  der  jo  fra  Arilds  Tid  har  været 
Sæd  og  Skik  i  Frankrig  og  er  saa  endnu.  I  dette  Selskab, 
—  som  bestod  i  en  halv  Snes  Aar,  —  vare  næsten  alle 
Medlemmerne  af  de  skjønne  Videnskabers  Selskab  i  Arras 
optagne,  blandt  dem  Harduin  og  le  Gay,  der  begge  have 
et  Navn  i  Litteraturen;  af  de  øvrige  Medlemmer  nævne  vi 
den  nys  omtalte  Generaladvokat  Foacier  de  Ruzé,  Abbederne 
Roman  og  Berthe,  Officererne  Duménu  og  de  Champmorin, 
endelig  Carnot  og  Robespierre.  Carnot  blev  optagen  i  Sel- 
skabet 1780,  Robespierre  to  Aar  senere. 

Rosatierne  holdt  deres  Sammenkomster  i  en  af  Arras' 
Forstæder,  uden  for  Fortifikationerne,  ved  Scarpeflodens  Bred, 
under  en  Løvsal  af  Roser.  Hver  Gang  der  optoges  et  nyt 
Medlem,  vare  samtlige  Brødre  til  Stede.  Optagelsesceremo- 
nien  var  ganske  i  den  Tids  idylliske  Smag:  man  overrakte 

det  vordende  Medlem  en  Rose,  hvis  Duft  han  tre  Gange 
indaandede,  og  sodq  han  derpaa  stak  i  sit  Knaphul;  der- 
næst tømte  han  et  Glas  rosenfarvet  Vin  paa  Selskabets 
Velgaaende,  hvorefter  et  af  Medlemmerne  i  alle  de  øvriges 
Navn  gav  ham  Omfavnelsen  og  Broderkysset.  Derpaa  over- 
raktes der  den  nysoptagne  et  versificeret  Medlemsbrev  eller 
Diplom,  og  for  dette  skulde  han  takke  med  et  Par  Ku- 
pletter eller  tre.  Der  er  opbevaret  en  Del  af  disse  Smaa- 
sange;  de  fleste  due  ikke  meget,  de  bedste  ere  af  le  Gay 
og  Carnot;  Robespierres  ere  særdeles  middelmaadige : 

Je  vois  Pépine  avec  la  rose 

Dans  les  bouquets  que  vous  m'offrez, 

Et  lorsque  vous  me  célébrez, 

Vos  vers  découragent  ma  prose. 

Tout  ce  qu'on  m'a  dit  de  charmant, 

Messieurs,  a  droit  de  me  confondre  ... 

sang  han  saaledes  ved  sin  Optagelse  i  Selskabet;  det  synes 
efter  disse  Linjer  at  domme,  at  han  er  bleven  modtagen  i 
Selskabet  med  ikke  ganske  almindelig  Forekommenhed. 

I  Carnots  Memoirer,  som  for  faa  Aar  siden  ere  udgivne 
af  hans  Søn,  læser  man,  at  Robespierre  var  næsten  ganske 
ukjendt  for  Antwerpens  senere  saa  navnkundige  Forsvarer, 
da  de  mødtes  paa  Konventets  Bænke,  og  at  Carnot  kun  to 
Gange  fer  1789  var  kommen  i  Berøring  med  Robespierre, 
første  Gang,  da  han  overdrog  ham  en  Proces  at  føre,  anden 
Gang,  da  Carnot  blev  optagen  som  Medlem  af  Akademiet  i 
Arras,  hvis  Direktør  Robespierre  den  Gang  var.  Da  Car- 
not laa  i  Garnison  i  Caiais,  fortælles  der  i  de  nævnte  Me- 
moirer, boede  han  og  hans  Broder  Carnot- Feulins  sammen, 
og  deres  Husholdning  styredes  af  en  gammel  Kone  ved 
Navn  Madame  Duhamel.  En  Dag  læste  de  i  en  Avis,  at 
der  et  Steds  i  Artois  var  død  en  Madame  Duhamel,  som 
efterlod  sig  nogle  Spareskillinger,  men  ingen  direkte  Ar- 
vinger. De  fik  da  det  Indfald  at  spørge  deres  Husholderske, 
om  hun  ikke  var  i  Slægt  med  den  nævnte  afdøde,  og  ved 

opmærksomt  at  gjennemgaa  hendes  Papirer  kom  de  snart 
til  det  Resultat,  at  dette  virkelig  var  Tilfældet.  Adskil- 
lige Personer,  der,  som  Carnot  siger,  hørte  til  en  meget 
indflydelsesrig  Familie  dér  i  Egnen,  havde  imidlertid  meldt 
sig  med  Fordring  paa  den  dødes  Efterladenskaber,  og  skjont 
der  saaledes  ikke  var  stort  at  haabe  for  den  fattige  Hus- 
holderske, overgave  Brødrene  Carnot  dog  hendes  Sag  i  Ro- 
bespierres Hænder.  Det  lykkedes  ogsaa  denne  at  vinde 
Sagen  for  sin  Klient  trods  de  højtstillede  og  mægtige 
Modstandere,  han  havde  at  bekæmpe. 

Hertil  maa  imidlertid  bemærkes,  at  da  Carnot  laa  i 
Caiais  og  havde  Madame  Duhamel  i  sin  Tjeneste,  laa 
Robespierre  endnu  som  Student  ved  Universitetet  i  Paris. 
Carnot  blev  forflyttet  til  Arras  i  1780,  og  først  i  sidste 
Halvdel  af  1781  kom  Robespierre  til  denne  By  og  begyndte 
at  praktisere  som  Advokat.  Han  kan  altsaa  ikke  have  fort 
nogen  Sag  for  Carnot  eller  Madame  Duhamel,  medens 
Carnot  garnisonerede  i  Caiais.  Det  maa  være  Carnots  Hu- 
kommelse, der  har  svigtet  ham,  og  ventelig  er  det,  efter 
at  de  to  senere  saa  navnkundige  Mænd  havde  gjort  hin- 
andens Bekjendtskab  i  Rosa  tiklubben  i  Arms.  at  Carnot 
overdrog  Robespierre  den  nævnte  Sag  at  fore.  Naar  Carnot 
dernæst  beskylder  Robespierre  for  i  Madame  Duhamels  Sag 
at  have  procederet  mod  al  sund  Sans  og  Menneskefor- 
stand, gjør  denne  Beskyldning  ikke  Carnot  videre  Ære; 
thi  det  er  indlysende,  at  en  pur  ung  Advokat,  der  fører 
en  fattig  og  forladt  Tjenestekvindes  Sag  imod  rige  og 
mægtige  Modstandere  og  vinder  den,  endog  til  den  Grad, 
»at  der  sikres  hans  Klient  et  sorgfrit  Udkomme  for  Resten 
af  ];endes  Levedage.«  ikke  har  plæderet  slet  og  endnu 
mindre  mod  al  sund  Sans  og  Menneskeforstand. 

Naar  Carnot  i  sine  Memoirer,  som  anført,  udtaler,  at 
Robespierre  var  hain  saa  godt  som  ubekjendt,  da  de 
begge  fik  Sæde  i  Konventet,  maa  man,  hvor  nødig  man 
end  vil,  tro,  al  Antwerpens  heltemodige  Forsvarer  efter  den 

niende  Thermidor  og  Robespierres  Fald  fornægter  det  Ven- 
skab, der  i  Ungdommens  Dage  forbandt  dem.  De  vare 
Brødre  i  Rosatiselskabet,  de  mødtes  vel  omtrent  daglig  i 
deres  fælles  Ven  Buissarts  Hus  —  formodentlig  mange 
andre  Steder  endnu  — ,  Kobespierre  stod  Carnot  eller  dennes 
Tyende  ved  den  anførte  Lejlighed  bi  med  sine  juridiske 
Kundskaber,  og  han  hilser  ham  udtrykkelig  som  sin  Ven  i 
adskillige  af  sine  Vers  i  Rosatiklubben,  som  f.  Ex.  i  føl- 
gende Linjer,  der  udgjore  det  sidste  Vers  ^f  hans  Sang  »la 
coupe  vide«  : 

Amis,  de  ce  discours  usé 

Concluons  qu'il  faut  boire ; 
Avec  le  bon  ami  Ruzé 

Qui  n'aimeroit  å  boire? 
A  Tam  i  Carno  t, 
A  raimable  Cot 

A  l'instant  je  veux  boire; 
A  vous,  cher  Fosseux, 
Au  groupe  joyeux 

Je  veux  encore  boire. 

Versene  ere  slette,  endogsaa  meget  slette;  men  det  frem- 
gaar  dog  af  dem,  at  Carnot  og  Robespierre  under  begges 
Ophold  i  Arras  stode  paa  en  venskabelig  Fod  med  hin- 
anden, og  at  de  ingenlunde,  som  Carnot  vil  give  det  Ud- 
seende af,  vare  saa  godt  som  ukjendte  for  hinanden,  da  de 
begge  toge  Sæde  i  Konventet. 

Robespierre  var  ikke  nogen  almindelig  Advokat.  Der 
vidnes  om  ham,  at  han  aldeles  ikke  vilde  befatte  sig  med 
uretfærdige  Sager,  at  han  raadede  dem,  som  søgte  hans 
Hjælp,  til  at  forlige  sig  med  deres  Modstandere  hellere 
end  at  føre  Proces,  at  han  ofte  aabnede  sin  Bors  for 
trængende  Klienter  i  Sted  en  for  paa  almindelig  Sagførervis 
at  fordre  Honorar  af  dem.  Der  existerer  et  Brev  fra  ham, 
fra  Februar  1787,  til  en  Abbed  Touques,  der  senere  blev 
Præst  i  Cintheaux  nær  ved  Caen,  og  som  havde  overdraget 
ham  en  meget  vigtig  Sag  at  føre;  det  hedder  i  dette  Brev: 

»Den  ubegrænsede  Tillid,  De  viser  mig,  smigrer  mig,  men 
bringer  mig  derhos  i  Forlegenhed;  jeg  finder  nemlig  paa 
den  ene  Side  Deres  Sag  ikke  uklar  nok  til  rent  at  opgive 
den  og  paa  den  anden  Side  ikke  klar  nok  til  at  raade  Dem 
at  føre  Proces.«  Man  raaa  indrømme,  at  en  saadan  Ytring 
af  en  Sagfører  vidner  om  Retsindighed  og  Uegennyttighed. 

En  af  de  første  Sager,  han  førte,  og  som  bragte  ham 
i  Ry,  var  en  interessant  og  i  de  Tider  delikat  Kvæstion. 
En  Beboer  af  Kommunen  Pas  i  Omegnen  af  Arras,  .Tean- 
Baptiste  de  Beugny,  var  gaaet  over  til  den  reformerte 
Religion  og  havde  formaaet  en  af  sine  Brødres  Børn  til  at 
gjøre  ligesaa.  Han  døde  og  efterlod  sig  en  stor  Formue, 
som  han  ved  Testamente  havde  indsat  dem  af  sine  Slægt- 
ninge, der  ligesom  han  vilde  apostasere  eller  havde  aposta- 
seret,  til  Arvinger  af.  Den  afdødes  nærmeste  paarørende, 
deriblandt  en  af  hans  Brødre,  Jacques-Simon-Joseph  de 
Beugny,  Domherre  ved  Kathedralkirken  i  Arras,  besluttede 
at  angribe  Testamentets  Gyldighed,  saasom  det  maatte  an- 
tages at  være  dikteret  af  Had  til  Statens  Religion,  og 
henvendte  sig  til  Robespierre  for  at  høre  hans  Mening, 
om  Sagen  var  til  at  drive  igjennem  eller  ej. 

Robespierre  udtalte  sig  bekræftende,  —  hvisaarsag  man 
senere  har  beskyldt  ham  for  i  sin  Ungdom  at  have  vist 
sig  som  intolerant  Katholik.  Hans  konsultative  Memoire  i 
denne  Sag  viser  dog  tvært  imod  den  største  Agtelse  for 
Frihed  i  Trossager,  og  naar  han  angriber  det  omtalte  Te- 
stamente og  erklærer  det  ugyldigt,  er  det  netop  paa  Grund 
af  den  Intolerance,  der  er  udvist  af  Testator,  i  det  denne 
for  at  paavirke  Arvingernes  Samvittighed,  influere  paa  deres 
Tro  og  fremkalde  Apostasi  ikke  havde  betænkt  sig  paa  at 
anvende  et  saa  mægtigt  Lokkemiddel  som  Andel  i  en  rig 
Arv.  »Af  alle  Lidenskaber,  der  kan  rive  et  Menneskes 
Vilje  med  sig,«  udraaber  han,  »er  ingen  mere  stridende 
mod  Fornuft  og  Frihed  end  religiøs  Fanatisme.«  Det  er 
ganske  den   samme  Mand,  som  nogle  Aar  senere  hos  Ja- 

kobinerne  knuser  Fornuftdyrkelsens  fanatiske  Presbytero- 
fager  med  det  navnkundige  Ord:  Man  har  anklaget 
Præster  for  at  have  læst  Messe;  den,  der  vil  forhindre 
dem  deri,  er  mere  fanatisk  end  de! 

En  anden  Sag,  han  førte,  og  af  hvilken  der  ogsaa  gik 
stort  Ry,  vidner  ligeledes  paa  det  fordelagtigste  om  hans 
moralske  Mod  og  levende  Retfærdighedsfølelse.  En  Dag 
kom  nogle  fattige  Bønder  fra  Omegnen  til  ham  og  bade 
ham  føre  en  vigtig  Proces  for  dem;  »men,«  tilføjede  de, 
»vi  have  en  frygtelig  Kontrapart!«  Robespierre  undersøgte 
Sagens  Realitet,  fandt,  at  de  fattige  og  fortrykte  Bønder 
havde  Ret  og  deres  frygtelige  Modpart  Uret  og  forte  med 
den  største  Energi  de  stakkels  Livegnes  Sag  mod  deres 
mægtige  Herre,  der  ikke  var  nogen  anden  end  Familien 
Robespierres  Velynder,  Bispen  af  Arras.  Den  uforfærdede 
og  retsindige  Advokats  Navn  var  i  alle  Munde. 

Af  en  tredje  Sag  gik  der  dog  endnu  større  Ry.  En 
af  de  fromme  Fædre  i  Abbediet  St.  Sauveur  d'Anchin,  Dom 
Brogniart,  havde  fundet  en  stakkels  lille  Vaskerpige,  Cle- 
mentine Deteuf,  der  arbejdede  i  Abbediet,  efter  sin  Smag 
og  anvendt  alt  for  at  forføre  hende.  Da  dette  ikke  havde 
villet  lykkes  ham,  havde  den  fromme  Guds  Mand  den  In- 
fami at  beskylde  den  unge  Pige  for  at  have  stjaalet  en 
Sum  af  to  Tusende  Louisdorer.  Forgjæves  besvor  den  stak- 
kels Clementine  Deteuf  sin  Uskyldighed,  forgjæves  udtalte 
hun,  at  Munken  beløj  hende,  fordi  hun  ikke  havde  villet 
lytte  til  hans  skjændige  Forførelser,  —  hvad  kunde  hun, 
stakkels  fattige  Pige,  udrette  mod  en  saa  mægtig  og  sam- 
vittighedslos Modstander!  Og  hvem  vovede  at  optræ^de 
som  hendes  Forsvarer?  Hvem  vovede  at  drage  Dom  Brog- 
niart til  Regnskab?  At  rette  Beskyldninger  mod  ham, 
forfølge  ham  for  Domstolene,  prisgive  ham  for  almindelig 
Foragt  som  Kalumniant  og  falsk  Anklager,  det  var  at  paa- 
drage  sig  hele  det  mægtige  Abbedis  uforsonlige  Fjendskab. 

Den    forurettede    unge  Piges  Fader  henvendte    sig   til 

Kobespierre,  og  denne  tog  Sagen  i  sin  Haand.  For  Kri- 
minaldomstolens Skranker  holdt  han  et  fortræffeligt  Fore- 
drag, hvori  han  klart  paaviste  den  unge  Piges  Uskyldighed 
og  den  skamløse  Paters  Frækhed  og  Lumpenhed.  Hans 
Bestræbelser  bleve  kronede  med  Held:  Dommerne  frifandt 
Clementine  Deteuf;  men  ikke  tilfreds  hermed  gjorde  Ko- 
bespierre for  Provincialkonseillet  i  Artois  Fordring  paa  en 
passende  Skadeserstatning  for  den  hans  Klient  paaførte 
Tort,  en  velskreven  Brochure,  der  blev  udbredt  overal',  i  et 
stort  Antal  Exemplarer,  skaffede  den  unge  Pige  almindelig 
Sympathi,  og  den  foragtelige  Dom  Brogniart  blev  dømt  til 
at  udrede  en  betydelig  Skadeserstatning  til  den  af  ham  saa 
haardt  forurettede. 

Kobespierre  havde  snart  erhvervet  sig  en  stor  og  vel- 
fortjent Anseelse  som  Advokat.  Bispen  i  Arras,  Monseig- 
neur  de  Conzié,  der,  ligesom  Abbeden  af  St.  Waast,  havde 
det  Privilegium  at  ansætte  Dommerne  ved  de  forskjellige 
Tribunaler  i  sin  Jurisdiktion,  —  som  man  véd,  var  den 
judicielle  Organisation  i  hele  Frankrig  den  Gang  en  fuld- 
stændig Labyrint,  —  vilde  knytte  den  unge  og  talentfulde 
retslærde  nøje  til  sig  og  Bispestolen  og  udnævnte  ham 
1788  til  Dommer  ved  Bispedømmets  Civil-  og  Kriminal- 
domstol. I  denne  Egenskab  havde  Kobespierre  det  Mod  i 
Principernes  og  Folkesuverænitetens  Navn,  —  som  man 
ikke  bekymrede  sig  stort  om  den  Gang  eller  rent  ud  næg- 
tede, —  at  protestere  mod  Lamoignons  tyranniske  Edikter, 
som  de  højere  Domstole  kun  modsatte  sig  af  formelle 
Grunde.  Hvorledes  det,  efter  en  saadan  Debut,  i  Lænigden 
vilde  være  gaaet  ham  som  Dommer,  er  ikke  godt  at  sige; 
men  det  varede  heller  ikke  længe,  for  han  takkede  af  som 
saadan.  En  Dag  blev  en  Morder  fort  frem  for  hans  Dom- 
stol. Forbrydelsen  forelaa  klar  som  Dagen,  Forbryderen 
havde  bekjendt  sin  Brøde,  Lovens  Ord  vare  tydelige  nok, 
det  var  umuligt  andet  end  at  fælde  Dødsdom  over  Mis- 
dæderen; men  den  Tanke  at  have  overantvordet  et  af  sine 

Medmennesker  til  Døden,  var  ham  som  en  nagende  Orm; 
han  kom  hjem  til  sit  Hus  med  Fortvivlelse  i  Hj ærtet. 
Hans  Søster  stræbte  at  trøste  ham  og  forestillede  ham, 
hvilken  skjændig  Misgjerning  den  af  ham  til  Døden  dømte 
Forbryder  havde  begaaet;  men  han  svared^  hen^-^:  »Ja 
vel,  han  var  en  Skurk,  men  at  maatte  domme  et  Men- 
neske til  Døden  .  .  .!«  Dagen  efter  nedlagde  han  sit 
Dommerembede  og  vendte  tilbage  til  Skranken,  »da  han 
dér  som  Advokat  hellere  vilde  forsvare  den  uskyldige  end 
som  Dommer  lade  blodige  Straffedomme  udgaa  over  den 
skyldige!« 

Senere,  i  1791,  da  man  havde  valgt  ham  til  offentlig 
Anklager,  kunde  og  vilde  han  heller  ikke  forestaa  en  saa 
skæbnesvanger  Post:  efter  et  Par  Maaneders  Forløb  (April 
1792)  indgav  han  sin  Dimission.  Hvilken  rædselsfuld  For- 
andring var  der  ikke  foregaaet  med  ham  to  Aar  senere,  da 
han  i  1794  gjennemførte  den  umenneskelige  Lov  af  22 
Prairinl! 

Af  alle  de  Sager,  han  førte  for  Skranken  i  Arras,  var 
det  dog  den  noksom  bekjendte  Lynaflederproces,  af  hvilken 
der  gik  Ky  i  de  videste  Kredse.  Allerede  i  over  en  Snes 
Aar  var  Franklins  geniale  Opdagelse,  at  Lynet  er  en  elek- 
trisk Gnist  af  uhyre  Størrelse,  og  at  den  af  ham  angivne 
Lynafleder  yder  forholdsvis  stor  Betryggelse  mod  Nedslag, 
udnyttet  i  alle  civiliserede  Lande,  da  man  til  den  halve 
Verdens  Spot  og  Latter  i  St.  Omer  fandt  paa  at  erklære 
den  berømte  Amerikaners  store  Opdagelse  for  Nonsens  og 
Lynaflederen  for  skadelig  og  faretruende,  medens  alle  andre 
holdt  den  for  nyttig  og  sikrende,  ja  endog  at  paakalde 
Lovens  Magt  for  at  faa  den  forbudt.  En  rig  og  oplyst 
Advokat  i  St.  Omer  ved  Navn  Vissery  de  Bois-Valé  sys- 
lede meget  med  fysiske  Studier,  og  da  han  havde  dannet 
sig  en  sikker  Overbevisning  -om  Lynaflederens  overordent- 
lige Nytte  og  Formaalstj enlighed,  lod  han  en  saadan  an- 
bringe   paa   sit   Hus.      Hans    Naboerske,    med   hvem    han 

havde  ligget  i  Proces  i  Anledning  af  en  Skillemur  mellem 
deres  respektive  Ejendomme,  og  som  derfor  nærede  Nag  til 
ham,  indgav  en  Klage  til  Syndikatet  i  St.  Orner  over  sin 
gamle  Kontrapart,  der  ved  paa  sit  Hus  at  anbringe  et  Red- 
skab, som  var  bestemt  til  at  trække  Lynstraalerne  ned  fra 
Himlen,  havde  hidført  overhængende  Fare  for  alle  Nabo- 
ejendommene, der,  hvad  Øjeblik  det  skulde  være,  kunde  blive 
antændte  og  nedbrændte  af  de  elektriske  Straaler.  Det  hej  vise 
Syndikat  i  St.  Orner  modtog  dette  taabelige  Klageskrift  med 
Velvilje  og  dekreterede,  »at  saasom  Lynafledere  forstyrrede 
Borgernes  Rolighed  og  vare  farlige  for  den  offentlige  Sik- 
kerhed, vilde  den  paa  Sieur  de  Bois-Valés  Hus  opsatte  Ma- 
chine være  at  borttage  øjeblikkelig,  hvorhos  Byens  Foged 
bemyndigedes  til,  i  Tilfælde  af  Modstand  fra  Ejerens  Side 
at  fjærne  den  med  Magt.« 

Indbj^ggerne  i  St.  Omer,  som  ikke  kunde  tro  andet, 
end  at  Byens  høj  vise  Syndikat  maatte  forstaa  sig  bedre  paa 
at  bedømme  Lynaflederens  Nytte  eller  Skadelighed  end  de, 
kom  nu  i  Bevægelse,  troede,  at  Himlens  Hd  vilde  falde  ned 
og  fortære  deres  Boliger,  hvis  det  ugudelige  Redskab  ikke 
øjeblikkelig  blev  fjæ^-net  fra  Advokatens  Hus,  og  stormede 
løs  mod  dette  for  at  udføre  Syndikatets  Dekret  og  saaledes 
sikre  sig  selv  og  deres  Boliger  for  den  truende  Fare.  Ved 
Hobens  Nærmelse  lod  Hr.  de  Bois-Valé  det  fatale  Instru- 
ment nedtage,  men  fuld  af  Indignation  over  Borgernes  og 
endnu  mere  over  Syndikatets  tykke  Uvidenhed  overdrog  han 
Robespierre  for  Provincialkonseillet  i  Artois  at  fore  sin, 
Videnskabens  og  den  sunde  Fornufts  Sag. 

Denne  Proces  vakte,  som  man  vel  kan  tænke  sig,  en 
uhyre  Opsigt,  ogsaa  uden  for  den  lærde  Verden,  og  ikke 
faa  Mænd  af  Navne  og  Fortjeneste  forenede  deres  Anstræn- 
gelser  med  Robespierres  for  at  faa  den  i  St.  Omer  fældede 
abderi tiske  Kj endelse  omstyrtet.  Maximiliens  fortrolige  Ven, 
den  tidligere  nævnte  Buissart,  en  Advokat  af  sjælden  Lær- 
dom og  videnskabelig  Dannelse,  offentliggjorde  en  vidtløftig 

Memoire  om  Sagen,  andre  Advokater  i  Arras  tiltraadte 
fuldstændig  de  Konklusioner,  han  kom  til,  og  fra  lærde  i 
Paris  og  andre  Stæder  indløb  der  Erklæringer  og  Udtalelser, 
der  vare  lidet  smigrende  for  det  høj  vise  Syndikat  i  St. 
Orner.  En  af  disse  Erklæringer,  som,  mærkværdigt  nok, 
er  meget  timid  i  sin  Form,  er  udstedt  af  tre  Mænd,  der 
senere  paa  forskjellig  Vis  naaede  en  ikke  ubetydelig  Navn- 
kundighed, nemlig  Target,*)  Polverel**)  og  Lacretelle  den 
ældre. 

Robespierres  Indlæg  i  denne  Proces  foreligge  trykte, 
og  man  kan  ikke  nægte,  at  de  ikke  alene  med  en  mærk- 
værdig Klarhed  behandle  den  videnskabelige  Side  af  Sagen, 
men  ogsaa  fra  et  rent  rhetorisk  Synspunkt  gjøre  ham  Ære, 
skjønt  de  ikke  ere  fri  for  Tidens  sædvanlige  Svulst  og 
Bombast.  Til  sin  store  Overraskelse  fandt  han  en  Mod- 
stander i  sin  Ven  Generaladvokat  de  Ruzé,  der  vel  ikke 
lige  ud  forlangte,  at  den  i  St.  Orner  fældede  Dom  skulde 
staa  ved  Magt,  men  som  dog,  opfyldt  af  Tvivl  om  Lyn- 
aflederens reelle  Nytte,  forlangte,  at  Konseillet  skulde  ind- 
hente et  eller  andet  Akademis  Betænkning  i  Sagen.  »Man 
bør  nære  Mistillid  til  Lynaflederen,«  erklærede  de  Ruzé, 
»just  fordi  dens  Virkninger  ere  mirakuløse,«  Robespierre 
godtgjorde  imidlertid  uden  synderlig  Møje,  dels  at  der  ikke 
var  Spor  af  Mirakel  hverken  i  de  titnævnte  Redskabers 
Virkemaade  eller  i  selve  Lynstraalens  Tilbliven,  dels  at 
utallige  Akademier  i  alle  Lande  havde  udtalt  sig  for  An- 
bringelsen af  Lynafledere  paa  passende  Steder,  og  at  særlig 
Akademiet  i  Dijon  ikke  alene  havde  ladet  opsætte  et  saa- 
dant  Apparat  paa  den  Bygning,  hvori  det  holdt  sine  Møder, 
men  ogsaa  med  Eftertr3^k  forlangt,  at  et  lignende  skulde 
anbringes  paa  Byens  Krudttaarn.  Han  kunde  have  tilføjet, 
at  to  navnkundige  Akademikere,  Guyton-Morveau  og  Maret, 


*)  Medl.  af  Akad.  og  af  den  lovgivende  Forsaml.,  død  1806. 
**)  Medl.  af  Nationalforsaml.  og  af  Konventet,  død  1795. 

havde  underkastet  den  paa  Hr.  de  Bois-Valés  Bolig  an- 
bragte Lynafleder  en  grundig  Undersøgelse  og  erklæret 
dens  Nytte  og  Formaalstj enlighed  hævet  over  enhver  Tvivl. 
Som  sagt,  Robespierres  Plaidoyer  var  klart  og  overbevisende 
og  førte  ogsaa  til  et  gunstigt  Kesultat,  i  det  Provincial- 
konseillet  i  Arras  ved  Dom  af  3 1  te  Maj  1783  kasserede 
den  i  St.  Orner  afgivne  Kj  endelse. 

Vi  kunne  selvfølgelig  ikke  omtale  alle  de  Sager,  Ko- 
bespierre  førte  som  Advokat;  men  man  vil  ogsaa  af  det 
foregaaende  i  tilstrækkeligt  Maal  have  set,  at  han  ingen- 
lunde var  den  slette  eller  middelmaadige  Advokat,  som 
hans  Fjender  have  villet  gjøre  ham  til. 

(Sluttes.) 

F.  J.  Meier. 

baa  sandt  det  er  en  Litterærhistorikers  Pligt  nøje  at 
paase,  hvorledes  de  Fremtoninger,  han  undersøger,  høre 
sammen  med  deres  Tids  og  Nations  aandelige  Liv  og 
Udvikling,  maa  han  rette  sin  Opmærksomhed  mere  paa 
det  interessante  end  paa  det  skjønne.  Et  nok  saa  smukt 
og  tiltalende  Værk  kan,  selv  om  det  i  ren  æsthetisk  Hen- 
seende bereder  Læseren  en  Glæde,  i  mange  Tilfælde  ikke  inter- 
essere Kritikeren,  der  fremfor  alt  søger  det  karakteristiske, 
det  for  de  forskjellige  Tider  ejendommelige.  En  Forfatters 
bedste  Værk  er  ikke  altid  det  for  ham  mest  karakteristiske; 
en  Kladde,  et  flygtigt  Udkast  kan  ofte  være  os  mere 
værdifuldt,  kan  ofte  yde  os  mere  til  Forstaaelsen  af  For- 
fatterens kunstneriske  Fysionomi  end  en  til  de  yderste 
Enkeltheder  udarbejdet  Bog.  Som  det  gaar  os  ved  Under- 
søgelsen af  den  enkelte  Forfatter,  gaar  det  os  ved  Under- 
søgelsen af  en  hel  Tidsalder.  Det  gjælder  at  finde  de 
Værker,  der  have  gjort  mest  Virkning  paa  Tiden,  de,  der 
fyldigst  og  klarest  gjenspejle  os  Samtidens  Ideer  og  Rø- 
relser.    Om  deres   æsthetiske  Værd    i    og   for  sig   er   der 


*)  Tobias  Smollet:  Works.  I—VI.  (by  Andersson)  Edinburgh 
1817.  —  Samme:  History  of  England.    I— V.    London  1785. 

ikke  Tale.  Gjennem  mindre  heldige  Værker  naa  vi  ofte 
til  den  fulde  Forstaaelse  af  det,  som  de  gode  ikke  mægte 
at  forklare  os.  Kaste  vi  f.  Ex.  et  Blik  paa  Englands  Lit- 
teratur i  det  attende  Aarhundrede,  træffe  vi  Popes  fint 
udmejslede,  slikkede  og  sirlige  Poesi.  Man  kan  ved  Læs- 
ningen finde  Behag  deri,  fordi  dst  altid  er  en  Nydelse  at 
læse  smukke,  velklingende  Vers;  men  de  give  os  kun  yderst 
fattige  Midler  i  Hænde  til  at  forstaa  Folkets  og  Tidens 
Psykologi.  Se  vi  derimod  paa  Romanlitteratuven  cg  da 
nærmest  paa  Forfattere  som  Fielding  og  Smollet,  er  For- 
holdet anderledes.  Disse  Mænds  Beger  ere  let  henkastede 
Skildringer,  Portællinger  uden  fast  Ordning  eller  Komposi- 
tion, hvori  Erindringer  fra  et  omflakkende  Liv  rystes  sammen 
med  den  skabende  Fantasis  Billeder.  I  formel  Henseende 
staa  de  ikke  i  Højde  med  Datidens  metriske  Poesi,  men 
dette  erstattes  ved  Skildringens  Kraft  og  Virkeligheds- 
troskab. Paa  samme  Maade  gaar  det  ogsaa  til,  at  Smollet, 
der  i  ren  æsthetisk  Henseende  staar  tilbage  for  de  fleste  af 
sin  Tids  Romanforfattere,  dog  er  den,  der  bliver  den  fyl- 
digste Repræsentant  for  Tiden.  Det  er  denne  Forfatter, 
vi  i  det  følgende  ville  gjore  til  Gjenstand  for  en  lidt  nær- 
mere Undersøgelse. 


L 

Lad  os  til  en  Begyndelse  kaste  et  Blik  paa  SmoUets 
samlede  Værker.  Han  har  skrevet  et  halvt  Dusin  omfangs- 
rige Romaner,  et  Par  dramatiske  Arbejder  og  nogle  Digte, 
end  videre  en  :^Englands  Historie«,  en  politisk  Satire,  Erin- 
dringer fra  Rejser  i  Frankrig  og  Italien,  kritiske  Afhand- 
linger i  flere  Ugeblade  (»Critical  Rewiew«  o.  a.),  desuden 
Oversættelser  af  Voltaire,  Lesage  og  Cervantes  samt  en 
Afhandling  om  Brugen  af  Mineralvand.  Denne  Liste,  der 
endda  ikke  er  fuldstændig,  er  tilstrækkelig  til  at  vise,  hvor 
alsidig  Tobias  Smollet  var,    og  med   hvor  mange  Opgaver 

han,  ofte  tvungen  af  Nød,  maatte  give  sig  i  Kast.  Se  vi 
paa  hans  Levned,  faa  vi  det  samme  forvirrede  og  forskjel- 
ligartede  Indtryk.  Smollet  fødtes  i  Skotland  1721  i  en 
gammel  adelig  Familie.  Som  ungt  Menneske  kom  han  til 
Universitetet  i  Glasgow,  hvor  han  gav  sig  til  at  studere 
Medicin  og  kom  i  Lære  hos  en  Kirurg.  Efter  sin  Faders 
Død  drog  han  til  London  for  at  søge  sin  Lykke  med 
Manuskriptet  til  en  Tragedie  i  Lommen.  Da  han  efter 
utallige  Bryderier  endelig  faar  den  opført,  gjør  den  ingen 
Lykke.  For  at  friste  Livet  slaar  han  sig  atter  paa  Medi- 
cinen, tager  Tjeneste  til  Orlogs  og  deltager  som  Skibslæge 
i  Expeditionen  til  Karthagena  1741.  Han  var  imidlertid 
for  selvstændig  til  i  Længden  at  ville  underkaste  sig  en 
Disciplin,  der  gjorde  ham  til  overordnedes  Slave,  og  paa  et 
Togt  til  Vestindien  tog  han  sin  Afsked.  Han  levede  nu 
en  Tid  paa  Jamaica,  hvor  han  forlovede  sig.  Efter  sin  Til- 
bagekomst til  London  maa  han  ty  til  sin  Pen  for  at  leve, 
og  han  udfolder  nu  sin  omfangsrige  og  forskjelligartede 
Produktion.  Hans  første  Roman  »Roderick  Random«  ud- 
kom i  Aaret  1748,  fire  Aar  efter  fulgte  »Peregrine  Pickle« 
og  flere  efter  den.  Da  hans  Helbred  bestandig  var  skrøbe- 
ligt og  mer  og  mer  svækkedes  med  Aarene,  foretog  han 
adskillige  Rejser  til  Sydens  mildere  Klima.  Paa  en  af 
disse  Rejser  dede  han  saa  efter  at  have  fuldendt  sin 
sidste  Bog,  »Humphrey  Clinker«,  i  Livorno  i  Aaret  1771*). 
Hans  Liv  var  saaledes  meget  bevæget  og  omflakkende. 
Hans  Produktion  var  en  fortsat  Illustration  til  hans  Liv, 
hvortil  den  var  tæt  sammenvoxen;  enhver  Begivenhed,  Op- 
levelse og  Stemning  har  sat  Mærker  i  hans  Bøger.  Alle 
denne  Tids  Forfattere  staa  i  deres  Værker  Livet  nær,  men 


)  Scott:  Ueber  das  Leben  und  die  Werke  der  beriihmtesten 
englisclien  Romandichter.  Bei  Kellstab^  I.  Berlin  1826.  Tha- 
ckeray:  The  english  humourist.  London  1869.  Smollets 
„Life"  foran  i  hans  „Works".     Edinburgh  1817. 

Historisk  Arkiv.     1883.    I.  23 

ingen  i  saa  høj  Grad  som  Smollet.  Han  har  en  udpræget 
Virkelighedssans,  en  skarp  Iagttagelse  og  en  hurtig  Op- 
fattelse; han  har  rejst  raeget,  har  faret  om  til  Lands  og 
til  Vands,  i  den  gamle  og  den  nye  Verden;  han  har  truffet 
de  forskjelligste  Karakterer,  de  særeste  Originaler  og  de 
tørreste  Hverdagsmennesker;  hans  Viden  omfatter  Kirurgi, 
Historie,  Zoologi  og  meget  andet;  han  har  Interesse  for 
alt  muligt,  og  han  farer  fra  det  ene  til  det  andet  med 
skiftende  Held,  men  med  samme  Energi;  han  har  mod- 
taget de  forskjelligste  Indtryk,  og  han  lader  sig  overvælde 
af  dem ;  han  vrager  intet,  men  nedskriver  alt,  hvad  der 
falder  ham  ind.  Der  er  i  hans  Bøger  ikke  Spor  af  kunst- 
nerisk Beherskelse;  vi  savne  en  kyndig,  ordnende  Haand, 
der  griber  ind  i  rette  Tid  for  at  sammenfatte  eller  forme 
Stoffet.  I  hans  første  Roman  er  dette  meget  fremtrædende. 
Da  Smollet  skrev  »Roderick  Random«,  var  han  nylig  hjem- 
kommen fra  sit  Orlogstogt  til  Middelhavet  og  Vestindien; 
han  havde  længe  haandteret  Operationskniven,  og  endnu 
var  Pennen  ham  uvant ;  han  lærte  aldrig  at  komponere  en 
Bog,  men  der  er  dog  altid  lidt  mere  Komposition  i  hans 
senere  Værker.  »Roderick  Random«  besidder  ikke  nogen 
fast  sluttet  Handling,  men  er  en  Række  efter  hinanden 
følgende  Scener  og  Episoder,  der  kun  have  indbyrdes  For- 
bindelse, for  saa  vidt  det  er  Helten,  som  oplever  dem  alle. 
Denne  Helt  er  ikke  videre  interessant;  at  søge  Smollet 
bag  ved  Roderick,  hvilket  Samtiden  gjorde,  gaar  ikke  an, 
thi  om  end  Helten  i  Bogen  i  rent  ydre  Henseende  gjennem- 
gaar  de  samme  Tilskikkelser,  kommer  til  de  samme  Egne 
og  træffer  de  samme  Personer,  som  Forfatteren  i  sit  Liv, 
saa  havde  Smollets  Karakter  ikke  det  mindste  fælles 
med  Rodericks;  men  alt  hvad  Smollet  kunde  huske  fra 
sine  Rejser,  fortæller  han  i  denne  Bog,  overalt  ligger  Selv- 
oplevelse til  Grund.  Livets  Begivenheder  og  Erindringen 
derom  svømme  for  ham;  han  svælger  i  Gjenoplevelsen  af 
sine  Æventyr,  og  mer  end  én  Gang  glemmer  han,  at  det 

er  en  Roman  og  ikke  en  Rejsebeskrivelse,  han  arbejder  paa. 
Først  langsomt,  lidt  efter  lidt  løsne  Karaktererne  vsig  ud 
fra  disse  Skildringer  og  tegne  sig  som  Silhouetter  paa 
Erindringens  taagede  Baggrund. 

Og  som  det  gaar  med  denne  Roman,  gaar  det  med 
Smollets  øvrige  Skrifter.  Overalt  er  han  Virkeligheden  for 
nær  paa  Livet,  til  at  der  kan  være  Tale  om  egentlig 
kunstnerisk  Beherskelse;  men  denne  Mangel,  denne  nega- 
tive Egenskab  gjør,  at  det  efter  Læsningen  af  Smollets 
Værker  falder  os  vanskeligt  at  faa  fat  paa  en  sluttet  Ka- 
rakter, en  ledende  Personlighed.  Og  ligesom  Kompositionen 
i  hans  Romaner  sprænges,  saaledes  vanskeliggjøres  Sand- 
heden i  hans  historiske  iVrbejder  og  farves  hans  Skildringer 
af  fremmede  Lande.  Som  Historiker  har  Smollet  behandlet 
sin  egen  Tid,  og  han  er  da  forst  og  fremmest  Parti- 
gænger; det  er  ham  umuligt  at  se  bort  fra  personlige 
Hensyn,  han  har  for  mange  Interesser  med  i  Spillet  til  at 
kunne  være  upartisk  lige  over  for  Venner  og  Fjender;  han 
har  end  videre  sammenlignet  Englands  sociale  Tilstand  med 
Frankrigs,  og  her  er  han  først  og  fremmest  Patriot.  Han 
kan  kun  se  det  gode  i  det  første  Land  og  kun  det  slette  i 
det  andet,  han  er  ensidig  i  sit  Had  og  ensidig  i  sin  Kjær- 
lighed. 

II. 

Smollet  er  som  Romanforfatter  et  Led  i  den  fortløbende 
Række  engelske  Novellister,  hvis  Værker  gav  det  forrige 
Aarhundredes  engelske  Litteratur  sit  væsentligste  Præg. 
Sammenlignet  med  sine  nærmeste  Forgængere  og  Efter- 
følgere falder  han  igjennem,  hvad  det  rent  æsthetiske  angaar  : 
han  er  aldrig  betagende  som  Fielding,  aldrig  naiv  som 
Goldsmith,  aldrig  elskværdig  som  Sterne;  han  er  sjælden 
ophøjet,  ofte  raa,  altid  saftig;  hvor  de  andre  trække  paa 
Smilebaandet,  slaar  han  en  kaad  Latter  op,    hvor  de   sati- 

23* 

risere,  bruger  han  Karrikaturer.  Paa  den  anden  Side 
besidder  han  ikke  Swifts  Lidenskabelif^hed ;  hans  Pathos 
er  ikke  baaret  af  nogen  inderlig,  subjektiv  Kraft;  den  er 
som  oftest  fremtvungen,  overlæsset  og  ligesom  kunstlet. 
Herom  vidner  ligeledes  bele  hans  FremstilHngsmaade  og 
Stil.  Medens  Fielding,  »Tom  Jones« 's  elskværdige  For- 
fatter, udmærker  sig  ved  en  Ironi  og  Vittighed,  hvis 
Friskhed  indtager  os,  er  Smollet  tung  og  ofte  trættende. 
Fielding  forer  os  hurtig  og  ivrig  fra  den  ene  Situation  til 
den  anden,  Smollet  giver  sig  mere  Tid  og  udmaler  med 
en  bred,  om  Hogarth  og  Hollænderne  mindende  Pensel  de 
enkelte  Scener;  han  dvæler  med  flittig  Udførlighed  ved  de 
enkelte  Optrin,  de  enkelte  Personer.  Er  der  noget,  som 
interesserer  ham,  skildrer  han  det  omhyggelig  og  om- 
stændelig, selv  om  det  intet  har  at  gjore  med  Helheden, 
medens  Fielding  let  strejfer  hen  over  det  og  kun  giver  os 
Skitser,  naar  den  anden  giver  os  Malerier.  I  det  saaledes 
Enkelthederne  udarbejdes,  lykkes  det  Smollet  at  give  slaaende 
Samfundsbilleder.  Dette  ses  bedst  af  hans  Roman  »Pere- 
grine  Pickle«.  Medens  »Roderick  Random«  ikke  har  nogen 
særlig  litterær  Interesse,  indtager  »Peregrine  Pickle«  en 
betydningsfuld  Stilling  i  den  engelske  Litteratur,  i  det 
Hovedpersonen  er  en  videre  Udvikling  og  konsekventere 
Gjennemførelse  af  den  Type,  som  allerede  Henry  Fielding 
havde  fremført.  Da  Smollet  fremtraadte,  havde  endnu  be- 
standig den  af  den  franske  Klassicisme  affedte  Parykpoesi 
Herredømmet  i  Litteraturen;  Drydens  Minde  æredes  højt, 
Popes  Vers  gjaldt  for  uforlignelige.  Denne  Poesi  var 
fremgaaet  af  en  stiv,  regelret  og  unaturlig  Konveniens, 
inden  for  hvis  Spændetrøje  al  sand  Oprindelighed  og  na- 
turlig Følelse  indeklemtes,  og  hvor  intet  nævntes  ved  sit 
rette  Navn.  Som  en  Modvægt  til  denne  Retning  med  dens 
Ærbødighed  for  det  vedtagne  og  konventionelle  havde 
Richardson  skabt  den  moraliserende  Familieroman.  Den 
Succes,  han  opnaaede,  vidnede   om,  at  der  fandtes  en  vir- 

kelig  Trang  til  mere  Naturlighed  og  Frihed.  Alligevel 
kunde  Richardson  ikke  fuldt  ud  tilfredsstille 5  i  Steden  for 
Selskabets  Konveniens  fremførte  han  Religionens,  —  men 
den  Tid  var  forbi,  da  man  gjorde  sig  til  puritanske 
Asketer.  Saa  indtraadte  med  Henry  Pielding  et  Omslag. 
Han  opponerer  i  sine  Bøger  baade  mod  Selskabsmoral  og 
Dydsmoral,  lige  over  for  hvilke  han  sætter  Individernes 
eget,  frie  Instinkt;  han  meddeler  sine  Helte  Naivetet  og 
fremdrager  Natursiden  i  den  menneskelige  Karakter;  hans 
Helte  besidde  en  stærkt  udviklet  Sanselighed,  men  ved 
Siden  heraf  noget  sympathetisk  og  vindende  paa  Grund  af 
den  dermed  forbundne  Ærlighed,  der  stikker  saa  stærkt  af 
mod  det  fine  Samfunds  hyklede  Ærbarhed.  Smollet  gaar 
et  Skridt  videre.  Ogsaa  han  opstiller  sine  Personer  som 
en  Protest  mod  Samfundet  med  dets  dresserede  Væsen, 
men  han  tildeler  dem  en  saa  stor  Portion  af  tøjlesløs 
Sanselighed  og  Lidenskab,  at  de  ikke  rigtig  kunne  vinde 
Læserens  Sympathi.  Medens  FielfJing  havde  givet  Toms 
Kjærlighedstrang  et  saa  forklaret  og  ideelt  Udtryk  i  hans 
Følelser  for  Sofia,  er  det  næppe  andet  end  Forfængelighed 
og  Sanselighed,  der  er  det  afgj ørende  Moment  i  Peregrines 
Kjærlighed  til  Emilia  Gauntlet.  De  dyriske  Elementer 
have  for  megen  Overvægt  i  hans  Karakter,  til  at  vi  kunne 
finde  ham  synderlig  elskværdig. 

Dog  det  var  heller  ikke  Hovedsagen  for  Smollet,  at 
man  skulde  faa  Sympathi  for  Helten ;  hans  Hovedformaal  er 
at  give  Samfundsskildringer.  Herom  udtaler  han  sig  be- 
bestemt i  Portalen  til  Romanen  »Count  Fathom«.  Han 
siger  her,  at  Romanen  er  et  stort  Maleri,  der  giver  Skil- 
dringer af  Livet,  hvilket  imidlertid  ikke  kan  udføres  paa 
en  sandsynlig,  original  eller  heldig  Maade  uden  en  Hoved- 
person, der  kan  tiltrække  sig  Opmærksomheden  og  være 
det  nødvendige  Bindeled  mellem  Scenerne.  I  det  Hoved- 
vægten lægges  paa  de  skildrede  Sæder  og  Tilstande,  bliver 
Romanen   fra  at    være  Karakterroman   til    Samfundsroman. 

Forfatteren  mister  derfor  snart  Syrn  pa  thi  en  for  sin  Helt; 
saaledes  er  Pathom  en  bundfordærvet,  elendig  Usling,  der 
umulig  kan  andet  end  vække  Afsky.  Dette  Menneske  mis- 
bruger sine  foresattes  Tillid  og  Ædelmodighed,  besviger 
sin  Familie  under  Oprigtigheds  og  Venskabs  Maske,  for- 
fører intet  anende,  uskyldige  unge  Piger,  forraader  sin 
elskede  og  bringer  Sorg  og  Fortvivlelse  over  sin  bedste 
Ven,  hvis  Kjærlighed  han  belønner  med  troløse  Rænker  og 
Bagvaskelser.  Mens  Hovedpersonen  saaledes  ikke  frem- 
byder Interesse,  forholder  det  sig  anderledes  med  Smollets 
Skildring  af  de  dannede  Kredse;  han  er  ligesom  Fielding 
højst  fjendtlig  stemt  mod  alt,  hvad  der  hedder  Konveniens 
og  vedtagen  Regel,  og  han  kaster  derfor  sin  særlige  Yndest 
paa  Folk,  der  savne  de  nødvendige  Evner  og  Betingelser  til 
at  kunne  færdes  i  Hovedstadens  high-life,  uden  hvert  Øje- 
blik at  støde  an  mod  de  traditionelle  Forskrifter.  I  sin 
Bestræbelse  for  at  finde  noget  naturligt  og  oprindeligt  som 
en  velgjørende  Modsætning,  fremdrager  Smollet  en  hel  ny 
Side  af  den  engelske  Nation,  nemlig  Sømændene,  der 
skildres  med  afgjort  Forkj ærlighed.  Paa  sine  Rejser  havde 
Smollet  haft  rig  Lejlighed  til  at  iagttage  dem,  og  næppe 
er  han  hjemkommen,  før  han  fortæller  os  om  dem.  Trun- 
niv)n,  Bowling,  Hatchway  og  Tom  Pipes  spille  samme 
Rolle  hos  Smollet  som  Mr.  Western,  Adams,  Tom  Jones 
osv.  hos  Fielding;  Hatchways  Ytring,  at  han  ikke  bryder 
sig  mere  om  Verdens  Mening  end  om  en  raadden  Ende 
Tov,  er  i  saa  Henseende  meget  betegnende.  Disse  Men- 
nesker opstiller  Smollet  ikke  som  lysende  Exempler;  han 
undgaar  med  Flid  alt,  hvad  der  kan  ligne  at  gjøre  poetisk 
eller  idealisere;  han  tager  dem,  som  de  ere,  fremfører  dem 
i  al  deres  Raahed,  med  deres  Banden  og  Sværgen,  i  al 
deres  Egensindighed,  Forfængelighed  og  Stolthed  over  den 
Stand,  de  tilhøre.  Disse  deres  Fejl  bidrage  dog  kun  til  at 
kaste  et  vist  lunefuldt  og  komisk  Skjær  over  dem  og  egne 
sio-  end    mere  til  at  fremhæve  deres   naturlige  Aabenhjær- 

tighed,  deres  aldrig  svigtende  Ærlighed  og  deres  trofaste 
VedhæageQ  ved  det,  de  en  Gang  have  faaet  kjært  her  i 
Verden.  For  Smollet  er  alt  lige  godt;  han  tager  sine 
Typer,  hvor  han  finder  dem.  Det  plumpe,  det  raa  og  det 
udannede  skjænker  han  ofte  sin  Sympathi,  blot  han  bag  ved 
denne  ydre  Skal  kan  finde  noget,  der  tiltaler  ham,  og  i 
Kraft  af  sit  Had  til  Konveniens  og  Ceremouiel  er  han  til- 
bøjelig til  at  finde  noget  sympathetisk  bag  ved  Raahed  og 
Plumphed,  fordi  Samfundets  fine  og  pæne  Manerer  stedes 
derover.  Dette  fører  saa  til  hans  Smag  for  det  burleske; 
de  fleste  Karakterer  hos  Smollet  ere  Originaler  og  Sær- 
linge; blot  noget  ualmindeligt,  noget  andet  end  det  daglig- 
dags. Dette  Hang  til  at  karrikere  og  overdrive  fører  ham 
til  i  »Lancelot  Greaves«  at  give  en  Karakterskildring,  som 
ikke  kunde  andet  end  mislykkes.  Da  Smollet  skrev  denne 
Roman,  havde  han  lige  oversat  Cervantes's  »Don  Qui- 
chote«,  og  han  fandt  saa  paa  at  skrive  om  en  ny  Don 
Quichote,  men  saaledes,  at  han  vandt  Læserens  Sympathi. 
Lancelot  Greaves  er  en  ung  Mand,  der  paa  en  Tid,  da 
alle  andre  gaa  med  Paryk  og  klædt  i  bløde  Stoffer,  finder 
paa  den  vanvittige  Idé  at  drage  Landet  rundt,  væbnet  til 
Tænderne  med  sine  Forfædres  gamle,  rustne  Vaaben  for 
at  holde  Retfærd  i  Hævd,  beskytte  de  svage  og  revse  de 
overmodige;  thi  han  mener,  at  Lovens  rette  Haandhævere 
ikke  ere  virksomme  nok  i  den  Retning.  Denne  bisarre, 
men  i  den  alvorligste  Mening  udførte  Idé  maatte  gaa  i 
Stykker  for  Smollet;  han,  der  stod  Livet  saa  nær,  kunde 
umulig  tumle  en  saa  uvirkelig  og  konstrueret  Skikkelse, 
der  tilhørte  hans  eget  Aarhundrede  saa  lidt  som  noget 
andet.  Imidlertid  frembyder  »Lancelot  Greaves«  dog  Inter- 
esse, for  saa  vidt  som  Helten  opstilles  som  en  Protest 
mod  Sara  fund  et. 

Og    hvorledes   var    nu    dette    Samfund?    Havde  Fiel- 
ding  og  Smollet  Ret,  naar  de  idelig  og  idelig  satiriserede 

over  det?  Havde  de  Grund  til  at  dadle  det,  til  at  forekaste 
det  Mangel  paa  Alvor,  Moralitet  og  lignende? 

Det  er  naturligt   at  komme  ind  paa  dette  Spørgsmaal 
ved  en  Betragtning  af  Smollets  historiske  Arbejder. 

(Sluttes). 
Knud  Ipsen. 

Stemninger  i  Nationen.  —  Jødeforfølgelsen.  — 
Regeringernes  Angest.  —  Metternich  i  Italien. 
—  Karl  August  og  de  tyske  Universiteter.  — 
Metternichs  Planer.  —  Smidt  om  Forbundspoli- 
tikken.  —  De  preussiske  Demagogforfølgelser. 

-CJiidnu  mere  uhyggelig  end  de  tvende  Mordgjerninger 
var  dog  det  Indtryk,  de  efterlode  i  Nationen.  Om  Loning 
talte  man  sjælden,  da  Ibell  var  lidet  kjendt  uden  for  Nas- 
sau; men  Kotzebues  Morder  omstraaledes  af  en  Helgen- 
glorie. Os  maa  dette  rigtignok  synes  ufatteligt;  et  Mord, 
som  en  varmblodet  Yngling  foretager  i  rasende  Skinsyge 
eller  at  krænket  Æresfølelse,  forekommer  os  utvivlsomt  mere 
menneskeligt,  i  alt  Fald  mere  undskyldeligt  end  denne 
hule,  modbydelige  Overvurdering  hos  en  umoden,  dybt  under 
Middelraaadigheden  staaende  Sværmer,  der  aldrig  havde  ud- 
ført nogen  hæderlig  Bedrift,  aldrig  talt  et  aandrigt  Ord, 
aldrig  bestaaet  nogen  tung  Fristelse  og  alligevel  vilde  opkaste- 
sig  til  sædelig  Dommer  over  sin  Tid  og  paatog  sig  at  læge 
Verdens  Fordærvelse  ved  en  raa  Overtrædelse 'af  den  simp- 
leste sædelige  Lov.    Det  eneste,  der  kan  mildne  vor  Afsky, 

er  Medlidenhed  med  den  forblændede  Taabe.  som  i  sit 
tomme  Hoved  ikke  fandt  Vaaben  til  at  bekæmpe  den  for- 
bryderske Doktrins  Vranglærdomme.  Følelsen  behersker 
den  kvindelige  Aand,  Forstanden  Mandens  Aand;  en  ube- 
tydelig Kvinde  kan  ved  sin  ædle  og  dybe  Følelse  blive 
sine  Omgivelsers  Lyst,  men  en  Mand  uden  Forstand  kan 
ikke  engang  udfolde  en  lin,  sikker  Følelse;  denne  ulyksalige 
Yngling  kunde  i  god  Tro  paakalde  Guds  Navn  under  sin  Udaad, 
ene  og  alene  fordi  hans  stakkels  Hjærne  ikke  mægtede  at 
indse,  at  hans  sædelige  Verdensanskuelse  med  sit  haarde 
Hovmod  var  lige  Modsætningen  til  den  kristne  Kjærlighed 
og  Ydmyghed. 

Samtiden  dømte  dog  helt  anderledes.  Folkets  Masse 
var  og  forblev  vel  stadig  fremmed  over  for  den  teutoniske 
Ungdoms  Idealer  og  forholdt  sig  ogsaa  nu  ligegyldig;  men 
i  hine  dannede  Kredse,  der  følte  sig  som  Bærere  af  den 
offentlige  Mening,  herskede  en  Usikkerhed  i  den  sædelige 
Dom,  der  vidnede  om  den  sørgeligste  Forvildelse.  Ikke 
blot  den  akademiske  Ungdom  hilsede  Sands  Daad  som  »et 
Tegn  paa,  hvad  der  vil  og  maa  komme«,  selv  modne 
Mænd  sammenlignede  Morderen  med  Tell,  med  Brutus 
eller  Scævola.  Medens  den  franske  Presse  forundret  op- 
kastede det  Spørgsmaal,  hvorledes  en  slig  Banditstreg 
kunde  være  mulig  blandt  de  samvittighedsfulde  Tyskere, 
citerede  tyske  lærde  den  gamle  hellenske  Sang: 

Skjul  Dolken,  der  Tyrannen  truer, 
i  Myrtekransen  som  Harmodios, 

Og  Konrektoren  ved  den  lærde  Skole  i  Stralsund  holdt  for 
sine  Elever  et  Foredrag  over  Hellenernes  store  Tyran- 
mordere. Den  Kultus,  man  under  den  klassiske  Digtnings 
Tidsalder  havde  drevet  med  den  frie  Personlighed,  stem- 
mede den  offentlige  Mening  modtagelig  for  de  ubetingedes 
sofistiske  Overbevisningsmoral:  Sand  skulde  være  skyldfri, 
fordi  han  ligesom  Jesus  havde  handlet  efter  sin  Overbevis- 

ning  —  en  forfærdelig  Opfattelse,  der  sluttelig  iiiaa  fere 
til  at  frikjende  enhver  forhærdet  Forbryder  og  kun  dom- 
fælde den  vaklende,  hvis  Samvittighed  endnu  ikke  er  ud- 
død. I  Nasses  medicinske  Tidsskrift  udtalte  Sindssyge- 
lægen Grohmann:  »Sands  Daad  havde  kun  Snigmordets 
ydre,  tilsyneladende  Form;  det  var  en  aaben  erklæret 
Fejde,  det  var  en  Daad  af  en  Bevidsthed,  som  havde 
levendegjort  og  hævet  sig  til  den  højeste  Grad  af  Mora- 
litet og  religiøs  Indvielse.« 

Ogsaa  en  Theolog,  den  fromme,  barnlig  elskværdige 
de  Wette  i  Berlin,  udtalte  sig  i  samme  Retning,  som  om 
et  tænkende  Væsen  ikke  ogsaa  var  ansvarligt  for  sin  Over- 
bevisning; han  havde  personlig  kjendt  den  ulykkelige  og 
følte  sig  i  sit  gode  Hjærte  forpligtet  til  at  tilskrive  Moderen 
et  Trøstebrev.  Heri  indrømmede  han  vel,  at  »hendes  over- 
ordentlige Søns  Daad  var  fremgaaet  af  Vildfarelse  og  ikke 
ganske  fri  for  Lidenskab«;  men  »Vildfarelsen  ophøjes  ved 
Overbevisningens  Renhed,  Lidenskaben  helliggjøres  ved  den 
gode  Kilde,  hvoraf  den  flyder.  Han  holdt  det  for  rigtigt, 
og  saa  har  han  handlet  ret ;  enhver  handle  kun  efter  bedste 
Overbevisning,  saa  vi]  han  ogsaa  gjere  sit  bedste.  Saaledes 
som  denne  Daad  er  øvet  af  denne  rene,  fromme  Yngling 
med  denne  Tro,  med  denne  Tillidsfuldhed  er  det  et  skjønt 
Tidens  Tegn.  En  Yngling  sætter  sit  Liv  ind  paa  at  ud- 
rydde et  Menneske,  hvem  saa  mange  ære  som  et  Afguds- 
billede, skulde  dette  være  uden  al  Virkning?«  Til  en  saa 
høj  Grad  af  Forblindelse  gik  nu  rigtignok  kun  de  færreste; 
den  fremherskende  Dom  blandt  den  dannede  Klasse  var, 
som  Gorres  aabent  udtalte,  »Misbilligelse  af  Handlingen 
med  Billigelse  af  Motiverne.« 

En  slig  Forvildelse  i  alle  sædelige  Begreber  hos  et 
alvorligt  Folk  vilde  være  ubegribelig,  hvis  den  ikke  lod 
sig  forklare  af  den  politiske  Forstemthed.  Det  almindelige 
Mismod  over  Tysklands  Afmagt  havde  givet  sig  Luft  i  et 
græsseligt  Udbrud;   det  forekom    Patrioterne,   at    Morderen 

kun  havde  udtrykt,  hvad  der  levede  i  talløse  Hjærter. 
Paa  Kotzebues  Navn  hvilede  en  uhyre,  velfortjent  Foragt; 
Alverden  indbildte  sig  derhos,  at  den  tyske  Reaktion  udgik 
fra  Rusland  paa  et  Tidspunkt,  da  Czaren  i  Virkeligheden 
kun  øvede  en  meget  ringe  Indflydelse  paa  Tysklands  Skæbne. 
I  Kotzebue  saae  nian  Repræsentanten  for  den  russiske 
Magt  paa  Tysklands  Grund,  skjønt  han  slet  ikke  havde 
nogen  Betydning  ved  Petersborgerhoffet,  og  han  —  efter 
Kejser  Alexanders  bestemte,  fuldstændig  troværdige  Forsik- 
ring —  selv  havde  tilbudt  at  levere  hine  unyttige  litterære 
Beretninger.  Saaledes  fremtraadte  Sand  som  en  Forsvarer 
af  den  tyske  Husret,  hans  Daad  blev  Nationens  højtidelige  Pro- 
test mod  et  indbildt  Fremmedherredømme.  Den  for  den 
moderne  Retspleje  uundgaaelige  humane  Grusomhed  øgede 
dernæst  den  menneskelige  Medlidenhed  med  Fangen.  Ved 
Lægernes  Kunst  fristede  han  under  frygtelige  Smerter 
Livet  over  et  helt  Aar,  indtil  endelig  den  berømte  Heidel- 
berger-Mediciner  Chelius,  overensstemmende  med  sin  Pligt, 
men  under  den  teutoniske  Ungdoms  Vredesraab,  erklærede, 
-at  Sand  kunde  taale  Heni-ettelsen.  Allerede  i  de  første 
Uger  var  Fængslet  omringet  af  ophidsede  Folkehobe,  jo 
længere  Undersøgelsen  varede,  desto  tydeligere  ytrede  Del- 
tagelsen sig  for  den  fromme  Martyr,  der  ubøjelig  i  sin 
Vildfarelse  bar  alle  Pinsler  med  stoisk  Ro. 

Selv  Skarpretteren,  en  blødhjan'tig,  pfalzisk  Patriot, 
ærede  Sand  som  en  Helt  for  den  nationale  Idé,  bad  ham 
forud  om  Tilgivelse,  modtog  hans  sidste  Besked  og  for- 
ærede den  Stol,  som  havde  gjort  Tjeneste  under  Henret- 
telsen, til  en  heidelbergsk  Meningsfælle,  i  hvis  Hus  Reli- 
kvien blev  bevaret  af  Børn  og  Børnebørn  som  en  kostelig 
Efterladenskab.  Af  Skafottets  Bjælker  byggede  han  sig  i 
sin  Vinhave  et  Lysthus  i  det  solrige  Hjørne  mellem  Rhin- 
og  Neckardalen,  og  endnu  Aaringer  senere  holdt  Med- 
lemmer af  Heidelberger-Burschenschaft'et  som  Gjæster  hos 
Skarpretteren    deres    hemmelige    Sammenkomster   i    Sands 

Skafot.  Den  20de  Maj  1820  gik  Henrettelsen  for  sig  paa 
en  Eng  uden  for  Mannheims  Porte;  Studenterne  vare 
skarevis  komne  hid  fra  Heidelbero-,  og  om  Aftenen  lod  der 
i  Musernes  Stad  mangt  et  kraftigt  Pereat  for  Kong  Fre- 
derik Vilhelm.  De  raed  den  hellige  Sands  Blod  besprøjtede 
Spaaner  vare  stærkt  efterspurgte,  og  Stedet,  hvor  han  led 
Døden,  hed  i  Folkemunde:  »Sands  Himmelfarts  Eng«. 

Hvad  den  liberale  Presse  ytrede  om  disse  tvende 
Mordgjerninger  gik  ud  paa  mer  eller  mindre  skjulte  An- 
klager mod  Regeringerne.  Et  anonymt  Skrift:  »Betragt- 
ninger over  Kotzebues  Mord«  priste  ligefrem  den  gavnlige 
Virkning  af  Sands  Daad  og  tilskrev  Kronerne  al  Skyld.  I 
Bornes  »Wage«  skildrede  Gorres  med  mystisk  Ordskvalder 
den  guddommelige  Ledelse,  som  havde  ladet  den  gamle  og 
den  nye  Tid  modes  i  et  blodigt  Stævne,  og  i  Sommerens 
Løb,  da  Demagogforfølgelserne  alt  havde  taget  deres  Be- 
gyndelse, nedlagde  han  sine  nyeste  Indfald  i  en  Bog 
»Tyskland  og  Revolutionen«  (1820),  et  Skrift,  der  kun  kunde 
virke  æggende  paa  Læsernes  Masse.  Over  de  mange 
hemmelige  Sammensværgelser,  saaledes  begjmdte  han,  over- 
ser man  den  ene  store,  som  sidder  knurrende  ved  hver 
Arne,  og  som  klinger  højt  og  lydelig  paa  Gader  og 
Stræder.  Derpaa  følger  et  Rædselsmaleri  af  den  nye  tyske 
Historie;  i  tre  Aarhundreder  har  alt  kun  været  en  Hen- 
visnen,  en  Hendøen;  efter  at  Kjærligheden  og  Tilliden  er 
uddød,  beror  alt  nu  ene  og  alene  paa  den  instinktmæssige 
Lydighed.  Af  bestemte  Grunde  til  Tysklands  Elendighed 
vidste  han  dog  kun  at  angive  tvende:  Tilintetgj øreisen  af 
Habsburgernes  gamle  Kejserdømme  og  de  staaende  Hære, 
disse  Lediggængere,  der  udsuge  Staten  i  Fredstid,  lade  den 
uforsvaret  i  Krigstid.  En  skarpere  Iagttager  kunde  let 
indse,  at  den  fantastiske  Mand  ogsaa  denne  Gang  op- 
kastede sig  til  Ordfører  for  de  preussiske  Rhinprovinser,  at 
han  alt  stod  paa  Nippet  til  med  Hud  og  Haar  at  gaa  over 
i   den  ultramontane  Lejr,   hvorfor  da  ogsaa  Gentz    udtalte 

sig  meget  venlig  over  den  løjerlige  Bog.  For  den  preus- 
siske Rhinprovins  var  dog  ingen  mere  farlig  end  en  slig 
demagogisk  Kapusiner,  og  Kong  Frederik  Vilhelm  vidste 
helt  vel,  hvorfor  han  betragtede  dette  Skrift  som  et 
Forsøg  paa  at  ophidse  Rhinlandene  mod  den  preussiske 
Stat. 

Medens  en  uklar,  hensigtsløs,  indædt  Forbitrelse  saa- 
ledes  herskede  i  de  dannede  Klasser,  kom  i  Sommerens 
Løb  paa  én  Gang  ogsaa  Masserne  i  Oprør;  det  gamle 
Racehad  mod  Jøderne  og  Harmen  over  de  sidste  Aaringers 
svære  A  agre  rier  kom  til  et  frygteligt  Udbrud;  i  Wiirzburg, 
Karlsruhe,  Heidelberg,  Darmstadt  samlede  Pøbelen  sig,  stor- 
mede enkelte  jødiske  Huse  og  mishandlede  Beboerne;  Be- 
vægelsen forplantede  sig  vidt  og  bredt  over  den  germaniske 
Verden,  lige  til  Amsterdam  ogKjøbenhavn;  det  saae  næsten 
ud,  som  den  gamle  Folkeovertro  skulde  beholde  Ret,  som 
den  store  Komet,  der  i  denne  varme  Sommer  stod  l3^sende 
paa  Himlen,  skulde  bringe  Ødelæggelse  og  Forvirring  over 
Verden.  Hist  og  her  havde  ganske  vist  enkelte  teutoniske 
Studenter  deltaget  i  Optøjerne,  og  Spotraabet  Hephep,  der 
nu  lød  for  første  Gang,  synes  ogsaa  at  have  sin  Oprindelse 
i  lærde  Kredse*);  men  en  Sammenhæng  mellem  Burschen- 
schaft'ets  kristelig-germaniske  Drømme  og  hine  uhyggelige 
Udbrud  af  en  længe  tilbageholdt  Folkevrede  er  dog  hverken 
paaviselig  eller  sandsynlig;  den  akademiske  Ungdoms  poli- 
tiske Ideer  vare  uforstaaelige  for  Masserne,  i  Heidelberg 
samledes  endog  Studenterne  under  Thibauts  Ledelse  for 
med  egen  Livsfare  at  forsvare  Jøderne  mod  den  rasende 
Pøbel.  Dog  i  deres  Forskrækkelse  saae  Regeringerne  i 
disse  Tumulter  blot  et  nyt  Bevis  paa  et  revolutionært 
Partis  hemmelige  Virksomhed.  I  højeste  Angest  befalede 
Metternich,   efter  Aftale  med  de  i  Karlsbad  samlede  Stats- 


*)  Det  udledes  af  „Hierosolyma  est  perdita",  Jerusalem  er  øde- 
lagt. 

mænd,  den  østerrigske  Sendemand,  Grev  Buol:  I  Nødsfald 
maa  Forbundsdagen  selv  kalde  Tropper  til  fra  de  nær- 
liggende Garnisoner,  da  Frankfurts  Senat  viser  sig  alt  for 
svagt  mod  Urostifterne. 

Naar  man  kjender  den  politiske  Forbrydelses  smittende 
Kraft,  vil  man  ikke  kunne  benægte,  at  Kronerne  efter  alt 
det  passerede  baade  vare  berettigede  og  forpligtede  til 
gjennem  en  stræng  Undersøgelse  at  udforske  de  sidste 
Grunde  tij  de  tvende  Mordhandlinger  og  til  at  skride 
skrapt  ind  mod  nogle  Forfattere,  som  aabenbart  forsvarede 
Snigmordet.  Da  begge  Morderne  hørte  til  de  ubetingede, 
var  Studentersamfundets  Oplnsning.  i  det  mindste  for  en 
Stund,  uundgaaelig;  men  kun  en  modig,  fast,  rolig  Op- 
træden fra  Regeringernes  Side  kunde  atter  bringe  den 
holdningsløse,  offentlige  Mening  til  Besindelse;  dog  af  en 
slig  Statsmands-Sikkerhed  viste  der  sig  ikke  noget  Spor 
ved  de  tyske  Hoffer.  Der  gives  mørke  Tider,  hvor  selv 
ædle  Folk  synes  ligesom  fuldstændig  grebne  af  en  epide- 
misk Sindssygdom.  Under  Karl  II.  troede  saaledes  engang 
hele  England  fuldt  og  fast  paa  en  indbildt  papistisk 
Sammensværgelse,  og  saaledes  bukkede  nu  næsten  samtlige 
tyske  Regeringer  under  for  et  mørkt  Forfølgelsesvanvid. 
De  tvende  gaadefuide  Forbrydelser,  Avisernes  opæggende 
Sprog  —  det  var  særlig  »Isis«  og  »nye  Stuttgarter- 
Tidende«,  som  udtalte  sig  yderst  taabelig  — ,  de  stormende 
Forhandlinger  paa  enkelte  tyske  Land  dage,  alt  dette  stem- 
mede i  Forening  de  smaa  Hoffer  ængstelig,  og  hertil  kom 
endnu  en  dunkel  Følelse  af,  at  Nationen  sandelig  ikke 
havde  nogen  Grund  til  at  glæde  sig  over  Wiener-Overens- 
komsterne. 

Mest  lagde  Bekymringen  sig  for  Dagen  netop  hos  de 
sydtyske  Hoffer,  der  i  Pressen  fejredes  som  Bærere  af  den 
konstitutionelle  Tanke.  Kong  Vilhelm  af  Wtirttemberg 
sendte  Petersborgerhoffet  en  saa  mørk  Skildring  af  den 
tyske  Ungdoms  revolutionære  Sindelag,  at  Stourdza  lydelig 

triumferede,  og  selv  den  strængt  konservative  Blittersdorff 
(Badens  Sendemand  i  Rusland)  fandt  dette  Nødraab  af  en 
tysk  Fyrste  foragteligt.  Milnchenerhoffet  henvendte  sig 
strax  til  Østerrige  og  Preussen,  bad  indstændig  om  fælles 
Forholdsregler  mod  Universiteterne,  suspenderede  uden 
videre  nogle  Lærere,  der  skulde  have  udtalt  deres  Glæde 
over  Kotzebues  Død,  og  da  Sand  fra  Fængslet  lod  sin 
Konge  sige,  at  han  havde  ikke  noget  at  frygte  for  sit 
Vedkommende,  uddrog  den  frygtsomme  Max  Josef  heraf 
den  Slutning,  at  der  aabenbart  blev  udklækket  ugudelige 
Planer  mod  andre  tyske  Fyrster.  I  Baden,  hvor  For- 
brydelsen var  begaaet,  nærede  Regeringen  endelig  de  mest 
æventyrlige  Forestillinger  om  den  »demagogische  Umtriebes« 
Omfang,  som  det  fremtidig  hed  med  det  nyskabte  juridiske 
Udtryk;  af  Undersøgelsen  havde  den  faaet  noget  halvsandt 
ud;  den  troede  at  vide,  at  der  i  Burschenschaft'et  bestod 
en  hemmelig  Forening,  »hvis  Hovedmotto  var  Tyranmord, 
og  som  havde  sit  Midtpunkt  i  Nærheden  af  Gieszen  hos 
en  vis  Follenius.«  Dog  Regeringen  havde  ikke  faaet  at 
vide,  hvor  lille  og  magtesløs  de  ubetingedes  Skare  i  Virke- 
ligheden var;  den  indbildte  sig,  at  de  tyske  Landdage  vilde 
træde  i  Forbindelse  med  hverandre  og  derpaa  udraabe  den  ene, 
udelelige  tyske  Republik,  og  med  inderlig  Tak  modtog 
derfor  Minister  Berstett  »den  hejstbehagelige  Meddelelse 
om  Hs.  Majestæt  Kejserens  højst  vise  Anskuelser«,  da 
Metternich  tilskrev  ham,  at  det  østerrigske  Hof  nu  var 
bestemt  paa  at  gaa  frem  med  Alvor  mod  Professorerne  og 
de  forvorpne  Forfattere,  der  »daglig  til  Beruselse  paa  en- 
hver Maade  og  under  enhver  Form  indpræge«  Ungdommen 
deres  revolutionære  Grundsætninger.  Han  befalede  strax 
Badens  Forbundsgesandt  at  tage  Østerriges  Forslag  til 
Rettesnor  og  erklærede  til  Petersborge rkabi nettet:  »Vi  ville 
trænge  frem  til  Kilden  for  hin  djævelske  Ophidselse  (»Wiih- 
lerei«),  der  ikke  gaar  ud  paa  mindre  end  en  Omstyrtning 
af  alle   guddommelige    og    menneskelige    Indretninger;    vi 

ville  undertrykke  den  Despotisme,  som  de  Herrer  Profes- 
sorer søge  at  udøve  paa  Tysklands  politiske  Meninger 
under  en  uerfaren  og  alt  for  let  bevægelig  Ungdoms  Ægide.« 

Langt  vigtigere  var  dog  Omslaget  ved  Berlinerhoffet; 
den  reaktionære  Vending  i  1819  udgik  fra  Kongen  person- 
lig; Metternichs  Meraoire  fra  Aachen  begyndte  nu  at  bære 
sine  Frugter.  Kongen  blev  daglig  mere  og  mere  utilfreds 
med  sin  Statskansler  og  hans  »kuriøse«  Omgivelser;  fra  de 
taabelige  Artikler  i  de  liberale  Blade,  som  Wittgenstein 
med  Flid  forelagde  ham,  sluttede  han  sig  til  Existensen  af 
en  mægtig  Sammensværgelse  og  udtalte  sin  Tak  til  Hof- 
biskop Eylert,  da  denne  ved  en  Ordensfest  holdt  en  Torden- 
tale mod  Tidens  rebelske  Aand.  Da  nu  Sands  Daad  blev 
bekjendt,  og  Mordet  fandt  saa  mange  forblindede  Forsvarere, 
følte  den  samvittighedsfulde  Mouark  sig  saaret  i  sine  hel- 
ligste Følelser,  han  holdt  det  for  sin  Pyrstepligt  at  skride 
ind  med  skaanselløs  Strænghed,  gav  Politimyndighederne 
overordentlige  Fuldmagter  (4de  Maj)  og  indsatte  yderligere 
en  særlig  Kommission  til  Ledelse  af  Undersøgelserne  mod 
Demagogerne.  De  i  Jena  studerende  Preussere  gav  han 
Befaling  til  at  forlade  dette  Universitet,  og  skjønt  de  unge 
Mennesker  i  Begyndelsen  snakkede  meget  om  heroisk  Mod- 
stand mod  den  tyranniske  Befaling,  lystrede  dog  alle  lige 
til  sidste  Mand,  inden  Fristen  var  udløben. 

Selv  denne  Erfaring  bragte  dog  ikke  Kongen  til  at 
opkaste  det  Sporgsmaal,  om  Opsætsighedens  Aand  virkelig 
var  saa  mægtig  i  den  akademiske  Verden;  han  mente  tvært 
imod,  at  alt,  hvad  Metternich  havde  fortalt  ham  om  det 
lyssky  Partis  Rænker,  nu  havde  fundet  en  Bekræftelse  i 
Virkeligheden,  han  nægtede  at  underskrive  den  nye  Gym- 
nastikforordning, der  blev  ham  forelagt  til  Bekræftelse, 
han  raadede  baade  i  Weimar  og  Karlsruhe  indtrængende  til 
Strænghed,  da  »Universitets-Ungdommens  usalige  Forvil- 
delser have  naaet  en  i  Sandhed  frygtelig  Grad«,  og  be- 
falede Grev  Bernstorff  at  forhandle  om  ordentlige  For- 
Historisk  Arkiv.    1883.   I.  24 

bundsbeslutninger  med  den  esterrigske  Sendemand,  Grev 
Zichy,  der  strax  ved  Kurer  fik  den  nødvendige  Bemyn- 
digelse. Understettet  af  Wittgenstein  styrtede  den  nye 
Politidirektør,  Gehejmeraad  Kamptz,  sig  med  brændende 
Iver  ind  i  Undersøgelserne;  som  født  Mecklenborger  var 
han  vant  til  Dødsstilhed  i  det  offentlige  Liv  og  synes 
virkelig  at  have  troet  paa  den  store  Sammensværgelse, 
skjønt  han  rigtignok  ogsaa  samtidig  vilde  køle  sin  Hævn- 
gjerrighed  paa  sine  litterære  Modstandere.  Omkrinf^  ham 
trængte  sig  strax  en  Skare  forvorpne  Mennesker,  der  pleje 
at  trives  i  Mistillidens  og  Mistankens  Sumpluft:  Raaderne 
Tzschoppe,  Grano,  Dambach,  simple  Ærgjerrigheder,  der 
med  Myndehundens  Iver  dreve  Forfelgelsesværket. 

Medens  de  tyske  Hoffer  saaledes  lode  sig  overvælde 
af  blind  Rædsel,  svælgede  Metternich  i  Følelsen  af  til- 
fredsstillet Forfængelighed:  Han  havde  atter  vidst  alt 
forud,  de  forvorpne,  der  drømte  om  Tysklands  Enhed,  vare 
blottede;  nu  gjaldt  det  at  drage  Fordel  af  de  tyske  Kro- 
ners Angest,  »at  give  Sagen  den  bedste  Vending,  at  drage 
den  bedst  mulige  Fordel  af  samme«.  Kejser  Frans  besøgte 
i  samme  Foraar  dø  italienske  Hoffer,  og  Metternich,  der 
med  den  preussiske  Sendemand  Krusemark  var  i  Monarkens 
Følge,  sendte  fra  Rom  og  Neapel  sin  Hustru  Rejsebreve, 
der  paa  den  uhildede  Læser  gjøre  Indtrykket  af  at  være 
skrevne  af  en  videbegj ærlig  handelsrejsende,  hvortil  salig 
Baron  Mtinchhausen  har  tilføjet  nogle  historisk-statistiske 
Berigtigelser.  Sin  Kunstsans  lagde  han  for  Dagen  ved  at 
begunstige  nogle  franske  og  engelske  Modemalere ;  den  Ud- 
stilling, som  de  tyske  Malere  havde  foranstaltet  i  Palazzo 
Caffarelli  til  Ære  for  Kejseren,  værdigede  han  derimod 
næppe  et  Blik ;  Wienerne  vidste  ikke,  hvad  de  skulde  stille 
op  med  disse  Nazareneres  højtflyvende  Idealisme,  og  derhos 
bare  Kunstnerne  fra  St.  Isidoro  langt  Haar  og  gammeltyske 
Frakker,  hvad  der  til  Trods  for  deres  katholske  Sindelag 
gjorde  dem  højlig  mistænkelige  i  Kejserens  Øjne.     Rejsens 

politiske  Øjemed  blev  tilsyneladende  naaet;  Kejser  Frans 
blev  overalt  ved  Hoiferne  hilset  som  Italiens  Protektor 
og  boede  i  Vatikanet  som  Gjæst  hos  Paven,  der  overøste  den 
fornemste  katholske  Hersker  med  Æresbevisninger  og 
smykkede  Ærkehertug  Rudolf  med  Kardinalpurpuret.  Dette 
var  tilstrækkeligt  til  at  bestemme  Metternichs  Dom;  hvorfor 
skulde  han  vel  t.  Ex.  ogsaa  have  søgt  Oplysning  om  de 
romerske  Forhold  hos  den  preussiske  Sendemand  Niebuhr, 
der  trods  sine  konservative  Tilbøjeligheder  og  sin  Agtelse 
for  Pavens  Mildhed  og  Kardinal  Consalvis  Klogskab  hurtig 
var  naaet  til  den  Indsigt,  at  den  evige  Stad  havde  befundet 
sig  langt  lykkeligere  under  Napoleon  end  under  det 
gjenop rettede  Præsteherredømme?  Den  østerrigske  Statsmand 
fandt  Tilstanden  i  Kirkestaten  ganske  fortræffelig  og  de 
neapolitanske  Lazzaroner  under  Bourbonnerherredømmets 
Velsignelse  »hundrede  Gange  mere  civiliserede  end  for  tyve 
Aar  siden«.  At  de  skraalende,  men  modløse  Italienere 
nogen  Sinde  kunde  vove  en  Rejsning,  erklærede  han  for  en 
fuldstændig  Umulighed  —  næppe  et  Aar  før  Revolutionen 
brød  ud  samtidig  i  Neapel  og  Piemont. 

Det  samme  Statsmandsblik  lagde  han  for  Dagen  ved 
Bedømmelsen  af  de  tyske  Forhold.  Dette  udmattede  Folk 
syntes  ham  længst  fuldt  modent  til  Revolutionen.  »Jeg 
indestaar  dig  for,«  skrev  han  til  sin  Hustru,  »at  Verden  i 
1789  var  fuldstændig  rask  i  Sammenligning  med  den 
nuværende  Tilstand.«  Allerede  efter  Wartburgerfesten  havde 
han  flere  Gange  med  de  sydtyske  Sendemænd  drøftet  det 
Spørgsmaal,  om  man  ikke  i  Wien  skulde  oprette  en  fælles 
»Foyer«  til  at  vaage  over  den  tyske  Revolution.  Nu  indløb 
det  ene  Nødraab  efter  det  andet  fra  de  smaa  tyske  Hoffer; 
alle  beklagede  deres  egen  Sorgløshed  og  beundrede  den 
store  Statsmands  gjennemtrængende  Skarpsindighed;  han 
alene  havde  forud  gjennemskuet  Burschernes  ryggesløse 
Planer.  Hvorledes  skulde  da  vel  dette  saa  forfængelige 
Menneske   nu    kunne    undgaa    at    henfalde    i    en    afsindig 

Overvurdering  af  sig  selv?  Siden  den  eneste  Kæmpe  i  det 
attende  Aarhundrede  var  hensovet  —  han  sigtede  vel  til 
Frederik  IL  — ,  fandt  Metternich  Menneskeslægten  til 
Ynkelighed  ussel.  »Min  Aand  fatter  ikke  det  snævre;  jeg 
behersker  et  uendeligt  større  Omraade,  end  andre  Statsmænd 
se  eller  ville  se.  Jeg  kan  ikke  afholde  mig  fra  tyve  Gange 
om  Dagen  at  sige:  Gode  Gud!  hvor  megen  Ket  har  jeg 
ikke,  og  hvor  stor  Uret  have  de  ikke!  Og  hvor  let  er  det 
ikke  at  finde  denne  saa  klare,  saa  simple,  saa  naturlige 
Ret!«  Den  tyske  Ungdoms  ideelle  Anmasselser  mødtes 
saaledes  med  en  Verdensmands  kolde  Indbildskhed,  han, 
som  aldrig  havde  følt  Varme  for  nogen  Idé,  aldrig  havde 
overtænkt  en  af  Menneskehedens  store  Kulturinteresser,  der 
betragtede  den  simpleste  af  alle  menneskelige  Lidenskaber, 
Angesten,  som  sin  naturlige  Forfundsfælle,  og  som  midt 
under  det  forfelgelsessyge  Politis  Daarskaber  endnu  indbildte 
sig  at  være  en  vis  Repræsentant  for  Statsmandens  Maade- 
hold:  »Det  er  kun  enkelte  forbeholdt  at  følge  den  hellige 
Mellemvej,  Sandheden  kræver.« 

Uden  at  spørge  efter  Beviser  holdt  han  det  for  en 
afgjort  Sag,  at  »Jenas  hemmelige  Ret«  efter  Lodtrækning 
udsendte  sine  Snigmorderfæller  over  Tyskland;  mod  en  saa 
frygtelig  Sammensværgelse  forslog  de  enkelte  tyske  Staters 
Magt  intet.  Ved  en  fælles  Optræden  af  alle  Forbundsstater 
under  Østerriges  Ledelse  skulde  Pressen,  Universiteterne, 
Kamrene  knevles;  »med  Guds  Hjælp  haaber  jeg  at  slaa 
den  tyske  Revolution,  ligesom  jeg  har  slaaet  Verdens- 
erobreren.«  I  sin  Monark  havde  han  en  fast  Støtte;  Kejser 
Frans  vilde  nu,  som  altid,  blot  have  Ro;  den  tyske  Nabos 
Daarskaber  maatte  aldrig  forstyrre  hans  Presses  Fredsomme- 
lighed eller  den  stille  Ro  paa  hans  Landdage  eller  ved 
hine  Skoler,  man  i  det  gamle  Østerrige  kaldte  Universiteter; 
han  billigede  af  ganske  Hjærte  sin  Ministers  Theori,  at  en- 
hver Forbundsfyrste  begik  »Feloiii  mod  Forbundet«,  naar 
han   indrømmede   sin    Presse  Friheder,    der   paa  Grund   af 

Fællesskabet  i  Sproget  ogsaa  kunde  smitte  det  tyske  Øster- 
rige. Med  kynisk  Aabenhed  udtalte  han,  at  man  maatte 
benytte  disse  svage  Regeringers  Frygt,  og  han  gav  sine 
Statsmænd  Fuldmagt  til  i  fornødent  Fald  at  true  med 
Østerriges  Udtrædelse  af  Forbundet. 

Preussen  var  endelig  vundet,  paa  Stoktoryerne  i  Eng- 
land-Hannover kunde  man  forlade  sig,  da  Grev  Miinster 
hørte  til  den  reaktionære  Politiks  faste  Støtter,  og  det  en- 
gelske Parlament  sjælden  bekymrede  sig  om  Tysklands 
indre  Anliggender.  Heller  ikke  fra  Rusland  var  der  nogen 
Modsigelse  at  befrygte.  Rigtignok  var  Kapodistrias,  der 
paa  denne  Tid  opholdt  sig  ved  et  italiensk  Bad,  endnu 
stadig  højst  mistænkelig  i  Østerrigernes  Øjne,  han  havde 
nylig  afslaaet  en  Indbydelse  fra  Metternich,  fordi  han  vilde 
undgaa  pinlige  Forklaringer;  men  Grækerens  Anskuelser 
havde  i  dette  Øjeblik  kun  ringe  Vægt  ved  Petersborger- 
hoffet,  hvor  Nesselrode  var  fuldstændig  enig  med  Metternich 
og  uaHadelig  gjentog  for  de  tyske  Sendemænd:  Det  er 
ubegribeligt,  at  en  saa  aandrig  Nation  kan  lade  sine 
Universiteters  farlige  Undtagelsesstilling  bestaa.  For  ogsaa 
at  gjøre  sit  skrev  Kejser  Frans  til  Czaren,  udtalte  sin 
Beklagelse  over  Mordet  paa  Kotzebue  og  besværede  sig 
samtidig  over  Alexanders  Opdrager,  Laharpe,  der  i  Italien 
drev  Misbrug  med  sin  kejserlige  Elevs  Navn  og  i  Ruslands 
Navn  æggede  de  romerske  Urosaander.  Dette  kejserlige 
Angiveri  vilde  Czaren  nu  ganske  vist  ikke  fæste  Lid  tih 
men  de  tyske  Tilstande  bedømte  han  ganske  som  Nessel- 
rode. Det  Russerhad,  der  fremgik  af  Jenaernes  Angreb 
paa  Kotzebue  og  Sand,  tog  han  som  en  personlig  For- 
nærmelse og  dadlede  levende,  at  Karl  August  drev  Under- 
søgelserne mod  Demagogerne  paa  saa  slap  en  Maade.  Nok 
sagt,  det  østerrigske  Hof  havde  fuldstændig  frie  Hænder  til 
Kampen  mod  den  tyske  Revolution. 

En  Tid  lang  saae  det  ud  til,  at  det  første  Slag  skulde 
blive   ført   af  Forbundsdagen    selv.     Trods    al   sin  Velvilje 

havde  Storhertug  Karl  August  efter  Sands  Udaad  dog  ikke 
kunnet  skaane  sin  Højskole  for  nogle  skarpe  Forholdsregler. 
Han  befalede  en  strængere  Haandhævelse  af  Disciplinen, 
og  da  »Isis«  vedblev  med  sit  Raseri,  skred  han  endelig 
ogsaa  ind  mod  Oken.  Efter  at  Senatet  forgjæves  havde 
protesteret  derimod,  maatte  det  give  den  ærlige  Bulder- 
basse Valget  mellem  at  opgive  sit  Læreembede  eller  sit 
Tidsskrift.  Da  Oken  efter  sin  vante  Vis  replicerede,  at 
han  ikke  havde  noget  Svar  herpaa,  blev  han  under  sine 
Embedsfællers  lydelige  Beklagelse  afskediget,  sit  Blad 
maatte  han  snart  derpaa  lade  udkomme  i  Leipzig,  selv 
søgte  han  at  slaa  sig  ned  i  Wtirzburg,  hvad  der  paa 
Kongens  umiddelbare  Befaling  blev  ham  forbudt,  og  der- 
paa tilbragte  han  nogen  Tid  i  Paris  med  lærde  Arbejder; 
han  var  den  tyske  Bevægelses  første  Flygtning.  For  at 
forebygge  noget  værre  og  forsvare  sit  Jena  mod  uretfær- 
dige Angreb  lod  Storhertugen  imidlertid  ved  Forbundsdagen 
forøslaa  en  Overenskomst  om  fælles  Grundsætninger  for 
den  akademiske  Disciplin;  dog  aldrig,  tilføjede  Sendemanden 
V.  Hendrich,  bør  Universiteterne,  som  Grev  Buol  selv  i  sin 
Aabningstale  har  kaldet  et  stolt  Mindesmærke  for  den  tyske 
Udvikling,  forvandles  til  Skoler:  »Ogsaa  Frihed  i  Meninger 
og  Lærdomme  maa  de  bevare;  thi  i  aaben  Kamp  mellem 
Meningerne  skal  her  det  sande  udfindes,  Eleven  skal  her 
reddes  for  det  ensidige,  for  Avtoritetstroen,  skal  hæves  til 
Selvstændighed.«  Hertil  sluttede  sig  et  varmt  Forsvar  for 
Studenterne:  I  deres  Samfund  havde  de  villet  virkeliggjøre 
den  smukke  Idé  om  Tyskernes  Enhed;  dem,  hvem  man  i 
Krigen  havde  brugt  som  vaabendygtige,  kunde  man  ikke 
strax  igjen  behandle  som  umyndige.  Samtidig  sendte  Stor- 
hertugen en  særlig  Udsending,  Gehejmeraad  Conta,  til 
Frankfurt  for  at  træffe  de  nærmere  Aftaler  med  Sende- 
mændene for  de  andre  Stater,  der  ogsaa  havde  Univer- 
siteter. 

Med    Forfærdelse    hørte    Gentz    og    Nesselrode    dette 

Fyrstens  forvovne  Sprog,  der  i  et  sligt  Øjeblik  endnu 
vovede  at  forsvare  den  frie  Meningskamp  og  de  tyske  Stu- 
denters Enhedsdrømme;  men  Metternich  mente:  »Med  For- 
agt kan  man  ikke  straffe  denne  gamle  Bursch,  det  er  han 
alt  vant  til.«  I  slig  Tone  vovede  en  esterrigsk  Statsmand 
at  tale  om  den  berømteste  Mand  i  den  tyske  Fyrstestand; 
Wallensteins  Tider  truede  med  at  fornyes.  Grev  Buol  fik 
dernæst  Befaling  til  at  indlade  sig  paa  en  Drøftelse  af  de 
weimarske  Forslag  og  derpaa  gjennemføre  et  Modforslag, 
som  Gentz  havde  udarbejdet,  et  Mesterstykke  af  politisk 
Sjæleangest.  Huset  Østerriges  Reformplaner  gik  væsentlig 
ud  paa  tvende  Forslag:  Studenterne  skulde  gaa  glip  af 
enhver  Undtagelsesstilling  og  ogsaa  i  Disciplinærsager  ude- 
lukkende være  underkastede  det  borgerlige  Politi,  da  dette 
lettest  gjennem  Støvlepudsere  og  andre  slige  Folk  kunde 
faa  Nys  om  de  unge  Menneskers  Forseelser.  Fremdeles 
skulde  alle  tyske  Regeringer  forpligte  sig  til  ingen  Sinde 
igjen  at  ansætte  nogen  akademisk  Lærer,  som  var  bleven 
afsat  paa  Grund  af  farlige  Lærdomme.  Navnlig  det  sidste 
Punkt  laa  Wienerregeringen  ret  paa  Hjærte.  Gentz  ud- 
ledede  alle  Ungdommens  Synder  kort  og  godt  af  deres 
Professorers  rj^ggesløse  Lærdomme,  og  han  forsikrede  med 
Frækhed,  at  Oken,  Fries,  Luden  og  Kieser  utvivlsomt  vare 
Kotzebues  egentlige  Mordere.  Kejser  Frans,  der  var  mis- 
troisk mod  alt,  hvad  der  laa  uden  for  hans  Synskreds,  var 
af  samme  Anskuelse;  han  anbefalede  alle  Hoffer  indtræn- 
gende at  gaa  ind  paa  de  kejserlige  Forslag  og  bad  per- 
sonlig Kongen  af  Preussen  om  hans  venskabelige  Under- 
støttelse. 

Dog  de  langsomme  Underhandlinger  ved  Forbundet  bød 
dog  nogle  Garantier  med  Overraskelser.  Da  den  sædvan- 
lige Indhentning  af  Instruktioner  tog  sin  Begyndelse,  og 
Regeringerne  modent  overvejede  det  vanskelige  Spørgsmaal, 
fremgik  det  atter,  hvor  lidet  Metternichs  Østerrige  havde 
til  fælles  med    den   tyske  Kultur.      Kun  Østerriges  medi- 

cinske  Fakulteter  havde  fuldstændig  Lærefrihed;  i  Berlin 
havde  man  derimod  en  levende  Følelse  af,  hvor  let  en 
voldelig  Adfærd  mod  den  akademiske  Frihed  kunde  øde- 
lægge ethvert  Grundlag  for  den  tyske  Dannelse.  Selv  den 
frygtsomme  Anciilon  vilde  dog  ikke  ganske  fornægte  de 
tyske  lærde  og  gav  Wienerheffet  at  betænke:  alt  dette  er 
os  vanskeligere  end  for  Østerrige,  da  vi  besidde  store  Uni- 
versiteter, der  kun  ere  Lære-  og  Opdragelsesanstalter  og 
kun  kunne  trives  i  Frihed,  og  en  preussisk  Svarskrivelse 
(af  10de  Juli),  der  var  udarbejdet  af  Eichhorn,  udtalte  sig 
ganske  vist  ikke  saa  overbærende  om  Ungdommens  Ind- 
bildskhed som  Storhertug  Karl  August,  men  i  sine  praktiske 
Forslag  faldt  den  næsten  fuldstændig  sammen  med  de  wei- 
marske. De  væ'sentlige  Institutioner  ved  de  tyske  Høj- 
skoler, saaledes  som  de  historisk  havde  udviklet  sig,  vare 
gjennemgaaende  sunde,  og  den  preussiske  Skrivelse  advarede 
udtrykkelig  Kegeringerne  mod  den  Fristelse  at  ville  gjere 
ludgreb  i  denne  Frihedsverden  ved  Trusler  og  Formaninger; 
Eichhorn  vovede  endog  at  komme  frem  med  den  simple, 
men  i  hint  Øjeblik  meget  dristige  Tanke,  om  man  ikke 
under  visse  Forbehold  ligefrem  skulde  tilstede  de  akade- 
miske Forbindelser,  da  Aarhundredernes  talløse  Forbud  dog 
ikke  havde  hjulpet  noget,  og  han  udtalte  sig  meget  be- 
stemt mod  det  Forslag,  at  en  afsat  Professor  aldrig  kunde 
ansættes  paa  ny.  Det  var  tilstrækkeligt,  naar  Regeringerne 
samvittighedsfuldt  underrettede  hverandre  om  Grundene  til 
en  slig  Afskedigelse,  da  sikkert  ingen  tysk  Fyrste  vilde 
tage  nogen  Ungdoms  fordærver  i  sin  Tjeneste.  I  Forbunds- 
dagens Kommission  kunde  Preussen  nu  ganske  vist  ikke 
trænge  igjennem  med  alle  sine  Forslag;  Østerriges  An- 
dragende om  de  afskedigede  Professorer  blev  trods  Preussens 
Modsigelse  antaget  af  Bayern,  Hannover  og  Baden;  men 
under  Forhandlingernes  yderligere  Fortsættelse  mødte  øster- 
rige overalt  Modstand  i  Partikularismen,  der  ingensteds  er 
saa  vel  berettiget  som  paa  det  akademiske  Omraade-,  selv 

disse  ængstelige  sraaa  Kroner  vilde  dog  ikke  ganske  opgive 
deres  Højskolers  særlige  Forhold,  kunde  kun  komme  overens 
om  enkelte  fælles  Forskrifter,  og  deres  Modstand  var  saa 
meget  desto  vanskeligere  at  bekæmpe,  som  Universitets- 
væsenet  utvivlsomt  ikke  hørte  under  Forbundets  Kompe- 
tence. 

Metternich  følte,  at  han  aldrig  kunde  naa  sit  Formaal 
gjennem  Forbundsdagen;  raske,  gjeunemgribende  Beslut- 
ninger, som  Wienerhoffet  behøvede,  kunde  ikke  opnaas  hos 
denne  Forsamling.  Derfor  tilraadede  Geutz  allerede  i  April, 
at  man  først  skulde  tilvejebringe  en  fortrolig  Forstaaelse 
mellem  de  større  Hoffer,  og  Metternich  gik  ind  paa  For- 
slaget, saa  snart  han  fik  Kjendskab  til  Frankfurter-Univer- 
sitetskommissionens  slæbende  Gang.  Det  var  hans  Plan 
først  og  fremmest  at  indtræffe  i  Juli  til  Bøhmen,  hvor 
Preusserkongen  ved  denne  Tid  plejede  at  bruge  Badene  i 
Teplitz;  her  vilde  Metternich  nu  forelægge  ham  nogle  pro- 
visoriske Forbundslove;  thi  kun  Forbundslove  —  saaledes 
erklærede  han  gjentagne  Gange  i  Berlin  —  kunde  endnu 
magte  de  revolutionære  Sammensværgelsers  vidt  fremskredne 
Onde,  Forholdsregler  fra  enkelte  Forbundsstaters  Side  sloge 
allerede  ikke  mere  til.  Var  man  enig  med  Preussen,  skulde 
Repræsentanterne  for  de  tvende  Stormagter  i  Karlsbad  af- 
tale Undtagelseslovene  med  Ministrene  for  de  større  For- 
bundsstater, og  disse  Love  havde  derpaa  Forbundsdagen 
at  antage  og  bekjendtgjere  uden  videre  Drøftelse,  thi  hvem 
blandt  de  smaa  turde  vel  driste  sig  til  at  modsige  de  ni 
mægtigste  tyske  Hoffer,  saa  snart  de  for  Alvor  vare  blevne 
enige  ?  Efter  Undtagelseslovenes  Vedtagelse  skulde  sluttelig 
Ministrene  for  Forbundsstaterne  samles  i  Wien  for  at  give 
Grundtrækkene  i  Forbundsforfatningen  den  siden  1815  lo- 
vede Fuldendelse,  naturligvis  i  stræng  konservativ  Forstand, 
og  navnlig  for  at  fastslaa  bindende  Regler  for  Stænder- 
forsamlingerne. Planen  lignede  meget  stærkt  et  Statskup, 
den   gik    med    Ringeagt   hen    over  Forbundsdagens    forfat- 

ningsmæssige  Ret  og  indeholdt  samtidig  den  skarpeste 
Kritik  af  Porbundsforsamlingen ;  thi  dette  Forbund  kunde 
man  ganske  vist  ikke  fravriste  nogen  Beslutning  ved  andre 
Midler  end  Egenraadighed  og  Skræmsel. 

Lykkelig  og  med  hellig  Iver  udarbejdede  Gentz  nu 
sine  Forslag  for  Karlsbader- Forsamlingen :  provisoriske  Und- 
tagelseslove  mod  Universiteterne,  Pressen,  Demagogerne  og 
derhos  en  Fortolkning  af  Art.  13,  hvortil  Badens  Kamre 
havde  givet  Anledningen.  Naar  de  liberale  stadig  med 
Falskhed  mistydede  den  bemeldte  Artikel,  som  den  havde 
lovet  Repræsentativsjstemet,  var  Gentz  nu  paa  rede  Haand 
med  det  modsatte  Sofisteri,  der  i  det  mindste  var  lige  saa 
velgrundet;  Artiklens  Ord:  »landståndische  Verfassungen« 
betød  »Stænder«,  og  slet  ikke  andet;  vilde  de  tyske  Stater, 
saaledes  skrev  han  til  Hospodar  Soutzo,  gaa  ind  paa  det 
demokratiske  Repræsentativsystem,  gik  hver  føderativ  En- 
hed i  Vasken,  og  Østerrige  vilde  finde  det  under  sin  Vær- 
dighed endnu  længere  at  tage  Del  i  et  sligt  Forbund.  I 
dybeste  Hemmelighed  bleve  imidlertid  foruden  Preussen  og 
de  fire  Kongeriger  tillige  Hofferne  i  Baden,  Mecklenburg 
og  Nassau,  der  bleve  ansete  for  særdeles  paalidelige,  op- 
fordrede til  at  sende  deres  ledende  Ministre  i  Juli  til 
Karlsbad;  alle  erklærede  sig  med  Glæde  beredte  hertil. 
De  øvrige  Regeringer  værdigede  man  ikke  et  Ord,  nogle, 
fordi  man  havde  Hastværk,  og  kun  en  lille  Kreds  rask 
kunde  fatte  en  Beslutning,  andre,  fordi  Kejser  Frans  havde 
Mistillid  til  dem. 

For  Storhertugen  af  V^eimar  havde  man  ved  Wiener- 
hoifet  ikke  onde  Ord  nok;  den  tyske  Litteraturs  Mæcenas 
haanede  man  nu  som  Protektor  for  de  tyske  Snigmordere; 
enkelte  Hedsporer  mindede  allerede  om  hans  Stamfader, 
Johan  Frederiks  Skæbne.  Den  kjække  Fyrste  holdt  Stand, 
saa  længe  det  gik  an;  han  tænkte  endog  i  Foraaret  paa 
at  udnævne  den  ftygtede  Gagern  til  sin  Forbundssende- 
mand,    hvad    dog    General    Wolzogen    heldigvis    fik    ham 

snakket  fra.  Imidlertid  indløb  alvorlige  Formaninger  fra 
Rusland,  aabenbare  Trusler  fra  Østerrige.  Paa  Rejsen  til 
Karlsbad  erklærede  Metternich  ligeud  til  en  af  Smaa- 
hoffernes  Statsnnænd:  Det  eneste  Retsgrundlag  for  de  smaa 
Forbundsstaters  Existens  var  Forbundsakten ;  kun  som  For- 
bundsmedlemmer  havde  de  erholdt  de  evropæiske  Magters 
Anerkjendelse,  ved  Feloni  mod  Forbundet  kunde  de  for- 
bryde deres  Tilværelse.  Denne  frivole  Opfattelse  haanede 
ganske  vist  rent  ud  det  tyske  Statsforbunds  folkeretlige  Ka- 
rakter, alle  tyske  Fyrsters  saa  ofte  og  saa  højtidelig  aner- 
kjendte  Suverænitet;  men  Karl  August  vidste  vel,  hvad 
han  skulde  tænke  om  sin  Suverænitet;  han  var  ikke  saa 
stor  Taabe,  at  han,  væbnet  med  en  Forbundsparagrafs 
Papirssværd,  skulde  ville  tage  Kampen  op  mod  alle  større 
Forbundsstaters  tydelige  Vilje.  Endnu  engang  mod  sit 
Livs  Aften  tik  han  Smaastatsvæsenets  Løgn  at  føle,  der 
havde  pint  ham  hans  hele  Liv;  han  maatte  i  Tavshed  gaa 
ind  paa,  hvad  han  dog  ikke  kunde  hindre,  og  forbeholdt 
sig  kun  i  Stilhed  at  udføre  Karlsbaderbeslutningerne  med 
saa  stor  Mildhed  som  muligt.  Næst  efter  Weimar  vare  de 
fire  Fristæder  Wienerhoffet  højst  mistænkelige;  de  fire 
Kommuners  ærværdige,  gammeldags  Senater  kunde  takke 
den  vakre  bremiske  Porbundssendemand  Smidt  for  dette 
ufortjente  Ry;  han  nærede  ganske  vist  en  oprigtig  Beun- 
dring for  Forbundsforfatningen  og  Huset  Østerrige,  men 
ønskede  dog  stadig  væk  en  Udførelse  af  Forbundsaktens 
Løfter  og  gav  undertiden  Anstød  ved  sin  borgerlige  Fri- 
modighed. 

Ligesom  Smaahofferne,  saaledes  blev  ogsaa  Forbunds- 
dagen selv  uden  nogen  som  helst  Meddelelse  om  Planerne 
i  Karlsbad;  siden  Raadslagningen  om  Universiteterne  var 
den  falden  fuldstændig  i  Unaade  i  Wien,  og  Gentz  sagde 
nu  selv,  hvad  der  for  kort  Tid  tilbage  havde  været  Høj- 
forræderi: denne  Forsamling  er  ikke  en  Smule  bedre  end 
Regenburger- Rigsdagen.     Kun  rygtevis  hed  det  i  Frankfurt, 

at  den  Badekur,  som  førte  saa  mange  tyske  Ministre  til 
Karlsbad,  kunde  maaske  ogsaa  give  Anledning  til  politiske 
Drøftelser. 

Endnu  den  31te  Juli  sendte  Smidt  sit  Senat  en  uskyl- 
dig Skrivelse  om  den  Opgave,  Tysklands  Statsmænd  skulde 
stille  sig  paa  Karlsbadermødet.  Ogsaa  han  ansaa  det  for 
raadeligt  at  berolige  den  ophidsede  offentlige  Mening;  men 
han  vilde  forsone  »de  tyske  Folkeslag«  med  de  bestaaende 
Tilstande,  for  at  de  ikke  stadig  paa  ny  skulde  æggez  ved 
Synet  af  det  besejrede  Frankrigs  politiske  og  økonomiske 
Velstand,  og  han  anbefalede  derfor  Forbundsdagen  en  kraf- 
tig, almennyttig  Virksomhed,  som  Forbundet  allerede  havde 
lagt  for  Dagen  ved  Organisationen  af  Forbundshæren,  der 
rigtignok  ene  og  alene  var  til  paa  Papiret.  Smidt  haabede, 
at  Forbundsdagen  Skridt  for  Skridt  vilde  nærme  sig  Op- 
hævelsen af  de  indre  tyske  Forbundsgrænser,  men  advarede 
bekymret  mod  alt  for  overdrevne  Forventninger,  for  at  ikke 
Østerrige,  der  næppe  trænger  til  det  tyske  Marked,  skal 
^ærne  sig  fra  os;  han  haabede  paa  en  Forbunds- Domstol, 
paa  en  fælles  Udenrigspolitik,  ledet  af  en  diplomatisk  Kom- 
mission paa  Forbundsdagen,  og  andre  slige  fromme  Ønsker. 
Saa  liden  Anelse  havde  han  om,  hvad  Metternich  førte  i 
Skjoldet. 

Hvilken  betydningsfuld  Modsætning!  Paa  den  ene 
Side  en  redelig  Patriots  formløse,  føderalistiske  Drømme; 
i  alle  bremiske  Anliggender  er  han  en  mønsterværdig  prak- 
tisk og  indsigtsfuld  Statsmand;  men  med  barnlig  Tillid 
venter  han  det  umulige  af  det  tyske  Forbund  med  dets 
ubodelige  Intetsigenhed ;  paa  den  anden  Side  en  kynisk, 
utysk  Politik,  der  agter  at  fremtvinge  Folkeslagenes  Ro 
ved  Politiets  Tryk,  men  forfølger  sit  lave  Formaal  med 
fuldendt  Snuhed  og  klar  Beregning.  I  en  slig  Kappestrid 
kunde  Sejren  ikke  være  tvivlsom,  selv  om  Magtforskjellen 
havde  været  mindre  latterlig.  Hansestædernes  Statsmand 
drømte  ikke  om,   at   hans   uskyldige  Skrivelse   var   forraadt 

til  Wienerhoffet,  og  her  til  Trods  for  den  saa  inderlig  be- 
vidnede Underdanighed  mod  Huset  Østerrige  blev  ilde  op- 
tagen som  et  nyt  Bevis  paa  demagogisk  Sindelag.  For 
disse  smaa  Fæller  havde  de  ni  sammensvorne  Hoffer  ingen 
Grund  til  at  være  bange,  og  triumferende  forkyndte  Gentz 
sin  Ven  Pilat,  da  Metternich  indtraf  i  Karlsbad:  Et  uhyre 
Moment  i  den  tyske  Historie  er  indtraadt! 

I  Løbet  af  Juli  Maaned  paafulgte  imidlertid  de  første 
Arrestationer  og  Husundersøgelser  i  Berlin  og  Rom;  den 
13de  aflagde  Gehejmeraad  Kamptz  Statsknnsleren  en  Beret- 
ning om  Resultatet.  Plumpt  og  raat,  med  skamløs  Letfær- 
dighed havde  han  sluppet  sit  Hundekobbel  løs  paa  alle,  der 
muligvis  kunde  staa  i  den  fjærneste  Forbindelse  med  Bur- 
schenschaft'et.  Og  dog  blev  Antallet  paa  de  arresterede 
bekj.endte  Mænd  meget  ringe;  thi  Metternich  lej  med  Be- 
vidsthed, naar  han  betegnede  Preussen  som  Arnestedet  for 
de  revolutionære  Planer;  netop  de  preussiske  Universiteter 
havde  kun  taget  ringe  Del  i  den  teutoniske  Bevægelse. 
Hvad  Østerrigerne  med  samt  sit  preussiske  Slæng  imidlertid 
forfulgte,  var  heller  ikke  det  revolutionære  Sindelag,  men 
den  tyske  Nationalstolthed,  og  denne  havde  rigtignok  sin 
største  Støtte  i  Preussens  Folk,  Hær  og  Embedsstand.  I 
Berlin  var  Jahn  det  første  Offer;  han  blev  sat  paa  Fæst- 
ningen, først  i  Spandau,  derpaa  i  Kiistrin,  og  havde  en 
svær  Dyst  at  udholde,  fordi  man  i  de  arresterede  Studenters 
og  Elevers  Papirer  fandt  Turnfaderens  »Guldkorn«  og 
andre  taabelige  Hjærtensudgydelser*),  der  forekom  de  æng- 
stelige subalterne  Embedsmænd  højst  betænkelige. 

Da  Staten  jo  skulde  være  i  Fare,  gjaldt  det  for  til- 
ladt at  bryde  Brevene,  at  »perlustrire«  dem,  som  det  juri- 
diske Udtryk  lød.  En  hel  Skare  unge  Mennesker  blev 
maanedsvis  slæbt  fra  det  ene  Forhør  til  det  andet  paa 
Grund  af  enkelte  taabelige   eller  helt  uskyldige  Ytringer  i 


*)  Oven  for  S.  64. 

deres  Breve.  Saaledes  maatte  de  tvende  Schweizerstudenter 
Ulrich  og  V.  Wysz  udstaa  en  lang  Undersøgelse,  fordi  man 
i  et  af  deres  Breve  fandt  den  Bemærkning:  Sands  Daad 
vil  skade  den  gode  Sag;  under  den  gode  Sag  kunde  jo 
kun  være  ment  en  demagogisk  Sammensværgelse.  Paa  de 
anklagedes  Sporgsmaal,  hvad  man  da  egentlig  skulde  for- 
staa  ved  »demagogisk«,  gav  Undersøgelsesdommeren  til 
Svar:  »demagogisk«  er  enhver  voldelig  Fremkaldelse  af  en 
Forfatning.  Ogsaa  en  af  Berlins  mest  ansete  Borgere,  Bog- 
handleren G.  A.  Reimer,  —  en  Forretningsmand  i  stor 
Stil,  dristig  til  at  vove  og  klog  i  sine  Beregninger,  en  af 
de  første  Repræsentanter  for  den  tyske  Borgerstands  gjen- 
vaagnende  Virksom hedsaand  —  maatte  finde  sig  i  en  Hus- 
undersøgelse,  fordi  han  stod  paa  særlig  venskabelig  Fod 
med  Niebuhr,  PJichhorn  og  Schleiermacher,  og  fordi  Turn- 
vennerne  kom  meget  i  hans  gjæstfri  Hus.  Giano  og  Dam- 
bach toge  personlig  Del  i  denne  vigtige  Sag.  Reimer  selv 
var  netop  rejst  bort,  og  da  Eichhorn  som  Ven  af  Huset 
tog  sig  kjækt  af  Hustruen  og  nødte  Kommissionen  til  at 
fremvise  deres  Fuldmagt,  hævnede  disse  subalterne  sig 
ved  en  uforskammet  Indberetning,  hvori  de  tydelig  gave  at 
forstaa,  at  »paagj ældende«  Eichhorn  —  en  af  Monarkiets 
første  Embedsmænd  —  muligvis  ogsaa  var  Deltager  i 
Sammensværgelsen.  Blandt  Reimers  Papirer  fandtes  nogle 
af  Schleiermachers  Breve  fra  Tilsiterfredens  Tider,  hvori 
der  var  Tale  om  en  nær  Folkerejsning,  og  disse  mod 
Fremmedherredømmet  rettede  Ord  vare  tilstrækkelige  til 
ogsaa  at  gjore  den  store  Theolog  mistænkelig.  Politiet 
overværede  de  følgende  Maaneder  hans  Prædikener,  Spioner 
optegnede,  hvorledes  han  talte  om  den  Befrielse  af  alle 
Menneskets  aandelige  Kræfter,  som  vi  skylde  Kristi  Lære, 
hvorledes  Menigheden  sang:  »Lobsingt!  Nun  hat  er  schon 
am  Holz  ein  Pluch  gehangen!«  —  og  hvorledes  endelig 
endog  fire  beskjæggede  Studenter  havde  nydt  Nadveren  og 
derpaa  knælede  ned  og  bad,  tilsyneladende  dybt  rørte. 

Skjønt  Kamptz  var  en  af  de  ivrigste  Forsvarere  af  den 
hemmelige  Retsforfølgelse,  tog  han  dog  ikke  i  Betænkning 
strax  at  offentliggjøre  talrige,  til  Dels  forvanskede  Steder 
af  de  arresteredes  Breve;  han  skrev  i  »Vossische  Tidende« 
en  saa  fornærmelig  Artikel  om  Jahns  Arrestation,  at  den 
fangne  indgav  en  Klage  for  Bagvaskelse,  der  imidlertid 
blev  slaaet  ned,  og  i  »Jahrbiicher  der  Gesetzgebung«  søgte 
han  endog  at  belære  de  preussiske  Dommere  om,  at  de 
maatte  fælde  en  Dom  for  Højforræderi,  selv  om  der  blot 
forelaa  forbryderske  Theorier.  Den  ærlige  Stågemann 
maatte  aabne  Spalterne  i  sin  Statstidende  for  de  latter- 
ligste Oplysninger  og  trøstede  sig,  som  saa  mange  andre 
retskafne  Embedsmænd,  med  den  Mening:  Fuldstændig 
ugrundet  kan  Mistanken  dog  vel  ikke  være,  ellers  vilde  de 
højeste  Politimyndigheder  ikke  tale  saa  bestemt.  Her  stod 
at  læse,  at  en  sextenaarig  Gymnasiast  havde  ladet  falde 
den  rædselsfulde  Ytring:  »O  brave  Sand!  du  vidste  ikke, 
hvilke  Kvæghøveder  vi  vare«;  samme  unge  Djævel,  der 
aabenbart  nylig  havde  berust  sig  i  Schillers  Røvere,  havde 
ogsaa  skrevet:  »Paa  hvert  Træ  her  fra  til  Charlottenburg 
burde  der  klynges  en  op;  hvor  jeg  da  vilde  faa  Luft!« 
—  og  fremdeles:  »At  dræbe  alle  otte  og  tredive  er  en  let 
Sag,  et  Øjebliks  Værk«  —  hvortil  Statstidenden  gjorde 
den  vise  Bemærkning,  hermed  var  der  aabenbart  sigtet  til 
det  tyske  Forbunds  durchlauchtige  Suveræner.  Og  disse 
skandaløse  Taabeligheder  stode  i  Monarkiets  Begeringsblad 
Side  om  Side  med  fortræffelige  Afhandlinger,  der  lagde  en 
velvillig  og  retfærdig  Regerings  Indsigt  for  Dagen.  Naar 
usle  Haandlangeres  abeagtige  Ondskabsfuldhed  saaledes 
kunde  give  en  hæderkronet  Stat  blot  for  den  almindelige 
Haan,  hvad  Under  var  det  vel  da,  at  den  offentlige  Mening 
opgav  Haabet.  Den  preussiske  Stat  lignede  en  Mand,  som 
er  greben  af  en  fix  Idé,  men  i  øvrigt  sund  og  frisk;  i  alle 
Forvaltningens  Grene   bevaredes  de  gamle  ærefulde  Tradi- 

tioner,  kun  mod  Demagogerne  fik  Embedsstandens  forvorpne 
Elementer  frit  Spillerum. 

Ved  Rhinen  havde  Kamptz  med  Gemenhedens  Instinkt 
netop  udsøgt  sig  de  Mænd,  der  repræsenterede  den  preus- 
sisk-tyske  Aand  i  denne  vanskelige  Provins.  I  Køln  arre- 
sterede man  saaledes  Prokurator  L.  v.  Miihlenfels,  en  svær- 
mersk  Patriot,  der  havde  lagt  sit  Mod  for  Dagen  i  Slaget 
ved  Dennewitz;  han  var  bekjendt  med  Brødrene  Folien, 
men  aldrig  indviet  i  deres  hemmeligste  Planer.  Samtidig 
blev  der  i  Bonn  foretaget  Husundersøgelser  hos  Arndt  og 
Brødrene  Welcker.  Forgjæves  gik  Humboldt  i  Borgen  for 
sin  unge  Ven,  Filologen  F.  G.  Welcker,  og  lagde  Stats- 
kansleren  paa  Sinde,  hvor  let  den  unge  Højskole  kunde 
gaa  til  Grunde,  naar  man  saa  letfærdig  stillede  de  nye, 
saa  ærefuldt  udnævnte  Lærere  blot.  Den  fine,  geniale  Ar- 
kæolog F.  G.  Welcker,  havde  allerede  i  Gieszen  ved  sin 
nationale  Begejstring  paadraget  sig  Rhinbeboernes  Vrede, 
som  Professor  i  Gottingen  havde  Kamptz  denuncieret  ham 
hos  den  hannoveranske  Regering,  og  nu  maatte  han  vente  i 
hele  sex  Aar,  før  Minister  Schuckmann  erklærede,  at  Under- 
søgelsen slet  ikke  havde  bragt  noget  for  Dagen. 

Mere  grusom  var  Arndts  Skæbne.  Den,  der  i  en  Tids- 
alder, hvor  den  anonyme  Publicistik  hersker,  har  Mod  til 
med  aabent  Visir  at  forsvare  sin  politiske  Mening,  kan  i 
Længden  ikke  undgaa  et  uhyre  Had.  Saa  snart  Husunder- 
søgelserne  i  Bonn  rygtedes,  kom  de  hemmelige  Fjender,  den 
kjække  Mand  havde  skaffet  sig  i  alle  Partier,  i  travl  Bevægelse, 
hans  Vandringsaar  i  Fædrelandets  Tjeneste  bleve  hos 
Kongen  udlagte  som  Beviser  paa  æventyrlig  Ustadighed, 
og  Monarken,  der  endnu  længe  vedblev  at  være  fast  over- 
tydet om  Existensen  af  et  hemmeligt  Forbund,  som  truede 
hele  Samfundsordenen,  forbød  ham  foreløbig  Fortsættelsen 
af  hans  Forelæsninger.  Den  Mand,  der  engang  først  havde 
løftet    sin    Stemme    for    »den    tyske    Flods«    Gjenerobring, 

følte  det  nu  som  »en  frygtelig  Ironi«,  at  han  her  ved  den 
befriede  Rhinstrøm  skulde  blive  et  Offer  for  en  overordentlig 
Retsforfølgelse;  han  skrev  til  Statskansleren :  »Som  en 
Skjælm  og  Forræder,  som  en  fejg  Knægt,  der  kalder  Uret 
for  Ret,  skulle  de  sandelig  ikke  finde  mig.«  Endnu  i 
tvende  Aartier  skulde  han  lide  under  en  Uretfærdighed, 
der  blandt  alle  Demagogjagtens  Synder  er  og  bliver  den 
hæsligste.  Snart  vovede  Kamptz's  Sporhunde  sig  endog  i 
Kast  med  Statskanslerens  fortrolige;  den  utrættelige  Grano 
kom  selv  til  Rhinen  for  at  gjennemforske  Dorows*)  Pa- 
pirer. Ogsaa  Justus  Gruner,  der  dødelig  syg  havde  søgt 
Lægedom  i  Wiesbaden,  modtog  et  Besøg  af  Støveren,  og 
de  sidste  Dage  i  hans  korte  Liv  bleve  formørkede  ved 
denne  Krænkelse,  der  oprørte  den  lidenskabelige  Mand  paa 
det  dybeste. 

At  Hardenberg  skulde  have  troet  paa  alle  Demagog- 
jægernes Fabler  synes  utroligt.  Den  gamle  Herre  viste 
ogsaa  nu  undertiden  sit  taknemmelige  Hjærte,  i  det  han 
understøttede  den  ulykkelige  Jahns  Hustru,  der  under 
Mandens  lange  Fængsling  mistede  tvende  Børn,  og  han 
skrev  venskabelig  til  Dorow:  han  skulde  kun  trøstig  røbe 
sine  Hemmeligheder,  da  vilde  hans  Uskyld  nok  komme  for 
Dagen.  Dog  findes  der  selv  i  Hardenbergs  fortrolige  Breve 
intet  beklagende  eller  tvivlende  Ord,  men  tvært  imod  en 
Mængde  skarpe  Ytringer  mod  Demagogernes  Ryggesieshed ; 
ogsaa  han  troede  paa  en  stor  Fare  for  Staten,  skjønt  han 
just  ikke  billigede  hvert  af  Forfølgernes  Skridt,  og  det  er 
ikke  rigtigt,  som  hans  Panegyrikere  senere  vilde  hævde, 
at  han  kun  for  et  Syns  Skyld  har  stillet  sig  i  Spidsen 
for  det  reaktionære  Parti.  Sine  Forfatningsplaner  fastholdt 
han  endnu  stadig;   men  de  kunde   kun   virkeliggjøres,  naar 


*)  Tysk  Forfatter  og  Arkæolog,  en  Tid  lang  ansat  i  det  preus- 
siske Diplomati,  saaledes  bl.  a,  (1817)  Gesandtskabssekretær 
i  Kjøbenhavn. 

Kongen  var  fuldstændig  beroliget  med  Hensyn  til  Statens 
Sikkerhed. 

De  ældre  Mænd  blandt  de  forfulgte  bare  deres  Til- 
skikkelse med  en  rolig  Værdighed,  der  i  og  for  sig  maatte 
kunne  vise  det  ugrundede  i  deres  Mistænkeliggjerelse. 
Hverken  Arndt  eller  F.  G.  Welcker  og  Miihlenfels  lode 
sig  ved  den  udstaaede  Beskæmmelse  nogen  Sinde  lede  vild  i 
deres  monarkiske  Sindelag,  deres  preussiske  Troskab;  med 
uforanderlig  Djærvhed  søgte  Reimer,  trods  alle  Krænkelser, 
at  indgyde  sin  sygelig  forstemte  Ven  Niebuhr  Mod  og 
Tillid.  Kun  den  varmblodige  Karl  Theodor  Welcker,  en 
ubetinget  Beundrer  af  Repræsentativsystemet  —  allerede 
under  Wienerkongressen  havde  han  i  en  Tale:  »Tysklands 
Frihed«  krævet  et  tysk  Parlament  —  nærede,  hvad  der  jo 
var  menneskeligt  nok  efter  slige  Erfaringer,  en  hadefuld 
Opfattelse  af  den  preussiske  Stat,  en  Opfattelse,  som  kun 
vandt  alt  for  villigt  Øre  hos  de  liberale  i  Sydvesttyskland. 
Blandt  de  yngre  bleve  mange  derimod  først  ved  Forfølgelsen 
drevne  over  i  Radikalismen,  andre  knækkedes  i  deres  Ung- 
doms Vaar,  atter  andre  fjærnedes  voldelig  fra  Fædre- 
landet. 

For  Preussen  og  dets  Forhold  til  den  tyske  Nation 
blev  den  vanvittige  Demagogforfølgelse  i  Sandhed  skæbne- 
svanger, skjønt  Flertallet  paa  Forbundsdagen  med  under- 
danig Tak  anerkj endte  den  preussiske  Regerings  heldbrin- 
gende Strænghed.  Ordret  opfyldtes  nu,  hvad  Niebuhr 
havde  spaaet:  »Hvilket  Liv  uden  Kjærlighed,  uden  Patrio- 
tisme, uden  Glæde,  fuldt  af  Mismod  og  Harme  vil  ikke  op- 
staa  af  slige  Forhold  mellem  Undersaatterne  og  Regerin- 
gerne?« De  partikularistisk  sindede  liberale  havde  allerede 
tidligere  begyndt  at  rive  ned  paa  det  preussiske  Monarki; 
nu  styrtede  de  sig  først  ret  med  synlig  Fryd  over  dette 
Tysklands  aabne  Saar.  Da  Tysk-Østerrigerne  vare  blevne 
fuldstændig  fremmede  for  den  nationale  Bevægelse,  og 
Metternich   følgelig   fandt   ringe  Anledning   til    Fængsling, 

gjaldt  Preussen  fremtidig  som  Mørkets  Magt  i  det  tyske 
Liv,  og  blandt  de  konstitutionelle  Sydtyskere  slog  en  For- 
dom Rod,  der  blev  en  reel  Magt,  en  svær  Hindring  for 
Tysklands  politiske  Udvikling.  Det  fuldstændig  mislykkede 
Resultat  paa  Undersøgelserne  mod  Arndt  og  Jahn  frem- 
kaldte ganske  naturlig  senere  den  Mening,  at  der  over- 
hovedet slet  ikke  havde  foreligget  nogen  Grund  til  Poli- 
tiets Indskriden.  Og  dog  havde  man  i  det  mindste  faaet 
fat  paa  én  virkelig  sammensvoren,  Adolf  Pollen  i  Elberfeld. 
Hos  ham  fandtes  ogsaa  hint  omtalte  Udkast  til  en  Forfat- 
ning for  den  tyske  Republik*);  men  medens  saa  mange 
uskyldige  maatte  lide,  vidste  han  med  de  ubetingedes  Sam- 
vittighedsløshed at  skuffe  sine  Forhersdommere. 


X. 

Sammenkomsten  i  Teplitz.  —  Forhandlingerne 
i  Karlsbad. 

Den  22de  Juli  indtraf  Metternich  i  Karlsbad,  med 
den  stolte  Bevidsthed,  »at  her  fra  vilde  enten  Frelsen  eller 
den  endelige  Tilintetgjerelse  af  den  sociale  Ordning  udgaa«. 
Kejser  Frans  havde  opgivet  at  berejse  sit  lombardisk-vene- 
tianske  Kongerige,  fordi  den  tyske  Revolutions  Underkuelse 
syntes  mere  magtpaaliggende.  Den  esterrigske  Statskansler 
forhandlede  forst  med  sine  fortrolige  Venner,  Hannove- 
ranerne, Greverne  Mtinster  og  Hardenberg;  paa  Torymini- 
steriets  stærkt  konservative  Sindelag  kunde  Metternich  gjore 
sikker  Regning  i  alle  Tilfælde,  hvor  man  ikke  havde 
nogen  Indsigelse  fra  Parlamentet  at  befrygte,  og  taknemmelig 
skrev  han  senere  til  Prinsregenten:  »Eders  kgl.  Højhed  vil 
man  sikkert  altid  finde  paa  de  sande  Grundsætningers  Vej.« 


*)  Se  oven  for  S.  218. 

Dog  al  anden  Bistand  var  betydningsløs  uden  en  ubetinget 
Enighed  med  Preussens  Krone,  og  for  at  sikre  sig  denne 
ilede  Metternich  til  Teplitz  og  havde  her  den  29de  Juli 
med  Kong  Frederik  Vilhelm  en  hemmelig  Sammenkomst, 
der  for  mange  Tider  bestemte  den  tyske  Politiks  Retning. 
Kongen  viste  sig  i  højeste  Grad  foruroliget  over  de  uhygge- 
lige demagogiske  Planer,  der  efter  Wittgensteins  Forsikring 
skulde  være  komne  for  Dagens  Lys  ved  de  seneste  Hus- 
undersøgelser;  han  var  med  rette  forsterat  over  sin  Stats- 
kanslers  Raadvildhed  og  sit  Ministeriums  Uenighed,  der  nu 
i  syv  Maaneder  var  ham  Svar  skyldigt  paa  hans  indtræn- 
gende Spørgsmaal *) ;  han  klagede:  »Jeg  mangler  Folk«  og 
fulgte  villig  Østerrigeren,  der  allerede  i  Aachen  havde  vidst 
at  give  saa  fortræffelige  Raad.  Metternich  forstod  at 
smedde,  medens  Jærnet  var  varmt;  han  erklærede  høj- 
tidelig, at  nu  var  Afgj øreisens  Dag  kommen  for  Preussen, 
da  det  maatte  vælge  mellem  Selvopholdelsens  Princip  eller 
den  politiske  Død;  i  Preussen  havde  den  store  Sammen- 
sværgelse sin  Oprindelse  og  sit  Sæde,  og  den  strakte  sig 
helt  op  til  de  højeste  Embedskredse.  Dog  stod  alt  endnu 
til  at  redde,  naar  Kronen  besluttede  sig  til  ikke  at  indrømme 
nogen  Folkerepræsentation  i  den  moderne  demokra- 
tiske Retning,  men  nøjedes  med  Stænderne.  Kongens 
Samtykke  til  dette  Forslag  fulgte  egentlig  af  sig  selv,  da 
Hardenbergs  Forfatningsplaner  stadig  kun  vare  gaaede  ud 
paa  en  Repræsentation  af  de  tre  Stænder,  ikke  paa  en 
Repræsentation  af  hele  Folket  som  en  samlet  Masse. 

Paa  Monarkens  Befaling  plejede  nu  Hardenberg,  Bern- 
storff og  Wittgenstein  fortrolige  Raadslagninger  med  Øster- 
rigerne, og  den  1ste  Avgust  undertegnede  Hardenberg  og 
Metternich  en,  umiskj endelig  af  den  sidst  nævnte  for- 
fattet Vedtagelse  af  de  fælles  Grundsætninger  for  de  tvende 
Stormagters   Forbundspolitik.      Aftalerne    skulde    til   evige 


*)  Se  oven  for  S.  311-12. 

Tider  blive  hemmelige  paa  Grund  af  de  Fordomme,  der  af 
mange  tyske  Regeringer  næres  mod  den  snævrere,  saa 
gavnlige  Overenskomst  mellem  de  tvende  Hoffer.  Kontra- 
henterne mindede  først  og  fremmest  om  det  forfatnings- 
mæssige Øjemed  med  det  af  Evropa  garanterede,  tyske 
Forbund  og  erklærede  dernæst,  at  de  som  evropæiske 
Magter  vare  kaldede  til  at  vaage  over  Forbundets  politiske 
Øjemed,  men  som  tyske  Forbundsstater  forpligtede  til  at 
sørge  for  Forbundsforfatningens  Bekræftelse.  Derfor  maatte 
der  inden  for  Forbundet  ikke  komme  Grundsætninger  til 
Anvendelse,  som  vare  uforenelige  med  dettes  Existens,  og 
alle  Forbundets  Beslutninger  maatte  som  Forbundets  Love 
ubrydelig  gjennemfores.  Den  Artikel  i  Forbundsakten,  som 
paalagde  Forbundet  at  sørge  for  Tysklands  indre  Sikkerhed, 
fik  saaledes  en  ny,  ganske  vilkaarlig  Fortolkning :  den  skulde 
tjene  til  ogsaa  at  underkaste  Forbundsstaternes  indre  Forhold 
en  og  samme,  overensstemmende  Regel.  Det  nuværende  Øje- 
blik, da  det  revolutionære  Parti  truede  alle  Regeringers  Tilvæ- 
relse, —  saaledes  led  Ordene  videre  —  maatte  benyttes  til 
at  hidføre  en  snævrere  Forbindelse  mellem  de  tyske  Hoffer 
og  sikre  Flertallet  Magten  paa  Forbundsdagen.  Hertil  ud- 
krævedes forst  og  fremmest  en  Aftale  om  Art.  13  i  For- 
bundsakten, og  her  paafulgte  nu  et  forbavsende  Tilsagn, 
der  for  Metternich  dannede  Kjærnen  i  den  hele  Sag. 
»Først  efter  at  have  reguleret  sine  Finans-  og  indre  For- 
hold er  Preussen  bestemt  paa  at  bringe  iVrt.  13  efter  dens 
egentlige  Begreb  i  Anvendelse  paa  sine  egne  Stater,  d.  v. 
s.  ikke  at  indføre  nogen  almindelig,  med  sit  Riges  geogra- 
fiske og  indre  Forhold  uforenelig  Folkerepræsentation;  men 
det  vil  give  sine  Provinser  Forfatninger  med  Landsstænder 
og  af  disse  danne  et  Central-Udvalg  som  Landets  Repræ- 
sentation.« 

Denne  Sætning  indeholdt  efter  Sagens  Natur  rigtignok 
en  gjensidig  Forpligtelse,  da  Kejser  Frans  utvivlsomt  lige- 

ledes  var  bestemt  paa  ikke  at  indføre  nogen  almindelig 
Folkerepræsentation ;  den  sagde  i  Grunden  heller  ikke  noget 
nyt;  thi  Hardenberg  var  alt  længe  til  Sinds  først  at  be- 
bude Forfatningen,  naar  de  nye,  snart  færdige  Finanslove 
vare  vedtagne;  at  fremdeles  Landets  Repræsentation  skulde 
fremgaa  af  Provincialstænderne,  var  udtrykkelig  foreskrevet 
i  Forordningen  af  Maj  1815.  Desto  mere  forsmædelig 
fremtraadte  imidlertid  Løftet  i  sin  Form.  Som  en  angrende 
Synder,  uden  noget  udtrykkeligt  modsvarende  Tilsagn  gav 
Frederik  den  stores  Monarki  en  fremmed  Magt  et  Tilsagn 
om  sine  indre  Anliggender,  hvis  Ordning  enhver  Stat  med 
Selvagtelse  maa  forbeholde  sig  selv,  og  jublende  kunde 
Metternich  melde  sin  Kejser:  »Preussens  Engagement  ikke 
at  give  nogen  Folkerepræsentation«.  Det  var  den  skamme- 
ligste Ydmygelse,  Hardenberg  nogen  Sinde  havde  bragt 
over  Preussen;  den  fredelige  dualistiske  Politik  bestod  nu 
sin  Prøve  og  viste  sig  som  Preussens  Underkastelse  under 
Østerriges  Ledelse.  Den  preussiske  Kansler  underskrev, 
fordi  han  ikke  saae  noget  andet  Middel  til  at  bevare  sin 
Monarks  svækkede  Tillid,  og  fordi  hans  Løfter,  bogstavelig 
tagne,  ganske  vist  ikke  indeholdt  noget,  der  stred  mod  den 
preussiske  Politiks  hidtidige  Grundsætninger.  Begge  Parter 
havde  imidlertid  deres  Bagtanke;  Hardenberg  forstod  ved 
Centraludvalget  en  stærk,  almindelig  Landdag,  hvorimod 
Metternich  tænkte  sig  et  lille  Udvalg  paa  en  Snes  Med- 
lemmer, og  selv  dette  Skyggebillede  af  en  preussisk  Cen- 
tralrepræsentation, der  forekom  hans  Kejser  højst  betænkeligt, 
haabede  han  nok  at  skulle  forpurre.  Preussen  havde  saa- 
ledes  fuldstændig  tilegnet  sig  den  nye  Wienerdoktrin,  i 
Følge  hvilken  Art.  13  kun  havde  lovet  Stænder,  ikke 
Folkerepræsentation.  Begge  Magter  forpligtede  sig  til  »at 
være  de  Stater,  som  allerede  under  Navn  af  Stænder  havde 
indført  Folkerepræsentationer,  behjælpelige  med  at  vende 
tilbage  til   en    med   Forbundet  mere  stemmende   Ordning« 

Og  i  den  Retning  at  afvente  Andragende  fra  Regeringerne 
selv. 

Pressen  skulde  være  det  næste  Æoane  for  Raadslag- 
ningerne  i  Karlsbad.  De  tvende  Stormagter  enedes  om 
Grundsætningerne  i  en  Memoire,  hvori  Gentz  med  skrigende 
Farver  skildrede,  hvorledes  in^en  Stat  som  Følge  af  Lig- 
heden i  Kultur  og  det  stærke  Samkvem  mellem  Tyskerne 
kunde  skytte  sig  mod  Smitte  og  følgelig  hver  Fyrste,  der 
taalte  Pressens  Misbrug,  »der  Presz-Unfug«,  i  sit  Land-, 
begik  Højforræderi  mod  Forbundet.  Derfor  var  en  stræng 
Presselov  nødvendig,  og  særlig  »maa  Regeringerne  gj en- 
sidig forbinde  sig  til  ikke  at  give  nogen  af  de  nuværende 
berygtede  Redaktører  Ret  til  at  redigere  nye  Aviser  og  i 
det  hele  at  formindske  de  mange  Blade«. 

Konferencen  skulde  for  det  tredje  beskæftige  sig  med 
Universiteterne  og  Skolerne.  Metternich  havde  ganske  vist 
meget  ringe  Tanker  om  Professorernes  politiske  Evner  og 
begrundede,  betegnende  nok,  denne  sin  Dom  med  den  Paa- 
stand, at  ingen  lærd  forstod  at  værdsætte  Ejendommens 
Betydning;  men  ligefuldt  forekom  disse  upraktiske  Men- 
neskers politiske  Betydning  ham  meget  farlig,  da  de  »docere 
en  Forening  af  Tyskerne  til  et  Tyskland«  og  opdrage  den 
opvoxende  Slægt  »til  dette  ryggesløse  Maal«.  Derfor  var 
det  ham  saa  magtpaaliggende  ufortøvet  at  afsætte  alle  de- 
magogiske Lærere,  og  Hardenberg  var  svag  nok  til  strax 
at  kaste  alle  de  fornuftige  Grundsætninger  i  Eichhorns 
Skrivelse*)  over  Bord,  som  Grev  Bernstorff  først  nogle 
Dage  forud  havde  overrakt  Forbundsdagen;  han  gik  ind 
paa,  »at  notorisk  sletsindede  Professorer,  som  ere  indvik- 
lede i  de  nuværende  Studenterspektakler,  strax  skulle 
fjærnes  fra  Lærestolene,  og  at  intet  sligt  Individ,  der  er 
fjæriiet  fra  et  tysk  Universitet,  maa  erholde  Ansættelse  ved 


')  Se  oven  for  S.  376. 

Universiterne  i  andre  tyske  Stater«.  Sluttelig  blev  det 
endnu  betinget,  at  disse  Forholdsregler  ogsaa  skulde  ud- 
strække sig  til  Skolevæsenet. 

Saaledes  var  Indholdet  af  denne  ulyksalige  Overens- 
komst; det  var,  som  om  en  ond  Skæbne  voldelig  vilde  be- 
røve dette  ulyksalige  Folk,  der  med  saa  stor  Meje  samlede 
sig  af  sin  Adsplittelse,  enhver  Mulighed  til  Selverkjendelse, 
enhver  Vej  til  politisk  Magt.  Mangen  sørgelig  Forvildelse 
hos  de  tyske  Patrioter  i  de  følgende  åar  lader  sig  kun 
forklare  gjennem  den  fuldkomne  Forvirring  af  alle  politiske 
Begreber,  som  naturlig  maatte  fremgaa  af  dette  unaturlige 
Forbund  mellem  de  tvende  Stormagter.  De  tvende  Magter 
havde  til  Hensigt  at  styrke  det  tysko  Forbunds  Magt,  hvad 
samme  utvivlsomt  ogsaa  højlig  trængte  til;  de  udvidede 
Forbundets  Kompetence  langt  ud  over  Forbundsaktens  For- 
skrifter; de  indrømmede  det  saadanne  Indgreb  i  de  enkelte 
Staters  indre  Liv,  der  slet  ikke  stemmede  med  et  folke- 
retligt Statsforbunds  Væsen;  de  talte  endog  om  Feloni  af 
de  tyske  Fyrster  mod  Forbundet,  som  om  Suveræniteten 
af  Napoleons  Naade  allerede  var  forbrudt  og  det  gamle 
Riges  Majestæt  alt  gjenoprettet ;  men  denne  Enhedspolitik 
havde  ikke  sit  Udgangspunkt  i  en  national  Følelse,  men  i 
den  østerrigske  Partikularisme;  det  tyske  Forbund  skulde 
have  en  Statsmyndigheds  Magtfylde,  ene  og  alene  for  at 
Tyskerne  for  stedse  kunde  tabe  Lysten  »til  at  forene  sig 
til  et  Tyskland«,  for  at  Østerriges  Folkeslag  kunde  slumre 
videre,  uforstyrrede  af  deres  tyske  Naboers  højere  Kultur 
og  mere  virksomme  aandelige  Kræfter.  Paa  det  bestem- 
teste, paa  sin  Monarks  gjentagne  Befaling  erklærede  Met- 
ternich,  at  han  vilde  redde  det  tyske  Forbund  ved  Øster- 
riges Medvirkning  eller  skille  de  kejserlig-kongelige  Stater 
fra  Tyskland  for  at  redde  Østerrige,  og  der  fandtes  i 
Nationen  endnu  ingen,  som  kunde  fatte  den 
unævnelige  Lykke  i  slig  Adskillelse  og  give 
det  befriende  Løsen:  Bort  fra  Østerrige. 

Denne  Politiks  Midler  vare  lige  saa  fordærvelige,  lige 
saa  utyske  som  dens  Formaal.  Det  tyske  Forbund  havde 
endnu  hverken  nogen  Forbundshær  eller  Forbundsret,  i  det 
hele  ingen  anden  fælles  national  Institution  end  Forbunds- 
dagen; og  et  sligt  Forbund,  der  ikke  engang  mægtede  at 
forsvare  Tyskerne  mod  Udlandet,  skulde  nu  —  i  Følge 
Teplitzer-Aftalens  Ordlyd  —  »im  reinen  Begriffe  der  Foe- 
deration«  være  bemyndiget  til  ved  Forbud  og  Forfølgelser 
at  forstyrre  Tankernes  frie  Bevægelse,  dette  allerhelligste 
for  Martin  Luthers  Nation.  Saaledes  sank  den  tyske  Po- 
litik efter  et  træffende  Udsagn  ned  til  et  tysk  Politi, 
Aartier  igjennem  gik  Forbundsdagens  hele  Liv  næsten -op  i 
Politi -Tvangsforholdsregler.  Den  naturlige  Modsætning 
mellem  den  absolutistiske  (Jentralmyndighed  og  Forbundets 
konstitutionelle  Stater  skærpedes  til  uforsonligt  Fjendskab; 
enhver,  som  ikke  opgav  Troen  paa  politisk  Frihed,  saae 
sig  fremtidig  nødsagen  til  at  bekæmpe  den  tyske  Forbunds- 
dag, og  saaledes  blev  det  liberale  Parti,  der  næsten  alene 
med  Begejstring  havde  grebet  Tanken  om  den  nationale 
Enhed,  mod  sit  Vidende  og  Vilje  drevet  i  Armene  paa 
Partikularismen.  Paa  Wienerkongressen  havde  alle  Partier 
følt,  at  man  maatte  indrømme  Nationen  nogle  af  »Tysk- 
hedens Ketti^heder«,  garantere  et  beskedent  Maal  af  poli- 
tisk Frihed,  og  kun  fordi  Rhinforbundets  Fyrster  med  deres 
Suverænitetslyster  ikke  kunde  blive  enige  om  dette  Mi- 
nimum, var  Forbundsakten  bleven  staaende  ved  nogle  i  al 
Almindelighed  holdte  Løfter.  Nu  satte  man  paa  én  Gang 
alt  paa  Hovedet;  det  skulde  paahvile  Forbundet  at  fastslaa 
ikke  det  ringeste,  men  det  højeste  Maal  af  politiske  Ret- 
tigheder; det  skulde  ikke  mere  garantere  Nationen  dens 
Rettigheder,  men  foreskrive,  hvilke  Grænser  dens  Land- 
dage, dens  Presse  og  Universiteter  ikke  maatte  overskride. 
Og  med  hvilken  uhørt  Frivolitet  tænkte  man  ikke  kort  og 
godt  at  berøve  »de  for  Tiden  berygtede  Redaktører,  de 
notorisk  ildesindede  Lærere«  deres  lovmæssige  Retttigheder; 

det  var  næsten,  som  om  det  franske  Velfærdsud valgs  Volds- 
handlinger mod  de  mistænkte  skulde  fornyes  paa  tysk 
Grund. 

Og  hvorfra  skrev  sig  nu  denne  mørke  Mistillid  til  et 
trofast,  Lovene  lydigt  Folk?  Landdagene  i  Bayern  og 
Baden  havde  i  deres  ungdommelige,  uerfarne  Iver  vedtaget 
nogle  taabelige  Beslutninger,  men  de  wiirttembergske 
Stænders  tamme  Holdning  havde  dog  nylig  vist,  at  Rege- 
ringerne blot  behøvede  at  stramme  Tøjlerne  lidt  for  at 
styre  deres  sølle  Folkerepræsentanters  Overmod.  Pressen 
havde  ved  sin  hensigtsløse  Skjælden  og  Smælden  ganske 
vist  forbrudt  sig  stærkt,  det  var  ikke  ganske  urigtigt,  hvad 
Gentz  havde  hævdet  i  sin  Afhandling  om  Pressens  Mis- 
brug: »Der  gives  for  Tiden  ikke  et  eneste  privat  tysk 
Tidsskrift,  som  et  velsindet  Publikum  kan  betragte  som 
sit  Organ,  noget,  der  er  uden  Exempel  selv  under  det  blo- 
digste Anarki  i  Frankrig«;  men  Pressen  i  Tyskland  ud- 
gjorde sikkerlig  ikke  den  offentlige  Mening,  Nationens 
Masse  tog  kun  ringe  Del  i  Journalisternes  Harme,  og  den, 
som  kj endte  Tyskernes  Lyst  til  Dadel,  kunde  uden  Frygt 
forudsætte,  at  det  store  Flertal  af  Tidender  til  alle  Tider 
vilde  være  oppositionelt.  Saa  mange  dannede  Mænds  ned- 
sættende Domme  beviste  rigtignok,  at  en  Del  af  de  højere 
Stænder  begyndte  at  mistvivle  om  den  bestaaende  Ord- 
ning; men  en  blind  og  raa  Forfølgelsespolitik  var  sikkert 
det  bedste  Middel  til  at  ege  denne  Fortvivlelse.  Den  aka- 
demiske Ungdoms  radikale  Daarskaber  fortjente  ganske 
sikkert  en  stræng  Revselse,  men  den  var  dog  indskrænket 
til  tre,  fire  Universiteter,  og  selv  her  kun  til  en  ringe 
Kreds,  og  man  drev  netop  Ungdommens  patriotiske  Aand 
paa  Afveje,  naar  Højskolerne  nu  officielt  betegnedes  som 
Arnestederne  for  Højforræderi. 

Det  mest  fortvivlede  var  og  blev  dog,  at  den  Stat,  der 
havde  skaffet  Tyskland  sin  Frihed  igjen,  den  Stat,  der 
havde  alt  at  haabe,  intet  at  frygte  af  den  nationale  Enhed, 

nu  først  og  frivillig  underkastede  sig  det  esterrigske  Frera- 
medherredømmes  Aag  og  saaledes  fremtraadte  som  en 
svoren  Fjende  for  den  Del  af  Nationen,  der  ikke  kunde  se 
videre  end  fra  Næse  til  Mund.  Den  fredericianske  Stats 
lysende  Stjærne  fordunkledes  af  Mistankens  Skyer;  den 
ædle,  men  bekymrede  og  af  forblindede  Kaadgivere  skuffede 
Monark  og  Hardenbergs  alderdomssvage  Raadløshed  styrede 
Riget  bort  fra  den  Vej,  ad  hvilken  Preussen  var  skredet 
frem  til  Storhed,  og  med  Tilfredshed  kunde  Metternich, 
efter  at  have  bragt  Høsten  i  Teplitz  i  Lade,  erklære  til 
den  russiske  Sendemand:  »Preussen  har  overladt  os  en 
Plads,  som  en  Del  af  Tyskerne  havde  tiltænkt  den  preus- 
siske Stat.« 

Saa  snart  de  tvende  Stormagter  uden  Forbehold  vare 
blevne  enige,  var  den  østerrigske  Politiks  Sejr  afgjort.  I 
Karlsbader-Porsamlingen  fandtes  ikke  en  eneste  princip- 
mæssig  Modstander,  thi  selv  Repræsentanterne  for  de  saa- 
kaldte  konstitutionelle  Stater  lagde  en  dadelfri  Føjelighed 
for  Dagen.  Den  bayerske  Minister  Grev  Rechberg  røbede 
ganske  vist  efter  Miinchener-Skik  og  Brug  lidt  Mistillid 
mod  Østerrige,  men  viste  dog  endnu  større  Frygt  for  Re- 
volutionen; den  badensiske  Minister,  Friherre  v.  Berstett, 
udtømte  sig  i  rædselsfulde  Skildringer  af  Karlsruhe-Stæn- 
dernes Ryggesløshed,  saa  Gentz  mente;  »det  var  samtidig 
en  Gru  og  en  Pest  at  høre  ham«;  den  nassauske  Repræ- 
sentant overgik  endog  sin  Kollega  fra  Baden  i  reaktionær 
Fanatisme,  de  forsamlede  Ministre  bestj^rkede  gjensidig 
hverandre  i  deres  Rædsel  for  den  store  Sammensværgelse, 
og  Metternich  forstod  at  tumle  dem  med  saadan  Dygtighed, 
at  Bernstorff  kunde  skrive  til  Statskansleren :  »Her  kan 
alt  sættes  igjennem,  senere  intet  mere!«  De  levede  sig 
saa  fuldstændig  ind  i  den  østerrigske  Opfattelse  af  de  tyske 
Forhold,  at  de  sluttelig  troede  at  udføre  et  stort  og  godt 
Værk  og  oprigtig  glædede  sig  over  de  tyske  Kroners 
smukke,    patriotiske    Enighed.       »Udfaldet    staar    i    Guds 

Haand,«  skrev  Bernstorff  efter  fuldbragt  Arbejde;  »men 
det  synes  dog  at  være  noget  stort,  at  de  tyske  Fyrster 
ere  naaede  til  det  Punkt,  at  de  under  Tidens  Storme 
kunne  aabent,  bestemt  og  endrægtig  udtale  deres  Grund- 
sætninger og  Planer«.  Denne  Pølelse  af  Tilfredshed  var 
saa  meget  stærkere,  som  de  tyske  Statsmænd  vare  ganske 
for  sig  selv,  og  ingen  udenlandsk  Magt  endog  blot  forsøgte 
at  vinde  nogen  Indflydelse  paa  Karlsbader-Forhandlingerne. 
Endnu  drømte  ingen  om,  at  dette  smukke  Skue  af  national 
Selvstændighed  og  Endrægtighed  ikke  betød  andet  end  den 
tyske  Nations  Underkastelse  under  Østerriges  Fremmed- 
herredømme. 

De  tvende  Stormagter  vare  blevne  enige  om  af  Tep- 
litzer- Programmet  kun  at  forelægge  tre  Æmner  til  ufortøvet 
Behandling:  Nødlovene  mod  Pressen,  mod  Universiteterne 
og  Demagogerne  skulde  strax  vedtages,  hvorimod  de  øvrige 
Forholdsregler  til  Forbundsmagtens  Styrkelse  og  navnlig 
Fortolkningen  af  Art.  13  skulde  opsættes  til  Ministerkonfe- 
rencerne næste  Aar.  I  denne  Retning  udtalte  ogsaa  Met- 
ternich  sig,  da  han  den  6te  Avgust  aabnede  den  første  af 
de  tre  og  tyve  Konferencer,  som  fra  nu  bleve  afholdte 
næsten  hver  Aften  til  den  31te  Avgust;  han  forelagde 
samtidig  Forsamlingen  en  Bestemmelse,  der  ordret  gjentog 
flere  Sætninger  af  Teplitzer-Aftalerne,  men  viselig  fortav 
alt,  hvad  der  alene  vedkom  de  tvende  Stormagter.  Alle 
tilstedeværende  udtalte  deres  Tak,  kun  fra  enkelt  Side  ud- 
taltes det  Ønske  ligeledes  at  optage  Fortolkningen  af  Art. 
13  blandt  de  presserende  Forhandlingsæmner,  hvorpaa  Met- 
ternich  ogsaa  med  Glæde  vilde  gaa  ind;  men  det  fandt 
Modsigelse  hos  de  sydtyske  Hoffer,  dog  ikke  begrundet  i 
disse  Regeringers  Forfatningstroskab,  men  fordi  de  endnu 
mindre  vilde  finde  sig  i  de  ældgamle  Stænderrepræsen- 
tationer, der  i  højere  Grad  end  et  egentligt  Kammers.ystem 
vilde  tæmme  deres  monarkiske  Almagt  og  uundgaaelig 
styrke  de   gamle  Adelsslægters  Magt.      Man  fastholdt  der- 

for  sluttelig  dog  Østerriges  oprindelige  Plan,  udsatte  For- 
tolkningen af  Art.  13  til  Wienerkonferencerne  og  nøjedes 
med  at  opstille  en  almindelig  Grundsætning,  som  alle  For- 
bundsstater kunde  vedtage;  man  nedlagde  en  højtidelig 
Protest  mod  de  demokratiske  Grundsætninger,  hvormed 
man  falskelig  havde  forvansket  det  utvetydige  Princip  om 
Landsstænder,  og  man  udtalte  den  Forventning,  at  de  tyske 
Regeringer  indtil  Udstedelsen  af  en  Forbundslov  kun  vilde 
give  Art.  13  »en  Fortolkning,  der  fuldkommen  egnede  sig 
til  Opretholdelsen  af  det  monarkiske  Princip  og  Forbunds- 
akten«. 

De  andre  Forhandlinger  forløb  derimod  saa  let  og  hur- 
tig, at  Bernstorff  selv  kom  i  Forlegenhed  ved  dette  Over- 
maal  af  Endrægtighed  og  erklærede  til  den  østerrigske  Mi- 
nister, at  hans  Konge  kun  var  bunden  ved  Teplitzerovereng^ 
komsten  og  maatte  forbeholde  sig  sit  Samtykke  for  alle 
yderligere  Punkter;  Hemmeligheden  med  Raadslagningerne 
blev  ubrødelig  overholdt,  og  Østerriges  og  Preussens  For- 
bundssendemænd  i  Frankfurt,  Greverne  Buol  og  Goltz,  fik 
kun  den  lakoniske  Befaling  endnu  at  udsætte  Begyndelsen 
af  Forbundsforsamlingernes  Ferier.  Forst  den  18de  Avgust, 
da  Forhandlingerne  allerede  nærmede  sig  sin  Ende,  sendte 
Métternich  og  Bernstorff  Kongen  af  Danmark  som  Hertug 
af  Holsten  en  kort,  fortrolig  Meddelelse  om  Øjemedet  med 
Konferencerne  og  bad  tillige  Kabinettet  i  Kjøbenhavn  at 
befale  sin  Sendemand  ubetinget  at  gaa  ind  paa  de  fore- 
staaende  Forslag:  Hastværk  er  nødvendigt  paa  Grund  af 
Forbundsdagens  forestaaende  Ferie,  og  ligeledes  fuldstændig 
Enighed  for  at  gjøre  det  rette  Indtryk  paa  Nationen;  altsaa 
»vil  Deres  Excellence*)  erhverve  Dem  en  sand  Fortjeneste 
af  Tyskland  for  hver  Dag  tidligere.  De  giver  den  kongelige 
Sendemand  Fuldmagt.«  Med  denne  Skrivelse  fulgte  som 
Bilag  kun  et  Udkast  til  den  provisoriske  Presselov.     Naar 


*)  Udenrigsministeren  Rosenkrantz. 

en  kongelig  Regering  maatte  lade  sig  afspise  med  saa  spar- 
somme Efterretninger,  kan  man  forstaa,  at  man  aldeles  ikke 
tog  Hensyn  til  de  mindre  Stater.  De  fleste  tiltroede  man 
ikke  Mod  til  at  gjere  Modstand  og  nægtede  dem  enhver 
Meddelelse;  andre  bleve  underhaanden  truede;  »mod  usømme- 
lige Bemærkninger  fra  de  frie  Standers  Side  have  vi  sikret 
os,«  meldte  Bernstorfl"  til  Statskansleren.  For  ikke  alt  for 
stærkt  at  ægge  den  halsstarrige  Kurfyrste  af  Hessen,  ind- 
bød man  bag  efter  hans  Sendemand  i  Wien,  Friherre  v. 
Munchhausen,  og  han  kom  til  at  tage  Del  i  de  sex  sidste 
Møder.  Minister  v.  Fritsch  blev  derimod  behandlet  med 
aabenbar  Haan,  da  han  efter  Storhertug  Karl  Augusts 
Paalæg  indfandt  sig  i  Karlsbad  for  at  erfare,  hvad  der 
foregik.  Metternich  lod  ham  kun  som  Gjæst  overvære  et 
eneste,  lidet  betydeligt  Møde  og  sendte  ham  derpaa  af- 
sted uden  videre  Forklaring;  men  Gentz  skrev  tilfreds 
i  sin  Dagbog:  Det  uskyldige  Selskab  har  nu  forladt 
Karlsbad. 

For  at  sikre  Udførelsen  af  Nødlovene  mod  Dema- 
gogerne fastslog  man  først  og  fremmest  en  provisorisk 
Exekutionsordning,  som  bemyndigede  Forbundsdagen  til  at 
lade  en  Kommission  vaage  over  Fuldbyrdelsen  af  alle  For- 
bund sbeslutninger;  i  Nødsfald  kunde  den  gribe  militære 
Tvangsforholdsregler  mod  en  gjenstridig  Forbundsstat. 
Bernstorff  fandt  en  saa  vid  Udstrækning  af  Forbundets 
Ret  betænkelig,  men  fik  fra  Berlin  bestemte  Befalinger 
til  at  gaa  ind  paa  Loven.  »Uden  kraftige,  exekutive  For- 
holdsregler,« skrev  Statskansleren  til  ham,  »kunne  vi  ikke 
sætte  nogen  Forbundslov  igjennem«  ;  ellers  vilde  selv  en 
Stat  som  Bremen  kunne  forpurre  enhver  Virksomhed  fra 
Forbundets  Side.  Saaledes  fik  Forbundsdagen  en  Myn- 
dighed, der,  naar  den  blev  hævdet  med  Strænghed, 
nok  skulde  have  tæmmet  Partikularismen;  men  selv 
denne   i    og    for    sig    gavnlige    Styrkelse    af   Centralmyn- 

digheden,  vakte  kun  Uvilje  hos  Folket,  da  den  ene  og 
alene  sigtede  til  at  fremme  Forfølgelsen  af  Demagogerne. 

Lige  saa  glat  gik  Lovudkastet  mod  Universiteterne 
igjennem;  »Højskolerne  have  for  en  væsentlig  Del  tilsat 
deres  i  bedre  Tider  vundne  Berømmelse«,  og  »en  stor  Del 
af  de  akademiske  Lærere  fylder  Ungdommens  Hoveder  med 
Fantomet  om  en  saakaldet  almenmenneskelig  Dannelse«, 
sandelig  den  sidste  Beskyldning,  man  kunde  rejse  mod  de 
kristelig-germaniske  Hedsporer.  Følgelig  blev  ethvert  tysk 
Universitet  stillet  under  en  overordentlig  Tilsynsmand,  som 
havde  at  vaage  over  Ordenen,  at  følge  Lærernes  Aand  og 
give  den  »en  gavnlig  Ketning«.  Enhver,  som  paa  Grund 
af  Pligtforsømmelse  eller  Udbredelse  af  fordærvelige  Lær- 
domme fjærnedes  fra  Kathedret,  maatte  ingen  Sinde  erholde 
noget  Læreembede  i  nogen  tysk  Stat.  Endelig  indskær- 
pedes de  gamle  Love  mod  akademiske  Forbindelser  og  ud- 
videdes navnlig  til  Burschenschaft'et,  »da  en  fuldstændig 
utilstedelig  Forudsætning  om  et  vedblivende  Fællesskab  og 
en  Korrespondens  mellem  de  forskjellige  Universiteter  ligger 
til  Grund  for  denne  Forening.«  Loven  var  efter  sin  Form 
og  Indhold  en  raa  Fornærmelse  mod  de  tyske  Universiteter 
og  vilde  have  tilintetgjort  de  akademiske  Traditioner,  naar 
ikke  de  fleste  Kegeringer  havde  givet  den  en  temmelig 
mild  Fortolknmg. 

Kejser  Frans's  Frygt  for  enhver  Urolighed  i  hans  egne 
Arvelande  —  denne  egentlige  Drivkraft  for  Konferencerne 
—  kom  navnlig  frem  i  Udkastet  til  den  provisoriske  Presse- 
lov: »Det  ligger  i  Forbundets  Natur«  —  saaledes  udtalte 
Mette rnich  sig  — ,  »at  de  enkelte  Deltagere  garantere  hver- 
andre deres  moralske  og  politiske  Ukrænkelighed  ogsaa  mod 
Pressens  Misbrug;  men  Pressefriheden  er  utvivlsomt  mere 
skadelig  for  de  store  Stater,  der  i  Tyskland  samtidig  kunne 
angribes  fra  tredive  Midtpunkter«.  For  altsaa  at  skytte  sig 
mod  den  tyske  Presses  Angreb  foreslog  Østerrige,  at  man 
skulde  anerkjende  »Nødvendigheden  af  beskyttende  Forholds- 

regler«,  Censuren,  en  ligefrem  Krænkelse  af  Art.  18 
i  Forbundsakten,  der  ganske  vist  ikke  udtrykkelig  forbed 
Censuren,  men  dog  hjemlede  Pressefriheden  som  Gruud- 
sætning. I  de  næste  fem  Aar  skulde  alle  Tidsskrifter  og 
alle  Bøger  under  20  Ark  være  underkastede  Censur.  Da 
følgelig  Aviser  ikke  kunde  oifentliggjeres  uden  Statsmyn- 
dighedernes Indvilligelse,  drog  man  den  yderligere  Slutning, 
at  enhver  tysk  Regering  var  Forbundet  ansvarlig  for  sin 
Presses  Opførsel,  og  at  Forbundsdagen  fremtidig,  dels  paa 
en  fornærmet  Regerings  Anmodning,  dels  af  egen  Drift 
kunde  forbyde  Tidsskrifter  og  Bøger. 

Hvad  nu  endelig  Forhandlingerne  om  Undertrykkelsen 
af  den  »demagogische  Umtriebe«  angik,  herskede  ogsaa  her 
den  mest  ønskelige  Endrægtighed  blandt  Staternes  Sende- 
mænd, man  var  overtydet  om  Tilværelsen  af  en  uhyre, 
over  hele  Tyskland  udbredt  Sammensværgelse,  og  der  ind- 
sattes en  Central-Kommission,  som  skulde  lede  Under- 
søgelserne mod  Demagogerne  og  i  Nødsfald  ogsaa  kunde 
faa  en  dømmende  Myndighed  overdragen  af  Forbundsdagen. 

(Sluttes). 


m 

Ira  det  18de  Aarhundrede. 
(Slutning). 

III. 

Vi  have  set,  hvorledes  det  gik  til,  at  Kompositionen 
i  SmoUets  Romaner  blev  sprængt;  Forfatteren  stod  Livet 
alt  for  nær,  tog  for  megen  Del  i  de  daglige  Kampe  og 
Bryderier  og  havde  ikke  den  nødvendige  Overlegenhed 
til  at  ordne  det  optaarnede  Stof.  Det  samme  møder  os  i 
hans  historiske  Arbejder,  af  hvilke  det  vigtigste  er  hans 
Fremstilling  af  Englands  Historie  fra  Revolutionen  1688  til 
1765.  Dette  Værk  er  nu  forældet  og  staar  ikke  lidet  til- 
bage for  Humes  Englands  Historie  (History  of  England 
I.— Vm.,  London  1767),  der  er  ført  op  til  1688.  Alligevel 
har  det  Krav  paa  Interesse  som   et  Udslag  for  Stemninger 


*)  Til  dette  Afsnit  er  benyttet:  Hettner:  Literaturgeschichte 
des  XVIII.  Jahrhundert  I.  Braunschweig  1865.  —  Thacke- 
ray:  The  four  Georges.  —  Taine:  Histoire  de  la  literature 
anglaise  III.— IV.  —  Macaulay:  History  of  England  (Tauch- 
nitz  Edition  Leipzig  1849).  —  Buckle:  History  of  the  Civi- 
lisation in  England.  Second  Edition.  I.— II.  London  1858. 
End  videre  mindre  Arbejder  af  Macaulay  (Historical  and 
critical  Essays  II,  London  1847)  og  Ph.Chasles  (Revue  de 
deux  mondes.    Avril  1845). 

Og  Tilstande,  der  gjorde  sig  gjældende  hos  en  meget  stor 
Del  af  den  engelske  Nation  i  forrige  Aarhundrede.  Smollet 
viser  sig  her  som  en  afgjort  Modstander  af  de  herskende 
Whigger,  og  hans  Fremstilling  er  kjendelig  farvet  af  per- 
sonlige Hensyn  og  Partiskhed,  thi  han  manglede  den  hu- 
mane Aand  og  Evne  til  at  forstaa  andre,  der  kræves  for  at 
give  en  objektiv  Skildring  af  ens  egen  Tid. 

Lad  os  nu  for  Tydeligheds  Skyld  mærke  os  den  poli- 
tiske Udvikling  i  England  paa  denne  Tid.  Revolutionen  af 
1688  havde  været  et  Vendepunkt  i  Nationens  Historie;  den 
var  ikke  et  Udslag  af  en  enkelt  Sekts  Fanatisme  og  Reli- 
gionshad,  men  et  Udtryk  for  hele  Landets  Stemning.  De 
sidste  Stuarters  Regering  havde  berøvet  Folket  dets  tid- 
ligere Fanatisme;  man  vænnede  sig  til  at  se  mere  rolig 
og  besindig  paa  Forholdene,  man  blev  sig  sin  egen  prak- 
tiske Dygtighed  og  de  herskendes  Udygtighed  bevidst,  og 
man  indrettede  sig  i  Ov^erensstemmelse  dermed.  I  Steden 
for  som  halvhundrede  Aar  i  Forvejen  at  lade  sig  rive  hen 
af  blinde  Fanatikere,  nøjedes  man  med  den  Tilfredsstillelse, 
man  følte  ved  at  give  Kronen  bort  Folkets  Selvfølelse 
vaktes;  det  var  stolt  af  sit  Maadehold;  der  blev  gjort 
Ende  paa  Kongedømmet  af  Guds  Naade,  man  fastsatte 
Skranker  for  Kongens  Myndighed  og  indrettede  en  fast 
Civilliste,  hvorved  han  erholdt  en  bestemt,  aarlig  Indtægt, 
ligesom  han  i  det  hele  ikke  kunde  gjøre  Udgifter  til  Hær 
og  Flaade  uden  Parlamentets  Samtykke.  Underhuset  fik 
en  saa  stor  Indflydelse,  at  intet  Ministerium,  der  var  i 
Strid  dermed,  kunde  blive  ved  Roret.  Englænderne  vare 
frie;  de  Tider  vare  forbi,  da  Herskerens  tyranniske  Ønske 
var  nok  til  at  bryde  de  Skranker,  som  i  Aarhundreders 
Løb  vare  opstillede  mod  Overgreb  fra  oven. 

Kongemagten  var  saaledes  betydelig  indskrænket,  og 
man  forstaar,  at  Vilhelm  III.,  der  var  født  til  at  herske 
og  vant  til  at  kommandere  Soldater,  kun  alt  for  ofte  følte 
sine  Hænder  bundne.      Han  kunde  ikke   heller  vinde   sine 

nye  Undersaatters  Kjærlighed ;  han  var  en  Udlænding,  og  det 
var  i  de  nationalstolte  Englænderes  Øjne  en  Fejl.  Man 
havde  end  videre  det  imod  ham,  at  han  i  Steden  for  at 
blande  sig  mellem  dem,  der  skulde  være  hans  Raadgivere, 
tvært  imod  holdt  sig  for  sig  selv  og  helst  var  ene  om  sine 
Planers  Udtænkning,  Drøftelse  og  Udførelse.  Man  dvælede 
ved  hans  Stolthed,  hans  Tavshed  og  indesluttede  Væsen; 
man  havde  ikke  mindste  Interesse  for  de  Krige  paa  Fast- 
landet, hvori  han  indblandede  England.  Paa  den  anden 
Side  blev  Vilhelm  ved  den  Kulde,  han  mødte,  endnu  mere 
tavs  og  umeddelsom,  og  han  længtes  altid  tilbage  til  Hol- 
land, hvis  rene  Luft  havde  skyrket  hans  svage  Lunger. 
Smollet  fælder  nu  en  Dom  over  ham,  der  i  enhver  Hen- 
seende er  ubillig  og  ensidig,  naar  han  f.  Ex.  siger,  at 
Vilhelm  var  døv  for  det  menneskelige  Sinds  varme  og 
ædle  Følelser,  at  han  var  en  kold  Ven,  en  ligegyldig  Hus- 
bond, en  ubehagelig  Karakter  og  en  utaknemmelig  Fyrste. 
Som  alle  frie  Englændere  yndede  Smollet  ikke  nogen 
myndig  Hersker  paa  Tronen,  og  han  har  derfor  ikke  Blik 
for  Kongens  store  Egenskaber-,  i  hans  Øjne  er  Vilhelms 
viljestærke  Energi  og  kraftige  Aand  kun  planløst,  ærgjer- 
rigt  Fusentasteri.  Naar  vi  mærke  os,  med  hvor  stor 
Strænghed  Smollet  behandler  denne  udmærkede  Fyrste, 
falder  det  i  Begyndelsen  vanskeligt  at  forstaa  den  loyale 
Hengivenhed,  hvormed  han  omtaler  Dronning  Anna  og  de 
første  Hannoveranere.  Der  var  visselig  ingen  Grund  til  at 
prise  disse  Regenter.  Desuagtet  taler  Smollet  om  »den 
gode  Dronning  Anna«  og  omtaler  hende  stadig  med  al 
mulig  Veneration.  Georg  L  priser  han  i  høje  Toner  for 
hans  ligefremme,  utvungne  Væsen  og  fortrolige  Skjæmt, 
hvilket  unægtelig  var  de  mildeste  Udtryk  for  det,  andre 
vilde  kalde  Raahed  og  Gemenhed.  Georg  IL  roses  for 
Mildhed,  Maadehold  og  Humanitet,  om  der  end  i  Smollets 
Beundring  blander  sig  en  Smule  Utilfredshed  over  Kongens 
Forkj ærlighed   for   sit   Stammeland.      Alle   disse   Lovtaler 

gjælde  nu  til  Dags  ikke  det  mindste,  og  det  Begreb,  vi 
have  dannet  os  om  det  hannoveranske  Dynasti,  afviger  en 
hel  Del  fra  Smollets.  Georg  I.  var  raa,  grusom  og  ty- 
rannisk; han  havde  af  Skinsyge  ladet  Grev  Konigsmark 
dræbe,  og  han  havde  holdt  sin  Dronning,  Sofia  af  Celle, 
indespærret  i  25  Aar.  Da  han  tik  Underretning  om,  at 
Anna  var  død,  og  at  han  skulde  rejse  til  London  for  at 
tage  »sine  Forfædres  Trone«  i  Besiddelse,  varede  det  længe, 
inden  han  kunde  bekvemme  sig  til  at  forlade  sit  kjære 
Hannover.  Englænderne  foragtede  han  af  sit  ganske 
Hjærte;  han  førte  med  sig  over  Kanalen  et  Slæng  af  Ty- 
skere, der  med  graadig  Begjærlighed  kastede  sig  ind  i  det 
overdaadige  Liv,  som  deres  forøgede  Indtægter  ved  det 
nye  Hof  satte  dem  i  Stand  til  at  føre.  Der  var  saaledes 
hans  to  gamle  Maitresser,  Hertuginden  af  Kendal,  som  Ho- 
race Walpole  i  sine  Memoirer  kalder  »Klatrestangen«,  og 
Grevinden  af  Darlington,  som  han  kalder  »Elefanten«.  Det 
gik  i  det  hele  muntert  til;  man  intrigerede,  og  man  spil- 
lede, man  elskede,  og  man  drak.  Den,  der  skriver  om 
dette  Hof,  maa  fortælle  Anekdoter.  Da  saaledes  en  af 
Kongens  tyske  Kokke  bad  om  sin  Afsked,  spurgte  Hs. 
Maj.  om  Grunden.  »Deres  Majestæt!«  lød  Svaret,  »man 
stjæler  alt  for  galt  her.  Hjemme  i  Hannover  vare  vi  ander- 
ledes sparsommelige.«  —  »Bah!«  svarede  Georg,  »det  er 
jo  Englændernes  Penge.  Nu  er  jeg  rig  nok  til  det.  Stjæl 
som  de  andre«,  —  og  i  det  han  slog  en  høj  Latter  op, 
tOføjede  han:  »Gjer  dig  det  mageligt!  gener  dig  ikke!«  — 
Georg  IL  var  ikke  stort  bedre  end  Faderen.  Det  eneste 
her  i  Verden,  der  interesserede  ham,  var  Soldater  og 
Fruentimmer.  Han  hadede  sin  Fader,  til  hvem  han  altid 
havde  staaet  i  et  spændt  Forhold.  Skjønt  han  virkelig 
nærede  Kjærlighed  til  sin  Dronning,  den  ædle  og  milde 
Karoline  af  Anspach,  der  var  meget  for  god  til  ham,  søgte 
han  paa  enhver  Maade  at  dæmpe  og  skjule  denne  Følelse, 
da  en  Mand  efter  hans  Begreber  ikke  kunde  være  bekjendt 


En  engelsk  Samfundsskildrer  og  Historiker.  405 

at  elske  sin  Kone,  og  af  Lyst  til  at  spille  Don  Juan  be- 
talte han  Elskerinder,  som  han  afskyede.  Da  hans  Hustru 
saa  var  ved  at  dø,  og  han  sad  ved  hendes  Leje,  bad  hun 
ham  om  at  gifte  sig  igen.  Han  svarede:  »Non!  non! 
j'aurai  des  maitresses!«  Og  som  Herren  er,  saa  følge 
hans  Svende.  Overalt  Usædelighed,  Frivolitet  og  sanselig 
Nydelse.  Paa  et  Maskebal  i  Aaret  1749  glimrede  den 
unge,  smukke  Miss  Chudleigh,  der  var  Arveprinsessen  af 
Wales's  Hoffrøken,  som  Ifigenia  i  et  Kostume,  der  var  saa 
klassisk  antikt,  at  alle  hendes  Yndigheder  vare  stillede  til 
Skue  for  enhver.  Prinsessen  af  Wales  kastede,  forarget 
herover,  et  Slør  over  hendes  Skuldre;  langt  fra  at  miste 
Fatningen  draperede  den  skjenne  sig  med  Sløret  og  sagde, 
i  det  hun  hentydede  til  den  af  Prinsessen  begunstigede 
Lord  Bute :  »Altesse !  chacun  a  son  but  (Bute),  vous  le 
savez  bien!«  Skjent  Kongen  allerede  var  67  Aar  gammel, 
blev  han  dog  fortryllet  af  Miss  Chudleigh,  og  paa  det 
næste  Maskebal  overrakte  han  hende  et  Guldur  og  udbad 
sig  til  Tak  et  Kys,  som  han  modtog  i  hele  Hoffets 
Paasyn. 

Og  saaledes  gik  det  i  det  uendelige.  Vi  se,  hvor 
meget  Forholdene  i  Englands  højere  Aristokrati  lignede  dem 
i  Frankrigs.  Naar  der  desuagtet  ikke  var  nogen  synderlig 
B'orbitrelse  i  England  mod  de  højere  Stænder,  laa  det  i, 
at  disse  havde  saa  uendelig  lidt  at  gjøre  med  Nationens 
aandelige  Liv.  Deres  og  Folkets  Interesser  grebe  ikke  ind 
i  hverandre,  begge  Parter  holdt  sig  for  sig  selv.  Kongerne 
vare  uværdige  til  at  beklæde  den  Post,  de  indtoge ;  men  de 
gjorde  intet  Forsøg  paa  at  udvide  deres  Magt  paa  Folkets 
Bekostning,  og  det  var  det  hele,  man  forlangte  af  dem. 
Det  er  sjældent,  at  saa  udygtige  Regenter  have  været  til 
saa  megen  Gavn  for  deres  Lands  Kulturudvikling.  Vi  maa 
med  Buckle*)  betragte  det  som  en  stor  Lykke,   at  Tronen 


*)  History  of  the  Civilisation  in  England  I.,  Pag.  401, 

i  de  nærmeste  halvhundrede  Aar  efter  Annas  Død  blev  be- 
klædt af  to  Konger,  der  vare  fremmede  af  Nation  og 
Sæder,  og  af  hvilke  den  ene  kun  daarlig  talte  Engelsk,  den 
anden  slet  ikke.  Englænderne  ere  et  kritisk,  utilfreds, 
dadlesygt  Folkefærd;  de  ere  paa  deres  Post  mod  de  sty- 
rende og  have  et  vaagent  Øje  med  deres  Planer;  de  over- 
lade Kronen  og  Kirken  kun  liden  Magt  og  forvalte  deres 
egne  Anliggender,  altid  rede  til  at  forsvare  deres  erhver- 
vede Rettigheder  og  angribe  dem,  der  ville  gjøre  Indgreb 
deri.  Følgen  er,  at  deres  Fremskridt  gaa  uafbrudi;  for 
sig,  hvad  enten  Kongerne  ere  gode  eller  slette;  i  begge 
Tilfælde  gaar  den  store  Bevægelse  sin  Gang.  I  det  attende 
Aarhundrede  vare  Regenterne  slette;  Anna  og  de  første 
Georger  vare  groft  uvidende,  jammerlig  opdragne  og  af 
Naturen  svage  og  egensindige  —  og  alligevel  gik  Eng- 
lænderne trøstig  fremad,  brøde  sig  ikke  det  mindste  om 
alt  det  og  lode  sig  ikke  trænge  ud  af  deres  Bane  ved 
Herskernes  Uværdighed;  thi  de  havde  den  fulde  Bevidst- 
hed om,  at  det  engelske  Folk  i  sig  selv  besad  de  Aandens 
Hjælpekilder  og  Muligheder,  der  alene  ere  i  Stand  til  at 
gjøre  Menneskene  store,  lykkelige  og  vise*).  Og  denne 
Kulturudvikling,  der  var  saa  velsignelsesrig  for  Nationen, 
fik  sin  store  Betydning  derved,  at  alle  Reformer  fremgik 
fra  neden,  fra  Folket  selv.  Intet  Fremskridt,  siger  Buckle 
med  rette,  er  reelt,  naar  det  ikke  er  Resultatet  af  egen 
fri  Drift.  For  at  en  Bevægelse  kan  blive  nyttig,  maa  den 
nødvendigvis  komme  inde  fra  og  ikke  ude  fra,  maa  være 
Virkningen  af  almene,  paa  hele  Folket  og  ikke  paa  enkelte 
Klasser  eller  Individer  virkende  Aarsager.  I  England  blev 
under  Hannoveranerne  alt,  hvad  der  vedrørte  Folket  — 
Litteratur,  Konst,  Handel,  Industri  —  overladt  til  sig  selv, 
og  i  intet  Land  have  de  lærde  og  poetiske  Gemytter  haft 
saa  lidt  at  ffiore  med  Hoffet,  som  her.      Man  lærte  derved 


*)  Buckle:  Hist.  of  the  Civ.  in  Engl.  II.,  Pag.  67—68. 

at  sysselsætte  sig  med  sig  selv,  med  Folket,  hele  Almen- 
heden, og  man  vendte  sig  ikke  med  tom,  intetsigende 
Smiger  mod  beskyttende  Stormænd.  Derved  holdt  be- 
standig Nationens  intellektuelle  Udvikling  Skridt  med  den 
materielle.  Man  kom  fra  det  politiske  til  det  sociale;  man 
var  glad  ved  de  mange  Fredsaar,  der  lode  Handel  og  In- 
dustri udvikle  sig  stærkere;  man  havde  intet  at  frygte, 
hverken  Indfald  af  fremmede  eller  Tyranni  i  Hjemmet. 
Alt,  hvad  der  forhøjer  Menneskenes  Bekvemmelighed  og 
bidrager  til  deres  Lykke,  blev  omhyggelig  plejet.  Rig- 
domme ophobedes  med  hidtil  ukjendt  Hurtighed;  hvad 
Under  da,  at  man  befinder  sig  godt  og  helst  vil  holde  sig 
for  sig  selv?  Den  Gang,  England  blev  blandet  ind  i  Fast- 
landskrigene angaaende  den  pragmatiske  Sanktion  og  Arve- 
følgen i  de  italienske  Smaastater,  opstod  der  almindelig 
Harme  over,  at  man  skulde  betale  Soldater  til  Kamp  for 
andre  Laudes  Interesser;  man  forstod  ikke,  hvad  i  al 
Verden  det  vedkom  England,  at  Kongen  af  Spanien  og 
Kejseren  af  Tyskland  stredes  om  Successionen  i  Lande,  der 
laa  mange  Hundrede  Mile  borte  fra  Ranelagh  og  St.  James. 
Kjøbmændeue  beklagede  sig  over,  at  al  Handel  og  Skibs- 
fart blev  usikker,  og  Folket  ivrede  mod  de  stadig  mer  og 
mer  voxende  Skatter.  Og  da  saa  endelig  Freden  i  Aachen 
havde  tilvejebragt  almindelig  Fred,  var  man  til  Trods  for 
dens  mindre  heldige  Udfald  tilfreds  med  den,  fordi  Fri- 
handelens Gjenoprettelse,  Befrielsen  for  den  Angest  og 
Frygt,  en  Krig  altid  fører  med  sig,  og  Udsigten  til  snart 
at  slippe  for  tunge  Skatter  vare  Fordele,  der  forsødede 
Bitterheden  over  de  engelske  Vaabens  Uheld.  Da  senere 
hen  den  store  Sø-  og  Kolonialkrig  udbrød,  var  man  ander- 
ledes ivrig  for  Krigen;  man  var  krænket  i  sine  helligste 
Interesser,  da  Franskmændene  søgte  at  skaffe  sig  Indflydelse 
ovre  i  de  amerikanske  Kolonier.  Store  Belønninger  bleve 
udsatte,  ikke  blot  af  Regeringen,  men  af  næsten  alle  de 
store  Byer  i  England  for  Folk,  der   frivillig  vilde   lade  sig 

indrullere  i  Hæren  og  Plaaden,  og  saa  stor  var  Folkets 
Beredvillighed  til  at  laane  Regeringen  Penge,  at  der  blev 
tegnet  over  tre  Millioner  i  kort  Tid. 

Denne  Følelse  af  Velvære,  denne  Frihed,  denne  Energi, 
naar  det  gjaldt  at  værne  Nationens  Interesser,  denne  Selv- 
tillid og  denne  Selvbevidsthed  maatte  naturligvis  have  en 
stor  opdragende  Indflydelse  paa  det  engelske  Folk.  Det  var  jo 
imidlertid  Tilfældet  ikke  blot  i  materiel,  men  ogsaa  i  aandelig 
Henseende.  Vi  vide,  hvilken  Rolle  England  spillede  i  det 
attende  Aarhundredes  evropæiske  Aandsliv.  Den  engjlske 
Litteratur,  Forfatning  og  Institutioner  var  det  Arsenal, 
hvorfra  de  store  Franskmænd  hentede  Tanker  og  Ideer, 
som  de  hjemme  i  deres  Fædreland  skulde  give  en  nærmere 
Udvikling  og  gjøre  frugtbringende  for  deres  Folk.  Saa 
godt  som  alle  denne  Tids  berømte  franske  Forfattere  have 
besøgt  England;  heller  ikke  forblive  Englænderne  hjemme, 
men  foretage  hyppige  Rejser  til  Fastlandet,  og  da  nærmest 
til  Frankrig;  men  medens  Franskmændene  komme  hjem 
med  Ørerne  forvirrede  over,  hvad  de  have  hørt,  med  Øjnene 
blændede  af,  hvad  de  have  set,  med  Hjærnen  opfyldt  af 
Fremtidsplaner  om  Reformer  og  Forandringer,  med  Sindet 
fuldt  af  Beundring  over  alt  det  store  og  rigtudviklede  i 
det  fremmede  Land  og  af  Indignation  og  Harme  over  alt 
det  sraaalige,  forkuede  og  ydmyge  i  deres  egen  Hjemstavn, 
iagttage  Englænderne  med  en  vis  Selvtilfredshed  den  poli- 
tiske og  sociale  Afhængighed,  hvori  Franskmændene  ere 
nedsunkne,  og  som  danner  en  saa  afgjort  Modsætning  til 
deres  egen  Frihed. 

Saaledes  gaar  det  ogsaa  Smollet,  da  han  i  Aarene 
1763 — 66  foretager  en  Rejse  til  Frankrig  og  Italien.  Han 
har  beskrevet  sine  Indtryk  i  et  omfangsrigt  Værk,  hvis 
Titel  ikke  er  af  de  mindste.  Den  lyder:  »Rejser  gjennem 
Frankrig  og  Italien,  indeholdende  Iagttagelser  af  Karak- 
terer, Skikke,  Religion,  Regering,  Politi,  Handel,  skjønne 
Kunster  og  Oldtidslevninger,  samt  en  særlig  Beskrivelse  af 

Land,    By    og  Klima  i  Nizza.      Hertil   end  videre  Oversigt 
over  Vejrliget,    ført  under   et  Ophold    af   halvandet  Aar   i 
denne   Stad.«      Heraf  fremgaar   det,    at    Smollet   ikke    vil 
nøjes  med  at  give  en  let  og   livlig  Skildring  af  sine  Op- 
levelser og  tilfældige  Indtryk,   men  i  Virkeligheden  preten- 
derer    at    give    en    Art    kulturhistorisk  Fremstilling    af  de 
Lande,  han  berejser.     Han  har  da  ogsaa  givet   sig  i  Kast 
med  denne    store  Opgave    med    en    Energi  og   Dygtighed, 
som  imponerer  os,  om  vi   end  langt  fra  kunne  underskrive 
alle   de    Eordømmelsesdomme,    han    fælder    over    Datidens 
Frankrig.     Han  betragter  aabenbart  Folket  hinsides  Kanalen 
som  Rival  til  hans  egen  Nation,    og  han  er    —    hvad  jeg 
alt   tidligere    har    omtalt   —    først    og   fremmest    Patriot. 
Hans  Bemærkninger    om  de   franske  Sæder  og   Skikke  ere 
gjennemgaaende  skjæve  og  partiske,  da  han  dømmer  fra  et 
ensidigt  Standpunkt.     Smollet  var  for   meget  Part  i  Sagen 
til  fuldt   ud  at   kunne  yde    andre  Nationer  Retfærdighed; 
han  var  saa  stolt   af  sit  eget,   at   han    ikke    kunde  finde 
Behag   i    noget  udenlandsk;    han    var    desuden    paa   denne 
Rejse  syg,  nervøs  og  irritabel.     Lawrence  Sterne,  »Tristam 
Shandy«'s  Forfatter,   gjorde   i   denne   Anledning   et  Udfald 
mod   Smollet,    i    det    han    i  sin  Bog  »A  sentimental  Jour- 
ney«*)  skriver  følgende:  »Den  lærde  Smelfungus  rejste  fra 
Boulogne  til   Paris,   fra  Paris    til   Rom    osv.   —   men   han 
rejste   bort   med  Spleen  og  Galdesyge,    og   alt,    hvad    han 
mødte    paa   sin   Vej,    skiftede    Farve    og   Udseende.      Han 
skrev  en  Beretning  derom,   men   det  var   kun  en  Beretning 
om    hans   jammerlige  Følelser    (miserable  feelings)«.      Det 
være  nu,  som  det  være  vil,   vist  er  det  imidlertid,  at  naar 
vi  fra  Smollets  Fremstilling   fradrage    det,  der  uden   Tvivl 
skyldes  hans  Mangel  paa  Evne  til  at  forstaa  og  sætte  sig 
ind  i  et  andet  Folks  Tænkemaade,   bliver  der  dog  en  god 
Del  Sandhed  tilbaofe.    Vare  end  Forholdene  ikke  saa  bund- 


*)  Sterne:  Works  Pag.  306.     London. 

løst  slette,  som  Smollet  vil  gjøre  dem,  vare  de  alligevel 
slette.  Naar  han  saaledes  paastaar,  at  Franskniændene 
»are  all  for  glare  and  glitter«,  var  det  unægtelig  Tilfældet 
med  Størstedelen  af  de  Kavalerer,  der  dannede  Prins- 
regentens og  Ludvig  XV.'s  lystige  Hof.  Det  er  imidlertid 
ganske  morsomt  at  se,  hvorledes  det  er  Smollet  umuligt 
at  tinde  et  eneste  godt  Træk  hos  Franskmændene.  Jeg 
skal  citere  ham  et  Par  Steder:  »I  dette  Land  ere  efter  min 
Mening  Mændene  endnu  mere  latterlige  og  ubetydelige 
end  Kvinderne.«  »Af  alle  Narre  paa  Jordens  Overflade  er 
en  fransk  »petit-raaitre«  den  frækkeste«;  »Beskedenhed  eller 
Tilbageholdenhed  ere  yderst  sjældne  Egenskaber  hos  dem, 
og  det  skulde  derfor  i  det  hele  taget  undre  mig,  om  der 
fandtes  Udtryk  for  dem  i  deres  Sprog.«  Det  franske  Ga- 
lanteri betragter  han  med  alt  andet  end  venlige  Blikke: 
»Franskmanden  gaar  uden  videre  ind  i  en  Dames  Sove- 
kammer, medens  hun  endnu  ligger  i  Sengen,  rækker  hende, 
hvad  hun  behøver,  afdamper  hendes  Særk  og  hjælper  hende 
med  at  tage  den  paa.  Han  er  til  Stede,  naar  hun  gjer 
Toilette,  og  er  hende  behjælpelig  med  at  fordele  Skjønheds- 
pletterne  og  Sminken.«  —  »Hvis  en  Franskmand  indlades 
i  din  Familie  og  modtager  gjentagende  Beviser  paa  dit 
Venskab  og  din  Bevaagenhed,  er  hans  første  Gjengjæld  den, 
at  han  gjør  Kur  til  din  Kone  —  hvis  hun  er  smuk,  — 
hvis  ikke,  da  til  din  Søster,  Datter  eller  Niece.  Faar  han 
et  Afslag  af  din  Kone,  eller  gjør  han  forgjæves  Forsøg 
paa  at  forføre  din  Søster,  Datter  eller  Niece,  vil  han,  hel- 
lere end  at  lade  være  med  at  spille  Forræder  med  sit  Ga- 
lanteri, give  sig  i  Lav  med  din  Bedstemoder,  og  jeg  vædder  ti 
mod  én  paa,  at  han  vil  finde  Midler  til  paa  en  eller  anden 
Maade  at  forstyrre  den  Families  Fred,  der  saa  venlig  har 
optaget  ham.  —  Hvis  han  afsløres  i  disse  forræderske  An- 
slag og  dadles  for  sin  Utaknemmelighed,  erklærer  han  med 
Frækhed,  at  alt,  hvad  han  har  gjort,  kun  er  simpel  Høf- 
lighed, der  i  Frankrig  bliver  betragtet  som   en  uundværlig 

Betingelse  for  enhver,  der  vil  gaa  for  at  besidde  Leve- 
maade,  —  ja  han  vil  endogsaa  paastaa,  at  hans  Bestræ- 
belser for  at  forføre  din  Kone  og  skjænde  din  Datter  vare 
de  uomstødeligste  Beviser  paa  hans  særlige  Bevaagenhed, 
som  han  kunde  give  din  Familie.«  Paa  denne  Maade  er 
hele  SmoUets  Bog  skreven,  og  det  kan  jo  ikke  nægtes,  at 
Frankrig  faar  Udseende  af  at  være  en  Grube  af  al  mulig 
Fordærvelse  og  Ondskab.  Det  eneste,  hvorover  han  føler 
en  virkelig  Glæde,  er  Oldtidslevningerne  i  Syd-Frankrig  og 
Italien.  Her  overvinder  hans  Kjærlighed  til  de  gamle  Ro- 
mere hans  Had  til  de  moderne  Franskmænd. 

Da  SmoUet  saa  til  Slutning  sammenligner  Frankrigs 
hele  politiske  og  sociale  Tilstand  med  Englands,  kommer 
han  naturligvis  til  det  Resultat,  at  det  sidste  Lands  langt 
er  at  foretrække,  og  heri  maa  vi  jo  give  ham  Ret.  Over- 
alt i  Frankrig  møder  han  de  samme  Tegn  paa  Fattigdom, 
Elendighed  og  Smudsighed  blandt  Menigmand;  overalt  ser 
han  kun  golde,  daarlig  dyrkede  Marker,  uden  Engbund  og 
Muldjord,  uden  Kvæg  til  at  yde  Gødning  og  uden  Træk- 
dyr til  at  besørge  det  svære  Arbejde,  Bønder  i  jammerlige 
Boliger,  med  usle  Redskaber,  pjaltede  Klæder,  vidnende  om 
Sult  og  Nød,  -—  og  naar  Smollet  ser  alt  det,  kan  han  ikke 
værge  sig  for  den  Tanke,  at  Folket  bliver  undertrykt,  enten 
af  de  store  Ejendomsbesiddere  eller  af  Regeringen  —  sand- 
synligvis af  begge.  Smollets  Raseri  vender  sig  da,  som 
naturligt  er,  særlig  mod  Adelen  og  Regeringen,  hvis  uind- 
skrænkede Myndighed  og  modbydelige  Tyranni  maatte  være 
en  Torn  i  Øjet  paa  hans  engelske  Frisind  og  Stolthed. 
Han  gjør  opmærksom  paa,  hvorledes  Kongens  Indtægter, 
trods  deres  uhyre  Størrelse,  langt  fra  ere  nok  til  at  til- 
fredsstille Hoifets  Fornøjelsessyge  og  betale  Statsgjældens 
Renter;  han  raillerer  over  Hærens  jammerlige  Tilstand, 
denne  Hær  af  Modejunkere  og  Spradebasser,  der  med  deres 
Kokke,  Frisører  og  Fruentimmer  vilde  gjøre  Lejren  til  et 
Versailles.       »En    fransk    Peltmarskalk    ledsages    altid    af 

30—40  Kokke  og  tror,  at  det  for  Frankrigs  Æres  Skyld 
paahviler  ham  at  give  100  Retter  Mad  til  Taffels  hver 
Dag.«  De  højere  Klasser  udsuge  Folket;  Kongen  véd  det 
—  han  véd,  at  hans  Embedsmænd  ere  fordærvede  nok  til 
at  flaa  og  udsuge  Folket;  men  han  anser  det  for  heldigst 
at  se  igjennem  Fingrene  med  disse  Misbrug.  Smollet  aner, 
hvortil  alt  dette  vil  fore.  Han  siger :  —  »der  er  utvivlsomt 
mange  Tegn  paa  Slappelse  i  den  franske  Regering ;  efter  al 
Sandsynlighed  vil  Frankrigs  TJndersaatter  være  de  første, 
der  ville  faa  Gavn  deraf.«  Han  gjor  endvidere  opmærksom 
paa  den  voldsomme  Gjæring  i  Gemytterne  og  mener,  at 
der  findes  Principper,  der  under  en  svag  Fyrste  eller  en 
langvarig  Formynderregering  ville  kunne  frembringe  en  stor 
Forandring  i  Konstitutionen. 

Dog  al  denne  syndige  Sorgløshed  og  Samvittigheds- 
løshed i  det  franske  Samfunds  ovre  Lag,  og  denne  urolige 
Gjæring,  dette  dæmrende  Had  og  denne  smudsige  Fattig- 
dom i  de  nedre  Lag  tiltaler  ikke  Smollet,  og  han  længes 
bestandig  hjem  til  England.  Ved  sin  Hjemkomst  finder 
han  alting  smukt  og  herligt.  Naar  han  ser  de  opdyrkede 
Landstrækninger,  der  smile  af  Frugtbarhed,  de  paa  mange 
Hænder  udstykkede  Jorder,  de  bugnende  Kornmarker,  de 
levende  Hegn,  Græsgangene,  Skovene  og  Sletterne;  naar 
han  ser  Kvæget  paa  Engene  og  Faarene  paa  Hederne, 
dette  Mylr  af  store,  stærke  Heste  og  fedt,  velnæret  Horn- 
kvæg, disse  Bøndergaarde,  der  vidne  om  Overflod,  Ren- 
lighed og  Hygge,  og  Bønderne,  høje  og  støtte,  sunde  og 
friske,  velklædte  og  velnærede,  —  saa  gribes  han  af  en 
glad  Følelse  over  at  have  naaet  denne  Jordbund,  hvor  han 
rigtig  føler  sig  til  Pas. 

IV. 

Jeg  har  dvælet  længe  ved  Smollets  Rejsebeskrivelse, 
fordi  den  forekommer  mig  at  være  et  interessant  Aktstykke 
til  Forklaringen  af  den  engelske  Litteraturs  afgjorte  na- 
tionale Karakter  i  forrige  Aarhundrede.  Smollet  er  haard 
i  sine  Domme  over  Frankrig,  men  til  Trods  for  Skildringens 
ensidige  og  tendentiøse  Karakter  laa  der  dog  store  Sand- 
heder til  Grund  —  Sandheder,  der  henimod  Aarhundredets 
Slutning  skulde  staa  klart  for  alle.  Den  gjennemgribende 
Forskjel  mellem  Englands  og  Frankrigs  sociale  Tilstand, 
som  Smollet  stadig  fremhæver,  lader  sig  ligeledes  tydelig 
efterspore  i  de  to  Landes  Litteraturer.  Det  er  paa  denne 
Tid,  at  Natursansen  vaagner  i  begge  Lande,  men  det  er 
paa  forskjellig  Vis.  I  begge  Lande  er  det  en  Kamp  mellem 
det  gamle  og  det  ny,  og  den  faar  i  England  sit  typiske 
Udtryk  i  Modsætningen  mellem  Landliv  og  Byliv;  man 
river  ned  paa  det  sidste  og  priser  det  første.  Forfølge  vi 
den  samme  Strømning  over  til  Frankrig,  se  vi,  hvorledes 
alt  omformes.  I  dette  politisk  og  socialt  underkuede  Land, 
med  de  forældede  Statsindretninger,  hvis  Jærnaag  søgte  at 
tæmme  de  enkelte,  der  ikke  gik  op  som  lydige  Slaver  i 
Helheden,  kunde  man  umulig  føle  sig  hjemme.  Modsæt- 
ningen mellem  Byliv  og  Landliv  feres  ud  i  sine  yderste 
Konsekvenser  og  kommer  —  da  man  sigter  langt  videre 
—  til  at  gjælde  som  en  Kamp  mellem  Civilisationen  i  det 
hele  taget  og  det  primitive,  oprindelige  o:  Naturen.  Over- 
ført paa  de  enkelte  Tilfælde  fører  dette  til  Individets  Kamp 
mod  Samfundet.  Det  er  med  Rousseau,  at  alt  dette  sættes 
i  System;  men  allerede  for  ham  træffe  vi  i  Litteraturen 
Typer,  hvis  xlnskuelser  og  Handlinger  opponere  mod  Sam- 
fundet. Der  er  i  den  franske  Oplysningslitteratur  en  be- 
standig Tendens  til  at  ville  sætte  sig  ud  over  Samfundet;  man 
kan  ikke  finde  sig  til  rette  i  disse  Forhold,  man  finder 
sine  Lidenskaber  for  store,  sine  Følelser  for  stærke  for  det 

blaserede  og  raffinerede  Samfund.  Hertil  have  vi  allerede 
i  Moliéres  Misanthrop  den  første  Spire,  og  vi  træffe  den 
samme  Tanke  mere  intensivt  og  klart  udviklet  i  L'Abbé 
Prévosts  mesterlige  Fortælling  »Manon  Lescaut«.  Hvad 
der  hos  Moliére  fremsattes  ad  Kaisonnementets  Vej,  er 
her  fremsat  i  Følelsens  Navn.  Saa  følger  Rousseau  i  Hæ- 
lene med  sine  Theorier  om  Civilisationens  fordærvende  og 
demoraliserende  Indflydelse  paa  Menneskeslægten.  Han 
raader  os  til  at  gaa  tilbage  til  den  tidligere  Uskyldighedens 
Tilstand,  til  at  gaa  ud  i  de  store  Skove  for  aldrig  mero  at 
se  eller  erindre  vore  Medmennesker;  han  beklager,  at  vore 
Lidenskabers  overstrømmende  Fylde  har  tilintetgjort  vor 
oprindelige  Enfold,  og  da  vi  ikke  kunne  næres  af  Græs  og 
Agern  som  vore  vilde,  nøgne  Forfædre,  og  heller  ikke 
kunne  undvære  Love  og  Styrere,  befaler  han  os  at  indøve 
os  i  Dyden,  at  gjore  os  fortjente  til  den  Evighed,  der 
venter  os,  samvittighedsfuldt  at  adlyde  det  Samfunds  Love, 
hvortil  vi  høre.  Jo  stærkere  Lidenskaberne  ere,  des  nød- 
vendigere ere  Lovene  for  at  holde  dem  i  Tømme*).  Rous- 
seau drømmer  sig  tilbage  til  Naturtilstanden  og  udmaler 
os  det  civiliserede  Menneskes  Ulykker  i  Modsætning  til  den 
vildes  Lyksalighed.  Ud  fra  disse  Theorier  er  »La  nouvelle 
Heloise«  skreven;  Naturen  tilbedes  i  al  Almindelighed,  in 
abstracto.  1  Skildringen  af  den  ydre  Natur  søger  man 
den  mest  storslaaede;  om  det  er  den  hjemlige  Jordbund 
eller  ikke  —  derom  spørges  ikke.  Rousseau  forflytter  os  i 
sin  Roman  til  Genfersøens  Bredder  med  de  blaa  Bølger 
foran  og  de  hvide  Bjærgtoppe  bag  ved,  —  og  senere  fører 
Bernardin  de  Saint-Pierre  os  til  Sydens  tropiske  Plante- 
verden, til  det  yppige  og  bugnende  Mauritius,  Skuepladsen 
for  Paul  og  Virginies  rene,  uskyldige  og  idylliske  Kjær- 
lighed.     Man    dyrker   Naturen     som    Natur;   man    anser 


*)  Rousseau:  Oeuvres  I.  og  XXX.  (Discours  sur  l'origine  et  les 
fondements  de  l'inégalité  parmi  les  hommes.  Side  163). 

Livet  paa  Jorden  som  en  Forberedelse  til  et  hisset;  vi  ere 
kun  satte  her  nede  for  at  udøve  Dyden,  der  bestaar  i  Selv- 
overvindelse til  Fordel  for  andre  og  Gud  til  Behag,  lige- 
som vi  i  det  hele  skulle  hæve  vor  Sjæl  mod  det  uendelige 
for  at  bære  et  Øjebliks  Lidelser;  thi  Døden  er  det  største 
Gode.  Det  er  disse  Læresætninger,  der  prækes  i  Rousseaus 
Skole. 

Lige  over  for  denne  romantiske  Higen  og  Længsel 
træffe  vi  i  den  engelske  Litteratur  en  national  Naturalisme, 
der,  forberedt  af  Fielding,  kommer  til  fuldt  Udbrud  hos 
Smollet  i  hans  sidste  Værk,  Romanen  »Humphrey  Clinker«. 

Denne  Bog  staar  ikke  synderlig  højt  i  æsthetisk  Hen- 
seende. Det  er  ikke  som  f.  Ex.  »Peregrine  Pickle«  en 
Karakterroman,  om  hvis  Hovedperson  de  andre  mer  eller 
mindre  skitserede  Figurer  gruppere  sig.  Om  Titelpersonen 
faa  vi  ikke  stort  andet  at  vide,  end  at  han  er  temmelig 
dum  og  fjollet,  men  i  øvrigt  har  et  kjønt  Ansigt,  en  kraf- 
tig Krop,  brede  Skuldre  og  runde  Lægge;  at  han  er  et 
Hittebarn  og  af  Bestilling  Postillon,  men  samtidig  fusker 
Læger,  Grovsmedde  og  Præster  i  Haandværket.  Men  frem- 
byder »Humphrey  Clinker«  mindre  Interesse  som  Karakter- 
skildring, har  den  en  anden  og  større,  i  det  Forfatteren 
her  har  givet  os  en  nøjagtig,  omstændelig  Vurdering  af 
Byens  og  Landets  gode  og  svage  Sider.  Dette  synes  ved 
første  Øjekast  ikke  at  indeholde  noget  særlig  betydeligt; 
men  vi  maa  huske  paa,  at  denne  Fremhævelse  af  Land- 
livet i  Modsætning  til  Bylivet  er  grundet  paa  Modtagelig- 
heden for  Naturindtryk.  Mennesket  længes  bort  fra  den 
kvalme,  forfinede  og  raffinerede  By  til  det  friske,  primitive 
Liv  paa  Landet,  ud  til  andre  Mennesker,  der  fremfor  alt 
ere  naturlige.  Man  griber  Typer  her  ude  fra  og  opstiller 
dem  som  velgjørende  Modsætninger  til  Bybeboerne.  Er 
man  først  naaet  til  at  fordre  Natur  hos  de  menneskelige 
Karakterer,   ender  man  med   at  faa  Blikket  opladt  for  den 

ydre  Natur.  Hos  Sraollet  er  Sansen  herfor  meget  levende. 
Ganske  vist  ere  de  Kapitler  i  »Humphrey  Clinker«,  hvori 
han  sammenligner  Bylivet  og  Landlivet,  uforholdsmæssig 
lange,  i  det  de  ikke  bidrage  til  at  udvikle  Handlingen  det 
mindste  og  alt  for  ofte  ved  den  terre,  skematiske  Oprams- 
ning  af  Enkeltheder  gjere  Indtryk  af  at  være  Afhandlinger; 
men  alligevel  maa  vi  bestemt  hævde,  at  i  denne  Bog 
Sansen  for  den  ydre  Natur  for  første  Gang  fremtræder 
klart  og  tydelig.  »Humphrey  Clinker«  er  affattet  i  Brev- 
form og  handler  om  en  Familie,  der  rejser  gjennem  Eng- 
land. Den  gamle,  noget  gnavne,  men  inderst  inde  god- 
hjærtede  Mathias  Bramble  er  det  vigtigste  Medlem  af  dette 
interessante  Selskab,  og  det  er  især  gjennem  hans  Breve, 
at  Smollet  taler  til  os.     Lad  os  se  lidt  paa  dem. 

London  forekommer  da  Bramble  som  et  Uhyre,  der 
drager  al  Næring  til  sig  fra  Landet.  Han  klager  over 
Overdaadigheden.  Den  fattigste  Herremand  saa  vel  som  den 
rigeste  Pair  maa  have  sit  Hus  i  Staden  og  gjøre  Figur 
med  et  stort  Antal  Tjenere.  Karlene,  der  gaa  bag  ved 
Ploven  eller  vogte  Køer,  ja  selv  de  ringeste  Daglejere 
blive  forførte  af  disse  Liberinarres  Tale,  naar  de  om  Som- 
meren komme  ud  paa  Landet.  De  forlade  da  deres  Slid 
og  Slæb  og  strømme  til  London  i  Haab  om  en  Kondition, 
hvor  de  kunne  leve  yppig  og  bære  smukke  Klæder  uden 
at  være  nødte  til  at  arbejde,  »thi  Mennesket  er  af  Naturen 
dovent!«  Mange  af  dem  se  sig  skuffede  i  deres  Forvent- 
ninger og  blive  Tyve  og  Daglejere.  I  gamle  Dage  var  der 
kun  faa,  der  holdt  Ekvipage  eller  liberiklædte  Tjenere,  og 
deres  Maaltider  bestode  af  tarvelige  Retter ;  men  nu  har  en- 
hver, der  vil  anses  for  noget,  sine  Tjenere,  sin  Kusk  og 
Postillon,  Hus  i  Staden  og  Villa  paa  Landet.  Hans  Kone 
og  Døtre  gaa  i  de  rigeste  Klæder  og  funkle  af  Diamanter, 
naar  de  gaa  til  Opera  eller  Maskerade.  Selv  gjøre  de  kost- 
bare Selskaber  og  Gilder,  hvor  Champagnen  og  Burgunderen 

flyde  i  Strømme.  Hver  en  Skriver  og  Svend,  ja  selv  Op- 
varterne paa  Vinhusene  give  sig  Udseende  af  at  være  flotte 
Herrer.  Alle  mulige  Folk  ere  blandede  mellem  hverandre. 
Lommeprokuratoren,  Kjøbmanden,  Haandværkeren,  Øltap- 
peren, Gjæstgiveren  —  alle  træde  hverandre  paa  Tæerne; 
overalt  flndes  de,  spaserende,  ridende  eller  kjørende,  altid 
støjende  og  tumlende.  Fodgængere  løbe,  som  forfulgtes  de 
af  Kettens  Haandhævere,  Portechaisebærerne  trave  forbi 
med  deres  Byrder,  Vognene  fare  afsted  som  Lynet,  medens 
Gaderne  drøne  under  Hestenes  Hove.  Naar  Folk  høre  paa 
Koncerten  i  Ranelagh,  bestiller  efter  Smoliets  Sigende  den 
ene  Halvdel  af  Publikum  ikke  andet  end  at  rende  rundt  i 
Hælene  paa  hverandre,  medens  den  anden  sidder  til  Klokken 
ni-ti  om  Aftenen  og  drikker  noget  varmt  Vand,  som  hedder 
Te.  Alt  dette  giver  Mathias  Bramble  Stof  nok  til  Ærg- 
relse, og  han  holder  just  heller  ikke  af  at  vækkes  om 
Morgenen  af  Vægterens  Raaben  og  Dundren  paa  Dørene, 
mens  Bønderne  raabe  med  Grønærter  uden  for  hans  Vin- 
duer. Alt,  hvad  han  ser  og  horer  i  London,  forhøjer  Land- 
livets Værd  i  hans  Tanker.  I  en  fredelig  Bolig  paa  Landet 
kan  han  røre  sig  frit  og  indaande  en  ren,  sund  Luft,  kan 
nyde  en  forfriskende  Søvn,  der  aldrig  forstyrres  af  Tummel 
og  Støj,  men  kun  afbrydes  om  Morgenen  af  Fuglekvidder 
uden  for  Vinduet.  Han  drikker  af  den  rene  Kilde,  der  klar 
som  Krystal  vælder  frem  af  Bakken,  eller  han  læsker  sig 
ved  hjemmebrygget  01  eller  Æblemost,  som  han  skylder 
sin  egen  Have.  I  det  hele  taget  frembringes  alt  ved  hans 
egen  Avling.  Hveden,  der  males  i  hans  Mølle,  Brødet, 
der  bages  i  hans  Ovn,  Hønsene  i  Gaarden,  Kaninerne  i 
Haven,  Fuglene,  som  han  skyder  paa  sine  Marker,  og 
Fiskene,  som  han  fanger  i  sin  Lystpark,  —  alt  er  hans 
eget,  lige  til  Køkkenurterne  og  Smørret. 

Dette  er  egentlig  det  afgj ørende  Moment,  dette,  at  alt 
er  hans  eget,   at  alt  frembringes  af  hans  egen  Jord,  hans 

Fødelands  Jordbund.  Han  føler  en  kildrende  Glæde  over 
at  have  alt  for  sig  selv  uden  at  behøve  Hjælp  og  Under- 
støttelse af  andre.  Han  er  stolt  over  sit  Land,  over  sin 
Frihed  og  over  sin  Dygtighed,  —  det  mærker  man  overalt. 
»Humphrey  Clinker«  er  et  Udslag  af  den  engelske  Kjær- 
lighed for  alt,  hvad  der  skriver  sig  fra  Hjemmet,  denne 
Vedhængen  til  denne  fædrene  Ejendom,  denne  varme  Fø- 
lelse for  den  Plet,  hvor  man  er  født,  og  hvor  man  har  sine 
kjære.  Den  er  Vidnesbyrd  om  den  nationale  Selvfølelse, 
der  har  sine  Øjne  opladte  for  den  hjemlige  Natur;  det  er 
den  britiske  Natur,  man  elsker,  —  de  frugtbare  engelske 
Sletter,  de  blaa  skotske  Søer  og  de  lysegrønne  irske 
Høje. 

Og  ligesom  Kjærligheden  til  Naturen  saaledes  er  nøje 
forbunden  med  Kjærligheden  til  den  hjemlige  Jordbund, 
Fædrelandskjærligheden,  saaledes  forliges  ogsaa  Individets 
Følelser  og  Selvstændighedstrang  med  Sara  fundet;  Hen- 
synet til  Jeget  mødes  af  Hensynet  til  Samfundet.  Derfra 
den  engelske  Litteraturs  gjennemgaaende  Optimisme;  vi 
finde  den  hos  Fielding  og  Goldsmith,  og  vi  finde  den  hos 
Smollet.  Denne  Forfatter  mistvivler  saaledes  aldrig  om 
sine  Heltes  Omvendelse;  lad  dem  være  svage  som  Roderick 
Kandom,  udsvævende  som  Peregrine  Pickle,  skamløse  som 
Fathom,  —  de  angre  dog  allesammen  —  rigtignok  tem- 
melig sent,  —  faa  allesammen  Tilgivelse  —  i  det  mindste 
af  Forfatteren  og  Personerne  i  Bogen,  —  og  de  faa  alle- 
sammen den  sødeste  unge  Pige,  man  kan  tænke  sig,  til 
Kone.  Og  med  Brylluppet  er  alt  klappet  og  klart;  at  der 
muligvis  efter  Vielsen  kan  opstaa  Konflikter,  falder  ikke 
Smollet  ind  —  i  det  mindste  interesserer  det  ham  ikke. 
Vi  faa  Lov  til  at  følge  de  elskende  til  Brudekammeret,  vi 
faa  maaske  sub  rosa  hvisket  et  Par  Ord  i  Øret  om  Heltens 
salige  Attraa  og  Heltindens  blussende  Undseelse  —  men 
over  Brudekammerets  Tærskel  tør  vi  ikke  træde.    Naar  Helten 

som  en  Løve  farer  til  sit  Bytte,  og  Heltinden  i  Skjøn- 
hedens  og  Ungdommens  Vaar  skjælveiide  hviler  paa  Lejet 
som  et  Offer  paa  Altaret  —  —  —  —  lukker  SmoUet 
Døren  for  Næsen  af  os,  puster  Lyset  ud  og  drager  et 
kysk,  syvfoldigt  Slør  over  de  elskendes  Lykke. 

Altsaa:  endogsaa  Smollet,  der  slaaende  og  stundum 
med  alt  for  grelle  Farver  skildrer  os  den  dyriske  Naturs 
løsslupne  Tøjlesløshed,  Drifternes  ubundne  Tilfredsstillelse, 
Instinkternes  og  Kj ødets  Overvægt  over  Aanden,  Smollet, 
hvis  Sanselighed  Byron  mange  Aar  efter  anfører  som  Und- 
skyldning for  sin  egen,  —  selv  han  betragter  Ægteskabet 
som  Kjærlighedens  Puldkommengjørelse.  I  Frankrig  aner- 
kjender  Rousseau  dets  sociale  Nødvendighed  og  betragter 
det  som  en  social  Institution,  hvortil  Kjærligheden  ikke 
behøves;  det  er  et  Værn  mod  fremtidige  Vildfarelser 
og  en  Bod  for  tidligere.  I  England  er  man  for  blodrig, 
for  sund,  eller  om  man  vil,  for  sanselig  til  at  kunne  slaa 
sig  til  Taals  med  Tirader  om  Dydens  Sejr  over  Liden- 
skaben; man  holder  sig  til  det,  man  har,  finder  sig  godt 
til  rette,  læmper  sig  efter  Forholdene  uden  at  gjøre  sig 
Illusioner,  uden  at  miste  sit  Sinds  Ligevægt.  Medens  i 
vort  Aarhundrede  Byron  har  stemplet  Besiddelsen  af  den 
elskede  som  »al  Elskovs  værste  Fjende«  *)  og  taler  om  Overmæt- 
telse,  er  en  saadan  Tanke  —  hvor  sand  den  mulig  end 
kan  være  —  langt  fra  Mænd  som  Fielding  og  Smollet. 
Kjærligheden  er  for  dem  ikke  denne  evige  Higen  og  aldrig 
tilfredsstillede  Længsel;  først  i  Ægteskabet  faar  den  sit 
rette  harmoniske  Udtryk. 

Saaledes  finde  vi  i  Englands  Litteratur  paa  denne  Tid 
overalt  en  priselig  Ligevægt  —  en  Ligevægt,  som  der 
skulde    en    indskrænket    Konges    hele    Uvidenhed,    tyran- 


*)  „Don  Juan"  4de  Sang,  16de  Strofe. 

niske  Ministres  politiske  Fejlgreb,  halvtredsindstyve  Aars 
systematiske  Undertrykkelse  hjemme  og  tunge  nationale 
Ulykker  ude  til  at  forvandle  til  en  skjændig  Reaktion,  der 
ferst  blev  omstødt,  da  i  vort  Aarhundrede  Byrons  Geni 
væltede  sig  ind  paa  den. 

Knud  Ipsen. 


Robespierres  IJiigdom. 

(Slutning). 


III. 

liobespierres  sociale  Stilling  og  Talenter  havde  gjort 
ham  søgt  af  det  gode  Selskab  i  Årras ;  men  det  varede 
ikke  længe,  før  adskillige  af  de  fornemste,  af  de  mest  fa- 
natiske Beundrere  af  det  uindskrænkede  Kongedømme  og 
af  de  priviligerede  Stænders  Supremati,  Qærnede  sig  fra 
ham  med  Kulde,  stedte  over,  at  han  bestandig  førte  Ord 
som  Frihed,  Lighed  for  alle  i  Pligter  og  Rettig- 
heder, Lighed  for  Loven,  o.  s.  v.  i  Munden,  Ord,  derfor 
dem  vare  enten  uforstaaelige  eller  formastelige.  Dog  havde 
han  ikke  faa  hengivne  og  trofaste  Venner,  maaske  endogsaa 
Beundrere,  og  det  ikke  mindst  blandt  det  andet  Kjon.  Hans 
Optræden  og  Maade  at  være  paa  skildres  som  meget  vin- 
dende; han  holdt  sig  ingenlunde  fuldstændig  borte  fra  Sel- 
skabslivets Glæder  og  Adspredelser  og  var  en  kjærkommen 
Gjæst  i  mange  Kredse.  »Han  var  min  salig  Moders  sæd- 
vanlige Chapeau  paa  Ballerne  i  Arras,«  sagde  en  gammel 
Dame  for  faa  Aar  siden  til  Ernest  Hamel;  »han  saae  sat 
og  alvorlig  ud,  men  han  var  saa  god,«  havde  Moderen  til- 
føjet, og  hun  var  gaaet  i  Graven  uden  nogen  Sinde  at  have 
kunnet  forstaa  det  Anathema,  der  lød  og  vedblev  at  lyde 
over  ham,  hvem  hun  havde  kjendt  saa  god,  mild  og  venlig. 

Det  er  for  Resten  bekjendt  nok,  at  Robespierre  hele 
sit  Liv  igjennem  udøvede  en  Slags  Fortryllelse  over  Kvinder, 
og  det  ingenlunde  alene  over  les  tricoteuses  hos  Jako- 

billerne,  og  at  dette  var  en  af  Aarsagerne  til  hans  umaade- 
lige  moralske  Indflydelse.  Selv  følte  han  sig  ligeledes 
hendragen  til  Kvinden,  som  til  det  ædleste,  skjønneste  og 
bedste  her  paa  Jorden,  og  uden  at  hans  Vandel  derfor  blev 
mindre  stræng  moralsk  og  mønsterværdig.  Han  viste  sig 
altid  lige  over  for  Damer  som  en  høflig,  ærbødig  og  op- 
mærksom Kavaler,  og  ikke  sjælden  forherligede  han  en 
eller  anden  skjøn  eller  aandrig  Kvinde  i  smaa  Poesier,  der 
vel  ere  fade  og  tarvelige,  men  til  Gjengjæld,  —  hvad  der 
ingenlunde  var  Regel  den  Gang,  —  decente  baade  i  Form 
og  Tanke,  som  følgende  Madrigal  til  en  Dame  i  Arras, 
hvilket  Digt  man  bl.  a.  vil    finde   i  Montlosiers  Memoirer: 

Crois-moi,  jeune  et  belle  Ophélie, 
Quoi  qu'en  dise  le  monde  et  malgré  ton  miroir, 
Contente  d'étre  belle  et  de  n'en  rien  savoir, 

Garde  toujours  ta  raodestie. 

Sur  la  pouvoir  de  tes  appas 

Demeure  toujours  alarmée: 

Tu  n'en  seras  que  mieux  aimée, 

Si  tu  crains  de  ne  Tétre  pas. 

Der  existerer  endnu  i  Manuskript  adskillige  Smaadigte  af 
ham  fra  dette  Tidspunkt.  De  ere  ikke  meget  værd,  og 
han  selv  har  heller  næppe  tillagt  dem  anden  Betydning 
end  som  en  let  og  behagelig  Sysselsættelse  i  et  ledigt 
Øjeblik.  Det  er  mest  Taksigelsesdigte,  Komplimenter,  smaa 
satiriske  Udfald  o.  s.  v.  De  gejstliges  Koketteri  maa  ofte 
holde  for  her:  der  er  dem,  som  naar  de  fungere  foran 
Alteret,  anvende  al  Verdens  Kunster  for  ret  at  lade  den 
kostbare  Diamant,  de  bære  paa  Fingeren,  eller  de  fine 
Mansketter  af  broderet  Battist  skinne  i  de  andægtiges 
Øjne,  og  hvilken  Rolle  spiller  ikke  undertiden  Præstens 
Lommetørklæde  paa  Prædikestolen?  Om  dette  sidste  Punkt 
har  han  skrevet  et  helt  langt  Digt,  som  ingenlunde  skal 
være  uvittigt. 

Vi  have  sagt,  at  Robespierre  i  al  Tugt  og  Ære  følte 


Robespierres  Ungdom.  423 

sig  hendrageu  til  det  andet  Kjøn.  Dybere  Følelser  synes 
han  at  have  næret  for  An  ais  Deshor  ties  og  Eleo- 
nore Duplay.*) 

Som  tidligere  anført,  havde  en  af  hans  Tanter,  Marie- 
Eléonore-Eulalie,  ægtet  en  forhenværende  Notar,  Robert 
Deshorties.  I  et  tidligere  Ægteskab  var  denne  bleven 
Fader  til  en  Datter  ved  Navn  Anais,  der  skildres  som  en 
særdeles  smuk,  aandrig  og  elskværdig  ung  Pige.  Da  hun 
saa  at  sige  voxede  op  under  Robespierres  Øjne  og  be*- 
standig  var  om  ham,  synes  hun  at  have  fattet  Hengiven- 
hed for  denne  sin  Fætter,  som  hun  kaldte  ham,  og  der 
foreligger  Vidnesbyrd  om,  at  ogsaa  han  snart  fik  den  blom- 
strende unge  Pige  hjærtelig  kjær.  Flere  Gange  var  der  i 
Familien  Tale  om  Ægteskab  mellem  Robespierre  og  Made- 
moiselle  Deshorties,  og  formodentlig  vilde  hun  ogsaa  være 
bleven  hans  Hustru,  hvis  hans  Skæbne  ikke  havde  villet 
det  anderledes.  Efter  Charlotte  Robespierres  Udsagn  havde 
Mile.  Deshorties  tilsvoret  Maximilien  aldrig  at  tilhøre 
nogen  anden  end  ham;  Ernest  Hamel  tør  imidlertid  efter 
andre,  ikke  mindre  paalidelige  Kilder  forsikre,  at  dette  ikke 
forholder  sig  saaledes,  og  vist  er  det  i  alt  Fald,  at  den 
nævnte  unge  Pige,  ikke  længe  efter  at  Robespierre  havde 
forladt  Arras  for  at  tage  Sæde  i  Nationalforsamlingen  i 
Versailles,  ægtede  Advokaten  Leducq,  en  af  Maximiliens 
Venner.  At  Robespierre  senere  overførte  den  Hengivenhed, 
han  havde  næret  for  den  skjønne  Anais,  paa  Mademoiselle 
Eleonore  Duplay,  ældste  Datter  af  Snedkeren  Maurice 
Duplay  i  Gaden  St.  Honoré  Nr.  366,  skraas  over  for  Jako- 
binerne, og  blev  gjenelsket  af  hende,  er  en  bekjendt  Sag. 

Robespierres  Ydre  var  egentlig  ikke  skikket  til  at  ind- 


*)  Og  mulig  for  Lucile  Dup  le  s  sis,  der  siden  blev  Camille 
Desmoulins  navnkundige  Hustru.  I  det  mindste  tilraaber 
Mme.  Duplessis  ham  i  det  berømte  Brev,  hvor  hun  bønfalder 
om  Luciles  Liv:  „  .  ,  .  .  si  tu  te  rappelles  que  tu  devais 
étre  mon  gendre,  épargne  une  victime  innocente!" 

gyde  Kjærlighed ;  han  var  noget  under  Middelhøjde,  mellem 
62  og  63  Tommer,  spinkel  og  svagelig  af  Bygning.  Hans 
Ansigt  var  magert  og  blegt,  dog  hverken  gustent  eller  lig- 
agtigt, som  det  saa  tit  er  blevet  skildret,  Aarerne  i  Tin- 
dingerne og  paa  Hænderne  vare  af  en  grønlig  Farve,  Kind- 
benene noget  fremstaaende,  Huden  skæmmet  af  Kopar, 
Næsen  spidsttilløbende  og  lidt  opadstaaende,  Munden  lille, 
Læberne  noget  tynde  og  sammenknebne.  Øjnene  vare  blaa, 
matte,  glansløse  og  ligesom  tilslørede;  han  var  meget  nær- 
synet og  bar  i  Regelen  et  Par  store  grønne  Stangbriller, 
som  han,  naar  han  talte,  uophørlig  skød  op  i  Panden, 
hvor  fra  de  igjen  uophørlig  faldt  ned  paa  Næsen  af  ham. 
Haus  Holdning  var  ulastelig,  hans  Gang  langsom  og  af- 
maalt,  hans  Stemme  siges  —  af  hans  Fjender  —  at  have 
været  snart  klanglos,  snart  skrigende.  Han  var  bestandig 
vel  raget  og  pudret,  hans  Linned  var  af  en  udadlelig  Hvid- 
hed, og  hans  Dragt  i  det  hele  meget  soigneret,  selv  paa 
den  Tid,  da  enhver,  der  ikke  var  kynisk  og  malproper  i 
sin  Paaklædning,  beskyldtes  for  at  være  Aristokrat. 

Naar  Merlin  de  Thionville  et  Steds  har  skrevet,  at 
Robespierre  havde  et  Ansigt  som  en  Tigerkat,  da  er  dette 
naturligvis  kun  dikteret  ham  af  politisk  Had.  Der  existerer 
et  ikke  ubetydeligt  Antal  Portrætter,  dels  Malerier,  dels 
Tegninger,  af  Maximilien,  fra  1788  til  1794,  blandt  disse 
endog  et  eller  to,  hvor  han  er  afbildet  med  en  Rose  i 
Haanden,  og  af  disse  Portrætter  fremgaar  det,  at  om  han 
vel  ikke  har  været  nogen  smuk  Mand,  har  han  dog  heller 
ikke  lignet  det  glubende  Dyr,  hvormed  Merlin  sammen- 
ligner ham. 

Hans  litterære  Virksomhed  indskrænkede  sig  ikke  til 
de  nys  berørte  lette  og  ubetydelige  Poesier.  De  store  so- 
ciale Spørgsmaal,  der  dels  allerede  stode  paa  Dagsordenen, 
dels  ligesom  laa  i  Luften,  tiltrak  ham  mægtig,  og  en  stor 
Del  af  dem  behandlede  han  i  Smaaskrifter  eller  Memoirer, 
af  hvilke  vel  de  fleste  ere  gaaede  tabt,   medens  dog  nogle 

ved  Trykken  ere  bevarede.    Af  disse  Arbejder  maa  vi  om- 
tale et  Par. 

Der  var  den  Gang  i  Arras,  som  i  mange  andre  Pro- 
vinshovedstæder i  Frankrig,  et  Akademi.  Det  blev  stiftet  i 
1738  og  ophævet  under  Kevolutionen,  men  atter  rekon- 
strueret i  1816  og  bestaar  endnu  den  Dag  i  Dag  med 
Hæder.  Som  andre  lignende  lærde  Selskaber  valgte  det  til 
sine  Medlemmer  saadanne  Videnskabsmænd,  som  ved  Aand, 
Talent  og  grundig  Lærdom  havde  gjort  sig  i  fortrinlig 
Grad  ansete,  og  kort  Tid  efter  Robespierres  glimrende 
Sukces  i  de  Bois-Valés'  Proces  mod  Syndikatet  i  St.  Omer, 
den  15de  November  1783,  valgte  Akademiet  i  Arras  den 
saa  meget  lovende  unge  Advokat  til  sit  Medlem  i  den 
Plads,  der  var  bleven  ledig,  da  de  Crepieul,  Kanonikus  ved 
Kathedralkirken,  bortkaldtes.  For  en  ung  Mand  paa  fem 
og  tyve  Aar  var  dette  en  ikke  ringe  Udmærkelse.  Robes- 
pierre  blev  højtidelig  modtaget  i  Akademiet  i  dets  offent- 
lige Møde  den  21de  April  1784. 

I  Steden  for  efter  gammel  Slendrian  at  afhaspe  en  mere 
eller  mindre  oprigtig  ment  Lovtale  over  sin  Forgænger  i 
Akademiet  fulgte  Robespierre  det  af  Voltaire  ved  dennes 
Optagelse  i  det  franske  Akademi  givne  Exempel:  i  Steden 
for  at  holde  en  simpel  Paradeharangue  vilde  han,  at  hans 
Tale  skulde  være  et  gavnligt  Værk  og  tjene  Menneske- 
hedens Sag.  Altsaa  forfattede  og  oplæste  han  i  Akademiet 
en  Memoire  »om  Oprindelsen  til  og  Uretfærdigheden  af  den 
Fordom,  der  lader  den  ved  dømte  Personer  hæftende  Infami 
falde  tilbage  paa  deres  uskyldige  Slægtninge,  og  om  de 
Ulemper  og  Utilbørligheder,  dette  afføder«. 

Det  kongelige  Selskab  for  Kunst  og  Videnskab  i  Metz 
udsatte  netop  samme  Aar  en  Pris  for  Besvarelsen  af  føl- 
gende Spørgsmaal: 

1)  Hvad  er  Oprindelsen  til  den  gængse  Anskuelse,  der 
lader  alle   Individer  af  en    Familie  rammes  af  en  Del   af 

den  Infami,   der  hæfter  ved  den  af  en  skyldig  undergaaede 
Straf? 

2)  Ev  denne  Anskuelse  mere  skadelig  end  gavnlig? 

3)  I  det  Tilfælde,  at  man  besvarer  dette  Spergsmaal 
bekræftende,  hvilke  Midler  lil  at  afbøde  de  deraf  flydende 
Ulemper  bør  da  finde  Anvendelse? 

Dette  var  just  et  Æmne  for  Maximiliens  filosofiske 
Aand,  for  hvilken  enhver  Uretfærdighed  var  en  Vederstygge- 
lighed. Altsaa  underkastede  han  den  af  ham  i  Akademiet 
nys  oplæste  Memoire  en  grundig  Bearbejdelse,  tilføjede  et 
nyt  Kapitel  om  Midlerne  til  at  tilintetgjøre  den  nævnte 
odiøse  Fordom  og  indsendte  sit  Arbejde  til  det  kongelige 
Videnskabernes  Selskab  i  Metz.  Det  følgende  Aar  kunde 
han  i  Akademiet  i  Arras  under  Akademikernes  levende  Bi- 
fald oplæse  sit  Arbejde  i  dets  Helhed;  det  var  i  Avgust 
Maaned,  paa  den  hellige  Ludvigs  Dag,  af  det  nævnte  lærde 
Selskab  i  Metz  blevet  kronet  som  Prisskrift  og  dets  For- 
fatter hædret  med  den  ene  af  de  to  Medailler  af  fire 
Hundrede  Livres  Værdi,  som  vare  udsatte  for  de  bedste 
Besvarelser  af  de  tre  opkastede  Spørgsmaal. 

I  denne  litterære  Kamp  havde  han  til  Medbejler  haft 
en  ung  Pariseradvokat,  Pierre-Louis  Lacretelle,  ældre  Broder 
til  den  senere  saa  navnkundige  Historieskriver  og  en  af  de 
tidligere  nævnte  Attestudstedere  i  den  famøse  Lynafleder- 
proces. Lacretelles  Navn  blev  nævnet  først,  —  formodent- 
lig fordi  han  var  født  i  Metz,  —  Robespierres  sidst,  og 
heraf  tog  Lacretelle  meget  ubeskedent  Anledning  til  i 
Mercure  de  France  for  December  1785  at  give  en  meget 
overlegen  og  fornem  Anmeldelse  af  sin  Medbejlers  Arbejde 
og  til  at  udtale  sig  i  en  ganske  umotiveret  protegerende 
Tone  om  dets  Forfatter.  Senere  kunde  Lacretelle  ikke 
noksom  forundre  sig  over,  at  Robespierre  ikke  i  1793  eller 
1794  havde  ladet  ham  betale  denne  haanlig  overlegne  An- 
meldelse med  Hovedet. 

Her   følger    et    kort   Resumé    af   Robespierres    nævnte 


Robespierres  Ungdom.  427 

Arbejde,  som  han  indsendte  til  Akademiet  i  Metz  med 
disse  Ord:  »Det  er  Ønsket  om  at  gavne,  det  er  Kjærlighed 
til  Menneskeheden,  der  har  ført  min  Pen«. 

Med  Sikkerhed  at  angive  Oprindelsen  og  Aarsagerne 
til  denne  gamle  og  forkastelige  Fordom  var  ikke  nogen 
let  Sag.  Hovedsagelig  var  den  opstaaet  af  den  mo- 
ralske Solidaritet,  i  Kraft  af  hvilken  man  om  en  siger:  han 
er  Familiens  Ære,  om  en  anden:  han  er  Familiens  Skam, 
noget,  der  til  alle  Tider  og  hos  alle  Nationer  har  udøvet 
et  mægtigt  Herredømme  over  Følelser  og  Forestillinger; 
men  medens  man  i  saa  Henseende  i  nogle  Lande  holdt  sig 
inden  for  Naturens  og  Fornuftens  Grænser,  gik  man  i 
andre  til  den  urimeligste  og  sørgeligste  Yderlighed.  Denne 
moralske  Solidaritet,  der  er  god  i  og  for  sig  til  en  vis 
Grad,  var  bleven  til  en  reel  Solidaritet,  der  havde  faaet 
Overhaand  over  Retfærdighedens  og  Humanitetens  simpleste 
Love,  og  som  endelig  havde  affødt  den  forfærdelige  For- 
dom, »der  brændemærker  en  hel  Familie  for  en  enkelts 
Brøde  og  frarøver  selve  Uskyldigheden  dens  Ære«. 

Et  saadant  Fordommens  Tyranni,  fortsætter  han,  kunde 
ikke  existere  i  virkelige  Republikker,  hvor  hver  Borger 
er  en  integrerende  Del  af  Folkesuveræniteten,  kun  er  an- 
svarlig for  sine  egne  Handlinger  og  ikke  ved  nogen  andens 
Brøde  kan  miste  de  Rettigheder,  der  knytte  sig  til  hans 
Stilling  som  Borger  i  Staten;  hvor  enhver  Løbebane  staar 
aaben  for  alle,  hvor  Forrettigheder,  der  hidrøre  fra  Her- 
komst eller  Fødsel,  ikke  existere,  hvor  saa  vel  gode  som 
slette  Handlinger  ere  fuldstændig  personlige,  hvor  den 
Hæder  og  Berømmelse,  en  Borger  ved  Dyd  og  gode  Gjer- 
ninger  har  vundet,  ikke  kan  formørkes  ved  en  af  hans 
Slægtninges  Skam,  og  hvor  som  Følge  heraf  heller  ikke  de 
mægtige  Familier,  —  saasom  de  ikke  behøve  at  frygte 
for,  at  en  enkelts  Vanære  skal  falde  tilbage  paa  dem,  — 
søge  at  gjøre  Vold  paa  Lovene  for  at  frelse  en  eller  anden 
af  deres,  der  har  begaaet  en  Forbrydelse.     Brutus  straffede 

sine  brødefulde  Sonner  med  Doden;  men  ingen  fandt  paa 
at  haane  Faderen  for  Sønnernes  Skam,  Decemviren  Appius 
Claudius  var  en  Nidding,  og  dog  straalede  den  Claudiske 
Slægts  Hæder  aldrig  stærkere  end  efter  denne  Niddings 
Dør),  og  Publius  Manlius  blev  hædret  med  Diktatorværdig- 
heden faa  Aar  efter,  at  Manlius  Capitolinus  var  nedstyrtet 
fra  den  Tarpejiske  Klippe. 

Det  er  i  Monarkier,  vedbliver  han,  hvor  denne 
skammelige  og  uretfærdige  Fordora  behersker  alle,  fordi  i 
Monarkierne  Æren  er  den  vigtigste  Drivfjeder  til  alt,  ikke 
den  Ære,  der  er  blottet  for  al  personlig  Interesse,  »som 
har  Fornuften  til  Grundvold  og  falder  sammen  med  Pligten, 
og  som  vilde  existere  endog  langt  borte  fra  Menneskenes 
Blikke  uden  andre  Vidner  end  Himlen  og  uden  anden 
Dommer  end  Samvittigheden«,  men  den  banale  Ære, 
Æresygen,  der  hviler  paa  Begjærlighed  efter  Udmærkelse 
fremfor  andre  og  har  mere  af  Forfængeligheden  end  af 
Dyden.  Hos  en  Nation  som  den  franske,  hvor  Adelen  var 
en  af  Statsforfatningens  og  Statslegemets  vigtigste  Ele- 
menter, hvor  en  Mand  uden  nogen  som  helst  personlig 
Fortjeneste  eller  Værd  stod  i  Agt  og  Ære,  fordi  han  ned- 
stammede fra  adelige  Forfædre,  medens  en  anden,  selv  om 
han  har  Geniets  Stempel  paa  sin  Pande,  foragtedes,  fordi 
han  var  udgaaet  fra  et  ukjendt  og  plebejisk  Hus,  —  dér 
maatte  en  saadan  Fordom  nødvendig  skyde  dybe  Rødder. 
OgLighedsprineipet  vartil  den  Grad  bandlyst  fra  det  franske 
Samfund,  at  medens  Infami  ramte  de  uadelige  Forbryderes 
Familier,  kastede  en  adelig  Misdæders  Henrettelse  ikke 
ringeste  Skygge  over  hans  Slægtninge. 

Efter  dernæst  at  have  udtalt,  at  det  andet  af  de  op- 
kastede Spørgsmaal,  »om  den  nævnte  Anskuelse  er  skadelig 
eller  gavnlig«,  ikke  er  et  Problem,  der  skal  løses,  men  kun 
en  Opfordring  »til  at  bekæmpe  en  sørgelig  Vildfarelse,  til 
at  tilintetgjøre  en  barbarisk  Sædvane,  til  at  læge  et  af 
Samfundets  Saar«,  »at  det  er  unødvendigt  at  paavise  Uret- 

færdigheden  og  Skadeligheden  af  en  Fremgangsraaade,  der 
gjør  Uskyldigheden  solidarisk  med  Forbrydelsen«,  »at  tit- 
ommeldte Fordom  som  uretfærdig  selvfølgelig  i  Kraft  af 
den  evige  Morallov  ikke  kan  være  nyttig«,  —  og  efter 
kortelig  at  have  paavist,  hvor  megen  Ulykke  og  Fortviv- 
lelse en  saa  barbarisk  P'ordom  har  affødt  og  vil  afføde,  saa 
længe  den  existerer,  —  gaar  han  over  til  at  besvare  det 
tredje  Spørgsmaal:  hvilke  Midler  der  bør  anvendes  for  at 
raade  Bod  paa  disse  Ulykker. 

Først  og  fremmest,  udraaber  han,  Lighed  i  Straf  og 
Straffemaade  for  alle  uden  Undtagelse!  Ingen  særlig  pri- 
viligeret  Straf  for  adelige!  Deres  Misgjeruinger  ere  altid 
mindre  undskyldelige  end  den  ulykkeliges,  som  drives  til 
Forbrydelse  af  Sult  og  Elendighed.  Infamien  var  knyttet 
til  Galgen  og  Hjulet,  hvor  den  uadelige  led  Straffen  for 
sin  Brøde,  ikke  til  Sværdet,  som  gjorde  Ende  paa  den  ade- 
lige Forbryders  Liv.  Derfor  forlanger  han  først  og  frem- 
mest, at  alle  Henrettelser  uden  Undtagelse  skulle  udføres 
med  Sværdet,  fordi  denne  Dødsmaade  tilmed  syntes  ham 
hurtigst,  sikrest  og  mindst  barbarisk. 

Dernæst  fordrer  han,  at  Statsoverhovederne  ikke  mere 
lukke  Æres-  og  Embedsvejen  for  Familier,  af  hvilke  et 
eller  andet  Medlem  har  lidt  Døden  paa  Retterstedet.  Fore- 
gaa  Monarkerne  først  med  et  godt  og  prisværdigt  Exempel 
i  saa  Henseende,  ville  Nationerne  snart  følge  efter,  vurdere 
Manden  udelukkende  efter  hans  personlige  Værd  og  bi- 
drage mægtig  til  for  bestandig  at  tilintetgjøre  den  titom- 
talte  barbariske  og  uretfærdige  Fordora. 

Og  endelig  forlanger  han  fuldstændig  Afskaffelse  af 
den  hidtil  brugelige  Konfiskation  af  den  dødsdømtes  For- 
mue, denne  odiøse  Udplyndring  af  brødefri  Slægtninge, 
denne  urene  Kilde,  hvorfra  saa  mange  store  og  gamle  ade- 
lige Familiers  Rigdom  stammede,  som  Kongerne  brugte  til 
at  berige  deres  Kreaturer,  Yndlinge  og  Maitresser  med,  og 
som  Revolutionen  begik  den    umaadelige  Fejl   ikke   at  af- 

skaffe,  da  den  mod  sin  mægtige  Haani  tilintetgjorde  de 
andre  feudale  Misbrug. 

Det  er  meget  muligt,  at  baade  Montesquieu  og  Rous- 
seau have  sagt  alt  dette  fer  Robespierre,  og  at  denne  maa 
siges  næsten  at  have  kalkeret  sin  Stil  over  Rousseaus;  men 
man  maa  i  det  mindste  indrømme,  at  han  viser  sig  som 
en  saare  habil  Efterligner  af  sine  to  store  Forbilleder. 

Næste  Aar  udsatte  Akademiet  i  Amiens  en  Pris  for 
den  bedste  Lovtale  over  G  re  s  set,  en  nu  kun  lidet  be- 
kjendt  anakreontisk  og  dramatisk  Digter,  som  den  Gang 
havde  et  stort  Navn  (født  i  Amiens  1709,  død  1777). 
Robespierre,  som  allerede  med  Held  havde  stræbt  at  efter- 
ligne denne  Poet  i  sit  Digt  »Prædikantens  Lommetørklæde«, 
forfattede  nu  en  éloge  over  ham,  som  ikke  er  uden  For- 
tjeneste, skjønt  den  er  skreven  i  Tidens  svulstige  Stil. 
Hvad  han  især  priser  Grosset  for,  er  hans  rene  og  hæder- 
lige Vandel.  »O  Grosset,  du  var  en  stor  Digter«,  udraaber 
han,  »du  var  mere  end  det:  du  var  en  retskaffen  Mand! 
I  det  jeg  priser  dine  Værker,  nødes  jeg  ikke  til  at  bort- 
vende Øjnene  skamfuld  over  din  Vandel!«  Han  lykønsker 
ham  til  bestandig  at  have  bevaret  Kyskhed  og  Ærbarhed  i 
en  Digtart,  som  syntes  mere  og  mere  at  fjærne  sig  fra 
disse  Dyder,  og  for  at  have  vidst  at  give  den  en  Vær- 
dighed, Sømmelighed  og  Adel,  som  man  næppe  skulde  tro 
den  i  Stand  til  at  modtage.  Han  sammenstiller  Grosset 
med  Voltaire  i  en  læseværdig  Parallel  og  priser  den  første 
navnlig  for  den  eneste  Komedie,  han  bragte  paa  Brædderne, 
—  flere  andre  opbrændte  han  egenhændig.  Dette  Lystspil, 
»le  méchant«,  gik  der  virkelig  den  Gang  et  stort  Ry  af, 
det  aabnede  Digteren  Akademiets  Porte  og  skaffede  ham  i 
hele  det  dannede  Evropa  en  Navnkundighed,  der  vistnok 
var  betydelig  større  end  hans  Genius.  Ved  denne  Lej- 
lighed er  det,  at  Robespierre  ganske  træffende  karakteri- 
serer Voltaire  som  Komediedigter:  »Voltaire,  der  er  saa 
let,  saa  munter,  saa  sindrig,  saa  behagelig,  selv  i  de  alvor- 

ligste  Sujetter,  Voltaire,  der  saa  mesterlig  forstaar  at  om- 
gaas  med  Speg  og  Latter,  der  i  saa  eminent  Grad  evner 
at  opfatte,  gribe  og  skildre  det  latterlige,  udfolder  overalt 
et  stort  komisk  Talent,  kun  ikke  i  sine  Komedier«. 

Did  er  o  t  havde  nys  bragt  en  ny  Slags  dramatisk 
Digtning  i  Ære;  nemlig  Dramaet,  og  Gresset  var  med 
Held  traadt  i  Diderots  Fodspor  trods  Akademikernes  Op- 
position og  Kritikernes  Anathema.  Robespierre  tager  af- 
gjort Parti  for  Gresset  og  Dramaets  Forsvarere.  »Jeg  véd 
ikke,«  udraaber  han,  »hvad  det  er  for  en  Mani,  der  driver 
Kritikerne  til  i  Massevis  at  demonstrere  og  deklamere  mod 
den  nye  Genre  af  dramatisk  Digtekunst,  som  gaar  under 
Navnet  Drama.  Disse  fnysende  Censorer  synes  at  nære 
den  Overbevisning,  at  Naturen  kun  kjender  det  tragiske 
og  det  komiske,  og  at  ethvert  Arbejde,  der  ikke  bærer  et 
af  disse  to  Navne,  er  et  litterært  Monstrum,  der  bør  kvæles 
i  Fødselen.  Som  om  der  ingen  Middelvej  var  mellem  den 
sprudlende  Lystighed  og  de  mest  rasende,  tragiske  Liden- 
skaber! Men  Dramaet  og  den  sunde  Menneskeforstand 
have  triumferet  over  Kritikernes  forbitrede  Raab.  For- 
gjæves  have  de  villet  overbevise  os  om,  at  det  kun  er 
tilladt  at  røres  og  fælde  Taarer  over  Kongers  og  Halv- 
guders og  mythologiske  Heltes  tragiske  Skæbner;  medens 
de  skrev  Boger  mod  Dramaet,  ilede  vi  til  Skuespilhuset 
for  at  se  Dramaet  opfort,  og  vi  fornam,  at  vor  Sjæl  kunde 
røres  og  vort  Øje  bedugges  over  andre  Ulykker  end  Ore- 
stes'  og  Andromaches«.  Det  er  næsten,  som  man  læser 
Victor  Hugos  prægtige  og  navnkundige  Fortale  til  »Crom- 
well«. 

Det  er  muligt,  at  disse  endnu  saa  nye  Theorier  have 
vakt  Forargelse  ved  Akademiet  i  Amiens:  Robespierre  fik 
i  alt  Fald  ikke  den  udsatte  Pris,  men  kun  hæderlig  Om- 
tale. Rigtignok  var  der  heller  ingen  anden,  der  opnaaede 
Prisen,  i  det  Præmien  slet  ikke  blev  tilkjendt  nogen  af  de 
konkurrerende.     Det  synes,    som  om  Robespierre  har  taget 

sig  dette  temmelig  nær,  i  det  mindste  trøster  hans  Ven, 
den  tidligere  nævnte  Fosseux,  ham  derover  i  en  poetisk  Epi- 
stel, hvor  det  bl.  a.  hedder: 

Appui  des  malheurs,  vengeur  de  l'innocence, 
Tu  vis  pour  la  vertu,  pour  la  douce  amitié, 

Vers,  der  bære  Vidne  om.  at  Maximilien  allerede  den  Gang 
ikke  alene  stod  højt  i  sine  Medborgeres  Øjne,  men  ogsaa 
havde  Beundrere. 

Foruden  Lovtalen  over  Gresset  har  Robespierro  for- 
fattet en  lignende  over  Præsidenten  Mercier  Dupaty,  en  af 
de  hæderligste  Repræsentanter  for  den  franske  Magistratur 
i  Tiden  umiddelbart  før  Revolutionen.  Dupaty  afgik  ved 
Døden  1788,  og  i  1789  skrev  Maximilien  den  omtalte 
éloge,  der  blev  hans  sidste  litterære  Arbejde.  Han  havde 
i  Paris  haft  den  Lykke  at  komme  i  Berørelse  meJ  Dupaty; 
denne  havde  aabnet  sit  gjæstfri  Hus  for  den  fattige  Stu- 
dent, som  maaske  dér  jævnlig  er  truffen  sammen  med 
d'Alembert,  der  hørte  til  Dupatys  nærmeste  Omgangs- 
venner. Den  nævnte  Lovtale  skal  være  skreven  af  et 
varmt  og  erkjendtligt  Hjærte,  men  i  Tidens  svulstige 
Sprog. 

Skjønt  Robespierre  ikke  oftere  indsendte  Arbejder  til 
Konkurs,  beskæftigede  han  sig  dog  ivrig  med  de  store 
moralske  Æmner,  som  de  talrige  lærde  Selskaber  i  de  Dage 
satte  under  Forhandling.  I  Arras-Akademiets  Møde  den 
27de  April  1786  holdt  han  saaledes  et  langt  Foredrag  om 
de  gjældende  Lovbestemmelser  med  Hensyn  til  uægte 
Børns  Stilling  og  Rettigheder.  Den  Tids  Lovbud  vare 
ikke  langt  fra  at  gjøre  de  ulykkelige  Bastarder,  —  det  var 
den  gængse  juridiske  Betegnelse  den  Gang,  —  ansvarlige 
for  Forældrenes  Fejltrin,  ligesom  de  i  fuldeste  Maal  vare 
Sonofre  derfor.  Der  var  Provinser,  hvor  de  fra  første 
Færd   betragtedes    som  livegne,    de    kunde    ikke   gifte    sig 

uden  deres  Herrers  Samtykke,  de  kunde  ikke  besidde  Ejen- 
domme eller  Beneficier,  afgik  de  ved  Døden,  tilfaldt  alt, 
hvad  de  efterlode  sig,  deres  Herrer,  og  Skam  —  om  just 
ikke  Infami  —  klæbede  ved  dem  fra  Vuggen  til  Graven. 
De  fleste  af  disse  oprørende  og  barbariske  Lovbud  stode 
endnu  ved  Magt  i  1786,  Robespierre  angreb  dem  i  det 
nævnte  Foredrag  med  Energi  og  skarp  Veltalenhed,  og  den 
Retfærdighed,  han  i  1786  forlangte  for  de  ulykkelige  Ba- 
starder, er  siden  i  rigt  Maal  bleven  dem  til  Del  i  de 
franske  Goder. 

I  et  andet  af  Akademiets  Møder  underkastede  han  den 
da  gjældende  Straffelovgivning  en  dybtgaaende  Kritik  og 
paaviste  med  Varme,  hvor  uværdige  for  Menneskeheden  de 
da  gjældende  barbariske  Straffe  —  Radbrækning,  Parteren 
o.  s.  V.  —  vare,  og  hvor  paatrængende  nødvendigt  det  var  for 
det  franske  Folks  Ære  hurtigst  muligt  at  forandre  Straffe- 
loven »fra  en  Gode  for  Kannibaler  til  en  Gode  for  en  civi- 
liseret Nation«. 

Efter  i  nogen  Tid  at  have  været  Kansler  (o:  Sekre- 
tær) for  xikademiet  i  Arras  blev  Robespierre  den  4dp  Fe- 
bruar 1789  udnævnt  til  Præsident  for  det  nævnte  lærde 
Selskab.  Baade  som  Kansler  og  Direktør  udfoldede  han 
en  betydelig  Virksomhed  i  Akademiet,  i  et  og  samme 
Møde,  den  18de  April  1787,  holdt  han  saaledes  Modtagel- 
sestalen  til  et  nyoptaget  Æresmedlem,  de  Gourset,  forhen- 
værende Kaptejn  i  Regimentet  Bourbon,  og  besvarede  der- 
næst paa  Akademiets  Vegne  den  af  en  Dame,  der  lige- 
ledes var  optagen  som  Medlem,  holdte  Receptionstale. 

Denne  Dame,  som  kom  til  at  spille  en  vis  Rolle  i  den 
store  Revolution,  var  Datter  af  en  bretagnisk  Litterat  og 
hed  Louise-Félicité  Guinement  de  Kéralio.  Hun  ægtede 
siden  Journalisten  Robert,  et  af  de  virksomste  Medlemmer 
af  Cordelierernes  Klub,  og  redigerede  i  Forening  med  ham 
le  Mercure  national.  I  1787  var  Mademoiselle  de  Kéralio 
imidlertid  kun  bekjendt  som  Forfatterinde  af  nogle  middel- 

maarlige  Romaner,  —  som  man  den  Gang  fandt  dejlige, 
—  og  af  en  Dronning  Elisabet  af  Englands  Historie,  som 
der  næppe  er  videre  ved.  Hun  var  hele  sit  Liv  igjennem 
en  varm  Beundrer  af  Robespierre  og  har  i  le  Mercure  na- 
tional hyldet  ham  i  begejstrede  Udtryk. 

I  Maj  1787  bleve  Carnot  og  Marescot,  —  en  ud- 
mærket Ingeniørofticer,  som  senere  under  St.  Justs  Avspi- 
cier  skulde  bedække  sig  med  Hæder  under  Charlerois 
Mure,  —  optagne  som  Medlemmer  af  Akademiet  i  Arras. 
Carnot  oplæste  selv  sin  Receptionstale,  der  handlede  om 
»Sædvanens  Magt«.  Naar  der  er  blevet  berettet,  at  det 
var  Robespierre,  der  holdt  Svartalen  til  Carnot,  da  er  dette 
fejlagtigt,  denne  Ære  tilfaldt  Ansart,  deres  fælles  Ven. 

Strax  efter  Nyaar  1789  blev  Hertugen  af  Guines 
Guvernør  i  Artois,  og  Akademiet  i  Arras  overdrog  Robes- 
pierre at  komplimentere  ham  ved  hans  Ankomst.  Robes- 
pierres Komplimenter  til  Hertugen  vare  af  en  temmelig 
usædvanlig  Beskaifenhed  for  den  Tid:  han  nøjedes  hoved- 
sagelig med  for  den  nye  Guvernørs  Øjne  at  oprulle  et  lidet 
lysteligt  Maleri  af  Provinsens  slette  Tilstand  og  en  lang 
Liste  over  Misbrug,  der  maatte  afskaffes,  over  Reformer, 
der  burde  gjennemføres  hurtigst  muligt,  og  som  man  var 
berettiget  til  at  vente  gjennemførte  med  al  ønskelig  Energi 
af  en  »Gouverneur-citoyen«  som  Hertugen. 

Det  er  ikke  nogen  afgjort  Sag,  at  dette  Ord  »citoyen« 
har  skurret  i  de  Guines'  Øre;  thi  de  liberale  Anskuelser 
vare  den  Gang  i  Mode  hos  en  Del  af  de  høje  Adelsmænd, 
og  nogle  af  disse  billigede  endog  ganske  de  af  Turgot  og 
Necker  iværksatte  eller  forsøgte  Reformer.  Rigtignok  var 
der  den  Gang  ingen,  der  anede,  at  den  frygtelige  Omvælt- 
ning, som  man  instinktmæssig  følte  var  nær,  vilde  blive 
saa  skæbnesvanger  for  Adelsvælden,  som  den  blev. 

Revolutionen,  der  skulde  bringe  Verden  Oprejsning  for 
forten  Aarhundreders  Barbari,  Despotisme  og  Uretfærdig- 
hed, nærmede  sig  med  Kæmpeskridt.     En  Slags  Samfunds- 


Robespierres  Ungdom,  435 

fornyelsesfeber,  fremkaldt  ved  Voltaires  og  Rousseaus  mæg- 
tige Aandepust,  der  var  gaaet  hen  over  Jorden,  gjennem- 
rystede  hele  det  franske  Folk,  de  lavere  Klassers  Øjne 
bleve  opladte,  og  de  saae  paa  én  Gang  den  Fornedrelse, 
hvori  de  levede  og  havde  levet  i  halvhundrede  Generationer, 
som  og  deres  Magt,  deres  Ret  og  deres  Styrke. 

De  saae  meget  mere  end  det.  Tredje  Stands  Flid,  Spar- 
somhed og  rene  Sæder  dannede  den  mest  slaaende  Mod- 
sætning til  de  priviligerede  Stænders  Ødselhed,  Indolens  og 
sædelige  Fordærvelse.  Maaske  Folkets  store  Masse  alt  tid- 
ligere var  bleven  dette  vår,  men  tidligere  tav  man;  nu  tav 
man  ikke  mere ;  man  udtalte  højt  sin  Uvilje,  sin  Indignation, 
sin  Foragt,  og  fra  Foragt  til  Fald  er  der  ikke  langt.  Kongen  selv 
gik  ikke  fri:  han  blev  gjort  ansvarlig  for  de  priviligerede 
Stænders  Synder  og  endnu  mere  for  Dronningens.  Marie 
Antoinette  var  allerede  den  Gang  Folket  forhadt,  tusende 
Sarkasmer  regnede  ned  over  hende  fra  alle  Sider,  hendes 
Hovmod,  Ødselhed  og  letsindige  Optræden  forbitrede  Sin- 
dene, Rygter,  Beskyldninger,  Bagvaskeiser  —  for  en  stor 
Del  udgangne  fra  selve  Versailles  —  gik  fra  Mund  til 
Mund  og  voxede  som  Laviner  paa  deres  Gang  igjennem 
Landet  Den  skandaløse  Halsbaandsproces  var  Draaben, 
der  bragte  Bægeret  til  at  ftyde  over;  en  Sky  af  Foragt  og 
Fornærmelse  formørkede  denne  kongelige  Majestæt,  for 
hvilken  tidligere  det  franske  Folk  bøjede  sig  med  Ærefrygt, 
selv  naar  den,  som  i  Ludvig  XV.'s  Tid,  væltede  sig  i  Skarnet. 

De  af  Monarken  forsøgte  Reformer  vidnede  vel  om 
hans  gode  Vilje  til  at  lindre  Folkets  Elendighed,  men  de 
vidnede  endnu  mere  om  hans  Mangel  paa  Evne  til  at  af- 
hjælpe den.  De  forøgede  Folkets  Utaalmodighed  og  Mis- 
fornøjelse og  tilfredsstillede  ingen.  Hvad  kunde  slige  halve 
Forholdsregler  nytte  et  Land,  der  blødte  af  saa  mange  og 
saa  dybe  Saar?  Der  maatte  anderledes  energiske  og  dybt- 
gaaende  Lægemidler  til. 

Om  det  saa  var  Krigen  i  Amerika,  bidrog  den  til  at 

hidføre  deu  store  Katastrofe.  Man  modtog  Franklin  med 
Begejstring,  man  hædrede  baade  i  Skrift  og  Tale  Lafayette, 
Rochambeau  og  de  andre  modige  Mænd,  der  gik  til  Ame- 
rika for  at  ofre  Liv  og  Blod  for  Frihedens  Sag,  man  jub- 
lede, da  det  store  Maal,  den  nye  Verdens  Frihed,  var  naaet, 
men  man  forundredes  og  forargedes,  og  det  med  rette,  over 
at  Frankrig  udgød  sit  Blod  for  at  kaste  Despotismens  Aag 
af  Amerikas  Nakke  og  resigneret  beholdt  det  paa  sin  egen. 
Hertil  kom  saa  endnu  Neckers  Afskedigelse,  Necker, 
hvis  første  Ministerium  havde  vakt  saa  mange  Forhaab- 
ninger,  der  saa  hurtig  henvejredes,  —  de  skandaløse  Pen- 
sioner til  utallige  Prinser,  Stormænd  og  Favoriter,  Indkal- 
delsen af  Notablerne  i  Steden  for  af  Generalstænderne,  de 
store  Herrers  Modstand  mod  den  ligelige  Fordeling  af 
Skatter  og  Afgifter,  som  —  endogsaa  Caionne  forlangte, 
Deficitets  forfærdelige  Størrelse,  Kongemagtens  Kamp  mod 
Parlamenterne,  det  kongelige  Edikt  om  Oprettelsen  af  cour 
pleniére,  som  alle  Vegne  blev  modtaget  med  bitter  Spot  og 
Haan,  Hoffets  uforsvarlige  Ødselhed,  medens  Landet  vaan- 
dede  sig  i  Nød  og  Elendighed,  —  til  visse,  der  behøvedes 
ikke  saa  meget,  nu  da  Folkets  Øjne  vare  opladte,  til  at 
fremkalde  den  forfærdeligste  af  alle  Omvæltninger.  Rous- 
seaus profetiske  Ord:  »Vi  nærme  os  en  uhyre  Krise  og 
Revolutionernes  Aarhundrede«,   skulde  nu  gaa  i  Opfyldelse. 

IV. 

F]fterretningen  om,  at  Monarken  havde  indkaldt  Ge- 
neralstænderne, for  gjennem  Frankrig  som  en  Løbeild  og 
opfyldte  nogle  med  Rædsel,  andre  med  frejdigt  Haab. 
Hoffet  og  de  store  modtoge  det  kongelige  Dekret  med  den 
største  Uvilje;  medens  nogle  i  deres  Letsindighed  og  Hov- 
mod mente,  at  man  vilde  kunne  skille  sig  af  med  disse 
Generalstænder  paa  samme  Maade  og  med  samme  Lethed 
som  med  dem  i  1614,  ængstedes  de  mere  klartskuende  for 
Alvor:    paa    de    febrilske    Trækninger,    der    øjensynlig   gik 

igjennem  Folket,  mærkede  de  vel,  at  Tingen  ikke  vilde 
løbe  saaledes  af  nu,  de  huskede  paa  Generalstænderne  af 
1357,  og  Etienne  Marcels  blodige  Skygge  steg  frem  af 
Graven  og  opfyldte  dem  med  Forfærdelse.  Deres  Harme 
var  dog  næsten  endnu  større  end  deres  Skræk.  Man  læse 
f.  Ex.  den  Memoire,  som  Prinserne  af  Blodet  tilstillede 
Kongen.  I  deres  Øjne  var  Staten  i  Fare,  hundredaarige 
Institutioner,  »der  maatte  anses  for  hellige«,  omdannedes 
til  problematiske  Spergsmaal,  udskreges  som  Uretfærdig- 
heder, truedes  med  Tilintetgj øreise,  Kongerigets  Love, 
Kegeringens  Handlinger  overgaves  til  offentlig  Diskussion, 
en  fri  Presse  prædikede  en  ny  politisk  Religion,  Adelens 
og  Gejstlighedens  Privilegier  angrebes,  man  vovede  at 
fremkomme  med  Fordringer  om  Afskaffelse  af  Feudalrettig- 
hederne, »som  man  havde  den  Infami  at  stemple  som  Lev- 
ninger af  Barbariet« ;  man  skreg  og  raabte  paa  et  dobbelt 
Antal  deputerede  for  tredje  Stand,  —  alt  dette  bragte 
Tronen  og  Riget  —  og  de  stores  Privilegier  —  i  den  mest 
overhængende  Fare.  Dog  medens  de  store  skjælvede  af 
Frygt  og  af  Harme,  rustede  de  smaa  sig  tillidsfuldt  til 
Kampen.  I  tredje  Stands  Rækker  stode  Aandens  Mænd, 
Digterne,  Historieskriverne,  de  retskyndige,  Filosoferne,  de 
lærde,  Skribenterne,  Pressen,  og  bag  dem  stod  hele  Fol- 
kets Masse  rede  til  at  yde  dem  virksom  Hjælp  og  Under- 
støttelse,  I  et  Nu  var  hele  Frankrig  oversvømmet  af  poli- 
tiske Brochurer,  mere  eller  mindre  skarpe,  mere  eller 
mindre  yderliggaaende  i  deres  Fordringer,  men  alle  til 
Hobe  opregnede  de  de  Uretfærdigheder,  der  gik  i  Svang, 
de  Misbrug,  der  maatte  raades  Bol  paa,  de  Forbedringer, 
der  maatte  indføres,  de  Saar,  der  maatte  lukkes.  Skrækken 
og  Forbitrelsen  voxede  i  Adelens  Lejr,  dens  lønnede  Skri- 
benter rasede  mod  tredje  Stands  Reklamationer,  og  det  var 
saaledes  Forfatternes  Penne,  der  løsnede  de  første  Skud  i 
den  lange  og  fortvivlede  Kamp  mellem  Despotisme  og  Fri- 
hed,   mellem  Undertrykkere    og   undertrykte,    mellem  Sam- 

fundets  priviligerede  og  dets  Heloter,  af  hvilken  endelig 
efter  forfærdelige  Konvulsioner  en  ny  Tingenes  Orden,  et 
nyt  Frankrig,  en  ny  Tid  fremgik  med  Revolutionens  evig 
gjældende  Dogme:  Frihed,  Lighed,  Broderskab  paa  sit 
Banner. 

Robespierre  var  en  af  dem,  Bevægelsen  greb  mæg- 
tigst. Hans  Ungdoms  Drøm,  hans  Ideal  af  Retfærdighed  i 
Love  og  sociale  Forhold,  Gjenstanden  for  hans  stadige 
Overvejelser  og  Granskninger,  for  hans  Haab  og  længsels- 
fulde Ønsker  skulde  nu  maaske  gaa  i  Opfyldelse.  Han 
var  en  af  de  første,  der  gav  Møde  paa  Kamppladsen.  Saa 
snart  Efterretningen  om  Generalstændernes  Indkaldelse  kom 
til  Arras,  greb  han  Pennen  og  udsendte  til  Indbyggerne  i 
Artois  sin  Memoire  om  Nødvendigheden  af  at  reformere 
Stænderne  i  den  nævnte  Provins. 

Saaledes  som  Provinsialstænderne  vare  beskafne,  i  Ar- 
tois som  andensteds,  vare  de  nemlig  kun  en  Skygge  af 
eller  et  latterligt  Vrængebillede  af  en  Repræsentation,  og 
der  var  kun  alt  for  megen  Grund  til  at  frygte,  at  de  snart 
sammentrædende  Generalstænder  vilde  blive  det  samme. 
Stænderne  i  Artois  bestode  nominelt  af  Udsendinge  fra 
Adel,  Gejstlighed  og  tredje  Stand;  men  i  Virkeligheden  var 
hverken  Adel,  Gejstlighed  eller  tredje  Stand  repræsenterede 
der.  Hvem  saae  man  f.  Ex.  i  Gejstlighedens  Kammer? 
To  Bisper,  som  ikke  vare  valgt  af  nogen,  nogle  deputerede 
for  Kapitlerne  og  nogle  Abbeder,  der  repræsenterede  deres 
Beneficier;  men  hvem  repræsenterede  den  talrigste,  dyg- 
tigste, hæderligste,  nyttigste  Klasse  af  gejstlige,  Præ- 
sterne? Ingen!  Og  hvem  saae  man  i  Adelskamret? 
Mænd,  som  ikke  vare  valgte  af  nogen,  som  kun  kunde 
takke  deres  Adel  og  deres  Jordegodser  for  deres  Mandater! 
Og  hvem  havde  valgt  Repræsentanterne  i  tredje  Stands 
Kammer?  Municipalkorpserne  i  Provinsens  ti  Byer.  Men 
livor  stammede  disse  Municipaliteter  fra?  Ja  fordum  var 
det  Byernes  Borgere,  der  valgte  dem;  men  denne  naturlige 

Og  uomtvistelige  Ret,  der  var  lige  saa  gammel  som  Mo- 
narkiet, havde  en  Ministers  Pennestrøg  berøvet  dem.  Nu 
var  det  en  Kommission  af  tre  Medlemmer  fra  hver  af  de 
tre  Stænder,  naturligvis  alle  Optimater,  som  valgte  Med- 
lemmerne af  Municipalraadene,  der  atter  udpegede  dem, 
der  skulde  tage  Sæde  i  Provinsialstænderne  som  tredje 
Stands  Repræsentanter.  Men  kunde  det  kaldes  et  frit 
Valg?  Hvem  spurgte  om  Borgernes  store  Masse,  deres 
Stemmer,  Ønsker  og  berettigede  Krav?  Var  det  ikke  sna- 
rere en  Ring  af  nogle  faa  mægtige  og  indflydelsesrige,  der 
usurperede  den  Magt  og  Myndighed,  der  tilkom  alle  Bor- 
gerne til  Hobe?  Forsamlinger,  udraaber  han,  der  som 
denne  ikke  ere  fremgaaede  af  Folkets  frie  og  uhindrede 
Valg,  ere  intet  værd,  ja  rent  ud  skadelige  og  fordærvelige, 
fordi  de  kaste  et  Lovlighedens  Skjær  over  Vold  og  Uret  og 
Magtens  Usurpation,  fordi  de  ere  et  lydigt  og  villigt  Red- 
skab i  Despotiets  Hænder.  Saaledes,  fortsætter  han,  sam- 
tykkede i  1787  Stænderne  her  i  Artois,  ene  og  alene  af 
Frygt  for  en  Ministers  Vrede,  i  at  forøge  Provinsens  alle- 
rede knusende  Skattebyrde  (mere  end  otte  Millioner  Livres) 
med  en  ny  Afgift  paa  tre  Hundrede  Tusende  Livres  og  det 
uden  en  Gang  at  vove  underdanigen  at  fremføre  Ønsket 
om  Generalstændernes  Indkaldelse,  som  allerede  den  Gang 
var  stillet  i  Udsigt  af  disse  samme  Ministre. 

Hvorledes,  fortsætter  han,  har  man  holdt  de  gamle 
Traktater,  i  Kraft  af  hvilke  Indbyggerne  i  Artois  ikke  uden 
deres  eget  udtrykkelige  Samtykke  kunde  bebyrdes  med  noget 
som  helst  personligt  Skattepaalæg,  i  Kraft  af  hvilke  de  vare 
fritagne  for  Saltskatten,  for  Hovedarbejde,  for  General- 
forpagternes Vilkaarligheder,  i  Kraft  af  hvilke  fremmede 
Varer  uhindret  cirkulerede  i  Provinsen?  Have  de  styrende 
haft  Agtelse  for  og  overholdt  de  gamle  Kapitulationer? 
Have  Provinsens  Stænder  nogen  Sinde  vovet  at  gjøre  Ind- 
sigelse mod  de  ulovlige  Skattepaalæg  ?  Krigsskatten,  som 
man  gik  ind  paa  at   udrede  i  1762,   vedvarer  endnu  efter 

syv  Og  tyve  Aars  Forløb,  alle  Varer  og  Produkter  maa 
bære  urimelige  Afgifter,  de  utaalelige  Byrder,  der  hvile 
paa  Retsplejen,  have  saa  godt  som  lukket  Tribunalerne  for 
de  fattige  og  de  svage  og  derved  forøget  de  stores  og  de 
riges  Uretfærdighed  og  Tyranni.  Der  er  ikke  nogen  tæn- 
kelig Afgift  eller  Skattepaalæg,  uden  at  jo  tredje  Stand 
sukker  under  den !  Og  hvad  have  Provinsstænderne  gjort 
for  at  raade  Bod  paa  Elendigheden ?  Intet!  Have  de  pro- 
testeret mod  Uretfærdighederne,  gjort  Modstand  mod  Ulov- 
lighederne? Nej!  De  have  kun  bekymret  sig  lidet  om 
deres  Medborgeres  Elendighed,  de  vare  jo  sikre  ved  Mini- 
strenes Beskyttelse,  dækkede  under  deres  Vinger. 

Gjaldt  det  al  opmuntre  Talentet,  lindre  den  trængendes 
Nød,  udøve  Kjærlighedsgjerninger,  hed  det  bestandig:  Pro- 
vinsens Kasse  er  tom!  Men  Provinsens  Kasse  syntes  at 
være  uudtømmelig,  hver  Gang  det  gjaldt  om  at  votere  Do- 
tationer og  Gratifikationer  til  Intriganter  og  de  mægtiges 
Kreaturer,  til  Lakejer,  Maitresser  og  Ministre.  Huske  I, 
Medborgere,  udraaber  han,  da  Stænderne  voterede  en  uhyre 
Sum  som  Medgift  til  Datteren  af  en  af  vore  Guvernører, 
hvis  Rigdom  der  ingen  Ende  er  paa,  samtidig  med  at  Nød 
og  Sult  decimerede  Befolkningen  her  i  Provinsen?  Hvor- 
ledes ser  vel  vort  skjønne  Artois  ud  i  sin  Elendighed? 
Overalt,  hvor  hen  jeg  vender  mit  Øje,  ser  jeg  kun  ulykke- 
lige, der  med  Fortvivlelsens  Taarer  vande  den  Jord,  som 
deres  Sved  har  godet,  elendige,  som  af  Nød  og  Armod 
ere  sunkne  ned  til  det  laveste  Trin  af  menneskelig  Ned- 
værdigelse, hvor  Skabningens  Herre,  som  Dyret,  kun  tænker 
paa  at  tilfredsstille  sin  skrigende  Bug  og  er  ude  af  Stand 
til  at  erkjende  Aarsagen  til  sine  Ulykker,  til  at  fatte  og 
kæmpe  for  de  Rettigheder,  som  Naturen  har  givet  ham  og 
alle.  Og  jeg  skulde  holde  min  Sorg  og  Smerte  over  al 
denne  Elendighed  tilbage?  Jeg  skulde  mangle  Mod  til  at 
hæve  min  Rost  for  Menneskehedens  Rettigheder?  Jeg 
skulde  lige   over  for  Folkets  Fjender  være   fejg  nok  til  at 

tie  i  det  eneste  Øjeblik,  hvor  første  Gang  efter  Aarhun- 
dreders  Forløb  Sandhedens  Rost  kan  trænge  igjennem! 

Han  opfordrer  derfor  paa  det  indstændigste  sine  Med- 
borgere til  at  anvende  alt  for  at  blive  disse  slette  og 
pligtforglemmende  Stænder  kvit;  »thi  det  er  Folkets  uom- 
tvistelige Ret  at  fratage  saadanne  det  dem  givne  Mandat, 
som  ikke  have  vist  sig  værdige  dertil«.  Han  spotter  over 
de  nævnte  Provinsstænders  latterlige  og  uforskammede  For- 
dring selv  at  vælge  de  deputerede  til  Generalstænderne 
og  udraaber  sluttelig:  Det  er  Folket  alene,  hvem  det  til- 
kommer at  vælge  sine  Repræsentanter,  og  det  med  fuld- 
kommen Frihed,  men  ogsaa  med  Overlæg  og  Forstand. 
Vogter  eder  da,  Medborgere,  for  Rænker  og  Snarer,  som 
man  allerede  har  udspændt  for  eders  Fod!  Værer  paa 
eders  Post  lige  over  for  eders  Provinsialstænder,  som  vove 
at  ville  vælge  for  eder!  Det  er  fra  Folkets  egen  Midte, 
Frelsen  maa  komme!« 

Dette  er  Hovedindholdet  af  denne  Filippika,  som  vakte 
en  ganske  overordentlig  Opsigt  ikke  alene  i  Provinsen  Ar- 
tois,  men  i  hele  Frankrig.  Vel  er  den  ikke  fri  for  Svulst 
og  Bombast;  men  den  var  ikke  desto  mindre  et  Ord  i  rette 
Tid  og  manede  Folket  med  Kraft  til  at  være  paa  sin  Post 
og  ikke  lade  sig  overliste  eller  forurette  ved  de  forestaaende 
Valg.  For  ret  at  vurdere  dette  lille  Skrift  maa  man  huske 
paa,  at  Frankrig  endnu  ikke  var  udløst  af  Despotismens 
Lænker,  at  der  endnu  gaves  lettres  de  cachet,  og  at  Ba- 
stillen  endnu  ikke  var  omstyrtet.  Der  hørte  Mod  og 
Energi  til  at  udtale  sig  djærvt  og  skaanselløst,  som  Til- 
fældet var  her,  og  det  lige  i  Øjnene  paa  de  mægtige,  paa 
dem,  der  vare  Skyld  i  Elendigheden,  og  som  havde  Nøg- 
lerne til  Statens  Fangetaarne  og  Oublietter  i  Hænde. 

En  kongelig  Ordonnans  af  iste  Januar  1789  havde 
fastsat  Antallet  af  tredje  Stands  deputerede  ved  de  sammen- 
trædende Generalstænder  til  et  Antal  lig  Summen  af  Adels- 
standens og   Gejstlighedens   udvalgte  tilsammen.     Et  For- 

bitreisens  Raab  gjenled  over  hele  Frankrig  fra  de  privilige- 
rede Stænder,  og  overalt,  ikke  mindst  i  Artois,  sluttede  de 
store  Herrer  og  Prælaterne  sig  sammen  for  at  holde  Stand 
mod  Folkepartiet. 

At  Robespierre,  der  ved  enhver  Lejlighed  havde  kæm- 
pet med  Pen  og  Mund  for  Frihed  og  Lighed  for  alle  i 
Pligter  og  Rettigheder,  snart  saae  sig  som  Gjenstand  for 
de  priviligerede  Stænders  rasende  Had  og  glubske  Angreb, 
er  indlysende.  Men  han  lod  sig  ikke  rokke  i  sin  Over- 
bevisning og  skred  trostig  videre  paa  sin  Vej ;  hans  Venner 
og  Meningsfæller  havde  allerede  bragt  hans  Kandidatur 
paa  Bane;  paa  de  forbitrede  Raab,  som  hans  Modstandere 
i  den  Anledning  udstkjdte  imod  ham,  svarede  han  ved  en 
ny  Adresse  til  Folket  i  Artois  (Marts  1789),  hvor  han 
stræber  at  lede  sine  Medborgeres  Valg  og  vidtløftig  ud- 
vikler de  mange  og  sjældne  Egenskaber,  der  alle  til  Hobe 
burde  findes  forenede  hos  enhver,  der  skulde  repræsentere 
tredje  Stand  i  Generalstænderne:  den  mest  uplettede  Rede- 
lighed og  hæderlige  Vandel,  Sjælsadel  og  urokkelig  Fast- 
hed, fuldstændig  social  Uafhængighed,  et  sundt  og  uhildet 
Syn  paa  Livet  som  det  var,  og  som  det  burde  være,  et 
gjennemtrængende  Blik,  der  var  i  Stand  til  i  det  fjærne  at 
øjne  det  gode  og  rette.  Talent  til  at  kæmpe  for  Sandheden, 
forsvare  den  og  skaffe  den  Sejr,  Veltalenhed,  ikke  alene 
Mundens,  men  ogsaa  Hjærtets,  der  er  den  eneste  Veltalen- 
hed, der  overbeviser.  End  videre  maatte  Folkets  udvalgte 
være  Mænd,  der  aldrig  vege  tilbage  hverken  af  Frygt  eller 
af  Svaghed,  Mænd,  som  gik  den  Vej,  deres  Pligt  og  Sam- 
vittighed viste  dem  uden  hverken  at  se  til  højre  eller  til 
venstre,  uimodtagelige  for  Forførelser  af  enhver  Art:  Penge, 
Smiger,  Hofgunst,  med  et  Ord:  de  burde  være  »incorrup- 
tibles«.  Vogter  eder,  vedbliver  han,  for  Patriotismen  fra 
i  Gaar,  for  Hyklerne,  der  foragtede  eder  i  Gaar  og  smigre 
eder  i  Dag,  de  ville  forraade  eder  i  Morgen!  Undersøg 
Kandidaternes    Fortid,    den   vil    være    eder   en  Borgen    for 

deres  Fremtid!  For  at  tjene  sit  Land  værdigen,  maa  man 
være  uden  Lyde.  Det  højeste  Væsen,  »PEtre  suprénae«, 
saaledes  slutter  han,-  vil  høre  vore  Bønner  og  lede  vore 
Skridt! 

Denne  Adresse  var  uden  Underskrift;  men  at  Robes- 
pierre  var  dens  Forfatter,  var  ingen  Hemmelighed  for 
nogen.  Hans  Venner,  særlig  hans  unge  Broder  Augustin, 
kæmpede  med  Varme  for  de  i  Adressen  udtalte  Sandheder, 
og  trods  alle  Modpartiets  Rænker  og  Kabaler  voxede  Folke- 
partiets Tillid  til  og  Sympathi  for  Maximilien  med  hver 
Dag.  Til  syvende  og  sidst  kom  en  ny  Retssag  til,  som 
de  for  Haanden  værende  Omstændigheder  gave  en  særlig 
Aktualitet;  den  bragte  Borgernes  Tillid  og  Hengivenhed 
for  ham  til  det  højeste  og  sikrede  hans  Kandidatur. 

Man  kjender  disse  odiøse  lettres  de  cachet,  hvoraf  der 
i  l'ancien  regimes  Tid  blev  gjort  en  saa  oprørende  Brug. 
En  Borger  fra  Landsbyen  Mouchel,  ikke  langt  fra  Hesdin, 
ved  Navn  Dupond  var  efter  otte  og  tyve  Aars  Fraværelse 
fra  Fædrelandet  vendt  tilbage  til  Frankrig  og  havde  gjort 
Fordring  paa  den  ham  tilkommende  Del  i  en  Arv,  som 
hans  Slægtninge  under  hans  Fraværelse  havde  bemægtiget 
sig  hel  og  holden.  For  at  skille  sig  af  med  denne  ubelej- 
lige Competitor  havde  hans  paarørende  hos  Ministeriet  ud- 
virket et  lettre  de  cachet,  i  Kraft  af  hvilket  den  ulykkelige 
udplyndrede  blev  kastet  i  Fængslet  »les  bons  Fils«  i  Ar- 
mentiéres,  hvor  han  hensukkede  tolv  lange  Aar.  Endelig 
slap  han,  som  ved  et  Mirakel,  ud  af  sit  Fangehul,  og  efter 
paa  ny  i  ti  Aar  at  have  raabt  paa  Ret  og  Retfærdighed 
overgav  han  til  sidst  sin  Sag  i  Robespierres  Hænder. 

I  sit  Plaidoyer  skildrede  Robespierre  —  efter  med  le- 
vende Farver  at  have  fremstillet  den  Række  af  oprørende 
Uretfærdigheder,  der  var  begaaet  mod  hans  Klient,  —  med 
Energi  og  Skarphed  alt  det  odiøse,  der  knyttede  sig  til 
disse  lettres  de  cachet,  —  hvad  i  øvrigt  Mirabeau  fra  sit 
Fangehul  i  Vincennes  ligeledes  har  gjort.      Øjeblikkelig  og 

fuldstændig  Afskaifelse  af  dette  skammelige  System  synes 
ham  saa  meget  mere  berettiget  og  nødvendig,  som  det  kun 
gjorde  Regeringen  forhadt  og  aldeles  ikke  bragte  dem  nogen 
Nytte,  hvor  meget  end  den  bigotte  Madame  de  Maintenon 
i  sit  bekjendte  Brev  til  Kardinal  de  Noailles  paastaar  dette 
sidste.  Er  det  Ret,  udraaber  han,  at  besvare  de  mest  be- 
grundede og  berettigede  Klager  med  vilkaarlige  Fængslinger? 
Skal  Dyd  og  Veltalenhed  være  Retsforbrydelser,  fordi  Sand- 
heden indjager  nogle  rænkefulde  Forfærdelse?  Hvilke  Skjæn- 
digheder  har  ikke  Frankrig  været  Vidne  til?  Har  man 
ikke  set  firsindstyve  Tusende  retskafne  Borgere,  Janse- 
nister, kastede  i  Fængsel  for  deres  religiøse  Meningers 
Skyld?  Hvor  mange  Gange  har  ikke  en  Ministers  Ka- 
price,  en  fornem  Herres  Forgodtbefindende,  en  Courtisanes 
Lune,  en  Yndlings  Havesyge  ved  disse  odiese  lettres  de 
cachet  bragt  hæderlige  og  brødefri  Borgere  i  Ulykke? 
Hvad  Nytte  kan  et  saadant  System  bringe  Regeringen? 
Ingen!  Hvor  meget  maa  det  tvært  imod  ikke  skade  den, 
gjøre  den  til  Gjenstand  for  Had  og  Afsky,  naar  Korruption 
og  Venalitet  saaledes  kjøbslaar  med  Pengegridskhed,  Hævn- 
gjerrighed  og  Ryggesløshed  om  Borgernes  Existens,  Frihed 
og  Ære,  naar  man  lige  for  sine  Øjne  maa  se  det  mest  op- 
rørende af  alt:  Privatmænd,  der  i  deres  Lomme  bære  et 
eller  flere  lettres  de  cachet  in  blanco,  som  de  efter  Lune 
eller  Godtbefindende  kunne  udfylde  med  ethvert  Navn,  de 
lyster,  og  som  saaledes  bogstavelig:  i  deres  Portefeuille  bære 
flere  Menneskers,  ja  hele  Familiers  Ve  og  Vel!  Et  saa- 
dant System  minder  kun  alt  for  levende  om  hine  blodige 
Dage,  da  Sulla  og  hans  Kreaturer  rasede  i  Rom,  da  skjæn- 
dige  Delatorer  fyldte  Proskriptionslisterne  med  de  retskaf- 
neste  og  hæderligste  Borgeres  Navne,  og  da  det  syntes, 
som  Ret  og  Retfærdighed  rent  var  forsvunden  fra  Jorden! 

Det  var  vistnok  sjældent,  at  Domhusets  store  Sal  i 
Arras  havde  givet  Gjenlyd  af  saa  mandige  og  friheds- 
elskende  Ord    som    disse,    sjældent,   at  Øvrighedspersoner  i 

de  Dage  førte  en  saadan  Tale.  Tilstrømningen  af  Men- 
nesker var  uhyre,  alle  Vegne  fra  ilede  Borgerne  til  for  at 
lykonske  Taleren  for  det  Mod,  hvormed  han  havde  forsvaret 
den  ulykkelige  Durands  Sag  og  forlangt  Afskaifelsen  af  det 
nævnte  oprørende  Misbrug  af  Magten  og  af  Retten,  og  da 
Dommen  faldt,  og  Robespierres  Klient  paa  det  fuldstæn- 
digste  havde  vundet  sin  Sag,  var  der  ingen  Ende  paa  Ju- 
belen, Maximiliens  Navn  var  i  alle  Munde,  og  enhver  kunde 
sige  sig  selv,  at  Robespierres  Valg  til  Generalstænderne 
vilde  være  sikkert,  hvis  han  ønskede  at  modtage  et  saa- 
dant. 

Den  24de  Januar  var  der  blevet  oflfentliggjort  et  konge- 
ligt Regulativ  for  de  forestaaende  Valghandlinger.  Frem- 
gangsmaaden  ved  disse  var  langt  fra  at  være  ensartet  over 
hele  Frankrig,  hvad  vel  nærmest  den  herskende  Forvirring 
i  den  administrative  Organisation  bar  Skylden  for.  Valget 
var  snart  direkte,  snart  indirekte.  Der  var  endnu  langt  til 
den  almindelige  Valgret  i  Konstitutionen  af  93;  dog  var 
enhver,  der  stod  opført  i  Skatterullerne,  valgberettiget.  I 
Byerne  skulde  Valghandlingen  for  tredje  Stands  Vedkom- 
mende foregaa  paa  følgende  Maade:  Haandværks-  og  Kunst- 
nerlavene skulde  vælge  ét  Individ  af  hundrede,  to  af  over 
hundrede,  tre  af  over  to  Hundrede  o.  s.  v.;  de  øvrige  valg- 
berettigede  skulde  vælge  to  Individer  af  hvert  Hundrede, 
fire  af  to  Hundrede,  sex  af  fire  Hundrede  o.  s.  v.  Med  Hen- 
syn til  Landsogne  og  Kommuner,  skulde  der  af  disse 
vælges  to  Individer  af  hundrede  Arnesteder,  tre  for  over  to 
Hundrede,  fire  for  over  tre  Hundrede  o.  s.  fr.  Disse  samt- 
lige valgte  skulde  dernæst  give  Møde  i  Amtmandskabets 
Hovedby  i  Egenskab  af  præliminær  Valgforsamling,  samle 
og  bearbejde  de  fra  de  forskjellige  Forsamlinger  indkomne 
Krav,  Ankeskrifter  og  Forestillinger  (cahiers  de  doléance) 
og  af  sin  Midte  udvælge  Fjerdedelen  af  sine  Medlemmer 
til  i  Samlag  med  de  udvalgte  fra  de  øvrige  Amtmandskaber 
i  Provinsen  at   skride  til    det  endelige  Valg  af  det  fore- 

skrevne  Antal  deputerede  til  den  forestaaende  Nationalfor- 
samling. 

I  Arras  fandt  tredje  Stands  første  Valgforsamling  Sted 
Mandagen  den  27de  Marts.  Den  var  meget  stormfuld,  og 
Municipalitetet,  som  havde  indfundet  sig,  fik  saa  mange  dreje 
Sandheder  at  hore,  at  det  samme  Aften  indgav  sin  Dimis- 
sion. Især  havde  man  taget  grundet  Anstod  af,  at  flere 
af  disse  Herrer  havde  indfundet  sig,  skjent  de  herte  til 
Adelsstanden.  Hertugen  af  Guines,  Guvernør  i  Artois, 
stræbte  at  berolige  de  oprørte  Sind  ved  at  fastsætte,  at 
kun  de  af  Syndikatet,  der  hørte  til  tredje  Stand,  turde  give 
Møde  ved  de  følgende  Forhandlinger.  Den  næste  Dag,  den 
28de,  forløb  noget  roligere,  dog  vedtog  de  forsamlede  et 
Andragende,  der  skulde  tilstilles  Generalstænderne  ved  disses 
Sammentræden,  og  hvori  det  forlangtes,  at  Municipalitetet 
for  Fremtiden  skulde  vælges  af  Kommunen  selv.  Denne 
præliminære  Valghandling  endte  for  tredje  Stands  Vedkom- 
mende den  30te  Marts  langt  ud  paa  Natten,  der  var  blevet 
valgt  24  Mænd,  deriblandt  Robespierre. 

Da  derefter  de  valgte  fra  de  forskjellige  Byer,  Flækker, 
Sogne  og  Kommuner  samledes,  nedsattes  der  en  Kommis- 
sion af  49  Medlemmer  for  at  samle,  sammeuarbejde  og 
redigere  de  fra  de  forskjellige  Forsamlinger  indkomne  ca- 
hiers  de  doléance.  Dette  vigtige  Arbejde  tilskrives  Robes- 
pierre; der  forlanges  deri:  fri  og  aarlig  Afstemning  over 
Skatter  og  Afgifter,  lige  Adgang  til  alle  offentlige  Embeder 
for  alle  Borgere  uden  Undtagelse,  Garanti  for  den  indivi- 
duelle Frihed,  fuldstændig  Pressefrihed,  fuldstændig  Reli- 
gionsfrihed, retfærdig  Fordeling  af  Skattebyrden,  Afskaffelse 
af  alle  Misbrug  og  Særrettigheder,  Indskrænkning  af  den 
udøvende  Magts  Omraade,  Regeringsherrernes  Ansvarlighed 
for  Domstolene,  —  kort,  alt,  hvad  der  inden  føje  Tid  skulde 
fordres  ganske  anderledes  bydende  fra  Nationalforsamlingens 
Talerstol. 

Den  3dje  April  udvalgtes  dernæst  i  Overensstemmelse 

med  det  kongelige  Regulativ  den  ene  Fjerdedel  af  samtlige 
udvalgte  fra  Amtmandskabet,  der  som  de  egentlige  Vælgere 
skulde  udpege  Provinsens  deputerede  til  Generalstænderne. 
Af  184  Vælgere  var  Robespierre  den  trettende.  En  anden 
Robespierre,  fra  Meurchin,  var  ligeledes  blandt  de  valgte. 
Lignende  Valghandlinger  foregik  samtidig  foruden  i  Arras 
ogsaa  i  St.  Orner,  Béthune,  Aire,  Lens,  Bapaume  og  Sene- 
challatet  St.  Pol,  og  det  var  altsaa  de  paa  samtlige  disse 
Steder  udkaarne,  der  nu  dannede  Provinsen  Artois'  egent- 
lige Vælgerkorps,  af  hvilke  de  deputerede  til  National- 
forsamlingen skulde  fremgaa. 

De  tre  Stænders  Generalforsamling  aabnedes  den  20de 
April  i  Kathedralkirken  i  Arras  med  en  Tale  af  Bispen, 
Monseigneur  de  Conzié.  Denne  Prælat  endte  sin  Tale  med 
den  Erklæring,  at  det  var  Gejstlighedens  Hensigt  lige  over 
for  Nationalforsamlingen  at  gjøre  Afkald  paa  de  af  dens 
Immuniteter  og  Særrettigheder,  »der  kunde  være  byrdefulde 
for  de  andre  Klasser  i  Samfundet«,  som  og  at  finde  sig  i 
en  retfærdig  og  ligelig  Fordeling  af  de  offentlige  Skatter 
og  Afgifter;  Adelen  afgav  en  lignende  Erklæring.  Som 
man  ser,  havde  baade  Gejstlighed  og  Adelstanden  en  meget 
levende  Følelse  af,  at  det  lakkede  mod  Enden  med  deres 
Herredømme,  at  Stænderne  ikke  denne  Gang  vilde  lade  sig 
jage  hjem  som  i  1614,  at  Folket,  som  i  Etienne  Marcels 
Dage,  var  vaagent  og  paa  sin  Post.  Ved  frivillig  at  ofre, 
>hvad  der  kunde  være  byrdefuldt  for  de  andre  Klasser  i 
Samfundet«,  gjorde  de  et  Forsøg  paa  at  frelse  Resten  af 
deres  Privilegier.  Men  det,  de  saaledes  vilde  give  Afkald 
paa  som  en  Gave  til  Folket,  vilde  tredje  Stand  ikke  mod- 
tage som  nogen  Gave,  men  fordrede  det  som  en  Ret.  Det 
fik  man  strax  at  se.  Da  de  tre  Stænders  udvalgte  efter 
det  højtidelige  A  åbningsmøde,  —  der  var  foregaaet  i  Arras' 
store  Hospital,  —  havde  samlet  sig,  hver  Stand  for  sig,  i 
tre  af  den  uhyre  Bygnings  Sale,  forlangte  Guvernementets 
General-Lieutenant,  der  præsiderede  i  tredje  Stands  Forsam- 

ling,  at  Vælgerne  af  denne  Stand  skulde  sende  en  Deputa- 
tion til  Adelens  og  Gejstlighedens  udvalgte  for  at  tolke 
tredje  Stands  dybe  Taknemmelighed  over  de  oven  berørte 
Erklæringer;  men  da  lød  der  en  forbitret  Knurren  fra 
Rækkerne,  og  en  Advokat  rejste  sig  og  ytrede:  »Man 
skylder  ingenlunde  Adelen  og  Gejstligheden  nogen  Tak 
herfor;  de  have  kun  givet  Afkald  paa  Misbrug  og  tilranede 
Rettigheder!«  Denne  Advokat  var  efter  al  Sandsynlighed 
Robespierre.  Guvernøren,  Hertugen  af  Guines,  blev  sat  i 
Kundskab  herom  og  blev  ikke  lidet  forfærdet  og  fortørnet 
over  disse  Borgeres  Dristighed  og  Uforskammethed. 

Det  endelige  Valg  af  tredje  Stands  deputerede  til  Ge- 
neralstænderne begyndte  Fredagen  den  24de  April  Klokken 
tolv  om  Middagen.  Vælgerne,  i  alt  omtrent  tolv  Hundrede, 
havde  otte  deputerede  at  udvælge.  Valghandlingen  varede 
temmelig  længe,  til  den  28de,  fordi  der  kun  valgtes  én 
deputeret  ad  Gangen.  De  tre  første  Navne,  der  udgik  af 
Urnen,  vare  Marie  Payen,  Forpagter  i  Boiry-Becquerelle, 
de  Brassart,  Advokat  i  Arras,  og  Célestiu  Fleury,  For- 
pagter i  Coupelle-Vielle.  Derpaa  fulgte  Vaillant,  forhen 
Seglbevarer  i  Provinsen  Artois'  Cancelli,  derefter,  som 
Nummer  fem,  Robespierre.  Det  var  Søndagen  den  26de. 
De  to  næste  Dage  valgtes  Petit,  Forpagter  i  Magnicourt- 
sur-Canche,  Boucher,  Kjøbmand  i  Arras,  og  Dubuisson,  For- 
pagter i  Inchy. 

Adel  og  Gejstlighed  havde  imidlertid  hver  for  sig 
valgt  fire  deputerede.  Provinsen  Artois'  Repræsentation 
paa  Nationalforsamlingen  talte  saaledes  i  alt  sexten  Med- 
lemmer. 

Den  1ste  Maj  samledes  de  tre  Stænder  paa  ny  i  den 
store  Sal  i  Hospitalet  under  Præsidium  af  Hertugen  af 
Guines.  Efter  at  denne  havde  holdt  en  lang  Tale,  hvori 
han  stærkt  lagde  de  nys  valgte  deputerede  paa  Hjærte 
intet  at  forandre  i  det,  han  kaldte  Kongerigets  ældgamle 
Konstitutioner,   traadte  de  sexten   deputerede  frem,   erklæ- 

rede  højtidelig,  at  de  modtoge  det  paa  dem  faldne  Valg  og 
aflagde  Ed  paa,  at  de  med  Troskab  og  Nøjagtighed  vilde 
opfylde  det  Hverv,  der  var  blevet  betroet  dem. 

Dagen  efter  rejste  Robespierre  til  Versailles  for  at 
tage  Sæde  i  Nationalforsamlingen.  Der  fortælles,  at  hans 
Kaar  ikke  vare  mere  glimrende,  end  at  han  havde  maattet 
laane  ti  Louisdorer  til  Rejsepenge  og  til  at  kjøbe  en  Kof- 
fert  for,  og  det  hedder,  at  der  i  samme  Koifert  var  sex 
Skjorter,  sex  Kraver  og  sex  Lommetørklæder,  »af  hvilket 
det  meste  var  i  god  og  brugbar  Stand«.  Disse  Beret- 
ninger om  hans  Armod  ere  dog  overdrevne,  og  Fortællingen 
om,  at  han  det  følgende  Aar  i  Anledning  af  Franklins  Død 
maatte  laane  en  sort  Dragt  af  en  Mand,  der  var  et  Kvarter 
højere  end  han,  er  naturligvis  kun  en  Fabel.  Det  er 
Pierre  Villiers,  Forfatteren  til  Souvenirs  d'un  déporté,  der 
fortæller  dette.  Villiers  delte  Værelse  med  Robespierre  i 
Borger  Humberts  Hus  i  Gaden  Saintonge  i  Marais;  Villiers 
burde  ikke  have  debiteret  denne  latterlige  Løgn,  saa  meget 
mindre,  som  Fortegnelsen  over  de  Klædningsstykker  m.  m., 
Robespierre  medbragte  fra  Arras,  endnu  existerer,  og  som 
der  i  nævnte  Fortegnelse  udtrykkelig  nævnes  en  hel  Dragt 
af  sort  Klæde.  Han  behøvede  altsaa  ikke  at  laane  nogen 
saadan.  Det  er  hans  Fjender  og  Bagvaskere,  som  have 
sat  alle  disse  Fabler  i  Omløb  i  det  Haab  derved  at  gjere 
ham  latterlig.  Som  Deputeret  nød  han  atten  Livres  daglig 
i  Diæter,  og  det  var  ingen  ringe  Sum  den  Gang.  Den  ene 
Tredjedel  af  disse  atten  Livres  blev  regelmæssig  sendt  til 
Søsteren  Charlotte,  der  vedblev  at  bo  i  Arras  under  hele 
den  konstituerende  Forsamling,  den  anden  Tredjedel,  be- 
retter nys  nævnte  Villiers,  lod  Robespierre  tilflyde  en  ung 
Kvinde,  »som  tilbad  ham«;  Resten  benyttede  han  til  at 
leve  for,  og  de  sex  Livres  sloge  fortræffelig  til,  da  han 
var  overordentlig  nøjsom  og  tarvelig. 

For  Resten  ejede  han  den  niende  Thermidor  omtrent 
ikke  andet,  end  hvad  han  gik  og  stod  i,  saa  at  han  i  alt 

Fald  ikke  skal  beskyldes  for  at  have  beriget  sig  ved  i   saa 
lang  Tid  at  have  været  Frankrigs  første  og  mægtigste  Mand. 


Robespierre  ankom  til  Versailles  og  indtog  sin  Plads 
paa  Nationalforsamlingen  i  tredje  Stands  Rækker.  Her  ender 
det  første  Afsnit  af  hans  Liv,  hans  rolige,  lidenskabsløse, 
hæderlige  Ungdom,  tilbragt  i  trange  Kaar,  under  anstræn- 
gende  Studium,  vedholdende  Arbejde,  ihærdig  Kamp  for  de 
store  Ideer,  som  Revolutionen  paa  sin  Kæmpegang  skulde 
sprede  over  Landene,  og  af  hvilke  en  hel  ny  Tid  skulde 
fremspire.  Det  andet  Afsnit  af  hans  Liv  omfatter  kun  fem 
Aar,  men  fem  Aar  fulde  af  fortvivlede  Kampe,  af  mægtige 
Kraftanstrængelser,  af  epokegjørende  Begivenheder,  af  frygte- 
lige Forvildelser,  fem  Aar,  som  skulde  omgive  hans  Navn 
med  en  forfærdelig  Navnkundighed  og  endelig  fere  ham  til 
Skafottet. 

F.  J.  Meier. 


Tyskland  i  det  nittende  Aarhundrede. 

(Slutning). 


XL 


Resultatet  af  Konferencerne  i  Karlsbad.  — 
Forbundsdagen  vedtager  samme.   —  Den  offent- 
lige Mening  og  Karlsbader-Beslutningerne.   — 
Studentersamfundets  Opløsning.  —  Gorres.  — 
Det  russiske  Hof.  —  Det  preussiske 
Toldforbund. 

JJe  trende  Love  vare  saaledes  til  Hobe  vedtagne,  og 
Fortolkningen  af  Art.  13  kunde  meget  vel  udsættes  til 
Konferencerne  i  November  samme  Aar,  da  man  paa  ny 
vilde  mødes  i  Wien;  om  »Opretholdelsen  af  det  monar- 
kiske Princip  vare  alle  enige«,  ja  man  kunde  her  muligvis 
endog  opnaa  en  Udvidelse  af  Majoritetens  Rettigheder  paa 
Forbundsdagen.  Udfaldet  overgik  alle  Metternichs  Forvent- 
ninger; »aldrig  havde  der  hersket  en  saa  mønsterværdig 
Enighed  og  Underdanighed  som  paa  vor  Konference«;  da 
man  den  1ste  Septbr.  endnu  engang  mødtes  til  Afsked, 
vare  alle  lyksalig  stemte,  ja  en  af  Ministrene  følte  sig 
endog  saa  begejstret,  at  han  foreslog  sine  Kollegaer  at 
istemme  den  ambrosianske  Lovsang.  Mod  Slutningen  af 
dette    »evig   mindeværdige  Møde«    bragte  man  naturligvis 

den  Mester  i  Statskunsten,  der  havde  ledet  alt  saa  viselig, 
»en  dybt  felt  Udtalelse  af  den  mest  ubegrænsede  Høj- 
agtelse og  Taknemmelighed«,  ligesom  man  ogsaa  ydede 
Hofraad  v.  Gentz's  store  Talent  velfortjent  Ros.  Det  var 
i  Virkeligheden  vidunderligt,  hvad  der  var  lykkedes  atgjennem- 
føre  paa  nogle  Dage;  dette  saa  ubehjælpsomme  Forbund, 
der  syntes  at  mangle  enhver  Mulighed  for  videre  Udvikling, 
tilrev  sig  nu  pludselig  med  revolutionær  Voldsomhed  poli- 
tiske Rettigheder,  som  aldrig  havde  tilkommet  det  tyske 
Rige;  det  anmassede  sig  Herredømmet  over  Dele  af  det 
indre  Statsstyre,  som  Nutidens  tyske  Rige  med  sin  kraf- 
tige Centralmyndighed  uden  Betænkelighed  overlader  Terri- 
»torierne;  Forbundet  overskred  saa  hensynsløst  sine  Skranker, 
at  skarpsindige  Lærere  i  Statsretten  kunde  hævde,  at  siden 
Karlsbader-Beslutni ugerne  havde  det  tyske  Forbund  opgivet 
sin  Karakter  af  et  folkeretligt  Statsforbund  og  var  gaaet 
over  til  en  Forbundsstat  —  en  Anskuelse,  der  deltes  af 
mange  af  Metternichs  Medhjælpere,  navnlig  af  Ancillon. 
Tysklands  Fyrster  lode  uden  Modsigelse  Østerrige  paalægge 
sig  alle  disse  Indskrænkninger  i  deres  Suverænitet,  og 
triumferende  kunde  Metternich  skrive:  >Naar  Kejseren  be- 
tvivler, at  han  er  Kejser  af  Tyskland,  tager  han  meget 
fejl«. 

Aldrig  siden  Karl  V.'s  og  V^allensteins  Dage  havde 
Huset  Østerrige  sat  sin  Fod  saa  haardt  paa  den  tyske 
Nations  Nakke.  Lige  saa  bydende  som  Karl  V.  engang 
paatvang  det  besejrede  schmalkaldiske  Forbund  sit  Augs- 
burger-Interim,  tilraabte  nu  Metternich  Tyskernes  nye  na- 
tionale Bevægelse  sit  Holdt,  og  lige  saa  foragtelig  som 
Granvella  den  Gang  smilede  over  »peccata  Germania«, 
lige  saa  stærkt  haanede  Gentz  nu  den  gamle  Weimar- 
Student  med  hans  liberale  Slæng.  Den  Gang,  som  nu,  stod 
en  Hohenzoller  ved  den  esterrigske  Herskers  Side.  Og 
dog  skulde  Østerrige  snart  erfare,  at  den  Krone,  Kejser 
Frants  engang   selv  havde  revet  af  sit  Hoved,    ikke  mere 

kunde  gjenvindes  ved  et  løgnagtigt  Diplomatis  bedragerske 
Kunster.  Ogsaa  i  tidligere  Tider  havde  Østerriges  Herre- 
dømme stadig  været  til  Fordærv  for  Tyskerne,  jo  mere 
klart  Habsburgernes  Stjærne  straalede,  desto  dybere  var 
den  tyske  Nation  sunken;  men  hin  store  Kejser,  som 
engang  havde  villet  tæmme  Protestantismen,  havde  dog  i 
det  mindste  vist  Tyskerne  en  Udsigt  til  Erstatning  for  den 
tabte  Frihed,  nemlig  den  storslaaede  Tanke  om  et  katholsk 
Verdensrige;  men  hvad  havde  vel  hine  Smaasjæle,  der 
søgte  at  træde  i  Kejser  Karls  Fodspor,  at  byde  Nationen? 
Intet  andet  end  Tryk  og  Tvang,  intet  andet  end  en  sam- 
vittighedsløs Fordrejelse  af  Forbundsretten,  saa  at  Tyskerne 
maatte  føle  Modbydelighed  mod  deres  eneste  nationale 
Institution,  og  i  Kjøbet  endnu  den  Løgn,  at  Tyskland  var 
blevet  reddet  fra  en  indbildt  Fare. 

For  Nationens  reelle  Interesser  havde  Metternich  kun 
en  spottende  Latter;  de  smaa  Hoffer  mindede  ham  om  den 
uhindrede  Samfærdselshandel  inden  for  Rigets  Grænser,  et 
Løfte,  der  endnu  henstod  uindløst;  men  den  østerrigske 
Minister  affærdigede  denne  saa  vigtige  Sag  med  nogle 
tomme  Talemaader.  Lige  som  Tysklands  nye  Herskere 
uden  Sammenligning  vare  mindre  og  ubetydeligere  end 
hine  gamle  habsburgske  Helte  under  den  schmalkaldiske 
Krig  og  Trediveaarskrigen,  og  ligesom  de  ikke  havde  deres 
sejrrige  Vaabens  Magt  at  takke  for  deres  Held,  men  kun 
de  tyske  Hoffers  taabelige  Angest,  saaledes  maatte  det 
uundgaaelige  Tilbageslag  ogsaa  indtræde,  dog  ikke  brat  og 
voldsomt  som  engang  i  Moritz's  og  Gustav  Adolfs  Dage; 
det  paafulgte  langsomt,  umærkelig,  men  derfor  ogsaa  desto 
sikrere.  Østerrige  havde  rakt  Tyskerne  en  Sten  i  Steden 
for  et  Stykke  Brød;  men  Preussen  fattede  snart  den 
Beslutning  ærlig  at  antage  sig  Folkets  Nød  og  at  tilveje- 
bringe den  fordrede  Enhed  paa  det  økonomiske  Omraade, 
en  Enhed,  som  kun  Preussen  kunde  tilvejebringe,  og  fra  dette 
Øjeblik  maatte   den    tyske  Dualismes  Spøgelse,    der  endnu 

engang  havde  vist  sine  grinende  Træk,  lidt  efter  lidt  synke 
ned  i  Taage,  og  Nationens  tænkende  Del  begyndte  at  fatte, 
at  Østerriges  overmodige  Trusel  om  en  Udtrædelse  af  det 
tyske  Forbund  var  den  eneste  mulige  Redning  for  Fædre- 
landet. 

Dog  hertil  var  der  endnu  en  lang  Vej,  og  for  Øje- 
blikket svælgede  Wienerhoffet  i  Sejrens  Jubel.  I  en  kjær- 
lig Billet  takkede  Kejser  Frans  den  preussiske  Konge 
for  den  kraftige  Samvirken  mod  »Forstyrrerne  af  den  Tin- 
genes Ordning,  hvorpaa  Tronernes  Bestaaen  beror«.  Gentz 
roste  »denne  retrograde  Bevægelse,  den  største,  der  har 
fundet  Sted  i  Evropa  de  sidste  tredive  Aar«,  og  Metternich 
udtalte  for  sin  Sendemand  i  London  det  Haab,  at  denne 
Redningsdaad  vilde  finde  Gjenlyd  over  hele  Evropa.  Den 
rene  Reaktions  Ideer  havde  virkelig  hidindtil  ikkun  i  Spa- 
nien tilkæmpet  sig  et  saa  afgjørende  Held;  blandt  Evropas 
store  Kulturfolk  gav  Tyskland  det  første  Exempel  paa  et 
Statskup  fra  oven.  et  Exempel,  der  elleve  Aar  senere  af- 
gav et  Forbillede  for  de  franske  Juli-Ordonnancer.  Den 
Maadeholdets  Politik,  som  det  firdobbelte  Forbund  havde 
fulgt  til  Aachener-Kongressen,  var  til  Ende;  den  Magt, 
som  havde  tilrevet  sig  den  ledende  Rolle  i  det  evropæiske 
Forbund,  bekjendte  sig  fremtidig  aabenlyst  til  Undertryk- 
kelsens Grundsætninger. 

Endnu  stod  et  vanskeligt  Stykke  Arbejde  tilbage,  før 
man  efter  Metternichs  Udtryk  kunde  lade  Bomben  springe 
i  Frankfurt.  Hvad  man  havde  naaet  i  Karlsbad,  var  ikkun 
en  efter  Forbundsretten  ugyldig  Aftale  mellem  ni  Forbunds- 
stater, der  ganske  vist  raadede  over  Majoriteten  i  det  snæv- 
rere Raad.  Til  en  Udvidelse  og  en  Forandring  af  For- 
bundsakten,  som  Karlsbader-Bestemmelserne  gik  ud  paa, 
krævedes  imidlertid  Enstemmighed.  Det  drejede  sig  altsaa 
om  at  faa  tredive  Forbundsstater  til  i  Tavshed  at  under- 
kaste sig  de  ni  Staters  Befalinger,  at  tiltvinge  sig  det  til- 
sigtede Majoritetstyranni  i  Forbundsdagens  snævrere  Raad. 

Angesten  og  Forskrækkelsen,  der  havde  gjort  saa  god  Tje- 
neste i  Karlsbad,  maatte  nu  atter  frem  i  Frankfurt.  Met- 
ternich  ønskede  at  hindre  enhver  Drøftelse  paa  Forbunds- 
dagen; Karlsbader-Beslutningerne  kunde  ganske  vist  ikke 
taale  nogen  kritisk  Belysning.  I  sin  kortsynede  Snuhed 
indsaa  han  imidlertid  ikke,  hvor  taabeligt  det  var  saaledes 
at  fornedre  den  tyske  Centralmyndighed  i  Folkets  Øjne, 
samtidig  med  at  man  vilde  overdrage  den  en  udvidet,  af 
den  offentlige  Mening  forhadt  Bemyndigelse.  Allerede  den 
1ste  September  meddelte  Metternich  sin  Sendemand,  Grev 
Buol,  der  præsiderede  i  Forbundsdagen,  de  i  Karlsbad  tagne 
Beslutninger,  befalede  ham  at  sørge  for  sammes  ufortøvede 
Vedtagelse  og  derpaa  strax  lade  Ferien  indtræde.  Den 
samme  Befaling  udgik  til  den  preussiske  Sendemand,  Grev 
Goltz,  som  først  nu  blev  indviet  i  Karlsbader-Hemmelig- 
hederne.  Andre  af  de  sammensvorne  i  Karlsbad  gjorde 
sig  ikke  engang  den  Ulejlighed  at  oplyse  deres  egne  Sende- 
mænd ved  Frankfurterforsamlingen.  Hoffet  i  Karlsruhe 
sendte  først  den  13de  September  sin  Sendemand  den  lako- 
niske Befaling:  »Efter  indløbne  Efterretninger  vil  den  kej- 
serlige Sendemand  i  et  af  de  nærmeste  Møder  aflægge  Be- 
retning om  Konferencerne  i  Karlsbad,  og  vil  Badens  Sende- 
mand uden  videre  have  at  slutte  sig  til  den  kejserlige 
Afstemning  samt  vælige  de  syv  Stater,  der  i  Karlsbad  ere 
udpegede  til  Medlemmer  af  Central-Undersøgelseskommis- 
sionen.« 

De  fra  Konferencerne  udelukkede  Regeringer  fik  heller 
ikke  nu  nogen  nøje  PJfterretning.  Bernstorff  nøjedes  med  at 
sende  de  preussiske  Sendemænd  ved  de  smaa  Hoffer  en 
kort  Udsigt  over  Resultaterne  af  Konferencerne,  en  Ud- 
sigt, der  var  holdt  lige  saa  summarisk  som  den  oven  for 
omtalte  foreløbige  Meddelelse  til  det  danske  Hof.*)  Lige- 
som   Napoleons    Fæller    engang    havde    maattet    modtage 

*)  Se  oven  for  S.  397. 

Rhinforbundsakten  ubeset,  saaledes  skulde  nu  ogsaa  Øster- 
riges Vasaller  vedtage  de  ofte  nævnte  Beslutninger.  I 
skjøn  Kappestrid  erklærede  de  ni  Magters  Sendemænd  veå 
alle  Smaahofferne,  at  Tyskland  kun  kunde  reddes  fra  sine 
svære  Trængsler  ved  Enighed  mellem  alle  Regeringer,  og 
hvor  det  krævedes,  udspillede  den  kejserlige  Sendemand 
endnu  sin  sidste  Trumf  og  truede  med  Østerriges  Udtræ- 
delse. Ene  og  alene  Hoifet  i  Darmstadt,  der  skulde  have 
en  Plads  i  Central-Undersøgelseskommissionen,  værdigede 
man  en  mere  indgaaende  Meddelelse,  de  tvende  Stormagters 
Sendemænd  fortalte  Storhertugen  det  væsentligste  og  be- 
svore  ham  at  sikre  »det  fælles  Fædrelands  Frelse  ved  den 
ubetingede  Samstemning  mellem  alle  Forbundsmedlemmer«. 
Den  værdige  gamle  Herre  var  kun  saare  lidet  opbygget 
over  den  truede  Indskrænkning  i  sin  Suverænitet,  men 
ogsaa  han  troede  paa  den  store  Demagogfare  og  forbeholdt 
sig  kun  samtidig  med  Bekj en dtgje reisen  af  Karlsbader- 
Beslutningerne  at  proklamere  en  Forfatning  for  sit  Land. 

Saaledes  var  alt  forberedt  til  det  store  Slag;  den  I4de 
September  gav  Buol  den  første  fortrolige  Meddelelse  om 
Konferencerne,  den  16de  oplæste  han  det,  ham  af  Metter- 
nich  tilstillede  store  Poredrag  og  androg  dernæst  paa  den 
ufortøvede  Antagelse  af  de  tre  Love.  De  fleste  Sendemænd 
hørte  nu  for  første  Gang  Texten  til  Karlsbader-Beslutnin- 
gerne,  det  var  det  vigtigste  og  mest  omfangsrige  Forslag, 
som  nogen  Sinde  var  kommet  frem  i  Forbundsforsam- 
lingen,  og  uden  at  der  rejste  sig  nogen  Modsigelse  fore- 
slog nu  Buol  til  Løsningen  af  denne  Opgave  en  Frist  af 
fire  Dage,  en  Frist,  som  paa  Grund  af  hin  Tids  Samfærd- 
selsmidler ikke  engang  strakte  til  at  indhente  Listruktioner. 
Afstemningen  skulde  finde  Sted  den  20de  September,  medens 
Forretningsgangen  fordrede  en  Frist  af  mindst  fjorten 
Dage;  det  store  Flertal  af  de  tyske  Regeringer  vare  saa- 
ledes endnu  ikke  engang  bekjendte  med  Ordlyden  af  Be- 
slutningerne,   da   de    allerede    gik   igjennem    i    Frankfurt. 

Ogsaa  den  forfatningsmæssige  Drøftelse  af  Forslagene  faldt 
fuldstændig  bort,  og  ingen  af  Sendemændene  dristede  sig 
til  at  dadle  dette. 

Paa  Afstemningsdagen  vovede  rigtignok  ingen  at  rejse 
nogen  ligefrem  Modsigelse;  men  til  Østerriges  Skræk  kom 
det  frem,  at  til  Trods  for  alle  Trusler  var  dog  kun  en  Del 
af  Sendemændene  bemyndiget  til  Vedtagelse  uden  Betin- 
gelse; mange  ventede  endnu  paa  Instruktioner,  andre  havde 
paa  tysk  Vis  alle  Haande  Betænkeligheder  og  Ønsker  at 
fremføre.  Saaledes  fandt  Hoffet  i  Dresden  Beslutningerne 
i  Karlsbad  endnu  for  liberale  og  udtalte  det  Haab,  at  alle 
trykte  Sager  uden  Undtagelse  skulde  være  hjemfaldne  til 
Censuren,  som  Tilfældet  var  i  Sachsen.  Kurhessen  kunde 
ikke  undertrykke  en  Klage  over  Exekutionsordningen,  der 
gjorde  et  saa  dybt  Indgreb  i  Suverænitetsretten. 

Med  højeste  Spænding  imedesaa  Forsamlingen  dernæst 
den  luxemburgske  Sendemands  Afstemning;  alle  og  enhver 
vidste,  at  hans  kongelige  Herre,  der  behandlede  alle  tyske 
Sager  med  en  søgt  Ligegyldighed,  havde  ladet  ham  uden 
Instruktioner;  men  Buol  og  Goltz  havde  haft  ham  i  Skole, 
og  Grev  Gruner  erklærede  ugenert,  at  skjønt  han  var  uden 
Fuldmagt,  »vilde  han  ikke  længere  holde  sig  borte  fra  en 
lovformelig  affattet  Beslutning«,  hvorpaa  fulgte  nogle  be- 
tydningsløse Forbehold  til  Gunst  for  de  luxemburgske  na- 
tionale Ejendommeligheder.  Forst  nu  var,  som  Goltz  ind- 
berettede til  sin  Konge,  Spillet  vundet;  »thi  kun  herved 
var  den  tilsyneladende  Enstemmighed  vunden,  og  den  fem- 
tende og  sextende  Kurie  samt  de  frie  Stæder  berøvede  et- 
hvert Paaskud  til  afvigende  Ytringer«.  Naar  den  neder- 
landske Konges  Repræsentant  føjede  sig  saa  sagtmodig, 
hvorledes  skulde  saa  vel  de  smaa  vove  Modstand?  Sende- 
mændene for  de  ernestinske  Huse  og  den  sextende  Kurie 
udtalte  deres  Ja,  skjønt  de  maatte  indrømme,  at  de  blot 
havde  erholdt  Instruxer  fra  nogle  af  deres  Kommittenter ; 
blandt  dem,  som  udtrykkelig  gave  deres  Samtykke,   fandtes 

ogsaa  Weimar ;  Sendemanden,  der  stemte  for  femtende  Kurie, 
veg  end  ikke  tilbage  for  en  Løgn  og  forsikrede  at  have 
erholdt  de  højfyrstelige  Durchlauchtigheders  Instruxer,  skjent 
dette  paaviselig  ikke  var  Tilfældet  med  de  tvende  schwarz- 
burgske  Pja^stendommer.  Efter  at  alt  dette  var  passeret, 
var  der  for  Fristædernes  Sendemand  intet  andet  tilovers 
end  at  erklære,  at  »han  i  Mangel  af  særlig  Instrux  slut- 
tede sig  til  den  alt  fremgaaede  Enstemmighed«. 

Stemmeen heden  var  sat  igjennem,  Forbundsdagen  havde 
underkastet  sig  de  ni  Staters  Beslutninger;  men  turde  man 
vove  at  offentliggjøre  denne  besynderlige  Afstemning,  som 
den  forelaa  i  Protokollerne,  med  alle  sine  Klausuler  og 
Forbehold?  Den  beviste  dog  kun  alt  for  tydelig  —  Goltz 
selv  indrømmede  det  over  for  sin  Monark  — .  at  »denne 
Beredvillighed  ikke  overalt  var  grundet  paa  Overbevisning, 
men  at  man  meget  mere  kun  føjede  sig  efter  Omstændig- 
hederne«. Man  var  fuldstændig  forberedt  paa  den  offentlige 
Menings  Uvilje,  og  skulde  denne  Uvilje  nu  bringes  til  Tavs- 
hed ved  en  storartet  Manifestation  af  de  tyske  Kroners 
Enighed,  turde  Østerrige  efter  alle  de  Snarer  og  Løgne, 
som  vare  knyttede  til  hele  denne  uline  Sag,  heller  ikke  vige 
tilbage  for  en  sidste  Forfalskning.  Paa  det  kraftigste 
understøttet  af  den  preussiske  Sendemand  og  Mecklenbur- 
geren  v.  Plessen  forestillede  Buol  nu  sine  Embedsfæller,  at 
for  »at  øge  det  tilsigtede  Indtryk«  var  det  uundgaaelig 
nødvendigt  at  holde  den  offentlige  Protokol  fri  for  alle 
Bemærkmnger.  Alle  føjede  sig  uden  Nelen.  Saaledes  blev 
altsaa  den  virkelige  Afstemning  dybt  begraven  i  en  hem- 
melig Registrand,  der  kun  skulde  tjene  til  »Bilag  for  Ak- 
terne« og  maaske  kunde  blive  benyttet  ved  senere  Drøf- 
telser; men  den  offentliggjorte  Protokol  fortalte  om  den 
»enstemmige«  Antagelse  af  Karlsbader-Beslutningerne  og 
bestemte,  at  paagjældende  Love  »strax  skulde  træde  i  Kraft 
i  alle  Forbundsstater«.  Knusende  var  Indtrykket,  da  Ty- 
skerne  pludselig    erfarede,    at   Forbundsdagen,    som    altid 

havde  været  dov  for  Nationens  mest  paatrængende  An- 
liggender, nu  med  en  saa  uværdig  Hast  og  aabenbar  Kinge- 
agt for  Forbundsaktens  Bestemmelser  havde  vedtaget  de 
Tvangslove,  som  vare  bestemte  til  at  knevle  deres  aande- 
lige  Liv.  De  smaa  Hoffer  selv  havde  en  saa  stærk  Følelse 
af  det  anvendte  Tryk,  at  den  preussiske  Sendemand  ind- 
trængende raadede  sin  Regering  til  ikke  at  spænde  Buen 
for  højt,  men  indbyde  alle  Regeringer  uden  Undtagelse  til 
Wienerkonferencerne.  Efter  fuldbragt  Værk  gjorde  For- 
bundsdagens Præsident  et  glimrende  Festmaaltid  for  sine 
Fæller,  men  Grev  Goltz  modtog  Tilgivelse  for  sine  tidligere 
Misgreb  og  sit  Hofs  varme  Anerkj endelse  for  den  heldige 
Løsning  af  den  vanskelige  Opgave. 

Under  slige  Varsler,  med  en  forfalsket  Afstemning  be- 
gyndte Huset  Østerriges  Herredømme  ved  den  tyske  For- 
bundsdag. Med  en  anden  forfalsket  Afstemning,  med  den 
tilsnegne  Krigserklæring  mod  Preussen  skulde  det  i  Aaret 
1866  finde  sin  værdige  Afslutning. 


Fyrst  Metternich  var  fra  første  Færd  fattet  paa  de 
liberale  Partiers  Vrede,  den  Gang  han  efter  sin  beskedne 
Tilstaaelse  i  »tre  Uger  havde  fuldendt,  hvad  tredive  Revo- 
lutionsaar  ikke  havde  mægtet«.  At  lære  det  tyske  Folks 
Karakter  at  kjende  havde  han  rigtignok  aldrig  holdt  det 
for  Umagen  værd;  han  anede  ikke,  hvor  højt  denne  ideali- 
stiske Nation  satte  Tankens  Frihed,  og  hvor  frygtelig  den 
maatte  fole  sig  krænket  ved  et  Angreb  paa  Pressen  og 
Højskolerne.  Karlsbader-Beslutningerne  forvirrede  og  øde- 
lagde den  offentlige  Mening  i  Bund  og  Grund;  selv  de 
moderate  tabte  Haabet  om  en  fredelig  Udvikling  af  de 
tyske  Forhold;  republikanske  Tanker,  der  manglede  alt 
Fodfæste  i  Tysklands  monarkiske  Jordbund,  begyndte  at 
vinde  Overhaand,    siden  Tysklands    Fyrster    optraadte    som 

Folkefrihedens  svorne  Fjender;  den  tidligere  theoretiske 
Beg'ej string  for  den  store  anaerikanske  Fristat  omdannedes 
hos  mange  til  et  praktisk  Partiløsen;  de  ubetingedes 
frække  Sang:  »Fyrster  af  Landet  udi«  trængte  først  nu  ud 
i  vide  Kredse. 

Nationen  blev  fremmed  for  sine  skjenneste  historiske 
Minder;  den  ædle  Fædrelandsbegejstring  fra  de  sidste  Aar 
gik  op  i  Reg;  fra  alles  Læber  lod  den  bitre  Klage,  at 
Blodet  ved  Leipzig  og  Belle-Alliance  var  flydt  forgjæves. 
Naar  de  tyske  liberale  hidindtil  kan  halvt  udbevidst  havde 
tilegnet  sig  enkelte  jakobinske  Grundsætninger,  droge  de 
nu,  da  man  i  den  gamle  tyske  Rets  Navn  kun  bod  dem 
Undertrykkelse  og  Forfølgelse,  med  flyvende  Faner  over  i 
den  franske  Lejr  og  beruste  sig  i  en  konstitutionel  Theori, 
som  kun  til  Nød  skjulte  det  republikanske  Ideal  Sejr- 
herrerne opsamlede  begjærlig  enhver  Brokke  af  politisk 
Kløgt,  der  faldt  fra  de  besejredes  Bord,  den  tyske  liberale 
Politik  bøjede  sig  nu  lige  saa  slavisk  for  de  franske  Ideer 
som  engang  Digtekunsten  paa  Ludvig  XIV.'s  Tider.  Den 
historiske  Retsskoles  nye  Ideer  kom  i  Miskredit,  og  enhver, 
som  bekæmpede  det  vanslægtede  konservative  Parti,  vendte 
sig  til  hine  revolutionære  Naturretslærere,  som  længst  vare 
gjendrevne  af  den  tyske  Videnskab.  I  Harme  over  den 
lidte  Uret  gik  den  tyske  Liberalisme  aldeles  ud  af  sit  gode 
Skind;  den  forglemte  Befrielseskrigenes  uvurderlige  Velsig- 
nelse, den  begyndte  at  ringeagte  Heltene  fra  hine  Kampe 
som  Bedragere  eller  bedragne  og  hjemfaldt  lidt  efter  lidt 
til  et  kosmopolitisk,  radikalt  Sværmeri,  der  maatte  blive 
fordærveligt  for  et  Folk  i  Vorden. 

Skjønt  Pressen,  der  strax  kom  under  (jensurens  Be- 
vogtning, ikke  turde  udtale  sig  ret  lydelig,  kunde  den  al- 
mindelige Harme  dog  ikke  blive  skjult  for  Diplomatien;  i 
Frankfurt,  i  Stuttgart,  i  Munchen,  overalt  gav  de  dannede 
Stænders  Harme  sig  Luft  i  heftige  Taler,  overalt  sammen- 
lignede man   den    nye  sorte  Kommission   med   det  franske 

Konvents  Velfærdsudvalg.  Ingen  følte  dog  Trykket  tungere 
end  Professorerne,  som  nu  for  nogle  Jenaer-Kollegaers 
Taabeligheder  saae  sig  til  Hobe  forhaanede  og  bagtalte  fra 
Forbundets  Side.  Hvad  maatte  vel  t.  Ex.  Dahlmann  og 
Falck,  de  tvende  Forkæmpere  for  den  tyske  Ret  i  Kiel, 
ikke  lide,  da  Holsten  og  det  ikke  engang  til  Forbundet 
hørende  Slesvig  nu  som  en  første  Gave  fra  det  befriede 
Tyskland  modtoge  Censuren,  efter  at  Provinsen  under  de 
danske  Enevoldskongers  absolute  Regimente  i  halvtredsinds- 
tyve Aar,  fra  Struensees  Tider,  havde  kunnet  glæde  sig  ved 
den  uindskrænkede  Pressefrihed?  Kielerbladene  gik  ind,  da 
man  ikke  vilde  underkaste  sig  nogen  Censor,  og  Dahlmann 
erklærede  de  tyske  Universiteter  »uforglemmelig  nedvær- 
digede og  fornærmede  ved  hine  Forbundsbeslutninger«. 
Selv  i  de  højeste  Selskabskredse  manglede  det  ikke  paa 
skarp  Dadel.  Endogsaa  Stein,  der  havde  bedømt  hine  Je- 
naer-Professorers  Dumheder  meget  strængt,  erklærede  Ind- 
sættelsen af  de  nye  Regerings-Tilsynsmænd  for  en  Fornær- 
melse mod  Universiteterne,  og  da  Demagogjægernes  Støvere 
nu  endog  sigtede  Friherren  selv  for  Delagtighed  i  den  store 
Sammensværgelse,  brød  hans  Harme  løs.  »Vox  faucibus 
haeret  (Stemmen  svigter)  ved  en  saa  fæisk  Dumhed,  en  saa 
djævelsk  Ondskab  eller  et  sligt  usselt  Letsind,  der  kun  kan 
have  sit  Udspring  fra  et  fuldstændig  vissent  Hjærte«.  Og- 
saa  Fyrsterne,  der  havde  bøjet  deres  Hoveder  under  Aaget, 
faldt  det  senere  svært  for  Brystet,  at  en  tysk  Kejser  tid- 
ligere aldrig  havde  behandlet  den  ringeste  af  sine  Rigs- 
fyster  saa  haanlig,  som  Wienerhoffet  nu  havde  teet  sig  over 
for  den  samlede  Forbundsdag.  »Dette  Indgreb  i  Tysklands 
endnu  unge  Konstitution«,  skrev  Hertugen  af  Oldenburg, 
»har  kun  forskrækket  de  uhildede,  forvirret  den  offentlige 
Mening  og  ægget  Dadelsygen«.  De  smaa  Hoffers  For- 
stemthed begyndte  at  blive  ret  betænkelig,  og  Metternich 
holdt  det  derfor  alligevel  raadeligst  at  lægge  sig  den  preus- 
siske   Sendemands   Advarsel    paa    Hjærte    og   aftalte   med 

Berlinerkabinettet,  at  intet  af  de  tyske  Hoffer  skulde  blive 
udelukket  fra  den  kommende  Vinters  Ministerkonferencer. 

I  Udlandets  Presse  fandt  den  almindelige  Harme  en 
tydelig  Gjenklang ;  kun  de  franske  Ultra'er  jublede  og  an- 
tydede, at  et  Karlsbad er- Statskup  ogsaa  kunde  være  held- 
bringende for  Frankrig;  men  selv  Moniteuren  vovede  ikke 
aabent  at  billige  Østerriges  Daad;  i  Frankrig  vare  slige 
Love  uanvendelige,  Evropa  havde  ikke  mere  Rum  for  De- 
spotismen. De  liberale  Publicister  overhede  naturligvis 
hverandre  i  stormende  Harme;  forst  og  fremmest  mødte 
den  uundgaaelige  Ærkebiskop  de  Pradt  igjen  op  med  et  af 
hine  omfangsrige  Skrifter,  som  man  efter  Gentz's  Kritik 
efter  Behag  kunde  læse  bag  fra,  fra  Midten  eller  for  fra ;  alt 
i  Avgust,  før  han  endnu  kjendte  et  Muk  til  Forhandlingerne 
i  Bøhmen,  lod  han  første  Hæfte  af  sit  Skrift  »Karlsbader- 
Kongressen«  udgaa  og  bebudede,  at  Hertugen  af  Bruns- 
vigs og  Pillnitzermødets  Tider  vendte  tilbage  igjen. 

Endnu  stærkere  rasede  Etienne  i  »Minerva«,  ligervis 
Indépendence,  Censeur  og  næsten  alle  andre  liberale  Blade 
i  Frankrig  og  England.  Tyskerne,  hed  det,  ere  ved  et 
skammeligt  Slaveri  »udstødte  af  Menneskeheden«,  hjem- 
faldne til  Sullas  Proskriptioner,  til  Tiberius's  Tyranni;  Vil- 
kaarligheden  soger  dog  ellers  altid  at  forklæde  sig,  kun  i 
Tyskland  skrider  den  skamløs  frem,  uden  Maske. 

Den  Tone,  der  saaledes  engang  var  anslaaet,  holdt 
man  senere  trolig  fast;  Mellemevropas  Styrkelse,  som  var 
Nabostaterne  saa  ubelejlig,  syntes  nu  ikke  mere  farlig, 
siden  det  tyske  Forbund  i  Tavshed  havde  underkastet  sig 
Huset  Østerrige.  I  hele  tredive  Aar  var  Tyskland  i 
Vestens  Presse  den  politiske  Ynkeligheds  klassiske  Land, 
fuldstændig  uværdigt  til  de  frie  Britters  og  Franskmænds 
Opmærksomhed,  og  den  Nation,  som  i  Løbet  af  tvende 
Aar  to  Gange  sejrrig  havde  plantet  sine  Faner  paa  Mont- 
martre, behandledes  af  sit  besejrede  Nabofolk  med  en  ringe- 
agtende Velvilje  som  et  godmodigt   Filisterfolk,    der   hen- 

drømte  Tiden  ved  01,  Tobak  og  Filosofi  og  med  rigtig 
Selverkj endelse  gemytlig  havde  givet  Afkald  paa  alle  Planer 
om  politisk  Magt  og  Frihed.  Og  Tyskerne  havde  snart 
saa  grundig  levet  sig  ind  i  Bpvidstheden  om  den  haabløse 
»tyske  Elendighed«,  at  de  villig  fandt  sig  i  slige  kritik- 
løse, hovmodige  Udtalelser  som  Beviser  paa  den  vestlige 
Kulturs  Overlegenhed  og  ikke  mere  lode  sig  forstyrre  i 
deres  kosmopolitiske  Broderkj ærlighed. 

Trods  Nationens  Uvilje  bleve  Karlsbader-Beslutningerne 
overalt  fuldbyrdede  med  en  Punktlighed,  som  i  umindelige 
Tider  ingen  Rigs-  eller  Forbundslov.  Centralundersøgelses- 
kommissionen traadte  ufortovet  sammen;  dens  mest  ond- 
skabsfulde Medlem  var  Bajreren  Hormann,  hin  fanatiske 
Bonapartist,  der  i  Aaringer  i  »Alemannia«  havde  forfulgt 
Borussomanerne  og  nu  haabede  at  kunne  udrydde  dem 
fuldstændig;  Badenseren  Pfister  og  Nassaueren  Musset  gik 
Haand  i  Haand  med  ham.  Preussen  havde  i  Begyndelsen 
udnævnt  den  usle  Grano;  men  snart  følte  man  dog  i  Berlin 
Skam  over  en  slig  Repræsentant,  kaldte  Personen  tilbage 
og  erstattede  ham  med  Præsident  v.  Kaisenberg,  en  ud- 
mærket Jurist,  der  passede  sit  ubehagelige  Embede  med 
stor  Forstand  og  Maadehold  og  under  vedvarende  Kampe 
med  Hormann  afvendte  megen  Ulykke  og  Vilkaarlighed. 

Censorerne  og  Universiteternes  Tilsynsmænd  begyndte 
overalt  deres  Virksomhed.  I  et  maadeholdent  Brev  til 
Storhertugen  udtalte  Jenaer-Studenterne  deres  Beklagelse 
over,  at  man  offentlig  havde  miskjendt  dem  og  opløste 
derpaa  den  26de  November  i  al  Lydighed  deres  Samfund. 
Ved  Afskedsfesten  lød  Binzers  Vers: 

Das  Band  ist  zerschnitten, 
War  schwarzrothundgold. 
Und  Gott  hat  es  gelitten. 
Wer  weisz  was  er  gewoUt!  — 

sentimentale  Klager,  der   sandelig  ikke  tydede   paa  revolu- 

tionære  J3eslutninger.  Nogle  af  de  mest  trofaste  mødtes 
endnu  samme  Nat  og  sluttede  det  opløste  Samfund  paa 
ny.  De  nye  hemmelige  Studentersamfund,  der  nu  dannedes 
ved  næsten  alle  Universiteter  og  levede  i  stadig  Kamp 
med  Politiet,  havde  fra  første  Færd  en  mere  radikal  Form 
end  det  gamle,  almindelige  Studentersamfund,  men  vare 
dog  i  Grunden  endnu  mere  ufarlige;  thi  Befrielseskrigens 
alvorlige  Soldater  forlode  nu  til  Hobe  Højskolerne,  og  den 
unge  Eftervæxt  bestod  igjen  af  almindelige  Skoleelever,  der 
ikke  lode  Studenterlivets  Glæder  ligge  brak  og  passede 
Kjævierierne  mod  deres  Modstandere,  de  overalt  paa  ny 
oprettede  Korps  eller  Landsmannskaber,  med  langt  større 
Iver  end  deres  politiske  Taleøvelser;  Studenterbevægelsens 
gavnlige  sædelige  Bevægelse  gik  dog  ikke  til  Spilde;  den 
gode  gamle  Tids  forfærdelige  Raaheder  vendte  aldrig  til- 
bage i  saa  høj  en  Grad.  Jenaer-Professorerne  forbleve  efter 
Okens  Afskedigelse  ufortrædigede;  kun  Fries  maatte  paa 
Grund  af  sit  taabelige  Brev  om  de  højvelbaarne  franske 
Aber*)  i  nogle  Aar  standse  sine  Forelæsninger.  Hvilket 
ynkeligt  Resultat,  efter  at  den  østerrigske  Forbundspræsident 
for  alles  Øjne  havde  overøst  den  hele  tyske  Professor- 
stand med  Anklager! 

Udførelsen  af  de  nye  Forbundslove  foregik  overalt 
under  de  preussiske  og  østerrigske  Sendemænds  umiddel- 
bare Opsyn ;  i  sine  egne  Forbundslande  kunde  Kejser  Frans 
derimod  slet  ikke  foretage  noget  til  Fuldbyrdelsen  af  Karls- 
bader-Beslutningerne,  thi  i  hans  fredsommelige  østerrigske 
Verden  var  der  hverken  en  Demagog,  en  »Bursch«  eller  en 
liberal  Tidende  at  opdrive.  For  dog  at  bevise  sin  gode 
Vilje  foranstaltede  Wienerpolitiet  i  Oktober  en  Klapjagt 
paa  de  talrige  Huslærere  fra  Schweiz;  men -da  man  hos  de 
fængslede   kun   forefandt   »nogle  Breve  med   slette  Grund- 


*)  Se  oven  for  S.  223. 

sætninger«,  maatte  Kejseren  nøjes  med  at  holde  dem  fangne 
en  Stund  endnu,  hvorpaa  de  bleve  expederede  over  Grænsen. 

Berlinerhoffet  viste  sig  næsten  endnu  ivrigere.  Kongen 
var  og  blev  gjennemtrængt  af  Tanken  om  Undtagelses- 
lovenes  Nødvendighed,  befalede  alle  sine  Sendemænd  i 
Tyskland  at  vaage  over  Udførelsen  og  lod  de  større  For- 
bundsstater meddele,  at  han  gjorde  Kegning  paa  deres 
kraftige  Bistand.  Kun  haus  tro  Forbundsfælle,  England- 
Hannover,  behøvede  ingen  slig  Formaning;  de  mistænkelige 
thiiringske  Hoffer  saa  vel  som  Hansestæderne  fik  derimod 
blot  en  Henvisning  til  Kongens  alvorlig  udtalte  Vilje  uden 
noget  tillidsfuldt  Ord.  Til  Sendemændene  i  Udlandet  ud- 
stedtes derhos  en  af  Ancillon  forfattet  Cirkulærskrivelse, 
der  med  theologisk  Salvelse  skildrede,  hvorledes  de  fire 
Magter  igjen  havde  grundlagt  Legitimiteten  og  Ejendommen, 
medens  Tyskland  nu  havde  befæstet  denne  Politik;  »ved 
sin  geografiske  Beliggenhed  er  Tyskland  Midtpunktet  eller 
rettere  Evropas  Hjærte,  og  Hj ærtet  kan  ikke  være  med- 
taget eller  sygt,  uden  at  man  snart  maa  føle  det  i  det 
politiske  Legemes  yderste  Lemmer«.  Da  dette  Aktstykke 
uretmæssig  blev  offentliggjort  i  Paris,  udstedte  Evropas 
hele  liberale  Presse  sit  Veraab  over  Preussen.  Kort  der- 
efter —  paa  Aarsdagen  for  Leipzigerslaget  —  befalede 
Kongen  Karlsbader-Beslutningernes  Offentliggj  øreise  og 
underskrev  samme  Dag  et  Ceu sur-Edikt,  som  Statskansleren 
havde  ladet  udarbejde  i  største  Hast.  Ediktet  var  væsentlig 
ikkun  en  Omarbejdelse  af  Wollners  berygtede  Censurforord- 
ning af  1786  og  gik  endog  langt  videre  end  Karlsbader- 
Beslutningerne ,  i  det  alle  Tryksager  uden  Undtagelse 
skulde  være  Censuren  underkastede;  endogsaa  Akademiets 
og  Universitetets  gamle  Censurfrihed  blev  ophævet  under 
Ediktets  femaarige  Varighed. 

Siden  Arrestationerne  i  Juli  Maaned  havde  Kamptz 
og  hans  Redskaber  i  hele  det  preussiske  Omraade  kun 
evnet   yderligere  at  opspore  to   bekjendte  Demagoger.      De 

Wettes  ubegribelige  Brev*)  til  Sands  Moder  blev  bekjendt 
og  forelagt  Kongen.  Saa  snart  Faktum  var  konstateret, 
resolverede  Frederik  Vilhelm  hans  Afskedigelse  uden  at 
tage  Hensyn  til  Berliner- Universitetets  Bønner:  »Det  vilde«, 
lod  han  tilskrive  den  afsatte,  »krænke  hans  Majestæts 
Samvittighed,  naar  han  fremtidig  vilde  betro  Ungdommens 
Opdragelse  til  en  Mand,  der  under  Betingelser  og  For- 
udsætninger holdt  Snigmord  for  dlladeligt«.  De  Wette 
bar  sin  haarde,  men  retfærdige  Straf  med  en  kristelig 
Hengivenhed,  der  paa  n}^  viste,  hvor  ringe  revolutionær 
Kraft  der  laa  i  disse  Kredses  theoretiske  Radikalisme;  i 
samme  øjeblik,  som  man  fordrev  ham  fra  Preussen,  ned- 
kaldte han  Guds  Velsignelse  over  den  Konge  og  den  Stat, 
han  havde  tjent  med  sin  bedste  Kraft. 

Mere  trodsig  optraadte  derimod  Gorres.  Han  var  i 
rette  Tid  bleven  advaret  af  sin  Ven  Willemer,  og  da  hans 
Værk  over  Tyskland  og  Revolutionen  udkom,  unddrog  han 
sig  den  truende  Fængsling  ved  Flugten  og  fordrede  derpaa 
fra  Straszburg  frit  Lejde:  han  vilde  kun  staa  til  Ansvar 
for  en  Nævningeret  i  sin  rhinske  Hjemstavn.  Paa  slige 
Forhandlinger  med  en  anklaget  turde  Kronen  ikke  indlade 
sig;  men  Kongen  vilde  heller  ikke  stille  ham  for  en  Nævn: 
thi  efter  at  Staden  Koblenz  nylig  i  et  temmelig  anmassende 
Bønskrift  havde  interesseret  sig  for  sin  Medborger,  kunde 
man  lettelig  forudse,  at  Rhinlænderne  vilde  misbruge  denne 
Proces  til  en  hadefuld  Demonstration  mod  det  preussiske 
Herredømme.  Efter  den  gamle  Absolutismes  Anskuelser 
ansaa  Kongen  sig  berettiget  til,  under  farefulde  politiske 
Omstændigheder,  selv  at  udpege  Dommerne  og  blev  heller 
ikke  anderledes  til  Sinds,  da  de  rhinske  Statsprokurerer 
erklærede,  at  der  ikke  forelaa  Grunde  til  en  kriminel  Under- 
søgelse; han  mente  ikke  at  overskride  Grænserne  for  sin 
kongelige  Myndighed,  da  han  lod  Hardenberg  betyde  Flygt- 


*)  Se  oven  for  Side  363. 

ningen:  Gorres  havde  først  at  lystre  Arrestbefalingen  og 
derpaa  at  afvente,  for  hvilken  Domstol  Monarken  vilde 
stille  ham;  Gorres  saae  imidlertid  i  Kongens  hele  Adfærd 
kun  et  Indgreb  i  Rhinprovinsens  Frihed  og  nægtede  at 
forlade  Straszburg. 

Den  alt  forud  saa  forstemte  offentlige  Mening  gav  sig 
Luft  i  høj  Harme,  da  Udgiveren  af  den  »rhinske  Merkur« 
—  ganske  vist  ikke  helt  uden  Grund,  men  dog  blot  for 
nogle  ubetænksomme  Ords  Skyld  og  under  Tilsidesættelse 
af  de  retslige  Former  —  saaledes  blev  forjagen  fra  den 
preussiske  Stat  og  med  ufordulgt  Skadefryd  fandt  en  høj- 
modig Beskyttelse  hos  sine  gamle  Dødsfjender,  Fransk- 
mændene, hvem  han  ganske  vist  nu  ikke  kunde  skade  mere. 
Under  Omgangen  med  Straszburgs  Jesuiter  blev  Gorres 
snart  vunden  for  de  klerikale  Bestræbelser,  som  han  alle- 
rede i  Koblenz  havde  nærmet  sig;  den  ustadige  Roman- 
tiker, som  engang  i  mægtige  Dithyramber  havde  fejret  den 
sorte  Ørns  Sejrsfiugt,  lod  sig  nu  ganske  forblænde  af  kirke- 
ligt og  politisk  Had  og  udkastede  et  rædselsfuldt  Vræng- 
billede af  det  preussiske  Monarki,  den  tørre  protestantiske 
Forstands  og  de  døde  bureaukratiske  Reglers  Stat;  det 
blev  fremtidig  hans  Stolthed  at  bekæmpe  denne  »uforme- 
lige, stive  Benrad«  i  den  tyske  og  katholske  Friheds 
Navn. 

Foruden  Gorres  havde  ogsaa  €♦  Th.  Welcker  og  halv- 
hundrede andre  ved  Demagogforfølgelsen  truede  Forfattere, 
Studenter  og  Bogtrykkere  sat  hverandre  Stævne  i  Frankfurt. 
Det  Elsasz,  som  Tyskerne  blot  lire  Aar  tilbage  havde  villet 
udfri  af  det  vælske  Tyranni,  afgav  nu  et  Asyl  for 
de  tyske  utilfredse,  og  mangen  af  de  fordrevne  indrømmede 
sine  radikale  Straszburgervenuer,  at  de  dog  havde  gjort 
Ret  i  at  holde  fast  ved  det  frie  Frankrig.  Det  blev  paa- 
tænkt at  grunde  en  fri  tysk  Tidende  her  paa  Grænseji, 
men  Flygtningenes  hjælpeløse  Fattigdom  og  et  stiu-ngt 
Forbud    fra  Berlin    mod   alle   i   Udlandet   udgaaede    tyske 

Tidsskrifter  tilintetgjorde  denne  Plan.  Centralundersøgelses- 
kommissionen afgav  strax  en  Indberetning  til  Forbunds- 
dagen om  de  farlige  Rænker  i  Straszburg,  begge  Stormagter 
opfordrede  Nabohoffet  i  Karlsruhe  til  skarp  Paapasselighed, 
Ministeren  Berstett  udførte  sit  Paalæg  med  Plammeiver  og 
bevidnede  med  underdanigst  Begejstring,  at  Baden  betrag- 
tede sig  som  Tysklands  Forpost  og  satte  sin  Ære  i  at 
vogte  Fædrelandet  mod  »vore  teutoniske  Jakobineres«  sorte 
Rænker. 

Under  hele  denne  Sagernes  raske  Udvikling  havde  den 
russiske  Politik  endnu  ikke  overvundet  den  raadvilde,  usikre 
Tilstand,  hvortil  den  var  hjemfalden  fra  Vaaren  1818. 
Nesselrode  var  nu  som  før  Metternichs  hengivne  Lærling 
og  billigede  ubetinget  alt,  hvad  der  foregik  i  Karlsbad, 
Kapodistrias  udtalte  sig  lige  saa  stærkt  i  modsat  Retning, 
og  Czaren  selv  var  i  Grunden  enig  med  Nesselrode,  men 
ikke  fast  nok  til  kort  og  godt  at  afvise  sin  græske  Vens 
liberale  Anskuelser.  Strax  efter  Karlsbader-Beslutningerne 
havde  Kejser  Frans  i  et  egenhændigt  Brev  givet  Czaren  en 
Fremstilling  af,  hvor  stor  en  Fare  Evropas  Ro  var  bleven 
udsat  for  ved  de  smaa  tyske  Kroners  strafbare  Overbæren- 
hed »mod  Narrene  og  Skraalerne«.  Efter  fuldendt  Arbejde 
forelagde  begge  tyske  Stormagter  dernæst  Czaren  de  nye 
Forbundsbeslutninger  og  hostede  en  varm  Tak.  i^lle  uden- 
landske Diplomater  indberettede  i  fuld  Overensstemmelse, 
at  Alexander  var  fuldstændig  overtydet  om  Faren  for  en 
almindelig  revolutionær  Rejsning;  kun  af  denne  Grund, 
ytrede  han  gjentagne  Gange,  blev  den  russiske  Hær  paa 
Krigsfod. 

Imidlertid  drev  Kapodistrias  paa  egen  Haand  liberal 
Politik;  han  gjorde  Bayerns  og  Badens  Repræsentanter  al- 
vorlige Forestillinger  over,  at  deres  Hoffer  letsindig  havde 
givet  deres  Suverænitet  til  Pris.  »Hvad  skulde  man  vel 
sige,«  spurgte  han  Badens  Sendemand  Blittersdorff,  »naar 
Forbundet    engang   gav    Bayerns    Krone  Befaling   at   gjore 

Exekution  i  Baden?«  »Frygt  er  altid  en  daarlig  Raadgiver, 
og  den  synes  at  have  dikteret  Karlsbader-Beslutningerne. 
Ere  Tysklands  Fyrster  Suveræner  ene  og  alene  for  at 
underordne  sig  en  Avtoritet,  nu  vel,  saa  skulde  de  vælge 
sig  et  Overhoved,  men  ét,  ikke  otte  og  tredive.«  »Lad 
Hoffet  i  Karlsruhe«,  saaledes  sluttede  han,  »betænke  sig 
tvende  Gange,  før  det  paa  Wieoerkonferencerne  giver  sit 
Samtykke  til  nye  Beslutninger,  som  vil  forvandle  det  tyske 
Forbund  til  en  Forbundsstat«.  De  russiske  Sendemænd  ved 
Smaahofferne  evnede  ikke  at  finde  sig  til  rette  i  disse  sæl- 
somme Modsigelser,  de  holdt  sig  altsaa  til  den  gammel- 
moskovitiske  Grundsætning,  at  Ufred  i  Tyskland  er  gavnlig 
for  Rusland,  og  undlode  intet,  som  kunde  opmuntre  til 
Modstand  mod  de  tyske  Stormagter. 

Den  30te  November  optraadte  Kapodistrias  endelig 
lidt  dristigere  og  afsendte  samtidig  fire  omfangsrige  Skri- 
velser, et  Svar  til  den  østerrigske  Sendemand  Lebzeltern, 
en  Verbalnote  til  de  tvende  tyske  Stormagter,  en  Cirkulær- 
depeche til  de  russiske  Sendemænd  i  Tyskland  og  sluttelig 
en  Memoire  om  Følgerne  af  de  sidste  Forbundsbeslutninger. 
Den  vældige  Ordrigdom  i  disse  Aktstykker  beviste  dog  kun 
alt  for  tydelig,  at  Grækeren  ikke  turde  sige  sin  Mening  rent 
ud.  Kejser  Alexander  —  det  var  Meningen  kort  og  godt 
—  hilste  Karlsbader-Beslutningerne  som  et  nyt  Bevis  paa 
sine  allieredes  hojhjærtede  Hensigter;  men  han  kunde  dog 
ikke  give  det  skete  et  saa  ubetinget  Bifald,  som  den  preus- 
siske Regering  ventede;  thi  han  havde  med  Smerte  lagt 
Mærke  til,  at  der  ikke  herskede  Enighed  mellem  de  tyske 
Regeringer  selv;  mange  blandt  dem  »misbilligede  i  Dag  i 
Daad,  hvad  de  i  Gaar  havde  vedtaget  i  Raad«.  Lige  over 
for  denne  Tvedragt  og  Tysklands  svære  Sygdom,  der  ogsaa 
traadte  for  Dagen  i  den  begyndende  Udvandring,  kunde 
Kejseren  ikke  udtale  nogen  bestemt  Mening,  før  han  havde 
spurgt  Hoffet  i  St.  James  om  Raad, 

Altsaa  Rusland   søgte  Raad    hos  sine  svorne  Fjender, 

de  engelske  Torier,  og  delte  England  stod  urokkelig  paa 
Østerriges  Side!  Grev  Miinster  var  endnu  stadig  Lord 
Castlereaghs  eneste  Raadgiver  i  alle  tyske  Sporgsmaal,  han 
drev  Karlsbaderpoli tikken  med  næsten  endnu  større  Glæde 
end  Metternich,  og  han  havde  allerede  fra  Bøhmen  ind- 
skærpet Gehejmeraadet  i  Hertugdømmet  Brunsvig,  som  stod 
under  Prinsregentens  Formynderregering,  den  nye  korrekte 
Doktrin  om  de  tyske  Landsstænder.  At  afslaa  et  saa 
uendelig  slet  Fægterkneb  kunde  derfor  ikke  falde  de  tyske 
Stormagter  vanskeligt.  Hardenberg  skrev  strax  til  Castle- 
reagh  og  opfordrede  ham  venskabelig  til  alvorlig  at  vise 
denne  Sofist  Kapodistrias  Vintervejen;  »han  har  alle- 
rede i  Aachen  givet  os  nok  at  bestille«;  Czaren  selv  er 
derimod  fuldstændig  velsindet.  Noget  lignende  skrev 
Metternich,  Lorden  skyndte  sig  naturligvis  med  at  svare 
sine  gamle  Venner,  at  han  ledsagede  alle  deres  Handlinger 
med  sine  bedste  Ønsker,  og  han  sendte  det  russiske  Hof 
et  Svar,  som  grundig  forstyrrede  »Grev  Kapodistrias's  Vi- 
sioner«. I  Formen  var  Svaret  rigtignok  holdt  meget  for- 
sigtigt, thi  han  turde  ikke  ægge  Whiggerne  i  Parlamentet, 
der  nylig  i  tordnende  Taler  havde  bebrejdet  ham  »Hoffernes 
Forbund  mod  Folkene«.  Af  samme  Grund  vægrede  han 
sig  ogsaa  ved  sammen  med  de  øvrige  Deltagere  i  Kva- 
drupelalliancen  at  træffe  fælles  Aftaler  for  det  Tilfælde,  at 
Ludvig  XVin.  skulde  de,  og  derfor  gav  han  ogsaa  sin 
Skrivelse  til  den  russiske  Sendemand  den  Vending,  at  Eng- 
land maatte  holde  fast  ved  Ikke-Interventionsprincippet; 
men  i  Hovedsagen  udtalte  han  sig  afgj  ørende  for  Øster- 
rige, billigede  dets  Kamp  mod  Revolutionen  og  fandt  ingen 
Anledning  til  nogen  som  helst  Besværing.  Ogsaa  Badens 
Regering  ansaa  sig  forpligtet  til  skarpt  at  afvise  Grækerens 
Advarsler.  »Forbundsakten«,  tilskrev  Berstett  ham,  »er  nu 
for  Tyskland  baade  Loven  og  Profeterne.«  Fra  nu  af  var 
Kapodistrias  tavs,  Nesselrode  fik  for  en  Stund  igjen  Over- 

taget.      Heller  ikke    fra  Hoffet  i  Tuilerierne  børte  man  et 
misbilligende  Ord. 

Uforstyrret,  i  stolt  Sikkerbed  kunde  Metternicb  saa- 
ledes  fortsætte  sin  Vej.  Overalt  i  Evropa  mente  han  alle- 
rede at  kunne  mærke  de  velsignelsesrige  Følger  af  sin  »di- 
plomatiske Kontrarevolution« ;  de  franske  Ministre  optraadte 
skarpere  end  tidligere  mod  de  liberale,  og  i  det  engelske 
Parlameat  tilkæmpede  Torykabinettet  sig  den  ene  Sejr 
efter  den  anden.  Gentz  bavde  aldrig  skrevet  saa  stolt  og 
tillidsfuldt  som  i  denne  velsignede  Vinter.  Paa  den  franske 
Presses  Angreb  svarede  ban,  fuld  af  Haan:  »Det  Øjeblik 
ligger  maaske  ikke  langt  borte,  da  alle  gode  tyske  Fædre 
ville  erkjende,  at  det,  som  Forblindelse  eller  Forbitrelse 
kalder  Dodsbugget  mod  de  tyske  Universiteter,  tvært  imod 
var  Begyndelsen  til  deres  Gjenfodelse«.  Da  det  franske 
Deputeretkammer  kort  derpaa  i  et  Anfald  af  tøjlesløst 
Partiraseri  udstødte  Kongemorderen  Gregoire  af  Forsam- 
lingen, fejrede  »Oesterreichischer  Beobachter«  denne  prisvær- 
dige Daad  med  følgende  statskløgtige  Udtalelse:  »Resul- 
tatet maa  være  godt  for  alle  velsindedes  Ønsker,  da  det 
har  slaaet  Modstanderne  med  Trøstesløshed«,  og  Adam 
Muller  tilraabte  sin  Ven:  »Nu  bestaar  der  baade  paa  denne 
og  hin  Side  af  Rhinen  en  solidarisk  Menighed  for  Guds 
og  Sandhedens  Sag,  og  det  er  eders  Værk«.  Hvad  man 
imidlertid  i  Wien  forstod  ved  Guds  og  Sandhedens  Sag, 
fik  Tyskland  ved  Juletid  en  ny  grundig  Belæring  om. 
Netop  i  de  samme  Dage,  da  de  tyske  Demagoger  maatte 
vandre  i  Fængsel,  indsatte  Kejser  Frans  General  Mack, 
der  engang  havde  kapituleret  ved  Ulm,  i  alle  sine  Æres- 
poster og  Værdigheder.  Ved  »et  Overmaal  af  kejserlig 
Naade«  —  som  General  Krusemark  ikke  kan  lade  være  at 
bemærke  —  fik  Helten  endog  senere  udbetalt  det  samlede 
Gagebeløb,  som  man  havde  foreholdt  ham  siden  Hæders- 
daofen  ved  Ulm. 

Al  historisk  Udvikling  fremgaar  af  en  bestandig  Vexel- 
virkning  mellem  den  bevidste  Menneskevilje  og  de  givne 
faktiske  Forhold.  Ligesom  den  Fornuft,  der  ligger  i  selve 
Tingene,  kun  kan  virkeliggjøres  ved  en  stor  Mands  Viljes- 
kraft,  der  forstaar  Tidens  Tegn,  saaledes  finde  ogsaa  Poli- 
tikernes Synder  og  Vildfarelser  deres  Skranker  i  selve  Sta- 
ternes Særpræg,  i  de  Ideers  Magt,  som  have  opsummeret 
sig  i  Historiens  Lob.  Tungt  havde  Preussens  Krone  forbrudt 
sig,  da  den  i  Karlsbad  stemmede  for  det  unge  Aarhundredes 
levende  Kræfter;  og  dog  var  Preussens  Stat  moderne  i  Band 
og  Grund,  den  kunde  ikke  ganske  gjere  sig  fremmed  for  den 
nye  Tid,  og  netop  nu  begyndte  den  i  sin  indre  Husholdning 
en  Reform,  som  skulde  sætte  Preussen  i  Stand  til  at  over- 
flyve alle  andre  tyske  Stater  i  social  Udvikling.  I  Teplitz 
havde  Hardenberg  i  sin  selvforglemmende  Eftergivenhed  imøde- 
kommet alle  Østerriges  Ønsker,  Troen  paa  de  tvende  Stor- 
magters ubetingede  Fællesskab  i  Interesser  beherskede  ham 
ganske;  og  dog  havde  Modsætningen  mellem  de  tvende 
Magter  sin  Rod  i  en  gammel  Historie,  og  saa  længe  Magt- 
spørgsmaalet  over  Tysklands  fremtidige  Skæbne  henlaa  uløst, 
kunde  denne  Modsætning  ikke  bilægges  ved  nogen  menne- 
skelig Vilje.  Og  netop  i  samme  Øjeblik  som  Berlinerhoffet 
syntes  ganske  at  underordne  sig  Østerriges  Ledelse,  gjorde 
det  igjen  et  Skridt  fremad  paa  Frederik  den  stores  politiske 
Bane  og  begyndte  at  optage  de  tyske  Nabolande  i  sit  Told- 
forbund. Det  var  et  ubetydeligt,  efter  Nutidens  Maalestok 
næsten  et  latterligt  Skridt,  men  det  var  den  uanselige  Be- 
gyndelse af  en  Statskunst,  som  skulde  lænke  de  tyske 
Stater  uopløselig  til  Preussen  ved  de  sociale  Interessers 
Baand  og  saaledes  forberede  Befrielsen  fra  Østerrige. 

Siden  den  preussiske  Toldlov  var  traadt  i  Kraft  og  først 
og  fremmest  kun  var  bleven  følelig  for  dé  smaa  Naboer  ved 
sin  Haardhed,  rejste  sig  paa  alle  Hold  med  fornyet  Styrke 
Raabet  om  Ophævelsen  af  alle  indre  Toldgrænser,  og  der 
begyndte  en  lidenskabelig  Agitation  for  den  tyske  Handels- 

enhed,  en  Forløber  og  et  Forbillede  for  de  senere  Kampe 
om  den  politiske  Enhed.  Den  hele  Nation  syntes  enig  i 
én  stor  Tanke;  men  Anskuelserne  om  Midlerne  og  Vejene 
gik  dog  i  alle  mulige  Retninger,  og  det  eneste,  som  kunde 
bringe  Redning,  en  Tilslutning  til  det  alt  existerende  preus- 
siske Toldomraade,  blev  i  usalig  Forblindelse  forsmaaet  saa 
længe,  til  sluttelig  den  bitre  Nød  fremtvang  det  uundgaae- 
lige. 

Strax  efter  Freden  begyndte  en  regelmæssig  Indvandring 
i  det  forarmede  Preussen,  en  Indvandring,  der  omtrent  be- 
løb sig  til  det  halve  af  det  aarlige  Overskud  gjennem  Fødsler; 
denne  Indvandring  bestod  overvejende  i  unge  Folk,  som  søgte 
deres  Lykke  i  den  sociale  Friheds  Land.  Da  nu  Monarkiets 
indre  Toldgrænser  faldt  bort,  vare  de  Fordele,  som  den 
preussiske  Forretningsmand  kunde  høste  af  sit  udstrakte  frie 
Marked,  især  i  Grænsebyerne,  aldeles  haandgribelige :  saaledes 
flyttede  en  Del  af  Vinhandlerne  i  Bingen  over  paa  den 
preussiske  Bred  af  Nahe,  da  Priserne  i  Preussen  ofte  vare 
tre  Gange  højere  end  paa  det  overfyldte  hessiske  Marked. 
Embedsstanden  ved  Smaahofferne  var  endnu  vant  til  Lavs- 
væsenet,  til  Vanskeligheder  ved  Giftermaals  Indgaaelse 
og  ved  Etableringer,  kort  til  fusende  Smaaligheder  i  en 
barnagtig  social  Lovgivning;  om  den  preussiske  Handels- 
politiks Overlegenhed  havde  man  her  ikke  nogen  Anelse. 
De  preussiske  Skattelove  syntes  en  overflødig  fiskal  Haard- 
hed  for  mangen  velmenende  sachsisk  eller  thiiringsk  Em- 
bedsmand, da  hans  egen  Stat  kun  havde  ringe  Ydelser  til 
Hærvæsenet  og  saaledes  kunde  komme  ud  af  det  med  ringe 
Indtægter.  Under  Smaahoffernes  Beskyttelse  opstod  der 
saaledes  langs  den  indre  preussiske  Toldgrænse  en  Krig  af 
alle  mod  alle,  en  usalig  Tilstand,  hvorom  man  nu  til  Dags 
næppe  kan  gjøre  sig  nogen  Forestilling.  De  toldfri  Pak- 
huse, som  overalt  laa  nær  den  preussiske  Grænse,  fik  dag- 
lige Besog  af  haandfaste  solbrændte  Krabater,  med  Kniven 
løs  i  Bæltet ;  de  slyngede  de  tunge  Vareballer*  paa  Skuldrene, 

en  fyrstelig  Toldbetjent  ledsagede  dem  til  Grænsen  og  skiltes 
fra  dem  naed  et  »Gud  være  med  eder!«  Den  simple  Mand 
kunde  ikke  blive  træt  af  at  lytte  til  disse  vilde,  forvovne 
Smugleræventyr,  som  Nutidens  Slægt  kun  kjender  af  gammel- 
dags Romaner  og  Ungdomsskrifter.  Saaledes  vænnedes  det 
trofaste  Folk  til  at  ringeagte  Lovene,  og  den  vilde  Radika- 
lisme, som  lidt  efter  lidt  fikOverhaand  i  Smaastaterne,  op- 
elskedes af  Smaa hofferne  selv  ved  Demagogjagtens  Synder 
og  ved  denne  frivole  Handelspolitik. 

Og  i  Almindelighed  skød  man  ikke  Skylden  for  dette 
Uvæsen  over  paa  Smaastaterne,  som  begunstigede  Smugle- 
riet, men  paa  Preussen,  som  alvorlig  forfulgte  det,  hine 
Hoffer,  som  holdt  fast  ved  deres  uanstændige,  fiskale  Kneb, 
ved  deres  forældede,  ubrugelige  Toldforordninger,  bare  ikke 
Skylden,  nej  Synderen  var  Preussen,  som  havde  reformeret 
og  formildet  sit  Skattesystem.  Ude  af  Stand  til  at  forstaa 
de  Livsbetingelser,  som  ere  nødvendige  for  en  stor  Stat, 
stillede  disse  Smaahoffer  for  fuld  Alvor  den  Fordring,  at 
Preussen  strax  skulde  tilbagetage  hin  modent  overvejende 
Reform,  som  greb  dybt  ind  i  alle  Samfundets  Dele,  endnu 
før  den  havde  været  underkastet  Erfaringens  Prøve  —  og 
det  halve  Tyskland  stemmede  med  i  dette  taabelige  Krav. 
Udenfor  den  preussiske  Embedskreds  var  der  i  de  første 
Aar  kun  faa  Stemmer,  som  vovede  ubetinget  at  forsvare 
den  preussiske  Toldlovgivning. 

Den  preussiske  Toldlovgivnings  Fædre  fandt  i  rette 
Øjeblik  en  mægtig  diplomatisk  Forbundsfælle  i  den  nye 
Referent  for  de  tyske  Anliggender,  J.  A.  F.  Eichhorn, 
hvem  hans  Chef,  Grev  Bernstorff,  gav  fuldstændig  frie 
Hænder  paa  Handelspolitikkens  Omraade.  Blandt  de  Ar- 
bejdets Helte,  som  i  hine  trætte  Dage  modig  opretholdt 
Preussens  store  Overleveringer  og  i  fredelig  Virksomhed 
lagde  Grunden  til  dets  nye  Storhed,  staar  Eichhorn  i  for- 
reste Række;  det  var  hans  Haab  lidt  efter  lidt  gjennem 
Overenskomster  at  udvide  det  preussiske  Toldforbund  til  de 

tyske  Nabostater;  men  han  havde  ikke  forud  lagt  nogen 
fast  Plan  for  denne  Udvidelses  Form  og  Grænser,  da  han 
fuldt  ud  vurderede  Vanskeligheden  ved  sit  Foretagende; 
Sporgsmaalet  om  Preussens  Toidskranker  engang  skulde 
staa  ved  Mainfloden  eller  ved  Bodenseen,  var  i  Aaret  1819 
endnu  ikke  praktisk,  det  kunde  maaske  nok  foresvæve 
Lederen  af  den  preussisk-tyske  Politik  i  hans  Drømme,  men 
turde  ikke  sysselsætte  ham  under  hans  Arbejde ;  kun  dette 
ene  stod  fast,  at  dets  nye  Toldsystem  maatte  opretholdes, 
at  det  maatte  danne  den  faste  Kjærne  for  Omdannelsen  af 
det  tyske  Handelssamkvem. 

En  højst  uheldig  Omstændighed,  der  strax  maatte 
fjærues,  skrev  sig  fra  de  talrige  Enklaver;  Toldgrænserne 
bleve  strax  skudte  saa  langt  frem,  at  de  næsten  helt  og 
holden  omsluttede  de  anhaltske  Hertugdømmer  og  ogsaa  omfat- 
tede en  Del  af  de  smaa  thii ringske  Omraader,  som  jo  iaa  blan- 
dede ind  i  de  preussiske  Landskaber;  alle  til  disse  Lande 
indførte  Varer  bleve  nu  uden  videre  underkastede  den 
preussiske  Indførselstold ;  først  efter  at  den  nye  Grænse- 
bevogtning var  traadt  i  Kraft,  lod  Eichhorn  i  Begyndelsen 
af  1819  udgaa  en  Indbydelse  til  disse  Stater  om  Forhand- 
linger angaaende  Toldvæsenet;  Kongen  var  beredt  til  efter 
billig  Overenskomst  at  anvise  Landsherrerne  over  de  inde- 
sluttede Omraader  de  Indtægter,  som  tilfløde  hans  Stats- 
kasse af  disse  Enklaver.  Denne  vel  ugenerte  Fremfærd^ 
der  i  Finansministeriets  Papirer  betegnedes  som  »vort  En- 
klavesystem«, maatte  ganske  vist  virke  overraskende  paa 
de  smaa  Hoffer;  men  Nødvendigheden  krævede  at  vise  disse 
Naboer,  at  de  i  deres  Handelspolitik  vare  afhæcgige  af 
Preussen;  kun  godmodig  Svaghed  kunde  lade  det  heldige 
Udfald  af  den  store  Toldreform  afhænge  af  et  Dusin  Smaa- 
herrers  forudgaaende  Samtykke ;  og  det  var  ene  og  alene  Nabo- 
fyrsternes Forfængelighed,  som  krænkedes,  thi  Enklavernes 
sociale  Interesser  fremmedes  aabenbart  ved  Preussens  Frem- 
færd;   disse   ynkelige  Sraaastumper  kunde    jo  dog  umulig 

følge  en  selvstændig  Handelspolitik,  og  deres  hele  Velfærd 
vilde  være  ruineret,  naar  Preussen  udelukkede  dem  fra  sit 
Toldsystem  og  rundt  omkring  indesluttede  dem  med  sine 
Bomme. 

I  den  epidemiske  Forblindelse,  som  havde  grebet  den 
offentlige  Mening,  under  den  tordnende  Larm  af  Anklager, 
som  fra  alle  Kanter  regnede  ned  over  det  absolutistiske 
Preussen,  hildedes  man  mere  og  mere  i  den  Indbildning, 
at  Preussen  fuld  af  Selvbehagelighed  vilde  udsondre  sig 
fra  det  store  tyske  Fædreland,  og  samtlige  Smaastater  hen- 
vendte sig  virkelig  til  Berlinerhoffet  med  Fordring  om  Op- 
hævelsen af  »Enklavesystemet«;  hvorledes  dette  skulde 
være  muligt,  vidste  de  rigtignok  ikke  at  angive.  Særlig 
haardt  følte  Anton  Giinther  af  Schwarzburg-Sondershausen 
sig  truffen;  thi  Hovedmassen  af  hans  Kige,  et  Land  paa 
næsten  30,000  Indbyggere,  var  omsluttet  af  Preussen  og 
indlemmet  i  det  preussiske  Toldvæsen.  Han  var  da  ogsaa 
den  første,  som  den  25de  Oktober  1819  undertegnede  en 
Overenskomst,  der  »hans  Højhedsret  ukrænket«  under- 
ordnede ham  den  preussiske  Toldlovgivning  mod  en  aarlig 
Summa  af  15000  Thaier;  man  opstillede  saaledes  den 
Grundsætning  at  fordele  de  fælles  Toldindtægter  efter  Ind- 
byggertallet uden  al  fiskal  Smaalighed.  Naar  man  imid- 
lertid fra  Preussens  Side  havde  smigret  sig  med,  at  andre 
Smaastater  snart  vilde  følge  dette  for  dem  i  pekuniær 
Henseende  saa  gunstige  Exempel,  fejlede  man  højlig; 
denne  Toldoverenskomst,  som  synes  vor  Tid  saa  selv- 
følgelig, skulde  i  flere  Aar  blive  den  eneste. 

